
NOTICE 


SUR 


CHOISNIN  ET  SUR  SES  MÉMOIRES. 


J  e  an  Choisnin  naquit  à  Châtellerault,  en  1 53  o,  de  parens 
assez  obscurs.  Ayant  reçu  une  excellente  éducation  , 
il  essaya  d'abord  d'entrer  au  service  de  la  reine  de 
Navarre,  Jeanne  d'Albret,  mère  de  Henri  iv,  à  laquelle 
son  frère  aîné  étoit  attaché;  puis,  au  commencement 
du  règne  de  Charles  ix,  il  vint  à  la  cour  de  Catherine 
de  Médicis  ,  où  son  mérite  fut  apprécié ,  et  où  il 
parvint  à  devenir  le  principal  secrétaire  de  Jean  de 
Montluc,  évêque  de  Valence,  qui  jouissoit  d'un  grand 
crédit. 

Il  avoit  déjà  aidé  ce  prélat  dans  plusieurs  missions 
importantes  ,  lorsqu'en  1570  les  circonstances  donnè- 
rent lieu  à  une  négociation  qui  offroit  en  apparence 
les  plus  grandes  difficultés.  Charles  ix,  âgé  de  vingt 
ans,  se  croyoiten  état  de  régner  par  lui-même  :  il  sup- 
portoit  avec  peine  la  tutelle  de  Catherine  de  Médicis 
sa  mère;  et  il  étoit  surtout  tellement  jaloux  du  jeune 
duc  d'Anjou  son  frère ,  qu'il  vouloit,  à  quelque  prix 
que  ce  fût,  l'éloigner  de  son  royaume. 

Catherine,  par  des  motifs  bien  différens,  avoit  les 
mêmes  vues  sur  ce  prince  qu'elle  chérissoit.  Les  astro- 
logues lui  avoient  prédit  qu'elle  verroit  tous  ses  fils  sur 

le  trône,  ce  qui  sembloit  annoncer  qu'ils  mourroient 
jeunes,  et  qu'elle  leur  survivroit.  Pour  détourner  ce 
présage,  qui  s'étoit  déjà  réalisé  parla  mort  prématurée 
de  François  u,  elle  cherchoit  à  procurer  au  duc  d'An- 
jou une  couronne  étrangère.  Des  démarches  avoient 
été  faites  pour  le  marier  avec  Elisabeth ,  reine  d'An- 
gleterre, et  elles  n'avoient  été  suivies  d'aucun  succès  j 
mais  une  idée  beaucoup  plus  singulière  occupoit  de- 
puis quelque  temps  la  Reine-mère  :  c'étoit  d'obtenir 
du  sultan  Sélim  n,  pour  le  duc  d'Anjou,  l'investiture 
du  royaume  d'Alger,  auquel  on  auroit  joint  les  îles  de 
Corse  et  de  Sardaigne  (0.  L'évêque  de  Valence  qu'elle 
consulta  lui  fit  sentir  l'extravagance  de  cette  idée,  et 
lui  soumit  un  plan  plus  raisonnable,  quoique  l'exécu- 
tion en  parût  très-difficile. 

11  lui  représenta  que  Sigismond  n,  roi  de  Pologne, 
étoit  attaqué  d'une  maladie  mortelle,  et  qu'il  ne  seroit 
peut-être  pas  impossible  de  lui  donner  le  duc  d'Anjou 
pour  successeur.  La  Reine  accueillit  avec  empressement 
cette  ouverture,  et  elle  fut  flattée  dans  ses  espérances 
par  un  gentilhomme  polonais  nommé  Jean  Grasoski, 
qui,  étant  sur  le  point  de  repartir  pour  sa  patrie,  promit 
l'assistance  de  tous  ses  amis.  Il  fut  décidé  que  Balagny, 
fils  naturel  de  l'évêque  de  Valence,  iroit  en  Pologne 
avec  Choisnin  pour  disposer  les  esprits  en  faveur  du 
nouveau  candidat. 

Comme  le  prélat  dirigea  seul  cette  négociation,  qui 
fait  l'objet  des  Mémoires  de  Choisnin,  il  convient  d'en- 
trer dans  quelques  détails  sur  sa  vie,  qui  offrit  les  con- 
trastes les  plus  singuliers. 

Jean  de  Montluc  étoit  frère  du  fameux  Biaise  de 

(")  Pierre  Mathieu,  Histoire  de  Charles  ix,  Iiv.  n. 

Montluc,  dont  nous  avons  déjà  donné  les  Mémoires; 
et  jamais  deux  frères  ne  se  ressemblèrent  moins,  soit 
par  le  caractère,  soit  par  les  mœurs,  soit  par  les  goûts. 
Le  maréchal  fut  le  persécuteur  le  plus  acharné  des 
protestans,  tandis  que  l'évêque  s'en  montra  le  partisan 
et  le  soutien  ;  le  premier,  d'un  caractère  inflexible,  ne 
connoissoit  que  la  force;  le  second,  doué  de  l'esprit 
le  plus  fin  et  le  plus  délié,  arrivoit  presque  toujours  à 
son  but  par  l'adresse  et  par  la  ruse;  l'un,  endurci  par 
les  fatigues  de  la  guerre,  menoit  volontairement  la  vie 
la  plus  austère  et  la  plus  dure;  l'autre,  malgré  son 
extrême  activité,  recherchoit  toutes  les  jouissances.  Il 
en  résulta  que,  dans  une  lutte  où  presque  toujours 
les  sentimens  de  la  nature  furent  étouffés,  ces  deux 
frères  ne  se  trouvèrent  jamais  ouvertement  opposés 
l'un  à  l'autre,  et  que,  sans  être  amis,  ils  ne  s'écartèrent 
point  des  égards  qu'ils  se  dévoient. 

Jean  de  Montluc,  qui  devoit  jouer  en  Europe  un  si 
grand  rôle,  fut  d'abord  destiné  à  passer  ses  jours  dans 
la  retraite  la  plus  profonde.  Ayant  pris  très- jeune 
l'habit  de  dominicain,  il  fut  remarqué  par  Margue- 
rite, reine  de  Navarre,  sœur  de  François  i,  qui  visita 
son  couvent.  La  princesse  goûta  son  esprit,  se  l'atta- 
cha ,  et  le  fit  connoître  à  son  frère,  qui  le  chargea  d'une 
mission  à  Constantinople.  Henri  n  lui  témoigna  la 
même  confiance;  et  ses  succès  dans  diverses  cours, 
ainsi  qu'un  talent  fort  distingué  pour  la  chaire,  lui 
firent  obtenir  en  i553  l'évêché  de  Valence.  Ce  fut 
aux  fêtes  de  Pâques  de  cette  année  qu'il  prononça,  dans 
la  chapelle  de  la  Cour,  un  sermon  qui  excita  le  plus 
vif  enthousiasme,  et  que  Castelnau,  par  un  effort 
extraordinaire  de  mémoire,  retint  au  point  de  pou- 

voir,  quelques  jours  après,  le  réciter  tout  entier,  avec 
l'accent  et  les  gestes  de  l'orateur  (0. 

Le  nouveau  pre'lat  profitoit  de  ses  talens  oratoires 
pour  servir  une  cause  entièrement  opposée  à  celle  qu'il 
étoit  appelé  à  défendre.  Attaché  secrètement  au  parti 
protestant  depuis  qu'il  avoit  eu  des  relations  avec  la 
reine  de  Navarre,  mais  condamné  à  une  grande  ré- 
serve, tant  par  la  dignité  dont  il  étoit  revêtu  que  par 
la  sévérité  de  Henri  n  à  l'égard  des  sectaires,  il  cher- 
choit  à  préserver  ces  derniers  de  la  persécution ,  en 
affectant  le  langage  de  la  charité  et  de  la  tolérance. 
Malgré  sa  circonspection ,  sa  conduite  privée  étoit  con- 
forme à  ses  principes  :  il  vivoit  avec  une  jeune  per- 
sonne fort  belle,  nommée  Anne  Martin,  et  il  en  avoit 
eu  un  fils,  qui,  comme  nous  l'avons  dit,  fut  envoyé  en 
Pologne  avec  Choisnin,  et  qu'il  étoit  parvenu  h  faire 
légitimer  quatre  ans  auparavant. 

Cependant  sa  dextérité  n'empêcha  pas  que  vers  la 
fin  du  règne  de  Henri  n,  au  moment  où  une  grande 
fermentation  agitoit  les  esprits,  sa  doctrine  ne  devînt 
suspecte  aux  catholiques  ;  il  fut  dénoncé  au  pape  Pie  iv 
par  le  doyen  de  Valence,  et  condamné  à  Rome  comme 
hérétique.  Cette  condamnation  ne  Feffraya  point,  par- 
ce qu'elle  offroit  quelques  défauts  de  forme;  il  traduisit 
le  doyen  devant  le  parlement  de  Paris,  et  gagna  son 
procès  [i4  octobre  i56o]. 

Cette  affaire  n'étoit  pas  encore  terminée,  lorsque, 
sous  le  règne  de  François  n,  le  chancelier  de  L'Hôpi- 
tal, effrayé  de  l'ascendant  que  prenoient  les  Guise, 
convoqua  une  assemblée  de  notables  qui  se  réunit  à 

(0  Voyez  la  Notice  sur  Castelnau,  tom.  xxxin,  pag.  5,    première 
si  rie  de  notre  collection. 

Fontainebleau  [  janvier  ï 56o].  Là  ,  Montluc,  voyant  que 
les  protestans  ,  secrètement  protégés  par  la  Reine-mère  , 
prenoient  l'attitude  d'un  parti  redoutable,  ne  craignit 
pas  de  laisser  entrevoir  ses  sentimens.  Il  prononça  un 
discours  très-remarquable,  par  lequel,  après  avoir  de- 
mandé, comme  les  protestans  le  désiroient,  un  concile 
national,  il  insista  pour  que  préalablement  on  rassem- 
blât les  plus  savans  des  deux  partis,  afin  de  disputer  et 
conférer  ensemble.  «  Si  l'on  tombe  d'accord,  ajouta-t-il, 
«  le  peuple  ne  fera  puis  après  plus  de  difficulté  de  se 
«  réunir  aune  mesme  religion,  ou,  pour  le  moins,  ceux 
«  qui  viendront  au  concile  trouveront  les  matières  prê- 
te parées  à  y  mettre  une  bonne  fin  (J).  »  Cette  idée,  qui 
mettoit  sur  la  même  ligne  les  évêques  catholiques  et  les 
ministres  protestans,  fut  réalisée  l'année  suivante,  sous 
le  règne  de  Charles  ix  ;  mais  le  colloque  de  Poissy  n'eut 
pour  effet  que  d'augmenter  l'animosité  des  deux  partis. 
Pendant  la  première  guerre  civile,  qui  suivit  de  près 
cette  assemblée,  Montluc  fut  le  principal  agent  de  Ca- 
therine de  Médicis  près  du  prince  de  Condé  :  il  eut  un 
moment  l'espoir  que  les  protestans,  soutenus  par  la 
Reine-mère,  prévaudroient;  mais  la  résistance  opi- 
niâtre des  catholiques  lui  ayant  donné  la  certitude  que 
l'ancienne  religion  seroit  maintenue  malgré  les  efforts 
désespérés  de  ses  ennemis,  il  tint  dès  lors  la  conduite 
la  plus  circonspecte,  évita  soigneusement  de  se  com- 
promettre ,  et  fut  souvent  appelé  aux  conseils  secrets  de 
Catherine,  jusqu'au  moment  où  elle  le  chargea  de  l'im- 
portante négociation  dont  les  Mémoires  de  Choisnin 
nous  présentent  toutes  les  particularités. 

(0  Ce  discours  a  été  conservé  dajis  les  Mémoires  de  Coudé,  tome  i  , 
page  3 19. 

Choisnin,  qui,  comme  on  l'a  vu,  avoitprécédéson  maî- 
tre en  Pologne,  lia  des  relations  avec  plusieurs  seigneurs 
de  ce  pays;  et,  sans  de'ployer  aucun  caractère  public, 
il  prépara  fort  habilement  les  esprits  à  la  proposition  of- 
ficielle qui  devoit  bientôt  être  faite.  Lorsqu'il  apprit  la 
mort,  depuis  long-temps  prévue,  du  roi  Sigismond,  il 
dépêcha  Balagny  en  France  pour  hâter  l'arrivée  de  son 
père ,  et  resta  seul  chargé  de  la  négociation.  Mais  la 
nouvelle  du  massacre  de  la  Saint-Barthélémy ,  qui  par- 
vint en  Pologne  sur  ces  entrefaites ,  pensa  rompre  toutes 
ses  mesures.  Il  fit  ses  efforts  pour  en  diminuer  l'horreur, 
et  surtout  pour  disculper  le  duc  d'Anjou  de  la  part 
qu'on  l'accusoit  d'y  avoir  prise. 

Cependant  Montluc  s'étoit  mis  en  route  pour  la 
Pologne  sept  jours  avant  ce  massacre,  où  il  eût  été  pro- 
bablement compris  s'il  se  fut  trouvé  dans  la  capitale. 
Ayant  prévu  cette  catastrophe,  il  avoit  saisi  avidement 
l'occasion  de  s'éloigner,  et  il  avoit  en  vain  conjuré  ses 
amis  d'en  faire  autant.  Il  courut  de  grands  dangers 
avant  de  pouvoir  sortir  de  France,  et  il  eût  été  assas- 
siné à  Saint -tytihiel  si  des  ordres  de  la  Cour  n'eussent 
forcé  le  gouverneur  de  cette  ville  à  le  laisser  partir. 
Arrivé  enfin  à  sa  destination,  après  avoir  éprouvé  bien 
des  obstacles  dans  son  passage  par  l'Allemagne ,  il  servit 
les  intérêts  du  duc  d'Anjou  avec  un  zèle  qu'on  devoit 
difficilement  attendre  d'un  homme  qui  venoit  d'échap- 
per à  la  plus  affreuse  proscription. 

Les  candidats  pour  le  trône  de  Pologne  avoient  la 
plupart  de  puissans  moyens  de  succès  :  c'étoient  l'ar- 
chiduc Ernest,  fils  de  l'empereur  Maximilien  n,  et 
frère  de  la  reine  de  France;  Jean  Basilovitz,  czar  de 
Moscovie  ;  Jean ,  roi  de  Suède  ;  le  duc  de  Prusse  et  le 

prince  de  Transilvanie.  Le  premier  soin  de  Montluc 
fut  de  faire  sentir  aux  Polonais  que  les  trois  premiers 
pouvoient  menacer  leur  liberté,  que  les  deux  autres 
n'avoient  pas  en  Europe  une  consistance  suffisante, 
et  qu'un  prince  français  pouvoit  seul  leur  convenir. 
Mais  le  plus  grand  obstacle  qu'il  eut  à  vaincre  fut  d'ef- 
facer la  terrible  impression  que  le  massacre  de  la  Saint- 
Barthélémy  avoit  produite  sur  les  esprits.  Les  adver- 
saires du  duc  d'Anjou  faisoient  répandre  avec  pro- 
fusion des  peintures  où  toutes  ces  horreurs  étoient 
représentées,  et  où  le  prince  paroissoit  diriger  les  poi- 
gnards des  assassins.  Montluc  leur  opposoit  des  portraits 
de  ce  prince,  dans  lesquels  il  étoit  offert  avec  toutes  les 
grâces  de  la  jeunesse  et  tous  les  traits  de  la  douceur 
et  de  la  bonté.  Il  publioit  en  même  temps  des  relations 
où  il  ne  se  faisoit  aucun  scrupule  de  déguiser  une 
grande  partie  de  la  vérité. 

L'élection  ne  devant  avoir  lieu  que  dans  quelques 
mois,  il  eut  le  temps  de  disposer  tous  ses  moyens.  C'est 
dans  ses  relations  avec  les  gentilshommes  de  toutes  les 
classes  qu'on  peut  remarquer  son  adresse  et  son  habi- 
leté. Il  ménage  toutes  les  opinions ,  se  prête  à  tous  les 
préjugés  nationaux ,  ne  prend  que  les  engagemens 
qu'il  est  assuré  de  pouvoir  tenir,  fait  sans  s'abaisser 
une  cour  assidue  aux  sénateurs  et  aux  grands,  mais  ne 
néglige  rien  en  même  temps  pour  se  concilier  la  mul- 
titude qui  doit  en  définitive  décider  l'élection. 

Quoiqu'il  eût  chargé  Choisnin  d'une  grande  partie 
de  sa  correspondance,  son  travail  fut  immense  pen- 
dant l'intervalle  qui  s'écoula  entre  son  arrivée  en  Po- 
logne et  la  réunion  de  la  diète.  Il  calcula  que  dix  rames 
de  papier  avorent  été  employées  à  des  lettres  écrites  de 

sa  main  ;  et  cet  effort  dut  lui  être  d'autant  plus  pénible , 
que,  ayant  perdu  depuis  plus  de  quarante  ans  l'habi- 
tude d'écrire,  il  dictoit  ordinairement  ses  dépêches  à 
des  secrétaires.  Ce  qu'il  y  a  de  très-remarquable  dans 
cette  négociation  si  importante,  c'est  que  Montluc 
n'eut  besoin  de  se  servir  d'aucun  moyen  de  corruption: 
des  offres  d'argent  eussent  révolté  des  hommes  tels 
qu'étoient  alors  les  Polonais  ;  et  la  preuve  que  Choisnin 
donne  de  cette  assertion,  qui  a  été  contredite  par 
quelques  historiens,  c'est  que  l'ambassadeur  n'avoit 
emporté  avec  lui  que  quatre  mille  écus,  et  que  les  né- 
gocians  polonais  sur  lesquels  il  avoit  un  crédit  n'au* 
roient  pu  tout  au  plus  lui  en  procurer  que  dix  mille. 

Le  discours  qu'il  devoit  prononcer  à  la  [diète  d'élec- 
tion avoit  été  principalement  l'objet  de  tous  ses  soins. 
Quelques-uns  de  ses  adversaires,  tels  que  les  ambassa- 
deurs de  Moscovie  et  d'Autriche,  avoient,  à  cet  égard, 
un  grand  avantage  sur  lui,  parce  qu'ils  pouvoient  s'ex- 
primer dans  la  langue  du  pays.  Réduit  à  ne  parler  que 
le  latin,  langue  qui  étoit  généralement  entendue  en 
Pologne,  mais  dont  la  majorité  des  gentilshommes 
étoient  loin  d'apprécier  les  délicatesses,  il  employa 
toutes  les  ressources  de  son  esprit,  très-fécond  en  ex- 
pédiens,  pour  obtenir  du  moins  que  son  discours  eût 
toute  la  publicité  possible. 

Dans  ces  occasions,  l'usage  étoit  que  les  ambassa- 
deurs des  prétendans  à  la  couronne  ne  distribuassent 
à  la  noblesse  que  trente-deux  exemplaires  de  leurs  dis- 
cours manuscrits.  Montluc  résolut  de  faire  imprimer  le 
sien  en  latin  et  en  polonais,  et  d'en  faire  tirer  un  grand 
nombre  d'exemplaires.  Choisnin,  chargé  de  cette  opé- 
ration, prit  des  arrangemens  avec  un  libraire  de  Cra- 

covie,  et  l'édition  fut  faite,  dans  le  plus  profond  se- 
cret, bien  long-temps  avant  l'ouverture  de  la  diète. 

Mais  un  incident  que  Montluc  n'avoit  pas  prévu , 
pensa  rendre  cette  combinaison  inutile.  Il  fut  tout  à 
coup  décidé  que  les  ambassadeurs  ne  seroient  entendus 
qu'une  seule  fois  à  la  diète,  et  qu'ils  le  seroient  le  même 
jour,  afin  qu'ils  ne  pussent  prévoir  les  raisons  alléguées 
parleurs  adversaires.  Montluc,  qui sentoit  l'importance 
de  se  trouver  en  état  de  réfuter  d'avance  les  argumens 
dont  on  ne  devoit  pas  manquer  de  se  servir  contre  le 
duc  d'Anjou,  feignit  d'être  malade  le  jour  où  les  am- 
bassadeurs furent  appelés  ;  et  dès  le  soir  même  il  trouva 
le  moyen  de  se  procurer  des  copies  de  leurs  discours. 
Heureusement  ils  contenoient  très  -  peu  d'objections 
qu'il  n'eût  prévues,  mais  il  n'en  fallut  pas  moins  faire 
quelques  changemens  à  l'édition  imprimée  de  sa  ha- 
rangue. Il  y  employa  vingt  copistes  qui  travaillèrent 
jour  et  nuit.  Lorsque  tout  fut  prêt,  il  déclara  qu'il  étoit 
rétabli.  Admis  à  la  diète,  il  prononça  son  discours, 
qui  produisit  le  plus  grand  effet,  et  aussitôt  après  il  en 
fit  distribuer  les  exemplaires,  qui  furent  lus  avec  avi- 
dité par  toute  la  noblesse. 

Ce  discours,  qui  valut  au  duc  d'Anjou  la  couronne 
de  Pologne,  ne  se  trouve  pas  dans  les  Mémoires  de 
Choisnin.  Il  parut  à  Paris  en  1673,  imprimé  séparé- 
ment, chez  Jean  Richer,  in-8°.  Nous  allons  en  donner 
une  idée. 

L'orateur  commence  ainsi  :  «  J'ay  délibéré  de  n'user 
«  point  de  fraudes  et  tromperies,  ny  de  petits  messages 
«  secrets,  ny  de  paroles  feinctes  accomodées  au  temps 
«  seulement,  ny  de  calomnies  faulcement  et  impudent 
«  ment  controuvées,  ny  de  prières  ambitieuses,  ny  de 

«  libelles  diffamatoires  et  de'tractions  semés  à  l'encon- 
«  tre  des  autres  compétiteurs,  ny  de  vaines  promesses 
«  difficiles  ou  du  tout  imposibles  à  tenir;  mais  estant 
«  françois  de  nation,  et  conséquemment  franc,  simple 
«  et  ouvert  de  nature,  j'ay  propose'  de  traicter  avec  vous 
«  rondement,  véritablement  et  sincèrement.  » 

Il  compare  les  Polonais  à  de  bons  pères  de  famille, 
qui,  lorsqu'ils  veulent  marier  leurs  filles,  prennent 
beaucoup  de  renseignemens  sur  les  prétendans;  et  il 
annonce  qu'il  leur  en  donnera  de  satisfaisans  sur  le  duc 
d'Anjou. 

Avant  de  traiter  ce  point,  il  fait  un  parallèle  des 
deux  nations  polonaise  et  française  :  toutes  deux  ont 
porté  très-loin  la  gloire  des  armes,  toutes  deux  sont 
nobles  et  généreuses,  toutes  deux  sont  libres;  et  à  cette 
occasion  l'orateur  s'étend  sur  les  prérogatives  et  l'indé- 
pendance du  parlement  de  Paris,  qui  a  été  plus  d'une 
fois  pris  pour  arbitre  par  des  princes  souverains. 

Il  rappelle  que  la  famille  royale  de  France  est  la 
plus  ancienne  de  l'Europe,  et  il  fait  surtout  l'éloge  de 
la  branche  des  Valois,  qui  a  produit  des  monarques  tels 
que  Charles  v,  Charles  vin,  Louis  xn,  François  i  et 
Henri  n.  Passant  ensuite  à  son  candidat,  il  représente 
qu'étant  à  peine  âgé  de  2 3  ans,  il  est  chargé  depuis 
long-temps  de  presque  toute  l'administration  militaire 
du  royaume  de  France,  et  qu'il  s'est  déjà  illustré  par 
deux  victoires. 

On  a  objecté  que  ce  prince  ignore  le  polonais;  mais 
il  sait  très-bien  le  latin,  langue  fort  répandue  en  Po- 
logne; et,  avec  ses  heureuses  dispositions,  Montluc  ne 
doute  pas  qu'en  moins  d'un  an  il  ne  parvienne  à  par- 
ler facilement  l'idiome  national. 

Il  développe  les  raisons  politiques  qui  doivent  faire 
préférer  un  prince  français  à  tout  autre  prétendant.  Si 
les  Polonais  choisissoient  un  monarque  voisin,  ils  pour- 
roient  craindre  pour  leurs  libertés;  et  si  ce  prince  a  été 
autrefois  leur  ennemi,  comment  espéreront-ils  se  sous- 
traire aux  vengeances  qu'il  ne  manquera  pas  d'exer- 
cer? Le  duc  d'Anjou  est  étranger  à  tous  les  partis;  il 
n'aura  aucune  prévention  en  montant  sur  le  trône,  et 
il  rendra  une  égale  justice  à  tous  ses  sujets.  On  n'a  pas 
à  craindre  qu'il  donne  à  ses  compatriotes  les  grands 
emplois  de  la  Pologne  :  les  Français  sont  trop  attachés  à 
leur  beau  pays  pour  consentir  à  le  quitter,  et  l'on  a  tou- 
jours remarqué  qu'ils  aimoient  mieux  y  avoir  l'exis- 
tence la  plus  médiocre,  que  de  faire  fortune  en  s'ex- 
patriant.  Le  duc  d'Anjou  a  en  France  de  riches  apa- 
nages; il  les  conservera,  et  en  dépensera  le  revenu 
dans  son  nouveau  royaume.  Il  l'emploiera  surtout  à 
doter  une  université  dans  la  ville  de  Cracovie  :  cet 
établissement  sera  formé  sur  le  modèle  de  la  célèbre 
Université  de  Paris;  les  hommes  les  plus  savans  de 
l'Europe  y  seront  appelés;  et  la  jeunesse  polonaise, 
jusqu'alors  obligée  d'aller  étudier  chez  les  étrangers, 
trouvera  désormais  dans  sa  patrie  tous  les  trésors  de 
l'instruction.  A  ces  raisons,  tirées  des  circonstances 
locales,  Montluc  joint  les  avantages  qui  peuvent  ré- 
sulter d'une  alliance  offensive  et  défensive  entre  la 
Pologne  et  la  France. 

Il  arrive  enfin  au  point  le  plus  délicat  de  son  discours , 
celui  où  il  est  obligé  de  parler  de  la  Saint-Barthélémy. 
On  voit  son  embarras.  Il  cherche  d'abord  à  justifier 
Charles  ix,  en  entrant  dans  le  détail  des  trois  premières 
gu  erres  civiles,  et  en  s'efforçant  de  prouver  que  ce  mo- 

narqne  s'est  toujours  montré  indulgent  envers  ses  sujets 
révoltés.  Il  ajoute  ensuite  : 

«  Ce  qui  est  advenu  à  Paris,  certainement  c'est  par 
«  un  cas  fortuit  qui  Ta  fait  soudainement  naistre, 
«  sans  que  personne  Tait  sceu  prévoir  contre  l'espé- 
«  rance  et  opinion  de  tout  le  monde  :  car,  combien  qu'ils 
«  eussent  (les  protestans)très-griefvement  offensé  le  Roy, 
«  et  qu'ils  fussent,  lors  mesme,  par  aulcuns  accusés  de 
«  leze  majesté  pour  avoir  conjuré,  toutefois  le  Roy,  qui 
«  estoit  de  sa  nature  plus  enclin  à  clémence,  eust  mieux 
«  aimé  les  faire  prendre  au  corps  que  non  pas  les  mas- 
«  sacrer;  tel  estoit  son  avis,  que  l'on  informast  diligem- 
«  ment  de  tout  le  faict,  et  cependant  que  tout  le  négoce 
«  fust réservé  à  la  cognoissance  du  parlement  de  Paris; 
«  mais  comme  il  a  accoustumé  d'advenir  aux  tumultes 
a  souldains  que  la  populace,  poussée  de  fureur,  excite, 
«  aussi  escliut  lors  la  chose  autrement  que  l'on  ne  dé- 
«  siroit , dont  le  Pvoy  fut  fort  courroucé  et  troublé.  » 

Montluc  avance  ensuite  avec  hardiesse  que  le  duc 
d'Anjou  a  été  contraire  au  massacre  :  «  Requis,  dit-il, 
«  de  donner  son  opinion  sur  ce  faict,  il  n'en  voulut 
«  jamais  opiner,  disant  qu'il  réputoit  que  celui  seroit 
«  deshonneur  s'il  estoit  d'avis  de  faire  mourir  hors  de 
«  la  guerre  ceux  que  par  tant  de  fois  il  avoit  rompus 
«  et  défaicts  en  bataille,  estant  fort  malcontent  que 
«  ceux  à  qui  la  fortune  de  guerre  avoit  pardonné 
«  fussent  ainsi  meurtris  par  des  bourreaux,  et  par  une 
«  lie  de  populace,  ayant  toujours  esté  fort  éloigné, 
«  non  seulement  de  cruauté,  mais  de  trop  grande  sé- 
«  vérité.  » 

L'orateur,  en  altérant  ainsi  la  vérité,  obtint  le  ré- 
sultat qu'il  désiroit;  et  son  candidat  fut  élu  roi,  le  9 

mai  i573,  par  plus  de  trente  mille  gentilshommes. 
Il  revint  en  France  avec  Choisnin,  et  ils  trouvèrent 
Charles  ix  attaqué  d'une  maladie  mortelle.  Leduc  d'An- 
jou ,  qui  craignoit  que  son  élection  au  trône  de  Pologne 
ne  lui  fît  perdre  le  trône  de  France,  ne  leur  témoigna 
pas  la  reconnoissance  qu'il  devoit  à  leurs  services. 
Montluc,  dégoûté  de  la  Cour,  se  retira  en  Languedoc, 
où  il  rentra  bientôt  dans  la  religion  catholique,  et  où 
il  mourut  le  i3  mai  1579,  assisté  par  un  jésuite  (0. 
Choisnin,  traité  comme  son  protecteur,  ne  reçut  d'autre 
récompense  que  le  titre  de  conseiller  du  Roy  en  son 
privé  conseil. 

Aussitôt  après  son  arrivée  en  France,  Choisnin  s'étoit 
occupé  de  rédiger  la  relation  de  cette  célèbre  ambas- 
sade. Il  entre  dans  les  détails  les  plus  circonstanciés 
sur  les  moyens  qu'employa  Montluc  pour  parvenir  à 
son  but.  «  Ces  petites  particularités,  dit-il,  ne  m'ont 
«  point  semblé  inutiles  pour  faire  cognoistre  que  ledit 
«  sieur  évesque  n'obmettoit'rien  qui  pust  servir  à  l'ad- 
«  vancement  de  la  négociation,  et  peut  estre  aussy  que 
«  les  jeunes  gens  qui  seront  employés  pour  le  service 
«  du  Roy,  par  cet  exemple  apprendront  qu'une  négo- 
«  ciation  ne  peut  estre  bien  conduite,  si  l'ambassadeur 
«  n'est  actif  et  diligent  à  inventer  tout  ce  qui  peut  lui 
«  servir.  »  Il  peint  parfaitement  le  caractère,  les  mœurs 
et  les  habitudes  des  Polonais  du  seizième  siècle,  et  l'on 

(0  II  est  à  regretter  que  Jean  de  Montluc,  qui  connut  à  fond  toutes 
les  affaires  de  son  temps ,  n'ait  pas  laissé  de  mémoires.  Le  maréchal 
Biaise  de  Montluc,  son  frère,  disoit  de  lui  :  «  Je  ne  crois  pas  qu'au 
«  homme  si  savant,  tel  qu'on  dit  qu'est  mon  frère,  veuille  mourir  sans 
«  escrire  quelque  chose,  puisque  moy,  qui  ne  sçai  rien,  m'en  suis  voulu 
«  mesler.  » 


l6  JVOTICE  SUR  CHOISNIN  ET  SUR  SES  MÉMOIRES. 

trouve  dans  son  ouvrage ,  écrit  avec  beaucoup  de  clarté, 
plusieurs  traits  intéressans  qui  ont  échappé  à  la  plume 
élégante  de  Rulhière. 

Ce  livre,  imprimé  à  la  fin  de  i573 ,  ne  parut  qu'au 
mois  de  juin  i574,  parce  que  l'auteur  auroit  voulu, 
avant  de  le  rendre  public,  le  présenter  à  Charles  ix, 
qui  étoit  attaqué  de  la  maladie  dont  il  mourut.  Il  est 
intitulé  :  Discours  au  vray  de  tout  ce  qui  s'est  faict  et 
passé  pour  V entière  négociation  de  l'élection  du  roy 
de  Polongne  j  divisé  en  trois  livres;  faict  par  Jehan 
Choisnin  de  Ch atelier aud ,  secrétaire  du  roy  de  Po~ 
longne,  dédié  a  la  Roy  ne  mère  des  roy  s.  Paris ,  Che- 
neau,  i5y3 ,  in-8°.  Il  est  très-rare,  et  n'a  été  réim- 
primé que  par  les  éditeurs  de  l'ancienne  Collection  des 
Mémoires  relatifs  à  l'Histoire  de  France,  qui  se  sont 
permis  d'y  faire  quelques  altérations.  Nous  le  donnons 
tel  qu'il  a  paru  en  157  3. 

Depuis  l'époque  de  la  publication  de  ce  livre,  on  n'a 
aucun  renseignement  sur  Choisnin,  qui,  après  avoir 
eu  un  moment  l'espoir  d'une  grande  fortune,  retomba 
dans  la  plus  profonde  obscurité.  On  ignore  même  la 
date  de  sa  mort. 


A  TRÈS-HAUTE,  TRÈS-PUISSANTE  ET  TRÈS- VERTUEUSE  PRINCESSE, 

CATHERINE  DE  MEDICIS, 

PAR  LA  GRACE  DE  DIEU  ROYNE  DE  FRANGE, 
MERE  DES  ROYS, 

JEHAN  CHOISNYN   DE   CHASTELLERAUT,   SON  TRES-HUMBLE   ET  TRES-OBEYS- 
SANT  SERVITEUR,   DESIRE  TOUT  HONNEUR   ET   FELICITE^ 

Madame, 

Quand  M.  Vevesque  de  Valence  revint  de  Polon- 
gne,  il  estoit  résolu  de  nescrire  ny  de  parler  que  fort 
sobrement  du  service  quil  avoit  fait  à  Vos  3Iaj  estez  , 
tant  audict  pays  qiïà  son  passage  par  V  Allemaigne  , 
etpensoit  par  ce  seul  moyen  pouvoir  surmonter  l'envie 
qui  en  ce  temps  règne  en  ce  royaume  plus  qu'en  nul 
autre.  Il  avoit  sagement  preveu  que  ceux  qui  "volon- 
tiers s' occupent  a  controller  les  actions  d'autruy  cher- 
cheroientpar  tous  moyens  luy  oster,  ou,  pour  le  moins, 
diminuer  la  louange  quil  avoit  acquise,  et  eust  désiré 
(  et  de  cela  j'en  suis  tesmoing  )  qu  après  avoir  rendu 
compte  de  sa  négociation ,  la  mémoire ,  en  ce  que  luy 
concernoit ,  en  eust  esté  ensepvelie ;  et,  pour  ceste 
cause,  deffendit  à  nous  qui  avions  esté  avec  luy  de 
ne  communiquer  à  personne  ce  que  ja  nous  avions 
escript  de  son  voyage.  Mais  il  est  advenu  que  quelques 
malins  esprits,  les  uns ,  poussez  de  quelque  mauvaise 
38.  2 

volonté  qu'ils  portent  audict  sieur,  les  autres,  qui  sont 
les  estrangers  mal  affectez  a  ceste  couronne,  ont  par 
divers  moyens  calomnié  V élection  qui  avoit  estéfaicte. 
Les  uns  ont  dit  qu'il  y  avoit  eu  de  la  corruption  et  de 
la  force  ;  les  autres  ont  calomnicusement  rapporté  le 
bon  et  heureux  succez  de  ladite  élection  à  la  recom- 
mendation  et  commandement  que  le  Turc  avoit  faicte 
a  la  noblesse  de  Polongne.  C'estoit  autant  a  dire  que 
le  nom  du  Roy  n'y  avoit  de  rien  servy;  que  la  vertu 
du  roy  esleu  n  avoit  esté  mise  en  aucune  considéra- 
tion ;  que  les  gentilshommes  pollacs  sont  comme  serfs 
et  esclaves  dudict   Grand-Seigneur.  Et  enfin  c'estoit 
une  invention  pour  rendre  ladicte  élection  odieuse  et 
suspecte  à  toute  la  chrestientè.  Et  encore  que  ce  fust 
chose  si  notoirement  faulse  qu'elle  ne  meritoit  qu'on 
y  fist   aucune   response  ,    toutesfois   le  Roy,  comme 
prince  sage  et  advisé ,  prévoyant  que  ce  faux   bruit 
prendroit  telle  racine  que  ceux  qui  escrivent  l'histoire 
de  nostre  temps ,   comme  mal  informez ,   pourroient 
authoriser  et  confirmer  ladicte  calomnie,  il  voulut  et 
commanda  audict  sieur  de  Valence,  pour  esclaircir 
un  chascun  de  la  vérité,  de  mettre  ou  faire  mettre 
par  escript  le  discours  de   toute  sa  négociation.  Qui 
fut  cause  que  ledict  sieur  me  donna  congé  de  publier 
ce  que  j'avois  recueilly ,  tant  de  ses  mémoires  que  de 
ceux  qu'il  avoit  employez  audict  pays.  Par  lequel  dis- 
cours l'on  verra  que  le  Roy  n'a  esté  aydé  ni  secouru 
d'homme  vivant  que  de  son  seul  nom,  et  de  celuy  dudict 
roy  esleu  son  frère.  Et  pour  autant ,  Madame,  qu'on 

ne  peult  nier  que ,  pour  le  singulier  et  extrême  désir 

que  "vous  avez  tousjours  monstre  à  la  grandeur  de 
ceste  couronne,,  vous  n'ayez  esté  la  première  et  seule 
occasion  d'envoyer  demander  et  poursuivre  ledict 
royaume  de  Polongne ,  l'on  sçait  aussi  que  vous  choi- 
sis tes  ledict  sieur  de  Valence  pour  ministre  de  vostre 
grande  et  louable  entreprinse  ,  il  m'a  semblé  ne  devoir 
addresser  mon  petit  labeur  a  autre  qu'a  Vostre  Ma- 
jesté, qui;  avecques  plus  seur  et  plus  sain  jugement , 
en  pourr oit  juger  mieux  que  nul  autre  sçauroit  faire  : 
et  serez  peult  estre  bien  ayse  de  mettre  ce  petit  recueil 
en  vostre  librairie ,  afin  que  ceux  qui  viendront  après 
ayent  cognoissance  du  soing  que  vous  avez  eu  de  l'ad- 
vancement  et  de  la  grandeur  de  nos  seigneurs  voz  en- 
fans,  lesquels  furent  des  leur  enfance  privez  du  se- 
cours et  de  l'assistance  du  roy  leur  père.  Mais  Dieu, 
qui  les  print  souz  sa  protection ,  vous  a  donné  la  force 
et  la  prudence  pour  leur  servir  non  seulement  de  mère, 
mais  de  bon,  sage  et  provident  pcre.  Je  vous  supplie 
donc,  Madame,  ne  trouver  mauvais  si ,  faisant  pu- 
blier ce  petit  traicté ,  je  l'ay  dédié  a  Vostre  Majesté. 
Et  n'ayant  autre  moyen  de  vous  faire  service ,  je 
prieray  Dieu,  Madame,  pour  vostre  santé  et  pros- 
périté. 

A  Paris ,  ce  16  de  mars  i5^4- 

Vostre  tres-humble  et  trhs-obeyssant 
serviteur , 

Jehan  Choisnijv. 
2. 

JEAN  CHOISNIN. 

# 

LIVRE  PREMIER. 

[157  i]  Comme  M.  l'evesque  de  Valence  fut  adverty 
que,  pour  quelques  difïicultez  qui  semblèrent  mal- 
aisées à  desmesler ,  il  n'y  avoit  plus  d'espérance  du 
mariage,  dont  avoit  esté  bien  avant  parlé,  entre  le 
très-illustre  duc  d'Anjou,  à"present  roy  de  Polongne, 
et  la  serenissime  royne  d'Angleterre,  il  proposa  à  la 
Royne  mère  du  Roy  deux  moyens  qui  lui  sembloient 
faisables,  pour  faire  tomber  la  couronne  de  Polon- 
gne (i)  entre  les  mains  dudict  seigneur. 

Le  premier  estoit  d'envoyer  un  gentilhomme  vers  le 
roy  de  Polongne ,  pour  parler  du  mariage^d'entre  sa 
sœur  l'Infante  et  le  susdict  seigneur  ;  en  cas  qu'elle  ne 

C1)  Lq.  couronne  de  Polongne.  Catherine  de  Médicis  pensoit,  depuis 
quelque  temps ,  à  procurer  cette  couronne  au  duc  d'Anjou.  Un  gentil- 
homme polonais,  nommé  Jean  Crasoski*  étok  venu  à  sa  cour  :  ayant 
été  comblé  de  bienfaits  par  elle ,  il  étoit  retourné  dans  son  pays,  rempli 
d'enthousiasme  pour  le  duc  d'Anjou.  Il  ne  cessa  de  le  présenter  à  ses 
compatriotes  comme  le  prince  le  plus  accompli,  et  comme  un  jeune  hé- 
ros qui  ayoït  déjà  remporté  deus  victoires  signalées. 

fusttropaagée,  à  telle  condition  qu'il  le  feroit  recevoir 
par  les  estats  pour  son  successeur,  attendu  qu'il  estoit 
hors  d'espérance  d'avoir  enfans. 

L'autre  moyen  estoit  que,  si  ledict  seigneur  Roy, 
qui  estoit  attaint  d'une  maladie  fort  dangereuse,  venoit 
à  mourir,  qu'en  ce  cas  le  gentilhomme  qui  auroit  jà 
esté  envoyé,  mettroit  peine  de  gaigner  la  faveur  de 
quelques-uns  des  seigneurs,  soubz  l'advis  et  conduite 
desquels  l'on  pourroft  puis  après  y  envoyer  des  ambas- 
sadeurs de  marque. 

La  Royne-mere,  qui  tousjours  a  infiniement  désiré 
la  grandeur  de  ceste  couronne  et  du  roy  de  Polongne 
son  filz,  bien  qu'avec  son  bon  jugement  elle  recogneust 
qu'en  ces  deux  moyens  il  y  auroit  des  difFicultez  qui 
seroient  mal-aysées,  ou  peut-estre  du  tout  impossibles 
à  surmonter,  toutesfois,  vaincue  de  l'espérance,  elle 
print  resolution  de  faire  tout  ce  qu'elle  pourroit,  re- 
mettant au  surplus  l'événement  et  l'issue  de  ceste  en- 
treprise à  Dieu,  qui  dispose  des  royaumes  selon  sa 
volonté.  Mais  quand  ce  vint  sur  l'élection  du  person- 
nage elle  se  rendit  quelque  temps  irrésolue,  bien  que 
ledict  seigneur  evesque  de  Valence  luy  eust  nommé 
le  sieur  de  Lanssac  le  jeune  (  comme  elle  le  sait),  et 
depuis  luy  nomma  un  jeune  gentilhomme,  nommé  le 
sieur  de  Renthy,  de  qui  on  luy  avoit  rendu  fort  bon 
tesmoignaige. 

[1572]  Autres  affaires  qui  survindrent  reculèrent 
cestuy-là  pour  un  an  entier,  et  jusques  à  ce  que  le  Roy 
fust  à  Rloys,  qui  fut  l'an  1672,  en  février,  auquel  lieu 
ladicte  dame,  ayant  ouy  nouvelles  que  ledict  seigneur 
roy  de  Polongne  empiroit  quant  à  sa  santé,  rappella 
ledict  sieur  evesque,  et  luy  dist  que  son  intention  es- 

toit  de  poursuivre  vivement  l'entreprinse  dont  autre- 
fois elle  luy  avoit  parlé.  La  difficulté  de  l'élection  du 
personnage  Tarresta  quelques  jours ,  parce  qu'elle 
ne  vouloit  pas  que  celuy  qui  seroit  envoyé  allast 
de  pleine  venue  en  Polongne,  de  peur  qu'estant  des- 
couvert ,  si  l'affaire  ne  succedoit  selon  son  désir,  il  y 
eust  de  la  mocquerie.  Enfin  sagement  elleadvisa  d'em- 
ployer un  homme  duquel  l'on  ne  se  pourroit  jamais 
doubter  ;  et  de  telle  condition  estoit  le  sieur  de  Bala- 
gny  (0,  tant  pour  l'aage  que  pour  le  peu  d'expérience 
qu'il  avoit  aux  affaires  publiques,  et  qui  jà  avec  plu- 
sieurs autres  gentilhommes  françois  estoit  à  Padoue, 
pour  apprendre  la  langue  et  s'exercer  aux  armes. 

On  lui  envoya  homme  exprès,  avec  mémoires  bien 
amples  ;  et,  pour  dissimuler  le  but  de  son  voyage,  lui 
fut  commandé  de  passer  par  les  cours  des  autres  prin- 
ces, pour  lesquels  le  Roy  lui  avoit  donné  lettres  de 
recommendation;  et,  outre  ceste  depesche,  ledict  sieur 
evesque  lui  envoya  des  lettres  qu'il  escrivoit  audict 
seigneur  roy  de  Polongne,  de  qui  il  estoit  bien  cogneu: 
et  fusmes  avec  lui,  un  gentil-homme  de  Dauphiné 
nommé  Gharbonneau,  homme  de  moyen  aage,  et  un 
autre  appelle  du  Belle,  baillif  de  Valence,  et  moi. 

(•)  Balagny.  Jean  de  Montluc,  sieur  de  Balagny,  étoit,  comme  on  l'a 
vu  dans  la  Notice,  fils  naturel  de  Févêque  de  "Valence.  A  son  retour  de 
Pologne  il  s'attacha  au  duc  d'Alençon,  qui  lui  procura  le  gouvernement 
de  Cambrai.  Il  figura  ensuite  dans  la  Ligue.  Sa  femme,  Renée  de  CJer- 
mont,  sœur  du  fameux  Bussy  d'Amboise,  fit  son  traité  avec  Henri  iv.  11 
obtint  en  1 594 le  bâton  de  maréchal  de  France,  et  la  principauté  de 
Cambrai.  S'étant  fait  haïr,  il  fut  chassé  par  les  habitans ,  et  sa  femme , 
très-ambitieuse,  mourut  de  chagrin.  Il  épousa  en  secondes  noces  Diane 
d'Estrées,  sœur  de  la  duchesse  de  Beaufort,  maîtresse  du  Roi,  qui  le 
couvrit  de  ridicule  par  sa  conduite.  Il  mourut  en  i6o3. 

Il  commença  son  voyage  par  l'archiduc  Ferdinand, 
qui  estoit  en  une  maison  de  plaisance  auprès  d'Is- 
prug  (i)  9  au  comté  de  Tyrol,  lequel,  pour  le  respect 
du  Roy  ,  le  recueillit  et  lui  fit  fort  bon  visage. 

Semblable  recueil  lui  fit  l'Empereur  (2)  :  et  comme 
ce  prince  est  humain  etgratieux,  lui  demanda  s'il  pas- 
seroit  plus  outre;  et  après  avoir  entendu  qu'il  verroît 
la  cour  du  roy  de  Polongne,  du  roy  de  Suéde  et  du 
roy  de  Dannemarc,  ledict  seigneur  loua  sa  délibéra- 
tion, luy  usant  de  ces  mots  :  «  Vous  avez  passé  vostre 
hyver  en  un  lieu  où  la  rigueur  du  froid  ne  vous  a  pas 
beaucoup  travaillé;  vous  passez  le  printemps  en  Aus- 
trye,  qui  est  sa  meilleure  saison,  et  allez  faire  l'esté 
es  provinces  où  les  chaleurs  ne  sont  que  de  bien  peu 
de  durée  ».  Et  ne  veux  obmettre  à  dire  que  ledict  sei- 
gneur Empereur  examina  de  si  près  ledict  de  Balagny, 
que  M.  de  Vulcob,  agent  pour  les  affaires  de  Sa  Ma- 
jesté près  ledict  seigneur  Empereur,  escrivit  à  la 
Royne  qu'il  ne  l'avoit  point  veu  tant  parler  à  gentil- 
homme françois  qui  fust  venu  vers  Sa  Majesté  sans 
avoir  quelque  chose  à  négocier.  Lui  demanda  par 
deux  fois  s'il  ne  passoit  pas  en  Hongrie;  à  quoi  ledict 
sieur  de  Balagny  respondit  que,  bien  que  la  Hongrie 
soit  une  province  qu'il  desiroit  infiniment  veoir,  toutes- 
fois  il  n'avoit  pas  encore  pensé  d'y  aller,  que  ce  ne  fust 
à  quelque  bonne  occasion  pour  lui  faire  service;  et 
sembloit  que  ledict  seigneur  eust  quelque  opinion  que 
ledict  de  Balagny  allast  en  Turquie. 

Au  partir  de  là  nous  allasmes  en  Polongne,  et  y  ar- 
rivasmes  en  telle  saison  que  la  peste  estoit  universelle 
par  tout  le  royaume,  pour  laquelle  peste  ledict  sei- 

(0  Isprug:  Inspruck.  —  C2)  L'Empereur  :  Maximilien  n. 

gneur  Roy  C1),  qui  pour  lors,  et  deux  ans  devant,  n'a- 
voit  bougé  de  Warsovye,  bien  qu'il  fust  malade,  avoit 
esté  contraint  de  desloger  sans  rien  délibérer  des  af- 
faires du  pays,  pour  lesquels  il  avoit  fait  assembler 
une  convocation  generalle ,  et  pour  cest  efFect  s'estoit 
acheminé  vers  la  Lithuanye,  en  un  sien  cbasteau  ap- 
pelle Knichin,  qu'il  aimoit  fort,  où  il  délibéra  de  re- 
couvrer sa  première  santé,  ou  bien  d'y  finir  ses  jours  si 
Dieu  l'avoit ainsi  ordonné;  et  avoit  quelque  inclination 
à  ceste  province,  parce  que  ses  prédécesseurs  estoient 
descendus  des  Jaguellons,  ducs  de  Lithuanye  :  et  ont 
depuis  lesdicts  seigneurs  roys  pour  ceste  cause  eu  le- 
dict  pays  en  singulière  recommendation. 

Ce  bruit  du  voyage  et  de  la  maladie  dudict  seigneur 
Roy,  empescha  que  nous  nefismes  grand  séjour  à  Cra- 
covye,  et  n'y  arrestames  que  pour  aller  veoir  les  sa- 
lines, qui  sont  à  deux  lieues  de  là,  chose  bien  digne 
d'estre  veue  ;  car,  outre  la  valeur  qui  est  grande,  et  un 
thresor  fort  rare,  c'est  un  lieu  dans  terre  où  l'on  met 
demye  heure  a  descendre  avec  des  grands  et  fort  gros 
diables,  avec  lesquels  cinquante  hommes  peuvent  des- 
cendre à  chacune  fois;  et  nous  feit le  bourguemestre  ceste 
courtoisie  d'y  descendre  avec  nous,  et  tenoit  entre  ses 
bras  ledict  sieur  de  Balagny.  Comme  nous  fusmes  des- 
cendus, nous  trouvasmes  de  grandes  cavernes  voultées 
et  disposées  comme  les  rues  d'une  ville,  et  en  divers 
endroits  plus  de  trois  cens  personnes  qui  tiroient  le  sel 
par  grosses  pièces,  ne  plus  ne  moins  qu'on  tire  en  ces 
quartiers  la  pierre  des  carrières;  et  ne  peult-on  y  tra- 
vailler ni  s'y  promener  qu'avec  des  flambeaux. 

(0  Ledict  seigneur  Roy  :  Sigismond  in.  Il  fut  le  dernier  de  la  race 
des  Jagellons,  qui  avoit  régné  près  de  deux  cents  ans  en  Pologne. 

Nous  fusmes  en  ce  temps  advertis  que  le  Roy  s'en 
alloit  en  Lithuanye,  audict  Knichin,  auquel  lieu  nous 
acheminans,  rencontrasmes  à  sept  lieues  près  un  gen- 
til-homme du  pays  qu'on  appelle  le  seigneur  Sarni- 
koskri,  cnevalier  de  Malte,  référendaire  séculier,  et 
frère  du  capitaine-general  de  la  grande  Polongne,  le- 
quel, nous  cognoissant  estrangers,  s'offrit  à  nous  faire 
tous  les  plaisirs  qu'il  pourroit  ;  ce  qu'il  fist,  et  n'eut  pas 
moins  de  soucy  dudict  sieur  de  Balagny ,  et  de  nous 
qui  l'accompaignions,  que  si  nous  eussions  esté  ses  pro- 
pres enfans. 

Le  premier  acte  d'humanité  fut  qu'il  nous  mena  à 
trois  lieues  près  de  la  Cour,  en  un  lieu  appelle  Ticou- 
chin,  qui  est  une  forteresse  bastie  dans  des  marais, 
qui,  pour  quelque  froid  qu'il  face,  ne  gellent  jamais, 
comme  font  la  pluspart  des  autres  marais,  rivières  et 
estangs  de  ce  pays-là  :  et  est  ladicte  forteresse  de  cinq 
boulevars  grands  et  beaux,  au  milieu  desquels  y  a  un 
fort  beau  chasteau  basti  de  bricque,  dans  lequel  est 
conservé  le  thresor  du  Roy  et  du  royaume ,  que  Ton  es- 
time estre  de  grande  valeur.  Et  parce  que  le  Roy  estoit 
fort  malade,  il  avoit  esté  défendu  au  capitaine  qui  le 
gardoit  de  n'y  laisser  entrer  personne,  et  par  ce  moyen 
l'entrée  nous  fut  desniée.  Bien  nous  fut-il  permis  de  le 
veoir  et  contempler  par  dehors  tant  que  nous  vou- 
lusmes,  et  de  si  près  que  c'estoit  presque  autant  que 
si  ncms  y  fussions  entrez.  Et  quant  au  thresor,  je  ne  seau- 
rois  dire  que  c'est;  bien  veismes-nous  en  un  monastère 
qui  est  près  de  ladicte  forteresse ,  trois  mil  corseletz  que 
l'on  disoit  avoir  esté  faits  exprès  pour  la  personne  du- 
dict seigneur  Roy. 

Ledict  refferendaire  nous  laissa  audict  lieu,  jusqu'à 

ce  qu'il  auroit  esté  en  cour  pour  faire  entendre  noslre 
venue  au  Roy  et  faire  apprester  logis,  ce  qu'il  feist  :  et 
estants  là  arrivez,  ledict  sieur  de  Balagny  fist  supplier 
Sa  Majesté'  de  permettre  qu'il  lui  presentast  les  lettres 
du  Roy;  mais  le  mal  le  pressoit  si  fort  qu'il  ne  lui  put 
donner  audience  :  bien  lui  fist- il  dire  que,  si  son  mal 
lui  donnoit  quelque  relasche,  il  le  verroit  et  escoute- 
roit  voluntiers  pour  l'amour  du  prince  qui    l'avoit 
envoyé;  et  cependant  le  recommanda  de  fort   bonne 
sorte  à  tous  les  seigneurs  de  sa  cour,  lesquels  n'estoit 
besoing  d'admonester  à  recevoir  humainement  un  gen- 
til-homme  estranger;  car  il  fault  confesser  que  ceste 
nation  surmonte  en  civilité  et  courtoysie  toutes  les  au- 
tres ;  et  de  faict  nous  y  receusmes  tant  de  faveur  et  tant 
d'honneur  que  de  plus  n'en  eussions  nous  peu  désirer; 
car  il  n'y   eut  evesque,  il  n'y  eut  palatin,  il  n'y  eut 
seigneur  de  marque,  qui  ne  traictast  ledict  sieur  de 
Balagny,   qui   ne   le  receust  avec  tel  et  si  favorable 
recueil  comme  s'il  eust  esté  personnage  d'aage  et  d'au- 
thorité;  et  fusmes  entre  autres  festoiez  par  l'evesque 
de   Cracovye,   vice-chancellier  de  Polongne,  par  le 
vice-chancellier  de  Lithuanye,  par  le  paJatin  de  Wra- 
tislavie,  par  le  sieur  Radzivil,  mareschal  de  la  cour  de 
Lithuanye,  par   le   sieur  Troski,    grand -tranchant. 
Nous  fusmes  amenez  par  le  maistre  de  la  chambre 
dudict  seigneur  Roy  en  la  maison  d'un  sien  neveu ,  qui 
est  à  une  lieue  de  Knichin,  où  nous  fusmes   traic- 
tez  comme  en  la  maison  d'un  prince,  la  maison  bien 
meublée,  accompaignée  de  jardins,  parc,  estangs,  bois, 
et  de  toute  autre  chose  qui  pouvoit  donner  plaisir.  Et 
bien  que  ce  fust  en  un  lieu  si  avant  au  royaume,  et 
esloigné  de  tout  commerce  de  marchandises,  si  est-ce 

qu'outre  la  malvoysie  et  le  muscat  de  Candye,  l'on 
nous  donna  de  cinq  ou  six  sortes  de  vins  ;  et  diray  plus  : 
que  je  ne  sçay  si  en  ville  de  France  l'on  trouveroit 
plus  de  diverses  sortes  de  confitures  qu'on  nous  donna 
à  la  collation  :  qui  est  pour  monstrer  que  ceste  no- 
blesse vit  splandidement  et  commodément.  Mais  ce 
que  plus  nous  contenta,  fut  qu'il  avoit  l'escurie  bien 
fournie,  et  garnie  de  beaux  et  bons  chevaux,  outre  le 
haras  qui  estoit  grand.  Et  en  un  grand  poile  il  y  avoit 
armes  pour  mener  cent  hommes  au  combat  :  à  peine 
trouvera-on  en  France,  en  Italie  et  en  Espaigne,  un 
gentilhomme  si  bien  fourni  que  cestuy-là;  et  si  il  n'a- 
voit  point  plus  haut  de  trois  à  quatre  mil  florins  de  re- 
venu. Ceste  bonne  chère  fut  accompaignée  d'une 
grande  démonstration  d'amitié  ;  et,  à  ce  que  j'ai  de- 
puis entendu,  l'oncle  et  le  neveu  ont  esté  tousjours  de 
nostre  parti;  aussi  parloient-ils  aussi  bon  françois 
comme  s'ils  eussent  esté  nez  dans  Paris. 

Ledict  sieur  referandaire,  le  fils  du  palatin  de  Rava, 
les  sieurs  Erasme,  doyen  de  Cracovye,  et  Gaspard  de 
Binski ,  enfans  du  grand -chancellier  de  Polongne, 
nous  festoioient  quasi  tous  les  jours,  et  prenoient 
un  merveilleux  soing  de  nous,  avec  lesquels  ledict 
sieur  de  Balagny  contracta  une  grande  et  estroicte 
amitié. 

Le  Roy,  après  avoir  longuement  languy,  mourut 
le  septiesme  de  juillet  :  et  à  ce  que  nous  veismes,  il 
ne  fut  pas  fort  regretté  (0,  parce  que,  selon  qu'on  di- 

C1)  H  ne  fut  pas  fort  regrette.  Cependant  on  lui  sut  gré  d'avoir  en- 
tretenu la  paix  entre  ses  sujets  catholiques  et  protestans.  Dans  ses  der-r 
niëres  années,  il  eut  une  maîtresse  qui  le  gouverna  entièrement.  On  dit 
qu'il  mourut  des  excès  auxquels  elle  l'entraîna. 

soit,  il  avoit  autrement  vescu  avec  ses  subjects  que 
n'avoient  faict  ses  prédécesseurs. 

Le  susdict  sieur  de  Balagny,  voyant  son  premier  des- 
seing rompu,  délibéra  d'essayer  le  second,  qui  estoit 
de  gaigner  quelques  seigneurs  de  la  Cour,  et  continua, 
comme  il  avoit  jà  commancé,  de  publier  par  toutes 
les  compaignies  les  rares  vertus  du  très-illustre  duc 
d'Anjou;  et  ayant,  s'il  lui  sembloit,  fait  quelque  bon 
fondement,  il  s'en  descouvrit  ouvertement  ausdicts  sei- 
gneurs Erasme  et  Gaspard  de  Binski ,  enfans  dudict 
chancellier  :  il  ne  se  voulut  toutes  fois  fier  audict  sei- 
gneur referandaire,  parce  que  l'abbé  Cyre,  ambassa- 
deur de  l'Empereur,  luy  avoit  dit  et  asseuré  qu'il  l'avoit 
gaigné  pour  l'archiduc  Ernest. 

Et  faut  noter  que  ledict  Cyre ,  durant  six  ans  qu'il 
avoit  esté  là  ambassadeur,  avoit  fait  soigneusement  et 
dextrement  commancé  la  praticque  de  parvenir  au- 
dict royaume,  si  bien  qu'il  pensoit  l'emporter  pour 
ledict  seigneur  archiduc.  Et  parce  qu'il  n'eust  jamais 
pensé  que  ledict  sieur  de  Balagny  fust  là  pour  les 
mesmes  affaires,  il  luy  en  contoit  tous  les  jours  comme 
s'ils  eussent  esté  à  un  mesme  maistre  ;  qui  fut  cause 
que  ledict  sieur  de  Balagny  fut  quelques  jours  irré- 
solu, assçavoir  s'il  devoit  entamer  la  négociation  ou 
non.  D'un  costé ,  il  craignoit  de  n'arriver  pas  assez  à 
temps  en  France  pour  faire  envoyer  les  ambassa- 
deurs; de  l'autre  costé,  craignoit  aussi  que,  pour  peu 
qu'il  descouvrist  l'occasion  de  sa  venue,  l'Empereur 
feroit  tous  ses  efforts  d'empescher  qu'aucun  ne  peust 
arriver  de  la  part  du  Roy. 

Sa  resolution  fut  de  publier  le  plus  qu'il  pourroit  la 
valeur  dudict  seigneur  duc,  et  de  prier  les  enfans  du- 

dict  seigneur  chancellier  de  vouloir  estre  des  nostres, 
leur  remonstrant  combien  d'honneur  ce  leur  seroit 
d'avoir  fait  service  à  un  prince  si  grand  et  si  vertueux 
que  cestuy-là  :  et  avec  ceste  resolution  il  se  mit  en 
voyage  pour  s'en  retourner  en  la  plus  grande  diligence 
qu'il  pourroit;  et,  estimant  qu'il  auroit  moins  d'em- 
peschement  par  mer  que  par  terre,  et  que  un  bon  vent 
l'apporteroit  en  dix  jours  à  Dieppe,  il  print  son  che- 
min vers  Dantsie  (0;  mais  ce  fut  après  avoir  veu  toute 
la  cérémonie  qui  fut  faite  à  l'endroit  du  corps  dudict 
seigneur  Roy,  qui  est  telle  : 

Qu'estant  le  lieu  de  Knichin,  où  il  mourut,  dans 
les  bois ,  esloigné  des  bonnes  villes  où  l'on  eust  pu  re- 
couvrir les  aornemens  et  autres  choses  nécessaires  pour 
lui  faire  ses  funérailles,  les  seigneurs  ne  peurent  faire 
qu'une  partie  de  ce  qu'ils  eussent  bien  voulu ,  d'autant 
que  leur  coustumeest,  incontinent  après  que  leur  roy 
est  mort,  de  luy  rebailler  les  aornemens  royaux ,  et  avec 
iceux  l'inhumer,  et  qu'ils  estoient  loing  de  Cracovye 
pour  avoir  la  grande  couronne,  que  celui  qui  gardoit 
le  thresor  à  Knichin,  de  peur  que,  soubs  prétexte  de 
prendre  une  couronne  pour  servir  à  ceste  cérémonie, 
l'on  luy  fist  esguarer  quelque  autre  chose,  ne  voulut 
jamais  consentir  qu'on  y  entrast,  furent  contraincts 
lesdicts  seigneurs  à  ladicte  cérémonie  se  servir  de  la 
couronne  sans  diadème  du  roy  Jehan  de  Hongrie  der- 
nier mort ,  duquel  il  avoit  hérité,  et  des  autres  aorne- 
mens royaux  qui  se  trouvèrent  dans  son  coffret,  et  luy 
furent  baillez  lesdicts  aornemens  le  jour  après  qu'il 
mourut ,  en  la  sorte  que  s'ensuit  : 

Le  corps  du  Roy  fut  mis  dans  une  grande  salle  ta- 

(*)  Dantsie  :  Dantzick. 

pissée  de  drap  noir  de  tous  costez,  sur  un  $rand  lit 
royal  couvert  d'une  couverture  de  drap  d'or^frizé, 
traynant  de  tous  costez  par  terre.  Le  Roy  estoit  vestu 
de  chausses  et  pourpoint  de  satin  cramoisy,  et  par 
dessus  avoit  une  robbe  longue  de  damas  cramoisy,  un 
bonnet  de  nuict  fait  en  calotte  de  satin  cramoisy,  et 
des  bottines  aux  pieds,  de  toille  d'or,  le  visage  et  les 
mains  nues.  Au  bas  du  lict,  de  chasque  costé,il  y  avoit 
une  picque,  des  gantelets  et  une  rondelle  d'acier,  le 
tout  bien  doré,  damasquiné,  et  richement  garny.  En 
un  coing  de  ladicte  salle  près  le  lict,  y  avoit  une 
grande  bannière  de  damas  cramoisy,  sur  laquelle  au 
milieu  estoit  depainte  une  aygle  blanche  à  une  teste, 
les  aisles  estendues,  qui  sont  les  armes  de  Polongne, 
qui  avoit  deux  lettres  entre-lassées  sur  l'estomach , 
S.  A.  y  qui  signifioit  Si gismond  Auguste  -,  et  autour  des 
armes  estoient  depaintes  particulièrement  toutes  les 
armoiries  des  autres  provinces  de  Polongne. 

Dessus  une  petite  table  couverte  d'un  tapis  de  ve- 
lours cramoisy,  qui  estoit  entre  le  lict  et  la  table,  sur 
laquelle  on  chanta  la  messe,  y  avoit  un  oreiller  de 
mesme  velours,  sur  lequel  estoient  la  couronne,  l'espée 
royale,  avec  la  ceinture,  le  sceptre  et  les  gantelets,  le 
tout  d'or  massif,  enrichy  de  pierreries  richement  éla- 
borées ,  et  une  pomme  d'or  avec  une  petite  croix  dessus, 
telle  que  les  empereurs  portent,  qui  monstre  que  les 
roys  dudict  pays  s'estiment  empereurs. 

Tous  les  seigneurs  qui  estoient  à  la  Cour,  tant  d'une 
religion  que  d'autre,  se  retrouvèrent  à  ceste  cérémo- 
nie, à  laquelle  ils  avoient  invité  le  sieur  de  Balagny; 
et,  bien  qu'ils  fussent  près  de  commancer,  ils  eurent 


32  [1^7'i]     MÉMOIRES 

ceste  patience  de  l'attendre,  afin,  comme  il  est  vrai- 
semblable, qu'il  en  feist  le  rapport  au  Roy. 

L'aumosnier  ayant  dit  la  messe,  l'evesque  de  Cra- 
covye,  qui  estoit  là  avec  une  chappe  de  velours  noir, 
telle  qu'on  porte  à  l'office  des  morts,  recevoit  les  aor- 
nemens  royaulx  qui  luy  furent  apportez  de  dessus  la 
petite  table  sur  l'autel  ;  l'espée  par  ledict  seigneur 
refferandaire  ;  la  couronne  par  le  vice-chancellier  de 
Lithuanie;  le  sceptre  parle  seigneur  Radzivil,  mares- 
chal  de  la  cour  de  Lithuanie,  et  le  globe  par  le  sei- 
gneur Troski ,  grand-tranchant  du  feu  Roy,  et  les  gan- 
telets par  le  premier  gentilhomme  de  la  chambre  : 
lesquels  à  mesure  que  ledict  evesque  les  mettoit  sur  le 
corps  du  Roy  mort ,  il  lisoit  dans  un  livre  ce  qu'estoit 
signifié  par  lesdicts  aornemens.  Et  ainsi  demoura  le- 
dict seigneur  Roy  sur  ce  lict  environné  de  force  cierges 
et  flambeaux,  gardé  jour  et  nuict  par  des  prestres  qui 
chantoyent,  et  quelques  gentilshommes  qui  souloyent 
avoir  la  garde  du  corps  jusques  au  troisiesme  jour,  où 
chacun  le  pouvoit  veoir.  Auquel  temps  ils  furent  con- 
traints, pour  la  chaleur,  de  l'inhumer,  et  le  mettre 
dans  une  bière  de  bois,  ne  pouvant  recouvrer  du 
plomb.  Et  avec  le  corps  ils  mirent  semblablement 
les  aornemens  royaux  qu'ils  avoient  fait  faire  d'ar- 
gent doré  :  et  est  leur  coustume  d'en  user  ainsi. 

Le  sieur  de  Ralagny ,  après  avoir  veu  toute  ceste  cé- 
rémonie, eut  congé  de  tous  les  seigneurs,  et  laissa  tel 
nom  qu'il  emporta  l'amytié  de  beaucoup  de  gentils- 
hommes. Et  pour  continuer  ce  qu'il  avoit  si  bien  com- 
mancé,  me  laissa  audict  pays,  et  avec  bien  peu  d'ar- 
gent, car  il  n'en  estoit  gueres  bien  garny;  mais  les 
amys  qu'il  avoit  acquis,  et  principalement  les  sieurs 

Erasme  et  Gaspard  de  Binski,  et  leurs  païens,  me  re- 
courent si  volontiers,  que  je  n'euz  faute  de  rien  jusques 
à  la  venue  dudict  sieur  de  Valence,  et  en  leur  com- 
pagnie fuz  receu  en  beaucoup  de  bonues  maisons,  où 
souvent  estoit  tenu  propos  dudict  seigneur  à  présent 
Roy  ;  et  par  ce  moyen  plusieurs  gentilshommes  com- 
mencèrent à  aymer  celuy  duquel  ils  n'avoient  ouy  que 
bien  peu  parler. 

Toutesfois,  après  que  la  nouvelle  de  la  Sainct-Bar- 
thelemy  fut  apportée  audict  pays,  j'euz  bien  affaire  a 
respondre,  tant  par  paroles  que  par  escript,  à  ce  que 
Ton  en  disoit  :  et  quelques-uns  m'estimoient  menteur 
pour  avoir  tant  dict  de  bien  dudict  seigneur. 

Mais,  d'autant  que  j'estois  bien  adverty  de  tout  ce 
qu'estoit  advenu  durant  nos  guerres  civiles,  je  gaignai 
cepoincten  la  pluspart  des  compagnies,  qu'on  rejettoit 
toute  la  coulpe  sur  le  peuple  et  sur  quelques  inimitiés 
particulières  :  pour  le  moins  m'accorderent-ils  qu'il 
falloit  attendre,  comme  l'on  dit,  le  boyteux,  c'est-à- 
dire  que  le  sieur  evesque  de  Valence  fust  arrivé;  car 
je  les  asseurois  que  ce  seroit  luy  qui  auroit  la  charge 
d'y  venir,  et  duquel  l'on  pourroit  sçavoir  la  vérité  du 
faict. 

Je  reviens  au  sieur  de  Balagny ,  qui  départit  de  Kni- 
chin  sur  la  fin  de  juillet,  et  le  quatriesme  jour  de  son 
partement  arriva  à  Poltoz,  belle  ville  assise  sur  la  ri- 
vière de  Boug,  qui  est  un  fleuve  qui  vient  de  Lithua- 
nie,  et  va  descendre  dans  la  Vistulle,  à  quatre  lieues 
de  Warsovie,  et  appartient  ladicte  ville  de  Poltoz  h 
l'evesque  de  Plosko;  lequel  sieur  evesque  le  receut  fort 
humainement,  le  retint  deux  jours  à  lui  faire  la  meil- 
leure chère  dont  il  se  pouvoit  ad  viser,  et  lui  parla  de 

telle  façon  que  ledict  sieur  de  Balagny  en  emporta 
meilleure  parolle  de  lui  que  de  nul  autre  à  qui  il  eust 
parlé. 

Dudict  lieu  il  despescha  Charbonneau  et  Glos- 
coski  (0,  qui  est  un  jeune  gentilhomme  pollac  (2) , 
qu'il  emmenoit  en  France  vers  l'Infante  Ç>)  qui  estoit 
à  Blonie,  à  quatorze  lieues  de  là,  avec  une  lettre  par 
laquelle  il  la  supplioit  très-humblement  luy  permettre 
de  luy  aller  faire  la  révérence.  Ladicte  lettre  fut  leue 
devant  les  evesques  qui  la  gardoient,  et  commanda  à 
son  grand-maistre-d'hostel  luy  escrire  de  sa  part.  La 
response  ne  contenoit  autre  chose,  sinon  qu'il  excu- 
sast  le  temps  si  misérable,  et  qu'elle  estoit  comme  soubz 
la  tutelle  des  sénateurs,  sans  lesquels  elle  ne  vouloit 
parler  à  personne,  et  le  prioit  de  la  tenir  pour  excusée, 
et  que,  s'il  fust  venu  en  un  autre  temps  que  cestuy-là, 
elle  luy  eust  fait  cognoistre  combien  elle  estimoit  les 
serviteurs  du  roy  de  Fiance. 

Ledict  Charbonneau  eut  grands  propos  avec  ledict 
maistre-d'hostel,  et  avec  un  médecin,  pour  raison  de 
l'affaire  qui  depuis  a  succédé,  et  les  trouva  de  si  bonne 
volonté,  qu'ils  lui  promirent  de  faire  entendre  le  tout 
à  leur  maistresse,  avec  asseurance  que  ce  propos  ne 
luy  desplairoit  point;  et  de  fait  ils  ont  tousjours  suivi 
nostre  party. 

Ledict  evesque  de  Plosko  conseilla  audict  de  Bala- 
gny se  mettre  par  eau  pour  éviter  les  villes  pestiférées; 
et,  pour  ce  faire,  l'accommoda  de  sa  barque,  qui  es- 

(0  Gloscoshi.  C'est  probablement  ce  Crasoski  dont  il  est  parlé  dans 
la  note  première. 

00  Pollac  :  Polonais.  —  (3)  F'ers  V Infante.  C'étoit  la  sœur  de  Sigis- 
mond  qu'on  avoit  d'abord  eu  le  projet  de  faire  épouser  au  duc  d'Anjou. 

toit  fort  bien  accoustrée,  avec  laquelle  il  continua  son 
voyage  :  et  arrivé  qu'il  fut  à  Plosko,  qui  est  une  belle 
petite  ville  sur  la  rivière  de  la  Vistulle,  M.  le  refferen- 
daire,  dont  cy-dessus  a  esté  faite  mention,  et  qui  est 
capitaine  dudict  lieu,  le  pria  d'y  séjourner  quelques 
jours  pour  l'envie  qu'il  a  voit  de  le  caresser  et  de  le 
festoyer  :  à  quoy  il  s'accorda  volontiers,  parce  que  de- 
puis là  jusquesàDanski  (0  il  n'y  avoit  point  de  lieu  nect 
où  il  peust  s'arrester  pour  attendre  Charbonneau,  qui 
arriva  bientost  après.  Au  partir  de  là  ledict  refferen- 
daire  lui  bailla  une  barque  garnie  de  tout  ce  qu'il  luy 
falloit,  et  plusieurs  lettres  de  recommandation;  mais 
il  ne  s'en  ayda  pas  beaucoup,  parce  que,  pour  ne  per- 
dre temps,  il  ne  voulut  point  descendre  à  terre,  et 
aussi  qu'en  tous  les  lieux  où  il  eust  peu  descendre  il  y 
avoit  grand  danger  de  peste,  pour  lequel  il  ne  voulut 
entrer  à  Cujavie,  mais  envoya  Charbonneau  vers  l'e- 
vesque,  qui  est  un  très-digne  personnage,  pour  s'excu- 
ser et  luy  présenter  une  lettre  dudict  refferendaire. 

Ledict  sieur  evesque  fut  si  courtois,  qu'il  envoya 
en  grande  diligence  dix  gentilshommes  après  lui,  pour 
lui  faire  entendre  combien  il  estoit  marry  de  ce  qu'il 
ne  l'avoit  peu  veoir  en  sa  maison  pour  le  festoyer; 
mais,  puisque  cela  n'avoit  pas  esté,  il  le  prioit  d'aller 
loger  à  une  sienne  maison  qu'il  avoit  hors  la  ville  de 
Danski,  où  il  seroit  bien  venu  et  recueilly. 

Il  arriva  audict  Danski  le  5  d'aoust  1572.  Et  le  soir 
Messieurs  de  la  ville  le  firent  visiter,  et  puis  sur  l'heure 
du  soupper  luy  envoyèrent  douze  grands  vases  d'ar- 
gent plains  de  douze  sortes  de  vins.  Le  lendemain  dé- 
putèrent  un  d'entre    eux,  qui   est  un  gentilhomme 

tl)  Danski  :  Dantzick. 

espaignol,  lequel  s'est  habitué  là,  qui  parle  fort  bon 
françois,pour  lui  faire  compaignie,  et  luy  monstrer  et 
faire  veoir  ce  qu'il  estimoit  estre  digne  de  monstrer  à 
un  estranger.  Et,  à  ce  que  je  luy  ay  ouy  dire,  il  remar- 
qua que  la  ville  est  fort  grande  et  bien  peuplée,  et  où 
les  marchands  profitent  autant  qu'en  quelque  autre 
ville  que  ce  soit.  C'est  un  magazin  de  tous  les  bledz  de 
Polongne,  desquelz  tous  les  Pays-Bas  sont  ordinaire- 
ment secourus  et  nourris,  et  bien  souvent  le  Portugal, 
et  quelquefois  une  partie  de  la  France.  On  s'y  fournist 
aussi  de  miel,  de  cires,  de  cendres  et  de  fourreures, 
qui  sont  marchandises  dont  la  Polongne  abonde  autant 
que  nul  autre  pays  qui  soit.  Là  se  descharge  grande 
quantité  de  marchandises  qui  viennent  de  Moscovie, 
d'Allemaigne,  de  France  et  d'Espaigne;  au  reste  la 
ville  est  bien  bastie,  belle  et  fort  peuplée,  et  seroit 
forte  s'il  n'y  avoit  deux  montaignes  qui  luy  comman- 
dent, dont  l'une  est  assez  loing,  et  ne  peut  pas  faire 
grand  mal  ;  pour  l'autre  qui  est  fort  près ,  les  seigneurs 
luy  ont  approché  un  bastion  beau  et  grand,  qui  peult 
servir  de  citadelle.  Il  y  a  "de  plus  un  port  qui  est  des 
plus  beaux  du  monde  :  car  estant  la  Vistulle  de 
soy  fort  large  par  tous  les  autres  endroits  de  son  cours, 
elle  vient  à  se  restrecir  à  une  lieue  de  la  mer,  qui  est 
le  port  dudict  Danski ,  sans  qu'elle  y  soit  contrainte 
de  montaigne  aucune  ;  là  où  estant  demourée  en  sa 
largeur,  elle  n'auroit  pas  le  fondz  d'eau  pour  porter 
les  navires  et  vaisseaux  dudict  port,  comme  elle  faict. 
Là  il  fut  festoie  par  les  seigneurs  de  la  ville,  en  la 
maison  du  sieur  Constantin  Ferber,  et  ne  veit  jamais, 
à  ce  qu'il  racompte,  tant  de  vaisselle  d'argent  ensemble 
comme  ii  fist  en  ladicte  maison;  parmy  laquelle  il  veit 

six  grandes  couppes  d'ambre,  avec  le  pied  d'or,  gar- 
niz  de  dyamans,rubiz  et  perles  :  et  luy  en  fut  présentée 
une  qu'il  refusa,  et  ne  la  voulut  point  accepter. 

Le  jour  après,  celuy  qui  tient  le  second  lieu  en  la- 
diçte  ville  luy  vint  offrir  de  la  part  des  seigneurs  tous 
secours,  ayde  et  commodité,  voire  d'argent,  s'il  en 
avoit  besoing.  Et  tout  cela  se  faisoit  pour  le  respect 
et  l'honneur  qu'ils  portoient  au  nom  du  Roy.  Le  con- 
via aussi  de  s'aller  tenir  au  chasteau,  qui  est  à  l'em- 
boucheure  du  port,  attendant  que  son  navire  fust 
appresté,  de  peur  qu'il  ne  luy  vint  mal  pour  la  peste 
qui  jà  commençoit  fort  à  s'eschauffer.  Mais  ledict  de 
Balagny,  qui  ne  pensoit  qu'à  son  retour,  bien  qu'il 
fust  caressé ,  honoré  et  visité  par  les  plus  grands,  y  sé- 
journa seullement  autant  qu'il  estoit  besoing  pour  faire 
apprester  son  embarquement  :  il  estoit  conseillé  d'a- 
chepter  un  navire  pour  soi,  armé  et  équippé  ;  et  pour 
ce  faire  luy  estoit  offert  de  l'argent  par  les  agens  du 
référendaire ,  qui  avoient  charge  de  le  pourveoir  de 
n  toutes  choses  nécessaires.  Mais,  considérant  que  ce 
seroit  faire  trop  de  fraiz  au  Roy,  et  aussi  que  le  roy 
de  Dannemarc  en  pourroit  prendre  quelque  jalousie, 
il  s'embarqua  dans  un  navire  françois,  appelle  l'Ange, 
de  Fecamp. 

Jusques  icy  ay-je  voulu  raconter  du  voyage  dudict 
sieur  de  Balagny  ce  qui  pouvoit  servir  au  faict  de  la 
negotiation,  qui  depuis  a  esté  heureusement  achevée  ; 
j'ay  aussi  touché  quelques  particularitez  des  villes  où 
il  passa  depuis  qu'il  partit  de  la  cour  du  feu  roy  de 
Polongne.  Et  pourra-1'on  dire  que  cela  ne  servoit  de 
rien  à  ladicte  negotiation;  mais  je  l'ay  faict  affin  que 
les  lecteurs  de  ce  traicté  entendent  que  la  noblesse  de 

la  Polongne  surmonte  toutes  les  autres  en  courtoisye 
et  humanité';  que  les  estrangers  y  sont  mieulx  receus, 
caressez  et  honorez  qu'en  aucun  endroict  de  la  chres- 
tienté,  et  qu'il  y  a  beaucoup  de  belles  et  bonnes  villes, 
et  qu'à  Danski,  qui  est  une  des  principalles,  tous  es- 
trangers y  sont  favorablement  recueilliz,  et  singuliè- 
rement les  François,  bien  que  durant  l'interrègne,  et 
après  l'élection ,  ceux  qui  gouvernent  ladicte  ville  ne 
se  soient  pas  si  bien  portez  envers  quelques-uns  comme 
ils  avoient  accoustumé.  Et  m'asseure  qu'estant  arrivé 
le  Roy, par  delà,  ils  luy  seront  aussi  obeissans  qu'ils 
ont  esté  à  ses  prédécesseurs ,  et  redoubleront  l'amitié 
qu'ils  ont  si  longuement  entretenue  avec  les  François, 
parce  que  le  commerce  y  sera  plus  grand  qu'il  n'a 
esté  par  le  passé.  Et  quant  à  ce  qu'il  luy  advint  à  son 
retour,  tant  en  Dannemarc,  où  il  fut  favorablement 
recueilly  par  le  roy  dudict  pays,  et  depuis  en  Suéde  , 
Novergue  (0  et  Angleterre ,  il  n'a  voulu  que  j'en  feisse 
aucune  mention.  Et  s'il  fust  esté  creu ,  son  nom  n'eust 
point  esté  inséré  en  ce  discours,  espérant  que  quel- 
ques jours  il  fera  plus  de  service  au  Roy  qu'il  ne  feist 
audict  voiage.  Bien  diray-je  en  passant  qu'il  rendit  si 
bon  compte  de  toutes  choses  à  Leurs  Majestez ,  que  par 
leur  commandement  il  fut  incontinent  despesché  pour 
s'en  retourner  en  Polongne,  et  y  continuer  à  leur  faire 
service,  comme  il  avoit  commencé. 

(*)  JVovergue  :  Norwége. 

Je  viens  à  la  negotiation,  qu'on  peult  dire  longue  et 
pénible,  faicte par  ledict  sieur  evesque  de  Valence,  qui 
fut  despeché  cependant  que  nous  estions  audict  pays, 
en  la  manière  qui  s'ensuit  : 

Le  Roy  estant  à  Paris  vers  la  fin  du  mois  de  juillet, 
fut  adverty  de  la  mort  du  roy  de  Polongne,  et  de  la 
poursuite  que  faisoit  l'Empereur  pour  faire  eslire  l'ar- 
chiduc Herneste  (0  son  filz,  comme  aussi  faisoient  le 
Moscovite  C2),  le  roy  de  Suéde  CÇf,  le  duc  de  Prusse  et  le 
Transsilvain  :  le  Roy  donc  ne  voulut  perdre  ceste  belle 
occasion  qui  se  presentoit,  et  délibéra,  avec  la  Royne 
sa  mère,  d'y  envoier  quelques  notables  personnages 
qui  eussent  et  l'entendement  et  l'expérience  pour  con- 
duire selon  son  désir  une  si  grande  entreprise.  Ceci 
dis-je  pour  respondre  aux  calomnies  qui  ont  esté  se- 
me'es  en  Polongne  et  en  Allemaigne,  parmy  lesquelles 
il  y  estoit  contenu  que  le  Roy  avoit  fait  un  mauvais  tour 
à  l'Empereur  son  beaupere,  d'avoir  couru  sur  sa  for- 
tune et  sur  la  praticque  qu'il  avoit  faicte  long -temps 
auparavant.  Ceste  doleance  avoit  quelque  apparence 
de  raison,  et  les  ambassadeurs  de  l'Empereur  sçavoient 
bien  s'en  ayder  et  par  parolle  et  par  escript,  si  bien 
qu'aucuns  gentilhommes  pollacs,  quelque  temps  fut, 

(0  L'archiduc  Herneste.  Ce  prince  étoit  fils  de  l'empereur  Maximi- 
lien  u,  et  frère  de  la  reine  de  France.  —  (a)  LeMoscovite:  Jean  Basilo- 
vitz,  czar  de  Moscovie.  — l3)  Le  roy  de  Suéde:  Jean,  frère  d'Eric  :  dé- 
posé en  i568. 

en  parlèrent  en  fort  mauvaise  sorte  ;  mais  ledict  sieur 
evesque  de  Valence  estant  par  delà,  sceut  très-bien  et 
à  propos  remonstrer  que  chacun  estoit  tenu  de  faire 
son  profit;  que  la  poursuite  d'un  royaume,  pourveu 
qu'elle  soit  faicte  par  les  moyens  légitimes  et  approu- 
vez, nepeult  estre  blasmée,  quand  ce  seroit  de  frère  à 
frère,  j'entends  quand  c'est  d'un  royaume  qui  n'appar- 
tient ne  à  l'un  ne  à  l'autre.  Mais  nous  n'en  estions  pas 
en  ces  termes  ;  car,  comme  dessus  a  esté  dit,  avant  que 
le  Roy  se  mit  de  la  partye,  il  y  avoit  quatre  compéti- 
teurs, dont  les  deux  y  avoient  aussi  bonne  part  comme 
pouvoit  avoir  ledict  seigneur  Empereur.  Et  doit-  on 
tenir  pour  certain  que ,  si  le  Roy  eust  veu  l'Empereur 
seul  poursuivant,  il  ne  luy  eust  voulu  donner  aucun 
empeschement. 

La  difficulté  fut  sur  le  choix  de  ceux  qui  dévoient 
estre  envoyez.  Bien  recognoissoient  Leurs  Maj estez 
qu'il  falloit  que  ce  fust  un  homme  de  robe  longue,  et 
qui  sceust,  comme  l'on  dit,  aller  et  parler;  car,  puis- 
qu'il falloit  demander  le  royaume  à  cinquante  ou  cent 
mil  gentilshommes,  ils  ne  pouvoient  estre  gaignez  que 
par  oraisons  publiques  et  autres  discours  semez  par  le 
pays,  et  en  langue  cogneuë  (Oet  entendue  par  la  plus- 
part  des  eslecteur  s.  Ledict  sieur  evesque  proposa  M.  l'ad- 
vocat  Pybrac  (2)  et  M.  Truchon,  premier  président 
de  Grenoble,  qui,  à  la  vérité,  sont  des  plus  rares  per- 
sonnages de  France;  mais  Leurs  Majestez  ne  se  vou-x 
loient  passer  pour  lors  de  la  présence  ne  du  service 
dudict  sieur  de   Pybrac.  Et  quant  audict  président 

(')  En  langue  cogntuc  :  en  latin.  C'est  pour  cela  qu'il  falloit,  comme 
dit  Chpisnin,  un  homme  de  robe  longue. 

i.2)  Prbrac  :  Gui  du  Faur  ;  sieur  de  Pibrac.  Il  fut  retenu  à  Paris  pour 

Truchon,  il  estoit  malade  (0  et  tenu  pour  mort.  Le- 
dict  sieur  evesque,  qui  prevoyoit  bien  que  tout  cela 
luy  tumberoit  sur  ses  espaulles ,  nomma  puis  après 
M.  le  chevalier  Seure  (2)  et  le  jeune  sieur  de  Lans- 
sac  (3).  Mais,  après  avoir  perdu  quelques  journées  sur 
ceste  recherche  d'hommes,  il  fut  contraint  d'accepter 
la  charge,  voyant  bien  que  s'il  la  refusoit,  quelques 
bonnes  raisons  qu'il  sceust  alléguer,  seroit  toujours 
trouvé  mauvais,  mesmes  que  la  Royne  estoit  arrestée 
sur  ce  point,  qu'il  falloit  que  ce  fust  luy,  et  en  disoit 
deux  raisons  :  l'une  qu'il  avoit  esté  autrefois  en  Po- 
longne  fort  bien  veu  et  bien  receu,  et  qu'il  seroit  bien 
mal  aisé  qu'il  n'y  trouvast  encores  quelqu'un  de  ses 
amys  qui  luy  serviroit  de  directeur  et  conducteur. 
L'autre  raison  qu'elle  mettoit  en  avant  estoit  qu'il 
avoit  esté  si  heureux,  qu'il  n'avoit  jamais  entreprins 
chose  par  commandement  des  prédécesseurs  roys  qu'il 
n'en  fust  venu  à  bout.  Et  voyant  ledict  sieur  evesque 
qu'il  ne  se  pouvoit  destourner  de  ce  voyage  sans  mal- 
contenter Leurs  Majestez,  et  aussi  que  le  roy  de  Po- 
longne  qui  est  à  présent  l'en  prioit  bien  fort,  il  accepta 
la  charge,  et  demanda  pour  son  adjoint  le  sieur  de 

taire  un  manifeste  tendant  à  diminuer  Fhorreur  de  la  Saint-Barthélémy. 
On  regretta  qu'un  homme  si  recommandable  se  fut  chargé  de  cette  in- 
digne apologie. 

(0  II  estoit  malade.  Il  avoit  de  fréquentes  attaques  d'apoplexie. — 
('0  Le  chevalier  Seure  :  Michel  Seure ,  chevalier  de  Malte,  habile  négo- 
ciateur. 

(s)  Le  jeune  sieur  de  Lanssac.  Gui  de  Saint-Gelais ,  sieur  de  Lanssac  : 
il  étoitjfils  de  Louis  de  Lanssac ,  très-attaché  à  Catherine  de  Médicis. 
«  Il  étoit,  dit  Le  Laboureur,  homme  de  valeur,  mais  qui,  comme  son 
«  père,  se  plaisoit  plus  au  maniement  des  affaires  qu'à  celui  des  armes, 
«  comme  le  plus  heureux  et  le  plus  doux,  et  le  plus  propre  à  ses  in- 

Malloc  (0,  conseiller  du  Roy  en  sa  cour  de  parlement 
de  Grenoble,  qui  est  homme  de  lettres,  et  se  peult 
dire  un  des  premiers  de  ce  royaume  à  escrire  en  latin;, 
et  le  demanda  nommément  parce  qu'il  l'a  nourri,  et 
avoit  cogneu  sa  fidélité  et  diligence  en  beaucoup  d'am- 
bassades où.  il  l'avoit  autrefois  mené  avec  luy.  Et  aussi, 
pour  en  dire  la  vérité,  ledict  sieur  avoit  besoing  d'un 
homme  qui  le  relevast  de  peine  pour  escrire  et  pro- 
noncer l'oraison.  Mais  Dieu,  qui  luy  avoit  destiné  cest 
honneur,  luy  osta  tous  moyens  d'avoir  compaignie  en 
cela,  comme  aussi  luy  donna-il  entendement  et  la 
force  de  porter  le  faix,  qu'il  s'estoit  figuré  insup- 
portable. 

Les  mémoires  et  instructions  faictes,  ledict  sieur 
evesque  partit  le  dix-septiesme  jour  du  mois  d'aoust , 
huict  jours,  jour  par  jour,  avant  la  Sainct-Barthe- 
lemy. 

Je  diray  une  particularité,  encores  qu'elle  semblera 
mal  à  propos;  mais  je  ne  la  puis  laisser,  parce  qu'elle 
servira  d'exemple  aux  autres  qui  viendront  après  :  c'est 
que  ledict  sieur  evesque  au  lieu  d'Espernay  se  trouva 
attaint  d'une  dissenterie;  et  n'ayant  pu  recouvrer  mé- 
decin, ny  de  Rheims  ny  de  Chaalons ,  il  s'achemina  vers 
ledict  Chaalons,  et  poursuivit  ainsi  son  chemin  jusques 
à  Sainct-Disier,  où  le  mal  le  contraignit  de  s'arrester 
trois  jours;  et  le  quatriesme,  ayant  entendu  la  nouvelle 
de  la  journée  de  Sainct-Barthelemy,  il  recogneut  que 

«  clinalions  et  à  ses  plaisirs ,  auxquels  il  étoit  aussi  indulgent  que  les 
«  autres  seigneurs  de  la  Cour.  ■»  (A  dditions  aux  Mémoires  de  Castel~ 
nau  ,  t.  ii  ,  p.  646.  )  Le  père  et  le  fils  étoient  alors  dévoués  au  duc  d'An- 
jou :  ils  prirent  depuis  une  grande  part  à  la  Ligue. 
(0  Le  sieur  de  Malloc  :  Pierre-Gilbert  de  Malloc. 

l'entrée  de  l'Allemaigne  luy  seroit  fort  périlleuse,  et 
pour  ceste  cause,  contre  l'advis  des  médecins,  il  print 
resolution  ou  de  mourir  ou  de  passer  les  païs  du 
comte  Palatin,  plustost  que  ladicte  nouvelle  y  fust 
tenue  pour  certaine. 

Je  ne  feray  point  long  discours  de  ce  qu'advint  au- 
dict  sieur  evesque  en  Lorraine,  parce  qu'il  y  a  beau- 
coup de  particularitez  qui  se  doivent  plustost  taire 
qu'escrire.  Bien  diray-je  en  passant  qu'un  secrétaire  de 
l'evesque  de  Verdun,  pour  l'espérance  qu'il  avoit  de 
faire  bailler  l'evesché  de  Valence  à  son  frère,  docteur 
en  théologie,  et  pédagogue  des  enfans  d'un  prince  (r), 
(car  pour  autre  occasion  ne  pourroit-il  l'avoir  faict) 
print  la  poste  et  picqua  jour  et  nuict  pour  l'atteindre 
avant  qu'il  fust  sorty  de  Lorraine,  faisant  entendre  par- 
tout où  il  passoit  qu'il  avoit  charge  du  Roy  de  le  faire 
tuer  en  quelque  lieu  que  ce  fust  :  commanda  aux  com- 
paignies  qui  pour  lors  alloient  à  Mets  de  courir  sus 
audict  sieur  evesque,  les  asseuroit  qu'il  portoit  avec 
soy  cinquante  mil  escus,  et  que  tout  ce  butin  seroit  à 
eux;  et,  n'ayant  trouvé  ceste  compaignie  disposée  à 
faire  un  acte  si  meschant,  il  recourut  au  lieutenant  du 
gouverneur  en  la  ville  de  Verdun,  appelle  Manegre; 
lequel  Manegre  se  monstra  fort  disposé  à  commet- 
tre cet  acte  ;  et  bien  qu'il  fust  au  lit  malade ,  atteint 
de  trois  ou  quatre  grosses  maladies,  il  reprint  ses 
forces,  tant  il  estoit  ayse  d'avoir  une  si  bonne  commis- 
sion; emmena  avec  soy  toute  la  garnison  de  la  ville, 
horsmis  trente  soldats,  emmena  aussi  tous  ceux  de 
ladicte  ville  qu'il  trouva  de  bonne  volonté,  et  qui 
eurent  moyen  de  venir  ou  à  pied  ou  à  cheval.  L'eves- 

0)  D'un  prince  :  le  duc  de  Guise. 

que  de  Verdun  (je  nesçay  s'il  sçavoit  l'entreprinse,  car 
ce  n'est  pas  à  moi  à  en  juger)  bailla  tous  ses  officiers,  et 
mesmes  son  cuisinier  et  sa  mulle  :  et  ledict  Manegre , 
ainsi  accompagné,  s'achemina  vers  Sainct-Michel  (0, 
pensant,  comme  il  est  vray-semblable ,  de  trouver 
ledict  sieur  de  Valence  en  campaigne;  et  s'il  y  fust 
ainsi  advenu,  il  est  certain  que,  faisant  semblant  de  le 
prendre,  il  n'y  eust  pas  eu  faute  d'une  barquebuzade 
sans  sçavoir  qui  l'eust  tirée;  mais  il  advint  le  contraire 
de  ce  qu'il  avoit  pensé,  car  ledict  sieur  evesque  estoit 
jà  adverty  qu'il  estoit  guetté  et  attendu,  et  s'estoit  re- 
tiré dans  ladicte  ville  de  Sainct-Michel,  gouvernée  par 
le  prevost,  fort  homme  de  bien;  lequel  prevost  l'ad- 
vertit  de  l'arrivée  dudict  secrétaire ,  et  de  l'entreprinse 
dudict  Manegre,  vers  lequel  Manegre,  qui  jà  estoit  à 
une  lieue  de  ladicte  ville,  ledict  sieur  evesque  envoya 
un  de  ses  gens  pour  luy  remonstrer  que,  s'il  luy 
donnoit  empeschement  et  ne  luy  donnoit  moyen  de 
passer  seurement,  il  feroit  chose  grandement  désa- 
gréable au  Roy,  et  sur-tout  au  très-illustre  duc  d'An- 
jou, comme  il  pourroit  veoir  parles  depesches  qu'il 
estoit  prest  de  luy  monstrer. 

Ledict  Manegre  envoya  son  beau -frère,  appelle 
Sorbe,  avec  un  autre  bien  fort  honneste  gentil-homme, 
appelle  Sainctyon,  pour  dire  audict  sieur  evesque  de 
sa  part  que,  s'il  luy  faisoit  paroistre  qu'il  fust  envoie 
de  la  part  de  Leurs  Majestez,  non-seulement  le  preser- 
veroit-il  de  tout  mal,  mais  le  feroit  seurement  con- 
duire jusques  à  Strasbourg,  et  que  pour  cest  effet  il 
cntreroit  le  matin  en  ladicte  ville. 

Ledict  secrétaire,  craignant  que  ledict  Manegre, 

(0  Saincl- Michel:  Saint-Mihiel. 

après  qu'il  auroit  veuës  les  despesches,  ne  voudroit 
parachever  son  entreprinse ,  vint  trouver  ledict  sieur 
de  Valence  en  son  logis,  et,  après  l'avoir  salué  d'un 
visage  riant,  luy  dist  telles  parolles  :  «  J'ai  commission 
du  Roy  de  vous  faire  tuer,  quand  bien  vous  seriez  jà 
en  Allemaigne;  et  toutesfois  si  vous  voulez  vous  fier 
de  moy,  je  vous  racompteray  le  tout,  et  vous  con- 
duiray  jusques  à  Spire,  sans  que  vous  ayez  nul  mal  ne 
desplaisir;  »  et 'sur  cela  luy  dist  qu'il  vouloit  parler  à 
luy  seul  à  seul,  ce  que  ledict  sieur  luy  accorda  :  et, 
comme  j'ai  depuis  entendu,  ce  furent  propos  descousuz 
comme  ung  coq-à-1'asne,  et  la  conclusion  fut  qu'il 
estoit  mort  s'il  ne  se  fyoit  de  luy,  Ledict  sieur  evesque 
monstra  avoir  plus  de  souvenance  de  sa  vertu  et  de  sa 
constance  que  du  péril  qui  lui  estoit  présent;  luy  res- 
pondit  qu'il  ne  mettroit  jamais  sa  vie  entre  les  mains 
d'un  si  petit  compaignon  que  luy,  ny  n'estoit  pas  déli- 
béré d'aller  à  la  desrobée,  ains  se  vouloit  mettre  au 
hazard,  affin  que  s'il  mouroit  l'on  sceust  qui  auroit 
esté  l'aucteur  de  sa  mort. 

Manegre  le  matin  entra  dans  la  ville  avec  bien  peu 
de  compaignie,  car  ledict  prevost  ne  le  voulut  rece- 
voir autrement,  et  manda  audict  sieur  qu'il  le  vint 
trouver  en  son  logis  pour  parler  ensemble,  s'excusant 
toutesfois  que  pour  sa  maladie  il  ne  pouvoit  l'aller 
trouver.  Ledict  sieur  recogneut  qu'il  n'estoit  pas  temps 
de  s'arrester  sur  les  cérémonies,  et  alla  pardevers  luy, 
et  luy  feist  veoir  premièrement  son  passe-port,  puis  les 
lettres  de  Leurs  Maj estez,  et  les  instructions;  mais  de 
tout  cela  il  ne  tiut  aucun  compte,  et  dist  audict  sieur 
evesque  qu'il  le  meneroit  à  Verdun ,  et  le  mettroit  en 
seure  garde  jusques  à  ce  que  le  Roy  en  auroit  ordonné, 

Ledict  sieur  remonsti  a  qu'il  offançoit  manifestement 
Leurs  Majestez,  et  principalement  celuy  pour  lequel 
il  avoit  entreprins  le  voyage,  qu'estoit  ledict  seigneur 
duc  d'Anjou.  A  cela  ledict  Manegre  respondit  avoir 
commandement  du  Roy  exprès,  bien  qu'il  n'en  appa- 
rust  rien  par  escript,  excepté  que  ledict  secrétaire 
monstroit  une  lettre  de  créance  du  sieur  de  Losses  C1) 
à  son  maistre ,  et  un  passe-port  pour  courir  la  poste. 

La  resolution  fut  qu'il  falloit  aller  sans  plus  dis- 
puter. Ledict  prevost  protestait  en  cas  que  mal  ou  des- 
plaisir fussent  faitz  audict  sieur.  Le  peuple,  qui  estoit 
soity  pour  la  pluspart  en  la  rue,  avec  larmes  tesmoi- 
gnoit  combien  cela  luy  desplaisoit. 

Manegre  print  son  chemin  par  delà  la  rivière,  et 
ledict  sieur  fut  amené  de  deçà  par  un  bien  fort  hon- 
neste  gentilhomme ,  appelle  de  Lodieu.  Ainsi  la  rivière 
estoit  entre  deux,  qui  donna  occasion  audict  sieur  de 
penser  qu'on  vouloit  le  massacrer,  et  que  ledit  Ma- 
negre s'excuseroit  puis  après  sur  ce  qu'il  n'auroit  pu 
le  secourir;  et  comme  il  examinoit  ceste  peur,  si  elle 
estoit  bien  fondée  ou  non,  ils'apperceutque  cinquante 
harquebousiers  descendoient  le  long  d'une  colline, 
baissant  la  teste  autant  qu'ils  pouvoient  pour  n'estre 
descouverts,  et  gaigner  la  haye  du  grand  chemin  où  il 
falloit  passer;  qui  fut  cause  que  ledict  sieur  s'arresta, 
et  demanda  audict  de  Lodieu  à  quoy  estoit  bon  cela ,  et 
pourquoi  les  soldats  venoient  ainsi  à  la  desrobée  ;  pro- 
testa qu'il  ne  passeroit  point  plus  outre,  et  que  si  on 
luy  vouloit  faire  desplaisir,  ce  seroit  à  la  descouverte, 
et  non  par  derrière  une  haye,  et  que  celuy  qui  auroit 
esté  l'autheur  d'un  acte  si  meschant  en  rendroit  quel- 

$*)  De  Losses.  Il  étoit  attaché  à  la  maison  de  Lorraine. 

que  jour  compte.  Ledict  de  Lodieu  se  monstra  tout 
estonné  :  et  croy  certainement  qu'il  n' estoit  pas  de  la 
partie;  car  il  se  courrouça  assez  aigrement  contre 
lesdicts  soldats,  et  les  feit  marcher  en  lieu  descouvert. 

Manegre,  n'ayant  peu  exécuter  ce  que  peut-estre  il 
avoit  pensé,  repassa  la  rivière  à  une  lieuë  de  là  pour 
revenir  trouver  ledict  sieur  evesque,  sans  luy  faire  au- 
cune excuse  de  ce  qu'il  l'avoit  ainsi  abandonné,  et  tous 
ensemble  vindrent  audict  Verdun,  où  il  y  avoit  plus 
de  trois  mil  personnes  qui  estoient  venus  voir  le  pri- 
sonnier, qu'on  devoit  pendre  le  matin. 

Ledict  sieur,  qui  peu  de  jours  avant  estoit  party  de 
la  Cour  avec  espérance  de  faire  un  service  si  grand  et 
si  notable  qu'il  en  seroit  mémoire  à  jamais,  et  par  ce 
moyen  acquérir  une  gloire  immortelle,  se  voioit  ès- 
mains  des  brigands  ,  qui  jà  avoient  faict  le  partage  de 
sa  despouille.  Toutesfois  il  se  monstroit  tousjours  si 
constant,  qu'il  menaçoit  de  faire  pendre  ceux  qui  es- 
toient cause  de  sa  rétention.  Et  demoura  ainsi  huict 
jours  en  un  logis  avec  estroitte  garde,  qu'on  redou- 
bloit  souvent  la  nuict,  pendant  lesquels  avec  grande 
difficulté  il  luy  fut  permis  d'envoyer  vers  le  Roy.  Et 
de  peur  qu'on  luy  retint  son  homme,  il  en  envoya 
deux  à  la  desrobée. 

Sa  Majesté,  ayant  sceu  ceste  nouvelle,  feit  telle 
démonstration  que  un  chacun  peut  cognoistre  que  ce 
meschant  avoit  faulcement  abusé  de  son  nom  ;  manda 
audict  Manegre  qu'il  luy  feroit  rendre  raison  d'une 
telle  et  si  lourde  faute  que  ceste-là,  luy  enjoignant 
très-expressement  de  se  saisir  dudict  faulsaire  ;  feit 
aussi  Sa  Majesté  entendre  audict  sieur  evesque  de  Va- 
lence combien  il   estoit  marry  de  l'outrage  qui  luy 

avoit  esté  faict,  luy  promettant  qu'il  en  feroit  punition 
exemplaire.  Et  afïin  que  tout  le  monde  sçache  la  bonne 
intention  de  Leurs  Majestez,  et  combien  leur  volonté 
estoit  aliénée  de  tels  actes,  et  que  beaucoup  de  sem- 
blables ont  esté  faicts  à  leur  grand  regret,  j'ai  voulu 
mettre  icy  la  coppie  desdictes  lettres  qu'elles  escrivi- 
rent  audict  sieur  evesque. 

Je  ne  mets  point  icy  la  lettre  du  Roy,  parce  qu'il  y 
a  affaires  de  conséquence  ;  seullement  y  mettray  l'ex- 
traict  d'un  article,  lequel- s'ensuit  : 

«  Car,  outre  que  ce  n'est  point  mon  naturel  de  bailler 
de  telles  commissions  que  ce  meschant  disoit  avoir 
de  moy,  je  vous  tiens  pour  mon  bon  et  fidèle  serviteur, 
qui  n'a  point  mérité  d'estre  traicté  de  ceste  façon  ;  et 
imputerez  le  tout  à  la  malice  dudict  solliciteur,  lequel 
j'espère  de  si  bien  faire  cliastier  qu'il  servira  d'exem- 
ple :  et  en  escris  assez  avant  mon  intention  à  Manegre, 
luy  enjoignant  très-expressement  de  s'asseurer  de  luy, 
et  le  mettre  en  lieu  qu'on  en  puisse  avoir  la  raison. 
Je  vous  prie  de  poursuivie  vostre  voyage,  etc.  » 

Cuppie  de  la  lettre  de  la  Rojne  mère. 

«  Monsieur  de  Valence,  outre  ce  que  vous  entendrez 
par  la  response  que  vous  faict  présentement  le  Roy, 
monsieur  mon  filz,  je  vous  diray  qu'il  ne  songea  jamais 
à  dire  de  vous  ce  que  Macéré  a  fait  semer  par  delà,  et 
qu'il  ne  vous  tient  point  pour  personne  qui  mérite  un 
tel  traitement.  Dont  si  vous  avez  eu  occasion  de  vous 
tenir  asseuré  auparavant  ce  qu'en  a  dict  ledict  Macéré, 
vous  en  devez  prendre  encores  à  ceste  beure  la  mesme 

asseurance,  et  croire  qu'il  vous  tient  pour  bon,  affec- 
tionné et  utile  serviteur,  comme  je  fais  aussi  pour  ma 
part;  n'ayant  rien  cogneu  en  vous  jusques  icy  qui  m'ait 
peu  faire  penser  à  consentir  d'estre  faict  de  vous  ce 
qu'il  a  dict  par  delà  :  qui  est  bien  digne  de  punition, 
comme  le  Roy,  mondict  sieur  et  filz,  désire  qu'elle  soit 
faicte.  Vous  priant  de  ne  vous  fascher  de  ces  choses, 
et  de  vous  tenir  asseuré  de  la  bonne  grâce  du  Roy, 
mondict  sieur  et  filz,  et  de  la  mienne,  et  de  continuer 
vostre  voyage  selon  que  nous  le  desirons.  Priant  Dieu, 
monsieur  de  Valence,  qu'il  vous  ait  en  sa  saincte  garde. 
A  Paris,  le  cinquiesme  jour  de  septembre  1572.  » 

Et  au-dessus  est  escrit  de  la  main  de  la  Royne  ce 
que  s'ensuit  : 

«  Monsieur  de  Valence,  il  y  a  longtemps  que  je  ne 
fuz  si  marrie  que  j'ay  esté  du  tour  que  l'on  vous  a 
faict,  et  vous  prie  ne  vous  en  fascher,  et  vous  asseurer 
que  en  sera  faict  telle  démonstration  que  en  serez  con- 
tant :  et  vous  prie  que  cela  ne  vous  retarde  ny  vous 
descourage,  car  dans  peu  de  jours,  etc.  Signé,  Cathe- 
rine. »  Et  au-dessus  est  escript  : 

«  A  Monsieur  de  Valence,  conseiller  du  Roy,  mon- 
sieur mon  filz  ,  en  son  conseil  privé.  » 

Coppie  de  la  lettre  de  l'illustre  duc  d'Anjou. 

«Monsieur  de  Valence,  nous  sommes  infiniment 
marris  de  ce  qui  vous  a  esté  faict  à  la  suscitation  du 
solliciteur  Macéré,  qui  est  entièrement  contre  la  vo- 
lonté du  Roy,  mon  seigneur  et  frère,  et  de  la  mienne; 
n'ayant  jamais  pensé  ny  l'un  ny  l'autre  à  dire  de  vous 
que  vous  fussiez  du  nombre  de  ceux  que  l'on  devoit 
3.8.  4 


5o  [^72]    MÉMOIRES 

faire  arrester:  de  quoy  vous  pouvez  demourer  en  repos, 
et  vous  tenir  asseuré  que  vous  avez  autant  de  part  en 
ses  bonnes  grâces  que  vous  eustes  oncques,  et  de  mon 
costé  je  tiendray  main  à  ce  qu'il  soit  faict  une  bonne 
punition  dudict  Macéré.  Et  sur  ce  je  prie  Dieu,  mon- 
sieur de  Valence,  qu'il  vous  ait  en  sasaincte  garde.  Es- 
cript  à  Paris  ,  le  cinquiesmejour  de  septembre  1572.  » 

Et  au-dessoubz  est  escript  de  la  main  dudict  illustre 
duc  d'Anjou  ce  qui  s'ensuit  : 

«  Monsieur  de  Valence,  je  suis  bien  marry  de  ce 
que  Ton  vous  a  faict,  et  vous  asseure  que  leurs  Ma- 
jestez  et  moi  en  sommes  si  faschez,  que  vous  cognois- 
trez  que  nous  ne  lairrons  ce  faict  de  ceste  façon,  vous 
priant  pour  cela  ne  vouloir  laisser  d'achever  vostre 
voyage,  et  me  faire  paroistre  en  cecy,  etc.  » 

Ledict  sieur  evesque  après  estre  délivré  partit  de 
Verdun  pour  continuer  son  voiage.  Et  arrivé  qu'il  fut 
à  Strasbourg,  il  n'y  trouva  pas  le  conseiller  Malloc, 
dont  cy-dessus  est  faict  mention,  qui  n'avoit  pu  venir 
estant  détenu  d'une  grande  maladie;  ne  trouva  point 
aussi  l'abbé  de  Saint-Rufz  (0  son  neveu,  ne  aussi  le 
sieur  Scaliger  (2),  qui  est  pour  son  aage  un  des  plus 
rares  hommes  de  ce  royaume,  lesquels  il  avoit  mandé 
le  venir  trouver  audict  lieu  ,  et  l'attendre  s'ils  y  arri- 
voient  les  premiers,  comme  ils  firent.  Mais  y  estans 
arrivez,  ayant  entendu  la  nouvelle  de  la  journée Sainct- 
Barthelemy ,  s'en  retournèrent  en  Dauphiné,  n'esti- 
mant point  que  ledict  sieur  evesque  en  une  telle  saison 

(0  L'abbé  de  Saint-Rufz.  Il  étoit  fils  d'une  sœur  de  Jean  de  Montluc. 
(2)  Le  sieur  Scaliger.  Joseph  Scaliger.  Il  ne  voulut  pas  quitter  Ge- 
nève où  il  s'étoit  réfugié. 

cntreprendroit  de  passer  par  l'Allemaigne.  Gela  trou- 
bla grandement  ledict  sieur,  car  il  se  voyoit  frustré 
de  l'espérance  qu'il  avoit  d'estre  ayde'  dudict  sieur  de 
MalloC,  et  aussi  du  service  qu'il  pensoit  tirer  desdicts 
son  neveu  et  Scaliger;  et  ne  sçavoit  comment  entre- 
prendre luy  seul  une  négociation  si  difficile  ;  et  toutes- 
fois  il  n'y  avoit  plus  lieu  de  délibérer;  et  voulant  s'a- 
cheminer, il  rencontra  en  la  rue  Bazin  (0,  qui  estoit 
procureur  du  Roy  en  la  prevosté  de  Bloys,  homme 
de  bon  entendement  et  bien  versé  aux  lettres,  lequel 
il  retira  et  emmena  avec  luy. 

Estant  arrivé  à  Francfort,  il  fut  incontinent  descou- 
vert par  les  colonelz  des  rheistres,  qui  avoient  suivy  le 
party  du  feu  Admirai,  lesquels  le  vindrent  trouver,  et 
par  un  borguemestre  qu'ils  trouvèrent  favorable  fei- 
rent  saisir  ses  hardes  et  ses  chevaux. 

Ledict  sieur  evesque  pour  la  première  fois  leur  dist 
fort  gracieusement  qu'il  ne  pouvoit  estre  arresté , 
attendu  qu'il  ne  leur  estoit  aucunement  obligé,  et  que 
outre  cela  il  avoit  si  peu  de  moyen  de  leur  bailler  ce 
qu'ils  demandoient ,  qu'ils  ne  faisoient  que  perdre 
tems  de  le  faire  retenir.  Au  contraire,  lesdicts  rheistres 
maintenoient  que  le  Roy  avoit  obligé  tout  le  bien  de 
ses  subjects.  Ledict  sieur  evesque  maintenoit  que  c'es- 
toit  chose  en  quoy  Sa  Majesté  ny  autre  roy  de  ses  pré- 
décesseurs n'avoient  jamais  pensé. 

Le  jour  après  ils  revindrent  et  commencèrent  à  user 
de  menaces.  Ledict  sieur  continua  pour  ce  jour-là  à 

(x)  Bazin  :  Jean  Bazin,  né  en  i538.  Il  se  compromit  fortement  aux 
états  d'Orléans  de  1 56o  par  une  opinion  favorable  au  prince  de  Condé , 
et  auroit  couru  de  grands  dangers  sans  la  mort  subite  de  François  n.  Il 
joignoit  de  grands  talens  à  un  zèle  ardent  pour  la  nouvelle  religion.  Il 
mourut  avant  la  lin  des  guerres  civiles,  en  i5p,2. 

4- 

leur  respondre  fort  modestement,  et  pour  les  con- 
tenter passa  plus  outre ,  que  s'il  y  avoit  marchand  qui 
sur  sa  parolle  voulust  leur  faire  quelque  payement, 
volontiers  il  s'en  obligeroit. 

Le  troisiesme  jour  ils  amenèrent  un  marchand  de 
Nuremberg,  qui  estoit  prest,ce  disoit-il,  de  bailler 
quatre  cent  mil  florins,  pourveu  que  ledit  sieur  s'en 
obligeast  et  baillast  pleiges  suffisans.  Ledict  sieur  res- 
pondit  qu'il  s'en  obligeroit  volontiers  à  son  propre  et 
privé  nom,  et  non  comme  serviteur  du  Roy,  car  il  n'en 
avoit  aucune  charge,  et  qu'il  n'avoit  aussi  aucun 
moyen  de  bailler  des  pleiges.  Sur  cela  survint  une 
dispute  qui  ne  se  desmesla  sans  cholere  d'un  costé  et 
d'autre;  car  lesdicts  colonelz  maintenoient  que  ledict 
sieur  leur  avoit  promis  de  trouver  pleiges  ;  ledict  sieur 
affermoit  n'en  avoir  jamais  parlé,  comme  certaine- 
ment n'avoit-il  pas  faict,  et  avoit  pour  tesmoing  son 
hoste  apellé  le  docteur  Glaubourg,  qui  est  un  des 
principaux  citoyens  de  ladicte  ville. 

La  conclusion  du  débat  fut  que  ledict  sieur  leur  dist 
enfin  qu'il  ne  leur  devoit  rien,  qu'il  estoit  en  ville 
libre  où  l'on  ne  luy  pouvoit  desnier  justice,  et  si  l'on 
luy  faisoit  tort  il  y  avoit  prou  d'Aliemans  en  France 
qui  s'en  resentiroient. 

Enfin  ledict  sieur  recourut  au  sénat  dudict  lieu,  et 
plaida  sa  cause  avec  quelque  aigreur,  pour  le  tort 
qu'il  avoit  receu  en  leur  ville,  et  mesme  de  ce  qu'un 
des  bourguemestres  l'avoit  arresté  assez  ignominieuse- 
ment; remonstroit  que  c'estoit  chose  de  grande  consé- 
quence, et  qui  ne  pouvoit  estre  faicte  en  la  personne 
d'un  ambassadeur;  adjoustoit  aussi  que  c'estoit  pour 
entièrement  rompre  le  commerce  qui  estoit  entre  les 

deux  nations,  duquel  commerce  eulx-mesmes  ne  se 
pouvoient  que  avec  grande  difficulté'  passer. 

Ledict  sénat  desadvoua  et  blasma  grandement  ce 
que  ledict  bourguemestre  avoit  faict,  qui  expressé- 
ment, à  mon  advis,  ne  s'y  estoit  voulu  trouver.  Et 
après  avoir  ouy  les  colonelz ,  prononcèrent  une  sen- 
tence dont  cy-après  est  le  double. 

«  Nous,  président  et  eschevins  de  la  court  de  la  cité 
«  impériale  de  Francfort  sur  le  Meyn,  tesmoignons 
«  par  la  teneur  de  ces  présentes,  et  faisons  notoire  à 
«  un  chacun  que,  comme  il  soit  ainsi ,  qu'à  l'instance 
«  des  héritiers  de  feu  bonne  mémoire  le  très-illustre 
«  prince  Volgang,  comte  palatin  du  Rhein,  duc  de 
«  Bavière,  etc.,  et  de  très -vertueux  seigneur  Volrad, 
«  comte  de  Mansfeld ,  et  de  vaillans  et  nobles  hommes 
«  Mainhard  de  Schonberg ,  mareschal ,  et  autres  co^ 
«  lonelz,  capitaines  et  rheistres,  qui,  l'année  i56o, 
«  dernièrement  passée ,  furent  à  la  guerre  en  France 
«  souz  le  roy  de  Navarre  et  le  prince  Condé ,  eust  esté 
«  accordé  que  saisie  seroit  faicte  des  biens  du  très- 
«  puissant  roy  de  France,  lesquels  on  estimoit  que  le 
«  très-reverend  sieur  Jean  de  Montluc  ,  evesque  de 
«  Valence,  avoit riere  soi ,  à  cause  delà  solde  et  gaiges 
«  deuz  à  iceux  par  le  susdict  seigneur  Roy ,  dont  le 
«  payement  debvoit  estre  faict  à  ceste  présente  foire  , 
«  ou  desjà  auparavant.  Au  contraire  ledict  sieur  eves- 
«  que  auroit  allégué  que  ny  le  roy  de  France  seroit 
«  principalement  obligé,  ny  luy  auroit  en  son  pouvoir 
«  aucuns  deniers  appartenans  audict  seigneur  Roy , 
«  et  finablemeut  qu'il  ne  pourroit  estre  contrainct  à 
«  tel  payement  en  son  propre  et  privé  nom. 

«  Nous ,  à  ces  causes  /ayant  veu  les  lettres  d'obii- 
«  gation  dudict  seigneur  Roy  ,  en  vertu  desquelles 
«  ladicte  saisie  auroit  esté  faicte  ,  avoir  receu  préa- 
lablement le  serment  dudict  sieur  evesque,  avons 
«jugé,  et  jugeons  par  ces  présentes,  que  ladicte 
«  saisie  seroit  par  nous  levée  ,  prononçant  et  decla- 
«  rant  ledict  sieur  evesque ,  luy  ,  sa  famille  et  tous 
«  ses  meubles  et  biens ,  estre  mis  en  liberté,  et  hors 
«  de  tout  arrest,  tant  real  que  personnel.  En  foi  de 
«  quoy  nous  avons  faict  apposer  a  ces  présentes  le  scel 
«  de  nostre  cour.  Fait  le  22  jour  du  moys  de  septembre, 
«  Fan  de  salut  1572.  » 

Sur  l'apres-disnée,  deux  des  principaux  dudict  sénat 
apportèrent  audict  sieur  evesque  ladicte  sentence  , 
et  avec  beaucoup  de  bonnes  et  honnestes  parolles  le 
prièrent  de  croire  qu'ils  estoient  bien  fort  marriz  du 
tort  qui  luy  avoit  esté  faict ,  mais  qu'ils  n'avoient 
moyen  d'en  faire  plus  grande  démonstration,  parce 
que  lesdicts  rheistres  n'estoient  leurs  subjects  ,  qui 
estoient  de  divers  et  lointains  endroits ,  mesmes 
menassoient  de  se  revancher  sur  eux  quand  ils  les 
trouveroient  hors  de  ladicte  ville  ;  l'advertissant  au 
surplus  qu'il  devoit  bien  prendre  garde  comme  il 
pourroit  seurement  faire  son  voiage  ,  et  luy  propo- 
sèrent deux  moyens  :  l'un  estoit  d'envoyer  vers  le 
lantgrafve  de  Hessen  (.')  ,  pour  le  prier  de  luy  donner 
escorte;  l'autre  de  praticcjuer  quelqu'un  desdicts  co- 
lonelz  qui  le  voulust  prendre  soubs  sa  charge. 

Ledict  evesque  ne  voulut  prendre  le  premier  re- 
m<  <!e  ,  parce  qu'outre  la  perte  de  tems  qu'il  y  auroit 

(*)  Le  lantgrafve  de  Hessen  :  le  landgrave  de  Hesse. 

à  envoyer  quérir  et  attendre  l'escorte  ,  il  eust  esté 
contrainct  d'aller  trouver  ledict  lantgrafve ,  et  luy 
communiquer  l'occasion  de  son  voiage;  et  délibéra 
sur  ce  d'essayer  le  second  moyen ,  qui  estoit  de  gaigner 
quelqu'un  desdicts  colonelz ,  parmy  lesquels  s'en  trouva 
un  apelléCracouf,qui  est  de  Prusse, subjectdu  roy  de 
Polongne,  qui  du  commencement  demandaquatre  cens 
mil  escus,  puis  vint  à  deux  mil ,  puis  descendit  à  trois 
cens  escus  ;  moyennant  lesquels,  qu'il  receut  comptant, 
il  s'obligea ,  par  obligation  signée  de  sa  mai  n ,  qu'il  con- 
duiroitledict  sieurevesque  jusquesàLeipseig  avec  toute 
seureté,  au  moins  pour  le  regard  de  ses  compaignons. 
Les  autres  colonelz  ayant  recogneu  qu'ils  n'avoient 
peu  retenir  ledict  sieur  evesque,  et  que,  luy  faisant 
desplaisir  en  chemin,  ils  en  seroient  reprins  et  de- 
sadvouez  par  M.  le  comte  de  Mansfeld  leur  chef,  faci- 
lement condescendirent  à  l'accord  faict  avec  ledict 
Ci  acouf,  excepté  qu'ils  ne  sçavoient  rien  desdicts  trois 
cens  escus.  Et  fut  accordé  avec  eux  qu'ils  promettroient 
tous  ensemble  que  ledict  Cracouf  conduiroit  ledict 
sieur  evesque  en  quelque  endroict  qu'il  voudroit  aller 
de  rAllemaigne,  seurement,  et  que  ledict  sieur  s'obli- 
geroit  aussi  de  poursuivre  et  procurer  envers  le  Roy 
leur  payement,  et  se  représenteront  en  mesme  estât  à  la 
foire  qui  est  en  caresme.  Et  fut  apposée  ceste  clause , 
en  mesme  estât  par  ledict  sieur,  comme  voulant  dire 
en  liberté;  car  jà  avoit-il  esté  délivré  sans  qu'il  peust 
estre  retenu.  Mais  comme  l'on  fut  sur  le  point  de  signer 
les  promesses,  lesdicts  colonelz  ne  voulurent  que  rien 
de  ce  qu'ils  avoient  faict  ou  accordé  fust  mis  par 
escript  :  qui  donna  grande  occasion  audict  sieur  eves- 
que de  soupçonner  qu'il  y  eust  quelque  entreprinse 

sur  luy.  Et  fat  conseillé  par  quelques  gens  de  bien* 
qu'il  ne  devoit  bouger  de  là  qu'il  n'eust  un  saouf-con- 
duit  de  l'Empereur.  Mais  voyant  que  la  perte  du  temps 
seroit  la  perte  du  fruict  de  son  voiage,  il  se  délibéra 
de  prendre  le  hazard  de  la  mort  ou  de  la  prison,  plus- 
tost  que  de  faillir  à  faire  ce  qu'il  avoit  promis. 

Et  ainsi  accompaigné  s'achemina  vers  Leipseig,  et 
luy  donna  on  à  penser  en  chemin  beaucoup  de  choses  j 
car  ledict  Cracouf  ne  luy  fit  jamais  autre  compaignie, 
sinon  qu'il  luy  envoyoit  tous  les  matins  un  soldat  pour 
luy  monstrer  la  disne'e  et  la  soupée,  tellement  que 
ledict  sieur  par  la  campaigne  n'eut  autre  compaignie 
que  de  ses  gens. 

Arrivé  qu'il  fut  à  Leipseig,  qui  pouvoit  estre  le  6 
d'octobre,  il  entendit  que  les  Pollacs  se  dévoient  as- 
sembler le  10  dudict  pour  (aire  l'eslection;  entendit 
aussi  la  nouvelle  de  la  grande  et  universelle  peste  qui 
estoit  par  tout  ledict  royaume  de  Polongne.  Ces  deux 
nouvelles  luy  donnèrent  beaucoup  à  penser;  car,  d'un 
costé,  il  craignoit  que  l'eslection  seroit  faicte  avant 
qu'il  bougeast  de  là  ;  de  l'autre  costé,  il  ne  voy  oit  point 
comme  il  se  pourroit  sauver  de  la  peste ,  car  il  n'avoit 
point  homme  du  pays  pour  conduite,  excepté  Do- 
miné (je  l'appelle  ainsi  parce  qu'en  France  il  ne  sera 
pas  cogneu  si  je  le  disois  en  son  nom  pollac),  qui 
l'estoit  venu  trouver  de  la  part  de  Leurs  Maj estez 
audict  Francfort. 

Eestoit  la  troisiesme  difficulté  des  rheistres  qui  sont 
au  marquisat  de  Brandebourg,  sur  la  frontière  de  Po- 
longne, et  qui  sont  telz  qu'on  peut  estimer  gens  de 
frontières.  Et  à  cela  pensoit-il  avoir  bien  pourveu;  car 
du  chemin  il  envoya  Pierre  Lambert,  son  secrétaire, 

vers  le  comte  Wolrad  de  Mansfeld,  pour  se  plaindre 
du  tort  qu'il  avoit  receu  de  ses  colonelz ,  et  pour  le 
prier  de  luy  donner  un  homme  qui  le  voulust  conduire 
le  reste  du  chemin  qu'il  avoit  à  faire.  Ledict  comte  de 
Mansfeld  envoya  devers  ledict  sieur  evesque  un  sien 
secrétaire,  qui  luy  dist  de  la  part  de  son  maistre  qu'il 
estoit  bien  marry  de  l'insolence  et  de  la  témérité  de 
ses  dicts  colonelz ,  et  que  quant  à  luy  bailler  un  homme , 
comme  il  auroit  entendu  le  lieu  et  pourquoi  ledict 
sieur  evesque  vouloit  aller,  qu'il  feroit  en  cela  et  en 
toute  autre  chose  service  au  Roy  :  estant  au  surplus 
bien  marry  de  ce  qu'il  n'avoit  passé  à  sa  maison ,  là  où 
il  l'eust  honoré  et  faict  fort  bonne  chère.  Ledict  sieur 
evesque,  considérant  qu'il  ne  pouvoit  renvoyer  audict 
comte  qu'il  ne  perdist  cinq  ou  six  jours,  résolut  de 
passer  outre,  sans  descouvrir  à  personne  le  chemin 
qu'il  vouloit  tenir,  et  print  avec  soy  un  des  soldats 
dudict  Cracouf  pour  luy  servir  de  guide. 

Il  n'envoya  pas  vers  le  duc  de  Saxe  parce  qu'il  estoit 
en  Dannemarch;  ne  voulut  poinct  aussi  envoyer  vers 
le  conseil  dudict  duc,  qui  en  son  absence  gouvernoit 
ledict  pays,  craignant  qu'ils  l'eussent  retenu  avec  hon- 
neste  prétexte;  car  ils  eussent  respondu  quil  falloit 
attendre  le  retour  de  leur  maistre.  Et  ainsi  ledict  sieur 
se  fust  de  luy-mesme  bridé  pour  avoir  demandé  congé  : 
et  print  pour  resolution  qu'il  valloit  mieux  passer  en 
grande  diligence  ce  qui  restoit  de  l'Estat  du  duc  de  Saxe , 
qui  ne  pouvoit  estre  que  de  trois  bonnes  journées. 

Deux  jours  avant  son  partement  il  depescha  en 
Polongne  Bazin  et  Dominé,  pour  aller  entendre  des 
nouvelles,  avec  charge  de  l'en  advertir  à  la  première 
ville  de  frontière  ,  et  à  ces  fins  leur  bailla  un  jeune 

gentil  -  homme  pollac  qu'il  avoit  amené  de  Paris, 
apellé  Deconopastki. 

Dominé  s'opiniastra  longuement  pour  faire  que 
ledict  sieur  evesque  print  le  chemin  de  la  Silesie,  qui 
estoit  plus  court,  plus  logeable,  et  moins  subject  à  la 
peste;  lequel  n'y  voulut  entendre,  non  pas  qu'il  eust 
peur  de  l'Empereur,  car  il  l'estimoit  prince  si  bon  et 
si  saçe,  que  par  son  commandement  ne  luy  seroit  point 
faict  de  desplaisir  :  et  le  monstra  bien  Sa  Majesté 
depuis,  car  M.  l'abbé  de  L'Isle  (0,  qui  quelques  moys 
après  fut  envoyé  en  Polongne,  séjourna  assez  long 
temps  à  Vienne,  et  depuis  fut  quatre  jours  à  Prague 
en  Bohesme,  et  cinq  ou  six  à  Breslau,  qui  est  la  capi- 
tale ville  de  Silesie,  et  bien  près  de  la  frontière  de  Po- 
longne. Et  ne  fault  pas  dire  qu'il  ne  futrecogneu,  car 
et  luy  et  ses  gens  estoient  vestuz  à  la  françoise,  et  n'y 
avoit  que  luy  qui  sceust  autre  langue  que  la  naturelle  ; 
et  toutesfois  l'on  ne  luy  donna  aucun  empeschement, 
parce  que  les  officiers  desdictes  villes  ne  pensoient  pas 
qu'il  allast  en  Polongne  pour  la  poursuite  dudict 
royaume,  puisque  ledict  sieur  evesque  y  estoit  ar- 
rivé; mais  autrement  fust  advenu  dudict  sieur,  d'au- 
tant qu'il  estoit  plus  cogneu  et  remarqué,  et  qu'on 
sçavoit  qu'il  estoit  depesché  pour  cest  effect.  Par  quoy, 
non  sans  grande  raison ,  craignoit-il  lesdicts  serviteurs 
et  officiers  de  Silesie,  lesquels  soubs honneste  prétexte 
l'eussent  peu  retenir,  et  luy  eussent  faict  accroire  qu'il 
estoit  des  fugitifs  pour  la  journée  Sainct-Barthelemy, 
dont  la  nouvelle  estoit  courue  deux  ou  trois  jours  au- 
paravant; et  estant  ladicte  nouvelle  si  récente,  il  estoit 
aysé  de  forger  là-dessus  une  excuse,  et  faire  semblant 

(0  M.  Vabbdde  L'Isle:  Gilles  de  Noailles. 

d'en  advertir  l'Empereur,  lequel  aussi  eust  dit  qu'il  en 
failoit  advertir  le  Roy.  Et  ainsi  l'on  eust  faict  couler 
trois  ou  quatre  moys  de  tems. 

Tel  estoitle  discours  que  faisoit  ledict  sieur  evesque, 
qui  n'estoit  pas  sans  grande  apparence  de  raison,  et 
qui  fut  cause  qu'il  ne  voulut  poinct  aller  audict  pays 
de  Silesie,  et  print  son  chemin  par  le  marquisat  de 
Brandebourg;  et  bien  luy  en  print,  car  il  est  certain 
que  l'entreprinse  estoit  faicte  de  le  retenir,  ou  peut- 
estre  de  luy  faire  piz,  comme  l'on  a  depuis  entendu 
de  bon  et  de  certain  lieu. 

Il  passa  par  le  marquisat  de  Brandebourg  seure- 
ment,  sans  aucun  empeschement,  avant  qu'estrecogneu 
de  personne,  et  arriva  à  Mezericz;  qui  est  la  première 
ville  de  Polongne,  environ  la  my  octobre,  et  ne  peult 
y  arriver  plustost  pour  sa  maladie  et  pour  les  empes- 
chemens  qui  luy  avoient  esté  donnez  en  chemin  en 
Lorraine  et  à  Francfort. 

Audict  lieu  de  Mezericz  fut  ledict  sieur  evesque 
receu  fort  humainement  par  le  vice- capitaine  dudict 
lieu,  homme  de  bon  entendement,  et  qui  a  long-temps 
suivy  les  guerres  d'Italie,  et  de  luy  entendit  que  les 
sieurs  des  estats  par  trois  fois  avoient  esté  contraints 
pour  la  peste  de  changer  de  lieu  pour  faire  une  diette, 
et  l'alloient  tenir  à  Lolo,  à  trente  lieues  de  là,  qui  en 
vallent  bien  soixante  de  France ,  et  qu'en  chemin  il  n'y 
avoit  que  deux  ou  trois  villes  ou  villages  qui  ne  fussent 
pestiferez. 

En  mesme  temps  ledict  sieur  receut  une  lettre  de 
Dominé,  qu'il  avoit  envoyé  devant,  comme  dessus  a 
esté  dict,  par  laquelle  il  luy  mandoit  qu'il  estoit 
besoing  qu'il  s'en  vint  en  extresme  diligence  à  ladicte 

diette,  pour  y  comparoistre  à  une  matinée,  si  faire  se 
pouvoit,  avant  que  l'on  eust  ouy  parler  de  luy,  et  que 
pour  certain  les  ambassadeurs  de  l'Empereur  s'y  trou- 
veroient. 

Ce  conseil  sembla  audict  sieur  evesque  téméraire  et 
précipité,  et  suivit  ce  qu'il  avoit  à  part  soy  arresté, 
qu'estoit  d'escrire  par  Bazin  ausdicts  estats,  leur  faisant 
entendre  qu'il  n'avoit  voulu  s'approcher  d'eux  sans  les 
advertir  de  sa  venue ,  espérant  qu'ils  luy  feroient  ce 
bien  de  luy  donner  temps  et  lieu  de  leur  dire  ce  qu'il 
avoit  en  charge  de  Leurs  Majestez. 

Ledict  sieur  pensoit  attendre  audict  lieu  de  Meze- 
ricz  le  retour  dudict.  Bazin;  mais,  après  y  avoir  sé- 
journé quelques  jours,  ledict  vice-capitaine  luy  re- 
monstra  qu'il  pourroit  estre  reprins  d'avoir  permis 
qu'il  fust  là  si  longuement,  parce  que  c'est  une  petite 
ville  de  garde  et  de  frontière  ;  tellement  que  ledict 
sieur  fut  contraint  de  s'acheminer  tout  bellement, 
pour  attendre  en  quelque  lieu  la  response  de  sesdictes 
lettres. 

Et  pource  que  tout  estoit  pestiféré,  et  que  l'on 
estoit  contraint  de  coucher  par  les  bois,  advint  que 
une  nuict  ledict  sieur  arriva  vers  la  minuict  en  la 
maison  d'un  gentil-homme  appelle  Saboski,  à  deux 
lieues  près  de  Posnanye,  lequel,  avec  grande  diffi- 
culté, le  receut  en  sa  basse  cour  seulement;  et  le  len- 
demain il  le  voulut  veoir  et  discourir  avec  luy  des 
causes  de  sa  venue,  et  monstra  de  loing  huit  filles  et 
trois  fils,  disant  audict  sieur  que  s'il  estoit  infect  de 
peste,  et  qu'il  le  receust  plus  avant  en  sa  maison,  il 
seroit  cause  de  la  mort  de  tout  son  pauvre  petit 
mesnage.  A  quoy  ledict  sieur  evesque  respondit  que , 

bien  que  pour  luy  il  n'y  eust  aucun  danger,  si  est-ce 
qu'il  estoit  contant  de  n'y  approcher  de  plus  près, 
parce  que  le  soupçon  luy  pourroit  faire  beaucoup  de 
mal;  mais  ledict  Saboski  fut  si  honneste  qu'il  print  le 
hazard  sur  luy,  et  après  qu'il  eut  receu  et  bien  festoyé 
ledict  sieur,  il  luy  bailla  par  escript  les  lieux  où  il 
seroit  admis,  luy  conseillant  au  surplus  de  n'appro- 
cher du  lieu  de  la  diette  de  plus  près  de  douze  ou 
quinze  lieues,  comme  ledict  sieur  avoit  délibéré  de 
faire. 

Sur  ses  mémoires  et  advertissemens  ledict  sieur 
evesque  s'achemina  en  une  ville  appellée  Pysdreic, 
qui  estoit  jà  infectée,  mais  non  pas  tant  que  les  habi- 
tans  en  fussent  sortis ,  là  où  il  trouva  le  capitaine  gê- 
nerai de  la  grande  Polongne  qu'il  fut  visiter  en  sa  mai- 
son, et  luy  rendit  raison  de  sa  venue  :  bien  qu'on  le 
soupçonnast  estre  de  la  part  impériale,  toutesfois  il 
n'en  fit  pas  depuis  aucune  démonstration,  et  furent  en 
peu  d'heures  si  privez  ensemble,  qu'il  luy  offrit  avec 
bien  fort  bonne  façon  tout  aide  et  secours  et  assistance, 
réservé  toutesfois  ce  qui  concernoît  l'eslection  de  leur 
roy,  parce  qu'il  reservoit  son  opinion  au  jour  qu'il  la 
faudroit  déclarer,  et  conseilla  audict  sieur  d'aller  à 
une  petite  ville,  à  cinq  lieues  de  là,  appellée  Connin  ; 
mais  avant  que  partir  il  arresta  par  force  ledict  sieur 
à  disner,  auquel  disner  il  essaya  premièrement  de  le 
faire  boire  plus  qu'il  ne  falloit;  mais  l'ayant  trouvé  ré- 
solu de  ne  vouloir  point  changer  sa  façon  de  vivre,  il 
s'addressa  à  ceux  de  sa  compagnie  et  avec  malvoisie 
et  vin  grec,  et  cinq  ou  six  autres  sortes  de  vins  ;  et  parce 
que  les  nostres  burent  fort  bien ,  et  ne  furent  pas  du 
tout accoustrez, ledict capitaine-general se  plaignoit  de 

n'avoir  eu  tant  de  crédit  avec  eux  comme  il  avoit  eu 
avec  les  gens  de  l'ambassadeur  de  l'Empereur,  lesquels 
il  disoit  avoir  traictez  en  sa  maison  et  enyvrez  quel- 
qu'uns,  si  bien  qu'il  les  avoit  fallu  emporter  en  la  mai- 
son. Incontinent  après  disner,  il  luy  bailla  deux  gentils- 
hommes et  son  coche,  pour  le  porter  en  plus  grande 
diligence  audict  Connin;  auquel  lieu  de  Connin  estoit 
la  femme  d'un  palatin  (i),  sœur  du  castellan  (2)  de 
Dantizic,  qui  est  une  dame  belle,  honneste  et  sage,  s'il 
y  en  a  dans  toute  la  Polongne,  et  se  peut  dire  la  dame 
de  tout  le  pays  qui  faict  autant  de  bien  aux  pauvres. 
Laquelle  ledict  sieur  feit  visiter  par  ledict  Decono- 
pastki,  son  parent,  dont  cydessus  est  faicte  mention. 
Ladicte  dame,  de  peur  de  la  peste,  et  aussi  que  son 
mary  estoit  absent,  se  feist  excuser  de  ce  qu'elle  ne 
pouvoit  veoir  ledict  sieur,  ny  faire  envers  luy  tels  offi- 
ces d'humanité  qu'il  convenoit  à  un  homme  envoyé  de 
la  part  d'un  si  grand  prince. 

Ceste  response  fit  prendre  audict  sieur  un  nouveau 
parti,  et  s'en  alla  à  trois  lieues  de  là,  vers  le  castellan 
de  Laudan,  duquel  il  fut  fort  humainement  receu, 
tant  pour  sa  courtoysie,  qui  est  commune  à  toute  la 
noblesse  de  Polongne,  que  pource  qu'il  avoit  pour 
lors  son  fils  à  Paris,  et  fut  si  aise  de  l'arrivée  dudict 
sieur,  et  si  contant  de  luy,  qu'il  le  retint  huit  jours 
entiers,  avec  si  bon  traitement  que  meilleur  ne  l'eust-il 
peu  faire  à  un  prince.  Et  parce  que  c'est  un  homme 

(0  D'un  palatin.  Un  palatin  commandoit  les  troupes  de  la  province 
dont  il  avoit  le  gouvernement.  Il  étoit  président  de  la  noblesse  de  son 
palatinat,  et  il  exerçoit  une  juridiction,  tant  pour  le  civil  que  pour  le 
criminel. 

(a)  Du  castellan.  Les  castellans  étoient  les  lieutenans  des  palatins. 

qui  par  longue  expérience  a  jà  acquis  beaucoup  de 
crédit  en  sa  patrie,  ledict  sieur  acquist  par  luy  beau- 
coup d'amis ,  et  apprint  plusieurs  choses  appartenantes 
à  ladicte  négociation. 

Par  la  communication  qu'eust  ledict  sieur  evesque 
avec  ledict  castellan  et  quelques  autres  qui  le  veirent 
auprès  de  luy,  il  recogneut  que  l'entreprinse  seroit 
plus  difficile  qu'il  ne  l'auroit  pense';  car,  comme  tout 
le  monde  sçait,  l'Empereur,  voyant  que  le  Roy  der- 
nier decedé  n'avoit  point  d'enfans,  avoit  depuis  six  ans 
commancé  ses  praticques  par  un  de  ses  serviteurs  ap- 
pelle' l'abbé  Cyre,  qui,  soubs  prétexte  d'estre  ambas- 
sadeur résidant  auprès  dudict  feu  Roy  decedé,  avoit 
acquis  beaucoup  de  crédit  et  de  familiarité  avec  plu- 
sieurs seigneurs,  et  entre  autres  avec  les  Lithuans(Oet 
avec  une  partie  de  la  grande  Polongne,  la  Voline  (2), 
et,  peu  s'en  falloit,  toute  la  Prusse,  comme  sera  dit 
cy-après.  Ceux  qui  jà  avoient  esté  persuadez  par  ledict 
Cyre  que  l'archiduc  Ernest  seroit  utile  audict  royaume, 
voyant  que  leur  Roy  estoit  decedé,  mettoient  peine 
tous  les  jours  d'en  attirer  d'autres;  et  pour  authoi  iser 
ce  qui  jà  avoit  esté  si  bien  commancé,  ledict  seigneur 
Empereur  avoit  envoyé  deux  des  principaux  et  des 
plus  grands  du  royaume  de  Bohesme,  pensant  que, 
pour  la  conformité  de  la  langue  qu'ils  ont  avec  la  po- 
lacque,  ils  seroient  plus  favorablement  receuz  et  fa- 
miliers avec  ceux  avec  lesquels  il  conviendroit  nego- 
tier.  Et  monstra  ledict  seigneur  Empereur  qu'il  enten- 
doit  tout  ce  qu'un  prince  pouvoit  sçavoir  pour  gaigner 
le  cœur  de  ceste  nation  ;  car,  outre  qu'il  avoit  com- 
mancé ses  praticques  six  ans  auparavant,  il  choisit  ses 

C1)  Lithuans  :  les  Lithuaniens.—  0»)  Voline  :  laVolhini«. 

deux  principaux  ambassadeurs,  personnages  de  grosse 
maison,  de  grande  authorité ,  de  mesme  langue,  et 
qui  arrivèrent  avec  telle  pompe  et  grandeur,  que  leur 
venue  sembla  plus  entrée  dejroys  que  d'ambassadeurs  ; 
et  toutesfois  l'issue  ne  fut  pas  telle  qu'ils  s'estoient  per- 
suadez. 

D'autre  costé,  le  Moscovite  s'estoit  jà  insinué  par 
des  lettres  qu'il  avoit  escrites  à  toute  la  noblesse,  leur 
faisant  des  offres  si  avantageuses  et  si  apparentes,  qu'il 
sembloit  qu'on  ne  le  peust  refuser.  Ce  parti  estoit  porté 
et  favorisé  par  un  palatin,  homme  qui,  pour  sa  vertu, 
et  grande  modestie,  a  beaucoup  de  crédit;  et  si  ledict 
Moscovite  se  fust  bien  gouverné  à  la  conduite  de  ceste 
affaire,  l'on  peut  dire  que  c'estoit  le  party  le  plus  dan- 
gereux pour  nous,  parce  qu'il  n'y  avoit  homme  qui 
n'eust  trouvé  bonne  une  paix  perpétuelle  et  une  union 
entre  ces  deux  grandes,  fortes  et  puissantes  nations» 

En  tiers  rang  estoit  le  roy  de  Suéde,  qui  rendoit  sa 
cause  fort  recommandable  pour  estre  prince  voisin, 
prince  d'aage,  et  qui  jà  est  expérimenté  à  gouverner 
un  royaume,  et  qui  a  des  pays  en  la  Livonie  qu'il  of- 
froit  de  joindre  avec  la  Polongne.  A  cela  aidoit  fort 
la  Royne  sa  femme,  sœur  du  Boy  dernier  decedé,  et 
sembloit  que ,  pour  estre  descendue  de  ceste  couronne, 
l'on  devoit  préférer  son  fils  à  tous  les  autres  princes 
estrangers. 

Le  duc  de  Prusse,  soubz  prétexte  de  demander  le 
premier  lieu,  quand  ceviendroit  au  jour  de  l'eslection, 
comme  vassal  du  royaume,  faisoit  mettre  en  avant 
qu'il  estoit  prince  jà  accoustumé  à  gouverner  avec 
grande  modestie  et  administration  de  justice  ses  pays, 
prince  qui  pouvoit  estre  dit,  comme  pollac,  aimé  de 

ses  subjects,  appuyé  de  tous  les  grands  princes  d'Al- 
lemaigne,  et  qui  avoit  grande  quantité  d'argent  pour 
subvenir  aux  nécessitez  dudict  royaume.  Son  fait  es- 
toit  porté  par  de  grands  personnages,  qui  par  ce  moyen 
pensoient  faire  le  bien  de  leur  pays.  Mais  l'Empereur 
rompit  le  dessain  dudict  duc  fort  dextrement;  car  il 
luy  offrit  son  aide  et  faveur  en  cas  que  Ernest  ne  fust 
eslu  roy,  et  luy  accorda  en  mariage  sa  niepce,  fille  du 
duc  de  Cleves.  Et  fut  depuis  interceptée  une  lettre  par 
laquelle  ledict  Empereur  remercioit  ledict  duc  de 
Prusse  de  l'honneste  offre  qu'il  luy  avoit  faicte  de  fa- 
voriser son  fils  Ernest,  le  remercioit  aussi  de  l'offre 
qu'il  luy  faisoit  de  deux  mils  rheistres,  qu'il  luy  pro- 
mettoit  de  tenir  prests  s'il  en  estoit  besoing.  Ladicte 
lettre  et  quelque  autre  occasion  reculèrent  si  bien  le 
parti  dudict  duc,  qu'il  n'y  eut  personne  qui  voulust 
endurer  qu'il  fust  nommé  parmy  les  compétiteurs, bien 
qu'il  eust  envoyé  par  tous  les  pays  pour  s'excuser  et 
adoucir  les  malcontans,  qui  estoient  en  grand  nombre; 
car,  comme  ils  sont  presque  tousjours  invincibles,  ils 
ont  pour  la  pluspart  le  cœur  si  grand ,  qu'on  ne  les 
gaigneroit  jamais,  ny  par  forces  ny  par  menaces. 

Le  cinquiesme  parti  estoit  de  ceux  qui  desiroient 
un  roy  pollac;  et  s'il  eust  esté  possible  s'accorder  à 
choisir  l'un  d'entr'eux,  ils  eussent  facilement  tourné 
tous  de  ce  costé-là,  d'autant  qu'il  n'y  avoit  homme  qui 
ne  jugeast  que  ce  seroit  une  grande  commodité  d'avoir 
un  roy  de  sa  nation  f  de  sa  langue  et  de  sa  cognois- 
sance ,  un  roy  quin'auroit  les  forces  pour  rien  attenter, 
ny  entreprendre  sur  les  libertez  dudict  pays,  et  que 
telle  négociation  ne  pouvoit  estre  que  agréable  à  l'Em- 
pereur, si  son  fils  estoit  reusfé,  et  pareillement  au 
38.  5 

Moscovite,  à  tous  les  princes  d'Allemaigne,  et  au  Turc, 
qui  ouvertement  soustenoit  et  recommandoit  ce  pai  ty. 
Toutes  ces  considérations  bien  examinées,  ledict 
sieur  recogneut  que  sa  bonne  volonté  luy  avoit  trop 
facillement  faict  entreprendre  une  affaire  de  si  grande 
importance  et  difficille  exécution;  car,  d'un costé,  l'en- 
trée luysembloit  fort  périlleuse,  parce  que  tout  le  pays 
estoit  embrasé  de  peste;  de  l'autre  coslé,  il  y  avoitpeu  de 
gentilshommes  qui  jà  n'eussent  arresté  leur  opinion  en 
faveur  de  l'un  ou  de  l'autre  desdicts  compétiteurs. 

Ceux  qui  portoient  les  partis  contraires  estoient 
gens  d'authorité,  gens  cogneuz  et  favorisez.  Les  com- 
pétiteurs estoient  princes  si  puissans  et  si  voisins,  que 
du  moindre  d'entr'eux  l'on  pouvoit  beaucoup  espérer 
ou  craindre;  et  au  contraire,  ledict  sieur  estoit  venu 
comme  à  ladesrobée,  homme  incogneu  et  qui  n'avoit 
pas  grande  intelligence  des  affaires  dudict  royaume  : 
il  presentoit  le  nom  d'un  prince  de  lointain  pays, 
prince  de  qui  l'on  ne  devoit  rien  craindre  en  cas  qu'il 
fust  refusé  :  mais,  au  contraire,  c'estoit  le  vray  chemin 
d'acquérir  la  bonne  grâce  de  l'Empereur,  du  Mosco- 
vite et  de  tous  les  princes  d'Allemaigne.  Et  de  plus  le 
faisant  roy,  d'autant  qu'il  n'avoit  ny  forces  ny  amis 
voisins  prochains,  il  sembloit  qu'on  n'en  peust  espé- 
rer aucun  secours  ny  commodité. 

Une  restoit  audict  sieur  evesque,  pour  estre  volon- 
tiers ouy,  que  la  grandeur  et  ancienneté  de  la  maison 
de  France,  la  mémoire  du  feu  roy  Henry  et  du  feu 
roy  François  le  Grand,  la  vertu  du  Roy  et  du  très- 
illustre  duc  d'Anjou,  qui  est  certainement  chose  digne 
d'estre  considérée.  Ce  sont  deux  frères  bien  nez  et  bien 
nourris,  et  accomplis  de  toutes  choses  dignes  de  grands 

princes,  et  qui  ont  un  frère  tiers  qui  suivra  le  chemin 
et  la  vertu  de  ses  deux  aisnez.  Et  qui  plus  est,  ledict 
sieur  duc  d'Anjou  ne  pouvoit  estre  dict  nouveau  au 
gouvernement  d'un  royaume,  ayant,  par  l'espace  de 
sept  ou  liuict  ans,  par  commandement  du  Roy  son 
frère,  porte'  le  faix  de  tous  les  affaires  de  ce  royaume, 
ayant  aussi  telle  expérience  au  faict  de  la  guerre, 
qu'on  ne  pouvoit  dire  autrement,  sinon  que  c'estoit 
un  prince  qui  se  feroit  aimer  aux  amis  et  craindre  aux 
ennemis.  C'estoient  de  belles  et  dignes  considérations, 
et  dont  ledict  sieur  evesque  se  sçavoit  bien  aider;  mais 
la  difficulté  estoit  comment  une  telle  noblesse,  aiguë 
et  de  bon  entendement,  voudroit  si  soudainement  s'ar- 
rester  à  pi  ester  foy  sur  sa  parole,  ny  voudroit  aussi 
laisser  ce  qu'ils  pouvoient  certainement  espérer  des 
autres  compétiteurs ,  pour  une  nouvelle  espérance  qui 
pour  lors  sembloit  estre  telle,  que  ceux  qui  n'avoient 
cognoissance  dudict  prince  la  jugeoient  sans  apparence 
et  fondement. 

A  cela  survenoit  une  autre  difficulté;  c'est  que  noz 
adversaires  s'aidoient  des  troubles  advenuz  en  France 
depuis  dix  ans ,  remonstrans  que  le  prince  pour  qui 
ledict  sieur  parloit  estoit  jà  accoustumé  aux  guerres 
civiles,  et  en  apporteroit  la  semence  en  Polongne. 

Je  dirai  une  autre  scrupulle  qui  ne  luy  donnoit  pas 
grand  peine,  et  si  n'en  discouroit  pas  à  beaucoup  de 
gens  :  c'estoit  qu'il  consideroit  que  s'il  ne  pouvoit  venir 
au  bout  de  son  entreprinse,  il  se  trouveroit  beaucoup 
de  gens  qui  diroient  que  c'estoit  sa  faute,  etTaccuse- 
roient  d'une  grande  témérité  ou  légèreté,  d'avoir  mis 
en  avant  ce  qui  pour  lors  sembloit  estre  impossible. 
Et  quand  bien  Dieu  le  feroit  si  heureux  de  luy  faire 

5. 

réussir  son  dessain ,  il  sçavoit  bien  que  l'envie  est  si 
grande  en  France  qu'il  n'auroit  pas  faulte  d'ennemis, 
et  qui  mettroient  peine  de  luy  oster ,  ou  pour  le  moins 
luy  diminuer  une  partie  de  la  gloire  qu'il  avoit  mé- 
ritée. Et  de  faict  c'est  ce  qui  plus  luy  a  donné  de 
peine  en  Polongnejmais,  se  voyant  jà  embarqué,  il  se 
délibéra  de  mourir  ou  de  vaincre,  et  surmonter  toutes 
les  difficultez. 

Et  pour  ce  faire  il  ne  trouva  que  deux  remèdes ,  qui 
estoient,  l'un  de  faire  capable  ladicte  noblesse  que 
toutes  les  commoditez  présentées  par  les  susdicts  com- 
pétiteurs estoient  accompaignées  de  tant  de  circons- 
tances, qu'enfin  ce  ne  seroient  point  commoditez, 
mais  que  les  acceptant  ce  seroit  la  ruine  de  leur  patrie. 
L'autre  remède  estoit  qu'en  discourant  de  ce  qu'on 
pouvoit  espérer  du  Roy  présentement  esleu,  ledict  sieur 
auroit  moyen  de  rendre  capables  les  eslecteursquede 
la  personne  du  très-illustre  duc  d'Anjou  l'on  pouvoit 
espérer  beaucoup  de  bien  et  rieu  craindre  de  mal. 

Ce  conseil  sembla  bon  audict  sieur;  car  aussi  n'en 
avoit-il  point  d'autre,  ny  estoit  accompaigné  d'hommes 
à  qui  il  en  pust  demander,  et  ne  restoit  que  la  diffi- 
culté de  l'exécuter  ;  car  il  n'avoit  point  d'accez  auprès 
des  seigneurs  et  de  ceux  qui  pouvoient  authoriser  son 
desseing.  Il  n'avoit  pas  les  cent  cinquante  gentils- 
hommes, comme  les  ambassadeurs  de  l'Empereur,  qui 
peussent  aller  par  le  pays  publier  ses  raisons.  Enfin  se 
trouvant  en  ceste  perplexité,  il  print  deux  resolutions  : 
l'une,  de  faire  entendre  par  quelques  moyens  aux  sei- 
gneurs quelques  pai  ticularitez  qui  deussent  les  mou- 
voir à  l'escouter  volontiers  ;  l'autre,  qu'escrivant  de  ce 
qu'on  pouvoit  espérer  dudict  sieur  duc  d'Anjou,  il  le 


DE  CHOISNIPT.    [l572]  69 

coucha  en  tels  termes  que  ce  fut  comme  en  faire  un 
parangon  avec  les  autres  compétiteurs,  et  par  ce  moyen 
les'  reculer  si  faire  se  pouvoit,  et  le  mettre  luy  au  haut 
bout.  Et  pour  faire  ce  desseing,  luy  vint  bien  à  propos 
que  Bazin  vint  le  trouver,  qui  luy  rapporta  sadicte  pre- 
mière lettre,  qu'il  n'avoit  pu  présenter  aux  seigneurs 
qui  estoient  assemblez  à  Colo,  parce  que  la  peste  sou- 
dainement départit  l'assemblée,  et  fut  remise  en  un 
autre  lieu  appelle'  Castki. 

Ledict  sieur  changea  pour  la  pluspart  sadicte  lettre, 
et  y  adjousta  ce  que  luy  sembloit  pouvoir  servir  à  faire 
gouster  et  trouver  bonne  sa  venue,  de  laquelle  lettre 
la  teneur  s'ensuit  ; 

«  Messieurs,  le  roy  Très-Chrestien  m'avoit  des- 
pesché  pour  aller  devers  vous,  et  avec  moy  un  de  ses 
conseillers  du  parlement  de  Grenoble,  suyvant  ce 
qu'il  vous  avoit  ja  escript  par  le  sieur  Andréas  Men- 
sinski,  gentil-homme  de  vostre  nation.  Mais  il  est  ad- 
venu que  ledict  conseiller  est  demeuré  malade ,  et  de 
ma  part  je  Fay  esté  assez  longuement.  Et  comme  j'a- 
vois  recouverte  la  santé,  et  m'estois  acheminé  pour 
satisfaire  à  ma  charge,  ils  me  sont  survenus  d'autres 
empeschemens  que  vous  entendrez,  s'il  vous  plait, 
par  le  sieur  Jehan  Krasoski  et  par  le  sieur  Jehan  Ba- 
zin, officier  du  roy  Très-Chrestien,  que  je  vous  envoyé 
expressément,  vous  priant  qu'après  que  vous  les  aurez 
ouiz,  il  vous  plaise  de  m'advertir  en  quel  lieu  et  en 
quel  temps  vous  voudrez  que  je  me  présente  à  vous; 
car  je  ne  suis  pas  délibéré  m'approcher  de  plus  près 
que  ce  ne  soit  avec  vostre  congé.  Cependant,  affin  que 
vous  ne  soiez  en  peine  des  causes  de  ma  venue,  et  que, 

pour  estre  arrivé  tard,  autres  n'ayent  le   moyen  de 
préoccuper  vos  esprits  en  la  poursuite  qui  se  faict  de 
vostre  couronne,  il  m'a  semblé  devoir  sommairement 
vous  faire  entendre  que  le  principal  point  de  ma  charge 
est  de  vous  déclarer  la  bonne,  syncere  et  fraternelle 
intention  du  roy  de  France  mon  maistre  envers  vous 
et  vostre  royaume,  pour  lequel,  comme  j'espère,  vous 
recevrez  fort  volontiers,  et  serez  bien  ayses  qu'il  vous 
présente  monseigneur  le  duc  d'Anjou  son  frère,  qui 
est,  pour  le  dire  en  un  mot,  son  bras  droict,  sur  le- 
quel il  s'appuye  entièrement,  et  pour  le  faict  de  la 
guerre,  et  pour  le  faict  du  gouvernement  du  royaume  ; 
tellement  qu'il  ne  vous  présente  pas  un  enfant  (0  qui  ait 
besoing  luy  mesmes  d'estre  gouverné,  mais  vous  pré- 
sente un  prince  d'aage  competant,  prince  expérimenté 
à  toutes  choses  qui  sont  nécessaires  pour  heureusement 
porter  le  faix,  soit  pour  la  paix,  soit  pour  la  guerre, 
d'une  grande  et  puissante  couronne  comme  est  la  vostre. 
Il  ne  vous  présente  pas  un  prince  qui  vous  apporte  une 
troisiesme  ou  quatriesme  religion  (2),  non  usitée,  cog- 
neue  ni  entendue  parmy  nous;  mais  vous  présente  un 
prince  vraiment  catholique  de  religion,  et  non  de  fac- 
tion ,  et  qui  est  de  telle  et  si  grande  prudence  et  expé- 
rience, qu'il  s'y  gouvernera  si  sagement,  que,  bien  qu'il 
y  ait  quelque  diversité  de  religion  entre  vous,  il  vous 
conservera  et  les  uns  et  les  autres  en  toute  surté.  Il  ne 
vous  présente  pas  un  prince  qui  vous  apporte  ny  mœurs 

(O  Un  enfant:  cecy  est  dict  pour  le  fils  du  roy  de  Suéde,  qui  n'a 
que  huict  ans,  et  pour  l'archiduc  Herneste ,  filz  de  l'Empereur,  qui  est 
jeune.     (  Note  de  l'auteur.  ) 

(2)  Un  prince  qui  vous  apporte  une  troisiesme  ou  quatriesme  religion  : 
cecy  est  dict  pour  le  Moscovite,  qui  est  de.  lafoy  grecque.  (Ibidem.) 

ny  coustumes  barbares  et  inusitées  (0;  mais,  au  con- 
traire y  il  se  présentera  à  vous  avec  telle  intention,  qu'a- 
vec la  civilité  que  l'on  voit  reluire  en  France  de  là  où 
il  part,  il  luy  sera  facile  de  s'accommoder  et  embrasser 
vos  mœurs  et  coustumes,  qui  sont  certainement  pleines 
de  prudence  et  de  civilité.  Il  ne  vous  présente  pas  un 
prince  qui,  en  lieu  de  vous  apporter  un  repoz  (2), 
ameine  avec  soy  une  inimitié  et  une  guerre  avec  ceux 
qui  ont  puissance  de  vous  donner  de  la  peine;  ains  , 
au  contraire,  il  vous  présente  un  prince  qui  n'a  point 
d'ennemis  qui,  pour  raison  de  sa  personne  ny  du  lieu 
d'où  il  part,  puissent  estre  ofFencez  contre  vous,  si 
vous  luy  faictes  cest  honneur  de  l'appeller  pour  estre 
vostre  roy.  Et,  qui  plus  est,  comme  il  n'a  point  d'en- 
nemis, aussi  a-il  beaucoup  d'amis  qui  luy  portent  si 
bonne  volonté,  et  leur  puissance  est  si  grande,  que  l'on 
pourra  dire  que  les  forces  de  vostre  royaume  en  seront 
redoublées.  Vostre  nation  a  tousjours  aymé  la  nostre; 
la  nostre  aussi  a  chery ,  favorizé  et  honnoré  la  vostre. 
Vostre  noblesse  hantera  nostre  royaume;  la  nostre 
aussi  vous  visitera,  vous  hantera  et  vous  servira,  s'il 
venoit  occasion  qu'il  en  fut  besoing.  Le  Roy  ne  vous 
présente  pas  un  prince  qui  soit  pauvre  et  nécessiteux  (3)? 
et  qui  soit  contrainct  de  récompenser  les  siens  des  of- 
fices et  estats  qui  par  raison  doivent  estre  reservez  à 
vous  et  à  ceux  de  vostre  nation  ;  mais  vous  présente  un 

(0  Un  prince  qui  vous  apporte  ny  mœurs  ny  coustumes  barbares  et 
inusitées  :  pour  ledict  Moscovite.  (  Note  de  l'auteur.  ) 

(a^  Un  prince  qui  en  lieu  de  vous  apporter  un  repoz  :  pour  le  Mosco- 
vite et  l'Empereur,  lesquels  le  Turc  ne  voudroit  pas  fussent  plus  grands. 
(  Ibidem.  ) 

(3)  Un  prince  qui  soit  pauvre  et  nécessiteux  :  cecy  est  pour  le  duc  de 
Prusse  ,  et  pour  un  petit  duc  d1  Allemaigne  qui  a  esté  nommé ,  et  pour  le 
filz  de  l'Empereur.  (  Ibidem.  ) 

prince  qui  de  soy  est  si  riche,  et  a  tant  de  pays  qui  lui 
appartiennent,  où  il  y  a  tant  d'officiers,  d'estats  et  de 
bénéfices,  que  non  seullement  il  aura  moyen  de  re- 
compenser ceux  de  sa  nation,  mais  aussi  en  pourra 
gratifier  plusieurs  d'entre  vous  qui  auront  envie  de 
faire  quelque  séjour  en  France.  Le  Roy  ne  vous  pré- 
sente point  un  prince  qui  soit  tant  voisin  de  vos  pays  (0, 
que,  pour  avoir  les  forces  voisines,  vueille  ou  puisse 
entreprendre  sur  vos  franchises,  libertez  et  loix  ob- 
servées; mais,  au  contraire,  il  vous  présente  un  prince 
qui  n'aura  forces  que  les  vostres,  qui  ne  prendra  ap- 
puy,  soustien  ne  grandeur,  sinon  sur  vostre  amour, 
fidélité'  et  obéissance.  Bien  est  vray  que  là  où  vos  autres 
ennemis  voudroient  assaillir  vostre  royaume,  il  aura 
tousjours  de  bons  amis  qui  se  joindront  à  vous  pour 
defFendre  la  couronne  et  les  anciens  limites  de  vostre 
pays.  Attendant  doncques  que  je  puisse  arriver  pour 
plus  amplement  vous  faire  entendre  ce  qui  m'a  esté  com- 
mandé par  le  roy  Très-Chrestien  et  par  mondict  sei- 
gneur le  duc  d'Anjou  son  frère,  je  vous  supplie,  mes- 
sieurs, vouloir  considérer  et  examiner  le  contenu  de 
ceste  lettre,  et  vouloir  recognoistre  qu'en  l'élection 
que  vous  ferez  de  mondict  seigneur,  il  ne  vous  peut 
advenir  perte,  dommage  ne  incommodité  aucune.  Au 
contraire,  vous  en  devez  espérer,  et  pouvez  vous  pro- 
mettre l'augmentation  et  la  grandeur  de  ceste  puis- 
sante couronne,  l'ampliation,  le  repoz  et  la  seurté  de 
vostre  pays,  le  bien  et  Fadvancement  d'un  chacun  de 
vous,  qui  aurez  un  prince  bon,  sage,  prudent  et  li- 
béral. » 

(0  Oicy  est  dict  pour  le  filz  de  l'Empereur,  pour  le  duc  de  Saxe 
et  pcnu  le  Moscovite.  (Note  de  l'autenr.  ) 

Ledict  Bazin  porta  ladicte  lettre  audict  lieu,  et,  la 
présentant ,  l'accompagna  de  ce  qu'avoit  esté  accordé 
entre  ledict  sieur  et  luy.  Et  comme  il  est  homme  d'en- 
tendement, et  qui  a  le  langage  latin  en  main,  il  fut  fort 
volontiers  escouté. 

En  ladicte  diette  il  y  eut  du  bonheur  et  du  malheur 
pour  nous. 

Le  bonheur  fut  qu'au  mesme  jour  que  Bazin  pré- 
senta ladicte  lettre,  il  y  eut  plainte  des  ambassadeurs 
de  l'Empereur,  parce  qu'ils  estoient  entrez  au  royaume 
sans  avoir  adverti  le  sénat,  et  qu'ils  s'estoient  departiz 
sans  congé  des  lieux  qui  leur  avoient  esté  assignez 
pour  leur  demeure,  et  s'estoient  acheminez  à  grandes 
journées  pour  aller  parler  à  l'Infante. 

Cela  despleut  extrêmement  à  la  noblesse ,  qui  ne 
pouvoit  porter  patiemment  que  les  estrangers  se  peus- 
sent  librement  promener  sans  leur  congé  ;  car,  outre 
qu'on  soupçonnoit  qu'il  y  eust  de  la  désobéissance,  et 
consequemment  du  mespris,  l'on  pouvoit  aussi  estimer 
qu'ils  eussent  intention  d'emporter  ledict  royaume 
par  le  moyen  de  ladicte  Infante,  puisqu'ils  vouloient 
plustost  négocier  avec  elle  qu'avec  ladicte  noblesse. 

Geste  plainte  fut  accompaignée  d'une  autre  ;  c'est 
qu'on  présenta  à  ladicte  diette  une  malle  qui  avoit  esté 
prinse  à  la  frontière,  et  rapportée,  où  on  trouva  des 
lettres  par  lesquelles  l'on  cogneut  que  lesdicts  ambas- 
sadeurs n'avoient  pas  dormy  depuis  leur  venue,  et 
qu'ils  avoient  bien  commancé  à  faire  des  praticques. 

Il  fut  aussi  trouvé  une  lettre  qu'on  escrivoit  au  duc 
de  Bavière,  en  laquelle  il  y  avoit  ces  mots,  gens  bar- 
bara  et  gens  inepta ,  et  beaucoup  d'autres  choses  qui 
ne  valoient  gueres.  Je   crois  bien  que   ladicte  lettre 

avoit  esté  escrite  sans  le  sceu  desdicts  ambassadeurs, 
qui  estoient  trop  sages  pour  consentir  qu'on  usast  de 
tel  langage. 

Toutes  ces  nouvelles  despleurent  grandement  aux 
seigneurs  et  principaux  du  sénat,  et  irritèrent  si  fort  la 
noblesse,  que  pour  ce  jour-là  il  n'y  avoit  homme  des 
grands  qui  osast  monstrer  de  favoriser  leparty  dudict 
seigneur  Empereur;  si  bien  que  les  lettres  dudict  sieur 
evesque,  qui  estoient  humbles  et  modestes,  et  la  façon 
qu'il  avoit  tenue  à  ne  vouloir  s'approcher  sans  leur 
congé,  rendirent  nostre  cause  à  l'endroit  de  tous  si  fa- 
vorable, qu'il  fut  prins  plus  de  deux  mil  copies  des- 
dictes lettres ,  puis  portées  par  tout  le  royaume. 

Mais  ceste  faveur  ne  dura  que  vingt-quatre  heures; 
car  il  survint  incontinent  quelqu'un  qui  apporta  la 
nouvelle  de  la  journée  de  la  Sainct  Barthélémy,  enri- 
chie de  tant  de  mémoires  et  particularitez ,  qu'en  peu 
d'heures  la  pluspart  detestoient  le  nom  des  François. 
Et  toutesfois  les  seigneurs  ne  laissèrent  pas  de  faire 
bonne  et  honneste  1  esponse  audict  Bazin  ;  et  par  les 
lettres  qu'ils  escrivirent  audict  sieur ,  le  remercioient 
de  l'honneur  et  du  respect  qu'il  leur  avoit  porté,  et 
qu'à  la  première  occasion  qu'ils  pourroient  faire  l'as- 
semblée générale,  ils  ne  faudr oient  à  l'appeller,  le  re- 
cevoir et  escouter  volontiers  :  cependant  ne  pouvant 
choisir  lieu  bien  net  de  peste  pour  sa  demeure,  hors- 
mis  que  ladicte  ville  de  Connin,  ils  le  pri  oient  de  s'en 
contenter,  et  de  s'y  retirer  jusques  à  ce  qu'ils  l'eussent 
mieux  pourveu. 

Us  députèrent  un  gentil-homme,  appelle  de  Luski, 
qui  a  esté  longuement  en  France,  pour  lui  faire  com- 
paignie,  et  le  faire  pourveoir  de  tout  ce  qui  luy  seroit 

nécessaire  :  lequel  toutesfois  ,  irrité  de  ladicte  jour- 
née de  Sainct  Barthélémy,  ne  voulut  le  venir  trouver, 
bien  qu'il  eust  accepte'  la  charge. 

Et  quant  aux  ambassadeurs  de  l'Empereur,  l'on 
leur  envoya  deux  personnages  de  qualité  pour  leur 
faire  entendre  l'intention  du  sénat  :  qui  estoit  qu'ils 
ne  vouloient  plus  endurer  qu'ils  allassent  ainsi  par  le 
pays  sans  congé,  et  que  s'ils  ne  se  contenoient  autre- 
ment qu'ils  n'avoient  faict  ils  se  mettoient  en  grand 
danger,  parce  que  la  noblesse  ne  le  pourroit  com- 
porter. Firent  aussi,  à  ce  que  j'ai  entendu,  la  plainte 
des  lettres  qui  avoient  esté  surprinses,  veues  et  leues, 
et  du  nombre  des  gens  qui  de  leur  part  alloient  par  le 
pays^pour  faire  des  praticques,  et  singulièrement  de 
l'abbé  Cyre  et  de  Gastalde,  leur  déclarant  que  si  les- 
dicts  Cyre  et  Gastalde  ne  deslogeoient  dans  un  jour 
preux,  ils  seroient  pris  comme  ennemis  du  royaume. 
Lesdicts  ambassadeurs  receurent  avec  grand  honneur 
l'ambassade,  s'excusèrent  de  ce  qui  avoit  esté  faict 
du  commancement,  promirent  de  se  contenir  au  lieu 
qui  leur  seroit  assigné  :  et  quant  aux  susdicts  Gastalde 
et  Cyre,  dirent  que  ledict  Gastalde  s'estoit  déjà  re- 
tiré, et  qu'il  n'estoit  venu  en  Polongne  que  pour  de- 
mander à  l'Infante  une  pension  qu'il  a  sur  la  duché  de 
Bar;  et  pour  le  regard  dudict  Cyre,  ils  en  escriroient 
audict  Empereur,  qui  depuis  manda  que  ledict  Cyre 
n'estoit  pas  son  ambassadeur. 

Suivant  le  mandement  dudict  sénat,  ledict  sieur 
evesque  se  retira  à  Connin,  auquel  lieu  le  palatin 
Laski,  passant  par  là,  le  visita  :  et  après  avoir  entendu 
dudict  sieur  beaucoup  de  particularitez,  tant  de  la 
personne  du  très-illustre  duc  d'Anjou  que  des  com- 

moditez  qu'il  pouvoit  porter  à  leur  royaume  s'il  y 
estoit  appelle,  dist  audict  sieur  qu'il  estoit  grandement 
obligé  à  la  maison  d'Austrye  (0,  et  toutesfois  s'il 
voyoit  que  le  très-illustre  duc  d'Anjou  fust  plus  utile 
à  leur  patrie,  il  oublieroit  tout  respect  particulier 
pour  s'accommoder  au  bien  public. 

Audict  lieu  de  Connin,  le  palatin  de  Sandomyre 
envoya  son  secrétaire  appelle  Preslaski,  qui  fist  une 
grande  et  aigre  querimonie  de  ce  qu'estoit  advenu  à 
Paris  le  jour  de  Sainct  Barthélémy;  et  après  avoir  en- 
tendu dudict  sieur  que  les  affaires  y  estoient  passées 
autrement  que  l'on  ne  les  publioit  en  Polongne  et  en 
Allemaigne ,  il  proposa  quelques  articles  pour  le 
prouffit  du  pays,  en  cas  que  le  duc  d'Anjou  fut  esleu 
roy,  lesquels  ledict  sieur  ne  fit  aucune  difficulté  de  lui 
accorder.  Il  y  eut  quelque  différent  entr'eux  sur  ce 
que  ledict  sieur  ne  luy  voulut  rien  bailler  par  escript, 
prévoyant  bien  que  par  quelqu'un  mal  affecté  lesdicts 
articles  seroient  bientost  après  communiquez  aux  am- 
bassadeurs de  l'Empereur,  qui  en  feroient  leur  prouf- 
fit quand  ce  viendroit  au  temps  de  l'eslection;  mais 
ledict  Preslaski  le  pressa  tellement ,  ou  qu'il  fallut 
rompre  avec  luy  ou  luy  accorder  ce  qu'il  deman- 
doit,  avec  protestation  et  obligation  de  l'honneur 
que  lesdicts  articles  ne  seroient  veuz  que  de  sondict 
maistre  :  mais  il  en  advint  comme  ledict  sieur  avoit 
prev^u,  ainsi  qu'il  sera  dict  cy-après. 

Jehan  Zbaroski  revenant  de  la  Prusse,  et  passant 
par  ledict  lieu ,  visita  ledict  sieur ,  et  d'entrée  le  traitta 
fort  rudement  pour  la  journée  de  Sainct  Barthélémy  , 
si  bien  qu'enfin  la  patience  eschappa  audict  sieur,  et 

(0  D'Austrye  :  d'Autriche, 

luy  dist  que  s'il  avoit  chose  à  luy  dire  qui  concernast 
le  bien  de  sa  patrie,  ou  le  sien  particulier,  il  estoit 
prest  à  l'escouter  ;  mais  s'il  vouloit  continuer  à  parler 
en  telle  façon  d'un  prince  si  grand  que  le  Roy  son 
maistre ,  il  seroit  contrainct  de  le  laisser ,  et  ne  parler 
plus  à  luy,  attendu  mesmement  qu'il  ne  vouloit  donner 
foy  à  ce  qu'il  luy  en  avoit  dit.  Zbaroski  dit  que  s'il  avoit 
parlé  avec  quelque  véhémence,  ce  n'avoit  esté  que 
pour  représenter  les  propos  qu'à  son  grand  regret  l'on 
tenoit  de  Sadicte  Majesté. 

Un  gentil-homme  appelle  Ostrorogt,  qui  est  de  bonne 
maison,  et  a  fort  bon  nom  parmy  la  noblesse  et  est  des 
evangeliques,  vint  pardevers  ledict  sieur  quand  il  es- 
toit  chez  le  castellan  de  Landan,  et  depuis  revint  au- 
dict  Gonnin, désirant  estre  instruit  de  nostre  guerre  ci- 
ville,  et  de  tout  ce  qu'en  estoit  survenu,  et  pareillement 
des  bonnes  meurs  et  des  vertus  du  très-illustre  duc 
d'Anjou.  C'est  un  gentil-homme  sage,  advisé  et  retenu, 
et  qui  ne  dict  pas  au  premier  coup  ce  qu'il  a  délibéré 
de  faire  ;  mais  il  ne  laissa  pas  d'entrer  bien  avant  en 
propos  avec  luy,  pour  le  sonder  à  quel  party  il  incli- 
neroit  le  plus  Volontiers  ;  et  s'apperceut  bien  ledict  sieur 
que  ledict  Ostrorogt  pourroit  estre  des  Pyastins  (r),  et 
fut  bien  contant  de  voir  qu'il  ne  favorisoit  point  par- 
ticulièrement aucun  des  trois  autres  compétiteurs,  et 
se  tint,  de  ce  jour  là,  asseuré  qu'il  seroit  de  nostre  party, 
parce  qu'estant  homme  de  bon  entendement,  il  recog- 
noistroit  bien  la  difficulté  qu'il  y  auroit  à  choisir  l'un 
d'entr'eux,  veu  le  nombre  qu'il  y  avoit  de  seigneurs 
qui  s'estimoient  dignes  d' estre  roys. 

(*)  Pyastins.  On  appeloit  ainsi  le  parti  qui  vouloit  choisir  un  roi  po- 
lonais. 

Le  referandaire  duquel  a  esté  parlé  au  premier  li- 
vre visita  ledict  sieur  audict  lieu  de  Connin,  soubz  pré- 
texte, disoit-il,  d'entendre  nouvelles  du  sieur  de  Ba- 
lagny ,  avec  lequel  il  avoit  contracté  grande  amitié  du 
temps  de  la  maladie  du  Roy  dernier  decedé,  et  l'ayant 
en  main,  ledict  sieur  ne  voulut  perdre  l'occasion  de 
le  prier  de  suivre  nostre  party,  lui  mettant  en  avant 
toutes  les  raisons  qu'il  pensoit  pouvoir  suffire  à  le  gai- 
gner.  Sa  1  esponse  fut  que  l'eslection  du  roy  estoit  une 
chose  saincte  et  sacrée,  qu'il  trouvoit  mauvais  qu'on 
en  parlast  comme  d'une  chose  qui  despendist  de  la  pro- 
vidence des  hommes,  qu'il  se  falloit  remettre  à  Dieu, 
qui  toucheroit  au  cœur  des  électeurs,  et  leur  présen- 
teront celuy  qu'il  auroit  destiné  à  estre  leur  oinct  et 
sacré.  Ce  furent  ses  propres  paroles;  et  pour  ce  qu'il 
sembloit  que  par  là  il  voulust  taxer  ledict  sieur  qu'il 
n'eust  point  faict  mention  de  Dieu,  il  luy  respondit 
que,  parlant  à  un  homme  de  lettres,  comme  il  estoit, 
il  n'estoit  aucun  besoing  de  luy  ramentevoir  ce  que 
lui  estoit  assez  cogneu.  Bien  luy  vouloit-il  dire  en  pas- 
sant que  si  un  malade  requeroit  qu'on  luy  fist  venir  un 
médecin ,  le  parent  ou  ami  qui  en  prendroit  la  charge 
ne  feroit  pas  son  devoir  s'il  disoit  qu'il  fallust  appeller 
celuy  que  Dieu  auroit  choisi  pour  luy  rendre  la  santé. 
Mais  un  autre  qui  diroit  que  le  plus  docte  et  expéri- 
menté est  celuy  que  Dieu  a  esleu ,  il  feroit  ce  qu'il  de- 
vroit  pour  le  malade,  et  seroit  estimé  sage  et  advisé. 
Par  mesme  raison  falloit-il  croire  que  Dieu  n'envoye- 
roit  pas  son  ange  pour  monstrer  celuy  qu'il  veult  estre 
oinct  et  sacré;  et  c'est  assez  qu'il  nous  a  faict  entendre 
les  vertus  requises  à  un  bon  roy;  et  si  les  gentils-hommes 
polonois  le  choisissoient  tel,  l'on  pourroit  dire  que 


::. 

c'est  celuy  que  Dieu  avoit  ordonne'.  Au  partir  il  pro- 
mit audict  sieur  de  le  venir  veoir,  et  mesme  quand  le- 
dict  sieur  de  Balagny  seroit  de  retour.  Geste  response 
ne  depleut  pas  audict  referandaire,  car  il  en  fit  despuis 
le  conte  en  plusieurs  bonnes  compaignies,  et,  à  ce  que 
Ton  m'a  dit,  à  l'avantage  dudit  sieur  evesque. 
-  Lequel  fut  à  mesme  temps  pareillement  visité  par 
Panatoski,  gentil-homme  de  bonnes  lettres,  de  bon 
sens,  et  digne  d'estre  employé  aux  affaires  publicques. 
Un  gentil-homme  aussi,  appelle  Zaremba,  qui  a  esté 
nourry  en  France  par  le  feu  roy  Henry ,  et  qui  avoit 
cogneu  fort  privement  ledict  sieur  evesque,  le  vint 
pareillement  visiter,  comme  aussi  feirent  plusieurs 
autres  gentils-hommes  qui  se  monstrerent  fort  volon- 
taires à  l'escouter ,  et  aussi  à  luy  respondre  et  contre- 
dire librement. 

Une  chose  vint  bien  à  propos  audict  sieur,  c'est 
qu'estant  confiné  pour  quelque  temps  audict  Connin, 
M.  le  palatin  deBerechstan  (0,  qui  en  est  cappitaine,  s'y 
tenoit  aussi ,  et  ne  sçay  si  c'estoit  pour  là*  conformité 
des  mœurs,  car  ils  se  ressembloient  en  beaucoup  de 
choses,  ou  bien  pour  la  fréquentation,  car  ils  se  voyoient 
souvent.  Ils  contractèrent  grande  amitié  ensemble,  et 
recognoist  ledict  sieur  evesque  luy  estre  grandement 
obligé. 

La  négociation  si  bien  commancée,  il  despescha  le 
doyen  de  Die  pour  advertir  Leurs  Maj estez  de  son  ar- 
rivée en  Polongne,  qui  en  estoient  en  grande  peine,  et 
pensoient  qu'il  fust  mort  ou  en  quelque  lieu  escarté 
prisonnier  ;  et,  sur  ceste  opinion,  Leurs  Maj  estez  avoient 
despesché  M.  l'abbé  de  Lysle. 

(l)  Berechstan:  Brzestki. 

Les  mémoires  baillez  audict  doyen  contenoient  les 
articles  qui  s'ensuivent  : 

Premièrement ,  un  recueil  du  voiage  dudict  sieur, 
depuis  Leipseig  jusques  au  jour  qu'il  despescha  ledict 
doyen. 

Il  porta  un  double  de  la  lettre  que  ledict  sieur  es- 
crivit  aux  estats ,  et  la  response  qui  avoit  esté  faicte. 

Un  discours  en  italien,  faict  par  ledict  sieur,  fai- 
sant semblant  que  ce  fust  un  gentil-homme  pollac,  par 
lequel  estoit  remonstrée  la  condition  des  autres  com- 
pétiteurs estre  de  beaucoup  moins  avantageuse  que  la 
nostre. 

Un  roolle  de  tous  les  gentils-hommes  qui  estoient 
venus  avec  les  ambassadeurs  de  l'Empereur,  en  nom- 
bre de  six  vingts,  et  les  qualite's  d'iceux. 

La  coppie  des  lettres  interceptées ,  dont  cy-dessus 
est  faicte  mention. 

Un  mémoire  de  tout  ce  qu'on  disoit  qu'avoient  faict 
les  ambassadeurs  de  l'Empereur. 

Une  carte*  de  Polongne. 

Et  le  discours  de  tout  ce  qu'estoit  advenu  audict 
sieur  depuis  son  arrivée,  et  de  tout  ce  qui  luy  donnoit 
à  craindre  ou  espérer. 

Plus,  de  supplier  très-humblement  Leurs  Majestez 
d'envoyer  un  gentil-homme  de  robbe-courte,  et  qui 
vint  à  temps  pour  se  trouver  à  la  convocation  gene- 
ralle  qui  se  devoit  tenir  à  Warsovie  la  feste  des 
Roy  s,  avec  instructions  et  mémoires  contenant  la  vé- 
rité du  faict  de  la  Sainct-Barthelemy,  et  pour  contre- 
dire à  beaucoup  de  calomnies  qui  avoient  esté  semées 
contre  Leurs  Majestez;  et,bien  que  ledict  sieur  evesque 
eust  jà  respondu  aux  premiers  libelles  diffamatoires 

qui  avoient  esté  apportez,  il  avoit  opinion  qu'un  gen- 
til-homme envoyé  par  le  Roy  exprès  pour  cest  effect, 
avec  lettres  adressantes  à  tous  les  estats ,  servirent  de 
beaucoup  ;  et  pour  autant  qu'il  avoit  de  longue  main 
contracté  grande  amitié  avec  le  jeune  Lanssac,  il  sup- 
plia Leurs  Majestez  de  n'en  envoyer  point  d'autre.  Mais 
il  fut  despesché  si  tard  qu'il  n'arriva  que  deux  mois 
après  la  diette  tenue. 

La  dicte  despesché  faicte,ledict  sieur  mit  peine,  avec 
toute  la  diligence  qu'il  luy  fut  possible,  d'entretenir 
les  amis,  ou  pour  le  moins  ceux  qu'il  ne  voyoit  point 
partiaux. 

Il  envoya  Dominé  en  Lithuanie  vers  les  seigneurs 
dudict  pays,  pour  les  advertir  de  sa  venue,  et  pour 
leur  porter  la  coppie  de  ladicle  lettre  qu'il  avoit  es- 
crite  auxdicts  seigneurs  des  estats  de  Polongne,  et  un 
discours  qui  contenoit  tout  ce  qui  pouvoit  fortifier 
nostre  cause  ;  lesquels  luy  firent  response  bien  hon- 
neste  et  gratieuse  ,  comme  aussi  firent  les  quatre  villes 
de  Prusse  ausquelles  leclict  sieur  envoya  semblables 
despesches  par  un  gentil-homme  appelle  d'Elbenne, 
qu'il  avoit  prins  à  Leipseig  et  emmené  avec  luy,  pour 
s'en  servir  comme  il  feit. 

Tout  le  but  dudict  sieur  tendoit  à  faire  cognoistre 
qu'aucun  des  compétiteurs  jà  nommez  ne  pouvoit  estre 
esleu  qu'il  n'apportast  beaucoup  d'inconveniens  audict 
royaume. 

L'archiduc  et  le  Moscovite  avoient  le  Turc  pour 
ennemi  capital;  le  Moscovite  ne  pourroit  comporter 
que  le  roy  de  Suéde,  son  ennemi,  fust  aggrandi  d'une 
si  grande  couronne;  le  roy  de  Dannemarch  aussi  n'en 
fust  pas  esté  contant. 

38.  « 

Au  contraire,  le  roy  qui  a  esté  depuis  esleu  n'a  voit 
inimitié  avec  personne,  et  par  conséquent,  quand  il 
ne  pourroit  porter  aucune  commodité,  aussi  ne  fail- 
loit-il  craindre  aucun  trouble  ne  incommodité;  et  avec 
ce,  Ton  ne  pouvoit  nier  qu'il  ne  fust  prince  de  grande 
maison,  prince  expérimenté  et  à  la  guerre  et  à  la  paix. 
Ces  raisons,  amplement  desduites  et  fortifiées  de 
bons  argumens,  fuient  volontiers  receues  par  aucuns, 
qui  les  publièrent  chacun  au  lieu  de  sa  demeure  ;  et 
ainsi  de  main  en  main  tout  le  dire  dudict  sieur  fut 
divulgué  par  tout  le  royaume. 

Par  le  double  de  la  lettre  dudict  sieur,  qui  fut  porté 
en  tous  les  endroicts  dudict  royaume,  aussi  par  ledict 
discours  en  latin  et  italien  soubz  le  nom  d'un  gentil- 
homme pollac,  et  par  le  récit  de  ceux  qui  avoient 
parlé  avec  ledict  sieur,  tous  les  bons  esprits  dudict 
pays  entrèrent  en  dispute,  chacun  selon  l'inclination 
qu'il  avoit  à  l'un  ou  à  l'autre  desdicts  compétiteurs. 

Un  gentil-homme  pollac  escrivit  en  faveur  dudict 
archiduc,  qui  monstra  en  son  dire  plus  de  passion  que 
de  jugement. 

Solikoski ,  secrétaire  du  feu  Roy,  homme  de  lettres 
et  de  beaucoup  de  valeur,  y  respondit  promptement 
et  en  nostre  faveur  :  si  bien  qu'en  peu  de  temps  les 
cartes  y  furent  tellement  meslées,  que  la  pluspart  se 
despartirent  de  l'opinion  qu'ils  avoient  conceue  avant 
que  d'avoir  ouy  ce  que  ledict  sieur  apportoit. 

Et  les  ayant  faicts  ainsi  irresoluz  ,  il  sembla  audict 
sieur  evesque  qu'avec  des  escrits  qu'il  feroit  publier, 
facilement  il  les  pourroit  attirer  à  nostre  party. 

Le  plus  grand  empeschement  qu'il  avoit,  c'estoit  la 
nouvelle  de  Paris  qu'on  faisoit  rafraischir  de  nouveaux 

advis.  Toutes  les  sepmaines  l'on  apportait  des  pain- 
tures  où  Ton  voyoit  toute  manière  de  mort  cruelle 
depainte  :  Ton  y  voyoit  fendre  des  femmes  pour  en 
arracher  les  enfans  qu'elles  portoient.  Le  Roy  et  le 
duc  d'Anjou  y  estoient  dépeints  spectateurs,  de  ceste 
tragédie  ;  et,  avec  leurs  gestes  et  des  parolles  escrites , 
ils  monstroient  qu'ils  estoient  marrys  de  ce  que  les 
exécuteurs  n'estoient  assez  cruelz. 

Tels  escrits  et  telles  peintures  irritoient  tellement 
le  cœur  de  plusieurs,  qu'ils  ne  vouloient  pour  rien 
endurer  qu'en  leur  présence  le  nom  du  Roy  fust 
nomme'  ;  les  dames  en  parloient  avec  telle  effusion  de 
larmes  comme  si  elles  eussent  este  présentes  à  l'exé- 
cution. 

A  cela  y  print  ledict  sieur  deux  remèdes  :  l'un  de 
respondre  aux  libelles  diffamatoires,  comme  il  a  voit 
jà  commancé,  et  faire  publier  ses  responses  :  ausquelles, 
après  avoir  remonstré  que  la  pluspart  de  ce  que  l'on 
escrivoit  sur  ce  faict  estoit  faux  et  calomnieux,  il  pre- 
noit  argument  d'escrire  au  vray  les  vertuz  de  celuy 
que  l'on  vouloit  calomnier,  et  par  ce  moyen  le  ren- 
doit  supérieur  en  toutes  choses  à  tous  les  autres  qui 
pretendoient  ladicte  couronne. 

L'autre  remède  estoit  de  faire  porter  en  divers  lieux 
deux  portraicts  qu'il  avoit  dudict  sieur  à  présent  roy, 
pour  faire  cognoistre  qu'il  n'avoit  la  face  cruelle  ny 
truculente ,  comme  l'on  l'avoit  faict  dépeindre. 

Et  par  ces  moyens,  de  ce  que  l'on  esperoit  qui  se- 
roit  la  ruine  de  nostre  cause,  ledict  sieur  en  tira  une 
grande  commodité',  qui  estoit  que,  n'ayant  permis- 
sion d'envoyer  par  les  pays  informer  et  instruire  les 
seigneurs  palatins,  castellans,  cappitaines  et  autres 

principaux  seigneurs  de  la  noblesse,  pour  les  attirer 
à  nostre  party,  l'on  ne  pouvoit  desnier  audict  sieur 
qu'il  ne  fist  publier  la  justification  d'un  prince  qui  es- 
toit  à  tort  calomnié,  affin,  disoit-il,  que  la  faulce 
information  qu'on  vouloit  leur  faire  prendre  n'empes- 
chast  qu'au  jour  de  l'eslection  ils  n'eussent  le  juge- 
ment entier  et  libre  pour  choisir  celuy  des  compéti- 
teurs qui  leur  seroit  le  plus  prouffitable. 

Ledict  sieur  feit  aussi  son  prouffit  de  ce  qu'il  enten- 
dit en  quelle  manière  l'eslection  se  devoit  faire,  et 
1  ecogneut  bien  que  la  menue  noblesse  pourroit  faire 
beaucoup  de  bien  ou  de  mal,  parce  qu'elle  surmonte- 
roit  les  seigneurs  en  nombre  :  tellement  qu'il  print 
resolution  de  faire  cappables  tous  les  gentils-hommes 
de  grand  ou  de  moyen  estât  de  ses  raisons. 

En  cest  exercice  fust  ledict  sieur  depuis  le  i5  no- 
vembre jusques  au  10  décembre. 

Pendant  lequel  temps  le  seigneur  Solikoski ,  cy- 
dessus  mentionné,  servit  bien  à  la  cause;  lequel,  ayant 
veuës  les  premières  responses  dudict  sieur  evesque , 
luy  print  envie  de  l'aider  et  de  le  relever  de  peine; 
et  de  ce  jour  là  commança  à  escrire  pour  nous  en  sa 
langue  ,  en  laquelle  il  est  très-excellent  sur  tous  les 
orateurs  de  Polongne ,  et  y  continua  tant  qu'il  a  esté 
besoing  :  tellement  que  je  puis  dire  que  ledict  sieur  a 
receu  beaucoup  d'aide  et  de  support  dudict  Solikoski, 
parce  que  ses  escrits  en  sa  langue  estoient  volontiers 
receus  par  ceux  de  sa  nation  ;  et  encore  que  son  nom 
n'y  fust  point  apposé ,  si  est-ce  que  son  style  estoit  jà 
si  recogneu  et  si  remarqué  par  toute  la  Polongne,  que 
les  deux  premières  lignes  descouvroient  tousjours  le 
nom  de  l'autheur. 

Or  ,  pendant  que  ledict  sieur  evesque  s'employoit  à 
ce  que  dessus  est  dict ,  il  avoit  une  autre  occupation 
qui  luy  donnoit  beaucoup  de  peine  ,  qui  estoit  de 
respondre  aux  lettres  qu'on  lui  escrivoit  de  toutes 
parts.  Sur  quoy  vient  à  noter  que  ceste  nation  est  si 
active  et  si  curieuse  d'entendre  ce  que  concerne  le 
prouffit  de  leur  patrie,  que,  soudain  que  lesdicts  pre- 
miers discours  furent  veuz,  une  infinité  de  gentils- 
hommes vouloient  sçavoir  ce  que  l'on  pourroit  espérer 
de  la  venue  dudict  sieur  :  les  uns  venoient  expressé- 
ment audict  Connin;  les  autres negocioient par  lettres; 
et  tel  estoit  le  jour  qu'il  falloit  respondre  à  une  tren- 
taine ,  et  par  malheur  ce  fut  que  ledict  sieur  n'a  voit 
aide  que  de  Bazin  ,  encor  pour  la  pluspart  du  temps 
il  s'en  servoit  pour  aller  par  pays.  Le  travail  donc- 
ques  luy  estoit  insupportable,  mais  il  reprenoit  forces 
tous  les  jours  pour  l'espérance  qu'il  avoit  d'une  bonne 
issue. 

Entre  ceux  qu'il  vit  aussi  fut  le  grand  trésorier  du 
royaume ,  qui  est  homme  de  bonne  maison ,  sage  et 
de  quelque  authorité,  lequel,  passant  par  Connin  pour 
autres  affaires  ,  visita  ledict  sieur,  accompaigné  d'un 
autre  dont  j'ay  oublié  le  nom.  Et  après  avoir  longue- 
ment discouru  avec  luy  ,  il  voulut  particulièrement 
sçavoir  le  faict  de  la  journée  de  Saint  Barthélémy  (car 
il  estoit  des  evangeliques).  Et  ne  veux  obmettre  que 
sur  ce  que  ledict  sieur  mettoit  peine  de  luy  persuader 
que  le  très-illustre  duc  d'Anjou  n'avoit  esté  cause  ni 
motif  de  ladicte  journée,  et  que  au  Boy  son  frère  ni 
en  luy  on  n'avoit  jamais  veu  aucun  signe  de  cruauté, 
il  respondit  qu'il  n'estoit  jà  besoing  que  ledict  sieur  se 
travaillast  pour  cela,  d'autant  que  s'ils  voy oient  que 

au  reste  le  très-illustre  duc  fust  plus  profil  table  an 
royaume  qu'un  antre, la  peur  de  sa  cruauté  ne  les  des- 
tourneroit  pas  de  l'eslire;  car,  estant  dans  le  royaume, 
il  auroit  plus  d'occasion  de  craindre  d'eulx  qu'eulx  de 
luy ,  si  d'avanture  il  vouloit  entreprendre  chose  contre 
leurs  vies  ou  contre  leurs  libertez.  C'est  un  point  que 
ledict  sieur  traicta  depuis  en  son  oraison  assez  diffu- 
sément. 

Tout  ce  grand  commancement  donna  quelque  espé- 
rance audict  sieur ,  et  mesme  qu'il  voyoit  que  tous 
ceux  qui  se  mesloient  d'escrire  ,  de  discourir  et  de 
haranguer  parmy  la  noblesse  ,  estoient  personnages 
de  bon  entendement ,  et  n'avoient  autre  passion  que 
de  chercher  un  roy  qui  fust  vertueux,  sage  et  expéri- 
menté à  gouverner,  et  desquels  aucuns  l'advertissoient 
souvent  de  négocier  sincèrement  ,  comme  il  avoit 
commancé  ,  et  que  surtout  il  se  gardast  de  corrompre 
personne  par  argent  ny  par  promesses. 

La  manière  de  négocier  dudict  sieur  contenta  plu- 
sieurs personnages  de  bon  entendement,  car  il  n'es- 
sayoit  point  de  gaigner  personne  par  promesses. 

11  proposoit  nuement  les  vertuz  dudict  sieur  duc 
d'Anjou  ,  le  soulagement  et  commodité  que  le  pays 
en  pouvoit  espérer  ,  et  concluoit  là-dessus  que  si  l'on 
se  pouvoit  plus  promettre  d'un  autre  que  de  luy  ,  il 
porteroit  patiemment  que  cestuy-là  luy  fust  préféré. 
Mais  ,  bien  qu'il  fust  certain  que  tous  les  autres  com- 
pétiteurs fussent  dignes  de  toute  grandeur,  toutesfois 
n'y  en  avoit -il  pas  un  en  qui  toutes  choses  requises 
à  un  roy  se  puissent  trouver  pour»  le  présent  comme 
en  luy,  parce  qu'il  estoit  desjà  faict,  instruict  et  expé- 
rimenté à  commander. 

Et  par  les  moyens  des  amis  que  ledict  sieur  evesque 
avoit ,  il  fut  adverty  qu'entre  autres  messieurs  les 
palatins  de  Sandomyre ,  Laski ,  Lansissic  ,  Lubellin  , 
Brechstan,Keulnee  et  Plosko,  M.  le  mareschal  Oppa- 
linski  et  beaucoup  de  castellans,  capitaines  et  gentils- 
hommes de  marque,  comme  sera  dictcy- après,  estoient 
bien  capables  de  ses  raisons  :  et  encore  qu'ils  réser- 
vassent tousjours  à  dire  leur  opinion  quand  ils  au- 
roient  entendu  tous  les  autres  ambassadeurs  ,  si  estoit- 
il  bien  aisé  audict  sieur  de  cognoistre  qu'ils  jugeroient 
que  nostre  party  estoitplus  avantageux  que  les  autres. 

Environ  le  10  décembre,  un  secrétaire  d'un  seigneur 
escrivit  audict  sieur  evesque  que  son  maistre  et  plu- 
sieurs autres  palatins  s'estoient  retirez  de  nostre  party , 
tant  ils  se  tenoient  offensez  de  ce  qu'estoit  advenu  à 
Paris  ;  luy  escrivoit  aussi  que  les  ambassadeurs  de 
l'Empereur  emportaient  la  faveur  de  tous  les  grands  ; 
que  Mllemaigne  et  l'Angleterre  estoient  unies  pour 
faire  la  guerre  en  France;  qu'on  avoit  descouvert  une 
prophétie  à  Nuremberg  qui  menassoit  la  France  de 
l'extresme  ruine  dans  deux  ans;  en  somme,  il  y  avoit 
trois  feuillets  de  papier  plains  de  telles  manières  de 
songes,  et  concluoit  que  ledict  sieur  pouvoit  bien  s'en 
retourner  :  lequel  luy  respondit  en  telle  façon  qu'à 
mon  jugement  ledict  secrétaire  se  repentit  d'avoir  rien 
escript,  et  luy  fist  cognoistre  qu'il  n'estoit  pas  homme 
facile  à  estonner. 

Un  autre  des  seigneurs  du  pays  envoya  un  sien 
parent  vers  ledict  sieur ,  pour  luy  dire  que  en  négociant 
il  commettait  deux  fautes  qui  luy  faisoient  perdre  le 
cœur  d'une  grande  partie  de  la  noblesse.  La  première, 
c'est  que,  en  parlant  du  très- illustre  duc,  il  le  faisoit 

si  grand  ,  et  mesmes  au  faict  des  armes,  qu'il  sernbloit 
qu'il  voulust  dire  qu'il  n'y  avoit  homme  en  Polongne 
qui  valust  rien. 

La  seconde ,  il  trouvoit  fort  mauvais  que  ledict  sieur 
eust  dict  que  ledict  très -illustre  duc  n'avoit  désire' 
d'estre  roy ,  ni  pour  les  richesses  ni  pour  la  grandeur 
dudict  royaume,  mais  seulement  pour  estre  chef  d'une 
si  grande  et  vertueuse  noblesse ,  faisant  entendre  au  sur- 
plus audict  sieur  que,  négociant  en  ceste  façon  qu'il  avoit 
commencée,  beaucoup  de  seigneurs  en  estoient  ofFencez. 

Au  premier  point  de  ses  plaintes ,  ledict  sieur 
respondit  qu'il  n'avoit  jamais  entendu  que ,  pour  dire 
qu'un  prince  fust  plain  de  vertu  et  de  valeur,  tant 
pour  le  faict  de  la  guerre  que  pour  l'entretenement 
de  la  paix,  quelque  autre  que  ce  fust,  ou  prince  ou 
gentil-homme,  s'en  deust  tenir  ofFencé. 

Pour  le  second  point ,  il  luy  mist  en  avant  que 
celuy  qui  pourchasse  une  riche  héritière ,  s'il  est 
sage,  se  gardera  bien  de  dire  que  ce  soit  pour  ses  biens, 
ains  dira  tousjours  que  c'est  pour  sa  vertu  ,  qui  est  le 
vray  langage  que  les  compétiteurs  dévoient  tenir  en 
demandant  le  royaume  de  Polongne ,  et  que  si  luy 
de  sa  part  se  tenoit  offensé  de  sa  response,  il  en  estoit 
bien  marry  pour'son  regard; mais estoit-il bien  asseuré 
d'avoir  contenté  une  infinité  de  seigneurs  qui  n'estoient 
de  son  advis.  Ledict  gentil-homme  envoyé  demanda 
là-dessus  audict  sieur  s'il  n'estimoit  pas  que  son  parent 
eust  plus  d'authorité  que  les  autres  qui  estoient  en 
pareil  degré  d'honneur  ;  il  respondit  qu'il  sçavoit  bien 
que  son  parent  avoit  beaucoup  d'authorité  et  de  cré- 
dit; mais  pour  luy  en  donner  plus  ou  moins  qu'aux 
autres  ,  cela  n'estoit  venu  encore  à  sa  cognoissance  , 

et  que  pour  couper  court  à  ceste  dispute  ,  il  luy 
faisoit  une  offre  qui  estoit  telle  :  qu'il  sembloit  estre 
raisonnable  que  si  sondict  parent  avoit  tant  de  suite 
et  tant  de  moyens,  que,  sans  la  diligence  et  sollicitude 
dudict  sieur  evesque,  il  peust  procurer  la  couronne 
au  duc  d'Anjou  ,  il  seroit  fort  contant  de  se  reposer, 
et  de  luy  en  laisser  la  charge  et  l'honneur  de  ce 
qu'en  adviendroit.  Il  respondit  que  sondict  parent  ne 
pouvoit  pas  entreprendre  ce  qui  ne  dependoit  pas  de 
luy  seul  :  ce  qui  donna  occasion  audict  sieur  de  luy 
dire  qu'il  le  prioit  doncques  de  le  laisser  négocier  à 
sa  façon,  puisqu'il  falloit  qu'il  en  eust  la  peine  et  le 
danger,  s'il  en  estoit  refuzé. 

Ces  deux  particularitez  ay-je  voulu  cotter,  pour 
monstrer  en  quelle  peine  estoit  ledict  sieur  evesque  > 
qui  estoit  combattu  tous  les  jours  de  divers  endroits, 
et  n'avoit  personne  à  qui  se  conseiller,  ni  de  qui  il 
peust  recevoir  aucun  solagement,  sinon  de  Bazin  et  de 
ses  serviteurs  domestiques,  qui  ne  pouvoient  le  servir 
qu'à  faire  ce  qu'il  leur  commandoit. 

En  mesme  jour,  ou  le  jour  après,  ledict  sieur  fut 
visite'  par  un  gentil-homme,  apellé  le  sieur  Martin 
Dobory,  parent  du  palatin  de  Lubellin,  qui  pour  lors 
venoit  de  Vienne ,  et  s'estoit  trouvé  au  couronnement 
du  roy  de  Hongrie;  et  dist  que,  voyant  la  contention 
qui  estoit  entre  les  gentils-hommes  du  pays  pour  l'élec- 
tion de  leur  roy,  dont  les  uns  disoient  beaucoup  de 
bien  de  l'archiduc  Ernest,  les  autres,  et  en  plus  grand 
nombre,  parloient  fort  gratieusement  du  très-illustre 
duc  d'Anjou,  lesquels  estoient  toutesfois  fort  com- 
battu z  par  aucuns,  qui  en  ce  mesme  temps  faisoient 
semer  des  libelles  diffamatoires  contre  ledict  seigneur; 

et  bien  que  ledict  sieur  evesque  y  eust  respondu  suffi- 
samment, toutesfois  la  passion  estoit  peult-estre  cause 
qu'aucuns  ne  pouvoient  comprendre  la  vérité'.  Voyant 
doncques  ceste  contention,  luy,  comme  amateur  de  sa 
patrie,  estoit  résolu  de  s'en  venir  en  France.  Et  comme 
il  avoit  veu  l'archiduc  Ernest,  il  verroit  aussi  ledict 
duc  d'Anjou,  et  s'esclairciroit  du  bien  et  du  mal.  Ledict 
sieur  loua  grandement  son  desseing,  comme  certes  il 
estoit  louable,  et  luy  bailla  le  sieur  du  Belle  pour 
l'accompaigner  et  le  conduire  à  la  Cour.  Du  Belle  est 
un  gentil-homme  que  Balagny  avoit  laissé  à  Vienne 
malade;  et  estant  guéri  de  sa  maladie  qui  luy  dura  six 
mois,  il  s'estoit  rencontré  avec  ledict  sieur  Martin  en 
Hongrie,  lequel  le  ramena  en  Polongne,  et  mesme 
l'amena  avec  luy  chez  le  palatin  de  Lubellin. 

Je  ne  veux  obmettre  une  petite  particularité  pour 
monstrer  combien  la  noblesse  dudict  pays  est  adonnée 
à  tous  honnestes  exercices  et  aux  bonnes  lettres.  C'est 
que  ledict  sieur  palatin  s'enquist  avec  ledict  sieur  du 
Belle  fort  diligemment  des  affaires  de  France,  des 
guerres  civiles,  delà  journée  de  la  Sainct  Barthélémy, 
et  du  naturel  et  des  vertuz  du  duc;  et  après  en  avoir 
tant  ouy  qu'il  en  demeura  satisfaict ,  il  luy  demanda 
dudict  sieur  evesque  fort  diligemment,  puis  luy  monstra 
les  livres  de  Oratore  de  Ciceron,  où  il  y  a  une  epistre 
que  Paulo  Manutio  luy  escrivit  lorsqu'il  fut  envoyé  en 
Levant  pour  faire  la  paix  pour  toute  la  chrestienté,  et 
luy  dit  telles  paroles:  «  Puisque  Paulo  Manutio,  qui 
est  un  des  premiers  hommes  de  nostre  temps  pour  les 
bonnes  lettres ,  par  la  lettre  qu'il  escrivit  audict  sieur 
il  y  a  trente  ans,  et  qui  est  icy  apposée,  parle  de  luy 
si  honorablement,  ce  grand  et  honorable  tesmoignage 

nous  donne  beaucoup  d'expectation  dudict  sieur  am- 
bassadeur. Et  quanta  moy,  disoit-il,  je  désire  gran- 
dement de  l'ouir  au  jour  qu'il  fera  son  oraison  à  la 
convocation  générale.  »  Ledict  sieur  evesque  fut  fort 
aise  d'entendre  dudict  du  Belle  ceste  particularité, 
parce  que  cela  luy  fit  espérer  que  ledict  palatin,  ayant 
si  bonne  opinion  de  luy,  la  prendroit  encore  plus 
grande  de  celuy  pour  qui  il  parloit. 

En  mesme  temps  j'arrivai  vers  ledict  seigneur, 
m'ayant  laissé,  comme  cy-dessus  est  dict,  ledict  sieur 
de  Balagny  en  Polongne  pour  tenir  vive  la  mémoire 
du  très  illustre  duc  d'Anjou,  attendant  qu'il  vint  un 
ambassadeur  :  auquel  sieur  je  feis  bien  entendre  par 
le  menu  la  diversité  des  opinions  qui  estoient  en  la 
mineure  Polongne  ,  et  principalement  pour  le  faict  de 
Sainct  Barthélémy.  C'estoit  l'endroit  où  l'on  apportoit 
le  plus  souvent  des  nouvelles  de  France;  j'entends  de 
celles  qu'on  forgeoit  pour  reculer  le  très  illustre  duc 
d'Anjou.  Et  avec  cela,  il  y  a  à  Cracovie  un  evesque 
apellé  Didutius  (0,  homme  fort  éloquent,  affectionné 
et  obligé  à  l'Empereur,  lequel  faisoit  tout  ce  qu'il  pou- 
voit  pour  advancer  le  fait  de  l'archiduc  Ernest  :  à  cela 
estoit-il  aidé  par  aucuns  gentils-hommes  dudict  pays 
qui  n'estoient  meus  d'aucune  passion  particulière,  ni 
d'autre  respect,  sinon  qu'estimant  que  ce  que  l'on 
disoit  dudict  sieur  duc  fust  véritable,  par  conséquent 
jugeoient  qu'il  n'estoit  tel  qu'il  convenoit  à  leur  nation 
et  à  leur  pays.  Gela  donna  occasion  audict  sieur  eves- 
que d'y  renvoyer  encore  des  responses  nouvelles,  qu'il 
fit  aux  libelles  diffamatoires  qui  peu  de  jours  aupara- 

(l)  Didutius  :    André  Dudi th.  Il  professoit  secrètement  la  religion 
protestante. 

vant  avoient  esté  publiez;  lesquelles  responses  conten- 
tèrent quelques-uns  des  evangeliques,  plusieurs  des 
catholiques,  et  mesme  quelques-uns  aussi  des  ecclé- 
siastiques, qui  admonestèrent  ledict  sieur  à  continuer, 
afin  qu'au  jour  de  l'élection  il  n'y  eust  aucun  des  élec- 
teurs qui  fust  gaigné  ni  préoccupe'  par  fausses  calom- 
nies et  opinions  :  et  tel  estoit  l'advis  de  M.  l'arche- 
vesque  et  des  evesques  de  Cujavie  et  de  Cracovie,  et  de 
plusieurs  abbez. 

Et  pour  autant  qu'environ  ce  temps  ledict  sieur  fut 
adverty  de  deux  mariages,  l'un  de  la  fille  du  castellan 
de  Landan,  et  qu'ils  l'avoient  semond  aux  nopces,  il 
print  occasion  d'y  envoyer  d'Elbenne  pour  y  tenir  sa 
place,  avec  des  mémoires  qui  servirent  beaucoup;  car 
le  palatin  de  Lansissic,  qui  est  homme  d'authorité,  s'y 
trouva,  comme  aussi  firent  un  bon  nombre  de  capi- 
taines, castellans  et  gens  de  marque.  Là  fut  veu  le  por- 
traict  dudict  seigneur  duc  d'Anjou,  qu'il  leur  avoit 
envoie'  expressément.  Là  furent  vues  et  aussi  exami- 
nées les  responses  faictes  par  ledict  sieur  évesque 
contre  lesdicts  libelles  diffamatoires.  Toute  la  com- 
pagnie s'en  retourna  bien  informée  de  tout  ce  qui 
pouvoit  appartenir  à  nostre  cause. 

Bazin,  que  ledict  sieur  avoit  envoyé  aux  nopces  de 
'  la  fille  du  palatin  de  Wratislavie,  ne  trouva  pas  en 
ceste  maison  les  choses  si  bien  disposées,  parce  que 
son  fils,  qui  s'estoit  trouvé  à  la  journée  de  Sainct  Bar- 
thélémy à  Paris,  l'avoit  par  ses  advertissemens  fort 
aigry,  et  ne  s'en  faut  point  esbahir;  car,  outre  que  ceste 
nation,  comme  dessus  est  dict,  déteste  l'effusion  de 
sang,  si  ce  n'est  contre  les  ennemis  déclarez,  ledict 
palatin,  qui  de  soi  est  de  douces  mœurs,  ne  pouvoit 

oublier  le  danger  où  son  filz  avoit  esté,  et  toutes  fois 
ne  laissa  pas  de  recueillir  ledict  Bazin  fort  honnora- 
blement.  Le  palatin  dePosnanie,  chef  de  la  maison  des 
Gourka,  qui  estoit  aussi  des  nopces,  ne  luy  parla  pas 
si  gratieusement  :  peult-estre  s'il  eust  vescu  eust-il 
change'  d'opinion,  comme  feirent  plusieurs  autres  qui 
nous  estoient  autant  ou  plus  contraires  que  luy  ;  car  il 
estoit  homme  de  fort  bon  entendement,  et  rapportent 
de  beaucoup  et  à  la  prud'hommie  et  au  jugement  de 
feu  son  père,  qui  fut  de  son  temps  un  des  grands  per- 
sonnages de  tout  le  royaume,  et  riche  de  six  vingt  mil 
thalers  de  rente,  avec  lequel  père  ledict  sieur  evesque 
avoit  contracté  si  grande  et  si  estroitte  amitié  que  plus 
grande  ne  pouvoit-elle  estre  entre  deux  frères  :  de 
sorte  que  ces  trois  enfans,  c'est  à  sçavoir  ledict  palatin, 
le  comte  Andréas ,  qui  a  esté  icy  ambassadeur,  et  le 
comte  Stanislaus,  qui  est  son  dernier  frère,  bien 
qu'ils  fussent  du  party  contraire  au  nostre,  toutesfois 
faisoient-ils  mention  dudict  sieur  evesque  fort  honno- 
rablement,  monstrant  avoir  quelque  regret  de  ce 
qu'ils  ne  pouvoient  continuer  avec  luy  l'amitié  qu'avoit 
esté  entre  luy  et  leurdict  père.  Ledict  palatin  mourut 
bientost  après  le  jour  desdictes  nopces.  Lesdicts  comtes 
Andréas  et  Stanislaus  furent  au  temps  de  l'élection  des 
Pyastins,  c'est-à-dire  demandèrent  un  Pollac.  J'ay 
voulu  faire  mention  de  ceste  famille  des  Gourka, 
parce  que  elle  est  grande  et  en  biens  et  en  suite  de 
parens  et  d'amis. 

Il  souvint  audict  sieur  qu'il  avoit  cogneu  un  jeune 
gentil-homme  à  Paris,  ejui  à  présent  est  abbé  de  Tre- 
masse,  principalle  abbaye  dudict  royaume,  vers  lequel 
ledict  sieur  m'envoya ,  faisant  semblant  de  le  faire  vi- 

siter  pour  l'ancienne  cognoissance  qu'ils  avoient  l'un 
de  l'autre;  lequel  me  veit  et  receut  avec  bien  grande 
démonstration  de  l'aise  qu'il  avoit  d'entendre  nou- 
velles dudict  sieur  evesque,  et  en  présence  de  beau- 
coup de  gentils-hommes  de  sa  parentelle  qui  estoient 
venuz  faire  la  feste  de  Noël  avec  luy  ;  il  racomptoit 
comme  ledict  sieur  luy  avoit  esté  bon  amy  au  temps 
qu'il  avoit  demouré  à  Paris,  l'avoit  apellé  souvent  en 
sa  maison,  et  fait  offre  de  le  secourir  d'argent  et  autres 
choses,  s'il  en  eust  este'  besoing.  Fut  aussi  bien  aise 
d'entendre  les  particularitez  qui  concernoient  le  faict 
du  très  illustre  duc  d'Anjou.  Je  ne  faillis  pas  aussi  de 
luy  monstrer  les  raisons  par  lesquelles  ledict  seigneur 
duc  estoit  tel  que  luy  et  tous  les  amateurs  de  sa  patrie 
pouvoient  désirer. 

L'abbé  de  Landan  vint  aussi  visiter  ledict  sieur, 
comme  aussi  firent  quelques  prieurs  de  monastères , 
par  le  moyen  desquels  ses  discours  et  ses  responses 
furent  envoyées  en  beaucoup  de  lieux. 

Ces  petites  particularitez  ne  m'ont  point  semblé  inu- 
tilles  pour  faire  cognoistre  que  ledict  sieur  evesque 
n'obmettoit  rien  qui  peust  servir  à  l'advancement  de 
sa  négociation;  et  peult-estre  aussi  que  les  jeunes  gens 
qui  seront  employez  pour  le  service  du  Roy,  par  cest 
exemple  apprendront  qu'une  négociation  ne  peut 
estre  bien  conduite  si  l'ambassadeur  n'est  actif  et  dili- 
gent à  inventer  tout  ce  qui  luy  peut  servir. 

De  tout  ceci  sembla  audict  sieur  devoir  donner  ad- 
vis  à  Leurs  Maj  estez  par  le  secrétaire  du  sieur  Schum- 
bergt. 

[1573]  La  diette  avoit  esté  convoquée  au  jour  des 
Roys  à  Warsovie,  pour  adviser  du  jour  et  du  lieu  où 

l'eslection  se  pouvoit  faire,  et  de  Tordre  qu'il  y  fau- 
droit  tenir. 

Auquel  lieu  ledict  sieur  envoya  ledict  Bazin,  d'El- 
benne  et  moi,  avec  lettres  pour  tous  les  seigneurs  qui 
seroient  présents  :  et  là  trouvasmes  le  bon  François 
qui  estoit  de  retour  de  la  Russie  et  de  la  Podollie ,  où 
ledict  sieur  l'avoit  envoyé.  C'est  un  François  que  nous 
avons  trouvé  par-delà ,  qui  s'est  monstre  fort  affectionné 
au  service  du  Roy;  et  au  contraire,  tous  les  autres 
François  qui  estoient  habituez  audict  pays,  se  mons- 
troient  ennemis  capitaux  de  nostre  party  ;  voilà  pour- 
quoi ledict  sieur  evesque  donne  à  celuy  dont  est  faict 
mention  le  nom  de  bon  François.  Il  nous  donna  ex- 
pressément charge  de  veoir  tous  les  ambassadeurs  ter- 
restres (  ainsi  sont  appeliez  en  ce  pays  -  là  les  gentils- 
hommes qui  sont  députez  des  provinces  pour  se  trou- 
ver aux  diettes  generalles  ),  lesquels  on  choisit  tous- 
jours  personnages  de  bon  entendement,  sages,  et  qui 
portent  librement  et  sans  respect  les  affaires  dudict 
pays.  L'on  n'y  en  prend  point  qui  n'ayt  cognoissance 
des  lettres,  et  qui  ne  sçache  ce  qu'il  faut  pour  servir  le 
public,  tellement  qu'à  leur  retour,  faisant  rapport  de 
ee  qu'ils  ont  veu  et  oùy,  et  ce  qui  a  esté  faict  aux  sus- 
dites diettes,  ils  ont  grand  crédit  et  authorité  parmi 
la  noblesse.  Voilà  pourquoi  ledict  sieur  misttousjours 
peine  de  faire  entendre  auxdicts  ambassadeurs  les  rai- 
sons qui  pouvoient  favoriser  le  très-illustre  duc;  et 
nommément  en  ladicte  diette  de  Warsovie,  nous  y 
travaillasmes  beaucoup  par  son  commandement. 

Et  parce  qu'avant  qu'il  nous  depechast  il  avoit  esté 
adverty  que  les  sénateurs  avoient  délibéré  de  faire 
apeller  les  ambassadeurs  pour  estre  ouis  en  ladicte 

diette,  et  prendre  par  escrit  leur  dire,  et  puis  les  ren- 
voyer aux  confins  du  royaume,  estant  d'advis  que  ce 
seroit  assez  de  présenter  à  la  menue  noblesse  ce  qui 
auroit  esté  recueilly  de  leur  dire;  ce  que  avec  grande 
raison  ledict  sieur  jugeoit  que  seroit  perte  de  cause 
pour  luy,  qui  esperoit  tousjours  d'avoir  quelque  fa- 
veur parmy  la  noblesse,  en  prononçant  son  oraison; 
il  nous  donna  charge  de  dire  qu'il  ne  pouvoit  estre 
ouy  qu'en  plaine  assemblée  de  tous  les  estats,  et  que 
ainsi  luy  avoit  esté  expressément  commandé  par  le 
Roy.  Sur  cela  il  y  eut  beaucoup  de  brigues;  mais  il 
vint  bien  à  propos  que  les  ambassadeurs  terrestres  fu- 
rent cause  que  cela  fut  interrompu,  et  firent  entendre 
au  sénat  qu'ils  n'estoient  venuz  que  pour  parler  du 
temps  et  du  lieu  de  l'eslection,  et  non  pour  ouyr  les 
ambassadeurs.  La  raison  qui  mou  voit  les  sénateurs  de 
vouloir  ouyr  les  ambassadeurs  à  la  première  diette, 
sans  attendre  la  convocation  generalle,  n'estoit  pas 
sans  grande  apparence  de  raison,  parce  qu'ils  ne  pou- 
voient  comprendre  comme  il  seroit  possible  qu'un  am- 
bassadeur fust  ouy  et  entendu  de  cinquante  mil  per- 
sonnes ;  et  voyoient  bien  le  danger  qu'il  y  avoit  que 
l'eslection  ne  se  fist  par  acclamation  et  non  par  voix 
délibérées  et  consultées  :  mais  pour  l'autre  opinion  il 
y  avoit  une  raison  fort  pertinente,  qui  estoit  que,  fai- 
sant l'eslection  en  plaine  campagne  et  assemblée  gene- 
ralle, c'estoit  moyen  d'empescher  qu'il  n'y  eust  point 
de  brigues,  de  menées  et  de  corruptions.  Gela  remons- 
trions-nous  qui  volontiers  estions  escoutez,  et  princi- 
pallement  par  les  ambassadeurs  terrestres.  Au  con- 
traire, les  ambassadeurs  de  l'Empereur  esperoient  plus 
de  faveur  s'ils  estoient  ouys  sans  attendre  la  grande 

assemblée  ;  et  ceux  qui  nous  defavorisoient  publièrent 
de  nouveaux  advertissemens  contre  ledict  seigneur 
duc  d'Anj  ou,  qui  furent  envoyés  audict  sieur  en  grande 
diligence ,  et  ausquels  il  respondit  avant  la  fin  de  la- 
dicte  diette.  Et  advint  que  sadicte  response  donna  tant 
de  contentement  à  ceux  qui  par  passion  estoient  mal 
affectez,  que  chacun  en  voulut  avoir,  et  en  moins  de 
huict  jours  en  fut  faict  plus  de  mil  exemplaires,  et  fut 
incontinent  traduite  en  langage  pollac,  et  envoyée  par 
tous  les  endroits  du  royaume. 

Les  seigneurs  se  trouvèrent  grandement  troublez 
de  ce  que  les  Lithuans  n'estoient  venuz  àladicte  diette 
comme  ils  avoient  promis,  et,  qui  plus  est,  de  ce  que 
lesdicts  Lithuans  avoient  escrit  au  Moscovite  que  de 
leur  part  n'accepter  oient  autre  que  luy.  Cest  adver- 
tissement  fut  cause  que  ces  Pollacs,  recognoissans  le 
danger  de  la  division ,  ne  pensoient  qu'à  se  reunir  et 
se  joindre  ensemble;  et  comme  ils  estoient  assemblez 
pour  délibérer  de  ce  qu'ils  dévoient  faire  sur  ce  faict, 
arrivèrent  quatre  ambassadeurs  dudict  pays  pour  s'ex- 
cuser de  ce  que  les  autres  n'avoient  peu  venir  à  cause 
du  mauvais  temps,  et  qu'ils  n'avoient  osé  abandonner 
leurs  maisons,  estant  le  Moscovite  en  armes.  Et  inter- 
rogez s'il  estoit  vrai  qu'ils  eussent  faict  quelque  pro- 
messe au  Moscovite ,  avouèrent  que  iadicte  lettre  avoit 
esté  escrite  du  consentement  de  la  pluspart  d'entr'eux, 
pour  garder  que  le  Moscovite,  qui  estoit  sur  la  fron- 
tière, ne  les  vint  assaillir;  mais  la  vérité  estoit  telle 
qu'il  n'y  avoit  homme  d'entr'eux  qui  ne  voulust  plus- 
tost  mourir  que  de  consentir  que  ces  deux  pays  de 
Polongne  et  de  Lithuanie  fussent  divisez.  Ceste  assu- 
rance osta  de  peine  les  sénateurs,  et  plus  facilement 
38.  7 

peurent  délibérer  et  résoudre  du  jour  et  du  temps  de 
l'eslection.  Les  uns  vouloient  que  ce  fust  à  Lubellin  (0 
pour  estre  plus  près  de  Lithuanie  ;  autres  vouloient  que 
ce  fust  à  Warsovie.  Quant  est  au  jour,  les  uns  vouloient 
que  ce  fust  à  la  Saint  Jehan,  et  que  cependant  Ton 
s'occupast  à  la  correction  des  loix  et  des  statuts.  Enfin 
il  fust  arresté  que  ce  seroit  au  5  d'avril,  à  Warsovie. 

L'article  du  lieu  fut  grandement  en  nostre  faveur, 
parce  que  la  noblesse  de  Mazovie,  qui  n'est  pas 
moindre  de  trente  ou  quarante  mil  gentils-hommes, 
monstroit  de  vouloir  plustost  favoriser  nostre  party 
que  nul  des  autres,  et  qui  pouvoit  avec  grande  com- 
modité venir  à  ladicte  diette,  et  s'en  retourner  quand 
bon  leur  sembleroit. 

En  ladicte  diette  arriva  un  trouble  qui  eust  esté  fort 
mal-aisé  d'amortir,  si  promptement  n'y  eust  esté  pour- 
veu  :  c'est  que  les  ambassadeurs  de  Lithuanie  dirent 
que  quelques  sieurs  pollacs  tenoient  le  party  du  roy 
de  France,  etavoient  estécorrumpuz  moyennant  cent 
mil  escuzque  l'ambassadeur  leur  avoitdepartiz.  Laski 
respondit  à  cela  que,  quant  à  luy,  il  n'en  avoit  point 
prins,  et  que  quand  on  luy  en  bailleroit  ce  ne  seroit 
point  pour  vendre  sa  voix;  et  bien  que,  pour  les  ser- 
vices que  son  père  avoit  faicts  à  la  couronne  de  France, 
il  ne  pourroit  estre  blasmé  s'il  en  prenoit  recompense, 
toutesfois  il  n'en   avoit   point  prins,   ny   pensé   d'en 
prendre.  Sandomyre  vouloit  qu'on  nommast  ceux  qui 
avoient  prins  argent,  et  remonstra  que  c'estoit  mal 
faict  d'accuser  en  termes  généraux  une  telle  com- 
pagnie. Le  palatin  de  Cracovye  remonstra  là-dessus 
que  cest  advertissement  n'estoit  point  à  mespriser,  et 

(0  Lubellin  :  Lublin. 

qu'il  falloit  diligemment  rechercher  s'il  estoit  vray 
qu'il  y  eust  de  la  corruption ,  ou  par  promesse  ou  par 
argent,  et  accompaigna  ces  parolles  d'autres  qu'il 
sembla  audict  palatin  de  Sandomyr  qu'il  le  voulust 
taxer,  tant  parce  qu'il  n'y  a  pas  grande  amitié  entr'eux 
deux  qu'aussi  qu'il  avoit  porté  nostre  party  assez  ou- 
vertement ;  ce  qui  fut  cause  qu'il  se  picqua  tant  plus 
facilement,  et  respondit  en  telle  sorte  et  avec  telle 
aigreur,  que  ledict  de  Gracovye  s'en  aigrit  aussi  de  son 
costé.  Je  ne  sçay  pas  au  vrai  quelles  parolles  il  y  eut 
davantage,  mais  je  scay  bien  qu'ils  furent  prests  de 
mettre  la  main  aux  armes.  Sandomyre  se  mist  d'un 
costé,  Cracovye  de  l'autre;  leurs  parens  et  amis  firent 
le  semblable.  Le  palatin  de  Brechstan,  homme  sage  et 
vertueux,  et  amateur  de  paix,  interrompit  ce  différend, 
et  fut  cause  que  tout  cela  s'appointa  et  passa  douce- 
ment. Et  sur  ce  propos  je  suis  contraint  de  dire  que 
ceux  qui  avoient  donné  cest  advis  aux  Lithuans, 
estoient  bien  impudens  de  controuver  calomnie  si  peu 
apparente  que  celle-là;  car  l'on  sçait  bien  que  ledict 
sieur  evesque  estoit  arrivé  en  Polongne  comme  à  la 
desrobée,  avec  trois  meschans  coches  où  il  n'eust  sceu 
porter  quatre  mil  escuz;  et  d'en  prendre  chez  les 
marchands  l'on  sçait  bien  que  pour  lors  il  n'y  avoit 
marchand  qui  sceut  fournir  dix  mil  escuz  en  trois 
mois.  Et  puis  c'estoit  chose  qui  ne  se  pouvoit  faire  que 
au  veu  et  au  sceu  de  tout  le  monde.  Aussi  fut  ladicte 
calomnie  rejettée  pour  sottement  controuvée.  Les  Li- 
thuans, qui  ne  sçavoient  pas  comme  ledict  sieur  estoit 
venu,  recogneurent  qu'ils  avoient  esté  grandement 
deceus,  et  mesme  le  palatin  de  Cracovye  en  son  dire 
n'eut  jamais   opinion  qu'il  y  eust  homme  corrompu 

par  argent  ny  par  promesses.  Et  ne  tendoit  son  pro- 
pos, sinon  à  faire  que  ceste  affaire  de  si  grande  impor- 
tance fust  conduite  avec  telle  prudence  qu'on  ne  peust 
prendre  occasion  de  taxer  ny  soupçonner  aucun  d'en- 
tr'eux. 

En  ladicte  diette  survint  un  acte  mémorable,  qui 
est  qu'un  jeune  Allemand  qui  se  disoit  serviteur  et  né- 
gociateur pour  le  roy  de  Suéde  avant  l'arrivée  des 
ambassadeurs  dudict  seigneur  Roy,  je  ne  sçay  s'il  estoit 
poussé  de  luy-mesme  ou  d'autres ,  tant  y  a  qu'il  avoit 
falsifié  des  lettres  au  nom  dudict  seigneur  roy  et  royne 
de  Suéde,  qu'il  avoit  luy-mesme  forgées,  et  nommé- 
ment en  présenta  à  l'Infante  ;  laquelle  dame  n'estant 
pas  contente  des  praticques  du  Roy  son  beau-frere, 
pour  des  raisons  qu'un  chacun  peult  considérer,  lisant 
ladicte  lettre,  et  jettant  l'œil  sur  la  soubz-scription, 
descouvrit  la  faulseté ,  parce  que  le  nom  de  Catherine 
y  estoit  escrit  par  un  C. ,  et  la  Royne  a  tousjours  ac- 
coustumé  de  l'escrire  par  K.  Ceste  descouverte  fut 
communiquée  à  quelques-uns  des  principaux  seigneurs 
par  le  grand  capitaine  de  la  Mazovie,  serviteur  de 
ladicte  Infante.  Le  négociateur,  prins  et  convaincu  de 
la  faulseté,  fut  mis  en  prison  avec  si  estroite  garde 
qu'il  ne  pouvoit  parler  à  personne.  Le  jour  après , 
comme  on  le  vouloit  ouir  pour  estre  plus  amplement 
examiné,  l'on  trouva  qu'il  s'estoit  pendu  et  estranglé, 
bien  qu'il  eust  les  piedz  et  les  mains  liées  :  qui  a 
donné  argument  à  tout  le  monde  de  croire  que  quel- 
qu'un qui  mesme  avoit  esté  deceu  par  luy,  avoit 
moyenne  de  le  faire  mourir  secrètement.  Le  corps 
fut  trainé  par  toute  la  ville ,  avec  proclamation  que 
c'estoit  un  qui  faulsement  avoit  pi  ins  la  qualité  d'ain- 

bassadeur  de  Suéde,  et  en  avoit  falsifié  des  lettres. 

En  ce  mesme  tems  arriva  le  doyen  de  Die  fort  à 
propos,  qui  rapporta  audict  sieur  evesque  response  de 
tout  ce  dont  il  l'avoit  chargé  ;  de  quoi  il  advertit  les 
principaux  de  ses  amis  en  ladicte  diette,  qui  en  furent 
confirmez  et  fortifiez  en  leur  opinion. 

Il  rapporta  des  lettres  que  ledict  sieur  avoit  désirées, 
et  singulièrement  des  lettres  latines  pour  quelques 
seigneurs  (ce  qui  le  feit  penser  que  M.  de  Pibrac  y 
avoit  mis  la  main);  lesquelles  ledict  sieur  nous  envoya 
pour  les  présenter  en  diligence  audict  Warsovie  avant 
que  la  diette  fust  achevée,  et  furent  fort  volontiers 
receues. 

M.  l'abbé  de  L'Isîe  estoit  jà  arrivé  audict  Connin  sur 
la  fin  de  ladicte  diette ,  lequel ,  comme  dessus  a  esté 
dict,  fust  envoyé  sur  ce  que  le  Roy  avoit  entendu  que 
ledict  sieur  evesque  estoit  retenu  prisonnier  à  Franc- 
fort, et  depuis  emmené  par  les  rheistres,  et  qu'on  ne 
sçavoit  si  on  luy  avoit  coupé  la  gorge,  ou  emmené 
prisonnier  en  quelque  lieu.  Sur  cest  advertissement  le 
Roy,  faisant  l'acte  d'un  bon  maistre,  avoit  despesché  en 
Allemaigne  un  messager  lorrain,  apellé  Bar,  qui  pro- 
mettait sur  sa  vie  de  le  trouver  ou  mort  ou  vif,  et 
d'en  rapporter  des  nouvelles  :  et  luy  furent  baillées 
lettres  de  Sa  Majesté,  adressantes  à  messieurs  de 
Francfort,  et  à  tous  les  princes  dudict  pays.  Cepen- 
dant, afin  que  la  noblesse  de  Polongne  fust  advertie  de 
ce  que  ledict  sieur  evesque  avoit  charge  de  leur  ap- 
porter, Sadicte  Majesté  s'advisa  d'y  envoyer  ledict 
abbé  de  L'Isle  ;  mais  si  ledict  sieur  evesque  eust  esté 
perdu ,  il  fust  venu  mal  à  propos,  car  ledict  sieur  abbé 
de  L'Isle  y  arriva  fort  tard,  et  demeura  trois  mois  en 

voyage,  parce  qu'on  luy  fit  prendre  le  chemin  de  Ve- 
nise ;  mais  comme  Leurs  Majestez  furent  adverties  par 
ledict  doyen  de  Die  que  ledict  sieur  evesque  estoit  ar- 
rivé audict  pays  de  Polongne,  ils  adviserent  de  ne  luy 
donner  point  de  compagnon,  si  ce  n'estoit  que  luy- 
mesme  en  demandast,  et  despesclierent  un  courrier  à 
Venise  pour  rappeller  ledict  sieur  abbe',  pensans  qu'il 
ne  seroit  encore  bougé  de  là,  et  mandèrent  à  M.  le 
président  du  Ferrier  (0  que  si  d'aventure  il  estoit 
party,  d'envoyer  après  luy,  ce  qu'il  feit;  mais  ledict 
courrier  n'arriva  en  Polongne  que  dix  ou  douze  jours 
après  la  venue  dudict  sieur  abbé  de  L'Isle ,  lequel,  se 
voyant  revocqué,  demanda  conseil  audict  sieur  eves- 
que s'il  devoit  s'en  retourner  ou  demourer.  Et  bien 
qu'il  feist  semblant  de  désirer  s'en  retourner,  toutesfois 
l'on  voyoit  bien  qu'il  avoit  grand  regret  d'avoir  tant 
prins  de  peine  pour  ne  faire  qu'aller  et  revenir,  et 
mesme  qu'il  perdroit  l'occasion  de  voir  ce  qui  n'avoit 
esté  veu  de  nostre  temps.  Ledict  sieur  evesque,  qui  de 
longue  main  l'avoit  aimé,  et  l'estimoit  fort  sage  et 
digne  d'une  bonne  charge,  luy  conseilla  de  demourer, 
et  luy  promist  que  Sa  Majesté  ne  le  trouveroit  point 
mauvais. 

J'ay  voulu  toucher  ceste  particularité  pour  faire 
cognoistre  que  ledict  sieur  evesque,  qui  jà  estoit  si 
avant  en  la  négociation,  et  qui  tenoit  la  bonne  issue 
pour  certaine  (ainsi  qu'il  l'escrivit  en  ces  mesmes  jours, 
le  24  janvier,  par  Bar,  lorrain,  et  par  le  porte-man- 
teau de  la  Royne),  bien  doncques  qu'il  eust  luy  seul 

(1)  Du  Ferrier.  Il  étoit  alors  ambassadeur  de  France  à  Venise.  Voyez 
sar  lui  la  note  de  la  page  7  5  (édition  de  1789)  des  Mémoires  de  de 
Thou. 

porté  la  peine  et  le  hazard,  et  que  ce  qui  restoit  ne 
pouvoitestre  faict  que  par  luy,  qui  estoit  l'oraison  qu'il 
falloit  faire  à  la  convocation  générale,  toutesfois  il 
voulut  par  sa  courtoisie  faire  part  de  l'honneur  qu'il 
pensoit  acquérir  audict  sieur  abbé  de  L'Isle,  et  luy 
ouys  dire  souvent  qu'il  avoit  esté  fort  aise  de  sa  venue, 
parce  qu'il  luy  sembloit  que  estans  les  ambassadeurs 
de  l'Empereur  deux,  et  les  ambassadeurs  de  Suéde 
quatre,  le  Roy  en  pouvoit  avoir  aussi  en  pareil 
nombre. 

La  diette  rompue,  nous  retournasines  par  devers 
ledict  sieur  evesque  pour  lui  rendre  compte  de  tout 
ce  que  nous  avions  apprins  :  qui  estoit  que  la  noblesse 
de  la  Mazovie,  après  avoir  bien  et  sagement  examiné 
toutes  les  raisons  qu'on  pouvoit  desduire  et  alléguer 
pour  tous  les  compétiteurs,  monstroit  jusques  à  ce 
jour-là  incliner  plus  à  nostre  party  qu'à  nul  des  autres. 
En  la  Russie,  celuy  à  qui  ledict  sieur  avoit  donné  le 
nom  de  bon  François,  avoit  apporté  et  semé  parmi  la 
noblesse  la  copie  de  la  lettre  dudict  sieur,  de  ses  dis- 
cours etde  ses  responses,  etavoit  si  bien  prouffité,que 
la  pluspart  de  la  noblesse  s'estoit  persuadée  que  nostre 
party  estoit  le  plus  avantageux  pour  le  bien  de  leur 
pays.  Mais  il  fault  notter  que  tous  ceux  qui  en  ce 
temps-là  se  declaroientpour  nous,  qui  estoient  en  grand 
nombre,  tant  audict  pays  qu'en  tout  le  demourant  du- 
dict royaume,  adjoustoient  tousjours  ceste  condition, 
qu'ils  reservoient  leur  dernier  mot  au  temps  qu'ils  au- 
roient  ouy  les  autres  ambassadeurs. 

En  ladicte  diette  furent  desputez  l'evesque  de  Pos- 
nanie,  et,  ce  me  semble,  l'evesque  de  Gracovie,  pour 
aller  trouver  les  ambassadeurs  de  l'Empereur,  pour 

les  admonnester  de  nouveau  de  se  contenir  au  lieu 
qu'on  leur  bailloit  pour  leur  séjour,  et  leur  faire  quel- 
que querimonie  de  ce  qu'estoit  passé  :  lesquels  ambas- 
sadeurs receurent  lesdicts  seigneurs  evesques  avec 
grand  honneur;  receurent  aussi  fort  volontiers  le  gen- 
til-homme qui  leur  fut  baillé  pour  leur  assister;  et 
enfin  la  response  qu'ils  firent  fut  fort  sage ,  gracieuse 
et  modeste,  à  ce  que  ledict  sieur  evesque  de  Posnanie 
escrivit  à  beaucoup  de  seigneurs  ;  et  depuis  j'ay  veu  la 
lettre. 

L'on  n'envoya  personne  vers  ledict  sieur  evesque, 
parce  que  aussi  n'y  avoit-il  rien  de  quoy  se  plaindre 
de  luy  ;  car  en  trois  mois  qu'il  avoit  jà  demeuré  à  Con- 
nin,  il  n'en  estoit  jamais  sorty  pour  ne  donner  occa- 
sion de  se  plaindre  de  luy  ;  joint  aussi  que  M.  le  pa- 
latin deBrestan,  qui  faisoit  sa  demeure  audict  lieu, 
pouvoit  assez  satisfaire  à  telle  manière  d'offices;  et  cela 
fut  cause,  comme  je  crois ,  qu'on  ne  luy  envoya  point 
de  gentil-homme  pour  luy  faire  compagnie.  En  cet  en- 
droit les  ambassadeurs  de  l'Empereur  estoient  plus 
honorez,  mais  ledict  sieur  evesque  estoit  plus  favorisé, 
d'autant  que  c'estoit  une  grande  commodité  qu'il  n'y 
eust  personne  de  la  part  du  sénat  qui  prinst  garde  sur 
ses  actions.  Bien  luy  escrivit-on  une  lettre,  que  s'il 
vouloit  se  retirer  à  Posnanie,  où  la  peste  avoit  du  tout 
cessé,  il  y  seroit  bien  receu  et  mieux  traicté  qu'à 
Connin. 

Sur  ceste  nouvelle  et  autres  particularitez  qu'il  n'est 
besoing  d'escrire,  ledict  sieur  despescha  Bar,  et  de- 
puis le  porte-manteau  de  la  Royne,  comme  dessus  a 
esté  dit,  et  escrivit  à  Leurs  Ma j estez  qu'il  esperoit  et 
tenoit  pour  certain  avoir  bonne  issue  de  sa  négocia- 

tion,  comme  se  tenant  asseuré  que  les  autres  ambassa- 
deurs n'apporteroient  rien  qui  peust  reculer  le  très- 
illustre  duc  depuis  esleu. 

Peu  de  jours  après  lesdictes  despesches  faictes,  il 
survint  une  mauvaise  nouvelle  qui  donna  beaucoup 
à  penser  audict  sieur  :  c'est  qu'un  seigneur  de  qui  il 
pouvoit  espérer  le  plus,  avoit  escript  des  lettres  en  la 
grande  Polongne  en  faveur  de  Rozambergt  (0,  l'un 
des  ambassadeurs  de  l'Empereur,  et  admonestoit  ses 
amis  que  celuy-là  seroit  tel  roy  qu'on  le  pouvoit  dé- 
sirer; car,  outre  qu'il  estoit  de  Boesme,  et  que  son  lan- 
gage n'estoit  gueres  différent  du  pollac,  il  estoit  gen- 
til-homme sage,  modeste,  gracieux  et  riche.  Ceste 
nouvelle  ouverture,  bien  qu'elle  fust  faicte  par  ledict 
seigneur,  homme  de  grand  jugement  et  authorité,  et 
que  l'on  estimoit  du  tout  nostre,  futrejettée.  Et  quant 
audict  sieur  evesque,  il  ne  faillit  pas  à  faire  entendre 
que  ce  seroit  griefvement  offencer  l'Empereur,  si,  en 
lieu  de  prendre  son  filz,  oneslisoit  un  de  ses  serviteurs. 
Il  remonstra  aussi  que  si  les  gentils-hommes  pollacs 
eslisoient  un  prince  estranger ,  ou  un  d'entre  eux- 
mesmes,  ils  n'en  pourroient  estre  aucunement  blasmez; 
mais  de  prendre  un  gentil-homme  estranger ,  cela  se- 
roit mettre  tout  le  monde  à  deviner  pour  trouver  la 
raison  qui  les  auroit  pu  mouvoir.  Et  de  faict,  quel- 
ques-uns eurent  de  ce  temps-là  opinion  que  ledict  sei- 
gneur pollac  avoit  faict  ceste  ouverture,  sçachant  bien 
qu'elle  ne  seroit  pas  receue/» 

Or  ledict  sieur  evesque,  pour  ne  rien  mespriser  qui 
peust  nous  reculer,  envoya  Bazin  en  la  mineure  Po- 

C1)  Rozambergt  :  Guillaume  Ursin  de  Rozamberg ,  grand  burgruve  de 
Bohême,  chef  de  l'ambassade  de  l'Empereur. 

longne  vers  les  seigneurs  qu'il  estimoit  estre  les  plus 
capables  de  ses  raisons;  capables,  dis-je,   non  pour 
entendement  ny  pour  jugement,  car  il  est  certain  qu'il 
y  en  avoit  qui  contrarioient  grandement  ànostreparty, 
qui  toutesfois  estoient  grands  personnages  en  grande 
prudence  et  bon  jugement,  et  en  singulière  affection 
envers  leur  patrie.  Quand  je   dis  doncques  capables, 
j'entends  ceux  qui  jà  s'estoient  èsclaircis  et  asseurez 
que  la  pluspart  de  ce  qu'avoit  esté  escrit  contre  le  très- 
illustre  duc  estoit  faulsement  controuvé.  Si  est-ce  que 
ceux-là  mesme  après  le  retour  de  ladicte  diette  de 
Warsovie  avoient  esté  fort  combattuz.  Et  en  trouva 
ledict  Bazin  quelques-uns  du  tout,  ou  peu  s'en  falloit, 
aliénez  de  nous.  Ledict  sieur  l'avoir  garny  de  si  bons 
et  amples  mémoires,  que,  ayant  la  parole  fort  bonne 
et  l'esprit  vif,  il  ne  demeura  court  en  response;  et 
prouffita  tellement  son  voyage,  que  non  seulement  il 
confirma  les  uns  en  leur  première  opinion,  mais  par 
sa  diligence  feit  que  les  autres  recogneurent  la  vérité 
de  ce  dont  ils  avoient  esté  auparavant  mal   informez. 
En  ce  voyage  il  visita  messieurs  les  palatins  de  San- 
domyr,    de  Podolie,  Cracovie,  castellan  de  Sando- 
myr,  et  plusieurs  seigneurs  dudict  pays;   tellement 
que  si  ledict  sieur  evesque  l'a  singulièrement  recom- 
mandé il  en  a  grand  raison;  car   il  s'est  trouvé  sou- 
vent en  des  lieux  où  il  a  failly  respondre  à  des  choses 
qui  n'estoient  pas  contenues  en  sesdicts  mémoires;  et 
toutesfois  il  y  respondoit  aussi  heureusement  qu'il  es- 
toit  possible,  monstrant  en  cela  la  dextérité  de  son  es- 
prit, qui  en  peu  de  temps  avoit  compris  tout  ce  que 
ledict  sieur  evesque  avoit  en  son  cœur. 

Pendant  que  ledict  Bazin  estoit  en  la  mineure  Po- 

longne,  ledict  sieur  envoya  le  doyen  de  Die  vers  mon- 
seigneur le  cardinal  Commendon  (0,  pour  le  visiter  de 
sa  part,  ce  qu'il  n'avoit  pas  tant  différé  sans  quelque 
bonne  cause;  car,  encore  que  ledict  cardinal  fust  là  de 
la  part  de  nostre  Sainct  Père,  qui  desiroit  également, 
ou  ledict  archiduc  Ernest,  ou  ledict  seigneur  duc 
d'Anjou  ,  et  ne  luy  en  challoit  pourveu  qu'un  catho- 
lique fustesleu,  toutesfois  ledict  sieur  evesque  consi- 
deroit  que  ledict  cardinal  avoit  esté  jà  long  temps  avant 
sa  venue  en  Polongne,  et  qu'il  estoit  impossible  que 
pour  son  affection  il  ne  fust  enclin  à  favoriser  l'Empe- 
reur, pour  n'avoir  point  esté  recherché  d'autre,  et 
aussi  qu'il  lui  estoit  particulièrement  obligé. 

Un  autre  point  y  avoit-il ,  qui  estoit  de  grande 
importance  :  c'est  que  noz  adversaires  faisoient  semer 
le  bruict  que  le  Pape  vouloit  essayer  par  toutes  façons 
de  mettre  ledict  seigneur  duc  d'Anjou  en  Polongne  , 
pour  exterminer  tous  les  evangeliques  :  et  de  faict,  il 
y  en  avoit  un  bon  nombre  qui  prestoient  foy  à  tels 
advertissemens.  Je  ne  puis  sur  ce  passer  une  particu- 
larité qui  est  digne  d'une  risée  :  c'est  que  d'Allemaigne 
en  Polongne  fust  apportée  une  lettre  fausse  et  sotte- 
ment controuvée  ,  escrite  au  nom  de  monseigneur  le 

(0  Le  cardinal  Commendon.  Jean-François  Commendon,  né  à  Ve- 
nise en  i52^..  Ayant  été  chargé  par  le  pape  Jules  m  de  concerter  avec 
Marie,  reine  d'Angle  terre ,  la  réconciliation  de  ce  royaume  avec  le  Saint- 
Siège,  il  réussit  parfaitement,  et  fut  à  son  retour  nommé  évéque  de 
Zante.  Il  fut  depuis  chargé  de  missions  très -importantes,  et  devint  en 
i564  nonce  en  Pologne,  où  il  fit  accepter  le  concile  de  Trente,  ce  qui 
lui  procura  le  chapeau  de  cardinal.  Il  mourut  à  Padoue  en  i584,  après 
avoir  pu  aspirer  au  souverain  pontificat.  Sa  vie  fut  écrite  en  latin  par 
Antoine-Marie  Gratiani,  et  dans  la  suite  traduite  en  français  par  Flé- 
chier. 

cardinal  de  Lorraine,  et  adressante  audict  sieur  eves- 
que  :  le  contenu  de  ladicte  lettre  estoit  que  ledict  sei- 
gneur cardinal  l'admonestoit  de  soigneusement  et  dili- 
gemment négocier  pour  le  très  illustre  duc  d'Anjou, 
et  que  nostre  Sainct  Père  le  feroit  bienrescompenser, 
outre  que  ce  luy  seroit  une  grande  gloire  que  par  sa 
diligence  le  royaume  de  Polongne  fust  pourveu  d'un 
si  bon  roy  qui  rameneroit  à  la  religion  catholique,  les 
uns  par  amour,  et  les  autres  par  force;  et  s'il  estoit 
besoing,  on  rameneroit  une  journée  de  Sainct  Barthé- 
lémy :  il  y  avoit  aussi  beaucoup  d'autres  telles  inepties 
qui  ne  méritent  estre  mentionnées.  Ladicte  lettre  fut 
publiée  par  l'Allemaigne  ,  et  mesme  les  princes  la  re- 
ceurent  et  estimèrent  estre  véritable.  Et  de  ce  fut  ad- 
verti  ledict  sieur  evesque  par  un  sçavant  homme  , 
lecteur  en  philosophie  en  une  des  principales  villes 
dudict  pays,  et  qui  estoit  deceu  comme  les  autres ,  et 
qui  n'eust  pas  deviné  qu'une  telle  imposture  eust  esté 
si  sottement  controuvée;  mais  ledict  sieur  y  feit  telle 
response  que  la  calomnie  fut  descouverte  et  cogneue. 
Toutes  ces  considérations  meurent  ledict  sieur  eves- 
que à  se  gouverner  en  telle  sorte  comme  s'il  n'eust 
point  sceu  que  ledict  cardinal  Commendon  fust  en  Po- 
longne, et  se  tenoit  asseuré  qu'estant  homme  de  bon 
entendement,  comme  il  est,  il  comprendroit  de  soy- 
mesme  que  ledict  sieur  n'avoit  pas  laissé  de  le  faire 
visiter  sans  bonne  et  juste  cause.  Et  de  faict,  quand  le- 
dict doyen  luy  apporta  ladicte  lettre,  il  la  receut  fort 
gracieusement,  en  donnant  tel  et  si  honorable  tesmoi- 
gnage  dudict  sieur  ,  que  certainement  il  recognut  luy 
en  estre  grandement  obligé.  Et  entre  autres  choses  dist 
audict  doyen  que  depuis  long  temps  il  cognoissoit 

Ledict  sieur  evesque,  qui  avoit  vingt  ans  de  négociation 
plus  que  luy  ;  et  pour  avoir  esté  employé'  en  chpses 
grandes  et  difficiles ,  il  estoit  certain  qu'il  entendoit 
fort  bien  le  mestier  d'ambassadeur,  et  qu'il  s'asseuroit 
bien  que  les  ambassadeurs  de  l'Empereur  ne  sei  oient 
pas  sans  party  ;  toutesfois  qu'il  voyoit  le  party  de 
l'Empereur  fortifie'  de  longue  main,  et  mesme  que  la 
Lithuanie  estoit  toute  à  sa  dévotion,  et  une  grande 
partie  de  la  Polongne  ;  si  bien  qu'il  pensoit  que  nous 
serions  les  plus  foibles.Toutesfois  il  fut  trompe'  comme 
beaucoup  d'autres. 

En  mesme  temps  l'on  fit  courir  le  bruict  que  le  Roy 
avoit  fait  entendre  à  l'Empereur  que  s'il  eustsceu  qu'il 
eust  prétendu  audict  royaume ,  il  ne  luy  eust  voulu  , 
pour  rien  que  soit,  donner  aucun  empeschement;  que 
ce  qu'il  en  avoit  faict  avoit  esté  à  l'importune  sollici- 
tation de  l'evesque  de  Valence  ,  lequel  il  promettoit 
revocquer ,  et  luy  faire  cognoistre  qu'il  n'estoit  contant 
de   luy.  Ceste   nouvelle   espandue  en  plusieurs   en- 
droicts,  quelques  bons  personnages  envoyèrent  devers 
ledict  sieur  pour  en  sçavoir  la  vérité,  et  singulière- 
ment M.  le  palatin  de  Lubellin,  lequel  j'allai  inconti- 
nent visiter,  et  luy  porter  la  response  que  faisoit  ledict 
sieur  evesque ,  qui  estoit  que  bientost  esperoit-il  faire 
cognoistre   à   tels    controuveurs    de   nouvelles    qu'il 
n'estoit  pas  revocqué. 

Ledict  sieur  de  Valence,  comme  dessus  a  esté  dit, 
n'avoit  point  voulu  aller  à  Posnanie ,  pour  ne  perdre 
la  commodité  qu'il  avoit  d'envoyer  vers  ses  amis,  et 
recevoir  aussi  sans  aucun  respect  ceux  qui  le  vouloient 
venir  veoir,  et  aussi  que  mal  volontiers  vouloit-il 
perdre  la  compaignie  de  M.  le  palatin  de  Brechstan. 

Mais  le  sieur  abbé  de  L'Isle,  ne  pouvant  porter  l'incom- 
modité des  logis,  s'y  en  alla,  où  il  fut  jusques  à  ce 
qu'il  s'en  fallust  aller  à  la  convocation  generalle. 

Et  peu  de  jours  après,  qui  fust  le  premier  jour  de 
mars,  qui  est  un  mois  avant  la  convocation  generalle, 
arriva  le  sieur  de  Lanssac, lequel  leRoyavoitdespesché 
pour  apporter  un  discours  de  tout  ce  qu'estoit  advenu 
à  la  journée  de  Sainct  Barthélémy,  et  faire  entendre 
au  sénat  et  à  toute  la  noblesse  le  contraire  de  ce  qui 
avoit  esté  dit  contre  Sa  Majesté  et  dudict  seigneur  duc 
d'Anjou.  Ceste  despesche  avoit  esté  faicte  par  l'advis 
et  à  la  très-instante  prière  dudict  sieur  evesque.  Je  dy 
parce  qu'il  pensoit  qu'elle  pourroit  prouffiter  :  et  aussi 
avoit-il  demandé  ledit  sieur  de  Lanssac  et  nommé  ex- 
pressément, et  par  deux  fois  supplia  le  Roy  de  ne  luy 
en  donner  point  d'autre.  Il  le  demanda  pour  les  raisons 
cy-dessus  couchées  ,  et  aussy  que  ledict  de  Lanssac 
estoit  serviteur  domesticque  de  monseigneur  le  duc 
d'Anjou  ;  et  puisque  c  estoit  l'affaire  dudict  seigneur 
duc ,  il  desiroit  avoir  quelqu'un  des  siens  qui  peust 
quelque  jour  tesmoigner  et  de  sa  peine  et  de  sa  dili- 
gence. J'adj ouste  le  tiers  point,  qui  est  que,  pour 
l'opinion  qu'il  avoit  qu'il  n'y  eust  homme  en  France 
qui  l'aimast  tant  que  ledict  sieur  de  Lanssac ,  il  le 
voulut  préférer  à  ses  neveux,  l'evesque  de  Loudon, 
et  baron  de  Montesquiou ,  qui  sont  personnages , 
comme  tout  le  monde  sçait ,  dignes  d'une  grande 
charge  :  et  en  cela  monstra  combien  il  estoit  esloigné  de 
toute  ambition  5  car  luy,  qui  pouvoit  retenir  toute 
la  gloire  et  pour  luy  et  pour  ceux  de  sa  maison  ,  la 
voulut  communiquer  à  ceux  qui  ne  luy  estoient  rien. 

Ledict  sieur  de  Lanssac,  comme  dessus  a  esté  dict, 

arriva  à  Posnanie  un  mois  avant  le  jour  de  la  convo- 
cation generalle  pour  l'eslection,  où  il  fust  arresté  pri- 
sonnier en  son  logis,  et  le  semblable  fut  faitde  M.  l'abbé 
de  L'Isle.  L'excuse  du  vice-capitaine  estoit  que  ledict 
sieur  de  Lanssac  ne  luy  avoit  point  fait  signifier  sa 
venue,  ny  fait  entendre  qu'il  fust  envoyé  par  le  Roy, 
et  que  luy  et  ses  gens  estoient  vestuz  à  l'allemande; 
de  sorte  qu'il  sembloit,  à  leur  dire,  que  ledict  sieur 
de  Lanssac  eust  esté  plutost  pris  pour  Allemand  que 
pour  François,  et  aussi  qu'on  n'avoit  pas  encores  en- 
tendu qu'il  y  eust  autre  ambassadeur  que  ledict  sieur 
de  Valence. 

Il  advint  par  bonheur  qu'en  ce  mesme  temps  l'on 
tenoit  une  diette  particulière  pour  la  grande  Polon- 
gne,  où  ledict  sieur  evesque  envoya  et  en  escrivit 
aux  principaux  :  et  fust  ledict  vice-capitaine  blasmé 
d'en  avoir  usé  si  rigoureusement;  et  furent  députez 
deux  d'entr'eux  pour  aller  audict  lieu  de  Posnanie 
pour  faire  délivrer  lesdicts  sieurs  de  L'Isle  et  de  Lans- 
sac, et  leur  en  faire  excuse  au  nom  de  toute  la  com- 
paignie. 

Incontinent  qu'il  fut  délivré,  il  s'en  vint  à  Connin 
trouver  ledict  sieur;  et,  après  avoir  veu  sa  despesche, 
ils  arresterent  ensemble  de  ne  s'en  servir  point,  parce 
qu'il  n'en  estoit  pas  besoing;  et  quant  à  sa  personne, 
il  le  pria  de  vouloir  attendre  l'eslection,  puisque  l'on 
estoit  à  la  veille  ;  et,  outre  que  ledict  sieur  esperoit  de 
luy  bailler  moyen  de  faire  service  au  Roy,  il  auroit 
cest  honneur  d'avoir  esté  employé  en  la  négociation  la 
plus  grande  qui  fust  esté  il  y  a  deux  mil  ans.  A  quoy 
il  consentit  très-volontiers,  et  advoua,  comme  il  a 
confessé  par  plusieurs   fois  depuis,  qu'il  estoit  plus 

obligé  après  son  père  audict  sieur  evesque  qu'a  tous 
les  hommes  vi vans;  car,  outre  qu'il  l'avoit  nomme'  et 
demandé,  il  luy  faisoit  part  d'une  entreprinse  si  im- 
portante et  si  glorieuse.  Et  de  ce  jour  là,  ledict  sieur 
evesque  luy  communiqua  tout  ce  qui  s'estoit  passé,  et 
l'espérance  qu'il  avoit  du  bon  succez,affin  qu'en  sa 
première  lettre  il  s'en  fist  honneur,  et  puis  tesmoi- 
gner,  comme  font  plusieurs  autres,  que  ledict  sieur 
evesque  monstra  plus  de  privauté  et  d'amitié  audict 
sieur  de  Lanssac  qu'il  n'eust  fait  à  ses  propres  neveux. 
Il  le  pria  d'aller  visiter  M.  le  palatin  Laski,  qui  es- 
toit  à  trois  lieues  de  là,  et  à  son  retour  il  l'emmena 
veoir  le  sieur  Ostrorogt,  qui  est  un  très-digne  person- 
nage, et  a  espousé  une  damoiselle  dont  sa  grand-merc 
estoit  de  ce  royaume,  du  pays  de  Bourbonnois,  et  de 
la  maison  de  Masselargues,  laquelle  avoit  esté  amenée 
par  une  fille  de  Candalle,  qui  fut  royne  d'Hongrie. 

Aussi  furent  veoir  un  gentil-homme  qui  est  à  deux 
lieues  de  Connin,  appelle  le  sieur  Grugeski,  parent 
de  l'evesque  de  Posnanie  :  il  a  un  nombre  d'enfans  qui 
jà  sont  exei  citez  aux  armes  ;  et  ainsi  passèrent  lesdicts 
sieurs  le  mois  de  mars  sans  bouger  plus  dudict  lieu  de 
Connin. 

Le  sieur  de  Balagny,  trois  ou  quatre  jours  avant  la 
venue  dudict  sieur  de  Lanssac,  estoit  arrivé  audict 
Connin,  sortant  d'une  maladie  qui  l'avoit  tenu  un 
mois  entier  dans  Cracovie  :  lequel  Leurs  Maj estez 
avoient  renvoyé  en  Polongne  pour  leur  faire  service 
en  ce  que  ledict  sieur  evesque  luy  commanderoit.  Et 
de  fait,  approchant  la  feste  de  Pasques,  après  qu'il  fut 
bien  fortifié,  ledict  sieur  l'envoya  visiter  M.  le  mares- 
chal  Oppaîinski,  qu'il  trouva  accompaigné  de  quatre 

castellans  et  plusieurs  gehtils-hommes.  Et  comme  c'est 
un  personnage  d'honneur  et  des  plus  3ages  que  j'aye 
cogneu,  il  est  à  croire  qu'il  print  plaisir  à  la  jeunesse 
et  à  la  dextérité  dudict  sieur  de  Balagny  ;  car  il  se  des- 
couvrit plus  privement  avec  luy  qu'il  n'avoit  faict  avec 
les  autres  que  ledict  sieur  evesque  luy  avoit  envoyez, 
et  print  patience  d'ouir  un  discours  qu'il  luy  fit  de 
tout  ce  qu'on  pouvoit  espérer  ou  craindre  de  tous  les 
compétiteurs.  La  response  dudict  seigneur  Oppalinski 
fut  qu'il  esperoit  veoir  ledict  sieur  evesque  dans  dix 
jours  à  la  convocation  generalle,  qu'il  esperoit  aussi 
de  l'ouir  le  jour  qu'il  luy  seroit  permis  de  prononcer 
son  oraison;  qu'il  seroit  fort  aise  que  les  raisons  dudict 
sieur  evesque  fussent  telles  que  tout  le  monde  les  trou- 
vast  bonnes,  comme  certainement  il  les  estimoit  telles 
jusques  à  ce  que  du  dire  des  autres  ambassadeurs  il 
pourroit  tirer  le  contraire. 

Avant  que  je  sorte  de  Connin,  je  veux  toucher  une 
particularité  qui  servira  peut-estre  a  instruire  les  gen- 
tils-hommes françois  qui  vont  en  estrangc  pays  :  c'est 
que  ledict  sieur  evesque  a  demouré  six  mois  audict 
Connin,  portant   beaucoup  d'incommoditez  pour  la 
pauvreté  du  lieu,  et  en  eust  porté  davantage  sans  l'as- 
sistance de  M.  le  palatin  de  Brechstan,  à  qui  ledict 
sieur  evesque  s'est  grandement  obligé  :  et   ne  tenoit 
qu'en  luy  qu'il  n'allast  à  Posnanie,  comme  dessus  a 
esté  dit.  Ce  que  je  veux  dire,  c'est  que   ledict  sieur 
un  jour  se  promenant  sur  un  pont  qu'il  y  a,  assez 
long,  quatre  ivrongnes  revenans  du  marché,  gentils- 
hommes de  pauvre  et  basse  qualité,  coururent  après 
ledict  sieur,  le  braqmart  au  poing,  criant  France,  fils 
de  putain,  et  Rapprochant,  donnèrent  un  coup  de 
38.  8 

poing  à  un  gentil-homme  appelle  La  Brosse,  qui  estoit 
sur  le  devant  du  coche  dudict  sieur,  et  puis  un  autre 
voulust  faire  semblant  de  le  frapper  sur  la  teste.  Ledict 
sieur  estoit  mal  accompaigné,  parce  que  c'estoit  sur 
la  porte  de  la  ville,  mais  si  avoit-il  deux  hommes  qui 
voulurent  mettre  la  main  à  l'espée,  ce  qu'il  empescha; 
car  il  craignoit  que,  venant  aux  mains,  tous  ces  pau- 
vres yvrongnes  fussent  tuez,  qui  eust  esté  un  vray 
moyen  pour  faire  lever  la  commune.  Et  ledict  sieur, 
parlant  avec  eux  sa  langue  en  riant ,  approcha  d'une 
maison  qui  estoit  sur  le  bord  du  pont  ;  et  pour  ce  qu'il 
y  avoit  des  gens  là  dedans,  ces  fols  prindrentleur  che- 
min vers  leurs  maisons,  avec  de  grandes  menasses 
qu'ils  faisoient.  Mais  huit  jours  après  ils  envoyèrent 
devers  ledict  sieur  le  prier  de  leur  pardonner,  faisant 
offre  qu'ils  viendroient  en  plaine  place ,  le  genoil  à 
terre,  luy  demander  pardon.  Ils  obtinrent  de  luy  fa- 
cillement  tout  ce  qu'ils  voulurent,  car  il  ne  cherchoit 
par  tous  moyens  que  de  gaigner  le  cœur  de  la  no- 
blesse; mais  il  advint  qu'un  gentil-homme  appelle  La- 
talski,  homme  de  bonne  maison, racompta  ce  faict  aux 
seigneurs  de  la  grande  Polongne  qui  estoient  assemblez 
pour  faire  une  diette;  auquel  ils  donnèrent  charge  de 
venir  pardevers  ledict  sieur,  pour  luy  dire  que  ce 
n'estoit  pas  à  luy  à  pardonner  une  injure  publicque 
comme  celle-là,  et  que,  pour  sa  modestie,  ils  ne  vou- 
loient  point  enfraindre  leurs  loix  et  coustumes;  et  dé- 
crétèrent prinse  de  corps  contre  les  malfacteurs,  et,  à 
faute  de  les  pouvoir  prendre,  seroient  adjournez  à 
comparoisti  e  en  personne  en  la  convocation  generalle, 
où  ils  furent  amenez  prisonniers,  et  furent  en  très- 
grand  danger  de  leur  vie.  Ledict  sieur  evesque  fut 

très-instamment  prié  par  beaucoup  de  gentilshommes 
de  les  demander  au  sénat,  puisqu'ainsi  estoit  qu'il  ne 
s'en  vouloit  ressentir  pour  son  particulier;  mais  lesdicts 
seigneurs  le  firent  prier  une  fois  pour  toutes  de  n'en 
parler  plus  :  et  toutesfois,  voulant  en  toute  manière 
gratiffier  ceux  qui  l'avoient  prié  pour  eulx,  il  trouva 
un  autre  remède,  qui  fut  tel,  qu'il  fit  une  certification 
que  tels  et  tels  prisonniers  n'estoient  pas  ceux  qui  l'a- 
voient assailly,  et  ainsi,  sur  son  tesmoignage,  furent 
délivrez  avec  le  grand  contantement  de  plusieurs,  qui 
publièrent  par  toutes  les  compaignies  la  courtoisie  que 
ledict  sieur  leur  avoit  faicte. 

Il  ne  restoit  audict  sieur,  sinon  mettre  la  main  au 
dernier  acte  p  et  qui  devoit  couronner  tous  les  autres  : 
c'estoit  F  oraison  qu'il  devoit  faire  et  prononcer  devant 
toute  la  noblesse,  de  laquelle  dependoit  le  bien  ou 
le  mal  de  sa  négociation;  car,  comme  dessus  a  esté 
touché,  ceste  noblesse  a  usé  d'une  si  grande  sincérité 
et  foi  envers  leur  patrie,  que  si  bien  il  pensoit  en  avoir 
gaigné  la  plus  grand  part  avant  que  de  venir  à  la  diette, 
toutesfois  estoit-il  bien  adverty  qu'ils  se  reservoient 
tousjours  à  vouloir  escouter  les  autres  ambassadeurs, 
pour  asseoir  certain  jugement  sur  Feslection  qu'ils  dé- 
voient faire.  Et  à  ce  propos  ai-je  bien  souvent  ouy  dire 
audict  sieur  qu'en  Testât  populaire  les  orateurs  ont 
grand  avantage,  entre  lesquels  celuy  qui  mieux  ha- 
rangue et  qui  plus  enrichist  son  oraison  de  raisons 
pertinentes,  ameine  le  cœur  des  auditeurs  au  point 
qu'il  désire.  J'appelle  estât  populaire  la  Polongne, 
non  pas  que  le  peuple  y  ait  aucune  part,  mais  parce 
qu'en  la  Polongne  tout  gentil-homme  en  l'eslection  du 
roy  y  a  aussi  bonne  part  que  le  plus  grand  du  sénat. 

Esperoit  donc  ledict  sieur  que  ses  raisons  bien  dictes 
et  bien  entendues,  comme  il  esperoit  de  les  faire  en- 
tendre, seroient  volontiers  receues  et  embrassées  de 
tous  les  auditeurs;  mais  en  cela  voy oit-il  une  grande 
difficulté,  c'est  que  les  ambassadeurs  de  l'Empereur 
dévoient  faire  leur  oraison  en  langue  boesme,  qui  est 
prochaine  de  celle  des  Pollacs,  et  ainsi  seroient  en- 
tenduz  d'un  chacun.  Ledict  sieur  evesque  ne  la  pou- 
voit  faire  qu'en  latin  ;  et  bien  qu'une  grande  partie 
des  gentils-hommes  de  ce  pays-là  parlent  et  entendent 
ledict  langaige,  si  est-ce  que  de  ceux-là  mesme  il  s'en 
fust  trouvé  qui  n'eussent  pas  bien  comprins  le  fil  et  le 
but  de  ladicte  oraison.  Et  quant  à  ceux  qui  ne  par- 
loient  point  latin,  dont  y  en  avoit  une  grande  partie, 
ils  eussent  esté  contraints  de  s'en  rapporter  au  dire  des 
autres,  et  peult-estre  fussent-ils  tombez  es  mains  de 
mauvais  truchemens.  Ceste  considération  mettoit  en 
grand  peine  ledict  sieur.  Enfin  il  se  résolut  à  deux 
choses  qui  luy  servirent  de  beaucoup  :  la  première  fut 
de  faire  traduire  son  oraison  à  quelque  bon  et  sça- 
vant  personnage  qui  eustla  cognoissance  des  deux  lan- 
gues pollacque  et  latine;  l'autre  fut  de  faire  imprimer 
ladicte  oraison  en  deux  langues,  pour  en  distribuer 
en  grand  nombre  parmy  la  noblesse ,  et  par  ce  moyen 
auroit-il  grand  avantaige  sur  les  autres  ambassadeurs 
qui  ne  faisoient  estât  que  de  bailler  trente-deux  exem- 
plaires de  leur  oraison  escriplz  à  la  main.  Une  diffi- 
culté restoit,  qui  estoit  de  trouver  homme  de  qui  Ton 
se  peust  fier  pour  la  traduire,  d'en  trouver  aussi  un 
autre  qui  la  feist  imprimer  avec  tel  soing  et  diligence 
que  personne  n'en  eust  cognoissance.  Pour  le  pre- 
mier, M.  Solikoski  print  volontiers  charge  de  la  tra- 


DE  CHOISIVLN.     [l57  3]  117 

duire,  et  s'en  acquitta  fort  dignement,  comme  il  est 
parfait  orateur  en  sa  langue;  et  pour  le  second,  le- 
dict  sieur  me  fit  cest  honneur  de  me  choisir  et  de  m'en- 
voyer,  parce  qu'ayant  hanté  l'Université'  de  Paris,  je 
sçavois  bien  que  j'avois  moyen  de  mettre  le  jour 
en  œuvre  les  imprimeurs,  et  de  retirer  la  nuiet  ce 
qu'ils  avoient  faict,  et  aussi  que  j'avois  esté  souvent  à 
Cracovie ,  où  j'avois  contracté  amitié  avec  des  gens 
qui  me  pouvoient  aider  en  cela.  Or  estant  ainsi  des- 
pesclié,  je  prins  mon  chemin  vers  ledict  Solikoski , 
qui  me  despescha  en  six  jours.  De  là  m'en  allai  à  Cra- 
covie, et  usay  de  telle  diligence,  qu'en  huict  jours 
j'eus  quinze  cens  exemplaires  imprimez  aux  deux 
langues  (  et  fut  le  tout  conduit  si  secrètement  que 
personne  n'en  entendit  jamais  rien),  lesquels  je  por- 
tay  audict  sieur  à  Warsovie  ,  comme  sera  dict  cy- 
après. 

Cependa nt  ledict  sieur  evesque  ne  perdoit  pas  tem  ps, 
car  il  feit  response  à  un  libelle  diffamatoire,  le  plus 
fol  qui  fut  jamais  inventé;  il  feit  aussi  un  nouveau  dis- 
cours. Tous  lesdicts  deux  traittez  furent  mis  en  pollac 
par  ledict  Solikoski,  et  envoyez  par  tous  les  endroicts 
du  royaume. 

Jusques  icy,  qui  est  le  temps  du  partement  dudict 
sieur  pour  aller  à  la  convocation  générale,  je  puis  dire 
ledict  sieur  n'avoir  esté  secouru  ni  conforté  d'homme 
vivant,  que  de  la  peine  de  ses  serviteurs  qu'il  a  em- 
ployez ,  et  de  Solikoski ,  à  qui  il  a  confessé  devoir  beau- 
coup ,  comme  il  a  tesmoigné  au  roy  de  Polongne; 
tellement  que  ledict  sieur  a  porté  luy  seul  le  faix  l'es- 
pace de  six  mois.  Il  a  escript  en  latin  dix  rames  de 
papier  :  chose  qu'il  avoit  discontinué  ,de  faire,  il  y  a 

quarante  ans,  et  par  conséquent  ce  luy  a  este'  une 
peine  insupportable. 

Ledict  sieur  evesque,  accompaigné  de  M.  l'abbé  de 
L'Isle  et  de  M.  de  Lanssac,  arriva  àWarsovie  le  3  d'avril, 
et  d'entrée  furent  en  grande  controverse  avec  l'ambas- 
sadeur d'Espaigne,  qui  vouloit  avoir  le  premier  lieu 
après  les  ambassadeurs  de  l'Empereur.  Ledict  sieur 
maintenoit  que  le  contraire  avoit  esté  jugé  à  Rome  et 
à  Venise,  et  que  cela  n'avoit  jamais  esté  mis  en  con- 
troverse que  depuis  six  ans;  et  de  peur  que  ce  diffé- 
rend n'amenast  quelque  querelle,  lesdicts  seigneurs 
envoyèrent  dire  à  noz  ambassadeurs  qu'il  n'estoit  point 
besoing  qu'ils  se  trouvassent  le  lendemain  à  la  grande 
messe,  où  toute  l'assemblée  se  devoit  trouver  pour 
chanter  le  Veni  Creator.  Et  depuis  estant  assemblez, 
ils  vuiderent  ce  différend,  et  ordonnèrent  que  M.  le 
cardinal  Com  niendon  seroit  ouy  le  premier,  puis  les 
ambassadeurs  de  l'Empereur,  et  après,  ledict  sieur 
evesque,  et  au  quatrième  l'ambassadeur  d'Espaigne. 
Aucuns  disoient  que  ceste  ordonnance  n'estoit  fondée, 
sinon  sur  ce  que  les  premiers  venuz  dévoient  estre 
les  premiers  ouys  ;  mais  cela  n'avoit  pas  esté  bien  ob- 
servé, parce  que  l'ambassadeur  du  duc  de  Prusse  qui 
estoit  le  dernier  venu  fut  le  premier  ouy  :  et  de  fait 
l'ambassadeur  d'Espaigne  ne  prenoit  pas  ceste  raison 
en  payement,  ains  recogneut  avoir  perdu  la  place  qu'il 
avoit  demandée;  car,  bien  qu'il  demourast  là  autant 
que  les  autres  ambassadeurs,  toutesfois  il  ne  vint  ja- 
mais se  monstrer  au  sénat  :  si  faut-il  bien  penser  qu'il 
n'estoit  pas  venu  sans  grande  occasion,  et  peut-estre 
pensoit-il  faire  s*on  estât  plus  secrètement  que  les  au- 
tres; car  la  vérité  est  telle  qu'on  luy  envoya  4°,°o© 

thalers.  Je  crois  que  c'estoit  pour  les  donner  aux  trom- 
pettes et  aux  tabourins  ;  mais  ladicte  somme  ne  fut  ap- 
portée que  jusques  à  la  frontière,  parce  que  l'eslection 
fut  faicte  plustost  qu'on  ne  cuydoit. 

Avant  que  passer  plus  outre,  je  toucherai  un  mot 
de  trois  points  qui  sont  de  quelque  importance  :  le 
premier  est  du  nombre  de  la  noblesse  qui  se  trouva  à 
ladicte  eslectionj  le  second,  comment  et  en  quel  lieu 
elle  fut  logée  ;  le  troisiesme,  de  Tordre  qui  fut  gardé 
pour  procéder  à  ladicte  eslection. 

Quant  au  premier,  Ton  ne  pensoit  pas  que  le  nom- 
bre dust  estre  moindre  que  de  cent  mil  gentils-hommes, 
parce  que  depuis  deux  cens  ans  il  ne  s'estoit  offert  une 
telle  occasion,  d'autant  que  lesroys  avoientesté  esleuz 
de  père  en  filz  ;.  mais  l'hiver  avoit  esté  si  grand  et  finit 
si  tard,  que  ceux  qui  estoient  de  loingtain  pays  n'y 
sceurent  venir,  et  ne  pense  que  le  nombre  ayt  esté 
plus  grand  que  de  trente  mil ,  excepté  que  les  Mazo- 
vites,  qui  estoient  sur  leur  fumier,  par  fois  regor- 
geoient  jusques  au  nombre  de  huit  ou  dix  mille. 

Quant  aux  logis,  l'archevesque ,  les  evesques,  les 
palatins  et  castellans,  et  la  pluspart  des  capitaines  es- 
toient logez  dans  la  ville;  et  outre  de  ce  leur  estoit 
baillé  un  quartier,  à  une,  deux  ou  trois  lieues  de-là, 
et  non  plus  loing,  contenant  huit  ou  dix  villages  pour 
loger  la  noblesse  de  leur  palatinat  :  et  si  quelquesfois 
les  palatins  couchoient  en  la  ville,  ils  se  retiroient  de 
grand  matin  en  leur  quartier,  pour  venir  en  plus  grande 
pompe  au  lieu  qui  estoit  designé  pour  le  conseil,  et 
faisoit  beau  veoir  tous  les  matins  quarante  ou  cinquante 
mil  chevaux  en  campaigne  ,  et  d'autant  plus  que 
chacun  marchoit  avec  les  siens  en  tel  ordre  comme 

s'il  eust  voulu  faire  une  procession  ecclésiastique. 
Le  lieu  du  conseil  estoit  à  une  grande  lieue  de  la 
ville  en  plaine  campaigne  ,  où  il  y  avoit  une  douzaine 
de  grands  pavillons  tenduz  pour  recevoir  et  mettre  à 
couvert,  quand  besoing  estoit,  la  noblesse  et  les  am- 
bassadeurs; il  y  avoit  aussy  une  grande  tente  ronde  , 
soustenue  par  un  seul  mast,  qui  estoit  capable  de  re- 
cevoir de  cinq  à  six  mil  personnes,  sans  qu'aucun  d'eux 
fust  plus  près  du  mast  que  de  vingt  pas;  et  laissoit-on 
cette  grande  place  vuide  affin  qu'il  y  eust  plus  de 
silence.  L'archevesque  et  lesevesques  estoient  assiz,  et 
puis  les  palatins  et  castellans  selon  leur  ordre;  tel- 
lement que  le  premier  rang  environnoit  tout  le  rond 
de  ladicte  tente  ,  gardant  la  proportion,  ei  ainsi  du 
second  rang  au  tiers,  et  du  tiers  au  quart.  Là  setrouvoit 
tous  les  jours  l'ordre  ecclésiastique  ,  les  palatins,  cas- 
tellans et  capitaines  et  ambassadeurs  terrestres  ,  qui 
estoient  huict  de  cbacun  palatinat  ,  pour  rapporter 
tous  les  soirs  à  leur  noblesse,  cbacun  en  son  quartier, 
ce  qu'avoit  esté  faict  ce  jour-là.  Tout  autre  gentil- 
homme pollac  selon  sa  liberté'  y  pouvoit  aussi  venir, 
tellement  qu'il  y  avoit  tous  les  jours  une  belle  et 
grande  compagnie. 

Je  diray  en  passant  une  chose  qui  semblera  estrange: 
c'est  que  cent  mil  chevaux  ont  demouié  es  environs 
de  Warsovie  six  sepmaines ,  sans  qu'ils  soyent  esté 
plus  loing  de  trois  lieues  :  et  toutesfbis  n'y  a  jamais  eu 
faute  de  foing,  d'avoine,  de  pain,  de  chair,  de  pois- 
son, ny  de  vin  aussy.  Je  diray  de  plus,  que  parmy 
une  si  grande  compaignie  n'a  esté  entendu  un  muti- 
nement  ny  une  seulle  querelle,  et  si  n'y  avoit  pas 
faute  d'inimitiez  entretenues  de  longue  main. 

L'ordre  qu'on  pensoit  tenir  pour  l'eslection  estoit 
tel  que  les  ambassadeurs  dévoient  estre  ouys,  et  en 
mesme  instant  chacun  d'eux  devoit  bailler  trente-deux 
exemplaires  de  son  oraison  ;  desquels  chasque  palatin 
en  prendroit  un  pour  le  communiquer  à  sa  noblesse. 
Et  puis  ,  pour  le  jour  de  l'eslection  ,  il  estoit  ordonné 
que  les  palatins  se  retireroient  en  leurs  quartiers,  et 
là  proposeroient  à  la  noblesse  de  leur  palatinat  les 
compétiteurs,  affin  que  les  raisons  entendues,  tant 
d'un  costé  que  d'autre,  chacun  en  pust  dire  son  opi- 
nion; et  les  voix,  recueillies  et  closes  avec  le scel  public 
du  palatin,  dévoient  estre  rapportées  au  sénat,  lequel, 
après  avoir  veu  l'oppinion  de  la  noblesse,  en  cas 
qu'ils  n'eussent  point  esté  d'accord,  ou  que  leur  op- 
pinion  fust  sans  raison  et  sans  fondement,  devoit  leur 
remonstrer  les  raisons  par  lesquelles  ils  ne  dévoient 
persister  :  mais  il  ne  fut  pas  besoing  de  tant  de  céré- 
monies ,  comme  sera  dict  cy-après. 

Après  avoir,  bien  que  sommairement ,  satisfaict  aux 
trois  points  que  dessus,  je  toucherai  l'occupation  des 
sénateurs,  qui  estoient  résolus  de  différer  l'eslection 
jusques  à  ce  qu'ils  aui  oient  achevé  la  correction  des 
loix  et  des  statuts  du  royaume,  comme  ils  avoient  com- 
mencé en  ladiettedes  roys.  Les  evangelicques,  d'autre 
costé,  estoient  tous  bandez  à  ne  consentir  qu'aucun 
fust  esleu  que  premièrement  on  n'eust  pourveu  à  leur 
seureté.  Pour  leur  seureté  ils  demandoient  la  confir- 
mation de  la  confédération  faicte  par  eux  et  par  quel- 
ques-uns des  catholiques  à  la  susdicte  diette  des  roys. 
Par  ladicte  confédération  estoit  dict  que  les  deux  partis 
promettoient  et  juroient  de  ne  courir  jamais  l'un  sur 
l'autre,  ni  consentir  que  aucun  effort  par  force  fust 

faict  pour  la  diversité  de  la  religion.  Quelques-uns 
des  catholiques  n'en  vouloîent  ouir  parler  ;  bien  de- 
claroient-ils  et  protestoient  de  plustost  mourir  que 
d'endurer  qu'il  y  eust  guerre  civille  entr'eux  :  mais  ils 
craignoient  que  cette  permission  generalle  ne  donnast 
ouverture  et  accez  à  beaucoup  d'heresies  et  fausses 
opinions  :  tous  les  autres  ambassadeurs  estoient  bien- 
aises  de  cette  dilation ,  qui  esperoient  que  la  longueur 
du  temps  leur  apporteroit  plus  de  moyen  de  faire 
leurs  affaires.  Ledict  sieur  evesque,  qui  esperoit  beau- 
coup au  nombre  de  la  noblesse  qu'il  pensoit  attirer  à 
soy  par  négociation  publicque,  et  non  par  menées  et 
praticques,  travailloit  tant  qu'il  pouvoit  à  faire  reculer 
toutes  choses  pour  procéder  à  ladicte  eslection ,  et 
faisoit  remonstrer  que  ce  recullement  pouvoit  porter 
beaucoup  de  préjudice  au  public ,  parce  que  ,  faisant 
longue  demeure  au  lieu  où  ils  ne  pouvoient  estre  sans 
grands  frais  et  incommoditez  ,  la  pluspart  d'entr'eux 
s'ennuieroit,  et  peust-estre,pour  leurs  affaires  domes- 
tiques et  particulières ,  ils  seroient  aussi  contrains 
de  se  retirer  avant  l'eslection,et,  à  leur  grand  regret, 
après  avoir  perdu  le  temps  et  l'argent,  ils  ne  setrou- 
veroient  à  l'acte  pour  lequel  ils  avoient  esté  mandez. 
Cela  prouffita  beaucoup,  comme  sera  dict  cy-après. 

Quant  aux  compétiteurs,  il  n'y  en  avoit  que  quatre  : 
l'Empereur  ,  le  roy  qui  est  à  présent  esleu,  le  roy  de 
Suéde  et  le  Piaste.  Le  Moscovite  nousavoit  faict  peur; 
mais  une  lettre  qu'il  escrivit  le  rendit  si  odieux,  qu'il 
n'y  avoit  personne  qui  en  voulust  ouir  parler. 

Les  Impériaux  en  apparence  avoient  la  plus  grande 
part.  Il  est  certain  que  l'abbé  Cyre,  comme  sera  dict 
cy-après,  avoit  bien  et  fidellement  servi  son  maistre. 

Les  commoditez  qu'on  pouvoit  espérer  de  ce  party 
pour  la  voisinance  estoient  plausibles ,  et  en  apparence 
telles  qu'on  ne  pouvoit  le  refuser,  et  les  ambassadeurs 
n'espargnoient  chose  du  monde  à  fortifier  leur  party, 
et  n'estoit  jour  qu'ils  ne  feissent  festins  à  plusieurs 
desdits  seigneurs.  Je  ne  sçay  si  cela  leur  prouffita  ; 
mais  je  sçay  bien  que  ledict  sieur  evesque  disoit 
que  ces  festins  leur  feroient  plus  de  mal  que  de  bien , 
parce  que  la  menue  noblesse,  qui  n'estoit  pas  conviée, 
prenoit  là  argument  et  opinion  que  lesdicts  ambassa- 
deurs eussent  faict  estât  d'avoir  la  couronne  desdicts 
sénateurs,  par  conséquence,  pensant  estre  mesprisée, 
prenoit  resolution  de  contredire  à  ceux  qui  propose- 
roient  l'archiduc  Ernest. 

Quant  à  nous  ,  nous  y  vesquismes  de  telle  sorte 
que  tous  les  gentils- hommes  qui  venoient  estoient 
bien  receuz  :  mais,  pour  les  raisons  susdictes  ,  ledict 
sieur  ne  voulut  faire  aucun  banquet. 

Les  Suédois  estoient  quatre  gentils-hommes  de  fort 
bonne  façon,  qui  negocioient  fort  dextrement ,  car, 
du  commencement ,  ils  faisoient  semblant  de  n'estre 
venuz  que  pour  demander  une  ligue  contre  le  Mosco- 
vite ,  pour  demander  aussi  quelque  chose  qui  appar- 
tient, se  disoient-ils  ,  à  leur  royne;  mais  qu'ayant 
trouvé  plusieurs  de  la  noblesse  de  bonne  volonté  envers 
leur  prince,  ils  ne  pouvoient  faire  de  moins  que  de  se 
mettre  de  la  partie  des  demandeurs. 

Parmi  les  Piastins,  il  y  en  avoit  quelques-uns  qui 
estoient  plus  violens  que  les  autres,  et  qui  ne  s'ay- 
doient  de  ce  nom  que  pour  pouvoir  librement  con- 
tredire à  nostre  party  ;  et  faut  dire  que  ce  nom 
donna  plus   de  peine  audict  sieur  evesque  que   les 

autres;  car  il  sçavoit  bien  que  le  roy  de  Suéde  ne 
le  pourroit  eslre  pour  beaucoup  d'empeschemens, 
et  aussi  que  les  catholicques  ne  l'eussent  pas  volon- 
tiers enduré.  Il  sçavoit  bien  aussi  que  le  Piaste  ne  le 
pouvoit  estre  ;  car,  ores  qu'il  fust  venu  que  tous  se 
fussent  accordez  d'avoir  un  roy  de  leur  nation,  il  estoit 
impossible  de  s'accorder  sur  le  choix  quand  on  vien- 
droit  au  particulier,  d'autant  qu'il  y  en  avoit  une  tren- 
taine qui  pretendoient  chacun  d'estre  roy.  Il  craignoit 
doncques,  avec  grand  raison,  que  ces  deux  partiz, 
après  avoir  faict  la  mine  quelque  tems,  revinssent  à 
la  partie  impérialle,  et  les  nostres,quiestoient  pour  la 
pluspart  catholicques,  se  retireroient  aussi ,  et  se  tien- 
droient  contens  d'avoir  un  catholicque,  quel  qu'il  fust. 

A  cela  ne  voyoit-il  qu'un  remède,  qui  estoit  de  for- 
tifier si  bien  nostre  pai  ty,  qu'il  sui  montast  en  nombre 
les  autres  trois ,  ores  qu'ils  se  voulussent  reunir  en- 
semble; et  cela  despendoit  de  l'événement  de  l'oraison, 
et  des  remonstrances  qu'il  pensoit  faire,  comme  il  ad- 
vint contre  l'espérance  de  plusieurs. 

Je  puis  tesmoigner  que  ledict  sieur  evesque  me  de- 
pescha  vers  Leurs  Majestez  le  premier  jour  de  may; 
et,  outre  ce  qu'estoit  contenu  par  ses  lettres,  me  char- 
gea de  leur  dire  que  les  ambassadeurs  de  l'Empereur 
esperoient  que  les  Suédois  et  les  Piastins  reviendroient 
à  leur  party;  mais  qu'en  cela  se  trou  veroient-ils  deceuz, 
parce  que  nostre  partie  seroit  si  grande  qu'elle  sur- 
monteroit  les  autres  trois,  ores  que  toutes  les  trois 
parts  vinssent  à  une,  etqueceste  nation  est  si  soigneuse 
de  la  conservation  de  leur  patrie,  qu'il  s'asseuroit  bien 
que,  avant  que  de  veoir  division  entre  eux,  ils  revien- 
droient tous  à  la  plus  grande  part,  qui  seroit  la  nostre, 

Sur  quoy  il  faut  conclure  que  ledict  sieur  evesque 
estoit  bien  asseure'  de  son  dire,  puisqu'il  en  donnoit 
telle  asseurance  à  Leurs  Maj estez,  et  par  moi  et  par 
lesdictes  lettres  quil  avoit  escriptes. 

Je  reviens  aux  seigneurs,  qui  enfin,  sollicitez  par 
la  noblesse,  surcirent  pour  quelques  jours  ladicte  cor- 
rection des  loix,  et  donnèrent  audience  aux  ambas- 
sadeurs. 

L'ambassadeur  de  Prusse  fut  le  premier  ouy,  bien 
qu'il  fust  le  dernier  venu;  mais  ce  fut,  à  ce  que  l'on 
dict,  parce  qu'il  estoit  domesticque  (0,  et  venant  d'un 
prince  qui  est  sensé  et  estimé  comme  Pollac. 

Le  second  fut  M.  le  cardinal  Commendon,  lequel, 
comme  il  s'estoit  monstre  en  toutes  ses  actions  homme 
de  grande  prudence   et  de  bon  jugement,   aussi  se 
monstra-il  ce  jour-là  éloquent  et  parfaict  orateur;  et 
fut  son  oraison  telle  pour  le   langaige,  que  tous  les 
personnages  doctes  l'estimoient  digne  d'estre  veuë, 
leue  et  publiée  :  et  s'il  esloit  sage,  comme  certaine- 
ment pour  tel  se  monstre-il  en  toutes  choses,  il  feit  ce 
jour-là  cognoistre  son  entendement  et  sa  prudence;  car 
un  des  seigneurs  palatins  l'interrompit  par  deux  fois 
avec  quelque  aigreur,  parce  qu'il  luy  sembloit  que 
ledict  sieur  cardinal  defavorisast  les  evangelicques; 
mais  ledict  sieur  recueillit  ceste  interruption  en  telle 
sorte  qu'il  fit  semblant  de  n'en  estre  aucunement  of- 
fencé,  et  continua  son  dire  avec  telle  constance  et  gra- 
vite, que  mesmeceux  qui  ne  le  voyoient  guère  volon- 
tiers pour  avoir  esté  envoyé  par  le  pape,  confessoient  pu- 
bliquement que  c' estoit  un  grand  et  digne  personnage. 

(0  //  estoit  domesticque.  Cela  veut  dire  que  le  duc  de  Prusse  étoit 
feudataire  de  la  couronne  de  Pologne. 

Au  tiers  jour  les  ambassadeurs  de  l'Empereur  furent 
appeliez;  leur  oraison  fut  prononcée  par  le  sieur  de 
Rozambergt ,  homme  sage  et  fort  éloquent  aux  deux 
langues  :  mais  si  est-ce  qu'il  ne  contenta  pas  beaucoup 
les  auditeurs  parce  qu'il  parloit  trop  bas;  et,  comme 
il  est  homme  tempéré  et  modeste,  aussi  n'avoit-il  point 
d'action  ny  de  véhémence,  qui  toutesfois  est  requise  à 
esmouvoir  les  auditeurs. 

Nos  ambassadeurs  furent  aussi  le  mesme  jour  ap- 
peliez, et  avoit  esté  ainsi  ordonné  de  ne  donner  point 
de  temps  entre  deux,  affin  que  l'un  n'entendist  point 
ce  que  l'autre  avoit  dit. 

Mais  ledict  sieur  evesque,  qui  jà  avoit  proposé  de 
faire  en  sorte  qu'avant  que  de  parler  il  descouvriroit  le 
dire  des  autres,  fit  semblant  d'estre  malade,  et  n'y  vou- 
lut aller  pour  ce  jour,  bien  que  ceux  qui  estoient  dé- 
putez pour  l'y  conduire  le  vinssent  sommer  par  deux 
fois  de  la  part  du  sénat,  et  fut  constant  en  son  opinion, 
dont  bien  luy  en  print  :  car  avant  qu'il  fust  nuict  luy 
furent  envoyées  deux  coppies  de  l'oraison  desdicts  am- 
bassadeurs, qui  souz  correction  peut-estre  s'estoient 
trop  hastez  à  bailler  les  coppies.  En  ladicte  oraison  il 
trouva  qu'il  y  avoit  cinq  points  qui  expressément 
avoient  esté  dicts  contre  nous  :  et  si  bien  nous  n'y  es- 
tions pas  nommez^  il  se  peut  dire  que  l'on  nous  mons- 
troit  au  doigt. 

Premièrement  en  recommandant  Ernest  de  la 
cognoissance  de  la  langue  bohème,  ils  vouloient  re- 
monstrer  que  si  le  très-illustre  duc  d'Anjou  estoit  esleu 
roy,  à  faute  de  la  langue  polacque  il  ne  pourroit  de 
long-temps  faire  son  estât. 

Pour  le  second,  que  si  un  prince  de  loingtain  pays 

estoit  esleu,  il  seroit  inutile  et  ne  pourroit  les  secourir 
quand  il  seroit  besoing. 

Pour  le  tiers,  il  disoit,  en  termes  exprès,  que  les 
princes  d'Autriche,  ny  les  princes  d'Allemaigne,  ny 
le  roy  de  Dannemarch  ne  luy  donneroient  jamais 
passage. 

Pour  le  quatriesme,  que  l'Empereur  estoit  prince 
sage,  humain,  ennemi  de  toute  cruauté,  et  qui  sçavoit 
gouverner  ses  subjects  sans  guerre  civille,  sans  inhu- 
manité ny  effusion  de  sang,  et  entretenir  en  paix  la 
diversité  des  religions. 

Pour  le  cinquiesme  point,  ils  avoient  inséré  dans 
leur  oraison  les  articles  que  ledict  sieur,  dès  le  com- 
mencement de  son  arrivée ,  avoit  baillé  à  un  secrétaire 
d'un  des  seigneurs  palatins,  comme  dessus  a  esté  dict  : 
je  ne  sçay  pas  par  quel  moyen  lesdicts  ambassadeurs 
les  avoient  recouverts  et  inserez,  comme  dict  est,  en 
leur  oraison,  et  pensoient  par  ce  moyen  oster  audict 
sieur  evesque  argument  de  les  proposer,  et  qu'on  ne 
trouveroit  pas  bon  qu'il  feist  les  mesmes  offres  que 
lesdicts  ambassadeurs  avoient  faictes;  mais  ledict  sieur 
trouva  incontinent  remède,  car  il  travailla  toute  la 
nuictpour  respondre  à  ces  points;  et,  pour  ce  faire,  il 
fallut  couper  cinq  feuillets  de  son  oraison,  qui  avoit 
esté  jà  imprimée,  et  y  en  adjouster  autres  cinq.  Mais 
cela  n'estoit  rien  au  respect  de  la  peine  qu'il  eut  de 
l'apprendre  en  si  peu  de  temps  par  cœur  ;  ce  qui  toutes- 
fois  succéda  audict  sieur  si  heureusement  que  la  mé- 
moire luy  servit  bien,  tant  à  ce  qu'il  venoit  de  faire 
qu'à  ce  qu'il  avoit  quelques  jours  avant  estudié,  comme 
sera  dit  cy-après. 

Le  lendemain  après, qui  fust  le  10  d'avril,  Messieurs 

envoyèrent  quérir  noz  ambassadeurs  par  les  palatins 
de  Lubellin,  de  Bave  et  de  Pomeranie,  par  le  comte 
Tarcliin  et  par  deux  castellans  ,  par  lesquels  ledict 
sieur  et  ses  collègues  fiuent  conduicts  et  présentez  au 
sénat  ;  et ,  après  avoir  faict  la  révérence  a  toute  la  com- 
pagnie, ledict  sieur  evesque  prononça  son  oraison  (0  : 
et  bien  qu'elle  durast  trois  heures,  il  ne  s'y  trouva  un 
seul  homme  qui  fit  semblant  de  s'ennuyer,  ce  qui  donna 
un  argument  certain  que  le  nom  de  celuy  pour  qui  il 
parloit  estoit  favorablement  receu. 

L'oraison  prononcée,  il  s'esleva  une  voix  à  Fentour 
deladicte  tente,  une  joye,  une  acclamation  publicque, 
que  si  l'eslection  eust  este'  faite  un  jour  après,  il  ne  s'y 
fust  trouvé  un  seul  contredisant. 

Je  ne  veux  obmettre  une  petite  particularité  que 
ceux  qui  desdaignent  toutes  choses  la  prendront  pour 
une  fable;  mais  si  est-ce  qu'elle  est  vraie  :  c'est  que 
pendant  que  ledict  sieur  fit  son  oraison,  une  allouette 
ne  bougea  de  dessus  le  mast  de  la  tente,  et  chanta  et 
gazouilla  tousjours  ,  ce  qui  fut  remarqué  par  une 
grande  partie  des  seigneurs,  pour  ce  que  l'allouette 
n'a  pas  accoustumé  de  se  reposer  qu'en  terre;  et  ceux 
qui  n'estoient  point  gaignez  par  passion  avoient  opi- 
nion que  ce  fust  un  bon  augure.  Je  ne  parleray  point 
du  lièvre  ni  du  pourceau  qui  passoient  parmy  les 
tentes  lorsque  les  autres  ambassadeurs  furent  ouis,  ni 
aussi  que  la  grande  tente  tomba  d'elle-mesme  incon- 
tinent après  l'audience  baillée  aux  ambassadeurs  de 
Suéde;  mais  diray  en  passant  que  beaucoup  de  nobles 

(•)  Prononça  son  oraison.  Ce  discours,  traduit  en  français,  fut  pu- 
blié par  Jean  Richer.  Paris  1573.  Nous  en  avons  donné  une  analyse 
dans  la  Notice. 

et  eslevez  esprits  remarquèrent  ces  particularitez ,  et 
prindrent  là-dessus  une  opinion  de  bon  succez  de  nos 
affaires.  La  raison  estoit  que ,  quand  en  une  affaire  pu- 
blicque  survient  chose  qui  ne  vient  pas  ordinairement, 
il  semble  que  cela  apporte  quelqu'occasion  de  bien  ou 
mal  espérer.  Ce  n'est  pas  pourtant  que  les  gentils- 
hommes dudict  pays  estiment  qu'autre  que  Dieu  puisse 
conduire  une  telle  affaire  a  bonne  fin  ,  et  que  ce  n'est 
que  de  luy  seul  d'où  despend  tout  bon  succez.  Aucuns 
d'entr'eux  donnent  ceste  liberté  de  discourir  aux  esprits 
oyseux ,  et  qui  sont  bien  aises  de  s'exercer  en  quelque 
chose  plutost  qu'à  mal  dire  ou  mal  faire.  Soit  donc 
prins  le  chant  de  l'allouette  pour  risée,  ou  comme  on 
voudra,  tant  y  a  qu'il  fut  ainsi,  et  que  si  au  ciel  appa- 
roissent  des  cornettes  à  la  naissance  ou  à  la  mort  des 
grands  princes,  il  ne  sera  pas  inconvénient  qu'en  1? 
terre  eust  esté  donné  quelque  signe  de  l'eslection  qui 
depuis  fut  faicte. 

J'ay  dit  cy-dessus  que  l'oraison  dudict  sieur  avoit 
esté  imprimée,  et  que,  pour  respondre  aux  ambassa- 
deurs de  l'Empereur,  il  y  avoit  adjousté  cinq  feuillets  , 
ce  qui  le  mettoit  en  grande  peine,  parce  que  le  sénat 
faisoit  instance  d'avoir  la  coppie  qu'il  estoit  tenu 
bailler  incontinent  après  l'avoir  prononcée  pour  estre 
portée  aux  palatjnatz  :  il  ne  pouvoit,  ny  ne  vouloit  la 
délivrer  si-tost,  parce  qu'il  ne  vouloit  pas  que  les  am- 
bassadeurs qui  venoient  après  luy  luy  respondissent 
comme  il  avoit  faict  aux  autres,  et  aussy  qu'il  n'avoit 
peu  en  si  peu  de  temps  faire  transcrire  et  traduire  ce 
qu'il  avoit  adjousté  de  nouveau.  Mais  en  cela  fut-il 
secouru  par  le  sieur  Solikoski,  qui  mit  en  vulgaire, 
ce  qu'il  avoit  dict  en  latin,  et  mit  en  besoigne  vingt 
38.  9 

escrivains  qu'il  faisoit  travailler  jour  et  nuict,  si  bien 
qu'en  trois  jours  il  rendit  mil  exemplaires  de  ladicte 
oraison,  rabiliés  selon  que  ledict  sieur  l'avoit  pro- 
noncée. 

Et  après  que  les  ambassadeurs  de  Suéde  et  autres 
eurent  esté  ouis,  il  en  bailla  à  qui  en  demanda,  et  fut 
l'affluence  telle  de  ceux  qui  en  demandoient,  que,  trois 
jours  après,  il  ne  nous  en  demeura  que  bien  peu,  et 
encore  fallut-il  nous  deffaire  du  tout. 

Ledict  sieur  avoit  en  cela  beaucoup  d'avantage  sur 
les  autres  ambassadeurs,  lesquels,  n'ayant  point  fàict 
imprimer  leur  oraison,  n'en  baillèrent  que  trente- 
deux  :  chacune  coppie  devoit  servir  pour  le  moins  à 
mil  ou  douze  cens  personnes.  Mais  ledict  sieur  en 
bailla  en  si  grand  nombre,  que  tout  homme  qui  avoit 
quelque  peu  d'entendement  ou  de  langage,  l'avoit  en 
main  pour  en  faire  la  lecture  à  ceux  de  sa  compagnie: 
si  bien  que  l'on  voyoit  en  chacun  palatinat  quarante 
ou  cinquante  conventicules  pour  lire  et  examiner  la- 
dicte oraison. 

Le  changement  fut  tel,  que  nosdicts  ambassadeurs 
qui  avoient  esté  hors  la  ville,  en  lieu  fort  à  l'escart , 
furent  depuis  ce  jour-là  si  carressez  et  visitez,  que  je 
sçay  bien  que  audict  sieur  il  luy  en  cuida  couster  la 
vie,  tant  il  estoit  las  tous  les  soirs  d'avoir  parlé  depuis 
le  matin  jusques  au  soir. 

Il  faut  confesser  que  le  sieur  de  Lanssac  luy  estoit 
venu  fort  à  propos;  car  si  ledict  sieur  evesque  se  trou- 
voit  empesché,  et  qu'il  ne  peust  parler  à  tous  ceux  qui 
venoient  devers  luy,  il  se  tenoit  asseuré  que  ledict 
sieur  de  Lanssac  les  auroit  contentez  tout  ainsi  que 
s'il  s'y  fust  trouvé  :  comme  aussi  faisoit  M.  l'abbé  de 

L'Isle  de  sa  part.  Et  fut  arresté  entr'eux  trois  qu'ils  ne 
bougeroient  de  la  maison,  affin  de  pouvoir  recevoir 
et  contenter  ceux  qui  viendroient  devers  eiix,  qui 
estoient  en  effect  ceux  qui  là  nous  estoient  bien  af- 
fectez, et  ceux  qui,  après  avoir  ouie  l'oraison  dudict 
sieur  evesque,  estoient  revenuzà  nostre  parti,  et  les  uns 
et  les  autres  se  déclarèrent  sans  aucun  respect.  Et 
advint  que  beaucoup  de  gentils-hommes  vindrent  de- 
vers ledict  sieur  evesque  luy  demander  pardon  de  ce 
qu'ils  avoient  sollicité  contre  nostre  party,  et  disoient 
que  par  so  n  oraison  ils  avoient  recogneu  leur  faute. 

La  noblesse  ainsi  rendue,  peu  s'en  fallut,  du  tout 
nostre,  ledict  sieur  envoya  de  tous  costez  pour  en- 
tendre si  nos  adversaires  inventeroient  de  nouveau 
quelque  calomnie,  et  cependant  nous  envoya  aussi 
visiter  les  principaux  du  sénat.  J'allois  vers  ceux  qui 
jà  me  cognoissoient  avant  la  venue  dudict  sieur  eves- 
que. 

Bazin  visitoit  souvent  ceux  avec  qui  il  avoit  prins 
cognoissance  quand  il  fut  envoyé  en  la  première 
diette,  et  quand  il  fut  en  la  mineure  Polongne. 

Le  doyen  de  Die  faisoit  le  semblable  envers  tous 
ceux  qu'il  avoit  veuz  par  commandement  dudict  sieur 
evesque. 

Le  sieur  de  Balagny  entretenoit  ceux  qui  estoient 
de  sa  première  cognoissance,  et  d'autres  vers  lesquels 
il  avoit  esté  envoyé  par  ledict  sieur  evesque,  dont  les 
principaux  sont  messieurs  les  evesques  de  Cujavie ,  de 
Gracovie  et  de  Plasko;  les  palatins  de  Lansissic, 
Russie,  Kuelme  et  Plosko  ;  M.  le  mareschal  Oppa- 
linski,  le  grand  chancellier  et  ses  enfans,  le  castellan 
de  Gamimie,  homme  d'authorité,  le  capitaine-general 

9» 

de  la  Mazovie,  le  castellan  de  Landem,  et  autres  quatre 
ou  cinq  dont  j'ay  oublie'  le  nom.  Envers  tous  ceux-là 
ledict  sieur  evesque  employa  ledict  sieur  de  Balagny 
et  non  autre,  hors-mis  le  bon  François  et  moy,  quand 
nous  l'accompaignions. 

Il  fut  aussi  visiter  souvent  M.  le  palatin  de  Wra- 
tislavie,  de  qui  a  esté  parlé  cy-dessus,  et  le  référen- 
daire, frère  du  capitaine-general  de  la  grande  Po- 
longne,  avec  lesquels  il  avoit  contracté  grande  amitié 
du  temps  de  son  premier  voyage,  et  pareillement  visita 
souvent  M.  Saffranies,  gentil-homme  de  grande  au- 
thorité,  et  d'une  vie  severe  et  grandement  louée  d'un 
chacun. 

Lesdicts  Wratislavie  et  Saffranies  luy  firent  tous- 
jours  response  qu'ils  pensoient  que  leur  nation  ne  fust 
point  despourvue  de  personnages  capables,  et  qu'il  ne 
s'en  trouvast  quelqu'un  d'entr'eux  digne  de  luy  bailler 
la  couronne  ;  mais  qu'ils  sei  oient  tousjours  du  costé  de 
là  où  la  pluspart  de  la  noblesse  tourneroit,  et  si  le  sort 
tumboit  sur  le  très  illustre  duc  d'Anjou,  ils  luy  ren- 
droient  telle  fidélité  et  obéissance  qu'il  convenoit  à 
bons  et  fidelles  subjects. 

J'ouis  un  mot  dudict  Saffranies,  que  je  ne  puis 
laisser  en  arrière,  afiin  qu'on  cognoisse  que  ce  n'est 
pas  sans  cause  qu'il  a  le  bruict  d'estre  amateur  de  sa 
patrie.  Discourant  avec  ledict  sieur  de  Balagny  sur  le 
faict  de  la  Sainct  Barthélémy  et  des  troubles  de  France, 
il  dit  ces  propres  mots  :  «  Je  suis  de  la  religion  qu'on 
dit  evangelique,  et  n'ay  pas  délibéré  d'en  changer; 
mais  j'aimerois  mieux  mourir  cent  fois,  si  tant  de  fois 
je  le  pouvois  faire ,  que  de  prendre  jamais  les  armes 
pour  le  faict  de  la  religion  contre  mon  prince.   Et 

voilà  pourquoi,  puisque  je  délibère  de  l'endurer  tel 
que  Dieu  me  le  donnera,  je  désire  sur  toutes  choses 
qu'il  ne  soit  point  tache  de  cruauté.  » 

Ledict  sieur  de  Balagny  voyoit  aussi  le  palatin  de 
Rave,  parce  qu'il l'avoit  cogneu  à  son  premier  voyage, 
et  aussy  avoit  prins  cognoissance  et  amitié  avec  son 
filz  à  Padoue.  Ledict  palatin  a  sept  enfans  portant  les 
armes. 

Beaucoup  de  gentils-hommes  aussy  venoient  veoir 
ledict  sieur  de  Balagny,  qui  estaient  de  sa  première 
cognoissance. 

J'ay  touché  ces  particularitez  parce  que  je  ne  pou- 
vois  faire  autrement  sans  faire  tort  audict  sieur  de  Ba- 
lagny, voulant  ny  prester  ny  desrober  rien  qui  soit 
de  l'honneur  ny  du  labeur  d'autrui. 

Le  sieur  de  Lanssac  vit  quelquefois  le  palatin  Laski  -7 
alla  aussi  visiter  le  palatin  de  Welne  (0  et  grand  capi- 
taine de  Samogitie ,  et  luy  bailla  ledict  sieur  evesque 
Bazin  pour  luy  aider  pour  le  langage.  Lesdicts  sieurs 
Welne  et  de  Samogitie  luy  firent  fort  honneste  et  sage 
response,  qu'ils  portoient  grand  honneur  à  la  cou- 
ronne de  France  et  au  très  illustre  duc  d'Anjou,  pour 
le  grand  commancement  qu'il  avoit  en  toutes  choses 
dignes  d'un  prince  souverain,  et  que,  comme  amateurs 
de  leur  patrie,  ils  seroient  toujours  d'advis  de  prendre 
celuy  qui  leur  seroit  le  plus  utile,  et  le  plus  à  propos 
pour  gouverner  leur  royaume.  Et  de  faict,  ils  furent 
pour  nous  au  jour  de  l'eslection,  bien  qu'ils  fussent  les 
derniers  à  opiner,  et  certainement  leur  authorité  servit 
de  beaucoup  pour  la  Lithuanie. 

Jl  est  vray  qu'il  y  avoit  d'autres  grands  seigneurs 

(0  Welne  :  Vilna. 

dudict  pays,  comme  sont  les  chancelliers  de  Lithuanie 
et  le  duc  Constantin ,  palatin  de  Kiovie,  de  qui  depen- 
doit  la  Voîinie,  et  le  duc  Sluski,  lesquels  ducs  ne  nous 
tirent  pas  grand  mal;  car  ils  se  retirèrent  avant  l'eslec- 
tion  pour  ce  qu'on  ne  leur  avoit  voulu  donner  séance 
de  ducs,  comme  aussi  avoit  esté  fait  au  duc  de  Prusse, 
et  lesquels  estoient  assez  ouvertement  enclins  a  favo- 
riser le  parti  d'Ernest;  mais  leur  suite  fut  de  nostre 
çosté  attirée  par  les  Mazovites,  avec  lesquels,  dès  le 
commancement  de  leur  arrivée,  ils  avoient  juré  fra- 
ternité, et  avoient  telle  communication  ensemble, 
qu'ils  ne  se  séparèrent  point,  et  furent  tousjours  d'une 
opinion. 

Ledict  sieur  de  Lanssac ,  vers  la  fin,  à  la  prière 
dudict  sieur  evesque,  alla  visiter  le  castelian  de  Pos- 
nanie,  parce  que  ses  neveux,  qui  sont  aujourd'huy  à 
Paris,  nous  venoient  veoir  souvent  pour  veoir  baller, 
voltiger  et  tirer  des  armes. 

Il  fut  aussi  visiter  le  comte  Stanislaus  Goukbra  , 
frère  du  comte  Andréas,  qui  a  esté  ici  ambassadeur, 
qui  luy  fit  response  que  quand  on  viendroit  au  jour 
de  l'esiection,  il  feroit  ce  qu'appartenoit  à  un  bon 
gentil-bomme,  soigneux  et  amateur  du  bien  public. 
Cependant  luy  vouloit-il  bien  dire  qu'il  portoit  un 
infiny  regret  de  ce  qu'il  ne  pouvoit  visiter  ledict  sieur 
evesque  de  Valence,  et  luy  rendre  partie  de  l'amitié 
qu'il  avoit  eue  avec  son  père,  le  priant  d'en  vouloir 
faire  son  excuse,  avec  beaucoup  d'autres  bons  propos 
et  démonstrations  amyables  ;  reservant  toutesfois  qu'il 
suivroit  l'opinion  du  comte  Andréas  son  frère,  de 
nui  il  ne  se  pouvoit  départir. 

Depuis  le   io  d'avril,  qui  fut  le  jour  que  l'oraison 

fut  prononcée,  jusques  au  3  de  may,  que  l'on  com- 
mença à  procéder  à  l'eslection ,  ledict  sieur  evesque 
fut  tousjours  grandement  occupé,  tant  aux  audiences 
que  pour  pourveoir  aux  difficultez  qui  survenoient 
d'un  jour  à  autre,  par  la  diligence  de  ceux  qui  vou- 
loient  empesclier  que  le  très-illustre  duc  fust  esleu. 
J'en  pourrois  toucher  beaucoup  de  partieularitez  ;  mais 
il  me  suffira  d'en  toucher  cinq,  qui  furent  les  princi- 
pales. 

La  première  fut  qu'un  palatin,  qui  est  homme  d'en- 
tendement et  d'authorilé,  fut  d'avis  que,  pour  oster 
tout  empeschement  qui  pourroit  survenir,  il  failloit 
faire  trois  choses. 

La  première,  de  licentier  M.  le  cardinal  Commen- 
don ,  et  luy  commander  de  sortir  hors  du  royaume  : 
sa  raison  estoit  parce  que  ledict  cardinal  ne  pouvoit 
ny  devoit  assister  à  l'eslection,  ny  comme  personne 
publicque,  ny  comme  privée,  et  mesme  qu'il  n'estoit 
pas  «ambassadeur  pour  le  Pape,  car  il  y  avoit  un  nonce 
qui  faisoit  la  charge  d'ambassadeur;  et  de  plus  il  n'a- 
voit  point  esté  délégué  par  aucun  des  compétiteurs  : 
et  pour  en  dire  la  vérité,  la  principale  raison  estoit 
parce  que  ledict  palatin  et  autres  evangeliques  crai- 
gnoient  que  ledict  cardinal,  qui  a  beaucoup  de  crédit 
par  delà,  ne  rompist  soubs  prétexte  de  religion  l'union 
qui  estoit  entre  les  uns  et  les  autres,  et  empeschast 
que  la  confédération  faicte  à  la  diette  des  roys  à  War- 
sovie  pour  la  diversité  de  la  religion  ne  fust  con- 
firmée. 

L'autre  point  qu'il  vouloit  mettre  en  avant,  estoit 
qu'on  licenciast  trois  ou  quatre  mil  gentils-hommes 
mazovites  qui  estoient  la  1  esidens,  et  par  le  moyen  des 

autres  qui  pourroient  survenir  d'un  jour  à  autre,  pour- 
roient  surmonter  en  nombre  le  reste  de  la  noblesse. 

Le  tiers  point  de  ce  qu'il  vouloit  proposer  estoit 
que  l'eslection  fust  différée  jusques  à  ce  que  la  cor- 
rection des  loix  commancée  à  l'autre  diette  fust  ache- 
vée ;  mais  son  principal  but  estoit  que  ladicte  confé- 
dération fust  jurée  et  confirmée. 

Cela  apporta  beaucoup  d'ennuy  audict  sieur  eves- 
que,  et  me  souvient  qu'un  serviteur  dudict  sieur  pa- 
latin apporta  audict  sieur  ceste  nouvelle ,  qu'il  disoit 
estre  la  meilleure  qu'il  eust  peu  désirer  pour  nous.  Et  à 
la  vérité,  ledict  sieur  pensoit  qu'il  se  mocquast;  mais 
voyant  que  c'estoit  à  bon  escient  il  luy  dist  que  ces 
trois  articles-là  ne  pouvoient  servir  qu'à  amener  beau- 
coup de  troubles;  et  sembloit  qu'il  ne  peust  advenir 
aux  ambassadeurs  de  l'Empereur  chose  tant  agréable 
que  ceste-là;  car  si  ledict  cardinal  estoit  licencié,  ce 
que  ledict  sieur  ne  croyoit  pas  ,  il  falloit  aussi  que  les 
autres  ambassadeurs  courussent  la  mesme  fortune,  qui 
estoit  en  effect  le  pis  qui  nous  pouvoit  advenir. 

Quant  au  second  point,  bien  qu'il  y  eust  de  gentils- 
hommes mazovites  pauvres,  si  ne  falloit-il  pas  croire 
qu'ils  fussent  aisez  à  gaigner,  et  moins  du  costé  dont 
l'on  faisoit  semblant  de  le  craindre;  car  ils  se  decla- 
roient  assez  ouvertement  enclins  à  nostre  parti,  qui 
n'avions  moyens  ni  la  volonté  de  gaigner  personne  par 
argent  ni  par  promesses. 

Pour  le  tiers  point,  la  prolongation  estoit  plus  contre 
nous  que  contre  aucun  des  compétiteurs ,  parce  que 
nous  estions  de  plus  loing,  et  ayant  moins  de  moyen 
d'estre  secourus  de  conseil,  d'amis  et  d'autres  choses 
nécessaires.  Et  d'autant  que  l'on  voit  bien  que  le  plus 

grand  nombre  penchoit  de  nostre  costé,  ladicte  pro- 
longation ne  pouvoit  servir  qu'à  faire  avec  le  temps 
refroidir  les  volontez  de  ceux  qui  nous  favorisoient, 
et,  qui  plus  est,  la  menue  noblesse,  de  laquelle  nous 
estions  portez  pour  la  pluspart,  seroit  contrainte  de 
desloger  dans  peu  de  jours,  ce  qui  feroit  amoindrir 
d'autant  nostre  party. 

Ledict  serviteur  demoura  constant  en  son  opinion, 
quelque  raison  qu'on  luy  sceust  alléguer. 

Mais  ledict  sieur  evesque  despescha  incontinent  le 
sieur  de  Balagny,  Bazin,  le  doyen  de  Die  et  moi,  qui 
vismes  ce  jour-là  la  pluspart  des  principaux,  et  leur 
remonstrasmes  les  inconveniens  que  ces  trois  articles, 
s'ils  estoient  accordez  ,  apporteroient. 

Ledict  palatin,  par  la  remonstrance  que  luy  fit  un 
de  ses  amis,  recogneut  que  la  poursuite  desdicts  trois 
articles  pourroit  plus  nuire  que  prouffiter ;  mais  il 
avoit  jà  parlé  pour  le  premier  article. 

Et  furent  d'advis  lesdicts  seigneurs  sénateurs  que 
ledict  cardinal  et  les  autres  ambassadeurs  vuideroient 
le  royaume,  comme  sera  dict  cy-après. 

La  seconde  difficulté  fut  qu'estant  sorti  de  ceste  al- 
larme,  un  colonnel  appelle  Gracouf,  qui  est  celuy  qui 
avoit  conduit  ledict  sieur  evesque  jusques  à  Leipsic, 
se  trouva  aussi  à  ladicte  diette,  et,  avec  ses  compai- 
gnons  qu'il  y  avoit  amenez ,  fit  tout  ce  qui  luy  estoit 
possible  contre  nous.  Et  pour  autant  qu'il  est  subject 
du  roy  de  Polongne,  et  qu'il  avoit  esté  aux  guerres  de 
France,  nous  craignions  que  beaucoup  de  gens  don- 
nassent foy  à  ses  parolles  :  pour  le  moins  ceux  qui  es- 
toient de  contraire  party  pensoient  s'en  pouvoir  servir 
pour  nous  reculer  ;  car  estant  suscité,  à  mon  advis, 

par  quelques  ambassadeurs,  ils  s'en  alloient  par  toutes 
les  tentes  monstrer  un  double  du  rolle  des  debtes  du 
Roy,  pour  par  ce  moyen  faire  penser  à  toute  la  na- 
tion qu'il  ne  falloit  point  espérer  aucun  secours  ni 
commodité  de  nostre  costé.  Et  affin  qu'on  ne  vist  point 
qu'ils  se  meslassent  d'affaire  où  ils  n'avoient  aucun  in- 
terest,  ils  feirent  une  requeste,  requérant  à  Messieurs 
du  sénat  qu'il  leur  fust  permis  de  pouvoir  faire  ar- 
rester  ledict  sieur  evesque,  en  vertu  d'une  obligation 
qu'ils  disoient  ledict  sieur  avoir  passe'e  de  se  repré- 
senter à  Francfort,  comme  dessus  a  esté  dict.  Ledict 
sieur  evesque  estant  adverty  par  aucuns  de  ses  amis 
du  langage  que  tenoit  ledict  Cracouf,  il  feit  entendre 
aux  principaux  seigneurs  que  c'estoit  chose  qu'on  ne 
devoit  endurer,  que  un  leursubject  usast  si  ouverte- 
ment de  telle  calomnie.  Cela  fut  cause  que  quelques- 
uns  conseillèrent  audict  Cracouf  d'envoyer  vers  ledict 
sieur,  pour  l'advertir  qu'il  vouloit  présenter  ladicte 
requcste,  affin  qu'il  regardast  de  le  contenter  de  quel- 
que notable  somme  d'argent  :  mais  ledict  sieur,  qui 
avoit  ses  armes  en  main,  leur  monstra  incontinent  la 
sentence  qu'il  avoit  apportée  du  sénat  de  Francfort, 
laquelle  estonna  fort  le  messager  desdicts  rheistres,  et 
recogneurent  bien  que  s'ils  la  presentoient  ils  en  au- 
roient  mauvaise  issue. 

Ledict  Cracouf  fut  encore  mis  sus  pour  attacquer 
ledict  sieur  d'un  autre  costé,  et  envoya  luy  demander 
un  serviteur  qu'il  lny  avoit  baillé  à  Leipsic  pour  le 
conduire,  qui  depuis  ne  l'avoit  voulu  laisser.  Il  de- 
manda la  valleur  d'un  cheval  qu'il  lui  avoit  baillé,  et 
s'il  ne  luy  satisfaisoit  dans  une  telle  heure,  menassoit 
de  venir  au  logis  dndict  sieur,  et  prendre  ledict  ser- 

viteur  devant  sa  face.  Disoit  davantage  qu'il  luy  en  fe- 
roit  rendre  raison  à  son  retour  par  l' Allemagne.  Le- 
dict  sieur  lui  fît  response  qu'il  avoit  en  Alleniaigne 
beaucoup  plus  d'amis  que  luy;  et  quant  au  serviteur, 
il  estoit  en  liberté  d'aller  ou  de  demourer.  Cette  bra- 
vade fut  faicte  audict  sieur ,  comme  il  est  vraisem- 
blable, à  la  sollicitation  des  ambassadeurs  de  quelques- 
uns  des  compétiteurs. 

En  ce  mesrne  jour  vint  par  devers  ledict  sieur  un 
jeune  gentil-homme  pollac,  qui  estoit  page  de  Rozam- 
bergt ,  et  qui  faisoit  semblant  de  s'en  estre  fuy  pour 
venir  servir  ledict  sieur.  Et  pour  donner  quelque  ap- 
parence à  la  farce,  il  ne  fut  pas  si-tost  en  son  logis 
qu'il  fut  poursuivy  par  des  serviteurs  dudict  Rozam- 
bergt,  qui  faisoient  semblant  de  le  vouloir  emmener 
par  force  ;  mais  il  leur  fut  respondu  de  telle  façon 
qu'ils  n'en  firent  pas  grande  instance.  Le  page  entre- 
tint ledict  sieur  d'aussi  bon  sens  que  jeune  homme 
qu'il  veit  jamais,  et  se  disoit  neveu  du  palatin  de  Cra- 
covye,  vers  lequel  il  feit  semblant  d'aller  le  soir  pour 
l'advertir  de  ce  qui  luy  estoit  advenu  le  matin.  Il  ne 
faillit  pas  de  revenir,  et  dist  audict  sieur  evesque  que 
son  oncle  luy  avoit  promis  de  le  prier  de  l'emmener 
en  Fiance  avec  soy,  et  que  cependant  il  l'envoyoit  par 
devers  luy  pour  le  prier  de  luy  bailler  l'assurance  qu'il 
vouloit  bailler  à  ceux  de  la  religion,  affin  de  la  com- 
muniquer à  ses  amis  pour  les  ramener  à  nostre  party. 
Ceste  demande  feit  cognoistre  audict  sieur  que  c'estoit 
un  espion  ;  et  pour  tel  il  luy  commanda  de  se  retirer 
à  sondict  maistre,  luy  donna  charge  de  luy  dire  de  sa 
part  que  telles  finesses  estoient  trop  grossières  pour  ceux 
qui  avoient  manie' affaires  avant  que  venir  en  Polongne. 

La  troisiesme  allarme  fut  d'une  lettre  apportée  de 
Constantinople.  C'estoit  une  lettre  que  le  bassa  (0  es- 
crivoit  aux  estats  de  Polongne,  par  laquelle  il  les  prie 
de  la  part  du  Grand-Seigneur  d'eslire  pour  roy  un 
d'entr'eux,  et  là  où  cela  ne  se  pourroit  faire,  il  les  prie 
d'eslire  le  frère  du  roy  de  France. 

Cela  troubla  fort  ledict  sieur  evesque,  parce  que  les 
autres  compétiteurs  eussent  faict  leur  prouffit  de  ceste 
recommandation  ;  et  mesmes  les  ambassadeurs  de 
l'Empereur  avoient  touché  ce  point  en  leur  oraison, 
quand  ils  disoient  que  celuy  qui  auroit  la  Vallaquie 
par  la  faveur  du  Grand-Seigneur,  faudi oit  qu'il  se  ren- 
dist  son  feudataire,  et  qu'il  fist  en  tout  temps  ce  que 
ledict  Seigneur  luy  commanderoit.  Sçavoit  aussi  le- 
dict sieur  que  ce  mot  apposé  en  la  lettre  de  comman- 
dement irritoit  grandement  la  noblesse.  Or  y  avoit-il 
de  plus  que  le  bogdan  (2),  qui  avoit  retenu  le  messa- 
ger de  Constantinople,  et  avoitenvoyé  ladicte  lettre 
par  un  des  siens,  escrivoit  ausdicts  estats  :  «  Vous 
verrez  par  la  lettre  que  je  vous  envoyé,  que  le 
Grand-Seigneur  vous  commande  d'eslire  pour  vostre 
roy  le  frère  du  roy  de  France  :  vous  estes  bons  et  sages 
pour  vous  garder  de  faire  ceste  faute  ;  car,  puisque  le- 
dict Grand-Seigneur  le  veut  mettre  là,  vous  pouvez 
penser  que  c'est  pour  en  faire  un  puissant  ennemy  à 
toute  la  chrestienté.  » 

Incontinent  que  ledict  sieur  de  Valence  fut  advei ty 
de  ces  deux  lettres,  il  envoya  par  tous  les  palatinatz, 
affm  de  les  prévenir  avant  que  lesdictes  lettres  leur 
fussent  communiquées,  les   advertir  qu'elles  estoient 

C1)  Bassa  :  grand-visir. — (2)  Bogdan.  Bogdan  étoit  prince  de  Va- 
lachie. 


DE  CHOISNIN.     [l57^]  l4-I 

fauces  et  falsifiées,  ou  par  Bogdan ,  ou  par  quelqu'autre 
de  noz  ennemis.  Il  fit  remonstrer  que  nous  n'avions 
point  d'ambassadeur  à  Gonstantinople ,  comme  cer- 
tainement' en  ce  temps  là  M.  Dacqs  en  estoit  jà  party. 
Il  fit  remonstrer  que  pour  une  chose  de  si  grande  im- 
portance que  celle-là, le  Grand-Seigneur,  si  telle  eust 
este'  son  intention,  eust  bien  sceu  envoyer  un  clia- 
huz  (0,  et  en  escrire  luy-mesme;  que  ladicte  lettre 
n'estoit  pas  cachetée  d'un  scel  d'or,  comme  l'on  a  ac- 
coustumé  de  faire,  ny  enveloppée  dans  une  bourse  de 
soye  ou  de  drap  d'or,  et  que  si  l'on  faisoit  regarder  le 
traduict ,  il  seroit  escrit  en  papier  de  Vallaquie  ou  de 
Polongne;  qu'il  leur  devoit  souvenir  qu'en  son  orai- 
son il  avoit  protesté  de  ne  se  vouloir  aider  de  la  faveur 
d'homme  vivant,  que  de  la  leur  seulle.  Geste  remons- 
trance  fut  bien  et  favorablement  receue  et  entendue. 
Ce  mesme  advertissement  fut  donné  aux  principaux 
seigneurs  ,  qui  fut  cause  que  le  lendemain  après  au- 
cuns d'entre  eux  demandèrent  le  traduict  de  ladicte 
lettre  ,  qui  fut  incontinent  esgaré  ,  et  ne  se  trouva 
point.  Et  faut  en  cela  donner  quelque  chose  au  bon- 
heur dudict  sieur  evesque,  qui  avoit  maintenu  que 
cela  estoit  fauxj  car  le  bassa  qui  avoit  envoyé  la  lettre 
au  bogdan  (2)  n'avoit  point  envoyé  de  traduict  comme 
l'on  avoit  accoustumé  de  faire.  Et  n'avons-nous  peu 
sçavoir  si  ledict  traduict  avoit  esté  fait,  ou  par  le  bog- 
dan, ou  par  quelqu'un  des  seigneurs  de  Polongne,  tel- 
lement que  de  fausseté  il  n'y  en  avoit  point  :  mais  qui 
eust  représenté  le  traduict  l'on  Teust  jugé  faux ,  parce 

(0  Un  chahuz  :  un  chiaoux.  — 0)  Au  hogdan.  Ce  prince  fut  Tannée 
suivante  dépouillé  de  la  Valachie.  Il  implora  l'intervention  de  la  France 
prés  de  Sélim  n.  (Hist.  de  de  Thou,  liv.  lviii.) 

qu'il  n'estoit  pas  escrit  sur  papier  de  Constantinople. 
M.  le  mareschal  Oppalinski,  qui  est  homme  de  grande 
intégrité,  fit  grande  instance  qu'on  veist  le  messager 
qui  l'avoit  apportée,  et  pareillemenfle  traduict  :  mais 
le  bruict  de  ladicte  lettre  fut  incontinent  amorty,  et 
ne  s'en  parla  plus. 

Geste  fortune  eschappée ,  noz  ambassadeurs  pen- 
soient  estre  au-dessus  de  toutes  leurs  affaires;  mais  il 
en  survint  une  autre  fort  dangereuse,  qui  est  que  quel- 
ques-uns des  seigneurs,  et  en  grand  nombre,  vouloient 
qu'on  differast  l'eslection  jusquesà  ce  que  la  correction 
des  loix  seroit  faite  ;  mais  les  Mazovites,  advertis  que 
la  prolongation  pourroit  apporter  beaucoup  d'incon- 
veniens,  assistez  des  Lithuans,  vindrent  aux  pavillons 
dire  qu'ils  vouloient  avoir  un  roy,  et  pressèrent  si 
fort  lesdicts  seigneurs  ,  qu'ils  furent  contraints  de  leur 
promettre  que  dedans  huict  jours  précisément  l'on 
commanceroit  à  procédera  l'eslection,  et  députèrent 
quelques-uns  d'entre  eux  pour  veoir  ce  qui  jà  avoit  esté 
faictde  ladicte  correction,  et  y  adjouster  ce  qu'ils  trou- 
veroient  estre  nécessaire.  Les  ambassadeurs  terrestres 
protestoient  qu'ils  n'estoient  là  venuz  que  pour  faire 
un  roy  ;  mais  enfin  la  huictaine  fut  accordée. 

La  cinquiesme  allarme  fut  que  les  evangeliques 
protestoient  de  ne  vouloir  consentir  qu'on  procedast 
à  l'eslection  jusques  à  ce  que  la  confédération  fust 
signée  de  tous,  et  confirmée.  Plusieurs  des  catholicques 
n'en  vouloient  ouir  parler,  craignant  que  cela  feist 
venir  en  leur  royaume  toute  manière  d'heresies  et 
faulces  opinions  ;  car  au  reste  ils  protestoient  de  plus- 
tost  prendre  la  mort  que  de  consentir  qu'il  y  eust 
jamais  entr'eux  guerre  civille. 

Ledict  sieur  de  Valence,  prévoyant  que  ceste  con- 
tention pourroit  apporter  quelque  rupture  et  telle 
division  que ,  ou  il  n'y  auroit  point  de  roy,  ou  il  y  en 
auroit  trois  ou  quatre  ,  travailloit  jour  et  nuict  pour 
composer  ce  différend.  Il  remonstroitet  faisoitremons- 
trer  aux  catholicques  que  plustost  que  de  veoir  un 
schisme  ,  qui  seroit  le  moyen  d'appeller  Turcs  ,  Tar- 
tares  et  Moscovites  pour  ruiner  leur  pays,  il  valloit 
mieux  s'accommoder  en  quelque  sorte  avec  les  autres. 
Aux  evangelicques  il  faisoit  remonstrer  que  en  vain  met- 
toient-ils  peine  d'establir  et  mettre  leurseureté,  comme 
ils  pensoient  faire  par  ladicte  confédération,  si  par 
leur  importunité  les  catholicques  se  departoient  d'eux; 
que  si  cela  advenoit  ,  ils  seroient  contrains  d'aban- 
donner et  maisons  et  femmes  et  enfans ,  et,  en  lieu  de 
religion ,  recevoir  une  désolation  et  entière  ruine  de 
tout  le  pays ,  qu'ils  se  dévoient  contenter  que  ladicte 
confédération  eust  esté  signée  à  la  première  diette  par 
plusieurs  et  des  principaux  des  catholicques ,  avec 
lesquels  ils  seroient  tousjours  les  plus  forts ,  s'il  en 
estoit  besoing  ,  pour  résister  aux  autres  qui  les  vou- 
droient  assaillir  :  il  leur  remonstroit  aussi  les  malheu- 
reux fruits  qu'ont  apporté  les  guerres  civilles  en 
plusieurs  lieux  de  la  chrestienté  ;  et  entre  les  autres 
parmi  la  pluspart  des  hommes,  tant  d'une  part  que 
d'autre,  il  n'est  resté  aucune  marque  ny  trace  de  reli- 
gion. Ces  admonnestemens  profitèrent  beaucoup,  car 
il  y  eut  des  catholicques  qui,  pour  éviter  la  guerre 
civille  ,  aimèrent  mieux  signer  ladicte  confédération, 
esperans  que  Dieu  avec  le  temps  apporteront  quelque 
remède.  Il  y  eut  aussi  beaucoup  d'evangelicques  qui 
remirent  quelque  chose  de  leur  aygreur.  Et  ainsi  fut 

appaisé ledict  différend,  sauf  que  Tarcbevesque  (0  et 
les  evesques  et  quelques  catholicques ,  ne  voulurent 
point  la  soubz-scrire. 

Le  sieur  Martin  Dobory ,  dont  cy-dessus  a  esté  parlé, 
retournant  de  France,  arriva  quatre  ou  cinq  jours  avant 
l'eslection  ,  qui  recita  fidellement  au  sénat,  et  par 
beaucoup  d'autres  compaignies,  ce  qu'il  avoit  veu  et 
cogneu  de  Testât  de  la  France ,  et  de  la  personne  du 
très  illustre  duc  d'Anjou. 

Il  ne  sera  point  hors  de  propos  que  je  racompte  ce 
que  devint  l'abbé  Cyre,  duquel  j'ai  jà  parlé  deux  fois. 
Jl  avoit,  comme  dessus  est  dict,  esté  desavoué  par 
l'Empereur,  et  toutesfois,  faisant  l'office  d'un  serviteur 
constant  et  affectionné  à  son  maistre ,  il  ne  s'estoit  pas 
retiré,  mais  s'en  alla  en  Lithuanie,  où  il  pensoit  estre 
quelque  temps  avant  que  l'on  eust  sceu  de  ses  nou- 
velles; et  renouvella  si  bien  ses  anciennes  pratiques, 
que  à  son  partement  il  pensoit  tenir  toute  la  Lithuanie 
en  faveur  de  l'archiduc  Ernest;  et  de  fait  son  espérance 
estoit  très-bien  fondée  s'il  n'y  eust  eu  depuis  du  chan- 
gement. Et  partant  dudict  pays,  il  s'en  revint  devers 
la  Prusse,  et  de  là  pensoit  venir  aux  pays  de  l'Empe- 
reur pour  luy  apporter  nouvelles  de  ce  qu'il  avoit 
faict;  mais  quelques  bons  personnages  qui  en  enten- 
dirent la  nouvelle  se  délibérèrent  de  le  surprendre, 
et  de  faict  tomba  entre  les  mains  du  lieutenant  de  Ma- 
riembourg,  dont  est  capitaine  le  castellan  de  Danski, 
et  fut  un  peu  rudement  traicté  parles  soldats,  qui  l'em- 
menèrent prisonnier,  sa  malle  et  ses  papiers  saisiz. 
Ceci  advint  sur  la  fin  de  la  diette  tenue  à  Warsovie  la 

(0  Varclievesque  :  l'archevêque  de  Guesne,  primat  de  Pologne.  Il 
gouvernoit  le  royaume  pendant  l'interrègne. 

feste  des  Roys.  Cependant  l'Empereur,  estant  adverty 
de  ceste  rétention, s'en  plaignit  aigrement;  mais,  d'au- 
tant qu'il  n'y  avoit  personne  qui  eust  puissance  de  le 
délivrer,  ledict  Cyre  demoura  là  jusques  à  l'eslection  : 
auquel  temps  il  fut  amené'  à  Warsovie,  la  malle  pré- 
sentée au  sénat,  les  lettres  qu'il  portoit  veuës  et  re- 
cogneuës ,  et  ses  praticques  descouvertes. 

Et  pour  autant  que  ledict  sieur  de  Valence  s'ap- 
perceut  bien  que  les  palatins  de  Cracovye  et  Podollie 
estoient  personnes  de  grande  authorité,  et  que  l'on 
avoit  quelque  opinion  qu'ils  portassent  le  party  du  roy 
de  Suéde,  il  les  fit  visiter  avec  espérance  que  s'il  ne 
pouvoit  les  gaigner  peut-estre  les  pourroit-il  adoussir, 
et  sur- tout  leur  faire  entendre  au  vray  les  vertuz  et  la 
valleur  du  très  illustre  duc  d'Anjou.  Par  deux  fois  il 
les  fit  visiter  par  Bazin,  et  à  la  seconde  Cracovye  en- 
voya audict  sieur  son  filz ,  le  capitaine  de  Cazimir,  qui 
est  un  jeune  homme  autant  sage  et  ad  visé,  au  dire 
dudict  sieur  evesque,  qu'il  en  ait  veu  en  Polongne, 
avec  lequel  il  eut  beaucoup  de  propos  ;  et  bien  qu'il 
soit  homme  qui  ne  dict  pas  tout  ce  qu'il  a  sur  le  cœur 
sans  y  avoir  bien  pense',  toutesfois  il  sembloit  en  ses 
propos  qu'il  voulust  taxer  quelques-uns,  qui  se  jac- 
toient  que  si  le  très  illustre  duc  d'Anjou  estoit  esleu 
roy,  ils  auroient  tant  de  crédit  et  d'authorité,  qu'ils 
pourroient  avancer  ou  reculer  ceux  à  qui  ils  vou- 
droient  bien  ou  mal.  Cela  donna  occasion  audict  sieur 
evesque  de  luy  racompter  ce  qui  estoit  autrefois  ad- 
venu entre  le  pape  Clément  et  le  cardinal  Colomne. 
Ledict  cardinal  Colomne  avoit  véritablement  beaucoup 
aide'  audict  Clément  à  estre  pape  ;  et  sur  le  crédit  qu'il 
avoit  justement  acquis,  il  devint  un  peu  insolent  à 
38.  10 

presser  et  importuner  son  maistre  :  et  luy  advint  que, 
pour  avoir  esté  refusé  de  quelque  chose  qu'il  avoit 
demandée,  il  reprocha  au  Pape  qu'il  luy  estoit  ingrat 
et  recognoissoit  mal  qu'il  l'avoit  faict  pape.  Clément 
ne  s'eschaufFa  pas  fort  de  la  colère  de  son  cardinal , 
mais  luy  respondit  ainsi  :  «  Monseigneur,  s'il  est  ainsi 
que  vous  m'ayez  fait  pape,  permettez  doneques  que  je 
soie  pape,  et  que  vous  ne  le  soyez  pas;  car,  faisant  ce 
que  vous  faictes,  vous  me  voulez  oster  ce  que  vous 
dictes  m'avoir  donné.  »  Ledict   sieur  conclud  par-là 
qu'il  s'asseuroit  qu'il  n'y  avoit  seigneur  en  toute  la 
Polongne  qui  voulust  suivre  l'exemple  du  cardinal 
Colomne;  et  quand  il  s'en  trouveroit,  ce  qu'il  ne  pen- 
soit  pas,  ledict  seigneur  duc,  s'il  estoit  esleu ,  seroit 
prince  si  juste  et  si  équitable,  qu'il  ne  defavoriseroit 
"jamais  l'un  pour  favoriser  l'autre  :  ledict  capitaine, 
comme  il  est  sage,  fit  semblant  de  n'avoir  point  eu 
ceste  opinion  là,  et  dict  pour  toute  response  que  ledict 
seigneur  duc,  s'il   estoit  esleu,   seroit  tousjours  tel 
qu'ilrecognoistroit  les  hommes  selon  leur  valeur  ;  et 
quant  à  l'opinion  de  son  père,  c'estoit  chose  à  quoy  il 
ne  s'estoit  pas  encore  bien  resoju,  et  qu'il  se  reservoit 
h  prendre  l'inspiration  que  Dieu  luy  donneroit  au  jour 
de  l'eslection. 

Les  propos  qu'ils  eurent  ensemble,  rapportez  au- 
dict  sieur  palatin,  il  luy  print  envie  de  venir  luy- 
mesme  veoir  ledict  sieur  evesque;  et  après  avoir  parlé 
ensemble,  furent  assez  contens  l'un  de  l'autre.  Et  fut 
la  resolution  dudict  palatin  telle,  qu'après  avoir  satis 
fait  à  sa  conscience,  comme  un  bon  amateur  de  sa 
patrie  devoit  faire,  il  luy  feroit  cognoistre  qu'il  esti- 
moit  et  honoroit  le  duc  d'Anjou  autant  que  prince  de 

la  terre.  Cela  estoit  autant  à  dire  qu'après  avoir  nommé 
celuy  qu'il  pensoit  estre  leplusutilepourson  royaume, 
il  ne  contrediroit  point  à  l'eslection  dudict  seigneur 
duc  d'Anjou,  s'il  voyoit  que  la  pluspart  inclinast  de  ce 
costé-là. 

Le  palatin  de  Podolie,  qui  est  un  des  plus  sages 
hommes  que  Iedict  sieur  evesque  ait  cogneu  en  ce 
pays-là,  vint  pareillement  le  veoir.  Et  voyant  Iedict 
sieur  qu'il  avoit  affaire  à  un  homme  franc,  et  qui  par- 
loit  ouvertement,  entre   autres  choses  luy  dict  que 
nous  avions   deux  manières  d'adversaires  :   les  uns 
estoient  pour  la  haine  qu'ils  portoient  et  au  Roy  et  au 
très  illustre  duc  d'Anjou  son  frère,  ou  pour  le  faict 
de  la  religion,  ou  pour  quelqu'autre  particularité;  les 
autres,  que  si  bien  ils  estimoient  le  duc  d'Anjou  plus 
digne  de  régner  que  aucun  des  compétiteurs ,  ils  pen- 
soient  toutesfois  que  pour  le  royaume  de  Polongne  un 
autre   seroit  plus  utile  que  luy,  et  que  Iedict  sieur 
evesque  s'asseuroit  qu'il  seroit  du  dernier  rang,  et  non 
du  premier  ,  et  que  quand  il  seroit  informé  des  vertuz 
dudict  seigneur  duc  d'Anjou,  non-seulement  l'aime- 
roit-il,  comme  il  faisoit  dès  à  présent,  mais  esperoit 
qu'il  seroit  entièrement  des  nostres,  et  recognoistroit 
que  Iedict  seigneur  duc,  pour  l'aage,  pour  l'expé- 
rience à  la  guerre  et  aux  matières  d'Estat,  pour  n'avoir 
point  d'ennemis,  pour  estre  sorty  de  maison  et  de  na- 
tion qui  ne  fut  oncques   ennemie  de  la  pollacque, 
pour  n'estre  empesché  à  résider  ny  à  gouverner  un 
autre  royaume,  comme  seroit  le  roy  de  Suéde,  pour 
n'avoir  point  de  forces   voisines   qui  deussent  rien 
donner  à  craindre  à  la  noblesse  dudict  pays,  devoit 
estre  préféré  à  tous  les  autres  compétiteurs  ;  et  toutes 

10. 

ces  raisons  considérant,  il  embrasseroit  nostre  cause. 

Ledict  palatin  remercia  ledict  sieur,  avec  beaucoup 
de  bonnes  paroles,  de  la  bonne  opinion  qu'il  avoit  de 
luy,  et  singulièrement  de  ce  qu'il  estimoit  que  s'il 
estoit  contre  nous,  ce  n'estoit  pour  autre  raison,  sinon 
que,  bien  que  ledict  seigneur  duc  fust  des  premiers 
princes  du  monde  pour  régner  en  tout  autre  pays, 
toutesfois  il  s'en  pourroit  trouver  autre  qui  seroit  plus 
utile  pour  la  Polongne.  La  difficulté  du  passage  lui 
sembloit  fort  grande,  et  encore  plus  la  faute  de  la 
langue.  Enfin  ils  départirent  bons  amis,  horsmis  que 
ledict  palatin  ne  se  déclara  pas  plus  avant  qu'il  avoit 
faict.  Et  depuis  parlant  avec  Bazin,  et,  comme  j'ay 
entendu,  avec  d'autres,  il  disoit  qu'il  se  tenoit  gran- 
dement oblige  audict  sieur  evesque  de  ce  que  si  fran^ 
chement  et  si  librement  il  luy  avoit  parle',  et  usoit  de 
ces  mots  :  «  Il  m'a  si  bien  dit  ce  que  j'avois  dans  le 
cœur  et  ma  fantaisie ,  quasi pernoctasset  in  corde  meo  ;  » 
c'est-à-dire  comme  s'il  eust  demouré  toute  une  nuict 
dans  mon  cœur.  * 

Les  gentils-hommes  de  la  Mazovie  et  autres,  reuniz 
ensemble,  vindrent  aux  pavillons  protester  qu'ils  vou- 
loient  que,  toutes  choses  laissées,  l'on  procedast  à 
l'eslection. 

Les  seigneurs  promirent  que,  incontinent  que  les 
ambassadeurs  seroient  departiz  cludict  lieu,  comme 
ils  avoient  jugé  estre  nécessaire,  toutes  autres  occupa- 
tions seroient  délaissées  pour  mettre  fin  à  la  plus  né- 
cessaire. Et  pour  ce  faire,  ordonnèrent  que  tous  les 
ambassadeurs  vuideroient  le  royaume,  et  comman- 
dèrent au  chancellier  de  tenir  preste  la  response  qui 
leur  seroit  baillée  pour  retourner  à  leurs  princes. 

Ledict  sieur  evesque  fit  remonstrer  à  quelques-uns 
des  principaux  qu'il  ne  devoit  en  cest  endroit  estre 
traicte  comme  les  autres,  parce  que  sortant  du  royaume 
ils  entroient  en  leurs  maisons,  et  pouvoient  revenir  en 
deux  jours  ;  mais  luy  et  ses  coinpaignons  estoient  venuz 
de  si  loing,  que  s'il  partoit  une  fois  il  ne  pourroit  plus 
revenir. 

Les  grands  qui  s'en  meslerent  pour  nous  ne  purent 
rien  gaigner,  et  fallut  recourir  aux  gentils-hommes 
privée,  qui  trouvèrent  l'ordonnance  si  inique  et  si  ri- 
goureuse, qu'ils  vindrent  en  grand  nombre  au  sénat 
déclarer  qu'ils  des-advouoient  leurs  députez,  qui  sans 
leur  sceu  avoient  consenti  à  ladicte  ordonnance. 

Les  Mazovites  dirent  qu'il  n'estoit  besoing  d'envoyer 
si  loing  les  ambassadeurs  de  France,  lesquels,  s'ilplai- 
soit  ainsi  au  sénat,  ils  prendroient  sur  leur  charge,  et 
leur  assigneroient  quelque  endroit  de  leur  province  où 
ils  fussent  seurement  et  commode'ment. 

Les  sénateurs,  voyant  l'advis  commun  de  ladicte 
noblesse,  changèrent  d'opinion,  et  ordonnèrent  que 
lesdicts  ambassadeurs  auroient  le  choix ,  ou  de  s'en  re- 
tourner vers  leurs  princes,  ou  de  demourer  en  lieux 
qui  leur  seroient  assignez. 

Aux  ambassadeurs  de  l'Empereur  fut  baille'e  la  ville 
de  Louvics,  qui  est  grande  et  fournie  de  toutes  com- 
moditez,  qui  n'est  qu'à  douze  lieues  de  Warsovie. 

Ledict  sieur  evesque  fut  envoyé  à  quinze  lieues  de 
là,  en  une  ville  appellée  Plosko. 

Les  Suédois  ne  furent  qu'à  cinq  lieues,  parce  que 
le  palatin  de  Cracovie  leur  favorisoit. 

Tous  les  ambassadeurs  furent  appeliez  en  un  mesme 
jour,  pour  prendre  leurs  despesches. 

Et  advint  par  bonheur  que  quelques-uns  des  amis 
dudict  sieur  evesque,  en  cheminant  et  approchant  de 
la  grande  tente,  luy  dirent  les  principaux  poincts  de 
ce  que  les  ambassadeurs  de  l'Empereur  avoient  dict  à 
leur  départ;  qui  fut  cause  pour  leur  respondre  sur  le 
champ,  qu'en  prenant  congé  ledict  sieur  evesque 
changea  une  partie  de  ce  qu'il  avoit  délibéré  de  leur 
dire. 

Cela  fut  remarqué  et  tenu  pour  miracle,  parce  que 
plusieurs  ne  pouvoient  comprendre  comme  il  avoit 
deviné,  ou  si-tost  entendu  ce  qu'avoit  esté  dit  contre 
nous.  Quoy  qu'il  en  soit,  ceste  seconde  oraison  (0  luy 
donna  plus  de  nom  que  la  première,  et  dès  ce  jour-là 
il  n'y  avoit  homme  qui  ne  jugeast  que  nous  emporte- 
rions la  faveur  de  la  noblesse. 

Un  mesme  jour  fut  prefix  à  se  retirer;  mais  les  am- 
bassadeurs de  l'Empereur  contestèrent  deux  ou  trois 
jours,  et  protestoient  de  ne  vouloir  point  partir  que  le 
cardinal  et  les  autres  ambassadeurs,  et  nommément 
ceux  de  France,  ne  s'en  fussent  allez. 

La  noblesse  pressoit  de  commancer  l'eslection,  les 
sénateurs  s'excusoient  sur  la  demeure  et  des-  obéissance 
des  ambassadeurs. 

Le  palatin  de  Cracovie,  mareschal  du  royaume, 
les  envoya  tous  sommer  de  s'en  aller.  Je  ne  sçais  pas 
en  quels  termes  l'on  parla  aux  autres;  mais  à  noz  am- 
bassadeurs, un  gentil-homme  bien  discret  leur  dict  tel- 
les paroles  de  la  part  dudict  palatin  :  Qu'il  lesprioit  de 

C1)  Ceste  seconde  oraison.  Ce  discours  fut  publié  par  Richer,  à  la 
suite  de  celui  dont  nous  avons  parlé  dans  la  note  de  la  page  128.  Mont- 
luc  répond  aux  nouvelles  objections  qui  avoient  été  présentées  par  les 
adversaires  de  la  France. 

satisfaire  à  ce  qu'ils  avoient  promis  de  desloger,  et  s'il 
y  avoit  quelque  chose  qui  les  arrestast,  l'on  satisferoit 
à  tout  ce  dont  ils  pourroient  avoir  faute. 

Ledict  sieur  evesque  de  Valence  fit  response  qu'il 
ne  vouloit  point  entrer  en  dispute  à  sçavoir  qui  devoit 
partir  le  premier  ou  le  dernier;  que  luy  et  ses  com- 
paignons  avoient  esté  envoyez  pour  obéir  au  sénat,  et 
non  pour  contester.  Mais  vray  estoit  qu'ayant  veu  que  les 
autres  ne  faisoient  semblant  de  desloger,  ilpensoit  que 
le  sénat  eust  changé  son  ordonnance;  mais  qu'ils  es- 
taient resoluz  de  partir  non-seulement  au  jour,  mais 
à  Theure  qui  leur  seroit  mandée  par  lesdicts  seigneurs. 
Bien  pria-il  le  messager  de  dire  audict  sieur  palatin 
que,  s'il  estoit  possible  de  les  laisser  pour  ce  jour-là, 
ils  le  prendroient  à  grande  obligation,  affin  de  se  pour- 
veoir  de  ce  qu'estoit  nécessaire  pour  le  voyage. 

Ceste  response  fut  fidellement  portée  audict  palatin 
de  Cracovie,  lequel  avec  grand'preface  d'honneur  la    * 
redict  à  tout  le  sénat,  et  monstra  qu'il  estoit  bien  aise 
de  faire  parangon  (0  avec  la  response  des  ambassadeurs 
de  l'Empereur. 

Et  incontinent  envoya  par  devers  noz  ambassadeurs, 
pour  les  prier  que  puisqu'ils  avoient  gaigné  ce  point 
de  la  modestie  avec  tout  le  sénat,  qu'il  les  prioit  aussi 
de  satisfaire  à  leur  promesse,  qui  estoit  de  desloger  ce 
mesme  jour. 

Ce  qui  fut  faict,  car  ledict  sieur  evesque  s'en  alla 
incontinent,  et  le  sieur  de  Lanssac  demoura  ce  soir-là 
pour  entendre  ce  qu'auroit  esté  fait  à  l'apresdinée. 

Une  heure  avant  le  département  dudict  sieur,  il  me 
despescha  vers  Leurs  Maj estez,  et  leur  mandoit  que 

(0  De  faire  parangon  :  de  la  comparer. 

l'on  commenceroit  à  procéder  à  l'eslection  le  lundy, 
et  que  d'entrée  nous  emporterions  des  douze  parts  les 
neuf;  et  usoit  de  ce  mot  :  des  douze  tables  du  damier 
nous  en  avons  les  neuf  asseurées.  Et  puis  que  cela  ad- 
vint, et  en  la  mesme  façon  qu'il  avoit  esçript,  Ton  ne 
peult  nier  qu'en  ladicte  négociation  il  n'y  ait  eu  quel- 
que chose,  et  de  la  diligence  et  de  la  prévoyance,  et  du 
discours  dudict  sieur  pour  prévoir  le  bien  et  le  mal 
qui  pouvoit  advenir.  Je  -dis  ceci  pour  ceux  qui  font  si 
bon  marché  de  sa  peine  et  de  son  industrie,  et  disent 
que  tout  autre  l'eust  fait  aussi  bien  que  luy';  ausquels 
suffiroit  de  dire  que  c'est  assez  qu'ils  ne  l'ont  pas  faict; 
mais  j'ajouteray  ce  mot  :  qu'il  n'y  a  homme,  tant  soit- 
il  son  ennemy,  s'il  n'est  du  tout  malin  ou  ignorant,  qui 
n'avoue  qu'il  n'y  eut  jamais  négociation  où  tant  de 
difficultez  et  d'empeschemens  soient  survenuz.  On  ne 
pourra  aussi  nier  que  ledict  sieur  n'aye  promptement 
pourveu  à  tout. 

Or  je  reviens  à  l'eslection,  qui  fut  faicte  en  la  ma- 
nière qui  s'ensuit  : 

Les  gentils-hommes  vindrent  derechef  le  premier 
jour  de  may  protester  que  si  le  lundy  après  l'on  ne 
commençoit  à  faire  ladicte  eslection,  ils  estoient  reso- 
luz  de  se  retirer,  et  la  faire  entre  eux-mesmes.  L'ar- 
chevesque  protesta  aussi  qu'il  seroit  de  la  partie.  Les 
evesques  de  Cujavie  et  de  Cracovie  firent  semblable 
déclaration,  comme  aussi  firent  quelques  palatins  et 
plusieurs  castellans,  qui  menassoient  de  se  retirer  avec 
leur  noblesse.  L'affaire  fut  si  rudement  poursuivie  ce 
jour-là,  que,  sans  plus  d'espérance  de  retardement,  il 
fut  arresté  de  y  besoigner  le  lundy  3  de  may;  auquel 
jour  fut  dict  que  les  palatins  se  retireroient  en  leurs 

palatinats,  et  chacun  feroit  délibérer  sa  noblesse  sur 
les  quatre  compétiteurs. 

Je  ne  veux  obmettre  ce  qui  fut  fait  aux  pavillons, 
qui  est  que-les  pages  de  Polongne,  qui  sont  encore  plus 
meschans  que  les  nostres,  eslirent  parmy  eux  quatre 
compétiteurs,  firent  un  sénat  pour  contrefaire  l'eslec- 
tion  :  celuy  qui  représentait  Ernest  fut  bien  battu;  le 
Suédois  fust  chasse',  et  pour  le  regard  du  Pyaste,  ils 
prindrent  la  charrette  d'un  gentil-homme  qui  estoit 
chargée  de  vivres,  la  mirent  en  pièces,  bruslerent  l'es- 
sieu de  ladicte  charrette,  qu'on  appelle  en  ce  pays-là 
pyaste,,  et  se  prindrent  à  crier  :  Le  Pyaste  est  bruslé;  de 
sorte  que  les  sénateurs  ne  les  sceurent  pour  ce  jour 
faire  taire. 

Ladicte  noblesse,  avant  que  de  délibérer  chacune 
en  son  quartier,  se  mit  à  genoux,  et  la  plus  grande 
partie  avec  larmes  firent  leurs  prières ,  chantèrent  une 
hymne  du  Sainct  Esprit;  et  faut  confesser  qu'il  n'ad- 
vint jamais  chose  semblable  à  ceste-là;  car,  inconti- 
nent leur  oraison  faicte,  la  partie  françoise  se  trouva 
en  tous  les  palatinats  si  grande,  que  les  autres  avoient 
presque  honte  de  tenir  le  party  contraire.  Qui  fut 
cause  qu'en  moins  d'une  heure  nous  emportasmes  la 
pluralité'  (0  des  voix  en  treize  palatinats,  et  si  l'on  ne 

C1)  Nous  emportasmes  la  pluralité.  Pierre  Mathieu  [Histoire  de  Char- 
les ix,  liv.  vi  )  rapporte  quelques  particularités  qui  ont  été  omises  par 
Choisnin.  «  Les  catholiques ,  craignant  que  les  piastes ,  ou  ceux  qui  vou- 
«  loient  élire  un  Polonois ,  ne  s'accordassent  à  faire  un  roy  cle  contraire 
«  religion,  s'unirent  tous  pour  le  duc  d'Anjou,  de  manière  que  les 
«  cahiers  des  voix  de  tous  les  pavillons  raportés  clos  et  cachetés.,  le 
«  palatin  de  Podolie ,  qui  f avorisoit  les  piastes ,  s'appercevant  que  les 
«  volontés  alloient  du  costé  du  duc  d'Anjou,  se  retira  de  l'assemblée  , 
<(  et  se  mit  en  bataille.  On  croyoit  que  ce  différent  se  vuideroit  par  les 

sçavoit  rien  de  l'autre,  ce  qui  monstra  bien  que  c'es- 
toit  une  œuvre  de  Dieu. 

Les  sénateurs  ,  le  mardy  matin,  rapportèrent  ce  que 
chacun  avoit  trouvé  :  le  mesme  jour  les  autres  pala- 
tinats  qui  restoient  firent  le  semblable.  Le  mercredy, 
les  Lithuans,  qui  n'avoient  voulu  se  déclarer  qu'ils 
n'eussent  veu  le  cours  du  marché ,  se  déclarèrent  du 
tout  pour  nous.  Le  jeudy,  les  sénateurs  opinèrent  sur 
ce  qui  avoit  esté  faict  par  la  noblesse,  et,  convaincus 
d'un  si  grand  accord,  suivirent  pour  la  pluspart  l'opi- 
nion commune.  Le  palatin  de  Sandomyre  fit  une  fort 
belle  oraison,  et  conclut  pour  le»roy  qui  estoit  esleu, 
comme  aussi  ht  M.  le  mareschal  Oppalinski.  L'eves- 
que  de  Cujavie  ht  une  fort  belle  oraison,  rapportant 
ce  qui  est  escript  de  l'eslection  du  roi  Saiil  à  ce  qui  se 
faisoit  en  faveur  du  roy  qui  depuis  a  esté  esleu  ;  et 
ainsi ,  de  trente  ou  quarante  mil  voix  qu'il  y  pouvoit 
avoir,  il  n'y  en  eut  que  quatre  ou  cinq  cens  pour  les 
autres  compétiteurs.  Et  encore  eux ,  se  voyant  ainsi  en 
si  petit  nombre,  revindrent  volontairement  à  nous, 
horsmis  quelques-uns  qui  vouloient  s'esclaircir,  si  di- 
soient-ils,  des  raisons  d'une  part  et  d'autre.  Et  affin 
qu'on  pust  dire  que  l'eslection  avoit  esté  véritablement 
faicte  d'un  commun  accord,  il  fut  dict  que  l'on  choi- 
siroit  deux  sénateurs  pour  chascun  compétiteur,  qui 

«  armes  ;  mais  ceux  qui  estoicnt  pour  la  France ,  cl  les  Taboriski ,  grande 
«  et  puissante  famille  de  Pologne,  firent  ordonner  que  tous  ceux  qui 
«  estoient  pour  le  duc  d'Anjou  mettraient  un  mouchoir  ou  une  marque 
((  blanche  au  chapeau.  Le  nombre  fut  si  grand,  que  les  autres,  se  sen- 
»  tant  trop  foiblcs  pour  les  contrarier,  prirent  la  mesme  marque,  et 
«  consentirent  à  l'élection.  Le  temps  csLoit  alors  obscur  et  trouble,  et 
«  tout  aussitost  que  ce  consentement  fut  donné,  les  cahiers  ouverts  et 
«  les  yoix  comptées,  il  parut  clair  et  serein.  » 

cxamineroientles  raisons,  tant  d'une  part  que  d'autre  : 
M.  le  mareschal  Oppalinski  et  le  castellan  de  Danski 
furent  esleuzpour  nous,  et,  ce  me  semble,  l'evesque  de 
Cujavie  ;  mais  je  n'en  suis  pas  bien  asseuré  :  ils  mon- 
trèrent en  cela  et  leur  éloquence  et  la  dextérité  de 
leur  esprit  ;  car  les  autres  députez  furent  tellement  con- 
vaincuz,  que  tous  ceux  qui  avoient  esté  contraires, 
à  haute  voix  revindrent  à  nous,  horsmis  Fevesque  de 
Plosko,  qui  voulut  avoir  cest  honneur  de  demourer 
seul  constant  pour  Ernest. 

Cecy  fut  faict  le  neuviesme  de  may,  le  samedy 
veille  de  la  Penthecoste,  sur  les  sept  heures  du  soir; 
et  pour  ce  qu'il  y  avoit  un  jour  qui  estoit  le  dimanche 
entre  deux  jusques  au  lundy,  qu'il  falloit  faire  la  pro- 
clamation, le  bon  archevesque  qui  trecsailloit  de  joye, 
de  peur  qu'il  survinst  quelque  changement,  cria  par 
trois  fois  :  Nous  avons  pour  nostre  roy  le  tres-illustrc 
duc  d'Anjou  ;  et  fust  suivy  d'une  infinité  de  gentils- 
hommes. 

En  mesme  instant  l'evesque  de  Cujavie,  les  pala- 
tins de  Sandomyre,  Laski,  et  le  castellan  de  Eacen  , 
despescherent  un  homme  à  nosdicts  ambassadeurs 
pour  les  faire  venir  en  grande  diligence ,  comme  ils 
firent ,  et  arrivèrent  le  lundy  au  soir. 

Or,  je  reviens  aux  sénateurs  qui  pensoient  avoir 
tout  faict  :  mais  Podollie,  Cracovie,  Wratislavie,  Rave, 
et  tous  ceux  qui  avoient  tenu  le  party  des  autres  com- 
pétiteurs ,  se  reunirent  ensemble ,  protestèrent  que 
l'ordre  n'avoit  pas  esté  gardé,  d'autant  que  Tarcheves- 
que  n'avoit  ny  ne  pouvoit  avoir  faict  légitimement  la 
proclamation;  car  cela  appartient  à  l'authorite'  des 
mareschaulx  :  joint  aussi  qu'ils  avoient  consenty  à  la- 

dicte  eslection,  à  la  charge  que  les  ambassadeurs  du 
roy  esleu  jureroient  de  faire  observer  ce  qui  avoit 
esté  arresté  par  eux  sur  les  loix  et  statutz ,  et  sur  la 
confédération  pour  le  faict  de  la  religion. 

Or  les  Zbaroski,Laski  et  plusieurs  autres  qui  avoient 
opinion  que  lesdicts  palatins  voulussent  troubler  ce 
qui  avoit  esté  faict  et  venir  à  une  autre  eslectîon ,  se 
preparoient  à  user  de  force  s'il  en  eust  esté  besoing. 

Mais  le  mareschal  Oppalinski,  castellan  de  Danski, 
et  les  evesques  de  Cujavie  et  de  Cracovie  arresterent 
ce  desseing. 

Arrivez  que  furent  lesdicts  ambassadeurs,  ledict 
sieur  evesque  envoya  Bazin  vers  lesdicts  palatins  de 
Podollie  et  de  Cracovie,  leur  1  emonstrer  que  les  autres 
compétiteurs  qui  avoient  esté  excluz  seroient  bien  aises 
de  voir  quelque  division,  et  que  cecy  serviroit  pour  les 
faire  venir  à  la  poursuite  avec  les  armes,  qui  seroit 
l'entière  ruine  et  désolation  dudict  royaume;  et  que 
quand  ainsi  seroit  qu'ils  eussent  juste  occasion  d'eux 
départir  de  la  compaignie,  encore  les  taxeroit-onà 
jamais  d'avoir  esté  cause  d'un  si  grand  mal,  qui  ne 
pourroit  jamais  estre  reparé. 

Lesdicts  palatins  rendirent  fort  courtoisement  raison 
à  Bazin  de  leur  départ  ;  protestèrent  que  ce  n'avoit  point 
esté  pour  vouloir  impugner  l'eslection  à  laquelle  ils 
avoient  volontairement  consenty,  et  que  leur  but  ne 
tendoit  qu'à  faire  que  toutes  choses  fussent  si  bien 
faictes,  qu'il  n'y  eust  rien  à  redire  pour  l'advenir.  Se 
plaignoient  que  ledict  sieur  archevesque,  qui  n'avoit 
point  de  pouvoir,  avoit  faict  la  proclamation  qui  ap- 
partient au  mareschal  du  royaume,  laquelle  procla- 
mation ne  pouvoit  aussi  estre  faicte  qu'on  n'eust  traitté 

avec  les  ambassadeurs  dudict  seigneur  roy,  tant  pour 
la  seurte'  de  luy  que  pour  l'establissement  des  affaires 
de  son  royaume. 

Geste  response  rapportée  par  ledict  Bazin ,  qui  fut 
toute  la  nuict  avec  eulx,  ledict  sieur  la  feit  entendre 
aux  principaux  de  noz  amis,  et  les  feit  très  -  instam- 
ment prier  de  ne  permettre  point  que  nous  vinssions 
à  une  rupture  et  division. 

Les  seigneurs,  recognoissans  le  danger  qu'il  y  avoit 
d'une  grande  et  pernicieuse  rupture,  députèrent  les 
evesques  de  Cujavie  et  de  Cracovie,  M.  le  mareschal 
Oppalinski  et  le  chancellier,  pour  aller  devers  lesdicts 
palatins  les  prier  de  la  part  de  tous  de  revenir  à  la  com- 
paignie  :  mais  ils  n'y  gaignerent  rien  pour  ceste  fois  ; 
car  lesdicts  palatins  requeroient  que  la  proclamation 
faicte  par  ledict  sieur  archevesque  fust  déclarée  nulle. 
C'estoit  chose  à  quoy  beaucoup  de  gens  ne  pouvoient 
consentir,  pour  ne  faire  injure  audict  archevesque. 
Ledict  sieur  evesque  proposoit  que  cela  se  pouvoit 
accorder,  que  ce  que  ledict  archevesque  "avoit  faict 
servist  de  déclaration  et  non  de  proclamation,  et  qu'il 
ne  fust  point  parlé  de  ce  qui  avoit  esté  faict,  ny  en  bien 
ny  en  mal,  et  que  au  reste  la  proclamation  se  fist  à  la 
manière  accoustumée.  Cecy  Tut  le  meroredy,  et  vers 
la  nuict  il  renvoya  Bazin  ausdits  palatins  pour  les 
prier  de  sa  part  de  se  contenter  de  ce  moyen ,  lequel 
ils  trouvèrent  bon,  et  promirent  de  se  trouver  le  jeudy 
matin  à  la  tente,  à  la  façon  accoustumée;  mais  il  sur- 
vint une  autre  difficulté  qui  cuyda  tout  troubler  :  c'est 
que  l'archevesque  et  tous  les  seigneurs,  dès  le  mardy 
matin,  s'estoient  retirez  dans  la  ville  de  Warsovie,  dé- 
libérez de  ne  retourner  plus  aux  tentes.  Lesdicts  pala- 

lins  disoient  qu'ils  ne  viendroient  point  ailleurs  qu'au 
lieu  où  l'eslection  avoit  esté  faicte,  de  sorte  qu'ils  furent 
en  nouvelle  combustion;  qui  fut  cause  que  ledict  sieur 
evesque  envoya  de  nouveau  Bazin  vers  lesdicts  palatins 
de  Podollie,  Cracovie,  Wratislavie,  Rave  et  autres, 
pour  les  prier  de  ne  s'arrester  point  à  si  peu  de  chose. 
Ils  respondirent  qu'à  la  première  diette  de  Warsovie 
il  avoit  esté  ordonné  que  l'eslection  seroit  faicte  et  par- 
faicte  en  la  campaigne,  soubz  les  pavillons,  et  que  fai- 
sant la  proclamation,  qui  estoit  le  principal  acte  de 
l'eslection,  ailleurs  que  là  où  il  avoit  esté  ordonné,  ce 
seroit  faire  ouverture  aux  ennemis  de  révoquer  en 
doubte  ce  qui  avoit  esté  faict,  et  avec  le  temps  procé- 
der à  une  autre  eslection.  Ceste  raison  sembla  audict 
sieur  evesque  fort  apparente,  et  il  la  fit  incontinent 
entendre  audict  archevesque,  le  priant  de  vouloir  re- 
tourner aux  champs  achever  ce  qui  avoit  esté  si  heu- 
reusement commencé.  Ce  bon  homme  n'y  vouloit  en- 
tendre, comme  aussi  ne  faisoient  pas  plusieurs  autres, 
qui  ne  ponvoient  volontiers  poster  que  lesdicts  sei- 
gneurs palatins  leur  donnassent  la  loy.  Enfin  les  ama- 
teurs de  paix  obtindrent  ce  point,  que  les  uns  et  les 
autres  se  trouveroient  le  vendredy  matin  aux  pavil- 
lons, où  lesdicts  palatins  vindrent  comme  ils  avoient 
promis. 

Je  dirai  une  chose  que  j'ay  apprinse  de  beaucoup 
de  Pollacs,  que  le  service  qu'a  faict  ledict  sieur  de  Va- 
lence au  Roy  pour  l'eslection  est  grand;  mais  celuy 
qu'il  fit  pour  la  proclamation  surmonta  l'autre,  parce 
que  si  la  rupture  desdicts  seigneurs  n'eust  esté  renouée, 
tout  ce  qui  avoit  esté  faict  s'en  fust  allé  en  fumée  :  le 
roy  de  Polongne  n'eust  pu  passer,  ni  eust  voulu  venu 

prendre  un  royaume  où  les  voisins  eussent  este  jà  ap- 
peliez par  les  uns  et  par  les  autres,  selon  la  passion  et 
interest  particulier. 

Les  sénateurs  avant  que  venir  à  la  proclamation 
députèrent  messieurs  l'evesque  de  Cujavie,les  palatins 
de  Sandomyre,  Laski,  PodollieetVuilne,  et  le  grand- 
chancellier ,  le  grand-capitaine  de  Samogitie  ,  les  cas- 
tellans  de  Gnesnen,  Sandomyre,  Dansic  et  Sanoc,  et 
le  capitaine  de  Balzan.  Tous  ceux-là  estoient  députez 
(  et  ne  me  souvient  pas  bien  s'il  y  en  avoit  d'autres  ) 
pour  venir  par  devers  noz  ambassadeurs,  et  prendre 
d'eux,  comme  ils  disoient,  l'explication  des  articles 
contenuz  en  l'oraison  :  mais  comme  elle  estoit  claire 
et  facile,  il  n'estoit  aucun  besoing  d'y  rien  adjouster 
ou  diminuer. 

D'entrée  ils  demandèrent  les  pouvoirs  :  le  sieur  de 
Lanssac  qui  n'en  avoit  point,  et  avoit  tenu  rang  d'am- 
bassadeur ,  dist  audict  sieur  evesque  qu'il  recevroit  ce 
jour-là  une  grande  honte  s'il  ne  trou  voit  moyen  de  l'en 
garentir;  ce  qu'il  feit  fort  volontiers  pour  l'amitié  qu'il 
luy  avoit  tousjours  portée,  et  feit  entendre  aux  sei- 
gneurs que  le  Boy  avoit  envoyé  ledict  sieur  de  Lanssac 
sans  pouvoir,  estimant  que  l'eslection  peut-estre  auroit 
jà  esté  faicte  avant  son  arrivée.  Ettoutesfois  Sa  Majesté 
chargeoit  expressément  ledict  sieur  evesque  de  le  re- 
tenir et  luy  faire  tenir  rang  d'ambassadeur,  s'ilpensoit 
que  sa  présence  fust  nécessaire  à  la  conduite  de  la 
négociation.  Il  leur  dit  aussi  que  le  commandement 
qu'il   avoit  receu  du  Roy  leur  devoit  autant  ou  plus 
contenter  comme  un  pouvoir  escript  en  parchemin  : 
aucuns  d'eux  ne  vouloient  recevoir  ceste   raison  en 
payement.  Enfin  il  fut  contraint  de  leur  dire  qu'il 

estoit  résolu  de  ne  négocier  point  que  ledict  sieur  de 
Lanssac  ne  demourast  au  degré  tel  qu'il  avoit  tenu. 
Les  autres  sénateurs  dirent  qu'il  n'y  avoit  homme  inté- 
ressé que  ledict  sieur  evesque,  et  que  pour  ceste  cause 
ce  n'estoit  que  temps  perdu  de  débattre  de  cela.  Et 
ainsi  demoura  ledict  sieur  de  Lanssac.  Ils  voulurent 
aussi  veoir  le  pouvoir  de  M.  l'abbé  de  L'Isle  ,  qui  leur 
fut  incontinent  monstre.  J'ai  bien  voulu  toucher  ces 
points,  pour  faire  cognoistre  que  ces  gens-là  recher- 
choient  de  bien  près  lesdicts  seigneurs  ambassadeurs. 
Puis  ils  demandèrent  les  instructions  ;  ledict  sieur  leur 
dit  que  c'estoient  pièces  secrettes  que  les  ambassa- 
deurs n'avoient  jamais  accoustumé  de  monstrer,  que 
c'estoit  assez  qu'on  eust  monstre  lettres  de  créance  et 
le  pouvoir.  Quelques-uns  d'entr'eux  maintenoient  que 
le  tout  devoit  estre  représenté  ,  parce  que  au  pouvoir 
y  avoit  une  clause  contenant  ces  mots  :  Jouxte  la 
forme  et  la  teneur  de  noz  instructions  ,  et  conclu  oient 
par-là  que  sans  lesdictes  instructions  le  pouvoir  ne 
pouvoit  de  rien  servir.  Mais  les  autres  dirent  que 
c'estoit  trop  presser  lesdicts  ambassadeurs. 

Puis,  sur  la  déclaration  des  articles,  la  dispute  fut 
grande  et  longue,  parce  que  lesdicts  députez  essay  oient 
de  gaigner  quelque  chose  à  leur  advantage.  Noz  am- 
bassadeurs aussi  estoient  fermes  à  ne  rien  adjouster  à 
ce  qui  estoit  contenu  en  ladicte  oraison.  Et  parce  qu'il 
falloit  respondre  sur  le  champ ,  et  qu'il  n'y  avoit  lieu 
de  consulter  par  ensemble,  ledict  sieur  evesque  estoit 
contrainct  cte  respondre  promptement  :  et  enfin  toutes 
choses  passèrent  pour  ce  jour-là  au  contentement  d'une 
part  et  d'autre. 

Le  samedy,  lesdicts  députez  revindrent  et  presen- 

terent  à  noz  ambassadeurs  les  articles  qu'ils  avoient 
faicts  entr'eux  avant  l'eslection ,  parmy  lesquels  il  y 
en  avoit  quelques-uns  qui,  à  la  vérité  ,  sembloient 
avoir  esté  faicts  contre  l'authorité  du  roy ,  quel  qu'il 
fust ,  qui  seroit  pnis  après  esleu.   Mais  ledict  sieur 
evesque  ,  après  en  avoir  ouy  la  lecture,  respondit  que 
ny  luy  ny  ses  collègues  n'avoient  aucun  pouvoir  d'ap- 
prouver ny  reprouver  lesdicts  articles.  Quelques-uns 
desdicts  députez  maintenoient  que  les  pouvoirs  qui  jà 
avoient  esté  monstres  estoient  généraux.  Lediet  sieur 
evesque  respondit  que  le  pouvoir  gênerai  ne  se  pouvoit 
estendre,  sinon  en  ce  que  le  Roy  auroit  peu  prévoir, 
et  que  lesdicts  articles  estoient  de  telle  nature,  que 
ledict  seigneur  Roy  ne  pouvoit  pas  deviner  qu'on  en 
eust  deu  parler  à  ses  ambassadeurs.   Quelques-uns  se 
malcontenterent  de  ceste  response  ;  mais  la  pluspart 
fut  d'advis  qu'on  s'en  devoit  contenter.  Ce  sont  les  ar- 
ticles qui  ont  esté  icy  si  longuement  disputez  par  les 
ambassadeurs  dudict  pays,  lesquels  depuis  ont  esté 
corrigez  à  la  volonté  dudict  seigneur  Roy. 

Lesdicts  députez  retournèrent  au  sénat,  où  ils  fei- 
rent  rapport  de  toute  leur  négociation,  au  grand  con- 
tentement de  toute  la  noblesse.  Et  je  ne  veux  oublier 
à  escrire  que,  sur  l'article  qui  contenoit  que  le  roy  de 
Polongne  feroit  apporter  le  revenu  des  terres  qu'il  a 
en  ce  royaume,  plusieurs  de  la  menue  noblesse  crièrent 
à  haute  voix  :  «  Nous  n'avons  point  affaire  d'argent, 
ayons  nostre  roy,  et  luy  et  nous  serons  assez  riches.  » 
Incontinent  après  l'on  envoya  par  devers  noz  am 
bassadeurs ,  qui  ne  se  firent  pas  prier  d'aller  mettre  la 
dernière  main  à  l'œuvre,  et  firent  le  serment  entre  les 
mains  de  l'archevesque  à  la  manière  accoustumée.  Le 
38.  11 

palatin  de  Cracovie,  sans  leur  donner  loisir  de  se  le- 
ver, leur  en  proposa  un  autre  qui  contenoit  que  ledict 
seigneur  Roy  esleu  maintiendroitla  paix  entre  ceux  qui 
sont  de 'différentes  religions,  et  n'essayeroit  de  les  ra- 
mener par  effusion  de  sang,  ny  par  cruauté'.  Et  encore 
que  cest  article  ne  fustpas  de  si  grande  importance  qu'il 
en  fallust  débattre,  toutesfois  noz  ambassadeurs  trou- 
vèrent mauvais  ce  second  serment ,  duquel  ne  leur 
avoit  esté  parlé,  au  moins  de  le  faire  en  ceste  façon. 
Mais,  voyant  que  toute  la  noblesse  vouloit  desloger, 
et  qu'il  n'y  avoit  plus  de  moyen  de  la  retenir,  et  que 
si  la  proclamation  n'eust  esté  faicte  ce  jour-là,  il  eust 
esté  impossible  de  rassembler  la  compaignie,  ils  pas- 
sèrent outre.  Et  après  avoir  esté  amenez  à  leurs  sièges 
près  de  M.  l'archevesque,  ledict  palatin  de  Cracovie, 
comme  mareschal  du  royaume ,  feit  la  proclamation 
pour  la  première  fois.  Le  mareschal  Oppalinski, comme 
mareschal  de  la  Cour,  la  feit  pour  la  seconde  fois.  Le 
grand  capitaine  de  Samogitie  ,  pour  le  mareschal  de 
Lithuanie,   la  feit  pour  la  tierce.  Le  Te  Deum  lau- 
damus  fut   incontinent  chanté,  et  la  pluspart   avec 
grande  effusion  de  larmes.  Et  parce  qu'il  falloit  aussi 
le  chanter  en  la  grande  église  de  Warsovie  ,  ledict 
sieur  evesque  pressa  tant  lesdicts  palatins  de  Cracovie 
et  de  Podolie,  et  plusieurs  autres  des  chefs  evangeli- 
ques,  qu'ils  s'y  trouvèrent  avec  les  catholiques.   Et 
cecy  firent-ils  volontiers  pour  monstrer  que  l'eslection 
et  proclamation  avoient  esté   faictes    d'un  commun 
accord  et  sans  aucune  division. 

La  proclamation  faicte,  toute  la  noblesse  se  retira  : 
aussi  firent  les  sénateurs,  horsmis  quelque  petit  nombre 
qui  demeurèrent  pour  eslire  les  ambassadeurs   qui 

viendroient  en  France ,  et  pour  dresser  leurs  mémoires 
et  faire  sceller  le  décret.  Parmi  lesquels  mémoires  dé- 
voient estre  insérés  les  articles  qui  avoient  esté  accordez 
avec  noz  ambassadeurs  le  jour  avant  la  proclamation. 
Mais  ils  furent  si  changez  et  si  desguisez,  que  ledict 
sieur  evesque  refusa  tout  à  trac  de  les  signer,  et  ne  sça- 
voità  qui  se  prendre  d'une  si  grande  faute  qu'avoit  esté 
faicte,  comme  aussi  les  sénateurs  se  trouvoient  bien 
empeschez;  caries  uns,  qui  n'avoient  assisté  à  l'accord 
qui  avoit  esté  faict  avec  nosdicts  ambassadeurs,  ne 
pensoient  pas  qu'on  n'y  eustrien  adjousté  ou  diminué; 
les  autres,  qui  estoient  bien  recors  de  tout  ce  qui  avoit 
esté  passé,  recognoissoient  qu'il  y  avoit  quelque  chose 
de  changé;  mais  ils  ne  se  voy oient  pas  assez  en  nombre 
pour  la  corriger.  L'opinion  commune  estoit  que  le 
secrétaire  avoit  voulu  dresser  lesdicts  articles  le  plus 
à  l'avantaige  dudict  pays  qu'il  avoit  peu,  bien  qu'il 
rejetast  la  coulpe  sur  le  chancellier  qui  estoit  jà  party. 
Enfin  lesdicts  seigneurs  corrigèrent  un  article  qui 
estoit  le  plus  important.  Aux  autres  ils  n'y  voulurent 
toucher  :  tellement  que  ledict  sieur  evesque  ,  après 
avoir  refusé  longuement  de  les  signer ,  et  voyant  que 
lesdicts  ambassadeurs  députez  prenoient  sur  ce  occa- 
sion de  ne  venir  en  France ,  il  fut  contraint  de  les  si- 
gner, comme  aussi  firent  ses  compaignons,  s'asseurant 
bien  que  le  roy  esleu,  à  sa  venue,  facilement  obtien- 
droit  des  estats  que  le  toutfust  corrigé  et  remis  comme 
il  avoit  esté  accordé  avant  ladicte  proclamation.  J'es- 
tois  jà  venu  par  deçà  ;  mais  j'ay  entendu  que  ledict 
sieur  evesque  cuyda  mourir  d'ennuy  de  se  voir  réduit 
à  telle  nécessité  qu'il  failloit,  ou  signer  chose  qu'il 
n' avoit  accordée,  ou  bien  ,  en  le  refusant ,  estre  cause 

1 1. 

d'un  nouveau  trouble,  qui  estoit  ce  que  noz  adversaires 
desiroient  le  plus  ;  mais  enfin  il  print  le  party  le  moins 
dangereux ,  et  qui  plus  facilement  se  pouvoit  reparer. 

Sur  ces  articles  aussi  a  esté  en  Fiance  longuement 
disputé ,  parce  que  ledict  sieur  evesque  maintenoit 
qu'ils  estoient  de  beaucoup  difFerens  à  ce  qui  avoit 
esté  traité  entre  luy  et  ses  collègues,  et  les  députez 
du  sénat  ;  et  s'asseuroit  bien  que  ledict  sénat  et  la  no- 
blesse repareroient  la  faute  dudict  secrétaire,  comme 
elle  a  faict  depuis. 

Il  luy  survint  une  autre  difficulté  :  c'est  que  le  pa- 
latin de  Cracovie,  mareschal  du  royaume,  ayant  esté 
mal-content,  ou  de  l'eslection  des  ambassadeurs,  ou 
de  quelque  autre  délibération  qui  n'est  venue  à  ma 
cognoissance,  se  partit  de  la  compaignie;  de  quoy 
quelqu'un  des  amis  de  nostre  party  advertit  noz  am- 
bassadeurs; les  advertit  aussi  que  ledict  palatin  s'en 
alloit  sans  avoir  ni  signé  ni  scellé  le  décret  de  l'eslec- 
tion ,  et  que  cela  pourroit  susciter  beaucoup  de  trouble. 
Quelqu'un  estoit  d'advis  de  le  retenir  par  force;  mais 
ledict  sieur  evesque,  qui  voyoit  que  ce  seroit  allumer 
un  feu  qui  ne  se  pourroit  facilement  esteindre,  voulut 
aller  par  devers  ledict  palatin  pour  le  prier  ne  s'en 
aller  point  que  le  décret  ne  fust  scellé. 

Ledict  palatin  se  monstra  si  courtois  et  si  gratieux, 
que  incontinent  le  vint  trouver,  bien  qu'il  fust  prest  de 
monter  en  coche,  et  lui  accorda  de  demourer  jusques 
à  tant  que  ledict  décret  seroit  scellé.  Et  ainsi  à  la  pour- 
suite dudict  sieur  evesque,  qui  envoya  incontinent  par 
devers  lesdicts  seigneurs  sénateurs,  le  décret  fut  ap- 
porté audict  palatin.  Et  après  qu'il  y  eut  apposé  son 
scel,  il  s'en  alla  pour  se  marier  le  jour  après,  comme 

il  fit;  et,  ainsi  que  j'ay  entendu  depuis,  ce  bonhomme, 
en  l'aage  de  soixante -cinq  ans,  espousa  une  belle  et 
jeune  damoiselle. 

J'avois  obmis  à  escrire  que  le  quatriesme  joui'  après 
l'eslection,  et  pendant  que,  pour  les  raisons  cy-dessus 
couchées,  il  y  avoit  quelque  différend  entre  les  pala- 
tins, arriva  un  chahuz  (0  envoyé  de  la  part  du  Grand- 
Seigneur,  sur  la  venue  duquel  ledict  sieur  discouroit 
ainsi  :  «  S'il  vient  pour  nous  favoriser,  la  noblesse  du 
pays  se  tiendra  grandement  ofFencée ,  et  dira  qu'on  a 
voulu  employer  la  force  et  le  crédit  d'un  tel  prince 
que  celuy  -  là  pour  la  contraindre   :  s'il  vient  aussi 
pour  nous  empescher ,  cela  pourra  susciter  quelque 
trouble,   attendu   que  la   proclamation    n'est  encore 
faicte.  »  Enfin  ledict  sieur  s'advisa  de  prier  tous  les 
amis   de  riostre  party  d'empescher  que  ledict  chahuz 
ne  fust  ouy  qu'après  que  tout  seroit  faict,  ce  que  luy 
fut  accordé;  car  aussi  bien  estoit-il  raisonnable,  et  ne 
pouvoit-on  faire  autrement,  que  de  mettre  fin  à  l'œu- 
vre qui  jà  estoit  si  advancée,  et  fut  son'  audience  dif- 
férée pour  quelques  jours. 

J'ay  expressément  réservé  pour  la  fin  de  mon  dis- 
cours à  parler  dudict  chahuz ,  qui  fut  entretenu  six  ou 
sept  jours  avec  un  traitement  honneste  et  honnorable, 
lequel  eut  audience;  et,  après  avoir  présenté  le 
lettres  qu'il  apporloit,  déclara  sa  charge  fort  sage- 
ment et  modestement.  Sa  charge  estoit  de  faire  en- 
tendre à  tous  les  seigneurs  et  à  la  noblesse  de  Polongne 
et  de  Lithuanie,  que  le  Grand-Seigneur  l'envoyoit 
pour  se  condouloir  avec  eux  de  la  perte  de  leur  roy, 
son  bon  voisin,  parent  etamy,  pour  les  admonester 

(l)  Un  chahuz  :  ce  chiaoux  s'appeloit  Achmet. 

aussi  de  n'estre  si  longuement  sans  eslire  un  roy;  que 
telle  longue  dilation  pourroit  convier  leurs  ennemis  à 
faire  quelque  entreprinse  sur  eux  ;  qu'il  les  exhortoit 
et  prioit  d'eslire  un  d'entre  eux,  et  que  si  cela  ne  se 
pouvoit  faire,  se  gardassent  d'eslire  prince  qui  eust 
inimitié  ou  querelle  avecluy;  et,  s'accommodant  ainsi 
à  son  conseil  et  à  son  advis,  il  prendroit  soubs  sa  pro- 
tection, et  le  roy  ainsi  par  eux  esleu,  et  tous  leurs 
pays  ;  qu'il  avoit  entendu  que  quelques  princes  leurs 
voisins  parloient  de  leur  courir  sus,  et  forcer  leur  an- 
cienne liberté;  qu'en  ce  cas  Son  Altesse  leur  faisoit 
offre  de  toutes  ses  forces  pour  les  secourir  et  deffendre 
envers  tous  et  contre  tous  ;  et  pour  cest  effect  avoit  jà 
escrit  aux  deux  bogdans,  et  à  son  bascha  en  Hongrie, 
de  se  tenir  prests  à  les  venir  secourir  incontinent  qu'ils 
en  seroient  requis. 

Plus  dit  ledict  chahuz  que  ,  deux  jours  avant  son 
arrivée,  il  avoit  entendu  l'eslection  jà  faicte  en  faveur 
du  duc  d'Anjou ,  frère  du  roy  de  Fiance ,  et  que  telle 
eslection  ne  seroit  point  désagréable  au  Grand-Sei- 
gneur, parce  qu'il  n'a  nulle  inimitié  ni  querelle  avec 
ledict  prince  esleu. 

Ceste  proposition  faicte  en  public,  il  parla  en  secret 
plus  ouvertement  aux  palatins  de  Podolie  et-  de  Russye, 
qui  sont  personnages  sages,  amateurs  de  leur  patrie,  et 
de  grande  authorité,  ausquels  les  Turcs,  quand  ils 
viennent  en  Polongne,  ont  accoustumé  de  s'addresser 
parce  qu'ils  sont  sur  la  frontière. 

Ledict  chahuz  vint  veoir  ledict  sieur  evesque,  et 
après  avoir  louguement  discouru  avec  luy,  par  le 
moyen  d'un  truchement  qui  parloit  latin  comme  s'il 
eust  esté  vingt  ans  sur  la  leçon  de  Ciceron,  il  n'en  tira 


DE  CHOISNIN.    [l57  3  j  167 

autre  chose,  sinon  que  son  maistre  avoit  infiniment 
désiré  qu'en  Polongne  il  n'y  eust  point  de-roy  estran- 
ger,  parce  que  c'estoit  le  vray  moyen  d'entretenir 
bonne  amitié  et  intelligence  avec  ledict  pays;  mais, 
puisque  le  sort  estoit  tombé  sur  le  très-illustre  duc 
d'Anjou,  il  se  tenoit  asseuré  que  sondict  maistre  feroit 
envers  luy  tout  bon  office  de  voisin  et  amy;  qu'il  avoit 
entendu ,  depuis  son  arrivée ,  que  l'Empereur  et  les 
princes  d'Allemaigne  menassoient  ledict  roy  esleu  de 
luy  empescher  le  passage  pour  venir  en  son  royaume, 
et  mesme  que  les  ambassadeurs  dudict  seigneur  Em- 
pereur en  avoient  faict  quelque  mention  en  leur  orai- 
son; et  si  ainsi  estoit,  sondict  maistre  seroit  contraint 
de  s'en  mesler,  et  n'endureroit  point  qu'un  tel  royaume, 
de  qui  il  a  esté  tousjours  bon  amy,  receust  aucun  tort 
de  ses  voisins. 

Or  je  veux  respondre  à  ceux  qui  sottement  etcalom- 
nieusement  ont  divulgué  que  le  roy  de  Polongne  a 
esté  esleu  à  la  prière  et  sollicitation  dudict  Graad- 
Seigneur. 

Aux  François  il  me  suffira  de  dire  que  M.  l'eves- 
que  d'Acqs  (0,  qui  est  personnage  tel  qu'on  le  peut 
désirer  pour  un  bon  ambassadeur,  voyant  que  le  roy 
de  Polongne  estoit,  ainsi  qu'on  faisoit  courir  le  bruict 
enConstantinople,  fort  malade,  il  voulut  tanter  le  gué, 
et  sçavoir,  le  cas  advenant  que  ledict  Roy  mourust,, 
quelle  seroit  l'affection  du  Grand-Seigneur,  et  pour 
qui  il  voudroit  employer  sa  faveur  ;  et  trouva  en  efFeet 
qu'il  estoit  résolu  à  tenir  la  main  à  ce  qu'autre  qu'un  Pol- 
lac  ne  fust  esleu;  et  de  ce  en  donna  advis  ledict  sieur 
evesque  d'Acqs  à  Leurs  Majestez  et  audict  seigneur 

v1)  L 'evesque  d'Acqs  :  François  de  Noailles. 

roy  de  Polongne,  et  confirma  depuis  son  opinion 
par  autres  lettres.  Le  semblable  escrivit-il  aussi  audict 
sieur  evesque  de  Valence  par  lettres  du  i4  mars.  Or, 
à  mon  advis,  ledict  sieur  evesque  d'Acqs,  outre  ce 
qu'il  avoit  appris  de  ceux  avec  lesquels  il  avoit  négo- 
cié, il  discouroit  sagement  que  les  seigneurs  et  gentils- 
hommes pollacs  trouveroient  fort  mauvais  que  aucun 
des  compétiteurs  se  fust  faict  recommander  par  ledict 
Grand- Seigneur,  tant  parce  que  la  recommandation 
d'un  plus  grand  apporte  avec  soy  quelque  comman- 
dement, que  aussi  pour  autres  raisons  particulières 
qu'il  avoit  entendu  d'un  gentil-homme  pollac,  ambas- 
sadeur pour  lors  à  Constantinople  ;  et  de  ce  donna-il 
advis  audict  sieur  evesque  de  Valence  par  les  lettres 
cy-dessus  mentionnées.  Ceux  qui  en  parlent  donc  si 
témérairement,  seront  tousjours,  convaincuz  par  les 
lettres  dudict  sieur  d'Acqs,  escrites  tant  à  Leurs  Ma- 
jestez  que  audict  sieur  evesque  de  Valence. 

Quant  aux  estrangers  (qui  sont,  comme  il  est  vrai- 
semblable, autheurs  de  ceste  calomnie),  il  suffira  de 
leur  dire  que  si  ledict  Grand-Seigneur  a  recommandé 
le  très  illustre  duc  d'Anjou  avant  l'eslection  ,  leur  ca- 
lomnie pourroit  avoir  quelque  apparence  ;  mais  il  est 
certain  que  ledict  chahuz  arriva  après  que  tout  avoit 
esté  faict.  Et  quant  à  la  lettre  du  bascha,  cy-dessus 
mentionnée,  tant  s'en  fault  qu'elle  nous  proffitast, 
qu'elle  cuyda  du  tout  ruiner  toute  la  négociation, 
parce  qu'il  y  avoit  ces  mots  :  Vous  nefaudrez  et  obéir 
au  commandement  du  Grand-Seigneur.  Ceste  pa- 
rolle  offença  grandement  les  gentils-hommes  pollacs , 
qui  ne  receurent  onques  commandement  d'autre  que 
de  Dieu  et  de  leur  roy.  Et  encore  en  ladicte  lettre 

n'estoit  ledict  seigneur,  pour  lors  duc  d'Anjou,  re- 
commandé, sinon  en  cas  qu'ils  ne  voulussent  eslire 
l'un  d'entr'eux. 

La  conclusion  doncques  de  ce  propos  sera  telle  : 
que  le  Grand-Seigneur  voudroit  que  tous  ceux  de  la 
maison  de  France  eussent  de  grands  empires  ;  mais 
pour  le  royaume  de  Polongne,  il  eust  voulu  et  désiré 
que  un  Pollac  eust  esté  esleu.  Et  si  depuis  ladicte 
eslection  luy  a  esté  aggreable,  il  s'est  monstre  en  cela 
prince  sage  et  advisé  de  se  sçavoir  accommoder  au 
temps  et  faire  son  profit  de  tout  :  et  bien  qu'il  soit 
grand  et  puissant,  et  qui  se  peut  dire  formidable  à  ses 
voisins,  si  est-ce  qu'il  a  recogneu  qu'il  n'avoit  nulle 
occasion  d'estre  marry  que  lesdicts  Pollacs  eussent  usé 
de  leur  ancienne  liberté,  monstrant  assez  qu'il  n'avoit 
point  entendu  que  les  prières  qu'il  faisoit  d'en  prendre 
un  de  leur  nation  leur  servissent  de  commandement. 
L'on  dit  que  les  Pollacs  mesmes  ont  escript  audict 
Grand -Seigneur  qu'en  l'eslection  qu'ils  ont  faicte  du 
duc  d'Anjou,  ils  avoient  eu  esgard  à  sa  prière  et  re- 
commandation. Mais  jeresponds  à  cela  que  ce  sontpa- 
rolles  de  courtoisie  qui  ne  coustent  rien  à  dire  ou  es- 
crire  pour  conserver  l'amitié  d'un  si  grand  prince  que 
celuy-là;  et  cela  pourroit  avoir  quelque  lieu  si  le 
chahuz  fust  arrivé  avant  l'eslection  $  car  je  croy  certai- 
nement que  ladicte  noblesse  porte  grand  respect  audict 
Grand  -  Seigneur;  mais  puisque  le  chahuz  n'est  arrivé 
que  après  l'eslection,  et  n'a  esté  ouy  que  après  la  pro- 
clamation, l'on  n'a  peu  deviner  quelle  estoit  l'inten- 
tion dudict  Grand-Seigneur.  Quant  à  la  lettre  du  bas- 
cha,  qui  fut  escrite  quelques  jours  auparavant,  elle  fut 
tenue  pour  contrefaicte ,  ainsi  que  cy-dessus  a  esté  dict. 

Telle  fut  l'issue  de  ceste  grande,  longue  et  difficile  né- 
gociation, de  laquelle  ne  peut  estre  dict  l'autheur  que 
Dieu  seul  :  et  confessera  tout  homme  d'entendement 
qui  voudra  considérer  que  l'archiduc  Ernest,  pour  la 
voisinance,  pour  la  commodité'  d'ayde  et  de  secours,  s'il 
en  estoit  besoing,  et  pour  la  cognoissance  de  la  langue, 
et  pour  estre  si  jeune  que  les  Pollacs  l'eussent  peu  for- 
mer selon  leur  volonté',  Ernest  donc  en  apparence 
devoit  estre  plus  désiré  que  le  roy  qui  est  présente- 
ment esleu.  Le  semblable  se  peut  dire  du  roy  de  Suéde, 
roy  voisin,  qui  estoit  comme  appelle  à  la  couronne 
par  le  moyen  de  sa  femme  qui  estoit  sœur  du  feu  R.oy, 
et  qui  vouloit  unir  sa  part  de  la  Livonie  avec  celle  que 
les  Pollacs  possèdent. 

Quant  au  Moscovite,  il  faut  dire  que  Dieu  seul  l'a 
reculé;  car  si  ces  deux  puissances  eussent  esté  reunies 
ensemble,  l'AUemaigne  n'eust  eu  moyen  de  s'en  dé- 
fendre, et  pareillement  tout  le  reste  de  la  chrestienté 
eust  eu  belle  peur. 

L'opinion  des  Piastins  estoit  autant  plausible  qu'il 
estoit  possible;  car  c'estoit  une  grande  commodité  d'a- 
voir un  roy  de  leur  propre  nation,  qui,  pour  n'avoir 
force  ni  intelligence  estrangere,  eust  plus  obey  que 
commandé. 

Au  contraire,  le  très  illustre  duc  d'Anjou  estoit  de 
loingtain  pays ,  de  qui  la  pluspart  des  eslizans  n'a- 
voient  que  bien  peu  ouy  parler,  empesché  par  les  am- 
bassadeurs de  presque  tous  les  princes  de  la  chres- 
tienté, chargé,  bien  que  faucement,  d'une  infinité  de 
calomnies;  et  si  l'on  dit  qu'il  promettoit  beaucoup  de 
choses,  aussi  faisoient  bien  les  autres. 

Mais  qui  asseuroit  ceste   noblesse  que   ledict  sei- 

gneur  tiendroit  ce  que  ses  ambassadeurs  promettaient, 
et  mesme  que  plusieurs  estrangers,  par  lettres  et  par 
advertissemens,  mettoient  peine  de  faire  entendre  à 
ladicte  noblesse  que  tout  ce  que  ledict  sieur  de  Va- 
lence avoit  dict  n'estoit  que  songes,  menteries  et  vaines 
promesses?  L'on  dira  que  ce  nombre  des  palatins  et 
castellans  qui  avoient  esté  praticquez  avant  de  venir  à 
l'eslection;  mais  il  est  certain  que  pour  un  sénateur  il  y 
avoit  deux  cens  gentils-hommes,  tellement  que,  hors  que 
tous  lesdicts  sénateurs  eussent  esté  praticquez,  ce  que 
non,  leur  voix  ne  pouvoit  comme  rien  monter  au  prix 
du  grand  nombre  de  ceux  qui  n'avoient  peu  estre  pratic- 
quez. Et,  qui  plus  est,  l'on  ne  peult  nier  qu'en  la  pluspai  t 
des  palatinats  la  noblesse  n'ay testé  de  contraire  opinion 
h  celle  de  leur  palatin.  Et  bien  qu'il  y  eust  en  toutes  choses 
une  réciproque  amitié  et  intelligence  entre  les  grands  et 
les  médiocres,  si  est-ce  qu'en  ce  faict  il  faut  confesser  que 
l'opinion  des  grands  n'a  aucunement  servi  de  préjugé 
envers  les. autres;  mais,  au  contraire,  une  bonne  partie 
des  sénateurs  à  ceste  fois  a  suivy  l'opinion  de  leur  no- 
blesse. Et  pour  respondre  à  ceux  qui  parlent  des  pra- 
tiques, je  sçay  que  ledict  sieur  evesque  n'a  pas  beau- 
coup dormy  pendant  qu'il  a  esté  par-delà.  Je  sçay  qu'il 
a  faict  ce  que  un  homme  pouvoit  faire  pour  gaigner  le 
cœur  de  tous  ceux  qui  avoient  l'authorité  d'eslire  ;  mais 
ce  n'a  pas  esté  ny  par  don  ny  par  présent,  car  il  n'a- 
voit  nul  moyen  de  le  pouvoir  faire.  Ce  n'a  pas  esté 
aussi  par  promesses;  car,  s'il  eust  esté  possible  de  cor- 
rompre par  ce  moyen  quelqu'un  desdicts  seigneurs, 
ils  se  fussent  plustost  arrestez  aux  promesses  des  am- 
bassadeurs des  autres  compétiteurs,  desquels  ils  pou- 
voient  estre  plus  asseurez  que  des  nostres.  Et  quand 

tout  cela  n'auroit  point  de  lieu,  si  doit-on  au  moins 
penser  que  trente  mil  gentils-hommes  ne  se  fussent 
pas  laissez  guider  à  dix  ou  douze  sénateurs,  ores  qu'ils 
eussent  esté  gaignez  ou  praticquez.  Quand  je  parle  de 
gentils-hommes,  j'entends  de  ceux  qui  ont  voyagé,  et 
qui  ont  pour  la  pluspart  la  cognoissance  de  deux  ou 
trois  langues,  et  qui  ont  l'intelligence  des  affaires  pu- 
blicques,  au  moins  de  celles  qui  concernent  leur 
royaume,  parce  qu'il  y  en  a  bien  peu  qui  n'aspirent  à 
estre  ambassadeur  ou  juge  terrestre  en  leur  palati- 
nat,  et  de  là  parvenir  à  estre  capitaines,  ou  de  capi- 
taineries ordinaires,  qui  sont  de  grand  revenu,  ou  ca- 
pitaines de  guerre  ;  puis  espèrent  aussi  de  parvenir  aux 
estats  de  castellans  et  de  palatins,  et  d'ambassadeurs 
vers  les  princes  estrangers  :  de  sorte  que  l'espérance 
qu'ils  ont  de  venir  par  leurs  services  aux  degrez  d'hon- 
neur, les  rend  ainsi  soigneux  d'apprendre  toutes  choses 
vertueuses  pour  servir  au  public.  Tel  nombre  donc- 
ques  et  telle  manière  de  noblesse  n'eust  pas  esté  aysée 
à  manier  par  praticques  et  par  menées,  et  ne  se  pou- 
voit  gaigner  que  par  raison  :  la  raison  ne  leur  pouvoit 
estre  déclarée  que  par  oraison  publiquement  pronon- 
cée, et  depuis  veuë,  leuë  et  examinée.  De  laquelle  rai- 
son tous,  ou  pour  le  moins  la  plus  grand  part,  pous- 
sez d'un  instinct  secret  et  à  nous  incogneu,  se  ren- 
dirent si  capables  et  vaincuz,  que,  comme  sagement 
remonstra  M.  le  castellan  de  Sanoc  à  M.  l'eslecteur 
de  Saxe,  ils  arrivèrent  tous  à  une  mesme  opinion,  et 
avec  telle  ardeur  et  affection,  qu'il  sembloit  que  le 
très  illustre  duc  d'Anjou  leur  eust  esté  visiblement 
envoyé  du  ciel  pour  estre  leur  roy.  Et  ne  sera  point 
hors  de  propos  d'insérer  ici  la  clause  de  l'oraison  du- 

dict  sieur  Sanoc;  laquelle  oraison  a  esté  imprimée  à 
Paris. 

«  Que  si  nous  mesurons  les  actions  humaines  selon 
nostre  jugement  et  conseil,  ce  vous  sera  une  mer- 
veille ,  et  peult-estre  chose  incroiable ,  que  les  opi- 
nions de  treize  palatinats  se  soyent  peu  résoudre  et 
accorder  en  l'eslection  de  Henri  de  Valois,  duc  d'An- 
jou. Lequel  accord  et  consentement  le  grand  duché  de 
Lithuanie  ayant  congneu ,  passa  du  mesme  advis  sans 
aucune  difficulté  ou  controverse.  Alors  vous  eussiez  veu 
les  hommes  desjà  quitter  leurs  places  pour  dire  leurs  ad- 
vis, et  à  l'envy  redoubler  le  nom  de  Henry;  et  eussiez 
entendu  de  toutes  parts  les  cris  pleins  d'allégresse  et  mes- 
sagiers  de  bon  heur  :  Vive,  et  soit  bien  heureux  Henry, 
roj  esleu!  Vous  avez  entendu,  très  illustre  duc,  l'issue 
de  noz  estats  non  feinte,  mais  à  la  vérité  représentée  ; 
car  qui  est  celuy  qui ,  d'un  acte  passé  en  un  théâtre  si 
grand  et  si  célèbre,  et  en  la  présence  de  tant  d'hommes, 
osast  rapporter  autre  chose  que  vérité?  Et  de  ce  vous 
jugez  que  la  fin  de  ceste  eslection  s'est  conduite,  non 
par  l'adresse  d'hommes,  mais  par  un  secret  jugement 
de  Dieu,  qui  a  touché  les  cœurs  de  nostre  peuple.  Car 
combien  y  en  a  il  d'entre  nous  qui,  des  extremitez  du 
septentrion  et  du  midy,  esquelles  nostre  règne  s'es- 
tend,  eust  ouy  le  nom  de  Henry  duc  d'Anjou,  ou 
eust  entendu  ses  faicts  et  ses  gestes,  ou  eust  mis  en 
considération  les  commoditez  que  nostre  royaume  en 
pouvoit  recevoir?  Ses  actions  pleines  de  vertu  et  de 
gloire  avons-nous  entendu ,  en  une  ou  deux  heures  seu- 
lement, du  très -entier,  très -docte  et  très -éloquent 
Jehan  de  Montluc,  evesque  et  comte  de  Valence,  ara- 

bassadeur  du  très  -  clément  et  très  -  chrestien  roy,  et 
du  nostre  esleu.  L'oraison  duquel,  comme  véritable , 
avec  un  singulier  contentement  et  grande  dévotion  nous 
avons  suyvi.  » 

Revenant  doncques  aux  causes  de  l'eslection,  ledict 
sieur  de  Valence,  combien  que  avec  bonne  et  juste 
cause  en  ceste  affaire  a  acquis  autant  d'honneur  qu'il 
eneust  pu  désirer,  toutesfois  recognoissant  qu'une  telle 
œuvre  surpasse  et  l'industrie  et  l'entendement  d'un 
homme  quel  qu'il  soit,  a  tousjours  en  ses  dicts  et  en 
ses  escrits  remis  toute  la  louange  et  la  gloire  à  Dieu; 
et  ne  sera  point  hors  de  propos  que  je  insère  en  ce  dis- 
cours la  coppie  des  lettres  qu'il  escrivit  à  Leurs  Ma- 
jestez  lorsqu'il  leur  envoya  la  nouvelle  de  l'eslection. 

Au  Roy. 

«  Sire ,  l'occasion  s'est  presente'e  à  faire  descouvrir 
quelle  estoit  la  volonté  de  vos  ennemys,  qui  n'estoit 
pas  moindre  que  de  supprimer  le  nom  de  vostre  cou- 
ronne, et  le  rendre   aussi  humilié  et  abaissé  comme 
Dieu  l'avoit  longuement  eslevé  sur  toutes  les  autres 
maisons  de  la  chrestienté.  Et  par  mesme  moyen  leur  a 
il  fait  cognoistre  que  s'il  a  permis  que  vous  ayez  esté 
en  vos  jeunes  années  combatu  de  la  fortune,  toutes- 
fois  il  n'a  pas  laissé  de  vouloir  estre  vostre  protecteur 
et  deffenseur;  tellement  qu'en  ceste  province  tant  es- 
loi  gnée,  où  la  plus  part  ne  sçavoit  que  c'estoit  que 
d'un  roy  de  France,  vous  avez  surmonté  l'Empereur, 
le  roy  d'Espaigne,  le  roy  de  Suéde,  les  princes  de 
l'Empire,  le  Moscovite  et  le  Turc,  qui  avoit  escript 
contre  vous,  et  d'autres  qui  soubs  main  ne  se  sont  pas 

espargnez.  Je  m'asseure  que  vous  recognoistrez  en 
cela  que  Dieu  ne  vous  abandonne  point,  et  que,  vous 
tenant  avec  luy,  vous  pouvez  espérer  autant  de  gran- 
deur qu'eurent  jamais  vos  prédécesseurs.  Cependant 
serez  vous  recogneus  deux  frères,  roys  des  deux  plus 
beaux  royaumes  qui  soyent  en  la  chrestienté.  Et  pour 
ma  part  il  ne  me  reste,  Sire,  qu'à  prier  celuy  qui  est 
l'autheur  de  toute  l'œuvre,  qu'il  vous  conserve  longue- 
ment tous  deux  en  tout  bon  heur,  grandeur  et  pros- 
périté. 

«  Sire,  je  supplie  le  Créateur  vous  donner  en  par- 
faicte  santé'  très  longue  et  très  heureuse  vie. 

«  A  Plosko,  ce  10  may  1573.  » 

A  la  Rojne. 

«  Madame,  j'ay  tenu  ce  que  je  vous  avois  promis  : 
C'est  de  faire  en  sorte  que  vous  verriez  Monseigneur  roy 
de  ce  royaume.  Quand  je  considère  les  empeschemens 
qui  me  furent  donnez  pour  me  garder  d'approcher  de 
ce  pays;  quand  je  considère  aussi  le  grand  nombre 
d'ennemis  qu'il  a  fallu  vaincre  par  raisons  et  par  la 
parolle;  qu'il  a  fallu  aussi  surmonter  les  grandeurs, 
les  faveurs,  les  menées,  les praticques  des  autres  com- 
pétiteurs, je  recognoy  que  Dieu  a  voulu,  comme  par 
un  miracle,  se  servir  de  moy,  et  en  telle  sorte  qu'il  en 
faut  rapporter  l'honneur  à  luy  seul;  car  s'il  n'eust  esté 
le  conducteur  de  l'œuvre,  cent  tels  que  moy  n'eussent 
sceu  faire  la  dixiesme  partie  de  ce  que  j'ay  faict  :  et 
m'asseure,  Madame,  que,  recognoissant  de  luy  seul  le 
contentement  que  vous  en  recevrez,  vous  le  supplierez 
aussi  qu'il  le  vous  veuille  conserver  longuement,  et 

ferez  toutes  choses  à  ce  qu'il  veuille  par  sa  grâce  main- 
tenir ce  roy  qu'il  a  faict  par  sa  main  miraculeusement. 
Quant  est  à  moy,  Madame,  je  me  recognoy  grande- 
ment oblige'  à  vous  de  ce  qu'à  ma  requeste  et  à  ma 
sollicitation  vous  entrastes  en  ceste  poursuite  qui 
sembloit  estre  impossible,  et  en  ce  faisant  me  donnastes 
moien  de  parvenir  à  un  point  que  mes  ennemis,  si 
aucuns  en  y  a,  seront  contraincts  de  m'estimer  un  des 
plus  heureux  hommes  de  la  terre  :  et  pour  tel  me 
tiendray-je  tant  qu'il  vous  plaira  me  donner  quelque 
lieu  au  nombre  de  vos  très  humbles  et  très  obeissans 
serviteurs,  et  me  contenteray  de  mourir  avec  ce  nom 
d'estre  heureux  ambassadeur  ;  car,  par  la  grâce  de 
Dieu,  j'ay  eu  cest  heur  qu'en  quarante  ans  que  j'ay 
servy,  il  ne  m'a  jamais  esté  rien  commandé  que  je  n'en 
soye  venu  à  bout. 

«  Madame,  je  supplie  le  Créateur  vous  donner  en 
parfaicte  santé  très  longue  et  très  heureuse  vie. 

«  A  Plosko,  ce  10  de  may  i5^3.  » 
Au  roy  de  Polongne. 

«  Sire,  je  vous  appelle  ainsi  parce  que  vous  avez 
esté  faict  roy  de  Polongne  si  vous  le  voulez  estre,  non 
pas  par  ma  main,  comme  vous  m'escriviez  par  voz 
dernières  lettres,  mais  par  la  main  de  Dieu,  qui  a 
monstre  en  cest  affaire  un  des  plus  grands  miracles  qui 
advint  cent  ans  a  en  la  chrestienté.  Il  a  voulu  se  servir 
de  moy  qui  estois,  ou  pour  la  vieillesse,  ou  pour  autre 
occasion ,  délaissé  comme  inutile  à  travailler  et  à  faire 
service  au  public.  Et  cela  a  il  fait  pour  faire  paroistre 
que  ceste  œuvre  grande  et  admirable  ne  pouvoit  estre 

faicte  que  par  luy  qui  establit  les  rois ,  et  qui  tourne  le 
cœur  des  eslisans  où  bon  luy  semble.  Il  vous  a  faict 
naistre  de  maison  royalle,  et  de  la  première  de  la 
chrestienté;  il  vous  a  enrichi  de  tant  et  si  rares  et  pré- 
cieux dons  convenables  à  un  bon  et  grand  prince;  il 
vous  a  rendu  victorieux  en  deux  batailles  mémora- 
bles ;  et  par  la  vertu  qu'il  a  mis  en  vous  il  a  attire  à 
vous  l'amour  et  l'affection  d'une  infinité  de  personnes, 
il  vous  a  rendu  ay niable  aux  uns,  et  formidable  aux 
autres;  il  m'a  inspiré  à  vous  proposer  et  faire  désirer 
ce  royaume,  chose  à  quoy  vous  n'aviez  jamais  pensé. 
De  maladif  et  foyble  il  m'a  rendu  sain  et  fort  pour 
porter  la  peine  et  le  travail  que  un  jeune  homme  eust 
esté  bien  empesché  d'endurer.  Il  m'a  retiré  du  danger 
de  mort  en  Lorraine,  en  Allemaigne  et  en  ce  pays,  où 
j'ay  esté  quelque  temps  assiégé  de  la  peste.  Il  m'a 
donné  et  la  force  et  la  grâce  à  contredire  et  respondre 
à  une  infinité  de  calomniateurs  qui  s'estoient  bandez 
contre  vous.  Il  a  rendu  mon  nom  si  favorable  à  l'en- 
droict  de  beaucoup  de  gens  qui  n'en  avoient  jamais 
ouy  parler,  qu'ils  ont  preste  foy  à  tout  ce  que  j'ay  dict 
et  escript  de  vous.  Il  m'a  faict  prononcer  une  oraison 
devant  une  si  grande,  si  honorable  et  si- diverse  com- 
pagnie, que  deux  heures  après  la  plus  part  de  ceux  qui 
avoient  esté  vos  ennemysse  rendirent  affectionnez,  et 
comme  solliciteurs  de  vostre  cause.  Toutes  les  prati- 
ques, menées,  menaces  et  faveurs  recerchées  de  tous  les 
princes  chrestiens,  du  Moscovite  et  du  Turc,  n'ont  sceu 
empescher  que  ceux  qui  ne  vous  cognoissoient  point,  et 
qui  n'avoient  jamais  ouy  parler  de  vous,  ne  vous  ayent 
sur  tous  les  autres  estimé,  aymé  et  désiré  pour  leur 
roy.  Ce  seul  acte  peut  servir  à  convaincre  ceux  qui 
38.  12 


I78  f  1  57  3  J     MÉMOIRES 

nient  la  providence  de  Dieu  ,'et  à  leur  faire  confesser 
que  c'est  luy  qui  gouverne  et  qui  dispose  selon  sa  vo- 
lonté et  juste  jugement  de  toutes  choses.  C'est  à  luy 
donc,  Sire,  à  qui  vous  estes  tant  obligé  que  je  ne  sçay 
s'il  y  eut,  mil  ans  a,  prince  en  la  chrestienté  qui  le 
fut   davantage.   Si,  par   la  langue  d'un   homme  qui 
sembloit  ja  enterré,  vous  avez  vaincu  tout  le  monde 
qui  vous  estoit  ennemy,  vous  devez  espérer  que,  re- 
cognoissant  l'heur  de  vostre  victoire,  et  luy  en  rap- 
portant l'honneur,  la  gloire  et  la  louange,  il  augmen- 
tera les  dons  qu'il  a  mis  en  vous,   et  sera  tellement 
vostre  guyde  et  conduite  en  toutes  choses,  que  la  pos- 
térité vous  renommera  pour  prince  bon,  sage  et  ver- 
tueux, et  père  du  royaume   qui  vous  a  esté  donné. 
Quant  est  à  moy,  Sire,  tant  s'en  faut  que  je  vous  en 
demande  aucune  récompense    (bien   que  avec  juste 
cause  je  la  pourrois  désirer,  pour  avoir  autant  faict 
que  homme  de  ma  sorte  fit  jamais),  que  ce  seroit  à 
moy  qui  deusse  vous  donner  récompense  de  l'honneur 
que  je  receuz  quand  vous  me  baillastes  un  affaire  de 
si   grande   importance   entre   mains.   Mais,   estant  si 
petit  compaignon  comme  je  suis,  et  qui  ay  fait  mon 
dernier  effort,  je  ne  puis  faire  autre  chose  sinon  de 
prier  Dieu  toute  ma  vie  à  ce  qu'il  luy  plaise  longue- 
ment et  heureusement  vous  conserver  au  bien  qu'il 
vous  a  donné.  Bien  vous  dirai-je  ,  Sire,  sur  la  fin  de 
ma  lettre,  que  Dieu  m'inspira  bien  à  vous  demander 
M.  le  seneschal  d'Agenois,  lequel  a  monstre  en  tout 
ce  qu'il  a  peu  la  grande  et  entière  affection  qu'il  avoit 
de  vous  Faire  service.  Je  ne  vous  diray  rien  de  celuy 
qui  vous  présentera  ceste  lettre,  parce  que  j'espère,  et 
m'en  asseure,  que  vous  sçaurez  d'ailleurs  que  de  moy 

qu'il  n'a  pas  perdu  temps  pendant  qu'il  a  esté  par 
deçà,  et  qu'il  m'a  rendu  fort  bon  compte  de  tout  ce 
que  je  luy  ai  baillé  entre  mains. 

«  Sire,  je  supplie  le  Créateur  vous  donner  en  bonne 
santé  très  longue  et  très  heureuse  vie. 

«  A  Plosko,  ce  10  may  157  3.  » 

Et  par  ainsi  se  peut  dire,  et  avec  la  vérité,  que 
ledict  seigneur  roy  esleu  est  infiniment  obligé ,  pre- 
mièrement à  Dieu  qui  a  fait  cognoistre  sa  vertu  et  sa 
valeur,  et  en  sa  faveur  a  disposé  le  cœur  des  eslizans; 
secondement,  est  obligé  à  Leurs  Majestez,  qui  luy  ont 
procuré  ce  bien  et  cet  advancement  :  et  quant  audict 
sieur  de  Valence,  encore  qu'il  n'y  ait  pas  faute  d'en- 
vieux en  ce  royaume,  si  ne  luy  sçauroit-on  oster  qu'il 
n'ayt  esté  le  premier  à  proposer  et  exécuter  ceste 
grande  entreprinse,  et  que  pour  la  fin  qui  s'en  est 
ensuivie,  on  ne  le  puisse  et  doive  dire  heureux  am- 
bassadeur. 


12. 


LIVRE  TROISIESME. 


Après  que  ladicte  négociation  fut  du  tout  achevée, 
comme  cy-dessus  a  esté  escrit,  noz  trois  ambassadeurs 
pensèrent  à  leur  retour.  Et  eust  bien  voulu  ledict  sieur 
de  Valence  qu'ils  ne  se  fussent  point  despartis  :  mais 
le  sieur  de  Lansoac  voulut  s'en  aller  par  mer,  pen- 
sant, comme  il  est  vraisemblable,  d'arriver  pluslost  en 
France  que  les  autres.  M.  l'abbé  de  L'Isle  print  une 
fois  résolution  de  s'en  aller  par  l'Italie,  mais  ilchangea 
d'opinion.  Ledict  sieur  de  Valence  se  trouvoit  gran- 
dement empesché:  d'un  costé,  il  voyoit  qu'il  n'y  avoit 
nulle  seureté  par  les  terres  de  l'Empereur  ;  car,  ores 
que  ledict  seigneur  soit  prince  si  bon,  si  juste  et  si 
équitable,  qu'on  ne  doive  jamais  penser  ny  croire  que 
par  son  commandement  soit  faict  desplaisir  à  personne, 
si  est-ce  que  ses  ministres  et  ses  subjects  portoient  fort 
impatiemment  que  le  royaume  de  Polongne  fust  tombé 
en  autres  mains  que  de  l'archiduc  Ernest  ;  d'autre 
costé,  il  craignoit  que,  passant  par  le  Brandebourg  et 
par  la  Saxe,  les  rheistres  qui  estoient  malcontens  ne 
l'arrestassent,  ou  ne  luy  feissent  à  la  campaigne  quel- 
que tort  ou  desplaisir.  L'on  luy  conseilloit  d'aller  à 
cachettes;  et  de  faict  le  sieur  Scambergt  (0  l'avoit  re- 
commandé à  un  sien  parent  qui  prenoit  la  charge  de 
le  conduire  seulement  par  des   maisons  de  gentils- 
hommes :  mais  il  falloit  que  ce  fust  en  habit  desguisé. 

(0  Scambert:  Schomberg,  l'un  des  chambellans  de  Charles  îx. 

Ce  party  liiy  sembloit  dangereux,  parée  que  s'il  luy 
fust  venu  inconvénient  l'on  eust  pu  dire  qu'il  n'avoit 
pas  esté  cogneu  pour  ambassadeur.  Et  de  plus,  reve- 
nant d'une  ambassade  si  illustre,  il  eust  fait  tort  au 
nom  du  Roy  (ce  lui  sembloit)  de  s'en  retourner  à 
cachettes.  Par  quoy  sa  resolution  fut  de  faire  ce  qu'il 
devoit,  et  remettre  l'issue  de  son  voyage  à  Dieu,  et 
envoya  La  Brosse  vers  les  princes  de  Brandebourg  et 
de  Saxe, non  pour  leur  demander  saouf-conduit,  mais 
pour  les  supplier  de  trouver  bon  que,  passant  par  leur 
pays,  il  allast  leur  baiser  les  mains  et  recevoir  leurs 
commandemens.  Et  advint  que  le  mesme  jour  qu'il 
vouloit  monter  à  cheval,  il  tomba  malade  d'une  fievrç, 
qui  le  retint  quinze  jours.  Et  incontinent  qu'il  se  sentit 
tellement  quellement  allégé  de  sa  fièvre,  bien  qu'il 
n'en  fust  pas  du  tout  guery,  s'achemina  vers  Mierd- 
zeric ,  pour  là  attendre  les  ambassadeurs  députez  du 
pays  qui  s'en  venoient  en  France,  estant  résolu  de  ne 
les  laisser  qu'il  ne  fust  bien  asseuré  de  leur  volonté, 
parce  qu'il  y  en  avoit  parmy  eux  qui  n'avoient  pas 
grande  envie  de  faire  le  voyage. 

En  fl^ssant  par  la  grande  Polongne  il  fut  festoie 
par  messieurs  l'archevesque  de  Gnesnen  et  evesque  de 
Posnanie ,  par  le  palatin  de  Lancissic  et  le  castellan 
de  Siradie,  par  les  comtes  Gourka,  parle  castellan  de 
Gnesnen,  par  le  capitaine-general  de  la  grande  Polon- 
gne ,  et  par  les  sieurs  Ostrorogt;  et,  n'eust  esté  que  le 
temps  le  pressoit,  et  aussi  qu'il  n'estoit  pas  du  tout 
nect  de  fiebvre,  il  eust  esté  longuement  retenu  par  la 
noblesse  dudictpays. 

Arrivé  qu'il  fut  à  Mierdzeric,  il  despescha  le  bon 
François  à  tous  les  seigneurs  du  royaume ,  pour  les 

prier  de  ne  rompre  point  l'union  qui  estoit  entre  eux, 
et  pour  leur  recommander  la  deffense  dudict  pays 
pendant  que  le  Roy  seroit  absent.  Cependant  arrivè- 
rent lesdicts  ambassadeurs  députez ,  qui  eurent  bon 
besoing  de  sa  présence  et  de  son  conseil  pour  une  dif- 
ficulté qui  leur  survint,  qui  estoit  fort  mal-aisée  à  des- 
mesler  ;  car  l'Empereur  leur  manda  qu'il  ne  pouvoit 
leur  donner  saouf-conduit  de  passer  par  l'Allemai- 
gne  qu'il  n'en  communiquast  aux  princes  de  l'Em- 
pire ;  le  duc  de  Saxe  aussi  escrivit  qu'il  ne  pouvoit 
leur  donner  passage  par  ses  terres  sans  en  advertir  le- 
dict  seigneur  Empereur.  Ce  refuz  estoit  accompaigné 
de  parolles  de  reproches,  avec  beaucoup  d'aigreur 
et  démonstrations  de  malcontentement.  Ledict  sieur 
de  Valence  n'estoit  gueres  mieux ,  car  ledict  La  Brosse 
luy  apporta  une  lettre  si  ambiguë,  qu'il  sembloit 
qu'elle  eust  esté  expressément  dressée  pour  le  mettre 
à  deviner.  Il  luy  rapporta  aussi  que  quelques  minis- 
tres dudict  seigneur  eslecteur  parioient  en  fort  mau- 
vaise sorte  de  luy,  et  disoient  publiquement  qu'il  ne 
sortiroit  jamais  d'Allemaigne  qu'il  ne  s'apperceust  qu'il 
ne  faisoit  pas  bon  offencer  l'Empereur  ny  le^rinces 
dudict  pays.  Ledict  sieur  de  Valence  se  trouva  en 
grande  perplexité  ;  car,  si  les  députez  s'en  fussent  re- 
tournez, il  est  certain  qu'il  y  eust  eu  du  trouble,  et 
que  les  bienveillans  de  l'Empereur,  prenans  occasion 
sur  la  difficulté  du  passaige  ,  eussent  gaigné  beaucoup 
de  gens  pour  rompre  ce  qui  avoit  esté  faict.  Il  leur 
remonstra  qu'il  ne  falloit  point  attendre  autre  response 
dudict  seigneur  Empereur  sur  les  premiers  jours  de  son 
malcontentement,  et  mesme  que  le  castellan  de  Lu- 
bellin,  qui  avoit  esté  chargé  de  demander  le  saouf- 

conduit,  s'estoit  tousjours  monstre  si  ennemy  de  nostre 
party,  qu'il  n'avoit  pas  failly  à  irriter  et  enflamber 
le  cœur  dudict  seigneur  Empereur,  et  l'emplir  d'une 
vaine  espérance  qu'empeschant  que  le  décret  ne  fust 
apporté  au  Koy  esleu,  il  y  auroit  encore  remède  de 
revenir  à  une  nouvelle  eslection  ;  et  de  faict,  îedict  sei- 
gneur escrivit  des  lettres  fort  gratieuses  à  quelques-uns 
des  seigneurs  dudict  pays,  et  mesme  à  quelques-uns 
desdicts  ambassadeurs  députez. 

Et  quant  au  duc  de  Saxe,  disoit  Iedict  sieur  de  Va- 
lence que  Son  Excellence  eust  bien  voulu  qu'ils  eus- 
sent passé  par  ses  terres  sans  luy  demander  saouf- 
conduit ,  car  le  luy  ayant  demandé,  l'on  l'avoit 
mis  en  nécessité,  ou  de  le  refuser  contre  le  droit  et  la 
raison,  ou  de  le  leur  accorder  avec  le  malcontente- 
ment dudict  seigneur  Empereur.  Il  leur  conseilloit 
donc  de  s'acheminer,  puisqu'ils  avoient  libre  passaige 
par  les  terres  du  marquis  de  Brandebourg,  et  renvoyer 
encore  une  fois  par  devers  Iedict  seigneur  eslecteur  de 
Saxe,  pour  luy  remonstrer  qu'estans  envoyez  par  un 
royaume  amy  et  confédéré  de  l'Empire,  et  envoyez 
par  devers  leur  roy,  qui  pareillement  estoit  amy  de 
l'Empereur  et  de  tous  les  princes  d'Allemaigne,  l'on 
ne  pouvoit  leur  refuser  le  passaige  sans  violer  les 
traittez  d'amitié  que  Iedict  royaume  de  Polongne  avoit 
depuis  trois  cens  ans  avec  le  sacré  Empire;  etseconfians 
de  sa  bonne  volonté  et  de  sa  prudence,  ils  continue- 
roient  leur  voyage  jusques  à  Leipsic,  où  ils  atten- 
daient la  response  qu'il  adviseroit  de  leur  faire. 

Il  leur  dist  aussi  que,  pour  leur  monstrer  le  peu 
d'occasion  qu'ils  avoient  de  craindre,  ils  se  mettroit 
devant,  et  les  attendroit  à  Leipsic,  se  tenant  bien  as- 


l84  f  l57  3]    MÉMOIRES 

seuré  que  ledict  seigneur  duc  estoit  trop  sage  pour 
rien  entreprendre  sur  un  serviteur  du  roy  Très-Chres- 
tien,  et  que  si  ses  ministres  avoient  usé  de  quelques 
parolles  ou  menaces,  ce  n'estoit  que  pour  contenter 
les  ambassadeurs  de  l'Empereur,  qui  pour  lors  s'es- 
toient  trouvez  auprès  dudict  seigneur  duc. 

Lesdicts  députez  tombèrent  en  grande  controverse  : 
les  uns  disoient  que  ce  seroit  grande  témérité  de  passer 
plus  outre  contre  la  volonté  desdicts  seigneurs  Em- 
pereur et  duc  de  Saxe,  et  ce  que  seroit  hazarder 
leur  vie  et  la  réputation  du  royaume  de  Polougne. 
Les  autres  disoient  que  lesdicts  seigneurs  Empe- 
reur et  duc  de  Saxe  estoient  trop  sages  pour  violer  le 
droit  des  gens,  et  entreprendre  une  guerre' contre  le- 
dict royaume,  leur  ancien  amyjet  confédéré.  Enfin  la 
resolution  futprinse  qu'on  suivroit  l'advis  dudict  sieur 
de  Valence,  qui  se  mit  devant  et  attendit  à  Leipsic  la  i 
venue  desdits  députez  ;  lesquels,  le  jour  après  leur  ar- 
rivée, receurent  la  seconde  response  dudict  seigneur 
duc  de  Saxe  par  un  gentil-homme  neveu  de  l'evesque 
de  Posnanie,  La  response  fut  telle,  que  Son  Excellence 
trouvoit  fort  estrange qu'ils  eussent  esté  si  mal  conseillez 
que  de  passer  par  ses  pays  contre  sa  volonté,  et  que 
pour  le  moins  devoient-ils  attendre  qu'il  eust  nou- 
velles de  l'Empereur,  comme  il  leur  avoit  mandé  par 
leur  premier  messager,  et  que  pour  ceste  cause  il 
commandoit  à  ses  officiers  de  ladicte  ville  de  leur  faire 
bon  traictement,  mais  qu'ils  ne  permissent  point  qu'ils 
s'en  allassent;  leur  déclarant  au  parsus,  que  là  où  ils 
voudi oient  passer  plus  outre,  ils  se  mettroient  en  tel 
danger ,  que,  pour  estre  leur  amy ,  il  seroit  fort  marry 
de  ce  qu'en  pourroit  advenir  ;    adjoustoit  à  sa  lettre 

qu'ils  eussent  mieux  fait  de  croire  son  conseil  au  temps 
de  l'eslection.  Les  bourguemestres  et  conseillers  de 
ladicte  ville  leur  vindrent  faire  ceste  déclaration,  qui 
estoit  en  somme    une  honneste   et  gratieuse  prison. 

Un  gentilhomme  pollac  faisant  son  rapport,  ra- 
compta  comme  le  premier  conseiller  dudict  seigneur 
duc  eslecteur  ne  pouvoit  contenir  sa  colère  quand  il 
parloit  dudict  sieur  de  Valence,  qu'il  nommoit  à  tous 
propos  impudent  >  causeur  et  menteur  :  disoit  entre 
autre  choses  que  ledict  seigneur  duc  luy  avoit  fait  une 
telle  response  qu'il  meritoit,  et  qu'il  s'estoit  bien  gardé 
de  s'y  vouloir  fier ,  car  il  s'en  estoit  allé  par  le  pays  de 
Bronsvich  (0  ^en  habit  desguisé  ;  mais  qu'on  luy  avoit 
baillé  tant  de  gens  après,  qu'on  le  garderoit  bien  de 
retourner  en  France. 

Les  députez  se  voyant  retenuz ,  tombèrent  en  nou- 
velle difficulté,  et  quelques-uns  d'entre  eux  n'espar- 
gnoient  pas  ledict  sieur  de  Valence,  qui  avoit  esté  cause 
de  leur  partement  de  Mierdzeric. 

Ledict  sieur  estant  appelle  par  eux ,  leur  remonstra 
que,  par  les  menaces  qu'on  faisoit  contre  luy  et  en  sa 
personne,  ils  pouvoient  comprendre  que  ce  n'estoit 
qu'un  jeu  joué  à  la  main;  car  lesdicts  conseillers,  qui 
tant  le  menaçoient,  sçavoient  bien  qu'il  ne  s'en  estoit 
point  allé  par  le  pays  de  Bronsvich  en  habit  desguisé, 
et  estoient  bien  ayses  de  contenter  les  ministres  dudict 
seigneur  Empereur.  Et  quanta  leur  rétention,  c'estoit 
un  vray  congé  qu'on  leur  donnoit  de  s'en  aller;  car  si 
ledict  seigneur  duc  eust  entendu  les  vouloir  retenir 
absolument;il  n'eust  pas  usé  de  telles  parolles  :  «  Si  vous 
passez  plus  outre,  vous  vous  mettrez  en  tel  danger.  » 

(')  Bronsvich  :  Brunswick, 

Geste  clause  estoit  superflue,  car  ils  estoient  enclos 
dans  une  ville  d'où  ils  ne  pouvoient  sortir  sans  congé 
des  ministres  dudict  seigneur.  Toutesfois,  pour  con- 
tenter ceux  qui  monstroient  avoir  quelque  peur,  il 
leur  conseilloit  d'envoyer  un  d'entre  eux-mesmcs 
audict  seigneur  duc,  pour  luy  monstrer  que,  les  rete- 
nant et  empeschant  qu'ils  ne  peuss  ent  aller  vers  leur 
roy,  il  rompoit,  comme  dessus  a  esté  dit,  la  confédé- 
ration et  alliance  qui  avoit  esté  de  si  long  tems  gardée 
entre  le  royaume  de  Polongne  et  le  sacré  Empire;  à 
l'entretiennement  de  laquelle  les  Allemands  pour  beau- 
coup de  considérations  dévoient  estre  aussi  soigneux 
comme  les  Pollacs.  Et  quant  à  son  particulier,  re- 
monstroit  que  pour  leur  faire  cognoistre  le  peu  de 
peur  qu'il  avoit  des  menaces,  il  sejourneroit  encore 
deux  jours  audict  Leipsic,  et  qu'il  s'asseuroit  bien 
qu'il  ne  seroit  point  retenu,  comme  aussi  ne  fut-il  : 
mais  au  contraire  fut  caressé,  honoré  et  visité  de 
beaucoup  de  gens  de  la  ville,  et  singulièrement  des 
escoliers,  qui  luy  offrirent  de  se  mettre  au  nombre  de 
cent  pour  le  conduire  jusques  au  lansgrafve  de  Hessen. 
La  resolution  desdicts  députez  fut  de  croire  le  con- 
seil dudict  sieur  de  Valence:  ils  le  prièrent  de  s'en 
aller  devant,  affin  que,  selon  le  traictement  qui  luy 
seroit  faict,  ils  se  peussent  résoudre  d'aller  plus  avant 
ou  de  s'en  retourner,  et  députèrent  M.  le  castellan  de  v 
Sanoc,  qui  est  homme» docte,  sage  et  advisé,  et  ama- 
teur de  sa  patrie,  pour  aller  par  devers  ledict  seigneur 
duc  de  Saxe,  duqu  el  il  ne  peut  avoir  audience ,  pource 
que  jà  il  avoit  prins  le  chemin  des  forests  pour  sa 
chasse.  Mais  il  fut  ouy  par  le  conseil,  et  son  oraison 
envoyée  audict  seigneur,  qui  respondit  qu'il  eust  bien 

voulu  et  désiré  qu'ils  eussent  voulu  croire  son  con- 
seil, mais  qu'estant  resoluz  de  passer  outre,  il  ne  leur 
seroit  donné  aucun  empeschement. 

Ledict  sieur  de  Valence,  après  avoir  demouré  trois 
jours  avec  lesdicts  ambassadeurs,  print  congé  d'eux; 
et  furent-ils  d'advis  et  l'en  prièrent  qu'il  se  mist  devant, 
affin  de  ce  qui  luy  adviendroit  ou  bien  ou  mal,  ils 
peussent  délibérer  ce  qu'ils  avoient  à  faire,  et  le 
louèrent  grandement  de  ce  qu'ils  le  voyoient  si  cons- 
tant et  si  résolu  à  ne  rien  craindre,  ou  à  dissimuler  le 
danger  qui  estoit  assez  apparent.  Et  ils  ont  depuis 
confessé,  et  le  diront  tousjours,  que  s'il  eust  faict  sem- 
blant d'avoir  peur,  ils  s'en  fussent  retournez ,  et  leur 
retour  eust  esté  la  rupture  de  tout  ce  qui  avoit  esté 
faict.  Mais  parmy  beaucoup  de  remonstrances,  il  leur 
fit  recognoistre  que  les  princes  d'Allemaigne  ne  sont 
ni  fols  ni  estourdis,  pour  prendre  de  gayeté  de  cœur, 
et  avec  une  injuste  querelle,  la  guerre  avec  les  Pollacs 
et  avec  les  François ,  et  que  ,  pour  estre  sages  et  ad- 
visez  (comme  certainement  ils  le  sont  et  l'ont  tous- 
jours  esté) ,  ils  ne  voudroient  entreprendre  chose  qui 
pust  apporter,  tant  peu  fut-il,  de  trouble  à  la  chres- 
tienté,  et  mesme  contre  deux  nations  avec  lesquelles 
de  si  long  temps  ils  ont  eu  confédération,  alliance  et 
amitié.  Les  ayant  donc  ainsi  rendus  resoluz,  M.  l'abbé 
de  L'Isle  demoura  avec  eux,  et  ledict  sieur  de  Valence 
s'achemina  vers  M.  le  lansgrafve  des  Hessen,  par  Her- 
fort,  par  Gotta  et  Heisnach  :  esquels  lieux  il  fut  non- 
seulement  humainement,  mais  bien  fort  honnorable- 
merit  receu  ;  et  partout  là  où  il  passa  luy  fit-on  offre 
de  compagnie  pour  luy  asseurer  son  chemin  ,  ce  qui  fut 
cause  qu'il  renvoya  un  gentil-homme  que  M.  de  Schum- 

]>ergt  luy  avoit  laissé  pour  l'accompagner,  et  déclara, 
comme  il  avoit  faict  le  premier  jour,  qu'il  ne  pouvoit 
avoir  meilleure  escorte  que  le  nom  du  Roy';  et  de  tout 
il  advertit  lesdicts  ambassadeurs,  affin  qu'il  ne  feissent 
difficulté  de  le  suivre. 

Il  alla  veoir  M.  le  lansgrafve  de  Hessen,  qui  le 
receut  fort  humainement  :  vray  est-il  que  du  com- 
mencement ils  ne  furent  pas  bien  d'accord  ,  parce  que 
ledict  sieur  de  Valence  se  plaignoit  de  ce  qu'avoit  esté 
faict  ausdicts  ambassadeurs  de  Polongne,  remonstroit 
assez  vivement  les  inconveniens  qui  en  pouvoient  ad- 
venir si  l'on  refusoit  le  passage,  qui  devoit  estre  libre 
et  aux  François  etauxPollacs.M.le  lansgrafve  excusoit 
ce  qu'avoit  esté  faict  par  M.  l'eslecteur  de  Saxe  ;  puis 
demanda  audict  sieur  de  Valence  s'il  estoit  vray  qu'il 
eust  asseuré  le  sénat  et  la  noblesse  de  Polongne  que 
luy  et  le  duc  Cazimire  eussent  promis  de  conduire  le 
roy  de  Polongne  par  toute  l'Allemaigne  en  despit  de 
l'Empereur;  qui  estoit  chose  à  quoy  ny  luy  ny  ledict 
Cazimire  n'avoient  oncques  pensé ,  et  de  quoy  l'Em- 
pereur estoit  fort  mal  content  contr'eux  deux,  pensant 
que  cela  fust  véritable.  Il  y  adjousta  puis  après  ces 
mots  :  «  Vous  pouviez  bien  faire  les  affaires  de  vostre 
«  maistre  sans  y  mesler  les  autres  princes.  »  Ledict 
sieur  de  Valence,  qui  jà  à  Leipsic  avoit  ouy  parler 
de  ceste  calomnie,  luy  respondit  si  pertinemment, 
que  ledict  sieur  fut  fort  content  de  luy. 

Puis  ledict  seigneur  luy  demanda  comment  l'eslec- 
tion  avoit  esté  faicte  ,  et  s'il  estoit  vray  qu'il  y  eust  eu 
de  la  force  et  delà  corruption  de  nostre  costé  ,  et  qu'en 
ce  cas,  disoit-il,  le  roy  de  Polongne  trouveroit  peu 
d'amis  qui  voulussent  favoriser  sa  cause.   Sur  quoy 

ledict  sieur  de  Valence  respondit  si  bien  et  si  à  propos> 
que  ledict  seigneur  lansgrafve,  et  quelques-uns  de  son 
conseil  qui  estoient  près  de  luy  ,  recogneurent  que 
c'estoient  des  calomnies  sottement  controuve'es.  Sur 
la  fin  du  propos,  ledict  seigneur  demanda  audict  sieur 
de  Valence  si  de  tout  ce  qu'il  luy  avoit  dit  il  ne  pou- 
voit  pas  advertir  l'Empereur  et  les  princes  ses  amis, 
et  mesmes  qu'à  cest  effect  son  secrétaire  avoit  escript 
en  ses  tablettes  les  principaux  points  de  ses  propos.  Il 
luy  respondit  que,  pour  luy  donner  plus  grande  seureté 
de  la  vérité  de  ce  qu'il  luy  avoit  dit,  il  luy  en  escriroit 
une  lettre  contenant  les  principaux  points  ;  de  quoy 
ledict  seigneur  fut  fort  contant, et  luy  bailla  deux  gen- 
tils-hommes pour  le  conduire  et  defraierpar  ses  terres. 
Tl  luy  en  bailla  aussi  un  autre  pour  luy  rapporter  du 
premier  logis  l'escript  qu'il  luy  avoit  promis  ;  et  fut 
le  messager  si  rigoureux  exacteur  de  la  promesse,  que, 
bien  que  ledict  sieur  de  Valence  fust  arrivé  tard  et 
fort  lassé  (car  encore  avoit-il  tous  les  jours  quelque 
ressentiment  de  sa  fiebvre),  il  fallut  escrire  ce  mesme 
soir.  Il  est  vray  que ,  pour  ce  qu'il  estoit  contrainct 
d'user  de  quelque  aigreur  pour  respondre  à  ce  dont 
l'on  l'avoit  faulsement  voulu  charger,  il  fit  sem- 
blant d'escrire  au  secrétaire  ,  et  non  pas  au  seigneur. 
Et  pour  autant  que  ladicte  lettre  contenta  bien  fort , 
non  seuîlement  ledict  seigneur  lansgrafve  de  Hessen , 
mais  beaucoup  d'autres  grands  personnages  de  la  Germa- 
nie, et  mesmes  que  ceux  qui  trouvoient  bon  le  passage 
du  roy  de  Polongne  s'en  sont  aydez,  comme  aussi  ont- 
ils  faict  des  autres  propos  que  ledict  sieur  avoit  euz  avec 
ledict  seigneur  lansgrafve  ,  comme  depuis  M.  le  prési- 
dent de  Metz  a  fidellement  rapporté  à  LeursMaj estez, 

il  m'a  semblé  devoir  insérer  icy  ladicte  lettre  en  latin, 
comme  elle  fut  escrite,  et  puis  la  traduction  en  françois. 

«  Habebis  nunc  tu  quidem  ,  magnifiée  domine  se- 
cretarie,  litteras  à  me  raptim  ex  itinere  atque  ideo  for- 
tasse  negligenter  conscriptas  ;  neque  enim  laboriosissi- 
mum  iter  mihi  quicquam  temporis  etotiiad  illas  accu- 
rate  scribcndas  reliquit.  Sed  luculentiores  adpaucos  dies 
à  me  expecta,  in  quibus  eorum  quœ  Varsoviœ  in  comi- 
tiis  generalibus  acta  sunt,  nihil  me  obmissurum  spero, 
etenim  illustrissimus  princeps  tuus  ut  resciat  omnia 
quam  maxime  opto.  Intérim  quœ  ad  existimationem 
tuendam  meam  pertinent,  et  quœ  sine  meœfamœ  dis- 
pendio  prœterire,  neque  in  aliud  tempus  detrudere 
possum  y  paucis  accipe.  Hoc  autem  est  :  admonuit  me 
Lipsiœ  adhuc  cum  essem,  juvenis  quidam  pacis  et 
veritatis  amantissimus ,  me  apud  Germaniœ  principes 
fere  omnes  ,  tribus  de  causis  falsb  accus atum  fuisse. 

«  Med  opéra,  inquiunt  ali  qui ,meo  item  consilio  fac- 
tum  esse  ,  ut  quœ  proximis  diebus  de  rege  Poloniœ 
facta  est  electio  non  libéra  extiterit ,  sed  minis  et  vi 
etiam  apertd  ab  electoribus  extortâ.  Deinde  muneri- 
bus  ,  largitionibus  et  corruptelis  me  quam  plures  no- 
biles  ad  meas  deduxisse  partes  y  veluti  ludentes  affir- 
mant. Postremb  >  litteras  me  conjinxisse  quasi  ab 
illustrissimo  principe  tuo  atque  ab  aliis  Germaniœ 
principibus  conscriptœ  essent,  illas  me  senatui  Polono- 
rum  publice  ostendisse  ,  atque  legendas  dédisse  >  in 
quibus  dicti  principes ,  dux  illustrissimus  Andium  ,  si 
in  regem  eligeretur,  in  Poloniam,  etiam  invito  Cœsare, 
ut  tutb  deduceretur  ,/acturos  se  esse  recipiebant. 

«  Habes  tria  accusationis  capita,  ex  quibus  priora 

duo  Ma  nulld  egent  responsione  >  imb  verb  a  Poloniis 
ipsis  tanqua??i  i?iepta,  et  veluti  puerilia  omninb  rejice- 
rentur  ;  nain,  quod  ad  vi?n  attinet ,  si  quafuit,  eam 
certe  publiée  factam  fuisse  necesse  est.  Proférant  vel 
unwn  testem  qui  unum  ex  nobilibus  polonis  de  hdc 
re  conquestum fuisse  velit  affr?nare.  Dicant  saltem, 
qui  Germanis  tàm facile  impone?*e  se  posse  existimant, 
dicant  j,  in quam  ,  quos  ego  milites ,  quas  copias  ad  vim 
inferendam  cogère  potui ,  homo  inermis  ,  externus  ,  ab 
ainicis  et  opibus  id  temporis  omninb  inops  ,  homo  cui 
nulla  cum  nobilibus  polonis  intercedebat  neeessitudo, 
nobilibus 3  libertatis  suœ  acerrimis  defensoribus ,  tamen 
terrori  esse  potui.  Hœc  quidem  certe  sunt  ab  omni 
etiam  co?ijecturd  alienissima, minas  precibus  addidere 
oratores  aliqui.  Ego  causam  qua?n  susceperam  tuendam 
pi^ecibus  non  minis  apud  viros  fortes  et  judices  œquos 
obtinui.  Sed  videant  illi  qui  talia  sibi  somniajîngunt, 
dum  ad  vim  inferendam  prudentissi?nos  principes  „  et 
prœsertim  Cœsarem,  pjincipem  pacis  et  quietis  alum- 
nunij,  malis  artibus  commovere  student >pacatumorbem 
in  summa  discrimina  ne  conjiciant. 

«  Multa  quide?n  de  hdc  re  scribere  statuera?n  ,  sed 
meipsum  revoco  ;  animo  etenim  adeb  exulcerato  sunt 
aliqui ,  ut  pericula  quœ  reipublicœ  christianœ  impen- 
dent >  neque  prospicere  neque  prospicientes  audire 
velint.  Prœdictiones  certissimas  et  christianas  et  pru- 
de?ites  pro  minis  atque  coiwitiis  accipiunt.  Sed  de  his 
satis.  Illud  prœterea  quod  de  largitiojiibus  et  corrup- 
telis  ausi  sunt  dicere  ,  ineptissimwn  atque  à  ^veritate 
alienissimiun  esse  ne?no  est  qui  non  uideat.  Ego  ad 
reg?ii  petitio?iem  trecenta  i?iillia  talentorum  me  pro- 
fudisse  nunquàm  quœstus  sum  (  quid  dicam  Poloni 

intelligunt^)  ;  sed  qui  aliéna  tam  impudenter  curant  > 
ostendant  qud  via  ,  qud  permutatione ,  quorum  mer- 
catorum  opéra,  tanta  auri  vis  ad  me  delata  sit ,  quœ 
tôt  nobilium  judicum  corrumpere  potuerit.  Cœteros 
competitores  ,  non  centum  tantum,  aut  ducentis  suffra- 
giis  vicimus  ;  sed  liberis  atque  frequentissimis  totius 
nobilitatis  suffragiis  à  nobis  Mi  superati  sunt.  A  de~ 
cem  nobilibus  si  très  competitores ,  rex  scilicet  Suessiœ, 
princeps  illustrissimus  Hernestus ,et  Piasthus  proposai 
fuere,  centum  nulle  slatim  adfuere  qui  Gallum  sibi  in 
regem  postulabant.  Mazovia  tota„  quœ  triginta  millia 
nobilium  alere  dicitur _,  ducem  illustjïssimum  unum 
qui  regno  polonico  regendo  et  tuendo  dignus  foret, 
ab  initio  usque  injînem  comitiorum  semper  judicavit. 
Illud  etiam  Lithuania  fecit  tota. 

«Quid  ad  hœc  igitur  dicerepossunt,  qui  neque  victi, 
neque  si  victores  essent,  scirent  fortasse  quiescere? 
Fateantur ,  velint  j  nolint  >  oportet ,  corrumpendœ 
tam  numerosœ  nobilium  multitudini ,  omnium  prin- 
cipum  divitias  siifficere  non  potuisse.  Ad  dum  de  con- 
Jîngendis  atque  excogitandis  calumniis  laborant  ali- 
qui  ,  Polonia  ,  quœ  totius  orbis  christiani  propugna- 
culum  est  tutissimum ,  in  summa  pericula  abducitur. 
Instat  Poloniœ  jinibus  barbarorum  colluvies  ;  Mosco~ 
vitam  ad  Liihuaniam  vastandam  numeroso  atque 
potenti  cum  exercituflumen  3  jam  transmisisse  est  cer- 
tissimum  ,  flumen  ,  inquam ,  quod  pro  certis  inter 
utraque  régna  limitibus  constitutum  est;  Tartari  in 
Russiam  summa  cum  celeritate  irrumpentes  ,  villis 
permultis  incensis ,  ingenti  ex  jumentis  et  pecoribus 
prœda  facta  j  magnam  hominum  multitudinem  ad 
extremam   servitutem    secum  adduxerunt. 

«Poloni  liane  solam  effugiendi  periculi  ratîonem  esse 
existimant,  ut  regem  quant  primiim  secum  habeant,  at- 
que  ad  illum  accersendum  nobiles  aliqui,  et  senatores 
prœclarissimi  itinerisese  commiserunt  ;  regem,  inquam, 
summâ  omnium  ordinum  consentione  electum  accede- 
bant ,  regem  prœtereà  ex  illustrissimâ  et  potentissimâ 
regumfamilid ,  regem  ex  eâfamïliâ  quœ  de  Germanis 
prœcipub  ac  singulari  quo dam  studio  benemereri  sem- 
perstuduit,  regem  ex  eâfamilid  quœ  austriacœ  fami- 
liœ  sanguinis propinquitate ,nunc  verb  arctioris  affini- 
tatis  vinculoest  conjunctissima  Mi.  Tamen,  ut  audio  ' , 
a  tam  prœclaro  et  necessario  studio  reuoeantur.  Cur 
ita?  Ego  plane  nihil  video  cur  itafieri  debeaty  davus 
enim  sum  et  non  OEdjppus.  FUdeant  illi  qui  me  sunt 
prudentiores ,  quibus  reipublicœ  christianœ  salus  est 
maximœ  curœ.  lEgo  plane  ,  ut  dixi,  in  hdc  re  om- 
ninb  cœcutio.  Hoc  unum  libère  dicam  :  ridet  Turca, 
qui  etsi  hostis  potentissimus  christianis  sit  omni- 
bus, interregni  tamen  polonici  tempore  prudentem 
et  pacis  studiosum  principem  erga  Polonos  se  prœs- 
titit  ;  tantum  ut  libertatem  constantissime  in  eligendo 
rege  retinerent ,  efficacissimis  verbis  admonuit,  ne 
quid  inter  Mo  s  dissidii  oriretur ,  summam  adhibe- 
rent  cautionem ,  qubd  si  quis  de  pristinâ  illorum 
libertate  ,  aut  concordid  aliquid  detrahere  tentaret , 
in  illum  vires  suas  omnes  se  velle  convertere  testi- 
ficatus  est.  Inter  christianos  autem  an  sint  aliqui 
qui  concordiam  et  laudatissimam  illam  animorum 
conjunctionem  labefactare  studeant  res  ipsa  indicabit. 
Sed  bene  est  quod  Cœsar  pacis  et  quietis  \  ut  dixi  , 
cupidissimus  sit.  Principes  item  Germaniœ,  ne  ejus^ 
modi  monstra  ac  pestes  reipublicœ  audiantur  \  sum 
38.  '  ,3 

mam  adhibebunt  curam  ac  diligentiam.  Sed  de  his  plus 
satis  ;  ad  tertium  propero. 

«  Si  de  confingendis ,  aut  ostendendis,  aut  legendis 
litteris  quas  à  me  dicunt  confictas  esse,  in  mentem  mihi 
quicquam  venit  unquàm ,  habear  ego  pro  vano,  levi, 
et  de  mendacio  convicto  ,  a  quo  quidem  <vitio  quant 
procul  absim  sciunt  qui  me  norunt  omnes.  Polonorum 
nobilium  benevolentiam  ad  id  quod  agebam  per/îcien- 
dum  ,   bonis  artibus  mihi  conciliare  studui ,  nullius 
cujusquam  gratiam  ad  preces  régis  christianissimi  ad. 
hibendas  esseduxi.  Aperte  enimfere  omnes  nos  oppug- 
nabant  :  qui  igiturjieri  potuit,  ut  eorum  principum  à 
quibus  oppugnabar  nomine,  autgratid  abuti  voluerim? 
((De  illustrissimo  autem  tuo  jxrincipe,  illum  auctoris 
amicitiœ  quœ  germanis  principibus  cum  gallis  regibus 
intercessit ,  non  omninb  oblitum  esse  sqpnper  existimavi: 
atque  utinam  quœ  tempestas  utrique  genti  impendet, 
si  quid  inter  nos  et  vos  oriatur  dissidii  ,  prospicerent 
omnes!  Sed  ad  illustrissimum  principem  tuum  redeo  : 
quod  is  a  me  quicquam  de  iis  quœ  supra  dicta  surit 
scripserit ,  quod  litteras  ab  eo  ad  me  vel  ad  quemvis 
alium  scriptas  vel  confictas  ostenderim  ,  idfalsum  est, 
atque  a  veritate  longe   remotissimum.    Ego   in  fre- 
quentissimo  et  numeroso  nobilium  cœtu  orationem  ha- 
bui.  Si  vel  testent  unum  qui  vir  sil  probus  qui  de  hdc 
re  testimonium  dicere  velit  mihi  protulerint  ,   dicant 
iterum  :  habear  ego  pro  levi,  vano  atque  indigno  ora- 
tore.   Sed  si  sint   qui  tant  ineptas  calumnias    in  me 
rejicere  audent ,  sintinquam,  illivani,  levés,  et  inter 
vanos  et  levés  omnium  mendacissimi, 

«  Quodacerbius  de  hdc  re  apud  te  egerim,vehementer 
doleo.  Vereor  enim  ne  indignasmeas  esse  litteras,  quœ 

tanto  principi  ostendendœ  sint  existimes  ;  meà  tamen 
maxime  interest  cavere  ne  Me  offenso  erga  me  sit 
omnino.  Falso  me  accus atum  fuisse  ut  intelligat  vehe- 
menter,  ut  debeo ,  sum  sollicitus .  Tuigitur,  magnifiée 
domine.,  <veritatem  quœ  ab  omnibus  amari ,  et  coli 
débet  *meam  existimationem  quam  tibi  curœ  esse  mihi 
ipsepersuasi,  uttuearis  atque à  calumniisv  indices  etiam 
atque  etiam  rogo.  Sedquodprœcipuumerat,fereobmi- 
seram.  Celsi  illustrissimi  principis  tui  convenire,  atque 
utriusque  régis  nomine  salut  are  omnino  certum  habeo. 
At  ne  adventus  ad  eum  meus  intempestius  sit,  aut  mo- 
lestus ,  pvo  tua  prudentidy  atque  pro  ed  qud  me  soles 
amplecti  benevoleatid,  utefficias  vehementerpeto.» 

Traduction  de  la  susdite  lettre   latine  escripte  au  secrétaire 
du  lantgrafve  de  Hessen. 

«  Monsieur  le  secrétaire,  vous  aurez  pour  ceste 
heure  une  lettre  de  moy  ,faicte  sur  le  chemin  et  comme 
à  la  desrobée,  et  consequemment  sera-elle  peut-estre 
escripte  avec  moins  de  diligence  qu'il  ne  conviendroit; 
car  la  longueur  et  le  travail  de  mon  voyage  ne  me  don- 
nent assez  de  temps  ne  de  loysir  pour  mieux  vous  satis- 
faire, ainsi  que  j'eusse  bien  voulu  :  mais  dans  bien  peu 
de  jours  vous  aurez  plus  amples  lettres  de  moy,  esquelles 
j'espère  n'oublier  rien  de  tout  ce  qui  s'est  passé  en 
l'assemblée  générale  de  Varsovye ,  désirant  bien  fort 
que  vostre  prince  très  illustre  en  soit  informé.  Cepen- 
dant vous  aurez  en  peu  de  parolles  ce  qui  concerne  la 
deffence  de  ma  réputation,  et  que  je  ne  puis  laisser 
couller  ou  remettre  en  autre  temps  sans  mettre  en  dan^- 
ger  mon  honneur  et  ma  renommée:  qui  est  que,  comme 
j'estois  dernièrement  à  Leipsig ,  un   jeune  homme, 

i3. 

amateur  de  paix  et  de  vertu ,  m'advertit  que  j'estois 
faulsement  déféré  envers  presque  tous  les  princes 
d'Allemaigne  de  trois  crimes. 

«  Pour  le  premier,  l'on  dict  que  l'eslection  du  roy  de 
Polongne  a  este'  faicte  par  menaces,  et  à  force  ouverte 
arrachée  des  électeurs.  Pour  le  second ,  ils  asfeurent 
et  semble  qu'en  cela  ils  veullent  donner  et  dire  que 
j'ay  attiré  de  nostre  costé  plusieurs  seigneurs  et  gen- 
tils-hommes dudict  pays  par  presens  et  corruptions. 
Pour  le  tiers,  disent  que  j'ay  supposé  des  lettres  de 
vostre  prince  très  illustre,  et  d'autres  princes  d'Alle- 
maigne ,  et  les  ay  publiquement  monstrées  et  fait  lire 
au  sénat  de  Polongne;  esquelles  les  susdicts  princes 
promettoient  que  si  le  très  illustre  duc  d'Anjou  estoit 
esleu  roy,  ils  le  conduyroient  seurement  jusques  en 
son  royaume,  ores  que  l'Empereur  ne  le  voulust  point. 

«  Voylà  les  trois  chefs  de  mon  accusation ,  desquels 
les  deux  premiers  n'auroient  besoing  d'aucune  res- 
ponse,  et  les  rejetteroient  les  Pollacs  comme  choses 
controuvées,  grossières,  et  dignes  de  n'estre  dictes 
que  parmi  des  enfans;  car,  quant  à  la  force,  s'il  y  en 
a  eu  quelqu'une,  il  faut  qu'elle  ayt  esté  faicte  publi- 
quement. Or,  qu'ils  mettent  en  avant  un  seul  tesmoing 
qui  asseure  que  gentil-homme  pollac  ne  autre  s'en  soit 
jamais  plainct.  Ceux  qui  espèrent  si  facilement  par 
faux  donner  à  entendre  tromper  les  Allemans,  que 
ceux-là,  dis-je,  disent  quels  soldats,  quelle  armée  j'ay 
peu  assembler  pour  avoir  des  forces,  et  comment  s'est 
peu  faire  que  un  homme  seul,  estranger,  sans  armes, 
homme  pour  ce  temps-là  desnué  d'amys  et  d'argent , 
et  qui  n'avoit  aucune  accointance  avec  la  noblesse  du- 
dict pays,  ayt  peu  intimider  ou  forcer  ceux  qui  sont 

si  aygres  et  si  constans  défenseurs  de  leur  liberté.  Je 
sçay  bien  que  quelques  ambassadeurs  ont  en  leur  de- 
mande adjousté  aux  prières  des  menaces.  Quant  est  à 
moy,  j'ay  gaigné  la  cause  que  j'avois  entreprins  de 
porter  au  jugement  des  très-vaillans  chevaliers,  sages 
et  providens  juges  par  prières,  et  non  par  force  et  par 
menaces.  Mais  que  ceux-là  qui  rapportent  ce  qu'ils 
feignent  avoir  songe';  que  ceux-là  prennent  bien  garde 
que  tandis  qu'ils  veulent  esmouvoir  aux  armes  par 
très-mauvaises  et  dangereuses  inventions  les  princes 
très-saiges,  et  sur-tout  l'Empereur,  père  de  paix  et  de 
repos  ;  qu'ils  prennent  garde  qu'ils  ne  mettent  le  monde, 
qui  pour  ceste  heure  est  paysible,  en  quelque  grand 
trouble  et  danger. 

«  Sur  ce  subject  avois-je  délibéré  de  vous  escrire 
beaucoup  de  choses  ;  mais  je  me  retiens  et  revocque  ma 
délibération  ;  car  il  y  en  a  qui  ont  l'esprit  si  gasté  et  mal 
affecté ,  qu'ils  ne  peuvent  prévoir  ne  escouter  ceux  qui 
de  loing  voyent  et  regardent  les  dangers  dont  la  chres- 
tienté  est  menassée.  Si  l'on  les  admoneste  et  advertit 
chrestiennement  et  sagement  des  maux  qui  peuvent 
advenir,  ils  prennent  cela  à  menasses  et  injures.  Mais 
c'est  assez  dit  quant  à  ce  point.  Sur  ce  qu'ils  ont  voulu 
dire  des  corruptions  faictes  par  moy ,  il  n'y  a  homme 
qui  ne  juge  que  cela  est  inepte  et  esloigné  de  la  vé- 
rité. Ce  n'est  pas  moi  qui  me  suis  plainct  d'avoir  des- 
pendu cinq  cens  mil  talars  à  mon  maistre  pour  la 
poursuyte  dudict  royaume  (les  Pollacs  sçavent  bien 
ce  que  je  veux  dire);  mais  ceux  qui  si  mal  à  propos  se 
veulent  empescher  des  affaires  d'autruy,  qu'ils  mons- 
trent  par  quelle  voye,  par  quelle  lettre  de  change,  et 
par  quels  moyens  l'on  m'a  peu  apporter   si  grande 

quantité  de  deniers  pour  corrompre  le  jugement  de 
tant  de  gentils-hommes.  Nous  avons  surmonté  les  au- 
tres compétiteurs,  non  pas  de  cent  ne  de  deux  cens 
voix,  mais  c'a  esté  par  tous  les  suffrages  libres  et  com- 
mun accord  de  toute  la  noblesse.  S'il  y  en  a  eu  dix 
qui  ayent  demandé  l'un  des  trois  compétiteurs,  assa- 
voir le  roy  de  Suéde,  le  très  illustre  archiduc  Her- 
neste,  ou  un  du  pays  qu'on  entendoit  par  le  nom  de 
Piaste,  il  y  en  a  eu  cent  mil  qui  ont  demandé  le  Fran- 
çoys.  Toute  la  Mazovie,  qui  nourrit,  comme  l'on  dict, 
trente  mil  gentils-hommes,  a  tousjours  jugé  que  le 
très  illustre  duc  d'Anjou  estoit  tel  qu'on  pouvoit  dé- 
sirer pour  gouverner  et  deffendre  le  royaume.  La  Li- 
thuanie  a  depuis  esté  de  mesme  opinion,  comme  aussi 
ont  esté  toutes  les  autres  provinces. 

«  Que  diront  donc  ceux-là  qui,  ne  vainqueurs,  ne 
vaincuz,  ne  sçauroient  peut-estre  vivre  en  repos?  Il 
fault  que,  vueillent  ou  non ,  ils  confessent  que  pour  cor- 
rompre un  si  grand  nombre  de  noblesse,  les  richesses 
de  tous  les  princes  du  monde  n'eussent  esté  suffisantes. 
Mais  cependant  qu'ils  se  travaillent  à  feindre  et  con- 
trouver  des  calomnies,  la  Pologne,  qui  est  le  plus 
asseuré  boulevart  de  toute  la  chrestienté,  est  pour 
aujourd'huy  en  très  périlleux  estât  :  ja  se  présentent 
sur  les  confins  du  royaume  un  infiny  nombre  de  bar- 
bares; le  Moscovite  avec  une  grosse  et  puissante  armée 
a  ja  passé  la  rivière  qui  sert  de  bornes  et  de  limites 
aux  deux  royaumes  ;  les  Tartares  se  sont  desbordez 
et  entrez  en  la  Puissie  avec  une  si  merveilleuse  vis- 
tesse,  qu'ils  ont  bruslé  beaucoup  de  villages ,  pillé  un 
très  grand  nombre  de  bestail,  et  emmené  plusieurs 
milliers  de  pauvres  personnes. 

«  Les  Pollacs  voyans  que  le  seul  moyen  d'éviter  tous 
les  maux  et  les  dangers  qui  les  menassent  est  d'avoir 
bientost  leur  roy,  quelques  uns  d'entr'eux,  choysiz 
et  esleus  par  tous  les  estats,  se  sont  mis  en  chemin 
pour  aller  devers  leur  roy,  un  roy  esleu  d'un  commun 
consentement,  un  roy  yssu  de  la  plus  puissante  et 
illustre  maison  de  l'Europe,  un  roy/  yssu  d'une  famille 
qui  tousjours  s'est  efforcée  par  biens-faicts  obliger  les 
Allemans,  un  roy  yssu  d'une  famille  parente  et  alliée, 
et  nouvellement  par  une  estroicte  alliance  conjoincte 
avec  la  maison  d'Austriche.  Et  toutesfois,  à  ce  que  nous 
voyons,  l'on  empesche  lesdicts  Pollacs,  l'on  les  re- 
vocque  d'un  voyage  si  grand  et  si  nécessaire.  Et  pour- 
quoy  cela  ?  Quant  à  moy,  je  ne  voy  du  tout  point 
quelle  raison  il  y  peult  avoir,  et  ne  suis  pas  assez  aygu 
pour  le  deviner.  Or  c'est  à  ceux  qui  sont  plus  sages 
que  moy,  et  oui  ont  le  soing  du  bien  de  la  chrestienté, 
à  en  sçavoir  là* raison;  car,  comme  j'ay  dict,  ma  veue 
ne  va  pas  si  avant  que  cela.  Je  diray  ce  mot  avec  telle 
liberté  que  je  doys  :  que  le  Turc  se  rit  de  nous;  car, 
encores  qu'il  soit  très  puissant  ennemy  et  adversaire 
de  tous  les  chrestiens,  si  est-ce  que  durant  l'interrègne 
de  Pologne,  il  s'est  monstre  envers  ceste  nation  prince 
sage,  amateur  et  désireux  de  paix.  Il  les  a  très  expres- 
sément admonestez  d'estre  tous  d'un  accord  et  d'une 
opinion,  et  de  conserver  la  liberté  qu'ils  ont  eu  de 
tout  temps  d'eslire  leurs  roys  ;  protestant  que  si  quel- 
qu'un entreprenoit  d'oster  ou  troubler  ladicte  liberté, 
qu'il  tourneroit  toutes  ses  forces  contre  cestuy-là.  Or, 
si  parmy  les  chrestiens  s'en  trouve  qui  vueillent  rom- 
pre ceste  ancienne  et  louable  union  et  concorde,  ce 
qu'adviendra  cy  après  nous  en  fera  sages.  Mais  c'est 

un  grand  bien,  comme  j'ay  ci  dessus  touché,  que  l'Em- 
pereur ayme  la  paix  et  le  repos  de  la  chrestienté;  que 
les  princes  d'Allemaigne  de  leur  costé  prendront  garde 
que  tels  monstres  et  pestes  du  bien  commun  ne  soient 
escoutez.  C'est  trop  pour  le  second  article,  je  viens 
au  dernier. 

«  Si  jamais  il  m'est  tombé  en  l'esprit  de  supposer  et 
falsifier  des  lettres,  de  les  monstrer  et  les  faire  lire  au 
sénat,  comme  ils  m'accusent  que  j'ay  faict,  que  je  soye 
en  ce  cas  tenu  comme  un  homme  vain,  léger  et  con- 
vaincu de  mensonge;  duquel  vice  ceux  qui  me  cog- 
noissent  sçavent  combien  de  mon  naturel  j'en  suis  es- 
loigné.  Pour  parvenir  à  ce  que  je  pretendois ,  je  me  suis 
efforcé  par  moyens  honnestes  d'acquérir  la  bonne 
grâce  des  Pollacs.  Je  me  suis  contenté  du  nom  du  roy 
Très  Chrestien,  et  n'ay  voulu  emprunter  le  nom  ne  la 
recommandation  d'autruy  ;  car  tous  les  princes  estoient 
ouvertement  contre  nous.  Comment  eusse-je  donques 
voulu  abuser  du  nom  et  de  la  faveur  de  ceux  qui  nous 
estoient  contraires  ? 

«  Quant  à  vostre  très  illustre  prince,  je  pense  qu'il 
n'a  point  du  tout  oublié  l'estroicte  amitié  et  intelli- 
gence que  tous  jours  a  esté  entre  les  roy  s  de  France 
et  les  princes  allemans.  Pleust  à  Dieu  que  un  chascun 
cogneust  combien  d'orage  et  de  tempeste  menasse 
l'une  et  l'autre  nation,  s'il  advenoit  qu'ils  se  dépar- 
tissent de  ladicte  ancienne  amitié  !  Mais  je  reviens  à 
vostre  prince  :  c'est  chose  notoirement  fauce  et  esloi- 
gnée  de  toute  vérité  qu'il  m'ayt  jamais  rien  escript, 
et  encore  plus  que  j'aye  monstre  lettres  fauces  et  con- 
trouvées,  ou  que  j'aye  emprunté  son  nom,  ne  d'autres 
princes  d'Allemaigne.  Mes  oraisons  furent  prononcées 

en  une  grande  assemblée,  S'il  se  trouve  tesmoing , 
homme  de  bien,  qui  vueille  dire  ce  dont  Ton  m'accuse, 
je  dis  derechef  que  je  mérite  d'estre  tenu  pour  vain, 
léger  et  indigne  de  ma  charge.  Mais  aussi  ceux  qui 
osent  rejecter  sur  moy  telles  calomnies,  doivent  estre 
estimez  légers,  vains,  et,  entre  les  légers  et  les  vains, 
les  plus  hardis  menteurs.  Il  me  deplaist  d'avoir  escript 
peut- estre  avec  trop  d'aigreur  et  de  véhémence,  et 
crains  que  pour  cela  vous  ferez  difficulté  de  présenter 
mes  lettres  à  vostre  très  illustre  prince  :  toutesfois  il 
m'importe  beaucoup  de  faire  en  sorte  que  un  tel  prince 
ne  soit  offensé  de  moy,  et  désire  infiniment,  comme  je 
dois  faire,  qu'il  entende  que  j'ay  esté  faucement  ac- 
cusé. Je  vous  prie  donc,  monsieur,  de  deffendre  la 
vérité,  qui  doit  estre  aymée  et  prisée  d'un  chascun,  et 
par  mesme  moyen  garantir  mon  honneur  de  toute  ca- 
lomnie, duquel  honneur  je  me  suis  persuadé  que  vous 
voudrez  estre  le  deffenseur.  Mais  j'avois  presque  ou- 
blié le  principal  poinct  de  ma  lettre  .*  c'est  que  je  suis 
résolu  de  saluer  la  grandeur  de  vostre  prince  au  nom 
des  deux  roys;  mais  je  vous  prie  autant  que  je  puis, 
par  vostre  prudence,  et  pour  l'amitié  que  vous  me  por- 
tez, faire  en  sorte  que  ma*  venue  ne  luy  soit  point 
des-aggreable.  » 

Ledict  sieur  de  Valence  paracheva  son  voyage  sans 
trouver  plus  d'empeschement,  horsmis  de  sa  maladie, 
qui  le  rendoit  si  foible,  qu'on  n'esperoit  point  qu'il 
deust  venir  jusques  à  Metz.  Mais  le  désir  qu'il  avoit  de 
veoir  Leurs  Majestez  pour  leur  rendre  compte  d'une 
si  longue  et  heureuse  ambassade,  luy  faisoit  pour  la 
pluspart  oublier  et  le  mal  et  la  peine  qu'il  portoit. 


202  t1^  3]    MÉMOIRES 

Au  rapport  qu'il  fit  à  Leurs  Ma j estez  de  sa  négo- 
ciation ,  il  loua  le  royaume  de  Polongne  de  trois 
choses. 

La  première,  c'est  de  la  grande  et  longue  estendue 
du  pays  ,  qui  est  telle  qu'elle  contient  pour  le  moins 
deux  fois  autant  que  la  France. 

En  second  lieu ,  il  le  loua  de  la  grande  fertilité  et 
abondance  de  toutes  choses  nécessaires  au  vivre  et  au 
plaisir  de  l'homme ,  horsmis  du  vin ,  duquel  toutesfois 
il  n'y  a  ny  ville  ny  village  qui  n'en  soit  bien  pourveu  : 
et  y  en  a  beaucoup  meilleur  marché  qu'on  n'a  accous- 
tumé  de  l'avoir  dans  Paris  :  vins  de  Hongrie,  de  la 
Moravie,  du  Rhin  et  de  la  Gascogne,  et  des  Malvoisies 
en  grande  quantité  qui  leur  sont  apportées  par  les 
Arméniens  du  costé  du  Pont  Euxin  ;  tellement  que  le 
gentil-homme  qui  ne  donne  à  son  amy  de  quatre  ou 
cinq  sortes  de  vins ,  et  de  tous  autres  délices  qu'il  y  a 
ou  en  Italie  ou  au  pays  de  Levant,  il  ne  pense  pas 
l'avoir  bien  receu.  Et  ce  qui  retient  parmy  eux  le  bon 
marché  de  toutes  denrées,  c'est  qu'il  n'y  a  point  de 
monopoles,  principalement  pour  le  bled  et  pour  le 
vin.  Je  dirai  en  passant  chose  qui  semblera  estrange  : 
c'est  que  ledict  royaume  *il  y  a  trois  ans  fut  persé- 
cuté universellement  de  peste  et  de  famine  si  grande  , 
qu'il  mourut  une  infinité  de  gens  de  faim  :  ce  qui  ne 
leur  estoit  advenu  cent  ans  auparavant  ;  et  toutesfois 
l'année  suivante, aux  fruicts  nouveaux,  le  bled  revint 
au  mesme  prix  qu'il  avoit  esté  dix  ans  auparavant.  Et 
cela  ne  pouvoit  estre ,  sinon  qu'ils  n'endurent  point 
qu'il  y  ait  marchands  blatiers  (0  :  et  toutes  choses  con- 

(0  Ils  n'endurent  point  qu'il  y  ait  marchands  blatiers.  Il  paroîfc 
que  le  commerce  des  grains  éprouvoit  alors  en  Pologne  de  grandes  en- 
traves. 


DE  CHOISNIN.     t1^^]  203 

cernant  la  police  y  sont  religieusement  et  avec  grande 
sévérité  estroictement  gardées. 

Pour  le  tiers  point  de  la  louange  dudict  royaume, 
ledict  sieur  fit  mention  fort  honnorable  de  la  noblesse 
dudict  pays,  laquelle  estrecommandableparmy  toutes 
les  autres  nations  en  cinq  choses. 

La  première,  c'est  pour  le  grand  nombre,  qui  est  tel 
qu'on  peut  dire  avec  la  vérité  qu'ily  a  plus  de  gentils- 
hommes en  Polongne  qu'il  n'y  en  a  en  France,  en 
Angleterre  et  en  Espagne. 

La  seconde,  le  bon  entendement  et  la  dextérité  en 
toutes  choses  ;  car  il  est  certain  qu'il  n'y  a  nation  au 
monde  qui  si  promptement  s'accommode  à  toutes 
bonnes  mœurs  et  vertuz  des  autres  nations,  que  faict 
la  nation  polacque  :  ils  sont  de  leur  naturel,  comme 
j'ay  cy-dessus  dict,  plus  curieux  que  nuls  autres  de 
veoir  les  pays  estrangers,  esperans  qu'à  leur  retour, 
s'ils  y  ont  bien  prouffité,  ils  sont  mieux  veuz  et  plus 
volontiers  receuz  aux  honneurs  et  dignitez,  et  à  l'ad- 
ministration des  affaires  publicques.  Us  n'ont  pas  esté 
quatre  mois  en  Italie  qu'ils  parlent  parfaictementbien 
italien.  Ils  s'habillent,  ils  vivent,  ils  ont  la  mesme  con- 
tenance que  s'ils  estoient  nez  en  Italie.  Le  mesme  font- 
ils  en  Espaigne  et  en  France.  Quant  est  à  l' Allemaigne, 
ils  apprennent  bientost  à  parler  allemand.  Mais  quant 
est  aux  habits  et  autres  façons  de  vivre,  ils  retiennent 
tousjours  la  différence  des  coustumes  qu'il  y  a  entre 
les  deux  nations. 

Pour  le  tiers  point,  ladicte  noblesse  est  recomman- 
dable,  ce  disoit  ledict  sieur,  pour  la  vaillantise  et  exer- 
cice au  faict  de  la  guerre.  En  quoy  ils  peuvent  estre 
certainement  comparez  à  quelque  autre  noblesse  que 

ce  soit;  car  il  n'y  a  nation  qui  porte  le  froid,  le  chauld, 
la  faim,  la  soif  et  le  travail,  plus  patiemment  que  faict 
celle-là.  Je  croy  que  c'est  parce  qu'ils  ont  des  inimi- 
tiez avec  leurs  voisins,  et  que  dès  leur  enfance  ils  s'ac- 
coustument  aux  incommoditez  de  la  guerre;  joinct 
aussi  qu'estans  en  paix  et  en  repos  en  leurs  maisons, 
leur  manière  de  vivre  est  plus  de  soldat  que  d'homme 
cazannier.  Et  voit-on  souvent  qu'après  qu'ils  ont  esté 
au  festin  depuis  le  matin  jusques  au  soir,  comme  font 
tous  les  autres  Septentrionaux,  sur  l'entrée  de  la  nuict, 
et  au  temps  que  l'air  et  la  terre  sont  glacés,  ils  sont 
toute  la  nuict  à  cheval  pour  aller  là  où  ils  avoient  en- 
treprins.  S'ils  ont  quelque  chose  à  faire  d'importance, 
ils  ne  mangent  que  sur  le  soir.  Et  ne  pense  pas  qu'il  y 
ait  nation  qui  porte  si  longuement  et  si  facilement  la 
faim  que  celle-là.  Et  en  conclusion,  si  ceste  noblesse 
est  conduicte  par  un  bon  chef  comme  est  leur  roy  qui 
est  à  présent ,  l'on  doit  penser  qu'elle  sera  renommée 
au  faict  des  armes,  comme  elle  a  esté  autresfois. 

Pour  le  quatriesme  point,  ladicte  noblesse  surmonte 
les  autres  en  union  et  intelligence,  et  commune  ami- 
tié entr'eux.  11  y  a  grande  diversité  de  religion,  intro- 
duite, à  ce  que  l'on  dict,  parla  connivence  du  feu 
Roy;  mais,  recognoissans  entr'eux  que  la  division  ap- 
porteroit  leur  entière  ruine,  ils  n'ont  jamais  voulu  se 
courir  sus  l'un  à  l'autre.  Ils  espèrent  que  avec  la  pru- 
dence de  leur  roy,  ceste  grande  diversité  se  pourra 
quelque  jour  reunir  ;  et  pour  ceste  cause  retiennent-ils 
(ainsi  qu'ils  disent)  plus  soigneusement  l'amitié  entre 
eux,  parce  que  s'ils  prenoient  les  armes  les  uns  contre 
les  autres  il  n'y  auroit  plus  d'amitié,  il  n'y  auroit  plus 
de  commun  zèle  à  conserver  l'Estat.  Les  uns  n'auroient 

plus  de  crédit  avec  les  autres  pour  les  ramener,  et  par 
conséquent  il  n'y  auroit  plus  d'espérance  de  réduire 
les  choses  à  meilleur  estât ,  et  ne  pourroit-on  éviter  la 
subversion  et  ruine  des  uns  et  des  autres. 

Le  cinquiesme  point  de  louange  est  le  principal,  et 
duquel  l'on  doit  tenir  le  plus  de  compte  :  c'est  la  fidé- 
lité' et  obéissance  qu'ils  ont  à  leurs  roys  légitimement 
esleuz.  L'on  sçait  qu'ils  ont  puissance  d'eslireleur  roys, 
et  toutesfois  ils  ont  tousjours  esleu  un  des  enfans  des 
roys  qui  leur  ont  commandé.  Je  ne  sçay  si  parmy 
toutes  autres  nations  l'on  pourroit  trouver  un  tel  exem- 
ple que  celuy-là.  Leur  Estât  est  gouverné  comme  par 
une  forme  de  republicque,  et  maintiennent  que  leurs 
roys  ne  peuvent  contrevenir  à  ce  qu'a  esté  une  fois 
receu  par  le  commun  consentement  des  estats  :  et  tou- 
tesfois si  leurs  roys  ont  esté  autres  qu'ils  ne  dévoient 
estre,soit  ou  qu'ils  ayent  mal  gouverné,  ou  qu'ils  ayent 
indignement>vescu,  ils  ne  se  sont  pourtant  jamais  re- 
bellez depuis  cinq  cens  ans,  horsmis  que  une  fois.  Et 
encore  qu'ils  eussent  occasion  de  hayr  toute  la  race, 
si  ne  voulurent-ils  point  prendre  autre  roy  que  le 
frère  de  celuy  qu'ils  avoient  chassé.  Loys,  roy  de  Hon- 
grie, qui  estoit  descendu  de  la  maison  d'Anjou,  mou- 
rut sans  enfans  masles  ;  et  toutesfois  après  sa  mort ,  les 
Pollacs,  qui  avoient  droit  d'eslire  un  autre  s'ils  eus- 
sent voulu,  comme  ils  ont  faict  en  ce  temps ,  prindrent 
la  fille  dudict  roy  pour  leur  royne,  qui  depuis  fut 
mariée  avec  le  grand-duc  de  Lithuanie.  Ils  ont  donc- 
ques  retenu  un  droit  de  grandeur  et  d'authorité,  mais 
ils  n'en  ont  jamais  abusé  ;  et  au  contraire  ils  ont  obey 
à  leurs  roys  vivans,  et  les  ont  respectez  et  honnorez 
après  leur  mort.  Je  ne  sçay  s'il  y  a  nation  au  monde 

qui  eust  si  constamment  et  si  longuement  conservé  cest 
amour  et  affection  au  sang  de  ceux  qui  leur  ont  com- 
mandé. 

Voilà  le  sommaire  du  récit  que  fit  le  dict  sieur  eves- 
que  de  Valence,  tant  à  Leurs  Majestez  que  à  la  cour 
de  parlement.  J'adjousteray  un  mot,  qui  servira  pour 
respondre  à  quelques-uns  qui  disent  queledict  royaume 
n'a  pas  le  revenu  tel  que  celuy  de  France.  Je  suis 
d'accord  avec  eux  en  cela,  car  ils  n'ont  point  d'im- 
position ny  de  tailles;  mais  aussi  fault-il  qu'ils  m'ac- 
cordent qu'il  n'y  a  pas  trois  ou  quatre  mil  hommes 
d'armes  à  payer,  ce  qui  fut  la  cause  de  la  première  ins- 
titution des  tailles  en  ce  royaume.  Un  roy  de  Polongne 
ne  paye  pas  trois  ou  quatre  cens  mil  francs  aux  galères 
tous  les  ans.  Il  n'est  pas  chargé  de  douze  cens  mil  francs 
de  gaiges  aux  officiers  de  justice  et  de  finances  comme 
nous  sommes.  Il  n'est  pas  chargé  de  quinze  cens  mil 
francs  de  pension  qu'il  faut  bailler  pour  contenter  sa 
noblesse,  comme  nostre  roy  est  contrainct  de  faire.  Il 
n'est  pas  chargé  de  douze  cens  mil  francs  à  payer  aux 
garnisons  des  gens  de  pied.  Bref,  ceux  qui  en  parlent 
ainsi  recognoistront,  s'il  leur  plaist,  que  le  feu  roy 
Sigismond,  père  du  dernier  decedé,  a  vescu  de  ce  re- 
venu que  l'on  faict  si  petit,  avec  autant  de  splendeur 
et  de  majesté  que  roy  qu'il  y  eust  de  son  tems  en  la 
chrestienté.  La  royne  Bonne  sa  femme,  quand  elle  sortit 
de  Polongne,  emporta  six  cens  mil  escus  comptant. 
Ce  dernier  roy  à  l'heure  de  sa  mort  avoit  cinq  mil  che- 
vaux en  ses  escuries,  a  laissé  un  cabinet  qu'il  n'y  en  a 
point  en  toute  la  chrestienté  de  si  riche  que  celuy-là. 
Je  diray  davantage ,  qu'il  a  laissé  plus  de  riches  habil- 
lemens   et  d'armes  et  d'artillerie  que  tous  les  roys 

qui  sont  aujourd'huy  vivans  n'en  sçauroient  monstrer. 
Quoy  qu'il  en  soit  de  l'eslection  du  roy  de  Polongne, 
la  France  se  peut  dire  avoir  este'  autant  honnorée  qu'elle 
fut  jamais. 

Le  Roy  de  son  costé  peut  dire  avoir  acquis  autant 
d'honneur  qu'il  n'eust  peu  faire  avec  la  mort  de  cent 
mil  hommes.  Il  a  demande  un  royaume  au  temps  qu'il 
avoit  beaucoup  d'ennemis,  un  royaume  qui  estoit  de- 
mande' par  d'autres  grands  princes,  et  favorisez,  peu 
s'en  faut,  de  tous  les  grands  princes  de  la  chrestienté. 
Toutes  fois  son  nom  a  esté  tant  estimé  et  honnoré,  que 
ceste  nation, si  loingtaine  de  la  nostre,  a  voulu  préférer 
le  duc  d'Anjou,  à  présent  roy  dudict  pays,  à  tous  les 
autres  compétiteurs. 

Je  prie  Dieu  que  ledict  royaume  luy  serve  d'une 
eschelle  pour  monter  si  haut  qu'il  se  puisse  esgaller 
avec  la  grandeur  de  ses  prédécesseurs. 


FIN   DES   MÉMOIRES  DE  CHOISNIN, 

38.  4 


NOTICE 


SUR 


LE  CAPITAINE  MERLE  ET  SUR  SES  MEMOIRES. 


Mathieu  Merle  ,  qui  prit  depuis  le  titre  de  baron  de 
Salavas,  naquit  à  Uzès  vers  Tannée  i548.  Si  Ton  en 
croit  deThou,  son  père  étoit  cardeur  de  laine  (0.  11 
ne  reçut  aucune  éducation,  et  n'apprit  même  ni  à 
lire  ni  à  écrire.  En  i568,  âgé  de  vingt  ans,  et  se 
sentant  une  vocation  décidée  pour  Fétat  militaire,  il 
entra  dans  les  gardes  du  baron  d'Acier,  depuis  duc 
d'Uzès,  alors  l'un  des  chefs  les  plus  renommés  des 
protestans,  et  il  le  suivit  dans  la  campagne  de  i56o,, 
à  la  fin  de  laquelle  ce  seigneur  fut  fait  prisonnier  par 
le  duc  d'Anjou.  Après  la  paix  de  1570,  d'Acier,, qui 
avoit  remarqué  dans  ce  jeune  homme  un  dévoue- 
ment à  toute  épreuve,  et  de  rares  talens  pour  la  guerre, 
crut  obliger  le  vicomte  de  Peyre,  son  beau-frère,  en 
le  faisant  entrer  à  son  service  comme  écuyer.  Le 
vicomte,  ayant  fait  l'épreuve  des  qualités  de  ce  nou- 
veau serviteur,  lui  confia  la  garde  de  ses  terres  en  Gé- 
vaudan,  lorsqu'il  crut  devoir  se  rendre  à  Paris  pour 
assister  aux  noces  du  roi  de  Navarre  et  de  Marguerite 
de  Valois  [1572].  Il  périt  peu  de  temps  après,  avec 
les  principaux  chefs  protestans,  dans  la  funeste  ma- 

(0  Le  marquis  d'Aubais  rapporte  que,  dans  un  acte  du  20  mars 
i555,  Antoine  Merle,  père  de  Mathieu,  se  qualifie  noble. 

tinëe  'de  la  Saint -Barthélémy;  et  la  guerre  civile 
s'étant  bientôt  rallumée ,  Merle  vit  une  nouvelle  car- 
rière s'ouvrir  devant  lui. 

Le  désordre  étoit  à  son  comble,  surtout  dans  les 
provinces  méridionales  du  royaume  :  les  protestans, 
partout  proscrits,  manquoient  de  chefs,  et  se  rallioient 
aux  hommes  déterminés  qui  se  présentoient  pour  les 
commander.  Il  en  résulta  qu'un  assez  grand  nombre 
d'aventuriers  sans  éducation  et  sans  naissance  se 
firent  chefs  de  partisans  ;  et  Merle,  qui  n'avoit  encore 
que  vingt-quatre  ans,  devint  bientôt  l'un  des  plus 
fameux.  N'ayant  d'abord  que  trente  hommes  sous  ses 
ordres,  il  vit  peu  de  temps  après  sa  troupe  s'accroître 
par  les  succès  inespérés  qu'il  obtint. 

Dévoué  à  la  cause  qu'il  avoit  embrassée,  sans  ce- 
pendant bien  comprendre  les  motifs  qui  divisoient  les 
deux  partis,  il  fit  la  guerre  dans  le  Gévaudan,  dans 
les  Gevennes,  dans  le  bas  Languedoc  et  dans  l'Au- 
vergne. On  n'entrera  pas  dans  le  détail  de  ses  exploits, 
que  ses  Mémoires  retracent,  mais  on  observera  qu'il 
avoit  tellement  acquis  la  confiance  de  ses  soldats,  qu'il 
réussissoit  avec  eux  dans  des  entreprises  qui  sembloient 
impossibles  :  il  suffisoit  qu'il  fut  à  leur  tête  pour  qu'ils 
se  crussent  invincibles.  Ne  vivant  que  de  pillage,  puis- 
que sa  troupe  ne  recevoit  aucune  solde,  il  observoit 
cependant  la  discipline  la  plus  exacte  dans  les  lieux 
oùiltrouvoit  de  la  soumission,  et  son  historien  observe 
que  les  soldats  qu'il  commandoit  n  eussent  osé  y  toucher 
un  œuf  sur  leur  vie.  Homme  d'exécution,  capable 
des  coups  les  plus  hardis,  poussant  toujours  le  courage 
jusqu'à  la  témérité,  mais  quelquefois  cruel,  il  s'étoit 
fait  la  plus  grande  réputation  dans  son  parti.  «  Nous 

«  aurons  Merle,  e'crivoit,  en  1587,  le  duc  de  Mont- 
er pensier  à  un  autre  chef  de  partisans  :  comme  vous, 
«  il  est  un  peu  délabré  d'hommes ,  mais  avec  lui  j'atta- 
«  querois  l'enfer,  fust-il  rempli  de  cinquante  mille 
«  diables.  »  Henri  iv,  qui  n'étoit  encore  que  roi  de 
Navarre,  partageoit  cette  opinion,  et  il  mit  plus  d'une 
fois  à  l'épreuve  l'intrépidité  incroyable  du  capitaine. 

Merle,  étant  devenu  riche,  acheta,  en  i583,  les 
terres  de  Salavas  et  de  la  Gorce ,  et  il  se  fit  alors  ap- 
peler le  baron  de  Salavas,  titre  sous  lequel  il  fut 
moins  connu  que  sous  le  nom  vulgaire  qu'il  avoit  su 
rendre  fameux.  Un  contemporain  nous  a  laissé  le  por- 
trait de  cet  homme  extraordinaire  :  «  Sa  taille,  dit-il, 
«  estoit  moyenne  et  son  corps  épais  ;  il  estoit  boisteux, 
«  la  couleur  de  ses  cheveux  et  de  sa  barbe  estoit 
«  blonde;  ilportoit  deux  grandes  moustaches  relevées, 
«  et  semblables  à  deux  dents  de  sanglier  ;  ses  yeux  gris 
«  et  furieux  s'enfonçoient  dans  sa  tête,  son  nez  estoit 
«  large  et  camus  ;  il  estoit  cruel  et  barbare.  » 

Le  marquis  d'Aubais,  à  qui  nous  devons  les  Mé- 
moires de  Merle,  s'est  trompé  en  disant  qu'il  étoit 
mort  au  commencement  de  i584,  et  les  premiers  édi- 
teurs des  Mémoires  relatifs  à  l'histoire  de  France  ont 
partagé  cette  erreur.  Il  est  certain  que  ce  capitaine 
poussa  beaucoup  plus  loin  sa  carrière,  puisque  la  lettre 
du  duc  de  Montpensier  que  nous  avons  citée  est  du 
mois  de  janvier  1587 ,  et  qu'à  la  fin  de  cette  année, 
après  la  bataille  de  Coutras,  Merle  fut  envoyé  à  Nîmes 
parle  roi  de  Navarre.  Au  reste,  la  date  de  sa  mort 
est  ignorée. 

Ses  Mémoires,  qui  malheureusement  ne  sont  pas 
complets,  furent  rédigés  par  le  colonel  Gondin  son 

compagnon  d'armes.  Le  manuscrit,  qui  avoit  fait 
partie  de  la  bibliothèque  précieuse  du  président  de 
Thou,  tomba,  dans  le  dix-huitième  siècle,  entre  les 
mains  du  marquis  d'Aubais,  qui  le  publia  dans  le 
second  volume  du  recueil  intitulé  :  Pièces  fugitives 
pour  servir  à  l'Histoire  de  France. 


MÉMOIRES 


MATHIEU  MERLE. 


Le  capilaine  Mathieu  de  Merle,  natif  d'Uzès,  avoit 
deux  frères  aîne's;  il  commença  en  portant  l'arquebuse 
dans  les  gardes  de  M.  d'Acier,  depuis  duc  d'Uzès,  avec 
lequel  il  fit  le  voyage  de  Poitou  (0  en  i568.  Après  la 
paix  de  1570,  d'Acier  le  donna  à  M.  de  Peyre,  son 
beau-frère,  qui,  le  connoissant  homme  de  courage  et 
d'entendement,  le  fit  son  écuyer,  et  le  chargea  de  la 
garde  de  sa  maison  en  Gévaudan,  lorsqu'on  1572  il 
alla  aux  noces  du  roi  de  Navarre  et  de  Marguerite  de 
France,  qui  furent  suivies  du  massacre  où  il  fut  tué. 
Les  troubles  s'étant  allumés,  Merle  manda  à  ses  amis 
d'Uzès  de  le  venir  trouver;  ce  qu'ils  firent  au  nombre 
de  trente  bons  soldats.  Arrivés  à  Peyre,  prend  Le  Mal- 
zieu  en  Gévaudan  en  1 5^  3  j  la  noblesse  du  pays  l'as- 
siège ,  ou  tâche  de  l'attraper  aux  courses  qu'il  faisoit. 
Il  dresse  son  ordre  des  contributions,  donne  parole  à 
aucuns  de  la  noblesse,  exempte  leurs  terres,  tient  la 

(0  Le  voyage  de  Poitou.  Ce  voyage  fut  très-pénible.  Il  s'agissoit  de 
conduire  au  prince  de  Condé  les  troupes  protestantes  de  Languedoc, 
Ces  troupes  manquèrent  des  choses  les  plus  nécessaires,  et  se  livrerait 
contre  les  catholiques  à  d'horribles  excès. 

main  roide  aux  soldats,  qu'ils  n'eussent  osé  toucher 
un  œuf  sur  leur  vie  aux  lieux  qui  payent  sa  contribu- 
tion volontairement.  Aux  autres  leur  faisoit  la  guerre 
rude,  rend  sa  garnison  forte,  et  la  plupart  à  cheval, 
qui  lui  donne  moyen  de  reconnoître  Issoire ,  la  trouve 
prenable  par  coups  d'échelle;  mande  à  ses  amis  aux 
Cevennes,  et  à  Uzès  à  son  frère  aîné  le  venir  trouver 
au  Malzieu;  ce  qu'ils  font  au  nombre  de  trois  cents. 
Us  montent  tous  à  cheval  ou  bien  ou  mal,  laissant 
sondit  frère  au  Malzieu  avec  ceux  d'Uzès,  pour  lui 
être  plus  affidés;  ce  fut  en  i5^4-  $e  rend  aux  fossés 
d'Issoire.  Etant  sur  le  point  de  descendre  un  fossé, 
entend  deux  messagers  qui  crient  aux  sentinelles  que 
Merle  est  en  campagne,  et  voit  des  signales  de  feu  en 
plusieurs  lieux  et  châteaux  voisins.  Merle  avec  sa 
troupe  laisse  passer  ces  messagers  et  le  caporal,  qui 
se  retira  à  son  corps  de  garde.  A  même  instant  ledit 
Merle  entre  au  fossé,  fait  dresser  une  échelle,  et  monte 
le  premier,  trouve  un  habitant  avec  un  bâton  ferré  à 
deux  bouts,  qui  s'oppose  vivement  à  lui,  et  tâche  de 
renverser  l'échelle  ;  mais  Merle ,  s'étant  fait  bailler  de 
main  en  main  deux  pistolets,  les  tire,  et  renverse  la 
sentinelle  de  la  muraille  en  bas;  ce  qui  lui  facilite  son 
entrée  avec  ses  bons  capitaines  :  ainsi  il  fut  bientôt 
maître  d'Issoire,  où  il  établit  le  même  ordre  qu'au 
Malzieu;  se  fait  des  amis  parmi  la  noblesse  voisine  et 
quelques  autres  du  pays.  Se  voyant  fort  et  renforcé, 
fit  plusieurs  combats,  et  prit  prisonnier  de  guerre, 
en  une  rencontre  à  cheval,  le  seigneur  de  La  Guiche, 
accompagné  de  force  noblesse  et  gens  d'ordonnance 
du  pays  d'Auvergne  :  il  se  trouva  enveloppé,  et  fut 
conduit  en  la  ville  d'Issoire  en  i5y5,  où  après  certain 

temps  fut  élargi  sans  rançon  par  commandement  du 
roi  de  Navarre.  En  même  temps  la  noblesse  d'Auver- 
gne ayant  assiégé  avec  un  canon  le  château  de  Malet, 
où  le  capitaine  Merle  avoit  garnison ,  icelui  part  avec 
deux  cens  cuirasses  et  un  nombre  d'arquebusiers  à 
cheval,  bat  les  assiégeans  qu'il  trouve  écartés,  et  qui 
jettent  leur  pièce  de  canon  dans  un  creux  de  rivière, 
duquel  Merle  la  retira  après. 

La  paix  étant  faite  en  1 5^6 ,  le  roi  de  Navarre  com- 
manda à  Merle  de  remettre  Chavagnac  dans  Issoire, 
et  lui  laisser  le  commandement  et  garde,  comme  ville 
d'otage;  à  quoi  Merle  obéit,  et  se  retira  à  Uzès,  lieu 
de  sa  naissance,  avec  très-beau  équipage. 

Les  troubles  ayant  recommencé  en  1577,  Merle 
part  d'Uzès  avec  certains  capitaines  et  soldats,  et  se 
rend  au  château  de  Peyre,  où,  quelques  jours  après, 
reprit  par  pétard  ou  échelles  Le  Malzieu;  et  de  là, 
par  l'entrepôt  de  la  ville  d'Issoire,  prit  par  pétard  la 
ville  d'Ambert,  de  laquelle  il  fit  infinies  courses  et 
autres  desseins,  comme  sur  Saint-Flour,  où  le  frère 
aîné  de  Merle  étant  entré  avec  une  vingtaine ,  les  ha- 
bitans  de  la  ville  les  contraignirent  de  sauter  les  mu- 
railles avec  perte  d'aucuns.  Le  comte  de  Mertinengue 
étant  venu  assiéger  Ambert,  Merle  et  ses  capitaines 
soutinrent  les  assauts,  et  contraignirent  l'armée  de 
Mertinengue  de  se  retirer,  non  sans  grande  perte 
d'hommes  et  munitions;  mais  peu  de  temps  après, 
Merle,  ayant  appris  que  le  duc  d'Alençon  venoit  assié- 
ger Ambert  avec  une  armée  forte  et  bien  équippée 
d'artillerie,  ne  crut  pas  pouvoir  defFendre  «ne  ville  si 
foible,  ruinée  depuis  le  dernier  siège,  et  dont  les  brè- 
ches ne  pouvoient  être  mises  en  état  de  defFense  :  il 

prit  le  parti  d'abandonner  la  place,  portant  les  pou- 
dres et  armes,  et  les  jettans  dans  la  ville  d'Issoire  avec 
soldats,  sans  lesquels  il  auroit  fallu  abandonner  la- 
ville,  qui  soutint  une  furieuse  batterie  et  plusieurs 
efforts  :  pour  lui  il  se  retira  au  Malzieu,  d'où  il  tâcha 
de  fatiguer  l'armée  qui  assiégeoit  Issoire. 

En  1579,  un  des  principaux  chefs  de  la  religion  or- 
donna à  Merle  de  faire  quelques  desseins;  Merle,  qur 
avoit  reconnu  Mende,  étant  parti  de  Marvejols  avec 
des  troupes  venues  des  Cevennes,  entra  à  minuit  (0,. 
par  coups  d'échelles  si  vivement  donnés,  qu'ils  forcent 
les  gardes  des  murailles  dans  Mende,  les  cloches  de  la 
grande  église  sonnant  à  grande  force,  et  même  cette 
cloche,  qu'on  la  tenoit  par  toute  la  France  la  nonpa- 
reille,  et  dont  le  bruit  empêcha  les  habitans  d'entendre 
l'allarme.  S'étans  rendus  à  la  place  au  nombre  de  dix- 
sept,  le  baillif  de  Mende,  ayant  enfin  entendu  le  bruit, 
courant  a  l'allarme  avec  une  troupe  de  soldats  et  cha- 
noines armés,  furent  par  la  troupe  de  la  place  mis  en 
fuite,  et  le  baillif  tué  :  certains  habitans,  s'étant  sauvés 
dans  une  tour  des  murailles,  furent  pressés  de  si  près 
qu'ils  se  rendirent  peu  d'heures  après. 

Quelques  mois  après,  Merle  étant  renforcé  de  bons 
hommes  de  guerre,  les  seigneurs  de  Saint-Vidal  et 
d'Acher,  et  beaucoup  de  noblesse  du  Velay,  de  Gé- 
vaudan,  d'Auvergne  et  du  Vivarais,  rassemblent  des 
forces  pour  assiéger  Mende,  à  cause  des  courses,  prises 
des  chevaux,  que  Merle  faisoit  ordinairement  -,  et  s'é- 
tant donné  rendez-vous  en  la  ville  et  fauxbourg  de 

(0  Entra  a  minuit.  Merle  surprit  cette  ville  dans  la  nuit  de  Noël  : 
on  conçoit  que  les  catholiques,  qui  étoient  à  la  messe,  furent  facilement 
surpris. 

Chanac,  mandent  un  trompette  à  Merle  s'il  ne  vouloit 
point  se  rendre  auxdits  seigneurs,  que  en  cas  qu'il  ne 
le  fairoit  qu'on  le  forceroit  et  tailleroit  en  pièces. 
Merle,  après  avoir  bien  fait  boire  le  trompette,  lui 
dit  qu'il  notât  bien  sa  réponse,  qu'e'toit  que  lesdits  sei- 
gneurs l'avoient  fort  souvent  menacé  de  ce  siège  et  de 
cette  belle  armée,  et  qu'il  lui  tardoit  fort  de  les  voir  ; 
mais  que  s'ils  ne  tenoient  parole  de  le  venir  voir,  qu'il 
les  iroit  voir  eux.  Cette  réponse,  rapportée  par  le 
trompette  auxdits  seigneurs,  causa  risée  aux  uns  et 
dédain  aux  autres,  d'une  si  arrogante  réponse;  mais 
le  bon  fut  que,  ayant  failli  lesdits  seigneurs  partir  de 
Chanac  ledit  jour  pour  l'aller  voir,  ledit  Merle  part 
de  Mende  sur  les  dix  heures  du  soir  avec  cent  cui- 
rasses à  cheval,  et  deux  cents  arquebusiers  avec  des 
pétards,  fait  mettre  pied  à  terre  à  une  partie  des  cui^ 
rasses,  l'autre  soutenant  de  loin,  afin  que  les  chevaux 
ne  donnassent  l'allarme.  Les  cuirasses  avec  les  deux 
cents  arquebusiers  ayant  donné  des  coups  de  pétard  à 
la  porte  du  faubourg,  du  côté  de  Marvejols,  étant  les 
corps  de  garde  au  milieu  de  la  grande  rue  de  Cha- 
nac si  pleins  de  gens  de  guerre  que  les  pétards, 
ayant  fait  grand  effet,  tuèrent  plusieurs  desdits  sol- 
dats, entrant  pèle  et  mêle,  firent  un  étrange  fait  :  si 
les  soldats  ne  se  fussent  pas  amusés  à  piller  et  à  pren- 
dre des  chevaux,  ils  auroient  forcé  ces  messieurs  dans 
la  ville,  dans  leur  lit  à  leur  aise.  Merle,  ayant  en- 
tendu le  pétard ,  donne  dans  le  fauxbourg  avec  la 
troupe  de  cheval;  mais,  ayant  reconnu  que  la  prise 
des  chevaux  et  le  butin  empêchoit  les  siens  à  passer 
outre  pour  forcer  la  ville,  qui  est  entre  le  château  et 
le  fauxbourg,  fit  sonner  la  retraite,  et  retourna  avec 

deux  cents  chevaux  de  ses  ennemis  à  Mende,  distant 
d'une  lieue  et  demie. 

En  i58o,  le  seigneur  de  ChatillonC1)  estimant  avoir 
plus  de  mérite,  pour  le  grade  de  sa  maison, pour  com- 
mander à  Mende  que  Merle,  y  ayant  même  l'obéis- 
sance comme  général  pour  la  pratique  d'aucuns  capi- 
taines malcontens  de  Merle,  ayant  attiré  Merle  au 
siège  du  château  deBalsiege  près  de  Mende,  ensemble 
bonne  partie  de  la  garnison,  Chatillon  se  rend  maître 
de  Mende,  fait  refuser  la  porte  à  Merle,  y  établit  gar- 
nison à  sa  dévotion.  Merle,  contraint  de  chercher  re- 
traite, surprend  le  château  du  Bois  (2),  où  de  là  peu 
de  temps  après  ayant  pratiqué  quelques  soldats  qui 
avoient  été  avec  lui ,  passant  devant  la  porte  de  Mende, 
il  demanda  un  maréchal  pour  ferrer  ses  chevaux,  les- 
quels avoient  été  déferrés  exprès  approchant  de  ladite 
ville.  On  lui  présenta  la  colation,  et  à  aucuns  de  sa 
troupe,  qui  pouvoient  être  de  quinze  à  vingt  à  cheval  : 
s'approchant  de  la  porte  ceux  qui  portent  la  colation 
s'en  saisirent  et  donnent  entrée  à  Merle,  lequel  fit  crier 
vive  le  Merle  ;  de  façon  que  la  plupart  de  la  garnison 
se  joignit  à  lui,  et  ceux  qui  étoient  aux  tours  les  ren- 
dirent. Les  capitaines  La  Boche  et  La  Garde  de  Peire, 
qui  commandoient  en  l'absence  de  Chatillon,  furent 
aussi  saisis  et  mis  dehors  sans  excès. 

En  ladite  année   i58o,  monseigneur  le  prince  de 

C1)  Le  seigneur  île  Chatillon.  François  de  Coligny,  fils  de  l'Amiral. 
Quoique  du  même  parti  que  Merle,  il  étoit  mécontent  des  vexations  que 
ce  capitaine  faisoit  éprouver  aux  habitans  de  Mende- 

('•)  Le  château  du  Bois.  Ce  château  étoit  situé  près  de  Mende.  Merle 
cri  chassa  La  Roche  et  La  Garde  de  Peyre,  capitaines  protestans  qui  y 
commandoient. 

Condë  ayant  été  pris  (0  par  une  garnison  du  duc  de 
Savoy e  en  Savoy e,  étant  parti  de  Genève  en  habit  dé_ 
<*uisé,  pour  se  rendre  en  Daupliiné  entre  les  mains  du 
seigneur  des  Diguieres,  général  des  églises  du  Dau- 
pliiné, fut  sauvé  par  un  simple  soldat  de  ladite  garni- 
son. Le  prince  étant  arrivé  à  pied,  qui  ne  se  pouvoit 
soutenir  du  travail  du  chemin,  n'ayant  accoutumé 
d'aller  à  pied,  fut  honoré  et  bien  reçu  dudit  seigneur 
des  Diguieres,  qui  lui  fournit  argent,  chevaux  et  équi- 
pages, et  le  fit  accompagner  jusques  avoir  passé  le 
Rhône,  se  rendant  à  Uzès  et  Nismes;  lequel  aussi -tôt 
prit  le  commandement,  et  commande  au  sieurde  Gon- 
din ,  maréchal  de  camp,  s'acheminer  avec  son  régiment 
de  huit  enseignes  du  côté  de  Mende,  où  il  trouveroit 
les  sieurs  de  Porquarès  et  de  Merle,  pour  aviser  à  ôter 
les  forts  que  les  catholiques  tenoient  entre  les  Geven- 
nes  et  Mende.  Etant  arrivé  ledit  de  Gondin  à  Molines, 
près  la  ville  d'Espagnac,  et  ayant  conféré  avec  aucuns 
gentilshommes  desdits  pays  des  Gévenne,  Porquarès 
s'achemina  à  Meirueis  pour  faire  marcher  pouldres. 
Merle  va  faire  partir  de  Mende  deux  canons  et  une 
bâtarde  qu'il  avoit  fait  faire,  et  une  quantité  de  baies 
en  faisant  fondre  la  grande  cloche  tant  renommée. 
Gondin  alla  bloquer  la  ville  d'Espagnac  avec  ses  trou- 
pes et  quelques  compagnies  du  pays.  Etant  arrivés 
Porquarès  et  Merle  dans  quatre  jours  après  avec  poul- 
dres, baies ,  et  lesdits  canons  qui  furent  descendus  a  la 
descente  de  Molines,  presque  inaccessible,  et  la  façon 
qui  furent  descendus,  ayant  attaché  vingt  paires  de 

'0  Le  prince  de  Condë  ayant  été  pris.  Suivant  de  Tliou,  ce  prince, 
n'ayant  pas  été  reconnu,  fut  seulement  dépouillé.  Lesdiguiéres  lui  donna 
un  nouvel  équipage,  et  le  fit  escorter  jusqu'en  Languedoc. 

bœufs  par  derrière  le  canon  pour  le  retenir,  qu'ils  ne 
prinsent  la  descente,  et  tire'  seulement  par  une  paire 
au  devant,  logèrent  ce  même  soir  les  canons  joignant 
des  maisons  du  côté  de  Florac.  Le  jour  suivant,  bon 
matin,  commença  la  batterie;  sur  le  soir  on  se  loge 
sur  une  tour  faisant  le  coin  de  la  ville,  que  le  canon 
avoit  abattu,  attendant  le  jour  d'après  faire  élargir  la 
brèche  et  donner  l'assaut;  mais  sur  la  minuit,  les  sol- 
dats de  la  garnison,  en  nombre  de  quatre-vingts  ou 
cent,  prirent  telle  appréhension  d'être  forcés,  qu'ils 
persuadèrent  M.  de  Lambrandes,  leur  gouverneur,  de 
déloger  avec  eux;  ce  qu'ils  firent  à  l'instant,  sortant 
en  foule,  passant  la  rivière  de  Tarn  au  gué,  grimpant 
la  montagne  de  Notre-Dame  de  Quezac,  où  aucuns 
furent  tués,  entre  autres  le  sieur  de  Montoulons ,  et 
pris  prisonniers  les  autres,  se  sauvant  sans  armes  a 
Quezac  (0. 

Le  jour  suivant,  Gondin  avec  son  régiment  et  autres 
compagnies  des  Cevennes,  vont  bloquer  le  château  de 
Quezac  ;  Porquarès  et  Merle  font  marcher  le  canon,qui 
fut  mis  en  batterie  sur  le  soir;  au  plus  matin  commence 
la  batterie  droite  au  château,  leur  ayant  tiré  environ 
deux  cens  coups  de  canon,  n'étant  encore  la  brèche 
raisonnable.  Deux  soirs  après,  font  un  trou  audit  châ- 
teau par  derrière,  passant  certaine  garde  du  côté  de 
la  rivière  de  Tarn,  près  du  château  traversent  la  ri- 
vière, et  se  sauvent  la  plupart  par  la  montagne  à  Sainte- 
Eremie  C2)  en  Rouergue,  ayant  à  leur  sortie  laissé 
quelques  soldats  en  garde  qui  se  laissent  surprendre. 

(*)  Le  château  de  Quezac.  Ce  château  étoit  à  trois  lieues  au  sud  de 
Mende. 

(»)  Sainte  Eremie.  Cette  paroisse  n'étoit  point  en  Rouergue,  mais  en 
Gévaudan. 

Merle  laisse  dans  lesdites  places  quelques-uns  des  siens 
pour  la  garde. 

Quelques  jours  après,  lesdits  sieurs  ayant  fait  telle 
diligence,  que,  bien  qu'il  fallût  passer  et  repasser  quatre 
fois  à  gué  le  canon  à  la  rivière  de  Tarn,  le  plus  souvent 
que  le  canon  avoit  une  toise  d'eau  par  dessus,  et  les  bœufs 
à  la  nage,  ils  mirent  ledit  canon  en  batterie  devant  le 
château  de  Bedouès  (0,  très-fort  de  murailles,  où  il 
y  avoit  environ  quatre  vingts  ou  cent  soldats  sous  le 
capitaine  Mirai  leur  chef,  qui  furent  enfermés  dans 
ce  château  aussi-tôt  par  les  troupes,  où,  après  avoir 
souffert  deux  cens  et  tant  de  coups  de  canon,  et  la 
poudre  manquant,  se  rendirent  opiniâtres  à  se  vouloir 
rendre;  qui  fit  prendre  résolution  entre  Pourcairés, 
Merle  et  Gondin,  c'est  que  Pourcairés  iroit  à  Mei- 
rueis  pour  avoir  des  poudres;  Merle  à  Mende  pour 
avoir  des  balles  de  canon  et  vivres;  sous  promesse 
que  Gondin  leur  fit  ne  départir  dudit  siège,  quelle  ri- 
gueur de  l'hyver  qu'il  fît,  car  il  y  avoit  par-tout  au  plus 
beau  un  pied  de  neige ,  qu'ils  ne  fussent  de  retour;  lui 
ayant  recommandé  la  garde  des  canons,  et  qu'ils  ne 
manqueroient  d'être  à  lui  dans  huit  jours  avec  leur  ap- 
pareil. Pendant  ces  entrefaites,  le  sieur  de  Vidal,  gouver- 
neur du  Vêlai,  s'avance  à  deux  lieues  de  Bedouesc, 
avec  quinze  cens  hommes  de  pied  et  deux  cens  che- 
vaux; mais,  à  cause  des  grandes  neiges  tombées  aux 
montagnes  qui  étoient  entre  deux,  il  ne  put  passer;  et 
tout  ce  qu'il  put  faire  de  jetter  dans  le  château  vingt 
soldats,  conduits  par  le  capitaine  Estanieres.  Etant 
aussi  averti  que  Gondin  s'étoit  bien  retranché  dans 

C1)  Le  château  de  Bedouès,  ou  Bedouesc.  Ce  château  étoit  à  cinq  lieues 
au  sud  de  Mende. 

des  faubourgs  ruinés,  et  de  même  son  canon,  Saint 
Vidal  prend  son  chemin  et  se  retire.  Cependant  les 
assiégés  ne  cessent  de  se  moquer  des  assiégeans  et 
de  leur  canon,  qui  attendoit  la  picorée,  leur  criant 
sans  cesse.  Mais,  sur  le  douzième  jour  de  leur  parte- 
ment,  Pourcairés  et  Merle  arrivèrent  avec  la  picorée 
pour  le  canon ,  où  les  ayant  salués  et  assurés  que  le 
canon  avoit  reçu  ses  vivres,  se  rendent,  sans  avoir  le 
jugement  de  demander  leur  vie;  ce  qui  causa  la  mort 
d'aucuns,  les  chanoines  mis  à  rançon,  et  tout  le  butin 
donné  au  régiment  de  Gondin;  lequel  ayant  lettre  du 
prince  de  Condé,  de  Nismes,  comme  le  Roi  traitoit 
avec  le  roi  de  Navarre,  lui  mande  le  venir  trouver  avec 
son  régiment,  et  faire  retirer  les  autres  troupes.  Il  con- 
duisit le  canon  au  château  de  Guezac,  tenu  par  Merle, 
lequel  après  fît  scier,  et  en  faire  son  propre. 

Et  pour  le  regard  du  voyage  de  Genève,  parce  qu'il 
y  a  de  belles  particularités,  je  ne  manquerai  de  vous 
en  informer  bientôt  et  du  vrai. 

PAR  Me  PIERRE-VICTOR  CAYET, 

NOTICE 

SUR  PALMÀ  CAYET. 


x  ierre  Victor  Palma  Cayet  naquit,  en  i5a5,  à  Mon-  1 
trichard  en  Touraine,  et  fut  élevé  dans  la  religion  ca- 
tholique que  ses  parens  professoient.  Ses  grandes  dis- 
positions lui  attirèrent  la  protection  d'un  gentilhomme 
qui  l'envoya  dans  un  collège  de  Paris,  et  se  chargea 
des  frais  de  son  éducation.  Ayant  fait  des  progrès 
très-rapides,  il  fixa  l'attention  du  célèbre  Ramus,  dont 
il  devint  l'ami  intime,  et  qui,  ayant  embrassé  la  reli- 
gion protestante,  l'entraîna  bientôt  «à  suivre  son  exem- 
ple. Cayet,  n'ayant  point  de  fortune,  se  destina  au 
ministère  ecclésiastique  :  il  alla  faire  à  Genève  ses 
études  de  théologie,  sous  les  yeux  de  Théodore  de 
Bèze,  parcourut  ensuite  l'Allemagne,  où  il  contracta 
des  liaisons  avec  les  plus  sa  vans  ministres;  et,  de  re- 
tour en  France,  il  obtint  les  fonctions  de  pasteur  dans 
la  petite  paroisse  calviniste  de  Montreuil  -  Bonnin  en 
Poitou,  dont  François  de  La  Noue  étoit  seigneur. 

Ce  grand  capitaine,  qui  consacroit  aux  lettres  les 
momens  de  repos  que  lui  procuroient  les  trêves  par 
lesquelles  la  guerre  civile  étoit  souvent  interrompue, 
apprécia  le  mérite  de  Cayet.  Il  le  fit  connoître  à  la 
reine  de  Navarre,  Jeanne  d'Albret,  qui  ne  tarda  pas 
à  l'attacher  à  soft  fils  comme  sous-précepteur.  Ainsi 

i5. 

Cayet  put  étudier  à  loisir  le  caractère  et  les  inclina- 
tions de  Henri  iv,  dont  il  devint  depuis  l'historien.  Il 
se  livra  tout  entier,  sous  la  direction  de  Florent 
Chrestien,  précepteur  en  titre,  aux  devoirs  que  lui 
imposoit  la  confiance  de  la  Reine  ;  et  ce  fut  alors  que, 
reprenant  les  études  de  sa  jeunesse,  il  acquit  non- 
seulement  une  connoissance  approfondie  des  auteurs 
grecs  et  latins,  mais  fit  de  grands  progrès  dans  les 
langues  orientales,  dont  il  avoit  appris  les  élémens  à 
Paris  et  à  Genève.  Lorsque  l'éducation  du  jeune  Henri 
fut  terminée,  Catherine  de  Bourbon,  sœur  de  ce  prince, 
choisit  Cayet  pour  son  prédicateur;  et  il  la  suivit  à 
Paris  en  i5g4>  lorsque  cette  ville  fut  soumise  à  son 
élève,  devenu  roi  de  France. 

Cette  princesse  avoit  conçu  une  passion  très-forte 
pour  le  comte  de  Soissons,  prince  du  sang;  mais 
Henri  iv  venoitde  déclarer  qu'il  ne  consentiroit  jamais 
à  ce  qu'elle  lui  donnât  sa  main;  et  les  deux  amans  au- 
roient  désiré  arracher  ce  consentement  par  un  mariage 
secret. Catherine  étant  donc  retournée  à  Pau,  le  comte 
de  Soissons  vint  furtivement  l'y  joindre,  et  ils  conju- 
rèrent Cayet  de  bénir  leur  union.  Le  ministre ,  qui 
avoit  les  plus  grandes  obligations  à  la  princesse ,  ne 
consulta  que  son  devoir,  et  refusa  de  sanctionner  un 
acte  qui  avoit  été  interdit  par  le  Roi.  Alors  le  comte 
de  Soissons,  transporté  de  fureur,  le  menaça  de  le  faire 
périr  sur-le-champ  :  «  Eh  bien  ,  Monseigneur,  lui  ré- 
«  pondit  Cayet,  tuez-moi;  j'aime  mieux  mourir  de  la 
«  main  d'un  prince  que  de  mériter  de  tomber  sous  celle 
«  d'un  bourreau.  »  Son  inébranlable  fermeté  ramena  les 
deux  amans  à  l'obéissance  qu'ils  dévoient  à  Henri  iv; 
et  lorsque  leur  passion  fut  calmée,  ils  lui  surent  gré 

de  la  noble  opposition  qu  il  avoit  mise  h  une  démarche 
dont  les  résultats  pouvoient  porter  la  division  dans  la 
famille  royale. 

La  conversion  de  Henri  ïv  avoit  déterminé  plu- 
sieurs protestans  à  se  faire  catholiques  :  Cayet  n'étoit 
pas  encore  dans  l'intention  de  suivre  leur  exemple, 
lorsqu'il  fut  vivement  frappé  par  la  relation  de  la  mort 
édifiante  d'un  membre  du  conseil  privé,  né  protestant, 
qui,  étant  tombé  malade  à  Mâcon,  non-seulement  de- 
manda l'assistance  d'un  prêtre  catholique,  mais  eut  le 
temps  d'expliquer  les  motifs  qui  ledécidoient  à  se  con- 
vertir. Il  eut  donc,  en  i5o,5,  des  conférences  avec 
l'abbé  du  Perron,  qui  fut  depuis  cardinal,  et  il  fit  son 
abjuration,  en  présence  de  l'Université  de  Paris,  le 
9  novembre  de  la  même  année. 

Les  protestans,  irrités  d'avoir  perdu  un  de  leurs  plus 
savans  ministres,  publièrent  contre  lui  une  multitude 
de  libelles.  Les  uns  prétendirent  qu'il  avoit  eu,  en 
abjurant,  l'espoir  d'épouser  la  baronne  d'Aros,  dont 
on  le  disoit  amoureux;  d'autres  l'accusèrent  de    ne 
s'être  converti   que  pour  obtenir   une  riche  abbaye 
près  de  La  Rochelle.  Sa  conduite  fit  bientôt  tomber 
ces  deux  griefs,  car  il  se  consacra  au  célibat  en  en- 
trant quelque  temps  après    dans  les  ordres  sacrés,  et 
il  ne  sollicita  jamais  aucun  bénéfice.  Il  ne  reçut  de 
Henri  ïv  qu'une  modique  pension  payée  par  le  clergé, 
un  appartement  au  collège   de   Navarre ,   où  il  fut 
chargé   d'enseigner  l'hébreu,  une  chaire  de  langues 
orientales  au  collège  royal ,  et  le  titre  de  chronologue 
de  France.  Du  reste,  il  fut  dédommagé  des  persécu- 
tions que  sa  conversion  lui  faisoit  éprouver,  par  un 
bref  très-honorable  du  pape  Clément  vin,  dans  lequel 

ce  pontife  sembloit  féliciter  l'Eglise  d'avoir  ramené 
dans  son  sein  un  homme  si  distingué. 

Cayet,  qui  avoit  une  aptitude  incroyable  pour  le 
travail,  s'occupa  dès  lors  d'écrire  l'histoire  de  son 
temps ,  ce  qui  ne  l'empêcha  pas  de  composer  plusieurs 
ouvrages  de  controverse ,  et  de  réfuter  les  nouveaux 
libelles  que  les  protestans  continuoient  de  publier 
contre  lui.  Ils  lui  reprochèrent  d'être  magicien  ,  et  de 
n'avoir  acquis  tant  de  connoissances  dans  les  langues 
que  par  des  moyens  surnaturels  et  condamnables.  Ils 
soutinrent  presque  en  même  temps  qu'il  avoit  composé 
un  livre  contraire  aux  bonnes  mœurs.  Sa  grande  régu- 
larité et  ses  principes  connus  suffirent  pour  le  justifier 
de  cette  dernière  accusation  -y  mais  la  première  prit 
quelque  consistance  près  du  vulgaire,  parce  que  Cayet, 
qui  avoit  pour  les  sciences  physiques  autant  d'attrait 
que  pour  les  études  théologiques ,  grammaticales  et 
historiques,  s'étoit  laissé  entraîner ,  comme  plusieurs 
de  ses  contemporains,  à  la  recherche  de  la  pierre  phi- 
losophais 

Ces  tracasseries  ne  semblèrent  point  troubler  la  tran- 
quillité dont  il  avoit  besoin  pour  continuer  les  travaux 
immenses  qu'il  s'étoit  imposés.  Après  avoir  terminé  le 
grand  ouvrage  historique  qu'il  avoit  entrepris,  il  mou- 
rut à  Paris ,  dans  la  maison  de  Navarre,  âgé  de  qua- 
tre-vingt-cinq ans,  le  10  mars  1610,  deux  mois  avant 
l'attentat  qui  ravit  à  la  France  Henri  iv  son  élève. 

Cayet  avoit  d'abord  publié  en  1606  un  ouvrage  in- 
titulé :  Chronologie  septénaire ,  ou  Histoire  de  la  paix 
entre  les  rois  d'Espagne  et  de  France  ,  depuis  le  com- 
mencement de  i5g8  jusques  à  la  fin  de  i6o4-  Ce  livre, 
très-intéressant  pour  les  contemporains  ,  contient  peu 

d'événemens  importans ,  et,  comme  l'auteur  e'toit 
étranger  aux  intrigues  de  la  Cour,  on  n'y  trouve  point 
de  ces  anecdotes  curieuses  et  peu  connues  qui  font  le 
principal  mérite  des  Economies  royales. 

On  désiroit  que  Cayet  donnât  le  récit  beaucoup  plus 
animé  de  la  guerre  civile  depuis  l'avènement  de 
Henri  iv  jusqu'à  la  paix  de  Ver  vins;  mais  l'auteur, 
qui  avoit  terminé  ce  travail,  balançoit  à  le  rendre 
public ,  parce  qu'il  craignoit  les  murmures  que  pour- 
roit  exciter  une  narration  où  tant  d'hommes  vivans 
retrouveroient  leurs  erreurs,  leurs  fautes,  leurs  tra- 
hisons, leurs  crimes.  Cependant,  pressé  par  le  vœu 
général,  il  prit  le  parti,  en  1608,  de  courir  les  chances 
de  cette  publication ,  se  croyant  assuré  d'avoir  prévenu 
par  une  impartialité  rigoureuse  toute  réclamation 
fondée.  Il  répondit  ainsi  aux  objections  qu'on  étoit 
disposé  à  lui  faire  : 

«  A  quel  propos,  pourront  me  dire  quelques  uns, 
«  de  remémorer  à  présent  tout  ce  que  les  roys  Très 
«  Chrestiens  Henri  m  et  ^enri  rv  ont  faict  contre  les 
«  princes  de  la  ligue  des  catholiques  leurs  subjects  ? 
«  X*est  un  faict  passé.  Par  la  paix  il  est  dit  qu'il  ne 
«  faut  plus  s'en  souvenir.  —  Il  est  vray,  mais  il  n'est 
«  pas  défendu  de  laisser  par  escrit  à  la  postérité  comme 
«  ces  choses  sont  advenues;  car  ces  princes  et  les  peu- 
«  pies  qui  se  sont  rebellés  contre  leurs  souverains  ,  ne 
«  le  dévoient  faire  s'ils  ne  vouloient  qu'on  le  dist.  Ils 
«  ne  dévoient  eux  mesmes  le  dire  et  faire  publier,  s'ils 
«  ne  vouloient  que  la  postérité  le  sceust.  La  postérité  a 
«  besoin  de  sçavoir  comment  ces  choses  sont  advenues.  » 

Nous  n'avons  cru  devoir  faire  entrer  dans  notre 
collection  que  cette  dernière  partie  des  travaux  histo- 

riquesde  Cayet,  qui  offre  d'autant  plus  d'intérêt  qu'on 
y  voit  se  développer  toutes  les  passions  que  Henri  iv 
eut  tant  de  peine  à  calmer  :  elle  porte  le  titre  de  Chro- 
nologie novenaire,  parce  qu'elle  comprend  un  espace 
de  neuf  ans  ,  depuis  1589  jusqu'à  i5o,8. 

Cet  ouvrage  est  surtout  remarquable  par  le  soin  qu'a 
pris  l'auteur  de  s'appuyer  sur  les  témoignages  les  plus 
authentiques.  On  y  chercheroit  en  vain  des  conjectures 
sur  les  causes  des  grands événemens,  parce  que  Cayet, 
toujours  éloigné  des  affaires,  n'a  pu  être  au  courant 
des  intrigues  de  la  Cour  et  des  partis  ;  mais  on  y  trouve, 
avec  les  extraits  précieux  de  presque  tous  les  ouvrages 
politiques  qui  furent  publiés  à  cette  époque,  les  procès 
verbaux  des  conférences  qui  eurent  lieu  entre  les  roya- 
listes et  les  ligueurs,  les  pièces  officielles  mises  au  jour 
par  les  deux  partis ,  les  principaux  discours  des  orateurs 
des  états  de  la  ligue,  et  les  trois  fameux  plaidoyers  qui, 
dans  le  procès  des  jésuites ,  furent  prononcés  l'année 
suivante  par  les  avocats  Antoine  Arnauld,  Dolé  et 
Duret.  Ces  documens,  qu'on  ne  pourroit  plus  se  pro- 
curer aujourd'hui  séparément,  donnent  un  grand  in- 
térêt à  l'ouvrage  de  Cayet,  qui ,  d'ailleurs,  au  jugement 
de  Langlet  Dufrenoy  et  de  l'abbé  d'Artigny  (1),  ren- 
ferme une  multitude  de  faits  et  de  particularités  échap- 
pés aux  autres  historiens. 

Nous  avons  suivi  l'édition  originale,  publiée  à  Paris 
en  1608  par  Jean  Richer ,  deux  gros  volumes  in-8u. 

(l)  Lan^îet  Dufrenoy  s'étoit  proposé  de  donner  une  édition  du  livre 
de  Cayet  :  l'abbé  d'Artigny  en  a  inséré  de  lon^s  extraits  dans  le  çm-% 
quièrne  volume  de  ses  Mémoires. 

Sire, 


La  sentence  de  Ciceron,  parlant  des  guerres  civiles 
de  son  temps  ,  est  tres-veritable  à  la  preuve  des  sens  , 
qui  dit  :  La  souvenance  des  périls  que  l'on  a  passez 
donne  plaisir  quand  on  en  est  hors  et  en  seureté.  Voyla 
pourquoy  ,  Sire,  ayant  eu  l'honneur  que  Vostre  Ma- 
jesté a  receu  aggreablement  (selon  sa  bonté  accous- 
tumèë)  son  Histoire  septénaire  de  la  paix  si  heureuse 
de  vostre  France ,  sous  la  protection  et  providence  de 
vostre  sage  et  divine  conduitte,  du  règne  et  des  af- 
faires dont  Vostre  Majesté  a  une  singulière  préémi- 
nence par  dessus  tous  autres  rojs  et  princes ,  tant 
anciens  que  du  siècle  présent  ;  sur  la  mesme  con- 
fiance de  vostre  bonté,  j'ay  pris  en  main  ceste  recher- 
che curieuse  de  vos  labeurs  immenses ,  et  des  heureux 
succez  qu'il  a  pieu  à  Dieu  vous  y  donner  par  sa  grâce, 
et  ce  par  V espace  des  neuf  années  desdites  guerres 
royales ,  tant  contre  les  estrangers  que  contre  les  mau- 
vaises humeurs  et  impressions  imaginaires ,  plustost 
que  les  personnes  ,  de  plusieurs  vos  subjects  s'estans 
mescognus  de  leurs  devoirs ,  que  vostre  invincible 
magnanimité  a  surmontez  et  vaincus  vivement,  et 
vostre  mesme  debonnaireté  et  clémence  a  reduicts  et 
ramenez  doucement.  J'ay  aussi  rapporté  l'Epitome 
raccourcy  des  remuëmens  précédents  vostre  règne,  là 

oh  reluit  d'une  part  vostre  très-chrestienne  patience 
à  tollerer  constamment  les  efforts  despiteux  des  uns  , 
et  les  blasmes  calomnieux  des  autres ,  d'ailleurs  aussi 
vostre  générosité  imployable  se  roidissant  contre  le 
faix  de  tant  d'afflictions.  En  outre ,  Sire,  j'ay  com- 
pris la  chronologie  de  toutes  les  choses  advenues  par 
tout  le  monde,  pour  les  rapporter  en  vostre  eminent 
théâtre  de  la  France,  comme  au  parangon  de  vos 
vertus  excellentes  j,  dont  il  ne  se  trouve  en  tout  l'uni- 
vers aucun  juste  paralelle ,  estant  Rostre  Majesté 
aussi  miraculeuse  au  maniement  des  affaires  en  la 
paix ,  que  prodigieuse  aux  exploicts  militaires  en  la 
guerre  :  cause  pourquoy  l'univers ,  qui  l'aveu,  admire 
en  Vostre  Majesté,  Estais  et  couronnes,  la  Providence 
divine,  qui  s'est  eslargie  si  libéralement  envers  vostre 
royale  personne,  pour  la  munir  d'une  si  vigoureuse 
générosité ,  et  si  robuste  et  infatigable  valeur  de  tem- 
pérature contre  froid ,  chauld,  fqim  et  veilles,  notes 
illustres  des  grands  capitaines,  npoç  zo  pïyoç  o^axa^Te^stv  npoç 
to  ôcànoç  p)  àTtctyopsvù-j  (0  j  l'une  de  vos  mémorables  sen- 
tences, avec  celle  que  Vostre  Excellence  disoit  :  Ma 
sentence  que  j'ayme  le  mieux ,  Ç,  vr/àv  *i  à™0avsZv  (2),  que 
vous  avez  heureusement  apprises  des  vostre  aage  de 
huict  à  neuf  ans  ,  ou  j'ay  eu  l'honneur  de  vous  servir 
sous  le  sieur  de  La  Gaucherie ,  qui  vous  servoit  de 
précepteur,  mais  surtout  ceste  sagacité  comme  d'es- 
prit prophétique ,  sans  flaterie ,  de  prévoir  si  claire- 
ment a  quoy  chacun  affaire  se  peut  terminer,  Ces 
dons  là  de  Dieu  ne  sont  que  pour   Vostre  Majesté 

(0  Endurer  le  froid  avec  constance ,  ne  pas  se  laisser  abattre  par  la 
chaleur. 

(*)  Vaincre  ou  mourir. 

vrayement  héroïque ,  dont  nous  sommes  tous  infinie- 
ment  tenus  de  louer  ce  grand  donateur  d'esprit,  et  le 
prier  dévotement  de  tous  nos  cœurs  qu'il  luy  plaise 
vous  conserver,  maintenir  et  augmenter  en  toute  pros- 
périté très -heureuse  et  longue  vie.  De  prostré  Ma- 
jesté, 

Sire  , 

Le  tres-devoùé   orateur,  très-humble 
et  tres'jidelle  serviteur  domestique , 

P.  V.  P.  ç. 

De  vostre  collège  royal  de  Navarre ,  ce  8  décem- 
bre 1607. 


AVANT-PROPOS. 


Pource  que  j'ay  mis  en  lumière  la  chronologie  sep- 
ténaire de  la  paix  sous  le  règne  de  nostre  très-cnres- 
tien  et  très -auguste  prince  Henry  rv,  laquelle  ne 
commence  qu'en  Tan  1598,  aucuns  seigneurs  de  qua- 
lité m'ont  dit  que  je  devois  avoir  commencé  dez  le 
jour  qu'il  succéda  à  la  couronne  de  France,  qui  fut 
l'an  i58g,  et  qu'il  estoit  fort  utile  et  nécessaire  qu'au- 
paravant d'avoir  escrit  le  règne  paisible  d'un  si  grand 
roy,  comme  il  estoit  et  est  aymé  de  son  peuple,  les 
bénédictions,  vœuset  prières  qu'ils  font  tous  les  jours 
pour  sa  prospérité ,  et  combien  il  estoit  aymé  et  ho- 
noré des  roys  et  princes  estrangers  ses  voisins,  que  je 
devois  avoir  escrit  comme  il  a  succédé  à  la  couronne 
de  France,  les  batailles  qu'il  a  données,  les  rencontres, 
les  sièges  des  villes,  et  bref  tout  ce  qui  s'est  passé  de 
plus  remarquable  en  la  chrestienté  durant  les  neuf 
premières  années  de  son  règne,  suivant  l'ordre  et  pour 
précéder  mon  Histoire  de  la  paix.  Je  leur  dis  que 
plusieurs  roys  et  princes  se  trouveroient  offensez  que 
j'entreprisse  durant  leur  vie  d'escrire  comme  la  bonne 
ou  mauvaise  fortune  les  auroit  traictez  durant  ceste 
dernière  guerre  civile.  «Au  contraire,  me  dirent-ils,  il 
vaut  mieux  escrire  la  vraye  histoire  des  bons  roys  et 
princes  durant  leurs  vies,  et  comme  ils  ont  esté  traictez 
de  la  fortune  (pourveu  que  ce  soit  sans  flaterie),  que 
non  pas  de  la  publier  après  leur  mort  :  car  la  passion 

d'aucuns  historiens  laisse  à  la  postérité  mille  choses 
inventées  ausquelles  les  princes  ne  songèrent  jamais , 
et  quelquesfois  oublient  ou  taisent  par  malice  leurs 
plus  beaux  faicts.  —  Il  est  un  peu  dangereux ,  leur  res- 
pondis-je  encor,  d'escrire  l'histoire  d'un  prince  ou 
d'un roy  durant  sa  vie.  —  Non,  non,  me  repartirent  ils, 
nous  sommes  au  temps  de  l'empereur  Trajan,  auquel 
Tacite  dit  qu'il  estoit  loisible  de  juger  des  choses  pas- 
sées ce  qu'il  en  sembloit,  et  d'en  dire  son  opinion. 
Vous  sçavez  que  Tacite  a  escrit  dans  son  Histoire  et 
dans  ses  Annales  plusieurs  empoisonnements  et  cruau- 
tez  abominables  commises  par  les  empereurs  :  vous 
estes  exempt  d'en  escrire  sous  le  règne  de  nostre  roy, 
lequel  a  vaincu  ses  ennemis,  tant  subjects  qu'estrangers, 
à  guerre  ouverte  et  l'espée  à  la  main  :  jamais  il  n'a 
entrepris  ny  faict  entreprendre  par  assassinat  sur  au- 
cun de  ses  ennemis,  quoy  que  ses  ennemis  ayent  sou- 
vent attenté  par  poisons  et  assassinats  sur  sa  vie.»  Ainsi, 
estant  presque  contraint  d'obeyr  à  leurs  raisons,  je  leur 
monstray  plusieurs  mémoires  que  j'avois  recouverts, 
et  d'aucuns  desquels  je  m'estois  servy  mesmes  en  mon 
Histoire  de  la  paix;  lesquels  mémoires  traictoient  des 
dernières  guerres  civiles,  depuis  l'an  i58o,  jusques  en 
l'an  1598.  Or  tous  ces  mémoires  estoient  mis  d'ordre 
selon  leurs  dattes  :  ils  jetterent  leur  veue  dessus,  et  y 
passèrent  une  après-disnée.  Après  les  avoir  veus ,  au- 
cuns d'eux,  qui  ont  puissance  de  me  commander,  me 
firent  promettre  de  mettre  la  main  et  composer  la  pré- 
sente chronologie  novenaire  de  l'histoire  de  la  guerre 
sous  le  règne  du  roy  Très-Chrestien  de  Brance  et  de 
Navarre  Henry  iv.  Je  l'ay  faict  par  leur  comman- 
dement, et  non  de  ma  volonté,  sur  l'asseurance  qu'ils 

m'ont  donnée  que  le  fruict  et  l'utilité  en  seroit  grande , 
pource  que  les  peuples  de  France  ont  très-bien  re- 
ceuilly,  grâces  à  Dieu,  mon  Histoire,  comme  estant  le 
tableau  au  vray  de  leur  heureuse  paix ,  et  que  voyant 
maintenant  le  tableau  de  leurs  guerres  civiles  dans 
ceste  présente  histoire,  qu'ils  les  joindi oient  ensemble, 
pourvoir,  commedans  un  bouclier  d'Achiles,  la  guerre 
et  les  maux  qu'ils  ont  enduré,  avec  la  paix  et  les 
fruicts  d'icelle  dont  ils  jouyssent  à  présent. 

Avant  que  de  me  resouldre  d'entreprendre  cest 
œuvre ,  j'ai  preveu  que  les  uns  en  feroient  une  sorte 
de  jugement,  et  les  autres  au  contraire;  ainsi  qu'il  ad- 
vient d'ordinaire  en  un  royaume  où  la  plus  grand  part 
soustient  la  religion  ancienne,  et  qu'il  y  en  a  d'autres 
qui  ont  des  opinions  nouvelles  :  mais  ce  qui  m'a  le 
plus  confirmé  de  continuer  mon  dessein,  a  esté  pour 
faire  voir  à  la  postérité  combien  sont  pernicieux  et 
dommageables  les  guerres  civiles,  et  combien  peu 
d'occasion  a  fait  de  grands  maux,  afin  que  les  uns  et 
les  autres  y  pensans  à  bon  escient  soient  sages  à  l'ad- 
venir. 

«  Le  prétexte  de  la  religion  et  le  bien  public  n'est 
«  pas  chose  nouvelle  (dit  l'autheur  du  Traictédes  causes 
et  raisons  de  la  prise  des  armes  f aide  en  janvier  i58o,, 
que  l'on  tient  avoir  esté  faict  par  un  grand  prince  très- 
catholique);  «  car  si  vous  espluchez  les  histoires  par 
«  le  menu,  vous  trouverez  qu'une  bonne  partie  des 
«  grands  princes  s'en  sont  servis  pour  cuider  parvenir 
«  à  leur  but ,  et  verrez  qu'ils  ont  esté  plus  souvent  sti- 
«  muiez  et  conduits  de  leur  ambition  et  interest  par- 
ce ticulîer,  que  non  pas  de  zèle  qu'ils  ayent  eu  à  l'hon- 
«  neur  de  Dieu ,  d'entreprendre  la  guerre  contre  les 

«  hérétiques  et  infidelles.  Je  ne  veux  pas  faire  tort  à 
«  l'heureuse  mémoire  de  ceux  qui  ont  mérité  telles 
«  louanges;  car,  à  la  vérité,  il  y  en  a  eu  d'aucuns,  par- 
ce ticulierement  nostre  bon  roy  sainct  Loys,  qui  quitta 
«  les  commoditez  de  son  royaume  pour  aller  écou- 
te vrer  la  Terre  Saincte  d'entre  les  mains  des  Sarrazins 
«  et  infidelles,  comme  aussi  firent  les  ducs,  comtes, 
«  barons  et  prélats  qui  se  croizerent  à  la  guerre  faicte 
«  contre  les  Albigeois  ,  et  dernièrement  le  roy  de  Por- 
te tugal  contre  le  roy  de  Fez.  Mais  au  partir  de  là,  l'on 
«  en  trouvera  bien  peu  ausquels  l'on  ne  remarque 
«  plus  d'ambition  en  leur  esprit  que  de  zèle  chrestien.  » 

Voylà  l'opinion  de  l'autheurde  ceTraicté,qui,  sans 
alléguer  les  histoires  anciennes,  cotte,  pour  preuve  de 
son  dire,  les  principales  guerres  advenues  de  son  temps 
sous  le  prétexte  de  la  religion,  et  de  ce  qui  en  est  suc- 
cédé. Il  commence  par  l'empereur  Charles  le  Quint, 
et  dit  qu'il  n'eust  jamais  entrepris  la  guerre  contre  les 
princes  protestans  de  la  secte  de  Luther,  s'il  n'eust  eu 
intention  de  rendre  héréditaire  en  sa  maison  la  cou- 
ronne impériale  ;  mais  que,  comme  il  eut  perdu  l'espé- 
rance de  parvenir  à  son  dessein,  il  fit  l'intérim  tant  pré- 
judiciable à  la  religion  catholique,  et  se  rapatria  avec 
les  princes  protestans  par  une  ligue  perpétuelle  qu'il  fit 
avec  eux  pour  la  maison  d'Austriche.  Ce  qu'ayant  faict, 
il  se  servit  des  princes  de  l'Empire  et  de  leurs  sub- 
jects  jusques  aux  plus  hautes  charges  de  chefs  d'ar- 
mées, sans  distinction  de  religion. 

Que  le  roy  Sigismond  de  Poulongne  laissa  intro- 
duire toute  sorte  d'heresie  en  son  royaume ,  cuidant 
par  telle  division  commander  plus  absolument  en  ice- 
luy,  auquel  il  semble  que  l'authorité  royale  soit  res- 

traincte  par  certaine  forme  de  conseil  d'evesques, 
palatins  et  chastelains  qui  doivent  assister  à  faire  les 
principalles  résolutions  extraordinaires. 

Que  le  roy  Henri  vin  d'Angleterre  n'eust  jamais 
embrasse'  l'heresie  de  Luther,  si  le  Pape  luy  eust  voulu 
permettre  de  répudier  sa  légitime  femme. 

«  Mais,  dit  le  mesme  autheur,  sans  parler  des  princes 
circonvoisins,  il  ne  faut  que  lire  sans  passion  les  his- 
toires, tant  d'une  part  que  d'autre,  de  l'origine  et  con- 
tinuation des  guerres  civiles  de  ce  royaume.  Les  exé- 
cutions à  mort  que  Ton  y  faisoit  de  ceux  de  la  religion 
prétendue  reformée  alloient  cesser  sous  la  clémence 
du  roy  François  11  et  la  sage  conduitte  de  la  royne  sa 
mère  Catherine  de  Medicis  ;  dequoy  les  princes  pro- 
testans  estrangers  et  les  cantons  des  Suisses  de  ladite 
religion ,  qui  les  avoient  priez  de  les  faire  cesser,  en 
avoient  asseurance,  lors  que  les  autheurs  de  l'entre- 
prise d'Amboise,  qui  estoient  de  ladite  religion,  que 
du  depuis  on  appella  huguenotte,  vouloient  se  saisir 
dudit  sieur  Roy,  et  tuer  les  principaux  qui  estoient 
autour  de  luy,  et  qui  le  possedoient;  d'autant  que  par 
le  grand  pouvoir  qu'ils  avoient  avec  le  Boy,  qui  estoit 
jeune  et  aagé  seulement  de  dix-sept  ans,  ils  avoient 
esloigné  non  seulement  ceux  qui  tenoient  les  premiers 
l'authorilé  prez  du  feu  roy  Henry  11  son  père,  mais 
aussi  tous  messieurs  les  princes  du  sang,  afin  de  pos- 
séder entièrement,  non  pas  le  Roy  seul,  mais  tout  son 
royaume.  Mesmes  peu  après  ils  s'efforcèrent  de  vouloir 
faire  tuer  le  roy  de  Navarre,  et  faire  trancher  la  teste 
à  M.  le  prince  de  Conde'  son  frère,  avec  intention  de 
ruiner  leurs  maisons  :  ce  qui  n'advint  pour  la  subile 
mort  dudit  sieur  Roy  à  Orléans ,  auquel  son  frère  Char- 
38.  i(> 

les  ix,  aagé  de  dix  ans,  succéda.  EL  lors  le  gouverne- 
ment de  la  Cour  se  changea  ,  car  ceux  qui  possedoient 
François  n  fuient  contraints  de  se  retirer  de  la  Cour 
mal  contens.  » 

Ce  n'est  icy  mon  snbject  de  descrire  quel  fut  le 
règne  du  dit  roy  Charles  îx,  les  histoires  font  assez  de 
mention  que  la  royne  Catherine  sa  mère  fut  régente 
au  commencement  de  son  règne;  que  le  roy  de  Na- 
varre ,  père  du  roy  Très-Chi  estien  qui  règne  à  présent , 
prit  la  charge  du  maniement  des  affaires  de  la  guerre 
comme  premier  prince  du  sang  ;  et  les  autres  princes 
du  sang,  et  ceux  qui  avoient  esté  respectez  du  temps 
du  roy  Henry  n,  prirent  aussi  la  place  de  ceux  qui 
avoient  gouverné  François  n;  lesquels,  sevoyans  hors 
de  la  Cour,  ne  cessèrent  de  chercher  les  moyens  pos- 
sibles de  rentrer  au  mesme  degré  où.  ils  avoient  esté , 
employans  pour  cest  effect  le  légat  du  Pape  et  l'am- 
bassadeur d'Espagne  :  puis  ils  firent  naistre  tant  d'oc- 
casions par  le  moyen  du  colloque  de  Poissy,  qu'ils  fu- 
rent rappeliez  en  Cour,  dont  M.  le  prince  de  Condé 
adverty ,  qui  ne  pouvoit  oublier  qu'ils  l'avoient  voulu 
faire  mourir,  s'en  trouva  scandalizé  (laissant  à  part 
le  meurtre  de  Vassy,  contre  la  liberté  de  l'edict  de 
janvier)  ;  ce  qui  fut  cause  que  luy ,  l'admirai  de  Chas- 
tillon ,  et  plusieurs  autres  qui  s'estoient  déclarez  de 
la  religion  nouvelle,  entendans  qu'ils  revenoient,  se 
retirèrent  de  la  Cour,  s'en  allèrent  à  Orléans ,  et  y 
firent  amas  de  gens  de  guerre  :  dont  s'en  est  ensuivy 
tant  de  sang  respandu  en  plusieurs  battailles  données. 

Les  desseins  qu'ils  eurent,  tant  d'un  party  que  d'au- 
tre, à  se  saisir  du  Roy  et  de  la  Royne  sa  mère,  pour 
estre  maistres  de  la  Cour,  sont  contenus  assez  au  long 

dans  les  histoires  de  ce  temps-là,  où  plusieurs  mesmes 
ont  dit  qu'aucuns  d'entr'eux  avoient  résolu  de  les  tuer, 
et  principalement  la  Royne  mère,  jusques  entre  les 
bras  du  Roy  son  fils  :  mais  elle  sceut  si  dextrement  se 
conduire,  favorisant,  tantost  les  uns,  tantost  les  au- 
tres, quelle  le  rendit  majeur:  de  quoy  elle  a  eu  un 
grand  honneur  de  s'estre  desvelopée  de  tant  de  pièges 
dont  on  l'avoit  environnée,  ayant  garenty  le  Roy  son 
fils  de  perdre  la  vie  et  la  couronne. 

Le  chef  des  catholiques,  qui  estoit  le  duc  de  Guyse, 
fut  tue'  devant  Orléans,  et  du  depuis  n'y  eut  plus  de- 
chef  de  ce  party  autre  que  le  Roy.  M.  le  prince  de 
Condé,  chef  des  huguenots,  fut  tué  à  la  journée  de 
Bassac;  après  luy,  l'admirai  de  Chastillon  fut  le  seul 
chef  par  effect  des  armées  de  ce  party  là,  lequel  fut 
depuis  tué  à  la  Saint-Berthelemy.  Pour  quoy  il  fut  tué, 
on  le  peut  voir  dans  plusieurs  historiens. 

Mais  il  advint  à  ce  roy  qu'après  le  siège  de  La  Ro- 
chelle, et  le  partement  de  M.  le  duc  d'Anjou,  esleu 
roy  de  Pologne,  qui  s'en  alla  prendre  possession  dudit 
royaume,  que  soudain  il  se  fit  par  les  plus  grands  de 
France  une  telle  entreprise  contre  sa  personne,  qu'elle 
cuyda  venir  à  effect  à  Sainct  Germain  en  Laye,  dont 
il  commença  à  faire  faire  de  grandes  exécutions;  mais 
ce  roy  s'estant  retiré  peu  après  au  bois  de  Vincennes 
y  mourut. 

Son  frère  le  roy  de  Pologne  luy  succéda;  mais 
estant  en  Pologne,  si  la  Royne  sa  mère  n'y  eust  sage- 
ment pourveu,  les  remuements  qui  se  firent  lors  en 
France,  tant  par  aucuns  catholiques  que  par  les  hu- 
guenots, sans  doute  on  luy  en  eust  empesché  l'entrée 
à  son  retour. 

16. 

En  retournant  en  France,  passant  à-Vienne  en  Aus- 
triche,  l'empereur  Maximilian  luy  donna  conseil  de 
donner  la  paix  à  son  peuple,  et  ramener  les  desvoyez 
par  douceur  :les  Vénitiens  luy  en  dirent  autant,  comme 
aussi  fit  le  duc  de  Savoy e;  mais,  arrivé  à  Lyon  en  in^ 
tention  de  suivre  leur  advis,  les  ennemis  de  la  maison 
de  Montmorency  eurent  tant  de  pouvoir  prez  de  luy, 
que  M.  le  mareschal  d'Amville ,  se  voyant  hors  d'es- 
poir d'entrer  en  sa  bonne  grâce,  entra  en  une  ligue 
offensive  et  deffensive  avec  les  huguenots  qui  tenoient 
quelques  villes  en  son  gouvernement  de  Languedoc; 
si  bien  que  la  guerre  recommença,  tant  contre  luy  que 
contre  les  huguenots  ;  et  peu  après,  M.  le  duc  d'Alen- 
çon,  frère  de  Sa  Majesté',  se  retira  de  la  Cour  avec 
plusieurs  seigneurs,  practiqué  par  ledit  sieur  mares- 
chal d'Amville;  et,  prenant  le  nom  de  mal-contents,  se 
joignirent  avec  les  huguenots,  aucuns  desquels  com- 
mencèrent lors  à  escrire  autrement  qu'ils  n'avoient 
parlé  par  le  passé,  et  Hottoman,  jurisconsulte,  dans  sa 
Gaule  française ,  entreprit  d'escrire  «  que  le  peuple 
«  francois  avoit  eu  une  souveraine  authorité  non-seu- 
«  lement  àeslire  leurs  roys,  mais  aussi  à  répudier  les  fils 
«  des  roys,  et  eslire  des  estrangers  :  »  et  dit  sur  ce  sub- 
ject  plusieurs  choses,  louant  les  peuples  qui  brident  la 
licence  de  leurs  roys  et  les  mènent  à  la  raison.  11  se  jette, 
après  plusieurs  discours,  contre  la  régence  des  roynes 
mères  des  roys  :  ce  qu'il  faisoit  à  cause  que  la  Eoyne 
mère  avoit  esté  déclarée  régente  en  attendant  le  retour 
du  roy  de  Polongne  son  fils;  bref,  il  s'escrima  des  his- 
toires anciennes  à  droict  et  à  revers,  selon  sa  passion. 
Ce  livre  fut  aggreable  à  quelques  reformez  et  à  quel- 
ques catholiques  unis,  lesquels   n'aspiroient   qu'à  la 

nouveauté,  et  non  pas  à  tous.  Je  laisseray  à  juger  donc 
au  lecteur  qui  a  leu  les  histoires,  et  veu  les  mémoires 
qui  furent  imprimez  en  ce  temps  là,  si  ces  guerres  là 
se  faisoient  pour  le  bien  public  et  pour  la  religion,  ou 
pour  l'interest  particulier  de  tant  de  grands  qui  pri- 
rent lors  les  armes.  • 

Ainsi  le  commencement  du  règne  de  Henry  ni  fut 
plein  de  troubles,  de  guerres  et  de  confusions.  Les  ca- 
tholiques mal-contans  furent  cause  que  les  huguenots 
reprinrent  pied  en  Poictou  et  en  beaucoup  d'autres 
provinces,  et  que  leur  party  se  releva  et  renforça  : 
l'armée  des  reistres  que  le  duc  Jean  Casimir,  de  la 
maison  des  comtes  palatins  du  Rhin, amena  en  France 
à  la  diligence  de  M.  le  prince  de  Condé ,  fut  cause  de 
la  paix  faicte  Tan  1576,  par  laquelle  les  huguenots 
eurent  un  edict  fort  advantageux  pour  eux.  Cet  edict 
fut  le  prétexte  d'une  ligue  que  firent  plusieurs  princes 
et  seigneurs  catholiques,  de  laquelle,  bien  que  le  chef 
ne  fust  nommé,  si  estoit-ce  en  efFect  le  duc  de  Guyse , 
fils  aisné  de  celuy  qui  avoit  esté  le  chef  des  catholiques 
au  commencement  du  règne  du  roy  Charles,  et  qui 
avoit  une  grande  créance  parmy  les  catholiques,  pour 
les  beaux  exploicts  militaires  dont,  il  estoit  venu  heu- 
reusement à  bout.  Si  ces  princes  là  firent  bien  de  faire 
ceste  ligue,  et  s'ils  n'avoient  autre  interest  que  la  reli- 
gion et  le  bien  public,  j'en  laisseray  juger  à  ceux  qui 
liront  ce  qui  en  est  advenu  depuis. 

Quant  aux  huguenots,  M.  le  duc  d'Alençon  n'en 
fut  que  peu  de  temps  comme  chef,  car ,  aussi  tost 
que  le  roy  de  Navarre  se  fut  retiré  de  Paris  et  de  la 
.Cour  vers  Saumur,  toute  la  noblesse  de  ce  party  là 
l'y  vint  trouver,  où  il  reprint  la  qualité  de  leur  chef; 

ce  qui  fut  une  des  occasions  que  peu  après  Monsieur  , 
frère  du  Roy,  se  rapatria  avec  son  frère  :  et  peu  après 
l'edict  de  paix  estant  rompu ,  il  fit  une  assez  rude  guerre 
aux  huguenots  de  La  Charité'  et  à  ceux  d'Yssoire. 
Mais  la  paix  fut  encore  peu  après  refaicte  à  Poictiers 
Tan  1 577  ;*car  le  Roy  recognut  lors  qu'il  auroit  plus- 
tost  la  'fin  de  l'hérésie  par  la  paix  que  par  la  guerre  , 
bien  que  Monsieur,  son  frère,  l'asseurast  d'aller  com- 
battre le  roy  de  Navarre,  avec  espérance  de  le  ruyner  : 
ce  que  Sa  Majesté  jugea  ne  luy  avoir  esté  proposé  par 
ledit  sieur  duc  son  frère  que  pour  venir  à  bout  de  ses 
desseins  particuliers.  Rref,  le  Roy  aima  tant  la  paix, 
qu'en  l'an  i58i  il  l'eut  entière  par  tout  son  royaume, 
après  avoir  retranché  beaucoup  de  choses  en  l'edict 
qu'il  avoitdonné  aux  huguenots  l'an  1576. Il  commença 
deslors  à  faire  tenir  des  grands  jours,  auxquels  par  la 
justice  il  faisoit  punir  les  mauvais,  et  asseuroit  les  bons. 
Mais  le  Roy  ayant  espousé  une  chaste  et  vertueuse 
princesse,  n'ayant  point  d'enfans  d'elle  après  quelques 
années  qu'il  fut  marié,  un  bruit  courut  comme  asseuré 
qu'il  n'en  auroit  jamais  :  ce  ne  furent  plus  que  nou- 
veaux desseins.  Beaucoup  de  seigneurs,  tant  d'une  que 
d'autre  religion  ,  pour  l'espérance  future,  suivirent 
Monsieur,  frère  du  Roy,  comme  successeur  de  la  cou- 
ronne, et  le  conseillèrent  d'aller  en  Flandres,  où  le 
prince  d'Orenge  et  les  estais  des  Pays-Bas  l'appel- 
loient.  Mais  le  Roy  pensant  l'en  destourner,  et  se 
voyant  menacé  d'une  guerre  dans  son  royaume,  ne 
voulant  qu'il  luy  donnast  occasion  de  faire  autre  guerre 
ou  remuement ,  fut  contraint  de  le  laisser  aller  en 
Flandres. 
Pendant  qu'il  se  prépara  pour  y  aller,  et  durant  le 

temps  qu'il  y  fut,  le  roy  de  Navarre  se  contint,  comme 
chef  des  huguenots,  en  son  devoir  ,  sans  rien  remuer, 
lladvertit  le  Roy  des  offres  de  deniers  que  le  roy  d'Es- 
pagne luy  faisoit  s'il  vouloit  faire  la  guerre  en  France, 
luy  promettant  de  luy  ayder  à  se  rendre  maistre  de  la 
Guyenne.  Gest  advis  fut  aggreable  à  Sa  Majesté',  qui 
l'asseura  de  son  amitié  pourveu  qu'il  demeurast  en 
paix ,  ce  qu'il  fit.  Aussi,  sur  ce  que  aucuns  des  huguenots 
avoient  envie  de  faire  un  prince  protestant  allemand 
leur  protecteur,  et  luy  fournir  par  an  certain  nombre 
de  deniers-  pour  un  entretien  ordinaire  de  plusieurs 
colonels  et  capitaines,  affin  de  tirer  du  secours  d'Alle- 
magne quand  ils  voudroient ,  on  donna  advis  audit 
sieur  *roy  de  Navarre  de  n'endurer  qu'autre  que  luy 
se  dist  chef  ou  protecteur  des  huguenots  :  il  practiqua 
en  cela  le  conseil  de  la  Royne  mère  ;  ce  que  le  Roy 
encor  trouva  bon. 

Au  contraire,  le  duc  de  Guise  ,  chef  secret  de  la 
ligue  des  catholiques,  practiqua  fort  avec  le  roy  d'Es- 
pagne ,  dont  le  dessein  estoit  de  tascher  à  faire  brouiller 
en  France  pour  destourner  Monsieur  d'aller  en  Flan- 
dres, et  ce  sans  en  advertir  le  Roy,  comme  fit  le  roy 
de  Navarre  ;  dont  depuis  il  ne  luy  porta  plus  de  bon 
œil.  Et  aucuns  ont  escrit  que  si  Monsieur,  frère  du  Roy, 
ne  fust  point  mort  à  son  retour  de  Flandres  si  tost , 
que  le  duc  de  Guise  n'eust  eu  d'autre  soucy  qu'à  se 
deffendre  de  luy.] 

Après  ceste  mort,  qui  fut  en  juin  i584?  le  duc  de 
Guise  fit  semblant  d'en  vouloir  aux  ducs  de  Joyeuse  et 
d'Espernon  ,  les  deux  favorits  du  Roy.  Il  se  vid  lors 
plusieurs  vers  et  pasquils  contre  les  mignons,  qui  est 
la  première  fleur  que  les  malcontents  jettent  d'ordi- 

nairc.  Mais  huict  mois  après,  qui  fut  sur  la  fin  de 
février  i585  ,  il  se  mit  en  armes,  et  ceux  de  sa  ligue 
surprirent  plusieurs  places ,  et  ce  sur  plusieurs  pré- 
textes ,  toutesfois  sans  aucune  raison  apparente  ,  bien 
qu'ils  n'eussent  que  la  religion  et  le  bien  public  en 
leurs  bouches. 

Pour  la  religion  catholique ,  le  roy  Henry  ni 
estoit  un  prince  si  devôt  et  ennemy  du  tout  de  l'he- 
resie,  qu'il  ne  voulut  jurer  aux  Polonois,lors  qu'il  fut 
sacre'  et  couronné,  les  articles  nouveaux  qu'ils  avoient 
dressez, portans  liberté  de  conscience  à  tous  les  habi- 
tans  dudit  royaume  ;  et  bien  qu'il  fust  contrainct,  peu 
après  son  advenement  à  la  couronne  de  France ,  de 
donner  aux  huguenots  un  edict  très  advantagèux,luy, 
qui  plus  qu'homme  de  son  royaume  leur  avoit  fait  la 
guerre,  et  ne  les  avoit  pu  faire  changer  d'opinion  par 
la  force,  se  proposa  de  le  faire  par  la  paix,  dont  il  fust 
venu  à  bout,  ainsi  qu'il  y  en  avoit  bien  de  l'apparence  ; 
car, lors  que  ledit  duc  de  Guise,  comme  chef  de  la  ligue 
des  catholiques,  prit  les  armes  en  plaine  paix  contre 
luy,  sur  le  prétexte  de  faire  la  guerre  aux  hérétiques, 
il  n'y  avoit  point  vingt  ministres  en  toutes  les  pro- 
vinces qui  sont  entre  la  Loire  et  la  Flandres ,  qui  est 
la  moitié  de  la  France.  Nul  de  ceste  religion  n'estoit 
plus  pourveu  aux  offices  ,  grades  et  dignitez  ,  les  mi- 
nistres mesmes  n'escrivoient  plus.  Le  roy  de  Navarre, 
bien  qu'il  fust  de  ceste  religion,  desiroit  du  tout  de  ren- 
trer aux  bonnes  grâces  de  Sa  Majesté,  et  en  bref  le 
fust  venu  trouver.  La  ruine  donc  de  l'hérésie  estoit  la 
paix  que  ce  bon  roy  avoit  donnée  à  ses  subjects.  La 
ligue  des  catholiques  ne  trouva  bon  ceste  procédure  ; 
elle  voulut  que  le  Roy  y  appliquast  le  fer  et  le  feu,  et 

le  contraignit  de  rompre  la  paix  ,  et  entrer  en  guerre , 
en  laquelle ,  comme  il  se  peut  voir  en  la  présente 
histoire  que  j'ay  descrite,  ce  bon  roy  et  la  plus 
part  des  principaux  chefs  de  ceste  ligue  sont  morts  ; 
ce  qui  a  apporté  à  la  France  une  extrême  désolation, 
et  ruyne  au  peuple  ,  au  lieu  du  soulagement  que  les- 
dits  princes  de  la  ligue  promettoient  luy  donner  par 
le  manifeste  de  la  prise  de  leurs  armes,  qu'ils  disoient 
n'estre  que  pour  le  bien  public. 

Ceste  guerre  aussi  a  esté  une  guerre  d'Estat  et  non 
pas  une  guerre  pour  la  religion  ;  et  bien  que  les  papes 
s'en  soient  meslez,  il  se  pourra  cognoistre  qu'ils  ont 
esté  très  mal  informez  de  Testât  des  affaires  de  la  France 
parles  chefs  de  la  ligue,  et  qu'ils  ont  esté  comme  con- 
traints par  le  roy  d'Espagne  de  suivre  sa  volonté. 

Mais  à  quel  propos,  pourront  me  dire  quelques-uns, 
de  remémorer  à  présent  tout  ce  que  les  roys  Très 
Chrestiens  Henry  111  et  Henry  iv  ont  faict  contre  les 
princes  de  la  ligue  des  catholiques  leurs  subjects?  c'est 
un  faict  passé  :  par  la  paix  il  est  dit  qu'il  ne  s'en  faut 
plus  souvenir.  Il  est  vray;  mais  il  n'est  pas  deffendu 
de  laisser  par  escrit  à  la  postérité  comme  ces  choses 
sont  advenues  :  car  ces  princes,  et  les  peuples  qui  se 
sont  rebellez  contre  leurs  souverains ,  ne  le  dévoient 
faire  s'ils  ne  vouloient  qu'on  le  dist.  Ils  ne  le  dévoient 
eux-mesmes  dire  et  faire  publier  s'ils  ne  vouloient  que 
la  postérité  le  sceust.  La  postérité  a  besoin  de  sçavoir 
comme  ces  choses  sont  advenues;  car,  sous  ombre  d'es- 
tre  papes,  roys,  princes,  evesques  ou  docteurs,  il 
n'est  pas  licite  de  faire  choses  indécentes.  Tous  zèles 
ne  sont  pas  bons  :  la  saincte  Escriture  n'advouë*  ceux 
qui  sont  inconsiderez,  outrecuidez  et  désespérez,  car 

Dieu  faict  ses  merveilles  luyseul,  et  a  ses  jugemens 
à  soy  propres. 

Aucuns  docteurs  de  la  maison  de  Sorbonne  et  des 
autres  maisons  de  la  Faculté,  qui  durant  ces  troubles 
ont  fait  les  zelez,  lesquels  je  nomme  en  mon  Histoire, 
n'en  doivent  estre  faschëz,  car  je  n'ay  eu  intention  de 
les  blasmer,  ny  personne  quelconque,  n'ayant  aucune 
affection  particulière,  sinon  d'avoir  escrit  au  mieux 
qu'il  m'a  esté  possible  la  vérité  de  ce  qui  s'est  passé  du- 
rant ces  derniers  troubles.  Et  si  je  dis  qu'aucuns  d'eux 
ont  mal  faict,  ils  s'en  doivent  corriger  à  l'ad venir,  et 
croire  tousjoui  s  les  plus  anciens  docteurs  de  la  Faculté, 
lesquels  jamais  n'ont  consenty  à  tout  ce  qui  s'est  fait 
contre  le  roy  Henry  ni.  S'ils  eussent  bien  pris  les  sages 
remonstrances  que  le  docteur  Camus,  doyen  de  ladite 
Faculté,  le  syndic  d'icelle  Faber,  et  le  pénitencier, 
leur  ont  plusieurs  fois  faictes,  comme  aussi  ont  faict  les 
docteurs  Chavagnac,  curé  de  Sainct  Supplice,  et  Faber, 
curé  de  Sainct  Paul,  et  plusieurs  autres  des  plus  an- 
ciens, entre  lesquels  estoit  le  bon  et  vieil  docteur  Poic- 
tevin,  qui,  en  plaine  assemblée  et  congrégation  de  la 
Faculté,  quand  il  y  en  eut  de  si  furieux  et  insensez  que 
de  proposer  que  Jacques  Clément,  meurtrier  du  roy 
Henry  m,  estoit  martyr,  il  s'exclama  leur  disant  :  Nun- 
quam  nunquam  auditum  est  homicidam  esse  marty- 
rem  (0  :  ils  eussent,  dis-je,  mieux  fait  que  de  sous- 
tenir  leurs  faulses  propositions,  et  entretenir  le  peuple 
en  leur  rébellion. 

Mais  comme  j'ay  dit  qu'ils  avoient  mal  faict,  je  dis 
aussi  que  messieurs  les  cardinaux,  evesques,  prélats, 
docteurs  et  autres  ecclésiastiques  qui  ont  tousjours 

(0  On  n'a  jamais  ouï  dire  qu'un  assassin  fût  martyr. 

suivy  lesdits  sieurs  roys,  ou  qui  depuis  les  ont  esté 
trouver,  et  principalement  ceux  qui,  à  la  conversion 
de  Sa  Majesté  à  présent  régnant, sortirent  de  Paris  pour 
ce  subject  sans  crainte  du  péril ,  comme  fit  M.  Benoist, 
à  présent  doyen  de  la  Faculté  et  confesseur  du  Roy , 
avec  les  autres  docteurs,  sont  dignes  d'une  louange 
immortelle  pour  le  grand  bien  qu'en  a  receu  depuis 
la  chrestienté. 

Je  ne  puis  aussi  finir  cest  avant -propos  sans  dire 
qu'il  y  a  eu  six  grands  personnages  qui  méritent  toute 
louange,  honneur  et  gloire  de  tous  les  François,  pour  * 
ce  que,  sous  la  bonne  conduitte  de  Sa  Majesté,  ils  ont 
esté  les  principaux  instruments  de  remettre  la  France 
en  la  paix  dont  elle  jouyt  :  sçavoir,  trois  grands  pré- 
lats, deux  grands  princes  et  un  marquis. 

Les  prélats  sont  M.  le  cardinal  de  Gondy,  qui  a 
esté  comme  l'evangeliste  du  bon-heur  dont  finalement 
M.  le  cardinal  du  Perron  a  emporté  le  prix;  et  ce 
n'eust  esté  rien  des  deux,  sans  messire  Regnaut  de 
Beaune,  archevesque  de  Bourges  (qui  est  decedéarche- 
vesque  de  Sens),  lequel  receut  le  Roy  en  l'église  no- 
nobstant tout  ce  que  fit  et  dit  le  cardinal  de  Plaisance 
et  tous  les  ennemis  de  Sa  Majesté  qui  estaient  dans 
Paris,  lesquels  envoyèrent  un  jeune  garson  (qui  ne 
put  estre  recognu  pour  sa  subite  esvasion)  à  Sainct 
Denis  luy  jetter  un  billet  qui  prohiboit  à  tous  ecclé- 
siastiques de  recevoir  le  Roy  en  l'église  :  lequel  billet 
fut  trouvé  sur  sa  chape  au  mesme  temps  que  le  Roy 
entroit  à  l'église  pour  y  faire  sa  protestation  d'y  vivre 
et  d'y  mourir  ez  mains  dudit  sieur  archevesque.  Mais 
ores  que  la  lecture  de  ce  billet  rendit  comme  esbays 
beaucoup  des  ecclésiastiques  .assistons  qui  s'en  remi- 

rent  à  sa  discrétion,  il  leur  dit  :  «  Ne  voyez  vous  pas 
«  que  c'est  une  simple  escriture  privée  qui  n'est  en 
«  forme,  et  laquelle  vient  de  la  part  des  ennemis  de  Sa 
«  Majesté,  qui  veulent  empescher  le  bon-heur  de  la 
«  France?  quand  ceste  escriture  seroit  en  forme,  elle 
«  ne  vient  en  temps  deu.  »  Aussi  ce  prélat  ne  laissa 
pour  ce  billet  de  recevoir  Sa  Majesté  en  l'église.  Et 
de  dire  icy  le  bien  que  la  France  en  a  depuis  receu, 
il  est  impossible. 

Les  princes  sont  feu  M.  le  duc  de  Nevers  et  M.  le 
duc  de  Luxembourg,  lesquels  ont  esté  par  le  comman- 
dement de  Sa  Majesté  vers  les  papes  Sixte  v  et  Clé- 
ment vin,  et  les  ont  instruits  vifvement  de  leurs  char- 
ges (aussi  sont  ils  dignes  de  perpétuelle  louange),  et 
avec  eux  M.  le  marquis  de  Pisani,  qui  leur  a,  comme 
l'on  dit,  rompu  la  glace  devant  eux. 

Pour  fin  de  cest  avant-propos  je  diray  que,  pour  ce 
que  l'histoire  est  la  maistresse  de  la  vie,  j'ay  tasché  de 
reciter  au  vray  les  choses  comme  elles  sont  advenues  : 
si  je  m'estois  mesconté  en  quelque  passage ,  je  prie  ceux 
qui  le  sçauront  m'en  advertir  en  particulier ,  ce  que 
j'auray  très-aggreable  pour  les  en  remercier  ;  car  mon 
désir  n'est  que  de  profiter  à  la  postérité,  afiïn  que  si 
les  François  tumbent  à  l'advenir  en  pareils  troubles 
(que  Dieu  ne  veuille  par  sa  grâce),  que  ce  qui  est  ad- 
venu de  nostre  temps  leur  serve  d'exemple.  Adieu. 

Toutes  les  guerres  civiles  advenues  en  France  depuis 
Tan  i56o,  qui  commencèrent  à  Amboise,  ont  esté 
entreprises,  tant  par  les  catholiques  que  par  ceux  de 
la  religion  prétendue  reformée  (  qui  furent  deslors  ap- 
peliez huguenots),  sur  ces  beaux  et  spécieux  prétextes 
de  la  manutention  de  la  religion ,  et  pour  le  bien 
public. 

La  fin  et  le  commencement  de  chacune  guerre,  et 
les  edicts  de  pacification  qui  ont  esté  faicts,  sontescrits 
dans  plusieurs  histoires  et  mémoires  qui  deslors  en 
furent  publiez,  tant  d'une  part  que  d'autre  :  ce  n'est 
pas  aussi  mon  dessein  de  les  réciter  icy  ;  mais  ,  affin  de 
dpnner  à  cognoistre  quel  estoit  Testât  de  la  France  au 
commencement  de  l'an  1589  (  qui  est  l'année  en  la- 
quelle Henry  iv  succéda  à  la  couronne  de  France  par 
la  mort  de  Henry  m  ) ,  et  aussi  affin  de  pouvoir  mieux 
remarquer  les  choses  plus  mémorables  advenues  par 
tout  le  monde  pendant  les  neuf  années  de  guerre  qu'il 
a  eues,  tant  avec  aucuns  de  ses  subjects  de  la  religion 
catholique  romaine,  lesquels  avoient  faict  une  ligue 
ensemblement,  et  ne  luy  vouloient  obeyr  sous  prétexte 
qu'il  estoit  de  la  religion  prétendue  reformée,  que 
aussi  contre  le  roy  d'Espagne  Philippes  11  qui  les  sup- 
portoit  (0,  il  est  très-nécessaire,  pour  ce  regard, 
avant  que  d'entrer  en  matière,    de  sçavoir  la  nais- 

(0  Qui  les  supportoit  :  qui  les  soutenoit. 

sance  de  ceste  ligue,  et  pourquoy  et  comment  elle  fut 
faicte. 

Ceste  ligue  donc  que  firent  aucuns  catholiques  en 
France  (de  laquelle  nous  entendons  parler)  ,  fut  faicte 
à  PeronneCO  Fan  1676,  par  aucuns  princes,  seigneurs 
et  gentils-hommes  catholiques  faschez  de  ce  que  le  roy 
Henry  ni  avoit  pacifié  les  troubles  pour  la  religion  en 
son  royaume,  permettant  à  ceux  de  la  religion  pré- 
tendue reformée  le  libre  exercice  de  leur  religion,  les 
déclarant  capables  de  tenir  estats  en  toutes  cours  sou- 
veraines, leur  ayant  laissé  huict  villes  pour  leur  seu- 
reté,  et  desadvoiiant  ce  qui  s'estoit  passé  en  la  journée 
Sainct  Barthélémy  1572. 

Or,  affin  que  l'on  cognoisse  mieux  l'intention  des 
princes  et  seigneurs  catholiques  qui  firent  ceste  ligue, 
en  voicy  les  articles,  qui  furent  deslors  imprimez  et 
envoyez  par  toute  la  chrestienté. 

Au  nom  de  la  Saincte  Trinité,,  Père,  Fils  et  Sainct 
Esprit,  nostre  seul  vray  Dieu,  auquel  soit  gloire  et 
honneur. 

I.  L'association  des  princes,  seigneurs  et  gentils- 
hommes catholiques  doit  estre  et  sera  faite  pour  es- 
tablir  la  loy  de  Dieu  en  son  entier,  remettre  et  retenir 
le  sainct  service  d'iceluy  selon  la  forme  et  manière 
de  la  saincte  Eglise  catholique ,  apostolique  et  ro- 
maine, abjurans  et  renonçans  tous  erreurs  au  con- 
traire. 

(0  Fut  faicte  à  Peronne.  Jacques  d'Humiéres,  gouverneur  de  Pé- 
ronne,  fut  d'abord  le  chef  apparent  de  cette  ligue  que  la  maison  de 
Guise  aYoit  provoquée. 

IL  Pour  conserver  le  roy  Henry  troisiesme  de  ce 
nom,  par  la  grâce  de  Dieu,  et  ses  successeurs  roys 
Très-Chrestiens,  en  Testât,  splendeur,  authorite',  de- 
voir, service  et  obeyssance  qui  ]uy  sont  deus  par  ses 
subjets,  ainsi  qu'il  est  contenu  par  les  articles  qui  luy 
seront  présentez  aux  estats,  lesquels  il  jure  et  promet 
garder  à  son  sacre  et  couronnement,  avec  protesta- 
tion de  ne  rien  faire  au  préjudice  de  ce  qui  sera  or- 
donné par  lesdicts  estats. 

III.  Pour  restituer  aux  provinces  de  ce  royaume  et 
estats  d'iceluy  les  droits,  prééminences,  franchises  et 
libertez  anciennes,  telles  qu'elles  estaient  du  temps  du 
roy  Glovis,  premier  roy  chrestien,  et  encores  meilleu- 
res et  plus  profitablement  si  elles  se  peuvent  inventer, 
sous  la  protection  susdite. 

IV.  Au  cas  qu'il  y  ait  empeschement,  opposition, 
ou  rébellion  à  ce  que  dessus,  par  qui  et  de  quelle 
part  qu'ils  puissent  estre,  seront  lesdits  associez  tenus 
et  obligez  d'employer  tous  leurs  biens  et  moyens, 
mesmes  leurs  propres  personnes,  jusques  à  la  mort, 
pour  punir,  chastier  et  courir  sus  à  ceux  qui  les  au- 
ront voulu  contraindre  et  empescher,  et  tenir  la  main 
que  toutes  les  choses  susdites  soient  mises  à  exécu- 
tion realement  et  de  fait. 

V.  Au  cas  que  quelques-uns  des  associez,  leurs  sub- 
jects,  amis  et  confederez  fussent  molestez,  oppressez, 
et  recherchez  pour  les  cas  dessusdits,  par  qui  que  ce 
soit,  seront  tenus  lesdits  associez  employer  leurs  corps, 
biens  et  moyens  pour  avoir  vengeance  de  ceux  qui 
auront  faict  lesdites  oppresses  et  molestes,  soit  par  la 
voye  de  justice  ou  par  les  armes,  sans  nulle  acception 
de  personnes. 

VI.  S'il  advenoit  qu'aucun  des  associez,  après  avoir 
fait  serment  en  ladite  association,  se  vouloit  retirer 
ou  départir  d'icelle  sous  quelque  prétexte  que  ce  soit 
(  que  Dieu  ne  vueille  ),  tels  refractaires  de  leurs  con- 
sentemens  seront  offensez  en  leurs  corps  et  biens,  en 
toutes  sortes  qu'on  se  pourra  adviser,  comme  en- 
nemis de  Dieu,  rebelles,  et  perturbateurs  du  repos 
public,  sans  que  lesdits  associez  en  puissent  estre  in- 
quiétez ny  recherchez ,  soit  en  public  ny  en  parti- 
culier. 

VII.  Jureront  lesdicts  associez  toute  prompte  obéis- 
sance et  service  au  chef  qui  sera  député,  suivre  et  don- 
ner conseil,  confort  et  ayde,  tant  à  l'entretenement 
et  conservation  de  ladite  association,  que  ruyne  aux 
contredisans  à  icelle,  sans  acception  ny  exception 
de  personnes  :  et  seront  les  defaillans  et  dilayans 
punis  par  l'authorité  du  chef  et  selon  son  ordonnance, 
à  laquelle  lesdits  associez  se  soubsmettront. 

VIII.  Tous  catholiques  des  corps  des  villes  et  vil- 
lages seront  advertis  et  sommez  secrettement  par  les 
gouverneurs  particuliers  d'entrer  en  ladite  associa- 
tion, fournir  deuement  d'armes  et  d'hommes  pour 
l'exécution  d'icelle,  selon  la  puissance  et  faculté  de 
chacun. 

IX.  Que  ceux  qui  ne  voudront  entrer  en  ladite 
association  seront  reputez  pour  ennemis  d'icelle,  et 
poursuivables  par  toutes  sortes  d'offences  et  molestes. 

X.  Est  deffendu  ausdits  associez  d'entrer  en  dé- 
bats ny  querelles  l'un  contre  l'autre  sans  la  permis- 
sion du  chef,  à  l'arbitrage  duquel  les  contrevenants 
seront  punis,  tant  pour  la  réparation  d'honneur  que 
toutes  autres  sortes. 

XI.  Si  pour  fortification,  ou  plus  grande  seureté 
desdits  associez ,  se  fait  quelque  convention  avec  les 
provinces  de  ce  royaume,  elle  se  fera  en  la  forme  des- 
susdite et  aux  mesmes  conditions,  soit  que  ladite  as- 
sociation soit  poursuivie  envers  lesdictes  villes  ou  par 
elles  demandée  ,  si  autrement  n'est  advisé  par  les 
chefs. 

XII.  Je  jure  Dieu  le  créateur,  touchant  cest  évan- 
gile, et  sur  peine  d'anatematization  et  damnation 
éternelle  >  que  j'ay  entré  en  ceste  saincte  association 
catholique  selon  la  forme  du  traicté  qui  m'y  a  esté 
leu  présentement,  loyaument  et  sincèrement,  soit 
pour  y  commander  ou  y  obéir  et  y  servir,  et  promets, 
sous  ma  vie  et  mon  honneur,  de  m'y  conserver  jusques 
à  la  dernière  goutte  de  mon  sang,  sans  y  contrevenir 
ou  me  retirer  pour  quelque  mandement,  prétexte,  ex- 
cuse ny  occasion  que  ce  soit. 

Voilà  des  articles  qui  contiennent  de  spécieux  pré- 
textes. Le  tiltre  porte  le  nom  de  la  Saincte  Trinité  :  le 
premier  article  est  pour  restablir  la  loy  de  Dieu  et 
maintenir  l'ancienne  religion  ;  le  second  est  pour  con- 
server les  roys  de  France  en  leur  estât,  splendeur  et 
authorité;  et  le  troisiesme  est  pour  restituer  au  peuple 
de  France  ses  libertez  et  franchises.  La  suitte  de  cette 
histoire  monstrera  ce  qui  en  est  advenu  :  mais  deslors 
plusieurs  grands  personnages,  de  la  religion   catho- 
lique mesme,  cogneurent  bien  que  soubs  ces  articles 
il  y  avoit  quelque  chose  de  caché  qui  n'apporteroit  en 
France  que  des  troubles  et  divisions. 

La  première  de  leurs  raisons  estoit  que  toute  ligue 
et  association  offensive  et  deffensive  ne  se  devoit  faire 
38.  ,7 

qu'entre  princes  souverains,  et  au  contraire  qu'en 
ceste  ligue  tous  les  princes  et  seigneurs  catholiques 
qui  l'avoient  faicte  estoient  tous  subjects  du  Roy,  voire 
d'un  roy  très-catholique  et  en  la  fleur  de  son  aage,  et 
qu'ils  la  faisoient  sans  sa  permission  ny  son  consente- 
ment. 

La  seconde,  qu'il  y  a  voit  plusieurs  choses  dans  les 
articles  de  ceste  ligue  qui,  au  lieu  de  conserver  les 
roys  en  leur  estât,  splendeur  et  authoritéj  tendoient 
plustost  à  sapperl'authorité  royale,  comme  il  se  voyoit 
en  la  fin  du  second  article,  avec  protestation  de  ne 
rien  faire  au  préjudice  de  ce  qui  seroit  ordonné  par 
lesdits  estats  :  qui  seroit  par  ce  moyen  faire  l'assem- 
blée des  estats  en  France  résolutive,  et  rendre  le  roy 
subject  h.  ce  qu'ils  resoudroient  et  ordonneroient  :  ce 
que  voulant  effectuer  aucuns  des  chefs  de  ceste  ligue, 
il  leur  a  cousté  la  vie,  ainsi  qu'il  sera  dit  cy  après  ; 
car  toute  assemblée  d'estats  en  France  n'a  jamais  rien 
résolu  ny  ordonné,  ains  seulement  délibéré  entr'eux 
leurs  requestes  et  cayers,  qu'ils  ont  présenté  en  toute 
humilité  au  Roy  pour  en  ordonner  avec  son  conseil 
ce  qu'il  trouveroit  estre  bon  et  juste.  Les roys  de  France 
ne  sont  esleus  comme  les  roys  de  Pologne  et  les  autres 
princes  qui  jurent  en  leur  eslection  de  garder  les  loix 
faictes  par  ceux  qui  les  ont  esleus,  mais  au  contraire 
ils  ont  la  supresme  et  absolue  authorité  sur  leurs  peu- 
ples :  de  leur  volonté  dépendent  toutes  les  délibéra- 
tions de  la  paix  et  de  la  guerre,  les  imposts  et  les  tri- 
buts, la  concession  des  bénéfices,  et  la  distribution 
des  offices,  gouvernements  et  magistrats.  Aussi  sont 
ils  roys  du  premier  royaume  de  la  chrestienté,tant  en 
dignité  qu'en  puissance  :  en  dignité,  ils  ont  esté  tous- 

jours  libres  dez  leur  commencement,  et  n'ont  jamais 
recogneu  l'Empire  comme  la  Pologne  et  la  Bohême  , 
ny  n'ont  recogneu  aussi  tenir  du  Sainct  Siège  comme 
l'Angleterre  et  Naples.  La  France  est  le  plus  ancien 
royaume  de  tous  les  royaumes  qui  soient  aujourd'huy 
en  estre,  pour  ce  qu'il  a  eu  son  commencement  plus  de 
quatre  cents  ans  devant  la  nativité  de  nostre  Seigneur 
Jesus-Christ,  et  a  esté  le  premier  de  tous  les  royaumes 
quia  secoué  le  joug  de  l'empire  romain,  le  premier 
qui  a  accepté  la  foy  chrestienne ,  d'où  ses  roys  ont  eu 
le  nom  de  premiers  fils  de  l'Eglise ,  et  pour  les  biens 
qu'ils  ont  faicts  au  Sainct  Siège  ils  ont  eu  le  nom  de 
très-chrestiens.  Aussi  sont-ils  les  premiers  roys  chres- 
tiens  qui,  comme  les  roys  des  Hebrieux,  ont  esté 
oingts  et  sacrez  de  l'huille  de  la  sacrée  ampoulle  qui 
est  venue  du  ciel,  laquelle  se  garde  encores  jusques  à 
présent  à  Reims.  Pour  toutes  ces  choses  les  roys  de 
France  ont  tousjours  tenu  le  premier  lieu  de  dignité 
entre  les  roys  chrestiens  sans  contredit.  Et  combien 
que  le  roy  d'Espagne  pense  avoir  raison  de  l'y  contre- 
dire pour  le  grand  nombre  de  royaumes,  pays  et  sei- 
gneuries qu'il  possède,  il  n'a  toutesfois  point  de  raison 
de  se  l'attribuer  ou  prétendre  ;  car  il  n'a  aucun  royaume 
qui  puisse  estre  comparé  à  la  France,  tant  pour  la 
splendeur  de  sa  noblesse,  pour  ses  glorieux  tiltres,  que 
pour  la  renommée  de  son  antiquité  ;  aussi  que  tous  les 
royaumes  qu'on  appelle  Espagne,  qui  sont  Castille, 
Léon,  Vallence  et  autres,  ne  sont  d'ancienneté  que 
simples  gouvernements  et  toparquies. 

La  troisiesme  raison  qu'ils  disoient  estoit  que  tous  les 
articles  depuis  le  quatriesme  jusques  à  la  fin,  n'estoit; 
qu  une  instruction  pour  faire  rebeller  le  peuple  contre 

le  Roy,  et  troubler  son  Estât;  et  que  le  serment  de  ceste 
ligue,  pourobejrau  seul  chef  d'ic elle ,  estoit  le  moyen 
de  faire  croire  au  peuple  qu'il  pouvoit  prendre  les 
armes  contre  Sa  Majesté,  s'il  s'opposoit  à  leur  ligue, 
ainsi  qu'il  est  contenu  au  cinquiesme  article,  que  tous 
les  associez  seront  tenus  employer  leurs  corps,  biens  et 
moyens  ;  pour  avoir  vengeance  de  ceux  qui  les  auront 
molestez,  soit  par  la  voye  de  justice  ou  par  les  armes  , 
sans  nulle  acception  de  personnes. 

La  quatrième  :  Jureront  les  dits  associez  toute  prompte 
obeyssance  et  service  au  chef  qui  sera  député,  et  se 
soubsmettront  d'estre  punis  par  son  ordonnance.  Ils 
remarquoient  en  ce  septiesme  article  autant  de  mo- 
nopoles et  rebellions  qu'il  y  avoit  de  mots ,  veu  que 
l'obeyssance,  le  service  et  la  punition  des  subjects  sont 
deues  et  appartiennent  au  roy  seul. 

La  cinquième  :  que  le  huictiesme  article,  contenant 
dJ  advertir  secrettement  les  gouverneurs  particuliers 
d'entrer  en  ceste  ligue,  et  contribuer  hommes  et  de- 
niers ,  estoit  une  conjuration  toute  apparente ,  veu 
que  les  subjets  qui  pratiquent  des  gens  de  guerre  et 
lèvent  argent  sans  commission,  ny  sans  la  permission 
du  prince  souverain,  sont  criminels  de  leze-majesté. 

Ainsi  les  articles  de  ceste  ligue  furent  dez  le  com- 
mencement si  bien  espluchez,  que  l'on  n'y  trouva 
presque  mot  qu'il  n'y  eust  à  redire,  et  sur  tout  de  ce 
qu'il  n'y  avoit  point  de  chef  nommé ,  mais  quil  seroit 
député. 

Si  tost  donc  que  le  traicté  de  ceste  ligue  fut  fait,  ils 
envoyèrent  l'advocat  David  à  Rome  avec  des  mé- 
moires pour  faire  trouver  aggreable  au  pape  Gré- 
goire xiii  les  articles  susdits;  mais  il  fut  tué  en  che- 

min,  et  ses  mémoires  pris  furent  depuis  imprimez, 
qui  ne  contenoient  en  effect  qu'à  subvertir  et  changer 
Testât  de  la  France. 

Par  autres  voyes  le  Pape  receut  advis  de  ceste  ligue, 
les  articles  luy  en  furent  présentez.  Le  sieur  Terracina 
luy  desdia  mesmes  lors  un  discours  sur  les  affaires  de 
France  ovi  il  luy  disoit  qu'il  ne  convenoit  plus  au 
roy  de  France,  ou  à  qui  que  ce  fust,  d'user  de  pieté, 
soit  en  la  vie,  soit  aux  biens  des  hérétiques,  ains  qu'il 
les  failloit  cruellement  chastier  et  combattre  jusques 
à  guerre  finie,  ruyner  et  abbatre  leurs  ehasteaux,  dé- 
manteler les  villes  qui  estoient  à  leur  dévotion,  et  qui 
les  suivoient,  et  que  Sa  Majesté  les  devoit  faire  con- 
damner au  supplice  puis  qu'ils  l'avoient  offensé,  et 
priver  leurs  successeurs  de  tous  estats,  honneurs  et 
dignitez;  par  ce  moyen  que  les  hérétiques  seroient  du 
tout  exterminez,  avec  leurs  détestables  pensers  et 
leurs  cruelles  entreprises.  Tous  ces  discours  cy  dessus 
ne  peurent  persuader  au  Pape  dadvoiïer  une  telle 
ligue;  et  quoy  qu'on  luy  rempnstrast  que  l'on  com- 
menceroit  à  faire  desnicher  les  huguenots  d'autour  de 
son  comtat  d'Avignon,  et  les  chasser  du  Dauphiné,  qui 
estoit  un  grand  fruict  pour  le  Sainct  Siège ,  il  jugea 
tousjours  que  ce  n'estoit  qu'un  prétexte,  et  que  les 
chefs  de  ceste  ligue  avoient  d'autres  desseins  particu- 
liers qui  n'estoient  contenus  dans  le  traicté  de  leur  as- 
sociation, et  ne  voulut  jamais  l'approuver. 

Aussi  le  roy  Henry  ni  eut  advis  des  pratiques  de 
ceste  ligue  :  il  la  jugea  deslors  très-dangereuse  pour 
son  Estât  ;  mais  il  a  esté  trompé  à  toutes  les  deux  fois 
qu'il  a  pensé  qu'en  assemblant  les  estats  de  France  il 
s'y  trouveroit  plus  de  députez  qui  demanderoient  plus- 

tost  la  paix  que  la  guerre  qui  estoit  un  remède  très- 
violent  et  extraordinaire,  lequel  en  guarissant  une 
playe  en  refaisoit  d'autres. 

A  la  première  fois  doncques  qu'il  assembla  les  estats 
à  Blois  Tan  1577,  aucuns  députez  qui  estoient  desjà 
entrez  en  ceste  ligue  pratiquèrent  si  bien  les  autres, 
que  les  plus  de  voix  d'entr'eux  s'accordèrent  de  sup- 
plier Sa  Majesté  de  faire  la  guerre  à  l'heresie. 

Quelques  articles  du  dernier  edict  de  pacification 
qui  semblèrent  au  Roy  devoir  estre  retranchez,  l'y 
firent  résoudre.  Deux  armées  se  levèrent;  M.  le  duc 
d'Anjou,  frère  du  Roy,  fut  chef  de  l'une;  il  la  mena  à 
La  Charité  sur  Loire,  qu'il  réduisit  en  l'obeyssance 
de  Sa  Majesté,  et  de  là  alla  à  Yssoire,  qu'il  print.  De 
l'autre  armée  M.  le  duc  de  Mayenne  fut  le  gênerai  :  la 
prise  de  Broiiage  fut  le  plus  beau  de  ses  exploicts. 

Quelque  guerre  qu'il  y  ait  eu  en  France,  il  y  a  tous- 
jours  eu  quelques  negotiations  de  la  paix.  Le  Roy 
voyoit  que  ceste  guerre  alloit  prendre  un  long  traict. 
Il  faict  sonder  les  huguenots  pour  quitter  quelques  ar- 
ticles du  dernier  edict  de  pacification;  il  les  trouva 
disposez  à  sa  volonté  :  ce  qui  apporta  le  cinquiesme 
edict  donné  à  Poictiers  au  mois  de  septembre  1577, 
par  lequel  la  paix  fut  accordée,  avec  la  liberté  de 
conscience,  à  ceux  de  la  religion  prétendue  reformée, 
toutesfois  avec  quelque  retranchement  d'articles  du 
dernier  edict. 

Cest  edict  ne  fut  encores  entretenu  pour  les  préten- 
tions d'aucuns  particuliers  qui  n'en  recevoient  ce 
qu'ils  s'en  estoient  promis,  si  qu'il  y  eut  tousjours  quel- 
ques troubles  en  diverses  provinces  :  la  conférence  de 
Neracen  appaisa  quelques  uns,  et  celle  de  Flex  résolut 

tout  à  fait  la  paix ,  qui  fut  observée  entièrement  par 
toute  la  France  Tan  i58i. 

Monsieur,  frère  du  Roy,  qui  estoit  lors  le  seul  pre^ 
sumptif  héritier  de  la  couronne,  alla  d'un  costé  faire 
un  voyage  en  Flandres,  où  ceux  qui  avoient  envie  de 
remuer  les  mains,  tant  d'une  que  d'autre  religion, 
l'accompagnèrent.  De  son  voyage,  son  entrée  et  sa 
sortie,  plusieurs  en  ont  escrit,  où  on  peut  veoir  ce 
qu'il  y  fit,  comme  aussi  de  celuy  de  M.  de  Strossy, 
qui  alla  mener  une  petite  arme'e  en  Portugal  pour 
soustenir  le  droict  qu'y  pretendoit  la  Roy  ne  mère  (0 
Catherine  de  Medicis.  Leurs  entreprises  à  tous  deux 
n'eurent  le  succez  qu'ils  desiroient  ;  car  ledit  Strossy 
mourut  de  mort  violente ,  et  Monsieur  fut  réduit  de  se 
retirer  de  Flandres  et  revenir  en  France. 

Durant  tous  ces  voyages  et  entreprises,  qui  finirent 
à  la  mort  de  Monsieur,  qui  fut  en  juin  i584?  en  son 
chasteau  de  Chasteau  Thierry,  la  ligue  des  princes  ca- 
tholiques n'avoit  osé  prendre  les  armes  du  depuis  l'an 
i5y6  jusques  à  ceste  mort  :  elle  se  nourrissoit  seule- 
ment parmy  les  grands  qui  l'avoient  faicte ,  et  parmy 
ceux  qui  s'estoient  sous  main  rengez  à  leur  service  : 
aussi  ce  leur  eust  esté  une  témérité  de  se  déclarer  lors. 
Mais  si  tost  que  ceste  mort  fut  advenue,  les  pacquets, 
les  mémoires  et  instructions  pour  l'establir  et  la  faire 
croistre  coururent  de  tous  costez  :  et  au  commence- 
ment de  l'an  i585  ils  prirent  les  armes,  s'asseurerent 
en  leurs  gouvernements  des  villes  de  Chaalons,  Dijon, 
Soissons  et  autres  places,  publièrent  une  infinité  de 

(x)  Le  droict  qu'y  pretendoit  la  Rojne  mère.  Catherine  de  Médicis, 
comme  héritière  de  Robert,  fils  d'Alphonse  m,  fit  valoir  ses  droits  sur 
le  Portugal, dont  Philippe  s'étoit  emparé  après  la  mort  du  roi  Sébastien. 

raisons  pourquoy  ils  les  avoient  prises,  lesquelles  se 
reduisoient  en  trois  poincts,  sçavoir  : 

I.  Pour  restablir  l'Eglise  de  Dieu  et  tout  le  royaume , 
et  s'opposer  aux  hérétiques  et  chasser  l'hérésie. 

II.  Pour  pourvoir  aux  differens  qui  pourroient 
naistre  en  la  succession  de  la  couronne  de  France 
après  la  mort  du  Roy,  puis  qu'il  n'avoit  point  d'en- 
fans. 

III.  Pour  faire  sortir  de  la  Cour  les  favorits  du  Roy, 
qui  abusoient  de  l'authorité  royale,  affin  de  soulager  le 
peuple  des  impositions  nouvellement  inventées. 

Le  Roy  fut  fort  estonné  de  la  levée  des  armes  de 
ceste  ligue  :  il  jugea  bien  qu'ils  avoient  mis  M.  le  car- 
dinal de  Bourbon  (prince  tout  bon ,  mais  fort  vieil  et 
sexagénaire)  à  la  teste  de  leur  manifeste,  plus  affin  que 
le  peuple  creust  que  c'estoit  un  prince  du  sang  qui 
estoit  leur  chef,  que  de  volonté  qu'ils  eussent  de  luy 
obeyr  ;  aussi  estoit  ce  leur  vray  chef  que  M.  le  duc  de 
Guise,  et  qui  tousjoui  s  le  fut  jusques  à  sa  mort. 

Les  Parisiens  eurent  commandement  du  Roy  de 
garder  les  portes  de  leur  ville ,  mais  avec  ceste  clause 
qu'il  vouloit  que  l'on  procedast  à  l'eslection  de  nou- 
veaux capitaines ,  et  qu'ils  fussent  ou  conseillers  ou 
maistres  des  comptes,  ou  advocats  de  ceux  qui  de- 
meuroient  en  chasque  quartier;  ce  que  l'on  fit.  Ce 
changement  fut  cause  que  plusieurs  qui  estoient  lors 
capitaines,  faschez  de  leur  démission,  entrèrent  puis 
après  dans  la  ligue  des  Seize ,  et  aucuns  d'eux  ne  furent 
pas  depuis  bons  serviteurs  du  Roy. 

Sa  Majesté  aussi  manda  sa  noblesse;  plusieurs  le 

vindrent  trouver  à  Paris,  et  messieurs  les  princes  du 
sang  catholiques  se  rendirent  tous  près  de  luy.  Il 
escrivit  au  roy  de  Navarre  qu'il  voyoit  bien  que  le 
prétexte  que  ceste  ligue  prenoit  n'estoit  autre  chose 
qu'une  entreprise  contre  sa  personne  et  son  Estât  ;  luy 
commande  de  se  contenir  en  paix  sans  prendre  les 
armes,  afin  que  l'on  juge  aisément  qui  seront  les  per- 
turbateurs du  repos  public. 

En  mesme  temps ,  par  une  déclaration  qu'il  feit  pu- 
blier, il  respondit  aux  trois  poincts  cy  dessus  dicts, 
contenus  au  manifeste  de  la  ligue  : 

I.  Que  la  paix  estoit  l'unique  moyen  de  restabhVla 
religion  catholique  par  tout  son  royaume,  et  que  la 
continuation  d'icelle  estoit  l'espérance  de  remettre  la 
France  en  sa  pristine  splendeur. 

IL  Qu'estant  en  bonne  santé,  la  Royne  en  la  fleur 
de  son  aage  et  en  espoir  que  Dieu  leur  donneroit  li- 
gne'e,  ce  prétexte  que  la  ligue  prenoit  qu'il  eust  à 
pourveoir  aux  différents  qui  pourroient  naistre  en  la 
succession  de  la  couronne  après  sa  mort,  n'estoit  équi- 
table et  suffisant  pour  le  tourmenter  durant  sa  vie  et 
troubler  son  Estât. 

III.  Qu'il  avoit  honoré  des  plus  grandes  charges  de 
la  couronne  ceux  qui  se  plaignoient  de  n'estre  point 
ses  favori ts,  mais  que  Dieu  luy  donneroit  la  grâce  de 
soulager  son  peuple.  Puis  après,  il  enjoint  à  tous  ceux 
qui  avoient  fait  ceste  ligue,  ou  qui  y  estoient  entrez, 
de  la  quitter  et  de  se  remettre  en  leur  devoir  soubs 
son  obéissance. 

Le  roy  de  Navarre,  qui  estoit  celuy  à  qui  les  chefs 

de  la  ligue  vouloient  que  le  Roy  declarast  la  guerre, 
et  qui  avoient  mis  dans  leur  manifeste  que  les  chefs 
des  huguenots  (  notant  par  là  le  roy  de  Navarre  )  es- 
taient désireux  de  la  mort  du  Roy,  ennemys  des  catho- 
liques et  perturbateurs  de  l'Estat,  fit  aussi  une  décla- 
ration, laquelle  il  envoya  à  tous  les  parlements  de 
France  et  princes  chrestiens ,  dans  laquelle  il  protestoit 
qu'il  n'avoit  jamais  pensé  à  la  succession  du  Roy,  es- 
pérant que  Dieu  luy  feroit  la  grâce  qu'il  luy  donneroit 
un  Dauphin;  qu'il  n'estoit  point  ennemy  des  catholi- 
ques ainsi  que  ses  deportemens  le  faisoient  assez  pa- 
roistre,  ny  perturbateur  de  l'Estat,  et  que  ceux  qui 
avoient  fait  publier  cela  dans  leur  manifeste  en  avoient 
faulsement  menty;  prie  Sa  Majesté  Très-Chrestienne 
de  luy  permettre  de  s'esgaler  au  duc  de  Guyse  pour 
le  combattre  avec  armes  usitées  entre  chevaliers,  et 
vuider  ce  différent  entr'eux  deux  seuls,  ou  bien  en 
nombre  de  deux  à  deux,  de  dix  à  dix,  ou  de  vingt  contre 
vingt,  affin  que  sur  eux  tombast  la  peine,  sans  que  le 
peuple  de  France  eust  à  en  souffrir. 

La  ligue  fut  représentée  alors  si  grande  au  Roy,  l'on 
l'asseura  que  tous  les  potentats  catholiques  l'avoient 
jurée  fors  que  luy,  et  qu'à  ce  coup  ils  estoient  tous  ré- 
solus de  ruiner  l'heresie;  il  en  entre  en  une  telle  crainte 
qu'il  se  laissa  aller  aux  persuasions  de  la  Royne  sa 
mère ,  et  de  quelques-uns  de  son  conseil  qui  favorisoient 
ceste  ligue,  disans  qu'il  valloit  mieux  que  les  catholi- 
ques fissent  la  guerre  à  l'heresie  que  non  pas ,  divisez 
entr'eux,  combattre  les  uns  contre  les  autres.  Ainsi  il 
rompit  l'edict  de  pacification  en  juillet  i585,  et  dé- 
clara la  guerre  aux  hérétiques  :  ce  qu'il  fit  toutesfois 
les  larmes  aux  yeux,  et  dit  deslors  à  d'aucuns  :  «  J'ay 

grand  peur  qu'en  voulant  perdre  la  presche,  nous  ne 
bazardions  fort  la  messe.  » 

L'on  ne  cognut  que  trop  la  faiblesse  de  la  ligue 
après  qu'ils  eurent  accordé  avec  le  Roy  :  plusieurs  ont 
escrit  qu'en  quatre  mois  et  demy  qu'ils  furent  en  ar- 
mes, que  leurs  forces  avoient  esté  si  petites  que  tout 
ce  qu'ils  purent  faire  d'hommes  de  guerre  pour  mettre 
en  campagne  ne  monta  jamais  à  plus  de  mil  chevaux 
et  quatre  mil  hommes  de  pied,  et  que  le  Roy  pouvoit 
dissiper  toute  ceste  ligue  en  sa  naissance,  et  éviter  le 
malheur  qui  luy  est  depuis  advenu,  s'il  eust  fait  ce 
qu'il  devoit  et  pouvoit  lors,  en  montant  à  cheval  et 
les  poursuivant  par  les  armes  ;  car  plusieurs  qui  s'en 
estoient  mis  s'en  estoient  retirez  après  la  déclaration 
que  fit  Sa  Majesté  contre  leur  levée  d'armes. 

Tant  y  a  qu'ils  ne  pouvoient  plus  résister  quand  ils 
accordèrent  avec  le  Roy,  car  ils  avoient  dissipé  les  cent 
tant  de  mil  escus  qu'ils  avoient  pris  aux  receptes  gé- 
nérales, et  dévoient  encores  deux  cents  tant  de  mil 
escus,  que  le  Roy  paya  pour  eux.  Par  l'accord  de  Ne- 
mours, le  7  juillet  i585,  le  Roy  leur  accorda  Thou  (") 
et  Verdun  dont  ils  s'estoient  saisis  pour  leur  asseu- 
rance,  avec  trois  places  en  la  Champagne,  deux  en 
Bretagne  et  une  en  Picardie  ;  et  de  plus  qu'il  entretien- 
droit  une  compagnie  d'harquebusiers  à  cheval  à  chas- 
que  prince  de  ceste  ligue,  à  la  charge  aussi  qu'ils  se 
departiroient  à  jamais  de  toutes  ligues  et  associations, 
et  rendroient  à  Sa  Majesté  à  l'advenir  l'obéissance  et 
la  fidélité  qu'ils  luy  dévoient;  mais  pour  le  soulage- 
ment du  peuple,  qui  avoit  esté  le  principal  prétexte 
de  la  levée  de  leurs  armes,  nul  mot  dedans  leur  ac- 

(0  Thou  :  Toul. 

cord:  au  contraire  il  fallut  charger  le  peuple  de  nou- 
veaux subsides  pour  payer  ce  qui  leur  avoit  esté  pro- 
mis. Voylà  tous  les  catholiques  bandez  en  apparence 
pour  faire  la  guerre  à  l'hérésie  :  leurs  forces  se  joignent, 
et  plusieurs  armées  se  dressent  pour  la  ruyner  en  toutes 
les  provinces  de  la  France;  mais  nous  dirons  cy-après 
comme  ils  continuèrent  leur  division  en  catholiques 
liguez  et  en  politiques  ou  royaux,  qui  fut  la  cause 
qu'ils  ne  firent  pas  de  grands  exploicts. 

Au  mois  d'aoust  le  roy  de  Navarre ,  estant  à  Sainct- 
Paul  de  Cadejoux,  est  adverty  de  l'accord  d'entre  le 
Roy  et  les  princes  de  la  ligue,  et  que  leurs  armes  se 
tournoient  contre  luy  :  Ton  luy  avoit  conseillé  de  s'ar- 
mer dez  le  commencement  de  tous  ces  remuèmens,  et 
qu'il  n'y  auroit  point  de  doute  que  les  catholiques  s'ac- 
corderoient  ensemblement  de  luy  faire  la  guerre  :  la 
lettre  que  le  Roy  luy  avoit  escrit,  et  la  déclaration  que 
Sa  Majesté  fit  contre  les  rebelles  delà  ligue,  poursui- 
vis comme  tels  par  les  cours  de  parlement,  fut  cause 
qu'il  se  trouva  en  ce  commencement  réduit  à  se  mettre 
sur  la  defTensive.  La  protestation  qu'il  fit  alors  fut  pu- 
bliée en  plusieurs  endroits;  il  la  fit  avec  le  prince  de 
Condé,  le  duc  de  Montmorency,  mareschalde  France 
et  premier  officier  de  la  couronne,  et  plusieurs  sei- 
gneurs gentilshommes  et  villes  ,  tant  de  la  religion 
prétendue  reformée  que  catholiques  qui  tenoient  son 
party,  et  lesquels  depuis  s'appellerent  les  catholiques 
unis  (0.  Il  accuse  les  princes  de  la  ligue  de  n'avoir 
autre  dessein  que  de  renverser  les  loix  fondamentales 
du  royaume,  et  les  appelle  perturbateurs  de  l'Estat. 

Du  depuis  le  mois  de  mars,  que  l'on  avoit  pris  les 

(0  Les  catholiques  unis.  Ils  prirent  le  nom  de  politiques. 

armes,  jusques  vers  la  fia  du  mois  d'aoust,  le  soldat 
n'avoitfait  que  vivre  sur  le  paysant:  nul  coup  d'espée, 
nul  combat,  nulle  rencontre.  Le  duc  de  Mercœur  fut 
le  premier  qui  voulut  entreprendre;  il  sort  de  son 
gouvernement  de  Bretagne  avec  deux  mille  hommes, 
entre  en  Poictou,  tire  droict  à  Fontenay,  se  loge  au 
fauxbourg  des  Loges.  M.  le  prince  de  Condé  qui  com- 
mandoit  en  ces  quartiers,  et  qui  est  la  province  où  les 
huguenots  sont  les  plus  forts,  en  eut  advis,  qui  le 
chassa  de  Fontenay  et  de  tout  le  Poictou. 

La  ville  de  Broûage  estoit  une  espine  au  pied  des 
RocheJois  :  elle  n'est  qu'à  dix  lieues  d'eux.  Ils  prièrent 
M.  le  prince  de  Condé  de  prendre  ceste  ville  là,  et  la 
remettre  en  leur  party.  Il  l'assiégea  ;  mais  l'advis  de  la 
surprise  du  chasteau  d'Angers  par  Roche-Morte,  qui 
estoit  dedans,  lequel  avoit  respondu  tenir  pour  le  roy 
de  Navarre,  luy  fait  quitter  ce  siège  et  traverser  tout 
le  Poictou  :  il  avoit  d'assez  belles  troupes ,  avec  les- 
quelles il  s'en  vint  passer  par  bateaux  la  rivière  de 
Loire,  entre  Saumur  et  Angers;  mais  il  ne  fut  si  tost 
passé  dans  l'Anjou,  que  Roche-Morte  fut  tué  d'un  coup 
d'arquebuze  par  les  habitans  d'Angers  qui  l'avoient 
assiégé,  et  où  à  leur  renfort  le  Roy  avoit  envoyé  toutes 
ses  troupes  :  ceste  mort  fit  rendre  le  chasteau  d'Angers 
au  Roy.  Le  prince  de  Condé  se  trouva  lors  avec  ses 
troupes  bien  empesché,  tout  moyen  de  repasser  Loire 
luy  estant  osté  'par  la  diligence  de  M.  de  Joyeuse , 
toutes  les  rivières  du  pays  d'Anjou  inguaiables  à  cause 
des  pluyes,  aussi  que  toutes  les  forces  du  Roy  le  ve- 
noient  entourer:  ainsi  toute  son  armée,  qui  estoit  de 
huict  cents  maistres,  et  de  douze  cents  harquebusiers 
à  cheval,  fut  contraincte  de  jouer  à  sauve  qui  peut. 

18. 

Elle  se  divisa  toute  par  petites  troupes,  et  luy  s'es- 
chappa  et  se  sauva  vers  la  Normandie,  où  avec  dix  des 
siens  il  passa  en  Angleterre,  d'où  il  retourna  à  La  Ro- 
chelle, et  où  il  trouva  la  plus  grande  part  de  ses  trou- 
pes, qui  avoient  repassé  Loire  où  et  comme  ils  avoient 
peu,  bien-heureux  d'y  avoir  reporté  leurs  testes,  et  de 
n'avoir  point  veu  Paris. 

Les  huguenots  et  la  ligue  des  catholiques  perdirent 
à  ceste  fois,  mais  diversement,  ceux-là  leur  petite 
armée  (  qui  eust  sans  doute  emporté  Broiiage  s'ils  ne 
fussent  bougez  de  devant  ),  tout  leur  bagage,  et  tout 
ce  qu'ils  avoient  picoré  en  traversant  le  Poictou  ,  et 
ceux-cy  le  chasteau  d'Angers  que  le  comte  de  Brissac 
tenoitpour  leur  party ,  et  lequel  avoit  mis  dedans  ceste 
place  de  très-belles  richesses  qui  furent  toutes  perdues 
pour  luy ,  parce  qu'elles  furent  emportées  suivant  la 
composition  par  ceux  qui  en  sortirent.  A  la  recomman- 
dation des  sieurs  duc  de  Joyeuse  et  du  comte  de  Bou- 
chage, le  Boy  mit  dans  ce  chasteau  le  sieur  de  Pu- 
chairic,  qui  jusques  à  sa  mort  a  conservé  ceste  place 
sous  l'obeyssance  de  Leurs  Maj estez  Très-Chrestiennes  : 
ce  fut  le  premier  mescontentement  de  ceux  de  la  li- 
gue, qui  se  virent  soustraire  ceste  place  d'entre  les 
mains  d'un  de  leur  party. 

M.  le  duc  de  Mayenne,  gênerai  de  l'armée  royale 
designée  pour  aller  en  Guyenne  contre  le  roy  de  Na- 
varre, composée  de  deux  mille  chevaux  françois,  reis- 
très  et  albanois ,  dix  mille  Suisses  et  six  mille  hommes 
de  pied  françois,  passa  la  Loire  durant  la  desroute  du 
prince  de  Condé^n  Anjou,  va  à  Poictiers,  et,  traver- 
sant par  îelPoictou  sans  y  faire  nul  exploict  de  guerre 
contre  les  huguenots  de  ceste  province,  s'en  alla  au 

commencement  de  Tan  i586  desnicher  les  huguenots 
qui  estoient  dans  Montignac,  Beaulieu  et  Gaillac. 
Comme  il  revint  à  Paris  nous  le  dirons  cy  après. 

Le  plus  grand  mal  donc  que  ceste  guerre  civille 
apporta  en  ceste  année  fut  que,  quand  le  Roy  chassoit 
par  ses  edicts  les  huguenots  de  ses  villes,  le  roy  de 
Navarre,  par  déclarations,  proclamoit  les  habitans 
des  villes  où  estoient  publiez  tels  edicts  pour  ennemis 
de  son  party.  Au  mois  d'octobre  i585,  le  Roy  fit  com- 
mandement à  tous  les  huguenots  de  sortir  dans  quinze 
jours  de  son  royaume.  Le  roy  de  Navarre  fit  peu  après 
en  décembre  une  déclaration ,  et  suivant  icelle  les  hu- 
guenots saisirent  où  ils  estoient  les  plus  forts  toutes 
les  debtes,  rentes,  revenus  et  biens  de  tous  ceux  qui 
n  estoient  de  leur  party,  et  les  firent  vendre  :  bref,  ils 
firent  une  telle  diligence  en  leurs  affaires,  qu'en  pres- 
que toutes  les  provinces  de  la  Loire  ils  surprirent  tant 
de  places,  que  Ton  jugea  après  que,  ne  se  tenans  que 
sur  la  deffensive,  onn'eust  sceu  dans  douze  ans  les 
chasser  de  toutes  les  places  qu'ils  tenoient. 

Les  princes  et  seigneurs  de  la  ligue  avoient,  par 
l'accord  faict  à  Nemours,  juré  de  se  départir  de  toutes 
ligues  et  associations  ;  toutes  les  fois  qu'ils  l'ont  pro- 
mis et  juré  au  Roy,  c'est  ce  qu'ils  ont  le  moins  effec- 
tué, car  ils  continuèrent  leurs  pratiques  en  toutes  les 
bonnes  villes  catholiques  du  royaume  beaucoup  plus 
que  auparavant ,  ainsi  que  nous  dirons  cy  après ,  mais 
sur  tout  parmy  les  princes  catholiques  estrangers,  qui 
presumoient  tous  que  ceste  ligue  estoit  plus  forte  en 
son  commencement  qu'elle  n'estoit,  et  ce  pour  ce 
qu'elle  avoit  contraint  un  roy  de  France  à  déclarer 
une  guerre  civile  dans  son  royaume  contre  sa  volonté. 

En  ceste  année  le  pape  Grégoire  xm  mourut  :  il 
n'avoit  jamais  voulu  approuver  ceste  ligue.  Sixte  v 
fut  esleu  pape  ;  aussi  tost  ceste  ligue  luy  est  présentée 
pour  l'authoriser  :  le  cardinal  de  Pellevé,  qui  estoit  à 
Rome  le  protecteur  de  ceste  ligue,  l'en  sollicita,  et* 
l'affaire  luy  est  représentée  si  facile  de  chasser  l'he- 
resie  de  la  France,  qu'il  fit  publier  au  mois  de  sep- 
tembre, dans  Rome,  une  excommunication  contre  le 
roy  de  Navarre  et  le  prince  de  Condé,  par  laquelle 
il  les  prive  et  tous  leurs  successeurs,  sçavoir,  le  roy 
de  Navarre  de  son  royaume,  duchezet  seigneuries >  et 
le  prince  de  Condé  de  toutes  principautez,  ducliez  et 
seigneuries,  et  eux  deux  ensemblement  de  tous  les 
royaumes  et  seigneuries  ausquelles  ilspourro  ient  suc- 
céder à  l'advenir,  déclarant  tous  leurs  subjects  absous 
de  tous  les  serments  qu'ils  leur  auroient  juré,  faict  ou 
promis.  De  ce  qui  fut  dit  pour  et  contre  ceste  bulle 
d'excommunication  nous  le  dirons  cy  après.  Voyons 
maintenant  comme  la  ligue  des  catholiques  que  l'on 
a  despuis  nommé  la  ligue  des  Seize  s'establit  à  Paris; 
il  est  nécessaire  de  le  dire ,  et  sçavoir  par  qui  et  pour- 
quoi ceste  ligue  futfaicte,  car  nous  avons  beaucoup 
à  en  parler.  Voicy  ce  que  l'autheur  du  Manant  et  du 
Maheustre  (0  en  a  rapporté,  qui  en  a  parlé  comme 
sçavant.  (Aussi  tient-on  que  c'est  Cromé,  l'un  delà 
ligue  des  Seize,  qui  a  fait  ce  livre  là.  ) 

«  Dieu,  dit-il,  s*est  aydé  pour  le  fondement  et  com- 
mencement de  la  ligue  des  catholiques  de  Paris,  de 
M.  de  La  Roche-Rlond,  l'un  des  bourgeois  d'icelle  ville, 

(*)  L'autheur  du  Manant  et  du  Maheustre.  Le  livre  dont  il  s'agit  est 
intitulé  le  Manant  et  le  Maheustre ,  ce  qui  veut  dire  le  ligueur  et  le 
royaliste. 

homme  très -vertueux,  de  noble,  bonne,  ancienne  et 
lionneste  famille,  qui,  considérant  la  misère  du  temps, 
l'ambition  des  grands,  la  corruption  de  la  justice  et  l'in- 
solence du  peuple ,  et  sur  tout  la  perte  de  la  religion 
catholique,  apostolique  et  romaine,  qui  ne  servoit  que 
d'umbrage  au  peuple  et  de  prétexte  aux  grands  ,  et 
au  contraire  l'heresie  suportée  et  la  tyrannie  ou- 
verte :  à  ces  occasions,  meu  de  l'esprit  de  Dieu,  il 
s'adressa  à  plusieurs  docteurs,  curez  et  prédicateurs, 
pour  sçavoir  le  moyen  de  s'y  gouverner  en  seureté  de 
conscience  et  pour  le  bien  public,  et  entre  autres  à 
M.  J.  Prévost,  lors  curé  de  Sainct  Severin,  M.  J.  Bou- 
cher, curé  de  Sainct  Benoist,  et  à  M.  Matthieu  de  Lau- 
noy,  chanoine  de  Soissons ,  premiers  pilliers  de  la 
ligue  en  ceste  ville  de  Paris,  qui  adviserent  par  en- 
semble d'appeller  avec  eux  les  plus  pieux,  fermes  et 
affectionnez  catholiques,  pour  acheminer  et  conduire 
les  affaires  de  la  ligue  des  catholiques,  tellement  qu'eux 
quatre,  après  l'invocation  du  Sainct  Esprit,  nommèrent 
plusieurs  particuliers  bourgeois  qu'ils  cognoissoient, 
et  lors  se  résolurent  de  n'en  parler  qu'à  sept  ou  huit, 
lesquels  ils  arresterent  et  nommèrent  entr'eux,  à  sça- 
voir :  ledit  de  La  Roche-Blond  nomma  l'advocat  d'Or- 
léans et  le  sieur  Acarie,  maistre  des  comptes;  ledit  sieur 
Prévost,  curé  de  Sainct  Severin,  nomma  les  sieurs  de 
Caumont,  advocat,  et  de  Compans,  marchant;  ledit 
sieur  Boucher  nomma  Ménager,  advocat,  et  Grucé,  pro* 
cureur;  ledit  sieur  de  Launoy  nomma  le  sieur  de  Ma- 
nœuvre, de  la  maison  des  Hennequins.  A  tous  lesquels 
lut  parlé  et  communiqué  avec  prudence,  et  trouvez 
disposez  pour  le  soustenement  de  la  religion  et  op- 
position contre  l'heresie  et  tyrannie;  et  furent  les  pre- 
38,  18 

miers  appeliez  et  entremetteurs  de  la  ligue,  et  parmy 
eux  se  meslale  sieur  Deffiat,  gentil- homme  du  pays 
d'Auvergne,  de  la  cognoissance  dudit  sieur  cure'  de 
Sainct  Severin  :  et  quelque  temps  après  en  fut  parlé  à 
d'autres,  tant  ecclésiastiques  que  séculiers,  comme  à 
maistre  Jean  Pelletier,  curé  de  Sainct  Jacques,  maistre 
Jean  Guincestre,  lors  bachelier  en  théologie,  per- 
sonnes très-affectionnées  j  aux  sieurs  de  La  Chappelle, 
à  Bussi  Le  Clerc,  procureur  en  parlement,  au  commis- 
saire Louchart,  à  La  Morliere,  notaire,  à  l'esleu  Ro- 
land et  à  son  frère;  de  sorte  que  peu  à  peu  le  nombre 
creut  :  mais  à  fin  qu'ils  ne  fussent  descouverts,  ils  esta- 
blirent  un  ordre  à  leurs  affaires,  et  firent  un  conseil 
de  neuf  ou  dix  personnes,  tant  ecclésiastiques  que  sé- 
culiers, des  dessus-nommez  ,  et  outre  ils  distribuèrent 
les  charges  de  la  ville,  pour  semer  les  advis  du  conseil, 
à  cinq  personnes  qui  se  chargèrent  de  veiller  en  tous 
les  seize  quartiers  de  la  ville  et  faux  bourgs  d'icelle 
(à  cause  de  quoy  on  les  a  depuis  appeliez  la  ligue  des 
Seize),  à  sçavoir  :  ledit  de  Compans  en  toute  la  Cité; 
Crucé  es  deux  quartiers  de  l'Université  et  faux-bourgs 
d'icelle,  Sainct  Marcel,  Sainct  Jacques  et  Sainct  Ger- 
main ;  et  les  sieurs  de  La  Chappelle,  Louchart  et 
Bussi  aux  quartiers  de  toute  la  ville  :  et  rapportoient 
au  conseil,  duquel  ils  faisoient  partie,  tout  ce  qu'ils 
avoient  entendu  chacun  en  son  desti  oit,  tant  en  gênerai 
qu'en  particulier,  et  de  tous  les  corps  et  compagnies  : 
et  sur  le  récit,  Ton  deliberoit  d'y  pourvoir  selon  les 
occurrences  :  et  se  tenoient  ces  conseils  quelquesfois 
au  collège  de  Sorbonne,  en  la  chambre  dudit  Bou- 
cher, depuis  au  collège  de  Forteret,  où  il  alla  demeu- 
rer, qui  a  esté  appelle  le  berceau  de  la  ligue  ;  quelques 

autresfois  ils  se  tenoient  aux  Chartreux,  puis  au  logis 
dudit  sieur  de  La  Roche -Blond  et  La  Chappelle, 
comme  aussi  au  logis  desdits  sieurs  d'Orléans  et  Crucé. 
Et  pour  fortifier  la  ligue  le  conseil  donna  charge  à 
ces  cinq  personnes  dessus  nommées  de  practiquer  le 
plus  de  gens  de  bien  qu'ils  pourroient,  et  parler  à  eux 
sagement  et  prudemment  :  et  de  fait  se  hasardèrent 
(avec  toutesfois  grande  modestie  et  cognoissance)  de 
communiquer  et  conférer  avec  plusieurs  bons  bour- 
geois les  uns  après  les  autres;  et,  selon  qu'ils  les 
voyoyent  disposez  ,  ils  se  descouvroient  à  eux  ,  sans 
toutesfois  leur  rien  dire  de  leur  assemblée,  mais  seu- 
lement sondoient  les  affections  des  plus  gens  de  bien 
qu'ils  pouvoient  choisir,  et  les  entretenoient  sur  le  dis- 
cours de  la  malice  du  temps,  remply  de  schisme, 
d'heresie  et  tyrannie;  et  selon  qu'ils  en  tii oient  de 
resolution  et  cognoissoient  leurs  volontez,  ils  la  rap- 
portaient à  ce  petit  conseil  de  docteurs,  curez,  prédi- 
cateurs et  notables  personnes,  qui,  selon  Dieu,  leur 
donnoient  des  instructions  pour  conduire  cest  affaire, 
selon  lesquelles  le  sieur  de  La  Roche-Blond  et  ces  cinq 
confederez  se  gouvernoient  et  distribuoient  leurs  ins- 
tructions aux  cœurs  de  ceux  à  qui  ils  avoient  parlé 
selon  leur  capacité,  et  les  instruisoient  de  ce  qu'ils 
avoient  à  faire:  à  quoy  ils  ti  ouvoient  des  volontez  bien 
disposées  qui  s'y  embarquoient  sans  s'enquérir  d'où 
cela  venoit,  tant  le  zèle  et  la  volonté  des  catholiques 
estoit  ardente  et  bonne;  tellement  qu'il  n'y  avoit  que 
ces  cinq  personnes,  avec  le  sieur  de  La  Roche  -  Blond 
au  commencement,  qui  travaillassent  par  toute  la  ville 
à  instituer  et  establir  la  ligue,  et  qui  cognoissoient 
ceux  qui  en  estoient  :  et  si  d'avanture  quelqu'un  des 

six  s'estoit  bazardé  de  parler  à  quelqu'un  qui  fustre- 
cogneu  pour  homme  mal  vivant  ou  mal  affectionné, 
on  le  prioit  de  s'en  degaiger  et  ne  luy  rien  communi- 
quer :  tellemert  que  ces  six'  personnes  ne  communi- 
quoyent  avec  homme  vivant  que  premièrement  le 
conseil  n'eust  examiné  la  vie,  mœurs  et  bonne  renom- 
mée de  ceux  à  qui  l'on  avoit  parlé,  comme  n'estant 
raisonnable  de  commettre  la  cognoissance  de  ceste 
saincte  cause  qu'entre  les  mains  de  gens  de  bien ,  sans 
reproche,  fidelles  et  très  -  affectionnez.  Et  combien 
qu'il  y  eust  quelque  peu  de  grandes  et  honnestes  fa- 
milles qui  avoient  bonne  et  saincte  affection  au  party,  si 
est-ce  qu'ils  ne  paroissoient  et  ne  vouloient  assister  aux 
assemblées,  ny  parler  à  beaucoup  de  personnes,  de  peur 
d'estre  descouverts,  mais  sous  main  faisoient  ce  qu'ils 
pouvoient,  et  animoient  ces  six  personnes  de  vouloir 
travailler,  et  conferoient  avec  eux  à  couvert,  et  sub- 
venoient  à  la  cause  de  leurs  conseils  et  moyens  :  de 
sorte  que  tout  se  gouvernoit  avec  grand  zèle,  grande 
amitié,  grande  consolation,  grande  fidélité  et  grande 
prudence. 

«  C'estoitla  première  resolution  du  commencement 
de  la  ligue  que  de  se  resouldre  à  la  mort,  et  en  ceste 
resolution  y  entrer  :  chose  qui  les  rendoit  tellement 
hardis  en  toutes  leurs  affaires,  que  le  deffunt  roy 
Henry  ny  tous  ses  agens  n'y  peurent  jamais  entrepren- 
dre ny  descouvrir,  sinon  que  par  conjectures  et  en 
gros,  sans  certitude  aucune;  car  après  que,  par  le  con- 
seil et  instruction  des  docteurs,  curez  et  prédicateurs, 
ces  six  personnes  eurent  beaucoup  gaigné  de  gens  de 
bien,  et  qu'il  y  avoit  apparence  de  former  une  bonne 
ligue  contre  l'heresie  et  la  tyrannie,  les  aucuns  furent 

députez  vers  feu  M.  de  Guyse  pour  luy  donner  à  en- 
tendre la  volonté  des  bons  catholiques  de  Paris,  le  zèle 
qu'ils  avoient  à  la  conservation  de  la  religion  et  à  l'ex- 
tinction de  l'hérésie  et  tyrannie;  lequel  les  receut  avec 
grande  allégresse,  et  de  ce  en  communiqua  à  messieurs 
ses  frères,  et  sur  tous  à  feu  M.  le  cardinal  de  Bourbon, 
qui  tous  loiioient  Dieu  de  cet  advertissement,  et  de  ce 
qu'il  luy  avoit  pieu  de  disposer  les  cœurs  de  beaucoup 
de  catholiques  à  pareils  effects  et  volontez  qu'eux- 
mesmes  avoient.  Et  des-lors  les  princes,  spécialement 
ledit  feu  sieur  de  Guyse,  commencèrent  à  entier  en 
conférence  avec  les  catholiques  de  Paris ,  et  ne  faisoient 
et  n'entreprenoyent  rien  que  par  le  consentement  et 
advertissement  les  uns  des  autres,  et  envoyèrent  les 
sieurs  de  Meneville ,  Cornard  et  Beauregard  pour 
conférer  et  communiquer  avec  eux ,  et  voir  leur  dis- 
position et  bonne  volonté':  lesquels  furent  instruicts  de 
toutes  leurs  intentions,  et  comment  ils  se  gouver- 
noient,  jusques  à  luy  représenter  les  projects  qu'ils 
avoient  faits ,  qui  tendoient  à  trois  fins  :  la  première  à 
la  conservation  de  la  religion  catholique,  apostolique 
et  romaine  ;  la  seconde  d'expulser  et  combattre  contre 
Theresie  et  sectes  contraires  à  la  religion  catholique  ; 
et  la  troisiesme  pour  reformer  les  vices,  impietez,  in- 
justices et  maux  qui  possedoient  la  France  en  tous  ses 
estats  ,  et  au  lieu  de  l'impiété  et  tyrannie  y  faire  régner 
la  pieté  et  justice.  Voylà  les  trois  projects  de  la  ligue  : 
et  outre  ce,  ils  leur  représentèrent,  au  doigt  et  à  l'œil,  la 
disposition  qu'ils  gardoient  à  la  ville,  avec  la  forme 
de  leurs  conseils  et  façons  de  faire. 

«  Ainsi  deslors  furent  députez  quelques  bons  habi- 
tans  de  Paris,  gens  de  cervelle,  lesquels  avec  bonne 

instruction  allèrent  en  plusieurs  provinces  et  villes  du 
royaume  pour  rendre  capables  quelques-uns  des  plus 
affectionnez  catholiques  habitans  desdites  villes  de  la 
création  et  formation  de  la  ligue,  et  de  l'occasion  d'i- 
celle,  des  projects  et  intelligence  avec  les  princes,  à 
fin  de  ne  faire  qu'un  corps  par  une  raesme  intelligence 
en  toute  la  France,  sous  la  conduite  des  princes  ca- 
tholiques et  conseils  des  théologiens,  pour  combattre 
Fheresie  et  la  tyrannie. 

«Cependant  le  sieur  de  Roche-Blond  et  ces  cinq  confe- 
derez  travailloient  par  toute  la  ville,  à  la  faveur  de 
leurs amisetconfederez  qu'ils  avoientgaignez  au  party, 
ayant  par  leur  labeur  et  vigilance  attire'  et  mis  au 
party  des  personnes  qui  n'estoient  moins  affectionnées 
qu'eux-mesmes;  de  sorte  que  l'on  emploioit  aux  affaires, 
tant  dedans  que  dehors  la  ville,  les  plus  zelez  et  capa- 
bles; de  façon  que  non  seulement  les  six  travailloient, 
mais  soubseux,  et  par  leur  instruction,  beaucoup  d'au- 
tres :  comme  au  quartier  de  la  Cité  Compans  print 
pour  ayde  Hébert,  drapier,  et  de  Laistre  ;  Crucé  print 
Pigneron,  Senault,  Noblet  et  Joisel  ;  le  sieur  de  La 
Chappelle  print  Emonnot,  procureur,  et  Béguin;  le 
commissaire  Louchart  print  Tronçon,  colonnel,  et  de 
La  Morliere,  notaire  ;  le  Clerc  Bussy  print  Choulier  et 
CourcellesretSenauty  amena  le  sieur Fontanon,advo- 
cat  en  la  cour,  très -catholique,  très  -  affectionné  et 
très-resolu  homme  de  bien  et  sans  reproche;  comme 
aussi  estoient  les  autres  dessusnommez,  qui  tous  tra- 
vailloient affectueusement  pour  descouvrir  ce  qui  se 
fàisoit  au  préjudice  de  la  religion  et  du  bien  public.  Et 
les  confederez  dessus  nommez,  avec  autres  bourgeois 
qui  avoient  croyance  aux  six  personnes,  venoient  de 

our  à  autre  advertir  chacun  à  son  quartier  de  ce  qu'ils 
avoient  apris  par  la  ville,  des  propos  qu'on  y  tenoit, 
ou  des  menées  que  l'on  y  pratiquoit  contre  les  catho- 
liques; et  les  six  ayans  receu  tels  aclvertissemens  ils 
sçavoient  par  ce  moyen  tout  ce  qui  se  passoit  parmy 
la  ville,  et  le  rapportoient  au  conseil,  qui ,  selon  les 
occurrences,  pourvoioit  de  remèdes.  Et  par  succession 
de  temps  croissans  les  affaires,  mesmement  les  pro- 
vinces et  villes  catholiques  qui  avoient  esté  adverties 
par  personnes  affidées  et  envoyées  de  Paris  pour  les 
advertir  de  la  ligue  des  catholiques  et  de  leurs  inten- 
tions ,  pour  les  confirmer  davantage  ils  envoyèrent  à 
Paris  des  agents  pour  s'enquérir  de  la  vérité ,  et  s'ins- 
truire amplement;  et  à  fin  de  leur  donner  contente- 
ment il  y  avoit  des  catholiques  qui  estoient  commis 
pour  recevoir  lesdits  agents  selon  les  provincesr  les 
uns  de  Picardie,  les  autres  de  Normandie,  les  autres 
de  Bourgongne,  ceux  d'Orléans,  de  Lyon,  et  autres 
villes  et  provinces ,  avec  lesquels  estoit  fort  ample- 
ment communiqué,  et  s'en  retournoient  bien  instruits, 
et  avec  bons  mémoires  et  promesses  de  se  secourir  les 
uns  les  autres  pour  le  soustenement  de  la  religion  contre 
les  hérétiques  et  leurs  fauteurs  :  et  tout  cela  se  faisoit 
devant  les  Barricades.  » 

Voylà  le  commencement,  le  project  et  l'establisse- 
mentde  la  ligue  des  Seize  :  vous  voyez  qu'ils  basassent 
leur  conjuration  comme  font  les  publicains  leurs  pa- 
ches  (0  et  associations.  Le  commencement  est  au  nom 
de  Dieu,  mais  le  diable  est  à  la  fin;  car  d'ordinaire 
c'est  à  qui  ruinera  son  compagnon.  Aussi  les  effects  de 
ceste  ligue  des  Seize,  que  nous  suivrons  de  temps  en 

(0  Leurs paches  :  leurs  pactes,  leurs  conventions. 

temjos  dans  ceste  histoire ,  monstreront  qu'ils  ont  basty 
leur  ligue  en  régnai  ds ,  comme  vous  voyez  par  le  ré- 
cit mesmes  de  leurs  propres  livres;  et  verrez  cy  après 
qu'ils  ont  règne'  comme  lyons,  et  qu'aucuns  d'eux  sont 
morts  par  la  justice  des  princes  de  leur  propre  party  ; 
et  ceux  qui  n'ont  voulu  esprouver  la  clémence  et  mi- 
séricorde du  roy  Henry  iv ,  contre  qui  ils  avoient 
basty  ceste  ligue  ,  vivent  encore  misérables  ,  bannis 
hors  de  la  France. 

Mais  surtout  est  à  considérer  que  deux  grands  prin- 
ces qui  s'attribuoient  et  vouloient  représenter  en 
France  estre,  après  leurs  souverains,  les  chefs  des  deux 
plus  nobles  et  anciennes  maisons  qui  soient  aujour- 
d'huy  au  monde ,  sçavoir  de  France  et  de  Lorraine , 
car  M.  le  cardinal  de  Bourbon  se  maintenoit  estre  le 
plus  proche  parent  du  Roy,  yssu  de  masle  en  masle  de 
la  maison  de  France  depuis  le  roy  sainct  Loys  jus- 
ques  à  aujourd'huy,  et  M.  le  duc  de  Guy  se  precedoit 
en  France,  soit  au  conseil,  aux  assemblées  ou  aux  cé- 
rémonies de  l'ordre  du  Sainct  Esprit ,  tous  ceux  de  sa 
maison,  nonobstant  que  M.  le  duc  de  Mercœur  pre- 
tendist  le  précéder  pour  estre  fils  d'un  fils  du  duc  de 
Lorraine,et  que  le  duc  de  Guyse  n'estoit  que  fils  de  Fran- 
çois, qui  estoit  fils  de  Claude,  lequel  estoit  fils  puisné 
d\m  duc  de  Lorraine;  ces  deux  princes  donc,  contre 
ce  qu'ils  avoient  promis  au  Roy  par  l'accord  de  Ne- 
mours, de  se  départir  de  toutes  ligues  et  associations, 
ont  laissé  le  plus  beau  prétexte  de  leur  première  ligue 
faicte  à  Peronne,  de  conserver  le  roy  Henry  m  et 
son  Estât j,  en  entrant  et  jurant  ceste  ligue  et  associa- 
tion des  Seize,  qui  vouloient  ruiner,  ce  disoient-ils , 
Thipocrisie  et  la  tyrannie  dont  ils  accnsoient  tacite- 

ment  le  roy  Henry  m,  prince  très-chrestien,  et  trop 
bon  et  trop  doux  pour  de  tels  esprits.  Mais  encore  avec 
quelles  personnes  estoient  ils  en  association  ou  ligue? 
avec  des  gens  la  plus-part  qui  estoient  d'entre  le  simple 
peuple,  des  procureurs,  des  commissaires,  des  notaires, 
des  drapiers  ,  des  cousturiers  et  des  artisans.  Des 
princes  s'associer  d'une  ligue  populaire  à  qui  tout 
chef  est  incontinent  odieux,  cela  ne  leur  pouvoit  bien 
succéder;  d'une  ligue  qui  a  pensé  ruiner  et  la  France 
et  leurs  propres  maisons  ;  d'une  ligue  à  laquelle  il  n'a 
pas  tenu  qu'elle  ne  fîst  la  France  subjecte  à  la  cou- 
ronne d'Espagne;  ce  qu'elle  eust  faict,  comme  nous 
dirons  cy  après,  sans  les  vertueuses  resolutions  de 
leurs  neveux,  enfans  et  frères  de  ces  deux  princes. 

Avant  que  de  dire  les  effects  de  la  guerre  de  l'an 
1 586  ,  il  ne  sera  hors  de  propos  de  voir  tout  d'une 
suite  quels  escrits  se  publièrent  en  i585  et  i586,  tant 
d'un  party  que  d'autre. 

L'appast  avec  lequel  on  attire  le  menu  peuple ,  ce 
sont  les  petits  livrets  que  l'on  semé  parmy  eux,  qui, 
selon  que  la  nouveauté  luy  plaist ,  se  la  forme  telle- 
ment en  son  esprit ,  qu'il  est  impossible  de  luy  oster , 
et  principalement  où  il  y  va  de  la  religion. 

Au  commencement  de  Fan  i585  on  avoit  publié  le 
manifeste  de  la  ligue,  qui  contenoit  les  causes  et  pré- 
textes de  la  levée  de  leurs  armes  ;  le  boute-feu  des  cal- 
vinistes ,  et  le  concordat  de  Magdebourg,  pour  faire 
accroire  au  peuple  que  le  roy  de  Navarre  avoit  rescrit 
à  quelque  partie  des  estats  de  l'Empire,  pour  tnoubler 
la  religion  et  la  republique,  et  rallumer  les  feux  des 
guerres  civiles  par  toute  la  clirestienté;  etmesmes  qu'à 
Magdebourg  il  avoit  esté  faict  un  concordat  entre  tous 

les  princes  souverains  protestansle  i5  décembre  i584, 
par  lequel  ils  promettaient  mettre  sus  une  armée  de 
vingt-cinq  mille  chevaux  et  quarante-cinq  mille  hom- 
mes de  pied  de  diverses  nations,  laquelle  armée  devoit 
estre  employée  en  France  dans  le  i5  d'avril  i585  : 
c'estoient  toutes  belles  chimères  pour  faire  esmouvoir 
le  peuple,  et  rendre  tolerable  la  prise  et  la  levée  des 
armes  de  la  ligue.  Ils  firent  lors  aussi  en  mesme  temps 
publier  et  courir  par  tout  léMiscours  de  ce  qui  se  passa 
au  cabinet  du  roy  de  Navarre  lors  que  M.  le  duc 
d'Espernon  fut  vers  luy  en  l'an  1 584? amn  ciue  le  peuple 
creust  que  le  Roy  portoit  faveur  et  amitié  au  roy  de 
Navarre,  et  qu'il  le  recognoissoit  pour  son  seul  et  cer- 
tain héritier  ,  et  pour  faire  hair  au  peuple  le  Roy  et  le 
duc  d'Espernon,  et  luy  faire  croire  que  le  roy  de  Na- 
varre ne  changeroit  jamais  sa  religion.  Mais  la  première 
œuvre  que  firent  les  Seize,  ce  fut  de  faire  imprimer  la 
bulle  de  l'excommunication  du  roy  de  Navarre  et  du 
prince  de  Condé,  et  autres  petits  traitez  :  ce  qu'ils  fai- 
soient  si  dextrement,  que  Ton  ne  voyoit  les  premiers 
imprimez  qu'entre  les  mains  de  ceux  qui  estoient 
entrez  en  leur  ligue  :  et  comme  c'est  la  coustume  en 
faict  de  ces  petits  livrets  là  que  tant  plus  ils  sont  rares, 
tant  plus  ils  sont  desirez,  et  tant  plustost  on  y  croit, 
aussi  il  advint  qu'à  quelque  pris  que  ce  fust  chacun  en 
vouloit  avoir,  si  bien  que  les  libraires  et  imprimeurs 
s'hazarderent  de  les  imprimer ,  et  en  firent  de  tant  de 
sortes ,  que  tout  le  menu  peuple  s'embarqua  comme 
de  luy  mesme  en  ceste  ligue.  Quand  ils  virent  que  leur 
moisson  estoit  belle,  au  mois  de  may  de  l'an  i586  ,  ils 
firent  imprimer  un  livre  intitulé  Advertissement  des 

catholiques  anglais  (0  aux  François  catholiques  du 
danger  où  ils  estoient  de  perdre  leur  religion,  et  d'ex- 
périmenter ,  comme  en  Angleterre ,  les  cruautez  des 
ministres,  s'ils  recevoient  à  la  couronne  de  France  un 
hérétique  (marquant  par  là  le  roy  de  Navarre)  :  ils  le 
publièrent  au  commencement  fort  en  cachette.  Or  ce 
livre  estoit  d'un  langage  fort  naïf,  plain  de  vives  pointes  ; 
il  contenoit  des  flateries  et  mocqueries  du  Roy ,  exal- 
toit  sur  tout  la  valeur  du  duc  de  Guise,  disoit  mille 
impostures  du  roy  de  Nagprre  et  de  la  feue  royne  de 
Navarre  sa  mère,  et  sur  tout  se  plaignoit  qu'on  n'avoit 
pas  bien  solemnisé  la  Sainct  Barthélémy  i5^  i  (2),  et 
qu'on  avoit  tiré  moins  de  deux  poilettes  de  sang  (de- 
nottant  par  là  que  l'on  y  devoit  tuer  le  roy  de  Navarre 
et  leprince  de  Condé).  Beaucoup  de  gens  d'honneur,  tant 
d'une  part  que  d'autre  religion,  abhorroient  alors  la 
malice  du  temps,  auquel  le  peuple  n'avoit  autre  entre- 
tien que  la  lecture  de  ces  livres,  qui  n'estoit  que  le  fusil 
pour  allumer  le  feu  de  la  sédition  future  et  prochaine. 
D'un  autre  coste,  nonostant  toutes  les  déclarations, 
toutes  les  proscriptions  faites  contre  les  huguenots  et 
catholiques  Unis  avec  le  roy  de  Navarre  ,  un  docte 
jurisconsulte  catholique,  dans  Paris  mesmes,  au  péril 
de  sa  vie,  entreprit  de  respondre  à  tout  ce  que  la  ligue 
des  Seize  avoit  fait  publier ,  et  se  vid  en  mesme  temps 
par  les  boutiques  des  libraires  du  Palais  une  apologie 
pour  la  deffence  du  roy  de  Navarre  contre  tous  les 

(0  Les  catholiques  anglois.  C'étoit  là  le  plus  fort  argument  que  pus- 
sent faire  valoir  les  ligueurs.  L'exemple  étoit  récenti,  et  il  avoit  suffi 
qu'Elisabeth  parvînt  au  trône  pour  que  la  religion  catholique  fût  abo- 
lie en  Angleterre. 

(*)  1571  :  lisez  1572. 

libelles  de  la  ligue ,  avec  les  moyens  d'abus  contre 
l'excommunication  des  roys  de  Navarre  et  du  prince 
de  Condé. 

Premièrement,  pour  respondre  à  la  ligue,  qui  avoit 
pris  les  armes  affin  «  que  le  Roy  eust  à  pourvoir  aux 
difïerens  qui  pourroient  advenir  pour  sa  succession 
après  sa  mort ,  »  il  dit  que  jamais  l'on  ne  doit  dis- 
puter la  succession  d'un  roy  vivant,  que  cela  avoit 
este'  defïendu  parles  conciles, et  principalement  par  un 
décret  au  cinquiesme  concifcl  de  Tolède ,  en  ces  mots  : 
«  Doncques  parce  qu'il  est  contraire  à  la  pieté,  et 
dangereux  pour  les  hommes,  de  penser  aux  choses  fu- 
tures illicites,  et  s'informer  des  accidents  des  princes, 
pourvoir  à  Tad venir  sur  iceux  ;  (d'autant  qu'il  est  escrit  : 
Ce  n'est  pas  à  vous  de  sçavoir  les  moments  ou  les  temps 
que  Dieu  a  reservez  en  son  pouvoir.  )  nous  ordonnons 
par  ce  décret  que  s'il  se  trouve  aucun  informateur  de 
telles  choses ,  et  qui  du  vivant  du  Roy  regarde  un 
autre  pour  l'espérance  du  royaume ,  ou  attire  quelques 
uns  à  soy  pour  ce  regard ,  il  soit  chassé  par  sentence 
d'excommunication  de  la  compagnie  des  catholiques.» 
C'est  pourquoy  il  conclud  que  tous  ceux-là  sont  ex- 
communiez qui  s'informent  et  font  semblant  d'avoir 
soin  ou  s'enquérir  qui  sera  leur  roy  après  celuy  qui 
tient  le  sceptre.  Les  exemples  se  lisent  assez  par  toutes 
les  histoires  romaines  que  les  Caesars  ne  vouloient  pas 
seulement  que  l'on  devisast  de  ce  qui  adviendroit  après 
leur  mort;  non  plus  que  les  Ottomans,  qui  ne  veulent 
jamais  que  leurs  propres  enfans  approchent  d'eux,  ne 
pouvans  souffrir  mesmes  leur  espérance.  Aussi  la 
jalousie  que  la  feue  roy  ne  Elizabeth  d'Angleterre  a 
tousjours  eue,  que, sur  peine  de  la  vie,  aucun  en  tout 

son  royaume  ne  devisastde  celuy  quiluy  succederoit, 
a  esté  ce  qui  Ta  maintenue  en  paixparmy  ses  subjects 
plus  de  quarante-quatre  ans,  et  jusques  à  sa  mort. 

Secondement,  pour  respondre  à  ceux  qui  avoient 
escrit  «  que  pas  un  des  princes  de  la  maison  de  Bour- 
bon n'estoit  capable  de  la  succession  de  la  couronne 
de  France,  parce  qu'ils  sont  aujourd'huy   oultre  le 
dixiesme  degré  d'agnation  à  la  maison  royale,  »  il  dit: 
«  Le  tiltre  royal  à  la  couronne  de  France  n'est  pas 
héréditaire  simplement  patrimonial  ou  feudal,  et  n'est 
iceluy  dévolu  parle  droit  de  simple  hérédité  civile, 
ains  le  plus  proche  du  sang  royal  y  est  appelle  par 
succession  et  surrogation;  perpétuelle  sans  fin ,  selon 
l'ordre  de  consanguinité,  ou  agnation  masculine.  »  Il 
prouve  son  dire  par  tous  ceux  qui  ont  escrit  particu- 
lièrement de  la  succession  de  ce  royaume,  et  entr'au- 
tresBalde,  lesquels  soustiennent  tous  qu'en   icelluy 
succedde  le  plus  proche  du  sang  du  roy ,  yssu  de  masle 
en  masle,  ores  qu'il  soit  au  miliesme  degré,  et  ce  par 
droit  du  sang  et  perpétuelle  coustume  du  royaume,  et 
en  vertu  de  la  loy  salique.  Ce  qui  est  cause  que  les 
roys  de  France  ne  deviennent  jamais  tyrans,  pour  ce 
qu'ils  sçavent  que  ceux  dp  leur  sang  leur  doivent  suc- 
céder, ce  qui  leur  donne  occasion  de  conserver  Testât 
et  domaine  de  leur  royaume  comme  leur  propre  et 
certain  patrimoine. 

Tiercement,  pour  respondre  aux  petits  discours  de 
Mathieu  Zampiny  et  autres,  qui,  en  faveur  du  cardinal 
deBourbon,soustenoient qu'il  estoit  «  le  premier  prince 
du  sang ,  préférant  par  ce  moyen  l'oncle  au  neveu  et 
fils  de  son  frère  aisné ,  »  il  monstre  fort  clairement 
que  tous  les  docteurs  ont  conclud  en  faveur  du  nepveu 

contre  l'oncle  qui  se  dit  l'aisné  par  le  decez  de  son 
frère ,  soit  en  la  ligne  directe  ou  collateralle  ez  suc- 
cessions individuès  comme  royaumes ,  empires  et 
duchez.  Il  allègue  plusieurs  beaux  exemples  qui  dé- 
cident ce  différent ,  et  trois  belles  raisons  ou  considé- 
rations sur  ce  subject.  La  première,  que  le  père  et  le 
fils  sont  une  mesme  personne,  si  que  le  père  ne  semble 
pas  estredeceddé  par  lasurrogation  que  nature  faict  de 
luy  en  la  personne  de  son  fils  ,  qui  est  une  partie  de 
ses  os,  et  chair  de  sa  chair  :  ce  qui  fait  qu'après  le  decez 
du  père  le  fils  n'acquiert  pas  de  nouveau  les  droicts 
et  successions  d'icelluy,  mais  il  en  prend  seulement 
l'administration  et  pleine  jouissance.  La  seconde,  que 
le  droict  d'ainesse  est  ne'  et  formé  en  la  personne  du 
père  dez  qu'il  a  esté  au  inonde,  par  conséquent  qu'il 
est  transmissible,  et  que  du  vivant  du  père  le  fils  aisné 
est  appelle  roy ,  duc  ou  comte  ,  de  la  qualité  de  sondit 
père.  La  troisiesme  est  que,  ores  que  le  fils  de  l'aisné 
soit  plus  esloigné  d'un  degré  que  son  oncle,  neant- 
moins,  estant  surrogé  au  lieu  et  place  de  son  père  ,  il 
doit  estre  préféré,  d'autant  que  le  droit  de  préférence 
n'est  pas  acquis  par  nous  seulement,  ains  d'abondant 
par  le  droit  et  personne  d'autruy  :  tellement  que,  tant 
qu'il  demeurera  quelque  chose  de  reste  et  relique 
de  ceste  ainesse,  autre  n'y  peut  prendre  place  en  façon 
que  ce  soit.  Mais  sur  tout  il  remarquoit  une  raison  en 
ceste  cause  à  laquelle  jamais  les  escrivains  en  faveur 
de  l'oncle  ne  peurent  donner  response ,  à  sçavoir 
que  M.  le  cardinal  de  Bourbon,  au  traicté  du  mariage 
d'entre  le  roy  de  Navarre  son  nepveu  et  madame 
Marguerite  de  Fiance,  quitta  toutes  ses  prétentions 
touchant  le  partage  de  la  maison  de  Vendosme,  et 

passa  condamnation  de  tous  les  différents  et  procez 
qu'il  avoit  eus  pour  ce  suject  depuis  Tan  i565  avec  la 
feue  royne  Jeanne  de  Navarre  ,  remit ,  cedda  et  trans- 
porta audit  sieur  roy  son  nepveu  tous  et  chacuns  les 
droicts,  noms,  voix  et  actions  presens  et  advenir  qui 
luy  pouvoient  appartenir  pour  estre  yssu  de  la  maison 
de  Bourbon,  recognoissant  par  exprès  ledit  sieur  roy 
de  Navarre  son  nepveu  pour  vray  fils,  héritier,  suc- 
cesseur, et  représentant  en  tout  et  par  tout  l'aisné  de 
ladite  maison. 

L'excommunication  du  roy  de  Navarre  et  du  prince 
de  Condé  luy  lit  faire  un  traicté  fort  ample,  où  il  dis- 
court principalement  si  le  pape  en  excommuniant  un 
prince  le  peut  priver  de  ses  biens  temporels,  et  s'il 
peut  excommunier  les  roys  de  France,  les  princes  de 
son  sang,  les  officiers  de  sa  couronne,  ou  aucun  corps 
ou  ville  subjecte  au  roy  de  France. 

Il  soustient  que  l'excommunication  ecclésiastique 
n'est  autre  chose  qu'une  peine  extérieure  de  n'estre 
point  receu  à  la  communion  de  l'Eglise,  ou  parmy  le 
commerce  extérieur  des  fidelles,  et  que  le  pouvoir  de 
l'Eglise  ne  touche  en  rien  les  biens  et  choses  tempo- 
relles, n'estant  la  puissance  des  ecclésiastiques  autre 
que  spirituelle,  concernant  le  royaume  de  Dieu,  et 
duquel  ils  sont  dispensateurs  et  portent  les  clefs,  le- 
quel royaume  non  est  de  hoc  mundo  ;  aussi  que  l'ex- 
communication n'est  que  pour  servir  d'exemple  aux 
chrestiens  quand  ils  jugeront  la  gravité  du  forfaict, 
et  mesureront  le  scandale  public,  et  pour  occasionner 
le  condamné  à  se  recognoistre,  avoir  horreur  et  con- 
trition de  son  offense,  se  voyant  livré  ez  mains  de  Satan 
son  ennemy  mortel,  et  demander  humblement  d'estre 

reconcilié  à  l'Eglise  catholique  de  laquelle  il  estbanny. 
Voylà  pourquoy  il  conclud  que  le  pape,  ny  autre  eves- 
que,  par  sentence  d'excommunication,  ne  peuvent  pri- 
ver aucun  de  ses  biens  temporels. 

Mesmes  que  les  privilèges  de  la  fleur  de  lys  sont 
tels,  que  le  pape,  ou  evesque  quelconque,  ne  peuvent 
excommunier  le  roy  de  France,  ny  ses  officiers  et  sub- 
jects  en  corps  ou  communauté,  suyvant  une  bulle  du 
pape  Martin,  et  pour  les  causes  y  contenues. 

Il  allègue  plusieurs  grandes  raisons  sur  ce  subject, 
et  plusieurs  exemples  :  entr'autres  il  dit  que,  l'an  1488, 
le  procureur  gênerai  du  Roy  appella  comme  d'abus  de 
l'excommunication  jettée  par  le  pape  sur  les  Gantois, 
par  ce  qu'ils  maltraitoient  l'empereur  Maximilian  leur 
comte,  vassal  pour  ceste  comté  du  roy  de  France,  au- 
quel seul  il  se  devoit  addresser  pour  luy  pourveoir,  et 
non  au  pape,  qui  n'a  puissance  quelconque  sur  les 
subjects  de  ceste  couronne.  Et  dit  que  l'usage  des  ap- 
pellations comme  d'abus  que  l'on  fait  aux  cours  de 
parlement  contre  les  entreprises  du  pape  ont  pris  leur 
origine  de  ce  temps  là. 

Aussi  pas  une  des  cours  de  parlement  de  France 
ne  voulurent  esmologuer  ceste  bulle  d'excommuni- 
cation. Plusieurs  ont  escrit  que,  le  6  de  novembre, 
quelques  François  estans  à  Rome  affichèrent  en  plu- 
sieurs endroits  de  la  ville  un  appel  comme  d'abus  à 
un  concile  libre,  interjecté  contre  ladite  bulle  par  les 
roy  de  Navarre  et  prince  de  Condé.  Le  roy  de  Na- 
varre mesmes  s'en  plaignit  par  lettres  qui  furent  lors 
publiées  par  toute  la  France,  lesquelles  estoicnt  ad- 
dressées  à  Messieurs  du  clergé,  de  la  noblesse  et  du 
tiers-cstat,  comme  nous  dirons  cy-après.  Il  n'y  cul; 

pour  lors  que  ceux  de  la  ligue  qui  la  firent  trotter  se- 
crettement  parmy  les  leurs,  et  sans  nom  d'imprimeur; 
car  les  bulles  des  papes  ne  sont  observées  en  France 
si  elles  ne  sont  esmologuées  et  vérifiées  en  la  cour  de 
parlement,  et  en  cela  consiste  principalement  les  pri- 
vilèges de  l'Eglise  gallicane. 

Plusieurs,  au  temps  que  j'eseris  (qui  est  Tan  160$% 
ont  remarqué  en  ces  premiers  mouvemens  que  les  deux 
qui  ont  esté  accusez  d'avoir  le  mieux  escrit  pour  l'un 
et  l'autre  party  ont  couru  mesme  fortune  et  mesmes 
dangers,  tous  deux  encor  vivans,  et  tous  deux  grands 
et  doctes  personnages  ;  tous  deux  ont  faict  publier 
leurs  livres  sans  se  nommer  :  celuy  de  la  ligue  plus 
éloquent,  mais  calomniateur;  celuy  du  party  du  roy  . 
de  Navarre  plus  docte  et  françois  ;  celuy  de  la  ligue  ^ 
au  contraire  du  royal,  a  eu  la  recompense  de  ses  escrits 
premièrement,  et  fut  fait  advocat  gênerai  en  la  cour 
souveraine  du  royaume  durant  la  puissance  de  la  li- 
gue ;  et  depuis  il  a  eu  beaucoup  de  peine  et  de  mal  : 
car,  le  Roy  entré  à  Paris,  il  fut  contraint  de  s'en  aller 
hors  de  France,  absent  de  sa  famille,  et  alors  luy  et 
les  siens  furent  affligez;  après  plusieurs  supplications i 
ses  amis  obtindrent  son  retour  de  la  clémence  du  roy 
à  présent  régnant.  Quelques  paroles  qu'il  dit  trop 
librement  furent  cause  qu'il  fut  mené  à  la  Concier- 
gerie, où  il  demeura  trois  mois,  pendant  lesquels  tous 
ses  amis ,  et  principalement  ceux  qui  luy  avoient  pro- 
curé son  retour,  eurent  de  la  peine  à  empescher  que 
Ton  n'entrast  à  la  cognoissance  de  ce  qu'il  avoit  escrit 
et  dit  par  le  passé.  Quelques  accusations  que  l'on  fist 
contre  luy,  quelques  calomnies  que  l'on  alleguast  qu'il 
eust  escrites,  ne  peurent  rien  sur  la  foy  et  la  clémence 
38.  10, 

du  Roy ,  qui  le  fît  sortir  de  prison.  Depuis  il  a  faict 
un  remerciement  à  Sa  Majesté,  qui  est  un  livre  digne 
de  son  bel  esprit,  et,  continuant  en  son  devoir,  il  peut 
avec  le  temps  acquérir  autant  ses  bonnes  grâces  comme 
il  les  avoit  perdues. 

Mais  celuy  qui  a  escrit  pour  la  majesté  des  rois  a  eu 
la  peine,  les  prisons  et  les  afflictions  au  commence- 
ment :  l'an  i588  il  fut  enfermé  dans  la  Conciergerie. 
Après  la  mort  du  duc  de  Guise  l'on  le  changea  de 
logis,  la  Bastille  fut  le  lieu  où  il  fut  très-estroictement 
tenu  plus  de  deux  ans;  et  ayant  trouvé  le  moyen  d'es- 
chapper,  s'estant  sauvé  à  Sainct  Denis,  il  trouva  M.  de 
Vie,  gouverneur  pour  le  Boy,  qui  le  receut,  le  présenta 
depuis  à  Sa  Majesté,  et  pour  recompense  de  ses  peines 
il  est  aujourd'huy  advocat  gênerai  en  Tune  des  cours 
souveraines  de  ce  royaume.  Voylà  la  parallelle  que 
l'on  fait  de  ces  deux  doctes  hommes.  Voyons  ce  que 
faict  le  roy  de  Navarre  à  Montauban. 

Au  commencement  de  ceste  année  le  roy  de  Navarre 
estant  à  Montauban,  après  qu'il  eut  eu  advis  de  l'ex- 
communication que  le  Pape  avoit  fait  contre  luy,  il  fit 
publier  par  toute  la  France  quatre  lettres  qu'il  addres- 
soit  au  clergé,  à  la  noblesse,  au  tiers  estât,  et  à  Mes- 
sieurs de  Paris. 

Au  clergé  il  dit  que  ses  ennemis  n'ont  fait  cons- 
cience d'allumer  le  feu  aux  quatre  coings  du  royaume 
pour  se  donner  ce  plaisir  d'avoir  mis  le  Boy  en  quel- 
que peine,  et  d'avoir  sceu  venger  les  desfaveurs  qu'ils 
s'imaginoient  avoir  receus  de  luy,  par  une  calamité 
universelle  ;  qu'il  ne  craint  point  le  mal  qui  luy  peut 
advenir,  ny  de  leurs  deniers ,  ny  des  armes  de  ses  enne- 
mis; mais  qu'il  plaint  le  pauvre  peuple  innocent,  qui 

souffre  presque  tout  seul  ces  folies;  qu'il  croit  bien 
qu'aucuns  d'entr'eux  soient  poussez  du  zèle  de  l'Eglise  ; 
mais  il  leur  dit  :  «  Que  dira  la  postérité,  que  vous  ayez 
mieux  aymé  mettre  tout  en  confusion  que  de  vous 
disposer  à  un  concile  comme  je  le  demandois  au  Boy 
par  ma  dernière  déclaration?  mieux  aymé  venir  au 
sang  que  conférer  doucement  du  sens  des  Escritures  ? 
mieux  aymé  la  voye  de  subvertir  l'Estat  que  la  voye 
de  convertir  les  âmes  que  vous  pensez  desvoyées, 
mesmes  de  ma  personne,  que  vous  devriez  plustost 
instruire  que  destruire  ?  »  Et  après  leur  avoir  dit 
qu'aucuns  d'entr'eux  ont  solicité  et  obtenu  une  décla- 
ration du  Pape  qui  l'a  déclaré  inhabille  à  la  succes- 
sion du  royaume,  il  leur  dit  :  «  Ne  pensez,  messieurs, 
que  ces  foudres  m'estonnent,  c'est  Dieu  qui  dispose 
des  roys  et  des  royaumes,  et  vos  prédécesseurs,  qui 
estoient  meilleurs  chrestiens  et  meilleurs  François  que 
les  fauteurs  de  ceste  bulle,  nous  ont  assez  enseigné  que 
les  papes  n'ont  que  veoir  sur  cest  Estât.  Il  me  desplaist 
seulement  que,  contre  les  bonnes  mœurs,  il  se  soit 
trouvé  des  gens  si  inconsiderez  que  de  faire  consulter 
à  Rome  la  succession  d'un  roy  vivant  et  en  la  fleur 
de  son  aage.  » 

Aux  lettres  qu'il  envoya  à  la  noblesse  :  «  Vous  estes 
nais,  leur  dit-il,  tels  que  vous  approchez  assez  des  af- 
faires de  l'Estat  pour  donner  le  tort  ou  la  raison  à  qui 
elle  appartient,  sans  qu'il  soit  besoin  de  long  propos 
pour  vous  ouvrir  les  yeux.  Vous  avez  veu  naistre  en 
plaine  paix  les  remuëmens  de  la  ligue,  et  vous  sçavez 
la  pacience  que  j'ay  eue,  quoy  qu'ils  m'eussent  pris 
pour  subject  de  leurs  armes.  Vous  les  avez  veu  déclarez 
rebelles,  et  poursuivis  comme  tels  aux  cours  de  par- 

lement.  Vous  vous  estes  veus  commandez,  armez  et 
combatans  contr'eux,  par  l'expresse  volonté  du  Boy, 
sous  l'authorité  des  princes  de  son  sang  et  des  princi- 
paux officiers  de  sa  couronne  :  et  tout  en  un  instant, 
quel  changement!  je  vous  vois  armez  contre  le  sang 
de  France,  commandez  par  estrangers  que  vous  com- 
batiez  comme  perturbateurs!  Vous  sçaurez  donc  bien 
juger  que  les  premiers  mandements  procedoient  de  la 
volonté  du  Roy;  ceux  qui  ont  suivy  depuis,  de  la  vio- 
lence des  perturbateurs.  Je  sçay  bien  que  vous  ne  me 
pouvez  donner  le  tort,  je  sçay  mesmes  qu'en  vos  âmes 
vous  le  donnez  à  mes  ennemis.  Pour  transformer 
l'Estat  comme  ils  désirent,  il  n'estoit  besoin  de  vostre 
main,  il  n'appartenoit  qu'à  estrangers  à  l'entreprendre  : 
pour  chasser  la  Fiance  hors  de  la  France  le  procez 
ne  se  pouvoit  juger  en  Fiance,  elle  estoit  par  trop 
suspecte  en  ceste  cause;  il  failloit  qu'il  fust  jugé  en 
Italie.  Ils  se  sont  pris  directement  à  moy,  je  me  suis 
offert  à  un  duel,  je  suis  descendu  au  dessous  de  moy- 
mesmes,  je  n'ay  desdaigné  de  les  combattre,  je  l'ay 
fait,  et  Dieu  m'en  est  letesmoin,  pour  sauver  le  peuple 
de  ruine,  pour  espargner  vostre  sang,  de  vous,  dis- 
je,  de  qui  principalement  il  se  respand  en  ces  misères. 
Messieurs  ne  pensez  que  je  les  craigne  ;  on  sera  plus- 
tost  lassé  de  m'assaillir  que  moy  de  me  defFendre  :  je 
les  ay  portez  plusieurs  années,  plus  forts  qu'ils  ne  sont, 
plus  foible  beaucoup  que  je  ne  suis.  Je  plains  vostre 
sang  respandu  et  despendu  en  vain,  qui  devoit  estre 
espargné  pour  conserver  la  France;  je  le  plains  em- 
ployé contre  moy  qui  me  le  devez  garder,  estant 
ce  que  Dieu  m'a  faict  en  ce  royaume,  pour,  dessous 
l'authorité  du  Roy,  joindre  une  Fiance  à  la  France, 

au  lieu  qu'il  sert  aujourd'huy  à  la  chasser  de  France.  » 
En  celle  du  tiers  estât  il  dit  :  «  S'il  a  esté  question 
de  la  religion,  je  me  suis  soubs-mis  à  un  concile;  si 
des  plaintes  concernantes  cest  Estât,  à  une  assemblée 
des  estats.  J'ay  désiré  mesme  de  tirer  sur  ma  personne 
tout  le  péril  de  la  France  pour  la  sauver  de  misère, 
m'estant  esgalé  de  mon  plain  gré  à  ceux  que  la  na- 
ture m'a  rendu  inférieurs;  au  lieu  que  de  leur  propre 
interest  ils  ont  fait  une  calamité  commune ,  de  leur 
querelle  particulière  une  confusion  publique.  J'aurois 
à  me  plaindre  de  ce  que  mes  justes  offres  n'ont  esté  re- 
ceuè's;  je  m'en  plains  à  vous,  pour  vous  toutesfois  et 
non  pour  moy  :  je  plains  les  extremitez  où  l'extrême 
injure  qu'on  me  faict  m'ont  réduit  de  ne  me  pouvoir 
défendre  sans  que  le  peuple  innocent  en  souffre.  Ces 
gens  vous  vouloient  faire  espérer  qu'ils  reformeroient 
les  abus  des  finances ,  qu'ils  diminueroient  les  tailles 
et  subsides,  qu'ils  rameneroient  le  temps  du  roy  Loys 
douziesme;  et  desjà,  qui  les  eust  voulu  croire,  ils  se 
faisoient  surnommer  pères  du  peuple.  Qu'est  il  ad- 
venu? leur  guerre,  après  avoir  rongé  estrangement  de 
toutes  parts,  s'est  veuë  terminée  par  une  paix  en 
laquelle  ils  n'ont  pensé  qu'à  leur  particulier,  et  ne  s'y 
est  faicte  aucune  mention  de  vous  :  et  leur  paix,  qui 
pis  est,  s'est  aussi-tost  tournée  en  une  guerre  par 
laquelle  le  Roy  est  contraint  de  doubler  les  imposts  ? 
et  le  peuple  exposé  en  proye  aux  gens  de  guerre.  Au 
reste  Dieu  me  fera  la  grâce,  après  tant  de  travaux  que 
j'auray,  de  voir  cest  Estât  purgé  de  ceux  qui  le  travail- 
lent, de  vous  voir  aussi  jouyr  d'un  repos  certain  et  as- 
seuré  qui  nous  face  en  peu  de  temps  oublier  tous  les 
travaux  passez.  Je  ne  vous  demande  à  tous,  qui,  selon 


294  INTRODUCTION. 

vostre  vocation,  estes  plus  subjects  à  endurer  le  mal 
que  non  pas  à  le  faire,  nue  vos  vœux,  vos  souhaits  et 
vos  prières.  » 

A  Messieurs  de  Paris  :  «  Je  vous  escris  volontiers, 
dit-il,  car  je  vous  estime  comme  le  miroir  et  l'abrégé 
de  ce  royaume,  et  non  toutesfois  pour  vous  informer 
de  la  justice  de  ma  cause,  que  je  sçay  vous  estre  assez 
cogneue,  au  contraire  pour  vous  en  prendre  à  tesmoin. 
Vous  sçavez  quel  jugement  le  Roy  a  faict  des  autheurs 
de  ces  misères  :  tout  le  changement  qui  est  venu  de- 
puis, je  sçay  que  vous  l'aurez  imputé  non  à  son  vou- 
loir, ains  h  la  force  qui  luy  a  esté  faite.  Et  de  fait  je 
suis  bien  adverty  qu'estant  peu  après  requis  de  fournir 
aux  frais  de  ceste  guerre ,  vous  avez  bien  sceu  respon- 
dre  que  ces  troubles  n'avoeint  onc  esté  de  vostre  avis, 
que  c'estoit  à  ceux  qui  les  mouvoient  et  non  à  vous 
d'en  porter  les  frais  :  responce  que  n'avez  accoustumé 
de  faire  quand  vous  pensez  qu'il  est  question  du  ser- 
vice du  Roy  ou  du  bien  du  royaume,  car  jamais  sub- 
jects n'ont  esté  pour  ce  regard  plus  libéraux  que  vous  : 
aussi  voyez  vous  clairement  qu'on  ne  demande  pas 
vos  bagues  pour  fournir  à  la  rançon  du  roy  François 
ou  de  ses  enfans,  ou  d'un  roy  Jean ,  mais  pour  esteindre 
le  sang  et  la  postérité  de  France.  Je  sçay  tresbien  que 
le  Roy  vous  aura  sceu  gré  de  vostre  responce,  et  je 
vous  en  ay  une  obligation  pour  le  rang  que  Dieu  m'a 
donné  en  ce  royaume,  et  pour  estre,  puis  qu'il  luy  a 
pieu ,  des  enfans  de  la  maison.  Je  me  desplais  en  mon 
malheur  de  ne  pouvoir  deschasser  le  mal  universel  de 
cest  Estât  sans  quelques  maux;  je  me  plairay  pour  le 
moins  en  mon  intégrité,  qui  les  ay  voulu  racheter  de 
ma  vie,  et  qui  la  sentiray  tousjours  bien   employée 

pour  la  conservation  de  cest  Estât  et  de  vous  tous.  » 
Il  faut  que  je  dise  icy  que  le  regret  que  le  roy  de 
Navarre  monstra  par  ces  lettres  avoir  des  misères  de  la 
France ,  les  offres  qu'il  avoit  faictes  au  Roy  dez  le  com- 
mencement de  la  levée  des  armes  des  princes  de  la 
ligue,  lesquelles  offres  avoient  tesmoigné  à  toute  la 
chrestienté  le  désir  vray  qu'il  avoit  de  le  servir  ;  la  pa- 
tience qu'il  eut  entre  les  armes  de  ses  ennemis  ,  et  la 
resolution  que  le  Roy  et  la  ligue ,  après  l'accord  de 
Nemours ,  prinrent  de  luy  courir  sus  à  luy  seul  de- 
sarmé, nud  et  surprins  ;  tout  cela  apporta  une  si 
grande  lumière  de  son  innocence ,  que  les  estrangers 
condamnèrent  ses  ennemis ,  et  plusieurs  de  la  noblesse 
françoise  et  beaucoup  de  gens  d'honneur  catholiques; 
l'affectionnèrent  tellement  deslors,  qu'il  a  receu  depuis 
de  quelques-uns  d'entr'eux  des  services  tres-signalez , 
ainsi  que  nous  dirons  à  la  suitte  de  ceste  histoire,  selon 
les  temps. 

Le  roy  de  Navarre  estoit  sur  le  trente-troisiesme  an 
de  son  aage.  Ses  ennemis  disoient  de  luy  qu'il  n'avoit 
jamais  rien  fait  de  luy-mesmes,  qu'il  estoit  impossible 
que  tant  de  grands  capitaines  qui  l'alloient  assaillir 
ne  le  ruinassent  du  tout.  M.  de  Mayenne  manda  de 
Guyenne  au  Roy  qu'il  ne  luy  pouvoit  eschaper.  Au 
contraire  de  toutes  ces  propositions,  Dieu  mesnagea 
de  telle  sorte  ce  prince,  que  tout  ce  qui  se  fit  ceste 
année  contre  luy,  ce  fut  qu'en  ne  faisant  que  se  def- 
fendre,  quatre  grandes  armées  conduites  par  plusieurs 
grands  chefs  de  guerre  se  ruinèrent  toutes  sans  faire 
choses  dignes  de  grande  mémoire. 

De  la  première  et  plus  grande  des  quatre  armées 
estoit  chef,  comme  nous  avons  dit,  M.  de  Mayenne, 

qui ,  à  la  fin  de  Tan  1 585,  avoit  pris  Montignac  et  Beau- 
lieu.  Ceste  année  de  i586,  M.  le  mareschal  de  Ma- 
tignon, gouverneur  de  Bourdeaux,  avoit  aussi  de  belles 
troupes  :  c'estoient  deux  grands  chefs  de  guerre  en 
une  mesme  province.  Voicy  les  exploicts  qu'ils  firent 
en  ceste  année.  Le  mareschal  de  Matignon  assiégea 
Castels;  le  sieur  de  Favas,  brave  et  accort  capitaine  à 
qui  ceste  place  appartenoit,  la  defïend  ;  mais  le  roy  de 
Navarre  ayant  résolu  d'aller  en  Gascongne  et  en  Bearn 
pour  mettre  un  ordre  parmy  ses  places ,  part  de  Mon- 
tauban  avec  trois  cents  maistres  et  deux  mille  hommes 
de  pied ,  faict  lever  ce  siège  à  M.  de  Matignon ,  tire  de 
ceste  place  le  sieur  de  Favas ,  et  l'emmené  quand  et 
luy,  donnant  le  commandement  de  ceste  place  au 
comte  de  Gurson,  gouverneur  de  Castelgeloux,  et  qui 
estoit  son  parent.  Le  roy  de  Navarre  n'est  si  tost  hors 
de  ceste  place  qu'elle  est  derechef  assiégée.  M.  de 
Mayenne  y  vint  :  peu  de  jours  après  le  comte  de  Gur- 
son sommé  rendit  ceste  place  par  composition  au  duc 
de  Mayenne;  qui  fut  le  commencement  des  divisions 
d'entre  luy  et  M.  le  mareschal  de  Matignon,  qui  avoit 
envie  de  s'accommoder  de  ceste  place.  L'on  tient,  et 
est  vray,  que  deux  chefs  d'armées  ne  peuvent  durer 
ensemblement,  ce  ne  sont  que  jalousies.  Il  en  entra 
de  telles  entre  le  duc  de  Mayenne  et  le  mareschal  de 
Matignon,  que  du  depuis  ils  se  prindrent  garde  l'un 
de  l'autre.  Les  gens  d'esprit  deslors  jugèrent  bien  que 
tant  de  gens  de  guerre  ne  feroient  que  ruyner  le  peu- 
ple des  bourgades  et  villages,  qui  n'auroient  le  moyen 
de  se  deffendre  de  la  picorée  de  leurs  troupes.  Voylà 
une  place  assiégée  par  un  mareschal ,  soustenuë  par 
Favas,  mais  toutesfois  rendue  au  duc  de  Mayenne  par 

le  comte  de  Gurson,  qui  n'y  avoient  rien  fait  n'y  l'un 
ny  l'autre. 

Le  roy  de  Navarre  estant  au  Mont  de  Marsan, 
M.  Lenoncourt,  qui  depuis  a  esté  cardinal,  et  le  pré- 
sident Brulart  l'y  vindrent  trouver  de  la  part  du  Roy  : 
Prévost,  curé  de  Sainct  Severin,  qui  estoit  le  second. 
de  la  ligue  des  Seize,  vint  avec  eux  comme  pour  accom- 
pagner ledit  sieur  de  Lenoncourt,  car  ceste  ligue  n'es- 
toit  encores  descouverte  ;  mais  Dieu  sçait  si  les  princes 
de  la  ligue  furent  advertis  seurement  de  ce  qui  se  passa 
en  ce  voyage  :  aussi  en  prindrent-ils  de  terribles  allar- 
mes,  quoy  que  ceste  ambassade  n'estoit  que  pour  dire 
au  roy  de  Navarre  que  Sa  Majesté  désir  oit  sur  tout 
qu'il  fust  catholique,  affin  que  ses  ennemis  n'ayans  plus 
de  prétexte,  la  France  eust  cest  heur  que  d'estre  pai- 
sible le  reste  de  son  règne.  Ils  eurent  pour  response  du 
roy  de  Navarre  qu'il  estoit  grandement  tenu  au  Roy 
de  la  bonne  volonté  qu'il  luy  avoit  toujours  portée, 
mais  qu'il  ne  pouvoit  changer  de  religion  sans  estre 
instruit.  Et  sur  ce  qu'ils  luy  dirent  qu'ils  avoient 
charge  de  luy  proposer  que  s'il  vouloit  venir  en  Poic- 
tou,  que  la  Royne  mère  s'achemineroit  jusques  à  Cham- 
pigny,  où  elle  luy  feroit  entendre  plus  amplement  l'in- 
tention de  Sa  Majesté,  il  leur  promit  qu'il  s'y  rendroit 
le  plustost  qu'il  pourroit. 

Quelque  temps  après,  M.  de  Mayenne  adverty  que 
le  roy  de  Navarre  devoit  passer  la  Garonne  à  Gau- 
mont,  il  envoya  de  bonnes  troupes  en  embusches  du 
costé  des  Lannes,  dont  il  chargea  le  sieur  de  Puyane, 
gouverneur  de  Dacqs,  et  luy  s'en  vint  avec  toute  son 
armée  vers  Caumont,  par  où  il  estoit  asseuré  qu'il  de- 
Voit  passer  :  le  duc  ayant  eu  advis  que  le  roy  de  Na« 


^9$  INTRODUCTION. 

varre  estoit  arrivé  sur  le  soir  à  Caumont,  résolu  d'y 
souper  et  d  y  coucher,  il  despesclia  incontinent  vers  le 
Roy,  et  luy  manda  qu'il  luy  rendroit  bon  compte  du 
roy  de  Navarre,  et  qu'il  ne  luy  pouvoit  eschapper  : 
mais  Dieu,  qui  estoit  sa  garde,  en  disposa  autrement  : 
le  roy  de  Navarre  ayant  soupe  se  couche,  s'endort  ; 
sur  la  minuict,advis  vient  du  danger  où  il  estoit  au 
sieur  de  La  Combe,  qui  estoit  un  sien  gentil  homme 
servant,  lequel  incontinent  l'esveilla  avec  importunité, 
le  fit  lever,  et  seuls  passèrent  la  Garonne  dans  un  bas- 
teau  qu'ils  enfoncèrent  après  avoir  passé,  et,  poursui- 
vais leur  chemin  comme  gentils  hommes  de  l'armée 
du  duc  de  Mayenne,  allèrent  droit  passer  par  le  quar- 
tier des  troupes  du  vicomte  d'Aubeterre,  qui  estoient 
logées  à  Sauvetat  près  Aymet,  où  il  passa  franchement 
sans  estre  recognu,  et  tira  droict  à  Saincte  Foy,  où  il 
arriva  et  où  il  attendit  trois  semaines  ses  gens,  qui  allè- 
rent passer  à  Saincte  Baseille,  se  sauvans  le  mieux 
qu'ils  peurent  pour  éviter  la  colère  de  M.  de  Mayenne, 
fasché  d'avoir  perdu  une  si  belle  occasion  de  le  pren- 
dre. Quelques-uns  en  voulurent  accuser  M.  d'Aube- 
terre d'avoir  donné  cest  advis  au  roy  de  Navarre,  pour 
ce  que  c'estoit  luy  qui  s'estoit  chargé  de  prendre  garde 
à  ce  passage,  veu  que  M.  de  Mayenne  s'en  estoit  fié  à 
luy,  principalement  pour  ce  qu'il  luy  avoit  dit  qu'il 
recognoistroit  plustost  le  roy  de  Navarre  qu'un  autre, 
à  cause  qu'il  avoit  esté  nourry  son  page;  mais  ce  bruit 
rapporté  au  vicomte  par  aucuns,  en  la  présence  de 
plusieurs  gentils  hommes  de  l'armée,  dit  que  quicon- 
que le  voudroit  dire  qu'il  le  feroit  mentir.  Ce  vicomte 
d'Aubeterre  avoit  de  très-belles  troupes  de  cavalerie 
en  l'armée  du  duc  de  Mayenne,  et  plusieurs  ont  tenu 

qu'à  la  vérité  il  brigua  d'avoir  ceste  garde  pour  faire 
ce  service  au  roy  de  Navarre. 

Le  duc  de  Mayenue  voyant  que  les  huguenots  ne 
paroissoient  en  gros  d'armée  par  la  campagne,  qu'ils 
s'estoient  tous  retirez  par  les  places  en  garnison,  il  se 
resoult,  pour  employer  son  armée,  de  prendre  Saincte 
Baseille ,  ce  qu'il  fit,  et  le  fit  desmanteler.  Puis  il  assié- 
gea Monsegur  qui  se  rendit  à  composition.  Il  print 
aussi  Castillon  et  Puis-Normand.  Voylà  en  quoy  il  em- 
ploya toute  son  armée  pendant  l'hyver  et  l'esté  de 
ceste  année,  jusqu'en  autonne  qu'il  s'en  retourna  à 
Paris,  ainsi  que  nous  dirons  cy  après. 

Les  huguenots  voyans  que  M.  de  Mayenne  assie- 
geoit  des  villes  en  Guyenne  (où  il  n'y  avoit  pas  grand 
cas  à  gaigner,  et  où  le  vicomte  de  Turennes,  qui  avoit 
logé  plus  de  trois  mil  harquebusiers  dedans  les  places 
que  le  roy  de  Navarre  tenoit  sur  la  Dordongne,  luy 
empeschoit  souvent  ses  desseins),  ils  recommencèrent 
à  entreprendre  et  surprendre  de  tous  costez  :  entr'au- 
tres  le  sieur  de  Plassac,  gouverneur  de  Pons,surprint, 
au  mois  de  février,  Royan,  place  forte.  Le  sieur  de 
Laval,  dez  la  fin  de  l'an  passé,  avoit  faict  lever  le  siège 
de  Taillebourg  au  mareschal  de  Matignon,  où  il  tenoit 
assiégé  madame  de  La  Trimoiïille  et  mademoiselle  sa 
fille  par  le  commandement  du  Roy,  qui  l'avoit  chargé 
de  se  saisir  de  leurs  personnes.  Mais,  le  16  de  mars 
i586,  M.  le  prince  de  Condé  alla  à  Taillebourg,  où  il 
espousa  mademoiselle  de  La  Trimoùille.  Le  sieur  de 
La  Trimoùille  et  duc  de  Toùars,  que  l'on  tient  estre 
le  plus  qualifié  seigneur  du  Poictou,  se  fit  lors  de  la 
religion  prétendue  reformée;  toute  la  noblesse  pres- 
que de  ses  vassaux  prit  ce  party.   Plusieurs  petites 

places  furent  lors  surprises,  entr'autres  Soubize,  Mor- 
nak  en  Alvert  prez  Broiïage ,  Mondevis  et  Chizay  sur 
la  Boutonne.  Mais  au  commencement  d'avril,  en  une 
charge  que  fit  M.  le  prince  de  Condé  sur  le  régiment 
de  Tiercelin  qu'il  vouloit  deffaire,  lequel  retournoit 
de  Marennes  à  Xainctes,  les  deux  frères  de  M.  de 
Laval  y  furent  tellement  blessez,  que  deux  jours  après 
ils  moururent  :  etluy ,  de  douleur  de  voir  tous  ses  quatre 
f,  ères  morts  (le  plus  jeune  estant  mort  peu  auparavant 
à  Sainct  Jean  d'Angely),  mourut  aussi  huict  jours 
après  :  si  que  tous  les  enfans  qu'avoit  laissez  le  sieur  d' An- 
delot  de  madame  la  comtesse  de  Laval  sa  femme,  mou- 
rurent tous  en  moins  d'un  mois.  En  ce  temps  aussi 
le  comte  de  Gurson  et  quatre  de  ses  frères  mouru- 
rent en  une  rencontre  qui  se  fit,  près  de  Castelge- 
loux,  contre  le  sieur  de  Castelnau,  gouverneur  de 
Marmande,  dont  le  vicomte  de  Turenne  dit  :  «  J'ay 
peur  que  ceste  meschante  guerre  nous  mangera  tous, 
m  Dieu  n'y  met  la  main.  » 

Le  Roy  adverty  des  exploicts  des  huguenots  en  Poic- 
tou ,  pour  les  resserrer  y  envoyé  M.  le  mareschal  de 
Biron,  qui,  arrive'  à  Poictiers  avec  douze  cents  chevaux 
et  quatre  mil  hommes  de  pied ,  les  empescha  de  faire 
leurs  courses  si  librement;  puis  il  alla  assiéger Marans , 
dont  il  leva  le  siège,  ainsi  que  nous  dirons  cy  après. 
Voylà  donc  la  Guyenne,  le  Poictou,  la  Xaintonge,  le 
Limosin  et  le  Perigort  affligez  de  la  guerre,  de  la 
famine  et  de  la  peste. 

Quelques  huguenots  s'eslevent  aussi  en  la  haute 
Auvergne,  surprennent  quelques  forts;  le  duc  de 
Joyeuse  avec  de  belles  troupes  alla  les  chasser  de 
Merueges,  et  depuis  alla  trouver  M.  le  mareschal  de 

joyeuse  son  père,  qui  avoit  pris  Montesquiou  en  Lau- 
raguais  :  le  siège  du  Mas  Saincte  Espuelle,  où  mou- 
rut trente-deux  capitaines  et  cinq  cents  harquebusiers , 
fut  la  ruine  de  leurs  troupes.  Tandis  que  toutes  ces 
choses  se  font,  le  mareschal  de  Montmorency  ne  de- 
meure oisif  en  Languedoc;  il  asseure  toutes  ses  places, 
charge  et  deffaict  des  troupes  de  la  ligue  à  Lodeve  et 
à  Sainct  Pons,  et  les  faict  desnicher  le  plus  qu'il  peut 
de  son  gouvernement  de  Languedoc. 

La  Provence  ne  fut  aussi  exempte  de  la  guerre  en 
ceste  année  :  M.  de  La  Valette ,  qui  en  estoit  gou- 
verneur, travailloit  fort  les  huguenots  de  ces  quar- 
tiers là;  le  nombre  en  estoit  fort  petit.  M.  le  duc  d'Es- 
pernon  son  frère  y  fut  avec  huit  cents  chevaux  et  de 
très  belle  infanterie  :  les  huguenots  furent  chassez  de 
toute  ceste  province  :  après  la  prise  de  Sarenne  quel- 
ques uns  furent  pendus.  Quand  le  roy  de  Navarre  en 
receut  les  nouvelles,  il  dit  :  «  Quoy  !  le  duc  d'Espernon 
donc  nous  est  plus  rigoureux  que  le  Roy;  ce  n'est 
pas  ce  qu'il  m'avoit  promis,  a  Mais  cependant  que  l'on 
oste  aux  huguenots  une  petite  place  en  Provence,  le 
sieur  Desdiguieres ,  commandant  pour  le  roy  de  Na- 
varre en  Dauphiné,  Gouvernet,  et  autres  capitaines, 
surprennent  Montelimar  et  plusieurs  bonnes  places. 
Voylà  l'exercice  des  François  en  l'année  i586. 

Tandis  que  toutes  ces  choses  se  passoient,  le  Roy 
estoit  à  Paris,  attendant  la  resolution  de  l'assemblée 
générale  du  clergé  qui  se  tenoit  aux  fauxbourg  Sainct 
Germain  des  Prez,  à  laquelle  il  avoit  fait  demander 
qu'ils  eussent  à  le  secourir  d'un  million  d'or  pour  en- 
tretenir ses  armées  contre  les  hérétiques,  et  à  conti- 
nuer de  payer  treze  cents  mil  livres  tous  les  ans  pour 

les  rentes  deùes  à  l'hostel  de  ville  de  Paris.  Après  deux 
remonstrances  faites  à  Sa  Majesté  au  nom  dudit  clergé, 
par  les  evesquesde  Sainct  Brieu  et  de  Noyon,  la  bulle 
du  Pape  pour  alliener  cinquante  mil  escus  de  rente 
fut  vérifiée  au  parlement  le  27  de  mars,  et  l'assemblée 
passa  contract  avec  Sa  Majesté,  daté  du  mois  de  juin, 
de  continuer  encor  pour  dix  ans  de  payer  les  rentes 
deuës  à  l'hostel  de  la  ville. 

Mais  en  ce  temps  arriva  à  Paris  les  ambassadeurs 
des  princes  protestans  d'Allemagne,  lesquels  s'estoient 
assemblez  à  la  poursuite  des  sieurs  de  Clervant  et  de 
Segur,  agens  du  roy  de  Navarre,  pour  obtenir  d'eux 
la  levée  d'une  armée  d'Allemans.  Le  chef  de  ceste  am- 
bassade estoit  de  la  maison  de  Montbelliard  ;  les  princes 
qui  les  envoyèrent  estoient  les  eslecteurs  de  Saxe  et 
de  Brandebourg,  Jean  Casimir,  palatin,  Jean  Fré- 
déric, administrateur  de  Magdebourg,  les  ducs  de 
Saxe ,  Pomeranie  et  de  Brunsvic ,  et  le  landgrave  de 
Hesse.  Ces  princes  ne  vouloient  accorder  au  roy  de 
Navarre  aucune  levée  de  gens  de  guerre  sans  en  avoir 
premièrement  adverty  le  Boy.  Quand  ils  arrivèrent  à 
Paris  Sa  Majesté  estoit  à  Dolinville;  l'on  les  faict  loger 
aux  fauxbourg  Sainct  Germain,  à  l'hostel  de  Venta- 
dour,  là  où  ils  demeurèrent  plus  qu'ils  ne  pensoient 
sans  avoir  audience.  Trois  semaines  se  passèrent  sans 
que  le  Boy  retournast  à  Paris  :  venu,  ils  s'acquittent 
de  leur  charge,  et  luy  disent  que  le  roy  de  Navarre 
requeroit  la  levée  d'une  armée  en  Allemagne  ;  que  les 
princes  qui  les  avoient  envoyez  n'avoient  voulu  la  luy 
accorder  sans  l'avoir  premièrement  supplié,  comme 
estans  ses  bons  amis  et  alliez,  de  redonner  la  paix  et 
le  repos  à  ses  subjects  en  restablissant  les  edicts  de  pa- 

cification  qu'il  avoit  luy-mesme  accordé  pour  appaiser 
les  troubles  survenus  pour  les  difFerens  de  la  religion. 

Les  roys  ne  veulent  point  que  les  princes  estrangers 
soient  médiateurs  entr'eux  et  leurs  sujects.  Le  Roy  eust 
bien  désiré  le  repos  de  son  royaume;  mais  que  les 
princes  estrangers  se  meslassent  de  ses  affaires  et  des 
ordonnances  qu'il  faisoit,  il  le  trouva  estrange.  Aussi 
leur  respondit-il  que  tous  les  princes  desquels  ils  es- 
taient envoyez,  avoient  changé  en  leurs  pays  et  sei- 
gneuries, soit  en  la  religion,  soit  en  la  police  et  gou- 
vernement de  leurs  Estats,  ce  qu'ils  avoient  trouvé  bon, 
sans  qu'il  se  fust  jamais  meslé  de  les  contredire;  que 
de  mesme  eux  tous  les  autres  princes  souverains  chan- 
gent en  leurs  pays  les  edicts  qu'ils  ont  faicts,  ainsi  que 
bon  leur  semble  et  le  trouvent  équitable  :  ce  qu'il 
avoit  faict  aussi ,  ayant  trouvé  bon  et  raisonnable  avec 
son  conseil  de  changer  ses  edicts  qu'il  avoit  faits  pour 
la  religion;  que  tous  les  princes  donc  qui  soustien- 
droient  ses  subjécts  lesquels  ne  voudroient  obeyr  à  ses 
edits  ne  pourroient  le  faire  avec  raison,  et  ne  luy  pou- 
voient  estre  qu'ennemis. 

Les  ambassadeurs  allemans  en  s'en  retournant  ne 
peurent  dissimuler  le  mescontentement  qu'ils  eurent 
de  ceste  responce  :  l'on  jugea  deslors  que  les  reistres 
viendroient  encores  une  fois  en  France.  Le  Roy  se  re- 
soult  que  s'ils  viennent  il  leur  ira  au  devant.  Ce  sont 
nouvelles  armées  qu'il  faut  lever  :  les  Estats  qui  sont 
affligez  de  la  guerre  ne  peuvent  subsister  sans  forces,  ny 
les  forces  estre  entretenues  sans  un  grand  fondement  de 
finances,  ny  les  finances  estres  amassées  sans  un  com- 
mun ayde  et  contribution  de  ceux  qui  en  ont  le  moyen. 

Or  le  domaine  du  Roy  n'estoit  tel  qu'il  estoit  le 

temps  passé  :  il  y  en  avoit  d'alliené  pour  plus  de  seize 
millions.  Les  Parisiens  venoient  tout  freschement  de 
lever  sur  eux  deux  cents  mil  escus  pour  et  par  le 
commandement  de  Sa  Majesté  ;  le  peuple  de  toute  la 
France  estoit  'assez  tourmenté  des  tailles  et  des  gens 
de  guerre.  Pour  avoir  donc  de  l'argent  pour  faire  la 
guerre,  et  trouver  le  moyen  d'en  avoir  le  plus  promp- 
tement,  fut  de  créer  de  nouveaux  officiers;  ce  qu'es- 
tant résolu  au  conseil,  le  Roy  alla  luy  mesme  en 
parlement  sur  la  lin  du  mois  de  juin,  où  il  fit  vérifier 
vingt  et  six  edits,  à  la  vérification  desquels  il  dit  à 
Messieurs  de  la  cour  : 

«  Tant  que  j'ay  peu  avoir  la  paix  je  vous  ay  fait  assez 
paroistre  combien  je  desirois  réduire  toutes  choses  en 
leur  ancienne  splendeur  :  estant  entré  en  ceste  guerre 
dont  la  despence  ordinaire  passe  plus  de  cinq  cents 
mil  escus  par  mois,  je  suis  forcé,  de  peur  de  vous  perdre, 
et  moy  avec  vous,  recourir  à  des  moyens  extraordi- 
naires, et  suis  contrainct  de  faire  les  edits  que  je  veux 
estre  présentement  publiez.  M.  le  chancelier  vous  fera 
entendre  les  occasions  qui  m'ont  convié  à  les  faire,  » 

M.  le  chancelier  prenant  la  parole,  dit  :  «  Tout  ce 
qui  se  fait  de  nouveau  en  un  Estât,  et  contre  l'ordre 
qui  y  est  estably ,  est  pernicieux  et  dommageable.  L'on 
n'est  à  présent  en  ces  heureuses  délibérations  là  où, 
toutes  choses  estant  faisables,  l'on  n'a  qu'à  choisir  les 
meilleures;  ains  au  contraire  l'on  esi  maintenant  en 
l'option  des  maux ,  et  l'on  n'est  empesché  qu'à  suivre 
les  moindres  pour  destourner  les  plus  grands  :  aussi 
les  pilotes  agitez  d'une  tourmente  ne  craignent,  par  le 
gect  d'une  partie  de  leur  marchandise,  soulager  leur 
vaisseau,  puis  après  se  rejetter  par  la  loy  de  la  mer  sur 

tous  ceux  qui  en  ontreceu  la  commodité  :  ainsi  le  Roy, 
pressé  d'une  dangereuse  tempeste,  expose  tout  ce  qu'il 
peut  pour  destourner  les  forces  intestines  dressées 
contre  le  repos  de  la  France,  et  pour  s'opposer  à  l'ar- 
mée des  Allemans  preste  à  monter  dans  le  royaume  : 
les  François  ne  voudroient  que  les  payens  et  les  bar- 
bares emportassent  l'honneur  sur  eux  d'exposer  plus 
librement  leurs  biens  et  leurs  personnes  pour  la  def- 
fence  de  leurs  roys  et  de  leurs  pays,  ce  qu'ils  doivent 
faire,  puis  que  Sa  Majesté  ne  refuse  de  payer  sa  part 
de  la  perte,  employant  en  ceste  guerre  les  revenus  de 
ses  domaines  et  sa  propre  personne.  » 

Les  principaux  poincts  de  la  harangue  de  M.  le  pre- 
mier président  furent  : 

«  Tous  les  préceptes  que  l'on  peut  donner  à  un  bon 
prince  se  recueillent  en  deux  mots  :  juger  et  combat- 
tre. Le  dernier  est  quasi  comme  oisif  et  inutile  aux  ré- 
publiques qui  jouissent  du  fruit  de  la  paix;  mais  le 
premier  est  tousjours  nécessaire,  et  quasi,  comme  on 
dit,tousjours  en  action. Par  la  justice  les  roys  régnent, 
tant  en  la  paix  qu'en  la  guerre,  et  elle  ne  se  peut  ad- 
ministrer que  par  les  officiers  qui  sont  establis  par  le 
prince  pour  cest  efFect,avec  choix  pour  leur  intégrité, 
et  certain  nombre  pour  l'ordre.  Si  une  multitude  inu- 
merable  y  est  indifféremment  receue,  ce  que  l'on  ap- 
pelle créer  offices  et  ministres  de  justice,  sera  mettre 
les  biens  et  fortunes  de  vos  subjects,  Sire,  à  l'en- 
chère :  aussi  la  justice,  qui  est  le  lien  du  peuple  avec 
le  prince,  venant  à  défaillir,  la  force,  qui  est  l'autre 
partie  de  vostre  royaume,  ne  sauroit  estre  de  guère 
longue  durée.  Les  loix  de  l'Estat  du  royaume  ne  peu- 
vent estre  violées  sans  révoquer  en  doute  vostre  propre 
38.  20 

puissance  et  souveraineté.  Il  y  a  de  deux  sortes  de 
loix  :  les  unes  sont  loix  et  ordonnances  des  roys,  les 
autres  sont  les  ordonnances  du  royaume,  qui  sont  im- 
muables et  inviolables,  par  lesquelles  vous  estes  monté 
au  throsne  royal  et  à  ceste  couronne,  qui  a  esté  con- 
servée par  vos  prédécesseurs  jusques  à  vous.  Dieu 
vous  a  mis,  Sire,  les  fruicts  en  main,  et  pourriez,  si 
vous  vouliez,  faire  de  nous  et  de  nos  biens  tout  ce  qu'il 
vous  plairoit  ;  mais  cela  ne  vous  entrera  jamais  dans 
l'esprit  que  vous  soyez  roy  de  force  et  violence  :  aussi 
vostre  règne  est  un  règne  de  loyauté  et  justice,  auquel 
vos  subjects  vous  rendent  plus  de  subjection  et  d'obéis- 
sance de  bonne  volonté  que  les  Turcs  ny  les  Barbares 
ne  font  à  leurs  princes  par  la  force  ny  par  contrainte  ; 
et  cela  vient  de  la  loy  du  pays  où  ils  sont  nez,  qui  les 
oblige  à  ne  rien  tant  aymer  après  Dieu  que  le  roy,  et 
ne  vivre  que  pour  luy.  Mais  ceste  loy  publique  n'est 
pas  seule,  il  y  en  a  d'autres  aussi  dépendantes  de  ceste 
là,  qui  concernentle  bien  public  et  le  repos  du  peuple 
à  l'endroict  de  son  roy  :  celle  là  entre  autres  est  des 
plus  sainctes,  et  laquelle  vos  prédécesseurs  ont  reli- 
gieusement gardée,  de  ne  publier  loy  ny  ordonnance 
qui  ne  fust  délibérée  et  consultée  en  ceste  compagnie  : 
ils  ont  tousj ours  estimé  que  violer  ceste  loy  estoit  aussi 
violer  celle  par  laquelle  ils  sont  faicts  roys.  »  La  suppli- 
cation qu'il  fit  à  Dieu  de  conserver  le  Roy  en  sa  pieté, 
dévotion  et  intégrité,  en  luy  donnant  beureuse  et  longue 
vie,  fut  la  fin  de  sa  harangue,  qui  fut  suivie  d'une  au- 
tre pour  le  procureur  gênerai,  en  ceste  substance  : 
«  Sire;  les  volontez  des  princes  sont  bien  différentes  en 
la  guerre  et  en  la  paix  :  ils  veulent  ce  que  la  raison  ou 
naturelle  inclination  leur  conseille  en  la  paix;  et  en 


INTRODUCTION.  3o^ 

la  guerre  ils  veulent  ce  à  quoy  leurs  ennemis  les  con- 
traignent. Nous  avons  veu  par  la  paix  dernière  six 
vingts  edicts  révoquez,  un  nombre  d'officiers  inutils 
en  la  justice  demouré  retranchez,  et  toutes  choses  avec 
vostre  esprit  disposées  au  service  de  Dieu  et  reforma- 
tion de  vostre  Estât  :  mais  puis  que  la  condition  de  la 
guerre  force  vostre  volonté  à  reprendre  ce  que  vous 
avez  tousjours  rejette,  et  que  vous  estes  contraint  cer- 
tainement de  vous  servir  des  moyens  extraordinaires 
qui  contiennent  beaucoup  de  choses  contraires  aux 
anciennes  loix  de  vostre  Estât,  nous  qui  sommes  tes- 
moins  de  vostre  nécessité ,  qui  sçavons  ce  qu'avez  faict 
devant  que  d'en  venir  là,  pouvons  vous  en  excuser  de- 
vant tout  le  monde,  et  consentirons  que  sur  le  reply 
des  lettres  patentes  et  edits  présentement  publiez  il 
soit  mis  qu'elles  ont  esté  leues,  publiées  et  regis- 
tres.  » 

Voylà  une  publication  d'edits  que  le  Roy  fit  pour 
tirer  de  l'argent  de  son  peuple  sans  emprunt  ou  taille, 
affin  de  satisfaire  aux  frais  de  la  guerre.  Plusieurs  es- 
crivirent  pour  et  contre  ceste  invention  de  créer  of- 
fices :  ce  fut  un  prétexte  à  la  ligue  des  Seize  avec  lequel 
ils  desbaucherent  une  infinité  de  menu  peuple  de  l'o- 
béissance du  Roy.  «  Car,  disoient-ils,  à  quoy  tant  d'of- 
fices? Ne  faut-il  pas  que  ces  officiers  qui  achèteront  en 
gros  revendent  en  destail  la  justice  puis  après?  Ne 
sçait  on  pas  que  la  vente  des  offices  est  la  porte  ouverte 
aux  ignorans  et  aux  meschans?  Qui  doute  que  la  mul- 
titude d'officiers  ne  consomme  la  finance  du  Roy  et 
mange  le  peuple?  car  ils  veulent  tous  vivre  et  s'enri- 
chir ;  tellement  que  plus  y  en  a,  plus  il  couste  à  plai- 
der, et  se  font  plus  de  frais  en  l'expédition  des  affaires.  » 
38.  20* 

«  Il  eust  donc  mieux  vallu ,  leur  respondoit-on ,  ne  rom- 
pre point  les  edits  de  pacification,  puis  que  l'on  ne 
pouvoit  faire  la  guerre  sans  argent,  et  que  l'argent  ne 
se  pouvoit  tirer  qu'à  la  foule  du  peuple,  veu  aussi  que 
maintenant  vous  vous  plaignez  de  la  moindre  foule 
avec  laquelle  on  tire  l'argent  du  peuple  impercepti- 
blement ,  qui  est  la  création  et  vente  de  nouveaux  of- 
fices, pour  ce  qu'il  se  trouve  tousjours  plus  de  fols 
acheteurs  que  d'estats  à  vendre.  » 

Le  Roy  eut  advis  du  duc  de  Mayenne,  par  le  sieur 
de  Sesseval  qu'il  luy  avoit  envoyé  exprès,  que  son 
armée  de  Guyenne,  combatuëde  la  famine  et  de  peste, 
se  dissiperoit  en  bref  s'il  ne  la  faisoit  refraischir  de 
nouvelles  troupes,  de  munitions  de  guerre  et  d'argent. 
Il  eut  le  mesme  advis  de  toutes  les  autres  armées  ; 
toutes  demandoient  munitions,  vivres  et  argent.  La 
surprise  d'Auxonne  (0  avoit  troublé  toute  la  Bour- 
gogne :  celle  de  Raucroy  en  Champagne  n'avoit  pas 
moins  troublé  ceste  province  là,  et  mesmes  que  le  sieur 
de  Chambery  avoit  esté  tué  dans  ceste  place,  lequel 
estoit  fidelle  serviteur  de  Sa  Majesté;  laquelle  place 
avoit  esté  rendue  au  duc  de  Guise  le  24  décembre, 
et  mesmes  que  dez  le  mois  de  may  passé  il  avoit  pensé 
se  saisir  de  Mets,  et  tenoit  tousjours  une  armée  sur 
ceste  frontière,  ruynant  le  plat  pays,  s'emparant  tous- 
jours  de  quelque  place  sous  prétexte  de  faire  la  guerre 
à  Sedan,  comme  il  avoit  fait  de  Douzy,  dez  le  mois  de 
février,  aussi  que  le  duc  d'Aumalle  s'estoit  emparé  de 

C1)  La  surprise  d'Auxonne.  Le  vicomte  Jean  deTavannes,  qui  y  com- 
mandent pour  les  catholiques,  fut  arrête  dans  une  église  au  moment  où 
il  faisoit  ses  pâques,  et  enfermé  parles  protestans  dans  le  château  de 

Dourlan ,  avoit  levé  et  faict  vivre  à  discrétion  ses 
troupes  en  Picardie ,  et  mesmes  avoit  pense' surprendre 
Boulogne.  Sa  Majesté  pensa  que  si,  avec  toutes  ces 
desfaveurs,  troubles,  divisions  et  ruines,  l'armée 
d'Allemagne  (de  la  levée  de  laquelle  on  faisoit  courir 
le  bruit)  le  surprenoit ,  ce  seroit  pour  combler  le 
boisseau  des  misères  de  la  France.  Ce  fut  ce  qui  le  fit 
prier  la  Royne  sa  mère  d'aller  jusques  à  Champigny, 
qui  est  une  belle  maison  appartenant  à  M.  de  Mont- 
pensier,  scituée  sur  les  marches  du  Poictou  et  de  la 
Touraine,  affin  de  trouver  un  bon  moyen,  par  quel- 
que conférence  avec  le  roy  de  Navarre ,  de  pacifier  les 
troubles  de  son  royaume,  et  ce  suivant  mesmes  ce 
qu'il  avoit  promis  de  faire  à  M.  de  Lenoncourt,  quand 
il  le  fut  trouver  au  Mont  de  Marsan.  La  Royne  mère 
entreprend  ce  voyage,  elle  se  rend  à  Champigny; 
M.  de  Montpensier  va  trouver  le  roy  de  Navarre,  le 
dispose  d'entrer  eu  ceste  conférence,  pourveu  que 
M.  le  mareschal  de  Biron  levé  le  siège  de  devant  Ma- 
rans,  où  il  avoit  receu  une  harquebuzade  qui  luy  avoit 
emporté  un  doigt  de  la  main  gauche  et  le  bout  du 
poulce.  Le  siège  est  levé  à  la  charge  que  l'exercice 
public  de  l'une  et  l'autre  religion  se  fera  dans  Ma- 
rans. 

Il  fut  donc  arresté  entreux  que  la  conférence  se 
feroit  à  Sainct  Bry  près  Congnac ,  chasteau  apparte- 
nant au  sieur  de  Fors  qui  estoit  du  party  du  roy  de 
Navarre,  et  où  la  Royne  mère  iroit  loger,  mais  que 
le  roy  de  Navarre  auroit  les  clefs  du  chasteau. 

La  Royne  mère  avoit  M.  de  Nevers  et  plusieurs  sei- 
gneurs du  conseil-  du  Roy  avec  elle.  Le  roy  de   Na- 
varre avoit  avec  luy  M.  le  prince  de  Condé  son  cousin, 
38.  uo** 

et  le  vicomte  de  Turenne,  et  plusieurs  seigneurs  de  sori 
conseil.  Il  y  eut  trois  entreveuës  par  trois  divers  jours. 
A  la  première  entreveuë,  tandis  que  le  roy  de  Navarre 
y  alloit,  le  prince  de  Condé  et  le  vicomte  de  Turenne 
avec  leurs  gens  de  guerre  faisoient  la  garde;  de  mesme, 
quand  M.  le  prince  y  alla,  le  roy  de  Navarre  et  le 
vicomte  faisoient  la  garde  ;  et  quand  le  vicomte  y 
entra,  le  Roy  et  le  prince  la  firent.  Ils  avoient  peur 
d'estre  surpris,  et  principalement  pour  ce  qu'il  y  avoit 
de  grosses  troupes  de  gens  de  guerre  de  l'armée  de 
M.  de  Mayenne  qui  estoit  rompue  et  desbandée,  luy 
s'en  estant  allé  en  diligence  à  Paris  pour  représenter 
à  Sa  Majesté  que  ceste  conférence  estoit  contre  son 
edict,  et  contre  ce  qu'il  leur  avoit  promis  par  l'accord 
de  Nemours  :  bref  il  en  mit  toute  la  ligue  des  Seize  en 
alarme.  Or,  en  toute  ceste  conférence  et  à  toutes  les 
entreveuës,  après  plusieurs  detestations  contre  les  per- 
turbateurs d'Estat  et  les  inventeurs  des  nouvelles  opi- 
nions, la  Roy  ne  mère  exhorta  tousjours  le  roy  de 
Navarre,  de  sa  part  et  de  celle  du  Roy,  d'estre  catho- 
lique. Il  luy  respondit  (comme  aussi  firent  le  prince 
de  Condé  et  le  vicomte  de  Turenne)  qu'il  ne  vouloit 
changer  de  religion  s'il  n'estoit  instruit  par  un  concile 
libre.  A  la  troisiesme  entreveuë  on  parla  de  faire  une 
trefve,  à  la  charge  que  le  roy  de  Navarre  contreman- 
deroit  l'armée  estrangere.  Le  roy  de  Navarre  dit  qu'il 
ne  veut  point  de  trefve,  mais  bien  une  bonne  paix.  La 
Royne  dit  que,  s'il  veut  promettre  de  retourner  en 
l'Eglise  catholique,  qu'elle  accordera  une  trefve  qui 
amènera  la  paix ,  ce  qu'elle  ne  pouvoit  faire  autrement. 
Puis  elle  dit  au  vicomte  de  Turenne  que  resoluement 
le  Roy  ne  vouloit  qu'une  religion  en  France.  Il  luy 

respondit  :  «Nous  le  voulons  bien,  madame  ,  mais  que 
ce  soit  la  nostre,  autrement  nous  nous  battrons  bien  :  » 
et  ce  faisant  fit  la  révérence  à.  la  Roy  ne  ,  et  se  retira 
sans  luy  plus  rien  dire  ,  ce  qui  fit  mettre  la  fin  à  ceste 
conférence.  La  Royne  s'en  retourna  à  Paris  ,  et  le  roy 
de  Navarre  et  les  siens  à  La  Rochelle,  où  M.  le  mares- 
chai  de  Biron  avoit  pendant  la  conférence  entre'  par 
plusieurs  fois.  Pendant  qu'il  y  fut  ce  ne  furent  que 
festins;  mais  il  fut  mandé  incontinent  par  Sa  Majesté  : 
si  que  l'hyver  de  ceste  année  les  Rochellois  furent  libres 
jusques  à  ce  que  M.  de  Malicorne  ,  gouverneur  de 
Poictou  ,  et  le  sieur  de  Laverdin,  son  nepveu ,  y  re- 
commencèrent la  guerre. 

Dez  le  20  de  mars  l'an  i583,,  le  Roy  avoit  estably 
dans  le  couvent  des  Àugustins  une  confrairie  ou  con- 
grégation de  l'Annonciation  de  Nostre  Dame  que  l'on 
appelloit  les  Penjtens  blancs.  Sa  Majesté  estoit  de  ceste 
congrégation;  M.  le  cardinal  de  Bourbon  en  fut  le  pre- 
mier recteur,  plusieurs  princes,  prélats  et  seigneurs 
s'y  mirent.  Leurs  statuts  et  leurs  reigles  furent  impri- 
mez. Quand  ils  estoient  dans  leur  chappelle,  ou  qu'ils 
faisoient  procession ,  ils  portoient  un  habit  en  forme 
de  sac  allant  jusques  sur  les  pieds,  assez  large,  avec 
deux  manches  ,  et  un  capuchon  cousu  sur  la  cousture 
du  collet  par  le  derrière,  assez  pointu  par  en  haut,  et 
pardevant  allant  en  pointe  jusques  à  demy  pied  au 
dessous  de  la  cinture,  n'y  ayant  que  deux  trous  pour 
regarder  à  l'endroit  des  yeux  ;le  tout  d'une  toile  blanche 
de  Hollande  ;   et  estoient  ceints  d'une  cordelière  de 
filet  blanc   avec  plusieurs  nœuds,  pendante  jusques 
au  dessous  des  genoux  ;  sur  l'espaule  gauche  de  leur 
habit  il  y  avoit  une  croix  de  satin  blanc  sur  un  fonds 

de  velours  tanné  cannelé,  qui  estoit  quasi  tout  en  rond. 
Le  Roy  se  rendoit  fort  assidu  d'observer  les  reigles  de 
ceste  congrégation.  La  ligue  y  trouve  à  redire  (0, 
dit  que  tout  ce  qu'il  en  faict  n'est  qu'hypocrisie.  Or , 
au  commencement  de  l'an  i586,  plusieurs  pasquils  (2) 
et  peintures  coururent  avec  dictons  ,  tant  avec  le  por- 
traict  du  Roy  que  des  princes  de  la  ligue;  entr'autres 
l'on  en  remarqua  deux ,  celuy  du  duc  de  Mayenne  , 
où  il  y  avoit,  pour  son  voyage  de  Guyenne  :  Par- 
turient  montes  et  nascetur  ridiculus  mus  ;  et  sur 
celuy  du  Roy,  qu'ils  habilloient  en  Pénitent  ostant  le 
miel  et  la  cire  d'une  ruche,  avec  ces  mots  :  Sic  eorum 
aculeos  evito.  Ils  vouîoient  dire  que,  comme  il  se  faut 
couvrir  la  face  et  les  mains  de  quelque  sac  quand  on 
veut  oster  le  miel  d'une  ruche, de  peur  d'estre  picqué 
de  resguillon  des  mouches ,  ainsi  que  le  Roy  se  cou- 
vroit  la  face  d'un  sac  de  Pénitent  de  peur  des  esguillons 
de  la  ligue.  Cecy  n'estoitque  peintures  qui  ne  se  com- 
muniquoient  qu'à  ceux  qui  avoient  de  l'esprit.  Mais 
le  premier  et  le  plus  hardy  prédicateur  qui  com- 
mença en  preschant  en  chaire  à  mettre  en  exécu- 
tion la  volonté  des  Seize,  ce  fut  M.  Poncet,  curé  de 
Sainct  Pierre  des  Assis.  Il  mesdit  du  Roy  et  de  ceste 
congrégation  des  Pénitents,  et  en  dit  tant  de  choses  en 
ses  prédications,  que  le  Roy  l'envoya  quérir.  11  fut 
quelque  temps  détenu  comme  prisonnier;  toutesfois  il 
fut  renvoyé  après  quelques  remonstrances  que  le  Roy 

(0  La  ligue  y  trouve  à  redire.  Quoique  la  ligue  se  fût  élevée  d'abord 
contre  les  congrégations  dePénitens,  elle  en  profita  par  la  suite.  Ses 
émissaires  s'y  firent  initier,  et  bientôt  presque  tous  ceux  qui  les  com- 
posoient  adhérèrent  à  Pacte  de  1576. 
■   CO  Pasquils  :  pasquinades. 

luy  fit  faire.  C'estoit  un  hardy  parleur  :  on  sceut  qu'au- 
cuns de  ces  paroissiens  avoient  dit  :  «  Le  Roy  a  tancé 
nostre  cure',  il  parlera  bien  un  autre  langage  qu'il 
nefaisoit.  »  (Car  depuis  qu'il  avoit  descouvert  quelques 
privautez,  ou  que  l'on  luy  avoit  raporté  quelque  chose, 
il  ne  falloit  qu'aller  à  sa  prédication  pour  en  sçavoir 
des  nouvelles.)  Il  fut  adverty  lesquels  de  ses  parois- 
siens avoient  dit  cela;  aussi-tost  qu'il  fut  en  chaire  il  leur 
demanda  s'il  avoit  changé  de  langage ,  s'il  parloit  le 
langage  d'un  perroquet  ou  d'un  sansonnet.  Du  depuis 
il  continua  à  blasmer  seulement  les  actions  de  la  con- 
grégation des  Penitens  blancs  et  leurs  habits, pour  ce 
que  le  Roy  estoit  de  ceste  congrégation  là  (quoy  qu'à 
l'imitation  des  blancs  deux  autres  congrégations  s'es- 
toient  aussi  establies ,  vestuës  les  unes  de  couleur  bleue, 
et  les  autres  de  noir,  desquelles  toutefois  il  ne  disoit 
rien).  Or  il  advint  en  ceste  année  qu'un  advocat  de 
Poictiers  nommé  Le  Rreton ,  ayant  pris  la  cause  pour 
une  veufve  et  pour  un  01  félin,  perdit  sa  cause  et  à 
Poictiers  et  à  Paris.  Il  prend  si  bien  ceste  affaire  dans 
la  teste,  qu'il  s'imagine  de  vouloir  et  pouvoir  reformer 
tous  les  abus  de  la  justice.  Il  se  présente  au  Roy,  il 
luy  parle,  on  le  mesprise.  Il  s'addresse  à  M.  de  Guise, 
qui  ne  tient  conte  de  luy  respondre.  Il  va  en  Guyenne 
trouver  M.  de  Mayenne ,  qui  le  desdaigne.  Il  va  à  La 
Rochelle  vers  le  roy  de  Navarre  ,  qui  ne  voulut  prendre 
la  peine  de  l'escouter.  Après  tous  ces  voyages  il  re- 
tourne à  Paris ,  où  il  fait  imprimer  un  livre  dans 
lequel  tous  les  griefs  qu'il  disoit  avoir  esté  faicts  à  la 
veufve  et  à  l'orphelin  estoient  descrits ,  avec  tous  ses 
voyages  ,  et  mille  injures  et  calomnies  qu'il  entremes- 
loit  dedans  contre  le  Roy  et  le  parlement.  L'on  est  ad- 

verty  de  l'impression  de  ce  livre  ;  M.  Seguier,  lieutenant 
civil ,  saisit  le  livre  ,  prend  l'autheur  et  le  met  dans  la 
Conciergerie ,  où  son  procez  luy  estant  fait ,  il  fut 
pendu  dans  la  cour  du  Palais,  à  quelque  vingt  pas  des 
grands  degrez  ,  et  son  livre  bruslé  devant  luy. 

Poncet,  adverty  de  ceste  exécution,  et  que  l'on  pu- 
nissoit  de  mort  ceux  qui  escrivoient  des  invectives 
contre  le  Roy,  appréhende,  luy  qui  avoit  continué  de 
parler  mal  en  chaire  contre  les  actions  du  Roy;  il  se 
couche  au  lit,  et  peu  de  jours  après  il  meurt.  L'exécu- 
tion à  mort  du  Breton  fut  un  des  plus  spécieux  pré- 
textes que  prirent  les  Seize  de  parler  contre  le  Roy  et 
la  justice;  aussi  que,  le  mesme  jour  qu'il  fut  exécuté, 
il  fut  décapité  en  Grève  un  gentil-homme  appelle 
Sainct  Laurens,  qui,  après  avoir  protesté  qu'il  estoit 
innocent,  estant  sur  l'eschafaut^  appella  sa  partie  à 
comparoir  dans  l'an  devant  Dieu  :  ceste  partie  estoit 
sexagénaire,  qui  mourut  peu  de  jours  après  (toutes- 
fois  la  mauvaise  vie  de  Sainct  Laurens  n'estoit  que 
trop  cognue  dans  le  pays  Chartrain)  ;  ils  en  tirent  une 
calomnie,  et  font  couler  parmy  eux  que  la  justice 
avoit  fait  mourir  deux  innocens  en  un  mesme  jour  : 
«  Qui  n'a  veu  mourir  Le  Breton,  disoient-ils,  avec  ces 
mots  à  la  bouche  :  Judica  me  Deus,  et  discerne  cau- 
sant meam  de  gente  nonsanctâ,  etc.?  Qui  ne  luy  a  veu 
soustenir  qu'il  mouroit  pour  avoir  defFendu  la  veufve 
et  l'orphelin,  et  pour  vouloir  procurer  la  reformation 
des  abus  de  la  justice?  Si  le  Roy  eust  voulu,  ce  ver- 
tueux personnage  n'eust  esté  pendu.  Mais  quoy  !  voylà 
la  tyrannie  ouverte.  Qui  demandera  maintenant  la 
reformation  des  abus  il  se  peut  asseurer  de  la  mort.  » 
Ils  usèrent  aussi  d'une  finesse  la  plus  subtille  que  l'on 

se  sauroit  adviser  :  les  livres  du  Breton  furent  bruslez; 
le  peuple  de  ce  temps  estoit  curieux  de  les  voir  ;  les  por- 
tepaniers  du  Palais  sont  importunez  d'en  recouvrer;  ils 
font  donc  glisser  une  remonstrance  faite  dez  l'an  1577 
pour  la  reformation  des  abus,  de  laquelle  on  osta  le 
commencement,  et  la  vendoit  on  pour  le  livre  du  Bre- 
ton. Ainsi  le  peuple,  voyant  une  remonstrance  si  bien 
faite,  se  pipoit  de  luy-mesme,  et  par  ce  moyen  on  luy 
faisoit  perdre  l'amour,  l'honneur  et  la  crainte  qu'ils 
dévoient  à  leur  Roy  et  à  sa  justice,  et  on  luy  enraci- 
noit  dans  l'ame  le  mespris,  la  désobéissance  et  la  ré- 
bellion contre  son  prince  et  contre  Messieurs  de  la 
cour  de  parlements.  Je  diray  encor  ce  mot  sur  le  sub- 
ject  des  Pénitents,  que  ces  congrégations,  tant  des 
blancs  que  des  bleus,  noirs  et  gris,  ont  fort  peu  duré 
à  Paris  (0,  pource  que  la  ligue  fit  oster  les  blancs,  et 
les  autres  furent  deffendus  l'an  iSq/j.?  accusez  de  n'estre 
que  colonies  de  séditieux.  Et  toutesfois  ces  congréga- 
tions sont  très-belles,  très-estimées,  et  louées  à  Rome 
et  à  Venise ,  et  en  beaucoup  d'autres  lieux  c^I^die^ 
Ainsi  plusieurs  choses  sont  justes  et  sainctes  eiWes 
pays,  qui  sont  estimées  en  d'autres  n'estre  que  tyrannie 
et  hypocrisie.  L'Espagne  tient  son  inquisition  saincte, 
les  bons  François  n'en  veulent  ouyr  parler,  et  les  Fla- 
mans  l'estiment  estre  tyrannie  :  aussi  les  entendemens 
sont  differens  selon  les  climats.  C'est  assez  sur  ceste 
matière,  continuons  ce  qui  se  passa  l'an  1587. 

Au  commencement  de  ceste  année,  l'hyver  fut  la 
cause  que  la  guerre  ne  se  fit  que  fort  peu  ;  les  armées 

C1)  Ont  fort  peu  dure!  à  Paris.  Elles  se  maintinrent  dans  le  bas  Lan- 
guedoc, et  surtout  à  Montpellier,  où  il  existe  encore  de  nos  jours  une 
congrégation  de  Pcnitens  blancs. 

du  Roy  furent  toutes  congédiées,  aucunes  troupes  fu- 
rent laissées  ez  garnisons  pour  tousjours  empescher  les 
courses  des  huguenots  du  Poictou,  de  la  Guyenne,  du 
Languedoc  et  du  Dauphiné.  La  noblesse  se  retira  de 
chacun  pays  en  leurs  maisons;  et  quelques  régiments 
furent  envoyez, tant  pour  vivre  ez  provinces  où  il  n'y 
avoit  point  de  huguenots,  qu'affin  d'y  adjouster  de 
nouvelles  crues  pour  s'en  servir  au  printemps. 

Le  premier  jour  de  l'an,  la  cérémonie  de  l'ordre  du 
Sainct  Esprit  se  fit  aux  Augustins.  En  ce  temps  le  Roy 
descouvrit  aucuns  desseins  de  la  ligue  des  Seize,  par  un 
qui  estoit  lieutenant  du  prevost  de  l'Isle  de  France  (0; 
il  sceut  aussi  que  le  duc  de  Mayenne  avoit  communi- 
qué avec  eux  à  l'hostel  de  Reims  prez  les  Augustins, 
et  que  le  duc  de  Guise  n'estoit  venu  à  Paris  l'esté  passé 
que  pour  les  asseurer  de  vivre  et  mourir  avec  eux, 
et  ne  les  jamais  abandonner,  comme  fit  aussi  M.  de 
Mayenne  au  commencement  du  mois  de  mars  de  ceste 
année.  Quelques-uns  scenrent  si  dextrement  persuader 
à  {^Majesté  que  tout  cela  ne  leur  procedoit  que  de 
l'a^:tion  qu'ils  portoient  à  la  religion  catholique,  et 
de  la  peur  qu'ils  avoient  à  l'advenir  d'estre  dominez 
d'un  roy  hérétique,  qu'il  despescha  encor  M.  de  Ram- 
bouillet vers  le  roy  de  Navarre,  pour  l'exhorter  pour 
la  dernière  fois  de  se  mettre  en  l'église  de  Dieu,  et 
qu'il  estoit  résolu  de  ne  souffrir  en  son  royaume  autre 
religion  que  la  catholique  romaine.  Auquel  le  roy  de 

(0  Par  un  qui  estoit  lieutenant  du  prevost  de  Flsle  de  France.  C'étoit 
Nicolas  Poulain  qui  faisoit  partie  du  comité  des  Seize.  Ses  relations  avec 
Henri  m  commencèrent  dès  i585.  Il  a  laissé  un  Mémoire  sur  la  con- 
duite qu'il  tint  à  celte  époque  5  et  nous  donnerons  cette  pièce  intéres- 
sante à  la  suite  du  Journal  de  Henri  m  par  L'Entoile. 

Navarre  dit  que  c'estoit  le  moindre  dessein  de  ses  en- 
nemis que  de  le  voir  catholique  afûn  que  le  royaume 
fust  en  paix,  veu  qu'ils  n'avoient  pris  les  armes  que 
pour  rompre  la  paix,  et  pour  diviser  et  partager  la 
France  entr'eux;  mais  que  s'il  plaisoit  au  Roy  le  lais- 
ser desmesler  ceste  querelle  entre  les  princes  de  la 
ligue  et  luy,  sans  s'en  mesler,  qu'il  auroit  cinquante 
mil  hommes  dans  trois  mois,  avec  lesquels  il  espe- 
roit  renger  tous  les  perturbateurs  de  l'Estat  sous  l'o- 
beyssance  de  Sa  Majesté'. 

La  ligue  veut  la  guerre ,  le  roy  de  Navarre  y  est  con- 
traint. Ils  parlent,  comme  on  dit,  à  cheval;  et  le  Roy 
n'a  point  assez  de  force  pour  contraindre  aucun  de  ces 
deux  partis  à  luy  vouloir  obeyr.  11  est  conseillé  donc 
de  tourner  toutes  ses  forces  contre  les  huguenots.  Il 
exécute  ce  conseil  ;  et  le  printemps  de  ceste  année  la 
guerre  se  recommença  en  deux  endroicts:  M.  de  Guise 
fit  la  guerre  à  Sedan  et  à  Jamets,  places  appartenantes 
au  duc  de  Roiïillon,  où  les  huguenots  de  l'Isle  de 
France,  Picardie  et  Champagne  s'estoient  retirez  :  il 
n'y  eut  pas  beaucoup  d'efforts  de  ce  costé-là,  et  les 
trefves  qui  furent  faictes  entre  les  ducs  de  Guise  et  de 
Bouillon  aux  mois  de  may  et  de  juin,  leur  donnèrent 
pour  deux  mois  de  repos,  jusques  à  la  Venue  de  l'armée 
des  Allemans  et  des  Suisses. 

D'autre  costé  le  roy  de  Navarre  en  Poictou  com- 
mença vivement  la  guerre;  il  s'empara  des  places  de 
Chisay,  Sanzay ,  Sainct  Maixent ,  Fontenay  et  Mau- 
leon,  les  unes  par  assaut,  les  autres  par  composition, 
et  ceste  dernière  par  escalade;  il  prépare  en  un  mois 
plus  de  besongne  que  M.  le  duc  de  Joyeuse,  avec  son 
armée  qui  vint  en  Poictou,  n'en  eut  sceu  faire  en  six. 

Le  duc  à  son  arrivée  se  rendit  maistre  de  la  campa- 
gne, reprint  Sainct  Maixent  et  Tonnay  -  Charente , 
visita  de  prez  les  Piochelois,  desfit  quelques  troupes 
du  roy  de  Navarre  à  la  Mothe  Sainct  Eloy^  et  reprit 
Maillesais  ;  mais  la  peste  travaillant  son  armée  ,  il 
revint  vers  le  Roy  à  Paris.  Ses  troupes  furent  mises  en 
garnison  en  quelques  places  de  Poictou,  le  comman^ 
dément  desquelles  il  laissa  au  sieur  de  Laverdin  son 
lieutenant.  Voylà  ce  que  fit  la  cinquiesme  armée  en* 
voyée  contre  le  roy  de  Navarre. 

Cependant  que  ces  choses  se  passent ,  le  Pxoy  s'exerce 
en  œuvres  pieuses,  il  fait  faire  des  oratoires  pour  les 
Jeronimites  au  bois  de  Vincennes  :  comme  il  est  vestu 
de  gris,  il  en  fait  aussi  vestir  les  Suisses  de  sa  garde.  Il 
fait  bastir  les  Fueillans  aux  faux-bourgs  Sainct  Honoré; 
il  commença  un  bel  édifice  pour  faire  un  monastère  au 
lieu  où  jadis  estoient  les  Tournelles,  appelle  depuis  le 
Marché  aux  chevaux,  et  maintenant  le  Parc  royal.  Mais 
quoy  !  toutes  ses  dévotions  furent  réputées  par  les  Seize 
n'estre  qu'hypocrisie  !  Les  prédicateurs  de  la  ligue  fe- 
ront assez  leur  devoir  de  le  prescher,  comme  il  sera 
dit  cy-après. 

Le  duc  de  Guise  cependant  le  vint  trouver  à  Meaux 
au  mois  de  may,  tant  pour  l'asseurer  de  la  levée  cer- 
taine de  l'armée  des  Allemans,  affin  qu'il  luy  donnast 
des  forces  pour  leur  résister,  que  pour  se  plaindre  de 
plusieurs  choses  qu'il  disoit  avoir  este  faictes  contre 
l'edit  et  l'accord  de  Nemours.  Ces  plaintes  furent  veuës 
de  beaucoup  de  personnes  en  ce  temps-là;  le  jugement 
en  fut  divers,  selon  leurs  passions.  La  ligue  les  sous- 
tenoit  estre  justes,  d'autres  les  tenoient  trop  hardies 
pourestre  faictes  par  un  subject  à  son  roy.  «  Quelle  ap- 

parence,  disoient-ils,  que  le  duc  de  Guise  se  plaigne 
qu'on  ait  saisi  les  revenus  du  cardinal  de  Pellevé,  ar- 
chevesque  de  Sens,  puis  que  l'on  sçait  qu'il  s'est  retiré 
à  Rome,  où  il  mesdit  ouvertement  contre  le  Roy? 
Quelle  apparence  ce  duc  a  il  de  dire  que  l'on  laisse  les 
hérétiques  en  leurs  maisons  jouyr  de  leurs  biens,  veu 
que  le  duc  de  Mayenne  a  baillé  en  Guyenne  une  infi- 
nité de  sauvegardes  aux  dames  de  Caumont,  de  Trans, 
et  à  des  seigneurs  et  gentils-hommes  de  la  religion  pré- 
tendue reformée,  et  autres  catholiques  tenans  le  party 
du  roy  de  Navarre,  avec  deffences  à  ceux  de  son  ar- 
mée de  les  molester  à  cause  qu'ils  ne  portoient  point 
les  armes?  Pourquoy  veut-il  contraindre  le  R.oy  de 
regarder  d'un  bon  œil  les  seigneurs  qui  l'ont  suivy  en 
ceste  dernière  levée  d'armes?  Ne  sçait-on  pas  que  le 
sieur  d'Antragues  a  faict  tirer  des  coups  de  canon  de 
la  citadelle  d'Orléans  sur  M.  le  duc  de  Montpensier, 
que  le  Roy  y  envoyoit?  Et  maintenant  il  voudroit  que  le 
Roy  luy  en  rendist  grâce  et  le  remerciast.  M.  de  Brissac 
a  laissé  surprendre  le  chasteau  d'Angers  :  Sa  Majesté 
l'a  reprins  d'entre  les  mains  des  partisans  du  roy  de  Na- 
varre :  et  il  voudroit  contraindre  le  Roy,  s'il  pouvoit 
de  restablir  le  sieur  de  Brissac  dans  ceste  place.  Quelle 
apparence?  »  Ainsi  parloient  les  courtisans. 

Le  Roy  toutesfois  eust  bien  désiré  une  paix,  ai  con- 
tentement des  uns  et  des  autres;  il  exhorta  le  duc  de 
Guise  d'y  adviser,  et  luy  fit  faire  des  promesses  parti- 
culières, s'il  y  vouloit  entendre,  pour  l'advancement 
des  siens  ;  mais  ses  desseins  n'estoient  pas  à  la  paix.  Il 
faut  donc  que  le  Roy,  contre  son  vouloir,  se  résolve  à 
la  guerre  :  et  pour  s'opposer  à  ceste  grande  armée  d'es- 
trangers,  qui  vouloient,  en  traversant  la  France,  aller 

joindre  le  roy  de  Navarre  en  Poictou,  il  fit  publier 
un  mandement  par  lequel  il  fut  enjoinct  à  toutes  les 
troupes,  tant  de  cavalerie  que  d'infanterie,  de  se  ren- 
dre dans  le  4  juillet,  scavoir  :  les  unes  a  Chaumont  en 
Bassigny,  sous  la  charge  de  M.  de  Guise;  à  Sainct  Flo- 
rentin, près  de  Troye,  sous  la  conduite  de  M.  de  Mont- 
pensier;  et  à  Gyen,  où.  le  Roy  luy-mesme  se  trouvei  oit. 
Le  conseil  de  la  ligue  des  Seize  à  Paris,  sur  ceste 
nouvelle  qu'il  venoit  une  armée  de  reistres  en  France 
pour  le  secours  du  roy  de  Navarre,  se  remua  plus 
qu'auparavant,  et  fit  publier  parmy  ceux  de  leur  fac- 
tion que  c'estoit  le  Roy  mesme  qui  les  faisoit  venir, 
et  envoyèrent  en  plusieurs  villes  de  France  ce  qu'ils 
avoient  résolu  pour  s'y  opposer.  La  lecture  de  leurs 
propres  mémoires  fera  aysement  juger  de  leur  mau- 
vaise intention,  et  de  leurs  calomnies  et  practiques 
contre  le  Roy.  Voicy  leur  premier  mémoire. 

«  Sur  l'advis  asseuré  que  nous  avons  receu  de  la  vo- 
lonté du  Roy  de  faire  entrer  au  royaume   de  France 
une  grande  armée  de  reistres  et  Suisses  hereticques, 
avec  lesquels  il  traicte  jusques  à  leur  abandonner  nos 
vies  et  nos  biens, sous  la  conduite  du  roy  de  Navarre, 
qu'ilaappellépoursonsuccesseuràla  couronne,  le  tout 
tendant  à  la  ruine  de  l'Eglise  catholique,  apostolique 
et  romaine,  et  pour  l'establissementde  l'hérésie;  nous 
avons  bien  voulu  vous  adviser  de  nos  resolutions  pour 
nous  défendre  de  cest  orage,  et  résister  à  si  pernicieuses 
entreprises,  où  le  Roy,  à  nostre  très  grand  regret,  est 
porté  par  l'induction  de  gens  malins  qui  le  possèdent, 
pour  establir  l'heretique  en  ruinant  les  catholiques. 
Et  d'autant  que  telles  entreprises  ne  regardent  seule- 

ment  la  ruine  de  la  religion  catholique  au  royaume  de 
France,  mais  de  toute  la  chrestiente,  c'est  l'occasion 
pour  laquelle  nous  nous  sommes  résolus  d'y  résister 
et  nous  défendre,  sans  toutesfois  rien  attenter  ny  en- 
treprendre du  vivant  du  Roy,  mais  seulement  nous 
tenir  sur  la  deffensive  au  cas  qu'en  soyons  contraints, 
affin  de  nous  mettre  en  devoir,  et  n'estre  accusez  de- 
vant Dieu  et  nar  nostre  postérité  d'aucune  négligence 
ou  mespris  de  la  religion,  pour  n'avoit  fait  nostre  deb- 
voir  et  ce  que  pouvions ,  de  résister  à  l'establissement 
de  l'heresie,  et  empescher  la  ruine  de  nostre  religion 
catholique,  apostolique  et  romaine.  Pour  àquoy  remé- 
dier nous  avons  (suivant  le  bon  advis  qu'en  avons  pris 
avec  aucuns  de  vos  députez)  dressé  trois  mémoires, 
les  coppies  desquels  nous  vous  envoyons  :  le  premier 
contenant  nos  projects  et  intentions;  le  second  la 
forme  de  s'y  gouverner;  et  le  troisiesme  la  forme  de 
nostre  serment;  affin  que  les  ayans  veus  vous  nous 
mandiez  vostre  advis  et  resolution,  ne  voulant  rien  faire 
ny  entreprendre  qu'avec  vostre  bon  advis  et  consen- 
tement, comme  nos  confrères  et  compatriotes,  avec  les- 
quels nous  desirons  vivre  et  mourir  pour  le  soutène- 
ment de  nostre  religion  :  le  tout  selon  que  nous  vous 
avons  particulièrement  mandé  cy-devant,  et  qu'avez 
esté  advertis  comme  nous  du  péril  que  la  chrestiente 
court  pour  les  grandes  entreprises  que  l'on  fait  contre 
les  catholiques.  » 

Voylà  le  mémoire,  et  voycy  leur  premier  project  : 

«  Advenant  le  cas  que  les  reistres  et  Suisses  hé- 
rétiques  se   desmarchent    pour   entrer   en    France , 
38.  21 

comme  ils  se  préparent  et  qu'ils  y  ont  esté  appeliez, 
il  est  de  besoin  que  les  ecclésiastiques,  gentils-hommes 
et  communautez  catholiques  des  bonnes  villes,  spécia- 
lement de  Paris,  Rouen,  Lyon,  Orléans,  Amiens, 
Beauvais  et  Peronne,  députent  promptement  quelques 
gens  de  bien  et  de  qualité  vers  le  P\oy  le  supplier  de 
préparer  incessamment  armée  suffisante  pour  résister 
aux  forces  estrangeres  hérétiques,  et,  oultre  ce,  luy 
offrir,  de  la  part  des  villes,  un  secours  de  vingt  mille 
hommes  de  pied  et  quatre  mille  chevaux,  payez  et 
souldoyez  pour  un  an,  à  la  charge  que  lesdites  villes 
associées  feront  eslection  de  capitaines  particuliers 
pour  leur  commander  qui  leur  seront  affidez,  fraterni- 
seront avec  eux,  et  du  tout  à  leur  dévotion,  sous  le 
gênerai  que  Sa  Majesté  ordonnera  (toutesfois  prince 
catholique,  et  hors  de  soupçon  de  favoriser  en  rien 
nos  ennemis),  promettans  que  leurs  gens  ne  ravage- 
ront point  la  campagne,  mais  payeront  et  camperont, 
d'autant  qu'ils  seront  bien  payez  par  personnes  que  les 
catholiques  establii  ont. 

«  Pour  cest  effect,  Paris  en  son  eslection  fournira 
quatre  mille  hommes  de  pied  et  mille  chevaux  ;  Rouen 
et  ses  voisinances,  autres  quatre  mille  hommes  de  pied 
et  mille  chevaux  :  Lyon  et  ses  voisinances  d'Auvergne, 
autres  quatre  mille  hommes  de  pied  et  cinq  cents  che- 
vaux; Orléans,  Bourges  et  leurs  voisinances,  autres 
quatre  mille  hommes  de  pied  et  cinq  cents  chevaux  ; 
Amiens,  Beauvais  et  la  province  de  Picardie,  autres 
quatre  mille  hommes  de  pied  et  mille  chevaux. 

o.  Si  ceste  juste  requeste  est  accor  dée  par  le  Roy,  les 
catholiques  se  pourront  asseurer  (moyennant  la  grâce 
de  Dieu)  de  résister  aux  forces  hérétiques,  tant  dômes- 

tiques  questrangeres,  et  les  dissiper,  et  par  ce  moyen 
le  royaume  délivre'  de  telle  tempeste  et  danger  ex- 
tresme. 

«  Que  si  ceste  juste  requeste  et  nécessaire  secours 
est  refusé  par  la  malice  des  conseillers  du  Roy,   la 
pluspart  ennemis  de  la  religion  catholique,  qui  nous 
veulent  tenir  les  mains  liées  en  un  si  grand  péril  où  il 
va  de  la  ruine  de  la  religion  catholique  et  monarchie 
fi  ançoise,  pour  la  sousmettre  à  la  puissance  de  Fhere- 
tique,  il  ne  fauldra  laisser  de  faire  ceste  levée,  et  faire 
paroistre  les  forces  et  armes  catholiques,  en  cas  que 
Festrangere  hérétique  préparée  y  entre;  et  sera,  par  ce 
moyen,  le  Roy  contrainct  d'advouer  l'armée  catholique, 
ou  s'en  déclarer  à  l'ouvert  ennemy,  comme  négli- 
geant la  defFense  de  la  religion  contre  les  hérétiques, 
contre  lesquels   l'armée  catholique  paroistra  et  fera 
teste,  estant  conduite  et  commandée  par  les  gentils- 
hommes et  capitaines  catholiques  affidez  aux  provin- 
ces et  villes,  qui  pourront,  au  refus  et  contradiction 
du  Roy,  prendre  un  prince  catholique  pour  chef,  tel 
toutesfois  que  les  catholiques  en  soient  d'acord. 

«  Que  si  Sa  Majesté  veut  dire  que  ceste  forme  de 
levées  d'hommes  est  entreprendre  ou  diminuer  son 
antique,  et  qu'à  liiy  seul  appartient  l'entière  dispo- 
sition des  affaires  de  son  royaume,  sans  avoir  de  com- 
pagnon, luy  sera  remonstré  que  ceste  offre  de  secours 
est  un  extraordinaire  que  son  bon  peuple  catholique 
françois  luy  fait  pour  l'urgente  nécessité,  et  qu'il  y  a 
danger  de  mettre  tel  secours  entre  les  mains  de  son 
conseil  et  ceux  de  la  suitte,  la  pluspart  desquels  sont 
infectez  d'heresie  et  d'athéisme,  qui  perdroient  tout 
d'autant  que  leurs  actions  ne  sçauroient  estre  aggrea- 

21. 

Lies  à  Dieu,  et  qu'il  luy  plaise  croire  que  son  peuple 
luy  sera  fidelle  contre  les  hérétiques  et  leurs  adherans. 
Et  cependant  ne  faut  délaisser  à  tenir  les  forces  prestes 
pour  nous  deffendre  en  cas  que  l'armée  hérétique  et 
estrangere  entre  en  France,  ou  que  nous  soyons  assail- 
lis, sans  toutesfois  entreprendre  aucunes  choses,  ains 
se  tenir  tousjours  prests  sur  la  deffensive  tant  que  le 
Roy  vivra. 

«  Advenant  le  cas  de  la  mort  du  Roy  sans  enfans 
(que  Dieu  ne  veuille),  il  sera  besoin  lors  et  à  l'instant 
d'entreprendre  et  prévenir  les  malheureux  desseins  des 
ennemis  de  la  religion  catholique,  que  l'on  voit  à  veue 
d'œil  s'armer  et  couver  quelque  surprinse  et  remue- 
ment :  en  sorte  qu'il  sera  nécessaire  de  les  devancer, 
et  à  ceste  fin  en  quinze  jours  faire  joindre  les  prochai- 
nes forces  ensemble  entre  Paris  et  Orléans  le  plus 
secrettement  que  faire  se  pourra,  et  que  les  ennemis 
soient  estonnez.  Ceste  force  sera  suffisante,  pour  le  com- 
mencement, de  cinquante  compagnies  de  gens  de  pied 
et  vingt  de  cheval ,  laquelle,  avec  le  consentement  des 
bonnes  villes,  donnera  entièrement  la  force  aux  catho- 
liques, qui,  le  plus  diligemment  qu'ils  pourront,  feront 
assembler  les  estats  pour  parvenir  à  l'eslection  d'un 
roy  catholique,  et  ordonner  les  lo^du  royaume,  pour 
remettre  toutes  choses  au  cours  des  anciennes  loix 
fondamentales  de  la  France. 

«  Au  mesme  temps  les  catholiques  prieront  M.  le 
cardinal  de  Bourbon  de  venir  à  Paris  comme  prince 
catholique,  et  l'esliront  leur  chef  et  protecteur  des 
Estats  catholiques,  et  envoyer  ont  aussi  vers  M.  de 
Guyse  et  messieurs  ses  frères,  et  autres  princes  catho- 
liques, pour  les  supplier  les  assister,  les  occasions  se 

présentant.  Et  seront  les  estats  priez ,  de  la  part  des 
catholiques,  de  favorisera  la  nomination  royale,  sur 
tous  les  princes  catholiques,  mondit  sieur  le  cardinal 
de  Bourbon,  tant  parce  qu'il  est  prince  très- catholique, 
ennerny  des  hérétiques,  qu'aussi  il  est  prince  françois-, 
doux ,  aggreable  et  vertueux ,  de  la  race  ancienne  des 
roys  de  France,  qui  le  rend  très-recommandable,  non 
comme  héritier  et  successeur,  estant  trop  remot  en 
degré ,  mais  capable  d'eslection  et  de  l'honneste  pré- 
férence pour  sa  religion  et  ses  vertus. 

«  Geste  cause  est  si  juste  et  favorable >  que  toutes  les 
provinces  et  villes  catholiques  de  ce  royaume ,  et  les 
gens  de  bien  ecclésiastiques  et  la  noblesse  s'y  join- 
dront, veu  la  pureté  et  sincérité  de  nostre  intention  : 
et  par  ce  moyen  la  religion  catholique  et  cest  Estât, 
que  l'on  veut  ruiner,  seront  conservés  et  maintenus 
(  moyennant  la  grâce  de£Dieu)sans  qu'il  soit  à  la  puis- 
sance des  hérétiques  et  leurs  adherans  de  parvenir  à 
leurs  desseins,  ny  à  ceux  qui  commandent  de  gaster 
tout  d'oresnavant,  comme  ils  ont  faict  par  cy-devant. 

«  Et  pour  nous  asseurer  d'avantage  en  la  defFense  et 
manutention ,  tant  en  la  religion  catholique  qu'en 
l'Estat,  que  Henry  de  Bourbon ,  prince  de  Bearn ,  hé- 
rétique ,  relaps  et  excommunié ,  veut  empiéter  contre 
tout  droict  divin  et  humain,  il  sera  très-nécessaire, 
advenant  la  mort  du  Boy  sans  enfans  (  que  Dieu  ne 
veuille  )  d'advertir  par  bonnes  et  véritables  instruc- 
tions nostre  Sainct  Père  le  Pape  et  le  roy  Catholi- 
que de  toutes  nos  intentions,  affin  de  les  prévenir,  et 
qu'au  besoin  Sa  Saincteté  nous  assiste  de  sa  saincte 
bénédiction,  et  le  roy  Catholique  de  ses  forces  et 
moyens  pour  une  si  saincte  cause  qui  leur  touche  de 

prez,  voire  où  ils  y  ont  interest  notable  et  principale 
deffense.  » 


Voylà  leurs  projects,  et  voicy  la  forme  comme  ils 
se  dévoient  gouverner. 

«  Le  moyen  (  sous  la  conduite  de  nostre  bon  Dieu  ) 
advîsé  et  résolu  de  tenir  pour  essayer  en  ce  grand  de- 
sordre qui  menace  de  toutes  parts  la  ruine  finale  de 
nostre  religion  et  de  l'Estat  de  ce  royaume,  est  de 
mettre  un  si  bon  ordre  que  nous  restablissions  ceste 
monarchie  et  tous  les  estats  d'icelle  selon  les  ancien- 
nes fondamentales  loix  (  sans  nous  despartir  de  la  deuë 
obeyssance  que  nous  devons  au  Boy  tant  qu'il  sera 
catholique,  ou  qu'il  ne  se  déclarera  fauteur  d'here- 
tiques  ). 

«  Premièrement,  c'est  de  faire  que  le  plus  que  l'on 
pourra  de  provinces  et  bonnes  villes  de  ce  royaume 
s'unissent  ensemble  de  force  et  conseil,  et  moyens. 

«  Et  pour  y  parvenir,  il  faut  en  icelles  practiquer  le 
plus  de  gens  de  bien  que  l'on  pourra  comme  ecclé- 
siastiques, mesmement  des  prédicateurs  ausquels  le 
peuple  a  créance,  gentils-hommes  vertueux  et  de  bonne 
vie,  des  officiers  du  Roy  qui  ne  sont  encores  corrom- 
pus, bons  et  notables  bourgeois  et  marchands,  tous 
gens  de  bien  et  de  bonne  conscience,  craignans  Dieu, 
sans  crime  ny  reproche,  affin  que  nous  ne  soyons  point 
bigarrez  ;  lesquels,  n'estans  point  poussez  d'aucune  pri- 
vée passion,  mais  du  seul  zèle  de  la  religion  catholi- 
que, se  résolvent,  quand  une  juste  occasion  se  présen- 
tera, d'employer  franchement  leurs  vies  et  leurs  biens. 
Pour  cest  eifect  est  besoin  que  les  gens  de  bien  des 

bonnes  villes  voisines  ayent  communication  ensemble, 
affin  qu'ez  occurrences  ils  puissent  prendre  advis  de  ce 
qu'ils  auront  à  faire. 

«  Et  parce  qu'en  cores  que  nostre  intention  soit 
saincte  et  juste,  et  que  l'on  ne  la  pourroit  aucune- 
ment reprendre,  toutesfois  en  un  temps  si  chatouil- 
leux on  la  pourroit  sinistrement  interpréter  ;  il  faut 
nécessairement  se  comporter  avec  le  secret,  et  pour 
ceste  occasion  est  besoin  qu'en  chacune  ville  l'on  es- 
tablisse  un  conseil  de  six  personnes  gens  de  bien,  fi- 
delles  et  prudents,  qui  communiqueront  une  fois  ou 
deux  la  semaine  ensemble,  et  ausquels  les  lettres  de 
dehors  se  rapporteront  ;  car  par  ce  moyen  ils  auront 
nouvelles  de  tout  ce  qui  se  passera.  Chacun  des  six 
pourra  pratiquer  d'autres  de  mesme  condition,  aus- 
quels ils  communiqueront  les  choses  qu'ils  jugeront 
dont  ils  seront  capables;  et  pour  fortifier  davantage 
nostre  party,  il  faudra  qu'ils  essayent  de  practiquer 
en  leurs  voisinages  des  gens  de  bien,  de  qualité,  ecclé- 
siastiques ,  gentils-hommes,  officiers  de  la  justice  et 
bourgeois  les  mieux  vivans  et  de  bonne  réputation, 
affin  que  nostre  corps  soit  composé  des  plus  gens  de 
bien  des  trois  estats. 

«  Et  parce  que  les  princes  catholiques  sont  parus 
devant  nous,  et  ont  déclaré  leurs  intentions  et  icelles 
manifestées ,  par  lesquelles  l'on  cognoist  qu'ils  ne  ten- 
dent à  autre  but  que  celuy  que  nous  tenons,  il  nous 
faut  prudemment  chercher  les  moyens  de  nous  join- 
dre avec  eux,  et  qu'eux  representans  le  chef  ne  puis- 
sent agir  sans  les  membres,  affin  que  le  corps  soit  bien 
uny  et  qu'il  ne  se  sépare,  soit  de  subject,  soit  d'inten- 
tion, car  de  là  arriveroit  nostre  ruine. 

«  Et  pour  prudemment  pourveoir  comme  à  chose 
nécessaire,  faudra  qu'en  nous  joignant  avec  les  princes 
catholiques,  que  l'honneur  du  commandement  leur 
demeure,  et  que  la  force  et  disposition  des  affaires 
demeurent  aux  estais  et  conseil  des  catholiques,  veu 
que  les  villes  fourniront  et  souldoyeront  les  hommes 
et  feront  eslection  des  chefs  particuliers  à  leur  volonté, 
et  que  l'on  establira  cependant  un  conseil  de  gens  de 
bien  et  de  qualité'  des  trois  estats,  par  l'advis  desquels 
les  affaires  se  manieront  en  la  justice  et  finances,  dont 
ils  cognoistront  souverainement  ;  et  les  princes  et  la 
noblesse  conduiront  les  affaires  de  la  guerre  et  y  com- 
manderont :  le  tout  en  attendant  la  resolution  de  l'as- 
semblée générale  des  estats,  et  que  la  trop  grande 
licence  ne  les  fasse  oublier. 

«  Nous  estimons  cest  article  très-nécessaire,  affin  que 
les  ennemis  ne  puissent  venir  à  la  traverse  troubler 
nostre  délibération,  d'autant  qu'il  est  nécessaire  que 
si  Dieu  nous  donne  juste  occasion  et  moyen  de  pren- 
dre les  armes,  l'on  y  mette  une  telle  fin  à  ceste  fois 
qu'il  n'y  faille  plus  retourner.  Et  pour  ceste  occasion 
l'on  fera  promettre  ausdits  princes,  par  serment  so- 
lemnel,  qu'ils  ne  se  despartiront  jamais  de  la  religion, 
et  ne  nous  abandonneront  en  façon  quelconque,  comme 
de  nostre  part  nous  leur  ferons  pareille  promesse,  et 
le  semblable  à  la  noblesse  catholique  qui  s'y  voudra 
joindre. 

«  Fault  que  les  villes  particulières  escrivent  le  plus 
souvent  que  faire  se  pourra  au  conseil  estably  à  Paris, 
affin  de  recevoir  les  instructions  fréquentes  les  uns  des 
autres. 

«  Pour  espargner  la  despense  le  plus  que  l'on  pourra, 

nous  estimons  que  pour  le  commencement  la  leve'e  de 
trois  légions  suffira,  puisque  les  villes  estantbien  unies, 
nous  n'avons  maintenant  à  faire  qu'une  guerre  def- 
fensive. 

«  Ne  faut  pas  oublier  à  pourveoir  à  l'amas  des  de- 
niers promptement,  et  aux  choix  des  capitaines,  affin 
de  tenir  le  tout  prest,  et  que  lesdits  capitaines  se  gar- 
nissent de  leurs  soldats  les  plus  fîdelles  et  gens  de  bien 
qu'ils  pourront,  et  bien  disciplinez,  attendu  qu'ils  se- 
ront bien  payez.  » 

Voylà  l'instruction  qu'envoya  le  conseil  des  Seize  à 
ceux  des  villes  qui  estoient  de  leur  faction,  et  voicy  le 
serment  de  leur  ligue  : 

«  Nous  jurons  et  promettons  sur  les  saincts  Evan- 
giles, au  nom  du  grand  Dieu  vivant,  rigoureux  ven- 
geur du  parjure,  que  sans  nous  despartir  de  la  deuë  et 
légitime  obeyssance  que  nous  devons  au  Roy  tant 
qu'il  se  monstrera  catholique,  et  qu'il  n'apparoistra 
favorisant  les  hérétiques,  nous  employer  d'oresnavant 
franchement  et  volontairement,  tant  de  nos  vies  que 
de  nos  biens,  pour  conserver  la  religion  chrestienne, 
catholique,  apostolique  et  romaine,  que  tant  d'enne- 
mis veulent  destruire,  et  pour  conserver  ceste  monar- 
chie françoise  qu'elle  ne  tombe  en  la  domination  de 
Henry  de  Bourbon,  prince  deBearn,  hérétique,  relaps 
et  excommunié,  ny  de  ses  semblables  et  adherans ,  et 
l'entretenir  en  son  entier  comme  nos  prédécesseurs  la 
nous  ontlaissée;  résolus  de  mourir  plustost  que  l'héré- 
tique y  commande,  ny  que  l'Estat  soit  desmembre, 
comme  il  tasche  de  jour  à  autre  d'y  parvenir.  Et  pour 

cest  effect,  sous  la  guide  et  conduitte  de  nostre  bon 
Dieu ,  et  par  l'inspiration  du  Sainct  Esprit,  autheur  de 
toute  saincteté,  union  et  concorde,  nous  nous  sommes 
cejourd'huy  associez  les  uns  avec  les  autres,  par  les 
mains  des  députez  cy  assemblez,  nos  forces,  nos  moyens, 
nos  conseils,  avec  promesse  et  protestation  mutuelle  de 
ne  nous  abandonner  jamais  les  uns  les  autres,  ains 
que  nous  nous  joindrons  à  la  deffence  mutuelle  de  la 
moindre  des  villes  associées  aussitost  que  de  la  plus 
grande,  là  où  elle  viendroit  à  estre  en  peine  pour  rai- 
son de  la  présente  association,  ou  que  les  ennemis  de 
Dieu,  de  la  religion,  de  l'Estat  et  du  Roy  voudront 
l'ofFenser. 

«  Et  non  seulement  nous  promettons  nous  employer 
pour  la  conservation  et  deffenses  des  provinces  et  villes 
associées,  bourgs  et  villages,  mais  aussi  de  tous  autres 
de  ce  royaume  qui  seront  recherchez  et  molestez  par 
les  hérétiques  et  leurs  adherans;  estant  nostre  inten- 
tion de  deffendre  tous  les  catholiques  de  ce  royaume, 
associez  ou  non  associez,  pourveu  qu'ils  ne  se  décla- 
rent nos  ennemis  et  qu'ils  n'y  adhèrent  ;  desirans  et 
voulans  sur  toutes  choses  deffendre  la  religion  catho- 
lique, apostolique  et  romaine,  que  l'on  veut  oster  et 
ruyner  pour  y  establir  l'heresie  et  la  domination  de 
l'heretique.  Et  sur  ce  seul  subject  nous  avons  faict  et 
faisons  la  présente  association. 

«  Nous  protestons,  devant  Dieu  et  les  hommes,  que 
aucune  privée  paction  ne  nous  remue  touchant  les 
partialitez  dont  la  France  est  aujourd'hui  affligée,  mais 
le  seul  zèle  de  la  conservation  de  nostre  religion,  la- 
quelle, au  jugement  de  tout  le  monde,  Ton  voit  courir 
une  évidente  ruyne  de  tout  cest  Estât,  par  son  de- 

mcmbrement  tout  évident  que  les  hérétiques  et  leurs 
adherans  veulent  faire,  si  les  gens  de  bien  et  bons 
catholiques  de  ce  royaume  ne  s'y  opposoient  et  n'y 
mettoient  la  main. 

«  C'est  pourquoy  nous  supplions  messieurs  les  ecclé- 
siastiques, qui  ont  le  premier  interest  en  ceste  cause, 
se  joindre  d'une  bonne  volonté  avec  nous,  nous  aydans 
de  leurs  bonnes  prières  et  moyens  ;  et  de  nostre  part 
nous  leur  promettons,  par  serment  devant  Dieu  invio- 
lable, que  nous  n'abandonnerons  jamais  la  cause  de 
Dieu  et  de  son  Eglise,  et  ne  poserons  jamais  les  armes, 
quand  nous  aurons  esté  contraints  et  nécessitez  de 
les  prendre,  jusques  à  ce  que,  par  une  assemblée  gé- 
nérale des  estats  de  ce  royaume  catholique,  nous 
n'ayons,  autant  qu'en  un  siècle  si  grandement  cor- 
rompu faire  se  pourra,  remis  Testât  de  l'Eglise  en  ses 
anciennes  etsainctes  institutions,  privilèges,  Honneurs, 
libériez  et  franchises,  selon  les  saincts  décrets  et  con- 
cilies généraux,  mesmes  celluy  de  Trente,  l'emologa- 
tion  et  publication  duquel  nous  poursuivrons  tant  qu'il 
nous  sera  possible,  pour  estre  unis  et  incorporez  insé- 
parablement avec  l'Eglise  catholique,  apostolique  et 
romaine,  qui  est  la  vraye  et  seule  Eglise  de  Dieu. 

«  Nous  supplions  pareillement  messieurs  de  la  no- 
blesse catholique  de  ce  royaume,  se  resouvenir  de  ce 
à  quoy  la  gloire  de  leurs  ancestres  les  convie,  veu  qu'ils 
ont  si  généreusement  et  tant  de  fois  combattu  pour  la 
deffence  de  la  religion  catholique,  et  se  joindre  et  as- 
socier avec  nous,  à  fin  que,  comme  ils  sont  eslevez  d'un 
degré  plus  haut,  ils  nous  monstrent  aussi  le  chemin, 
et  nous  servent  de  guide,  chefs  et  conducteurs  pour 
conserver  la  religion  catholique,  apostolique  et  ro- 

mairie,  et  la  patrie  commune  contre  l'entreprise  et  vio- 
lence des  hérétiques,  et  empescher  leur  domination; 
et  en  ce  faisant  nous  leur  promettons  de  ne  les  aban- 
donner jamais,  ains  nous  joindre  avec  eux  et  y  em- 
ployer nos  vies  et  nos  biens  pour  l'eiTect  de  ceste  pré- 
sente association,  que  nous  continuerons,  par  la  grâce 
de  Dieu,  jusques  à  ce  que,  par  une  assemblée  generalle 
des  estats  catholiques,  que  le  Roy  sera  supplié  faire 
assembler  le  plustost  que  faire  se  pourra,  on  ait  pour- 
veu  à  ce  que  ce  digne  corps  de  noblesse,  appuy  prin- 
cipal de  ce  royaume  après  Dieu,  soit  mis  et  restably 
en  son  ancienne  splendeur,  et  maintenu  en  ses  mérites, 
libertez,  honneurs,  prérogatives  et  franchises  honnestes 
et  vertueuses.  A  condition  aussi  que  messieurs  les  ec- 
clésiastiques et  nobles  nous  promettent  pareillement  de 
ne  nous  abandonner  jusques  à  ce  que  par  lesdits  estats 
on  ait  pd\irveu  à  ce  que  la  justice  soit  affermie  et  re- 
purgée comme  elle  doit,  spécialement  les  cours  sou- 
veraines, remplies  en  la  plus-part  de  corruptions, 
hérésies  et  tyrannies;  et  aussi  jusques  à  ce  que  Ton  ait 
asseuré  et  restably  les  corps  et  commun  autez  des  bonnes 
villes  en  leurs  anciens  privilèges,  libertez,  honneurs 
et  franchises  ;  semblablement  que  l'on  ait  poui  veu  aux 
intolérables  misères  desquelles  le  pauvre  et  commun 
peuple,  nourricier  de  tous  les  autres  estats,  est  au  joui  - 
d'huy  de  milles  façons  barbarement  oprimé  :  le  tout 
sans  nous  départir  de  la  deue  obeyssance  que  nous 
devons  au  Roy,  veu  que  si  nostre  intention  par  l'ayde 
d'en  haut  se  peut  accomplir,  au  lieu  qu'il  se  peut  dire 
à  présent  le  plus  pauvre  et  mal  obey  roy  de  la  terre, 
on  le  verroit  estre  honnoré  et  mieux  obey  qu'autre  qui 
vive. Le  grand  Dieu  du  ciel,  qui  a  seul  toute  puissance 

sur  les  empires  du  monde ,  et  qui  est  scrutateur  des 
cœurs,  bénisse  nostre  saincte  intention  et  la  face  pros- 
pérera son  honneur  et  gloire  éternellement.  » 

J'ay  mis  icy  tout  du  long  ce  mémoire  et  ces  pro- 
jects  faicts  par  le  conseil  des  Seize  de  la  ligue  dans 
Paris,  avec  la  forme  comme  tous  les  peuples  des  villes 
qui  entreroient  dans  ladicte  ligue  se  dévoient  gou- 
verner, et  leur  serment  qu'ils  dévoient  faire ,  affin  que 
le  lecteur  juge  plus  ay sèment  de  l'intérieur  de  ceux  qui 
ont  basty  ceste  ligue  contre  leur  bon  et  souverain 
prince,  et  comme  ils  se  sont  couverts  du  prétexte  de 
la  religion,  en  protestant  de  ne  se  despartir  de  Vobeys- 
sance  quils  dévoient  au  Roy,  avec  ceste  clause  :  tant 
qu  il  sera  catholique ,  ou  qu'il  ne  sera  fauteur  d'here- 
tique.  Et  toutesfois,  dez  le  premier  commencement  de 
leur  mémoire,  par  ces  mots,  «  sur  l'advis  que  nous 
avons  receu  de  la  volonté  du  Roy  de  faire  entrer  au 
royaume  de  France  une  grande  armée  de  reistres  et 
Suisses  hérétiques,  avec  lesquels  il  traicte  jusques  à 
leur  abandonner  nos  vies,  etc.,  »  ils  l'accusoient  desjà 
d'estre  fauteur  d'heretiques  ;  et  sous  ceste  calomnie  ils 
bastirent  leur  ligue  dans  les  villes,  tandis  que  Sa  Ma- 
jesté exposoit  sa  vie  avec  sa  noblesse  pour  empescher 
que  les  rheistres  nc  ^«^^«t  u  ^io*^  A*  Loire.  Le 
lecteur  peut  aussi  remarquer  comme  ils  vouloient 
changer  Tordre  de  la  succession  en  ce  royaume  sous 
le  prétexte  de  la  religion,  lorsqu'ils  parlent  de  M.  le 
cardinal  de  Bourbon  en  ces  mots  :  «  non  comme  héri- 
tier et  successeur,  estant  trop  remot  en  degré,  mais 
capable  d'eslection  et  de  l'honneste  preferance  pour  sa 
religion  et  ses  vertus.  »  Il  failloit  bien  que  les  desseins 

de  ces  conjurateurs  pour  mettre  Tordre  du  royaume 
de  France  sans  dessus  dessous,  eussent  pour  but 
quelque  apparence  de  bien  ;  aussi  ils  ne  vouloient  que 
l'on  receust  en  leur  ligue  que  les  gens  de  bien.  Plu- 
sieurs bonnes  gens  du  peuple  s'en  mirent  sous  le  spé- 
cieux prétexte  de  religion  ;  mais  les  autheurs  et  gou- 
verneurs de  ceste  ligue  avoient  bien  d'autres  desseins, 
ainsi  qu'il  se  verra  cy-après. 

Or  suivant  ce  que  nous  avons  dit,  que  le  Roy  avoit 
donne'  le  rendez-vous  à  toutes  ses  troupes,  tant  de  ca- 
vallerie  que  d'infanterie,  pour  aller  au  devant  des  reis- 
tres  en  trois  endroicts,  sçavoir  à  Chaumont,  à  Sainct 
Florentin  près  Troyes,  et  à  Gyen ,  il  s'y  trouva 
soixante-huict  compagnies  de  gens-d'armes  montans  à 
quelque  trois  mil  cinq  cents  chevaux,  dix  mil  hommes 
de  pied  françois,  douze  mille  Suisses  et  quatre  mille 
reistres.  Ce  qui  estoit  sous  la  conduitte  de  M.  de  Mont- 
pensier  s'adjoignit  au  Roy,  comme  nous  dirons  cy- 
après  :  mais  les  troupes  qui  estoient  sous  la  charge  de 
M.  de  Guise  tindrent  leur  corps  d'armée  tousjours  à 
part,  sçavoir  vingt-cinq  compagnies  d'ordonnances 
conduittes  par  les  princes  et  seigneurs  de  la  ligue, 
quelques  régiments  de  gens  de  pied,  avec  les  troupes 
que  le  prince  de  Parme  luy  envoya  par  le  commande- 
ment du  roy  d'Espagne,  oui  *****«"«<  quatre  cents 
lances  et  deux  mil  hommes  de  pied.  Ceste  petite  ar- 
mée, et  toutefois  gaillarde  et  belle,  s'advance,  s'adjoint 
aux  forces  du  duc  de  Lorraine;  mais  elle  estoit  trop 
foible  pour  empescher  l'entrée  à  trente  mil  estran- 
gers  et  [à  quatre  ou  cinq  mil  François  qui  les  con- 
duisoient. 

Tous  ceux  qui  ont  escrit  pourquoy  ceste  grande  ar- 

mée  d'estrangers  ne  fit  de  pareils  eiïecls  que  celle 
qu'amena  le  duc  des  Deux  Ponts  l'an  i56c),  laquelle 
traversa  depuis  les  bords  du  Rhin  jusques  en  Poictou  , 
s'accordent  que  la  mauvaise  intelligence  qu'il  y  eut 
entre  les  chefs,  leur  division,  le  séjour  qu'ils  firent  sur 
les  frontières  de  Lorraine  pour  résoudre  quel  chemin 
ils  dévoient  prendre  et  ce  qu'ils  dévoient  faire,  en  a 
este  la  cause. 

Tandis  que  le  duc  de  Guise  pensoit  deffendre  l'en- 
trée du  royaume  à  ceste  armée  estrangere ,  le  roy  de 
Navarre  se  preparoit  pour  leur  aller  au  devant  affin 
de  tascher  à  favoriser  leur  passage  sur  la  rivière  de 
Loire,  et  se  joindre  avec  eux.  Le  Roy  qui  voit  ce  des- 
sein, et  qui  descouvre  que  tous  les  princes  de  la  mai- 
son de  Bourbon,  qui  sont  les  seuls  princes  de  son  sang, 
estoient  dans  l'ame  tous  faschez  de  ceste  guerre,  dont 
ils  accusoient  la  maison  de  Guise  ;  que  les  livrets  en 
trottoient  par  tout ,  et  que  l'on  disoit  qu'elle  se  faisoit 
pour  l'Estat  et  non  pour  la  religion  ,  et  mesmes  que  le 
comte  de  Soissons,  prince  de  son  sang,  et  plusieurs 
seigneurs  catholiques  avoient  eslevé  des  troupes  en 
Normandie  -,  au  Maine  et  au  Perche,  et  s'estoient  allez 
joindre  au  roy  de  Navarre,  lequel  s'estoit  advancé 
jusqu'à  Montsoreau  en  Anjou  pour  recevoir  ledit  sieur 
comte  et  ses  troupes,  ce  qu'il  avoit  faict  ;  aussi  qu'estans 
joints  ensemble  ils  s'en  alloient  recueillir  les  forces  du- 
dit  roy  de  Navarre  qui  luy  venoient  de  Gascongne, 
pour,  estansplus  forts,  favoriser  mieux  le  passage  de  son 
armée  estrangere  ;  le  Roy  donc  se  resouvenant  qu'es- 
tant encore  duc  d'Anjou,  le  feu  admirai  de  Chastillon 
luy  avoit  donné  tant  de  peine  après  qu'il  eut  receu 
l'armée  du  duc  des  Deux  Ponts,  soit  au  siège  de  Poic- 

tiers,  à  la  bataille  de  Montcontour  et  ailleurs,  il  se 
douta  bien  que  le  duc  de  Guise  feroit  la  mesme  faute 
que  les  ducs  de  Nemours  et  d'Aumale  avoient  faite  en  ce 
temps  là,  pour  n'avoir  peu  trouver  le  moyen  d'empes- 
cher  le  duc  des  Deux  Ponts  d'entrer  dans  le  royaume, 
ou  de  le  combattre.  Il  ne  fut  point  trompé,  comme 
nous  dirons  cy-après  :  aussi  sa  prévoyance  sauvera  la 
France  du  péril  e minent  où  elle  estoit  lors.  Pour  la  se- 
conde fois  il  envoya  M.  de  Joyeuse  avec  une  autre  ar- 
mée en  Poictou,  avec  commandement  d'empescher  le 
roy  de  Navarre  de  ne  joindre  les  bords  de  la  rivière 
de  Loire,  et  ce  au  hazard  mesme  d'une  bataille  :  ce 
que  le  sieur  duc  de  Joyeuse  fit  si  animeusement,  la 
jeunesse  où  il  estoit  le  faisant  présumer  que  toutes 
choses  luy  estoient  possibles,  qu'en  poursuivant  le  roy 
de  Navarre ,  le  prince  de  Condé  et  le  comte  de  Sois- 
sons  qui  alloient  en  Gascongne,  il  leur  présente  la 
bataille  à  Coutras,  où  il  se  perdit  avec  toute  l'armée 
que  le  Pxoy  luy  avoit  donnée  :  il  y  mourut  avec  un 
sien  frère,  et  plusieurs  seigneurs  de  marque  ;  tous  les 
capitaines  furent  presque  tous  ou  tuez,  ou  prison- 
niers. Mais  quoy  que  le  roy  de  Navarre  acquist  là 
l'honneur  d'une  grande  victoire,  si  est-ce  qu'il  perdit 
la  commodité  de  pouvoir  secourir  son  armée  d'Alle- 
mans  ;  car  le  P\oy  estant  party  de  Sainct  Agnan  en 
Berry,  il  s'en  alla  droit  à  Gyen  :  là  il  receut  advis  que 
les  conducteurs  de  ceste  armée  estrangere,  après  s'estre 
accordez  du  chemin  qu'ils  dévoient  tenir,  avoient  ré- 
solu de  tenir  la  route  de  la  rivière  de  Loire;  que  le 
duc  de  Lorraine  et  le  duc  de  Guise,  pour  ne  leur  don- 
ner envie  de  demeurer  en  Lorraine,  avoient  fait  brusler 
les  moulins  et  desmoîir  les  fours  sur  le  chemin  par 


INTRODUCTION.  ^a  j 

où  ils  avoierit  passé;  que  nonobstant  cela  ils  avoient 
traverse'  le  Barrois  et  Ginvillois,  et  que,  pour  toutes 
les  longues  pluyes,  le  peu  de  vivres  qu'ils  recouvroient, 
les  maladies  qui  les  tourmentaient,  ils  avoient  passé 
prez  de  Chaumont  en  Bassigny,  à  la  veue  de  toutes  les 
forces  de  tous  les  princes  de  la  ligue;  qu'ils  avoient 
aussi  passé  la  Seine  prez  de  Chastillon,  et  s'en  venoient 
passer  les  rivières  de  Cure  et  d'Yonne,  approchant 
tant  qu'ils  pouvoient  de  la  rivière  de  Loire. 

Le  Roy,  comme  nous  avons  dit ,  qui  s'estoit  douté 
de  ce  que  feroit  ceste  armée,  y  avoit  preveu,  ayant 
fait  mettre  de  bonnes  garnisons  dedans  toutes  les  villes 
où  il  y  avoit  des  ponts  pour  passer.  Le  sieur  de  Rieux 
estoit  dans  Gien,  le  sieur  de  Rochefortà  La  Charité,  le 
sieur  de  Champlemy  à  Nevers ,  et  dans  Dezize  le  comte 
de  Grampré.  Sa  Majesté,  accompagnée  de  messieurs 
les  ducs  de  Montpensier ,  de  Nevers,  d'Esperuon  et  de 
Rets ,  avec  de  très-belles  troupes  de  cavallerie  et  d'in- 
fanterie, et  huict  mille  Suisses,  s'estoit  résolue  de  les 
combattre  s'ils  entreprenoientde  passer  la  Loire.  D'au- 
tre costé,  les  François  qui  estoient  parmy  ceste  armée 
d'estrangers  les  assuroient  qu'ils  avoient  une  entre- 
prise sur  La  Charité,  et  que  quand  elle  manqueroit, 
que  toutesfois  au  mois  d'octobre  la  rivière  de  Loire 
estoit  si  basse  qu'ils  la  guayeroient  en  mille  endroicts: 
voylà  deux  beaux  desseins,  et  nul  des  deux  ne  leur 
réussit.  L'entreprise  de  La  Charité  leur  estant  faillie, 
ils  veulent  tenter  de  passer  à  guay  la  Loire;  mais  ils 
trouvèrent  que  les  guaiz  par  où  ils  pouvoient  lors 
passer  estoient  tous  gastez  par  le  commandement  de 
Sa  Majesté  :  celuy  de  Sainct  Firmin  proche  de  Chas- 
tillon sur  Loire  fut  gasté  par  le  sieur  de  La  Chapelle 
38.  22 

aux  Ursins  ;  celuy  de  Lezé,  où  il  pouvoit  y  passer  cent 
chevaux  de  front  droict  à  droict  sans  se  mouiller  pres- 
que les  sangles,  fut  gasté  par  M.  de  Nevers;  celuy  de 
Sainct  Sature  par  M.  de  La  Guiche,  celuy  de  Pouilly 
par  M.  le  mareschal  de  Rets,  et  celuy  du  Pas  de  Fer 
près  Nevers  par  M.  le  mareschal  d'Àumont. 

Ainsi  les  reistres  empeschez ,  pour  ne  pouvoir  passer 
la  rivière  de  Loyre ,  laquelle  estoit  borde'e  de  l'armée 
du  P\oy ,  se  résolurent  le  20  d'octobre,  estans  à  Neufvy, 
de  tirer  du  costé  la  Beausse.  Le  Roy  se  rendit  à  Gyen 
le  24 ,  et  donna  l'ordre  requis  pour  garder  ceste  ville, 
qui  estoit  fort  foible.  L'armée  estrangere  alla  vers 
Montargis,  le  baron  d'Othnaw,  qui  conduisoit  les  reis- 
tres, se  logea  à  Vimory.  Les  ducs  de  Guise  et  de 
Mayenne  s'estoient  arrestez  avec  leurs  troupes  vers 
Joigny,  Asse  et  Crevant,  à  quinze  lieues  de  Neufvy 
où  estoient  logez  les  reistres,  hors  d'espérance  de  les 
plus  revoir,  pensans  qu'il  estoit  impossible  de  leur 
empescher  le  passage  de  la  Loire;  mais  quand  ils  eu- 
rent advis  que  le  Roy  les  y  avoit  arrestez  tout  court, 
et  qu'ils  avoient  pris  le  chemin  de  la  Beausse,  alors 
l'espérance  leur  ci  eut  que  les  reistres  ne  retournei  oient 
tous  en  Allemagne.  De  les  attaquer  en  gros  ils  n'es- 
toient  assez  forts  ;  leur  dessein  fut  donc  d'enlever  quel- 
que quartier  de  ceste  armée.  Ils  s'acheminent  vers 
Montargis,  et  s'aydent  presque  en  mesme  temps  de  la 
finesse  et  de  la  force. 

Pour  la  force,  le  27  octobre  sur  le  soir  ils  donnent 
avec  toutes  leurs  troupes  dedans  Vimory,  pensant  en- 
lever de  nuict  ce  quartier;  mais  les  reistres  inconti- 
nent se  rallièrent  :  il  y  eut  là  un  grand  combat  où  les 
ducs  de  Guise  et  de  Mayenne  perdirent  deux  cents 

quarante  des  leurs,  et  les  reistres  cent  cinquante  :  une 
partie  du  bagage  du  baron  d'Qthnaw  fut  pille',  il  perdit 
les  deux  chameaux  qu'il  devoit  présenter  au  roy  de 
Navarre,  les  deux  attabales  (0  (qui  sont  petits  tabou- 
rins  de  cuivre  que  les  bâchas  des  Turcs  estans  chefs 
d'armées  font  sonner  et  marcher  devant  eux),  trois 
cents  chevaux  de  chariots.  Les  ducs  après  cest  exploict 
se  retirèrent  avec  leurs  troupes  vers  Nemours. 

Voylà  ce  qui  se  passa  àVimory.  Depuis,  l'armée  es- 
trangere  s'advança  dans  le  Gastinois  ;  le  duc  de  Bouil- 
lon y  prend  et  bat  Chasteau-Landon ,  le  reistre  le  pille. 
Le  duc  de  Guise  ne  dort  point,  la  finesse  est  aussi 
utile  à  la  guerre  que  la  force;  ils'ayde  de  d'Escluseaux, 
qu'il  avoit  mis  dans  Montargis,  pour  faire  une  entre- 
prise double,  et  offrir  au  sieur  de  Chastillon  pour  de 
l'argent  de  le  faire  maistre,  tant  du  chasteauque  de  la 
ville  :  il  avoit  envie  de  l'y  attraper,  mais  l'entreprise 
fut  descouverte. 

Les  reistres  tirent  droict  en  Beausse  ;  les  pluyes  les 
incommodent,  la  plus-part  des  Suisses  et  des  lansque- 
nets laissent  leurs  souliers  parmy  ses  terres  grasses, 
les  chevaux  des  reistres  s'y  déferrent.  Le  Roy  ne  les 
abandonne  point  qu'il  ne  soit  ou  à  leur  teste  ou  à  leur 
main  gauche.  Le  duc  de  Guise  les  suit,  et  les  tient  con- 
traincts  sur  leur  aisle  droite  de  se  tenir  serrez.  Ainsi 
les  reistres  passent  auprès  d'Estampes ,  et  tirent  droict 
pour  aller  à  Chartres.  Ils  se  logent  à  Auneau  ;  leurs 
mescontentements  croissent ,  ils  demandent  aux  Fran- 
çois qui  les  conduisoient  argent,  munitions  et  vivres; 
tout  leur  manque.  Quelques  troupes  qu'avoit  levées 
M.le  prince  de  Conty  au  May  ne  s'advancent  à  Prunay 

(0  Attabales  :  lisez  arabales. 

près  Chartres,  où  M.  le  duc  de  Bouillon  luy  rend 
la  cornette  blanche  ;  tout  cela  ne  contente  le  reistre 
ny  le  Suisse;  ils  trouvoient  bien  de  quoy  vivre,  mais 
l'argent  ny  l'armée  du  roy  de  Navarre  ne  paroissoit 
point. 

Le  dessein  du  Roy  estoit  de  les  séparer,  et  sans 
perdre  les  siens  trouver  le  moyen  de  faire  vuider  ceste 
armée  estrangere  de  son  royaume.  Le  duc  de  Guise , 
au  contraire,  voyant  que  tout  luy  rioit,  ne  vouloit 
qu'ils  s'en  retournassent  à  si  bon  marché;  et  quoy  que 
le  duc  de  Mayenne  estoit  retourné  en  Bourgongne 
avec  ses  troupes  depuis  la  charge  de  Vimory,  il  con- 
tinue son  dessein  de  tascher  à  enlever  le  quartier  du 
baron  d'Othnaw,  logé  à  Auneau,  lequel  le  mesprisoit 
pour  le  peu  de  troupes  qu'il  avoit.  Or  M.  de  Nevers, 
par  le  commandement  du  Roy,  avoit  faict  si  bien,  que 
les  douze  mil  Suisses  accordèrent  de  s'en  retourner  en 
leur  pays  moyennant  de  l'argent:  par  ce  moyen  ceste 
grande  armée  d'estrangers  tout  à  coup  se  trouve  estre 
afïbiblie  de  la  moitié,  ce  qui  fut  la  seconde  cause  delà 
deffaite  de  ceste  armée,  laquelle, 'ne  se  trouvant  plus 
assez  forte  pour  respondre  à  l'armée  royalle,  minuta 
sa  retraite  affin  d'aller  passer  à  la  source  de  Loire ,  et 
gaigner  le  Vivarais,  le  Languedoc  et  la  Gascogne,  pour 
voir  le  roy  de  Navarre  et  son  argent.  Mais  le  duc  de 
Guise  leur  dresse  une  aussi  belle  entreprise  et  aussi 
subtile  qu'il  se  sçauroit  imaginer  ,  qui  fut  telle  :  Le 
concierge  du  chasteau  d' Auneau,  qui  appartenoit  à  la 
maison  de  Joyeuse ,  estoit  avec  quelque  garnison  dans 
le  chasteau  ;  ayant  juré  sur  sa  foy  qu'il  n'entrepren- 
droit  rien ,  le  baron  d'Othnaw  l'y  laisse  :  ce  fut  une 
faute  grande  qu'il  fit.  Le  duc  de  Guise  somma  le  con- 

cierge  sous  main  de  favoriser  son  entreprise  ,  il  le 
gaigne  :  il  luy  accorde  de  faire  entrer  les  siens  dans  le 
chasteau.  Ainsi  que  le  baron  d'Othnaw  s'appresle  pour 
sortir,  que  tous  les.  chariots  estoient  chargez  prests  à 
partir,  le  duc  de  Guise  faict  couler  toute  son  infanterie 
par  les  portes  de  la  ville,  plusieurs  sortirent  aussi  du 
chasteau;  le  reistre  se  trouva  si  esperdu  lors  se  voyant 
surpris,  qu'il  n'eut  aucun  moyen  de  se  rallier;  le  baron 
d'Othnaw  n'eut  point  d'autre  recours  que  de  se  sauver, 
a  la  faveur  de  la  nuict,  par  dessus  les  murailles,  avec 
fort  peu  des  siens.  Il  y  perdit  sept  cornettes  qui  furent 
toutes  defFaictes,  et  le  reistre  qui  s'estoit  renfermé  dans 
les  logis  fut  contraint  de  se  rendre  à  la  discrétion  des 
victorieux,  qui  y  gaignerent  force  bagues  et  chaisnes 
d'or ,  et  bien  deux  mille  chevaux  et  huict  cents  cha- 
riots. 

Geste  charge  haussa  de  beaucoup  le  courage  à  M.  de 
Guise  ,  il  s'y  comporta  valeureusement,  bref  elle  luy 
fut  fort  honorable ,  et  d'autant  plus  qu'il  n'y  perdit 
que  fort  peu  de  soldats.  Ce  coup  aussi  fut  la  troisiesme 
cause  de  leur  desroute ,  et  lequel  fit  le  plus  haster  les 
reistres  d'avancer  leur  voyage  pour  gaigner  la  source 
de   Loire.   De  retourner  en  Allemagne  il  leur  estoit 
impossible  ;  tous  les  chefs  françois  qui  estoient  avec 
eux  s'obligent  et  leur  1  espondent  de  leur  deub ,  pour- 
veu  qu'ils  avancent  le  plus  de  chemin  qu'ils  pourront  : 
ils  prennent  leur  route  par  auprès  de  la  forest  d'Or- 
léans, se  hastent  pour  trouver  la  source  de  Loire,  puis 
que  le  duc  de  Guise  n'estoit  assez  fort  pour  deffaire 
encor  vingt-deux  cornettes  de    reistres  en  campagne 
raze.  Les  François  qui  estoient  des  provinces  de  deçà 
Loire  se  retiroient  le  mieux  qu'ils  pouvoient  chez  leurs 

amis ,  et  les  abandonnèrent  ;  mais  le  sieur  de  Chas- 
tillon  et  ses  troupes  ne  les  abandonnèrent  jamais. 

Le  Roy  eraignoit  toutefois  qu'ils  ne  joignissent  le  roy 
de  Navarre,  car  il  avoit  eu  advis  qu'il  prenoit  son  che- 
min de  tournoyer  l'Auvergne  pour  les  venir  joindre  en 
Vivarets  :  il  sçait  que  tout  harassez  qu'ils  estoient,  s'ils 
pouvoient  le  joindre  et  estrerefraischis  ,  qu'ils  luy  don- 
neroient  de  la  peine.  Ce  fut  pourquoy  il  fait  advancer 
M.  d'Espernon  avec  toute  sa  cavalerie,  qui  les  pour- 
suivit jusques  à  Marsigny,  là  où  il  leur  fit  offre  que 
s'ils  vouloient  se  retirer  en  leur  pays,  que  le  Roy  leur 
feroit  donner  passage.  Ils  aimèrent  mieux  choisir  de 
s'en  retourner  en  Allemagne  que  de  passer  plus  outre 
et  aller  courir  en  Guyenne.  Leur  accord  estant  fait, 
ils  sont  conduits  jusques  à  Mascon,  où  ils  passent  et 
tirent  droict  à  Genève  (0  ;  le  baron  d'Othnaw,  avec 
le  reste  de  ses  reistres,  porte  en  Allemagne  les  nou- 
velles de  la  valeur  du  duc  de  Guise,  qui  le  poursuivit 
avec   le   marquis  du    Pont  jusques   aux    montaignes 
Sainct  Claude.  Ces  deux  princes  voyans  que  les  reis- 
tres estoient  eschappez  de  leurs  mains,  ils  tournèrent 
à  gauche,  et  ruinèrent  le  pays  du  comté  de  Montbel- 
liard,  d'où  ils  revinrent  à  Nancy.  Quant  à  M.  de  Bouil- 
lon (2)  il  deceddaà  Genève  le  1 1  janvier  i588.  Le  seul 
sieur  de  Chastillon  avec  ses  François  ne  voulut  nulle 
composition  ny  traicté  d'accord  avec  Sa  Majesté;   il 
advise  à  sa  retraite  :  les  reistres  avoient  eu  envie  de  se 

(0  Et  tirent  droict  à  Genève.  Malgré  l'accord  qui  avoit  été  fait  avec 
les  reistres,  ils  furent  presque  tous  exterminés  avant  de  pouvoir  sortir 
de  France. 

i^M.de  Bouillon:  Guillaume-Robert  de  La  Marck  ,  duc  de  Bouillon. 
Il  laissa  sa  principauté  à  Charlotte  sa  sœur,  qui  épousa  depuis  le  vicomte 
de  Turenne ,  lequel  devint  duc  de  Bouillon. 

saisir  de  luy  pour  l'asseurance  de  leur  payement;  il  se 
resoult  de  passer  au  travers  du  Lyonnois  et  gaigner 
le  Vivarais  :  il  exécute  si  courageusement  son  dessein  ? 
que  les  sieurs  de  Mandelot  et  de  Tournon  qui  l'en  vou- 
loient  empescher ,  estans  plus  forts  dix  fois  que  luy, 
n'en  peurent  trouver  le  moyen  quelque  diligence  qu'ils 
fissent ,  et  les  enfans  de  Lyon  qui  s'advancerent  trop 
près  de  sa  troupe  se  trouvèrent  si  soudain  envelopez 
et  tuez  à  coups  de  coutelats ,  qu'il  ne  print  plus  envie 
aux  autres  de  le  poursuivre  ;  et  ainsi  il  arriva  à  Au- 
be nas  et  à  Privas  sans  avoir  depuis  aucun  empesche- 
ment,  où  il  se  rafraîchit  après  avoir  en  quatre  mois 
fait  une  partie  du  circuit  de  la  France  ,  car  il  estoit 
party  de  La  Rochelle  parle  commandement  du  roy  de 
Navarre  ,  et  avoit  traversé  la  Guyenne,  le  Languedoc 
et  le  Dauphiné,  passé  à  Genève  ,  traversé  par  la  Fran- 
che-Comté, et,  estant  arrivé  à  Grésille  près  LaMote  en 
Lorraine ,  il  s'estoit  joint  à  l'armée  des  reistres ,  de 
laquelle  il  avoit  tousjours  esté  conducteur  de  l'advant- 
garde.  En  lin  ceste  armée  estrangere  n'emporta  rien  de 
la  France,  comme  les  autres  qui  y  estoient  venues  aux 
premiers ,  seconds,  troisiesmes  et quatriesmes  troubles; 
au  contraire  elle  y  laissa  son  bagage  et  plusieurs  mil- 
liers de  gens  de  guerre.  La  desroute  fut  honorable  et 
profitable  aux  François,  mais  il  advint  que  les  uns  en 
attribuèrent  l'honneur  au  Roy,  à  qui  seul  il  appartenoit 
(  comme  les  gens  d'honneur  et  d'esprit  l'ont  tousjours 
recogneu),  et  les  gentils-hommes  et  soldats  qui  avoient 
butiné  sur  le  reistre,  la  ligue  des  Seize,  les  prédica- 
teurs qui  estoient  de  leur  faction,  en  rapportaient  tout 
l'honneur  à  M.  de  Guise  ;  dont  il  s'engendra  des  ja- 
lousies qui  ont  esté  la  cause  principale  de  la  continua- 

tion  des  troubles  dont  la  France  a  este'  depuis  affligée. 
Si  les  estrangers  qui  estoient  venus  en  corps  d'ar- 
raée  furent  si  mal  traictez  par  le  Roy,  les  deux  mil 
Suisses  qui  estoient  passez  à  Genève  pour  aller  en 
Dauphiné  le  furent  encor  plus  mal.  Le  colonel  Al- 
phonse d'Ornano,  gouverneur  dans  le  Pont  Sainct 
Esprit,  sçait  qu'ils  s'advancent  en  Dauphiné;  il  en 
advertit  M.  de  La  Valette,  et  convie  tous  les  catho- 
liques de  prendre  les  armes  pour  empescher  qu'ils  ne 
joignent  le  sieur  Desdiguieres,  lequel  avoit  aussi 
amassé  toutes  ses  forces  pour  les  aller  recevoir  et  ga- 
rentir  de  tomber  sous  la  puissance  des  armes  des  ca- 
tholiques. Mais  si  tostque  les  garnisons  de  Montelimar 
furent  sorties  pour  aller  trouver  le  sieur' Desdiguieres, 
les  catholiques  exécutent  une  entreprise  qu'ils  avoient 
dez  long  temps  sur  ceste  place  ;  ils  surprennent  la  ville 
et  non  la  citadelle  :  Desdiguieres  pour  la  secourir  est 
contraint  de  retourner  ;  le  sieur  de  La  Valette  et  le  co- 
lonel au  contraire  s'advancent,  et  exécutent  si  bien 
leur  dessein,  qu'ils  attaquent  ces  deux  mille  Suisses 
et  les  desfont,  si  que  fort  peu  se  sauvèrent  de  la  fureur 
de  leurs  armes.  Cependant  les  sieurs  Desdiguieres, 
Gouvernet,  Poyet  et  autres,  s'advancent  vers  Monte- 
limar, et  à  la  diane  entrent  par  la  citadelle,  et  donnent 
si  vivement  dans  la  ville,  qu'après  avoir  rompu  les 
barricades  et  les  premiers  corps  de  garde,  ils  renver- 
sent et  tuent  tout  ce  qui  se  présente  en  armes  devant 
eux,  et  reprennent  ceste  place  :  il  y  eut  en  ceste  re- 
prise plusieurs  seigneurs  de  marque  de  tuez,  et  grand 
nombre  de  soldats,  pource  qu'ils  ne  se  peurent  sauver, 
à  cause  que  le  comte  de  La  Baume  entendant  l'alarme 
sortit;  mais  il  fut  incontinent  tué  :  or  il  avoit  les  clefs 

des  portes,  pource  qu'il  estoit  le  seigneur  le  plus  qua- 
lifié qui  fust  dans  ceste  place ,  lesquelles  ne  pouvant  à 
ceste  occasion  estre  trouvées  pour  ouvrir  les  portes, 
ils  demeurèrent  tous  sous  la  puissance  des  victorieux, 
qui  enespargnerent  fort  peu. 

Voylà  pour  le  faict  des  armes  comme  la  France 
en  a  esté  tourmentée  Fan  1587.  P°ur  *a  famine.,  au 
mois  de  juin  la  ville  de  Paris  et  les  pays  où  les  ar- 
mées passèrent  en  furent  fort  affligez.  Ce  sont  les 
fruicts  qu'elle  reçoit  pour  la  rupture  des  edicts  de 
pacification. 

Le  Roy  après  l'entière  desroute  des  reistres  retourne 
à  Paris,  il  y  passe  son  hyver.llavoit  pourveu  de  Testât 
df admirai  de  France  M.  le  duc  d'Espernon,  il  luy 
avoit  aussi  donné  le  gouvernement  de  Normandie, 
qui  estoit  les  deux  plus  belles  charges  qu'avoit  feu 
M.  de  Joyeuse,  duquel  les  funérailles  se  firent  lors  à 
Paris  telles  que  l'on  les  faict  [aux  enfans  de  France: 
ce  fut  un  nouveau  subject  de  mescontentement  aux 
princes  de  la  ligue,  qui  portoient  de  l'envie  à  ce  sei- 
gneur d'autant  que  le  Roy  l'aymoit.  Les  mal-contents 
sont  tousjours  ennemis  des  favorits  des  princes;  aussi 
tous  les  conseils  que  tenoit  la  ligue  des  Seize  à  Paris, 
et  tout  ce  qui  se  fît  en  l'assemblée  tenue  à  Nancy  (où 
le  duc  de  Guise  se  trouva  en  février  i588,  au  retour 
de  la  course  qu'il  avoit  faite  en  la  comté  de  Mont- 
belliard  ),  ne  fut  que  pour  trouver  moyen  d'oster  le  duc 
d'Espernon  d'auprès  de  Sa  Majesté. 

L'esmeute  de  Crucé  et  de  La  Haste  (que  les  Seize 
ont  appelle  entr'eux  l'heureuse  journée  de  Sainct  Se- 
verin,  en  laquelle  ils  prirent  la  première  fois  les 
armes,  sonnèrent  le  toxinen  l'église  Sainct  Benoist,  et 

eurent  la  hardiesse  de  repoulser  les  archers  des  gardes 
du  Roy,  deux  commissaires  et  quelques  sergents  qui 
avoient'eu  commandement  de  se  saisir  de  quelques 
prédicateurs  lesquels  avoient  presché  que  le  Roy 
estoit  un  tyran  et  fauteur  d'heretiques)  ayant  esté  en- 
durée par  Sa  Majesté,  qui  n'usa  lors  de  sa  force  et  de 
son  authorité  pour  punir  ceste  première  sédition  des 
Seize,  qui  ne  parurent  lors  que  cent  personnes  au 
plus  en  armes,  a  esté  estimée  une  signalée  faute,  et 
pareille  à  celle  qu'il  fit  dez  le  commencement  que  les 
princes  de  la  ligue  prirent  les  armes  en  1 585.  Il  faut 
dire  la  vérité  :  la  rébellion  et  la  mutinerie  se  doit  punir 
dez  qu'elle  est  descouverte,  l'on  ne  la  doit  point  en- 
durer. Aucun  prince  ne  s'est  jamais  bien  trouvé  de 
tolérer  les  séditieux,  car  ils  deviennent  de  plus  en  plus 
insolens  et  hardis  d'entreprendre  contre  luy,  le  peu- 
ple les  suit  voyant  qu'ils  ne  sont  chastiez.  Les  roys 
doivent  user  en  ces  accidents  là  promptement  de  leur 
force  et  authorité,  affin  de  remédier  aux  inconvénients 
qui  en  adviennent,  et  non  pas  dilayer  sous  ombre  de 
cuyder  user  de  prudence. 

Les  Seize  depuis  ceste  esmeute  devinrent  si  hardis, 
et  multiplièrent  tellement,  qu'il  fut  hors  de  la  puis- 
sance du  Roy  de  les  remettre  en  leur  devoir  :  ils  con- 
tre-disoient  librement  toutes  ses  actions,  publioient 
mille  menteries  de  Sa  Majesté,  entr'autres  qu'il  a  voit 
faict  venir  luy-mesmes  l'armée  estrangere  des  reistres 
pour  ruyner  les  princes  et  le  peuple  catholique,  qu'il 
l'avoit  payée  de  ses  deniers,  et  l'avoit  renvoyée  et  fait 
reconduire  jusques  aux  frontières  par  M.  d'Espernon, 
auquel  seul  il  donnoit  tous  les  plus  beaux  estats  de  la 
couronne  ;  que  le  duc  de  Guise  et  les  princes  et  sei- 

gneurs  de  la  ligue  avoient  seuls  cornbatu  l'armée  es- 
trangere  sans  avoir  aucune  recompense  ny  bien-faict 
de  Sa  Majesté,  mesmes  que  le  sieur  de  La  Chastre,  raa- 
reschal  de  l'armée  du  duc  de  Guise,  luy  allant  porter 
la  nouvelle  de  la  desfaicte  d'Auneau,  au  lieu  de  luy 
donner,  selon  la  coustume  des  roys,  une  rescompense 
digne  d'une  telle  et  si  bonne  nouvelle,  ne  l'avoit  pas 
presque  voulu  voir;  que  les  intelligences  secreltes  et 
les  faveurs  qu'il  portoit  au  roy  de  Navarre  n'estoient 
que  trop  cognues,  lequel  il  avoit  envie  de  faire  son 
successeur.  Voylà  dequoy  ils  entretenoient  le  peuple. 
Quelques  livrets trotoient  aussi,  avec  lesquels  ils  amu- 
soient  les  curieux,  et  ne  manquoient  d'en  envoyer  aux 
villes  et  provinces  avec  lesquelles  ils  avoient  conféré, 
ainsi  que  nous  avons  dit,  et  les  instruisoient  fort  parti- 
culièrement de  ce  qu'ils  faisoient  et  comme  ils  resis- 
toient  aux  mauvais  effects  et  deportements  du  Roy  et 
de  son  conseil.  Au  mois  de  février  la  nouvelle  leur  vint 
de  la  resolution  que  le  duc  de  Guise  avoit  prise  avec 
les  principaux  de  sa  ligue  à  Nancy;  ils  en  advertissent 
tous  leurs  confederez,  les  articles  trotent  de  leur  main 
secrètement  parmy  les  principaux  d'entr'eux,  la  subs- 
tance desquels  estoit: 

Pour  remettre  le  service  de  Dieu  et  la  religion  ca- 
tholique en  sa  pristine  splendeur,  que  le  Roy  seroit  re- 
quis de  faire  publier  le  concile  de  Trente  ,  et  de  faire 
establir  la  saincte  inquisition  ez  villes  où  il  y  a  arche- 
vcsques  ou  evesques. 

Pour  ruyner  l'heresie  et  chasser  par  armes  les  hé- 
rétiques, que  le  Roy  entretiendroit  une  armée  sur  la 
frontière  de  Lorraine,  assez  forte  pour  empescher  les 
reistres  de  revenir  plus  en  France;  qu'il  donneroit  des 

villes  sur  la  frontière  du  royaume  pour  y  mettre  des 
gens  de  guerre,  selon  que  la  nécessite'  le  requerroit, 
et  qu'il  seroit  requis  (afin  que  les  entreprises  de  la 
ligue  pour  chasser  l'heresie  fussent  exécutées)  de 
joindre  à  l'advenir  ses  forces  et  ses  desseins  avec  ceux 
des  princes  de  la  ligue. 

Pour  entretenir  la  guerre,  que  les  biens  immeubles 
des  huguenots  seroient  vendus. 

Et  affin  que  ces  demandes  fussent  sainctement  et 
fidèlement  exécutées,  que  le  Roy  chasseroit  d'auprez 
de  luy  quelques  unsquiluy  seroient  nommez,  ausquels 
il  osteroit  les  estats  et  gouvernements  qu'il  leur  avoit 
donnez. 

Les  âmes  catholiques  et  purement  françoises  jugè- 
rent incontinent  que  ces  articles  estoient  dressez  par 
des  esprits  qui  vouloient  commander  et  s'establir  sous 
le  prétexte  de  la  religion,  et  rendre  le  Roy  subject  à 
leur  volonté,  et  disoient  : 

Qu'il  y  avoit  assez  de  raisons  pertinentes  pourquoy 
les  roys  de  France  ny  les  cours  souveraines  ne  doi- 
vent recevoir  le  concile  de  Trente,  lesquelles  avoient 
esté  escrites  et  publiées  par  plusieurs  doctes  juriscon- 
sultes; et  principalement  que  ce  concile  attribuoit 
aux  evesques  la  cognoissance  de  plusieurs  choses  tem- 
porelles lesquelles  appartenoient  à  la  justice  royale; 
qui  estoit  une  des  principales  occasions  pourquoy 
plusieurs  princes  chrestiens  n'avoient  voulu  recevoir 
ce  concile. 

Que  l'inquisition,  comme  elle  est  exercée  en  Espa- 
gne, doit  estre  plustost  qualifiée  du  tiltre  de  tyrannie 
que  de  justice,  mesmes  que  le  roy  Philippe  11  l'avoit 
de  nouveau  corrigée,  à  cause  qu'elle  entreprenoit  sur 

sa  justice  royale  ,  combien  qu'ils  avoùoient  qu'elle  es- 
toit  nécessaire  pour  les  marranes  ^mio  ris  cat  s  et  nuevos 
christianos  de  l'Espagne. 

De  faire  la  guerre  aux  hérétiques  :  l'on  sçait  que  le 
Roy  ne  parle  d'autre  chose  que  du  voyage  qu'il  veut 
faire  en  Guyenne  pour  les  exterminer.  Mais  à  quel 
propos  entretenir  une  armée  en  Lorraine?  L'on  des- 
couvre trop  ce  dessein.  Ils  veulent  envahir  et  dépos- 
séder s'ils  peuvent  l'héritière  de  la  maison  de  Bouil- 
lon (0  de  ses  villes  de  Sedan  et  de  Jamets,  et  que  l'ar- 
gent et  les  forces  de  Sa  Majesté  servent  à  ruyner  une 
orpheline.  Cela  ne  seroit  juste.  Mais  ne  sçait-on  pas 
aussi  que  le  duc  de  Guyse  a  traité  avec  le  conseil  de 
l'heritiere  de  Bouillon  pour  luy  donner  le  duc  de 
Ginville  son  fils  pour  mary ,  et  à  ceste  condition  qu'il 
luy  laisseroit  son  exercice  de  la  religion  prétendue  re- 
formée libre  ?  Ne  sçait  on  pas  que  le  pape  Xiste  en 
ayant  esté  adverty ,  a  recognu  par  là  l'intention  sinistre 
des  princes  de  la  ligue? 

Quant  à  la  crainte  qu'ils  ont  que  les  reistres  ne 
viennent  en  Lorraine  prendre  vengeance  des  brusle- 
mens  'qu'ils  ont  fait  en  la  comté  de  Montbelliard,  le 
Roy  leur  a  il  commandé  de  les  faire  ?  Jl  ne  les  y  a  pas 
envoyez.  S'ils  font  des  ennemis  de  gayeté  de  cœur7 
qu'ils  trouvent  Hps  nommoditez  de  s'en  deffendre. 

Pour  la  vente  des  biens  des  huguenots  ;  qui  est  ce- 
luy  qui  ne  sçait  qu'elle  se  faict  et  poursuit  à  toute  ri- 
gueur? mais,  quand  il  a  esté  question  de  vouloir  pro- 
céder à  la  vente  des  biens  immeubles  de  la  maison  de 
Vendosme  appartenant  au  roy  de  Navarre,  n'a  t'on  pas 

(0  L'heritiere  de  la  maison  de  Bouillon  :  Charlotte  de  La  Marck,  dont 
nous  avons  parlé  dans  la  note  de  la  page  34^- 

ouy  dire  à  M.  le  cardinal  de  Bourbon,  en  parlant  au 
Roy  :  «  Il  vous  plaira,  Sire,  qu'on  ne  touche  point  aux 
biens  de  nostre  maison.  »  N'est-ce  pas  à  dire  qu'ils  veu- 
lent ruyner  seulement  le  petit  peuple  huguenot ,  et 
conserver  les  biens  des  grands  qui  leur  appartiennent? 

Que  le  Roy  chasse  d'auprès  de  luj  ceux  qu  il  ayme, 
etquil  leur  oste  les  bien-faicts  quils  ont  receus  de  luj; 
c'est-à-dire  que  le  Pioy  chasse  ceux  qui  luy  sont  obli- 
gez par  ses  bien-faicts  de  le  servir  fidellement,  et  qu'il 
leur  oste  leurs  charges  et  gouvernements  pour  en 
pourvoir  les  princes  de  la  ligue  ;  qu'il  se  prive  de  ce 
qu'il  ayme,  et  chérisse  et  advance  ceux  qui  l'ont  con- 
traint d'entrer  en  une  guerre  qui  est  la  îuyne  de  son 
peuple  et  la  perte  de  son  sang  et  de  sa  noblesse. 

Et  quoy  que  dans  ces  articles  de  Nancy  ils  ne  nom- 
moient  pas  les  noms  de  ceux  qu'ils  vouloient  que  le 
Roy  chassast,  si  fut  il  dèslors  conjecturé  que  c'estoit 
au  duc  d'Espernon  et  au  sieur  de  La  Vallette  son 
frère  à  qui  ils  en  vouloient. 

Le  Roy  est  adverty  de  ceste  assemblée,  il  en  voit  les 
articles,  il  a  advis  que  plusieurs  des  princes  de  la  li- 
gue viennent  à  Soissons,  qu'ils  doivent  se  rendre  à 
Paris  en  bref,  et  le  sommer  d'embrasser  leurs  entre- 
prises; il  avoitsceu  que  les  Seize  avoient  este  si  hardis 
que  de  courir  sus  au  duc  d'Espernon  ainsi  qu'il  passoit 
sur  le  pont  Nostre  Dame,  qu'ils  parloient  plus  haute- 
ment et  mesdisoient  plus  librement  de  Sa  Majesté  qu'ils 
n'avoient  fait  encor  jusqu'à  présent,  et  mesmes  mena- 
çoient  que  dans  bref,  à  l'ayde  des  princes  catholiques, 
ils  chasseroient  bien  tous  les  mignons  de  la  Cour.  Leur 
entreprise  est  fort  particulièrement  descouverte  au  Roy, 
lequel,  ayant  receu  advis  que  le  duc  de  Guyse,  avec  le 

cardinal  de  Guyse,  et  le  prince  de  Ginville  son  fils,  nou- 
vellement revenu  d'Italie ,  estoient  arrivez  à  Soissons, 
envoya  M.  de  Bellievre  vers  luy  pour  luy  dire  qu'il 
ne  vinstpourle  présent  à  Paris,  affin  qu'il  n'eust  occa- 
sion à  l'advenir  de  l'accuser  des  malheurs  que  quel- 
ques factieux  avoient  projette  pour  troubler  sa  cour 
et  son  repos. 

Toutes  les  raisons  de  M.  de  Bellievre  ne  peurent 
retenir  ce  prince  qu'il  ne  se  rendist  dans  Paris  le  9  de 
may,  trois  heures  après  que  M.  de  Bellievre  y  fut  re- 
tourne', où  il  y  arriva  accompagné  de  huict  gentils- 
hommes (T),  mais  deux  jours  après  tout  son  train  et 
plusieurs  gentils-hommes  de  son  party  y  arrivèrent.  Il 
va  droict  trouver  la  Royne  mère,  qui  le  conduit  au 
Roy  :  leurs  paroles  et  leurs  contenances  monstroient 
assez  leurs  desfîances. 

La  faction  des  Seize,  voyant  que  le  duc  de  Guyse 
leur  avoit  tenu  son  serment  de  vivre  et  mourir  pour 
et  avec  eux,  porte  toute  autre  face  qu'elle  n'avoit  fait 
depuis  la  semaine  saincte  de  devant  Pasques,que  le 
Pioy  avoit  envoyé  quérir  aucuns  d'eux,  entr'autres  le 
président  de  Neuilly  qu'il  avoit  menacé  de  faire  pen- 
dre et  tous  ceux  qui  estoient  de  sa  faction,  s'ils  ne  se 

(0  Il  y  arriva  accompagné  de  huict  gentils-  hommes.  Son  entrée  à 
Paris  fut  un  triomphe  :  la  multitude  se  précipita  sur  ses  pas ,  les  femmes 
aux  fenêtres  lui  jetoient  des  fleurs.  On  crioit  de  toutes  parts  :  Vive  Guise! 
Hosanna  fdio  David!  Balzac,  qui  donne  ces  détails,  ajoute  :  «  On  a  vu 
«  des  assemblées  nombreuses  se  rendre  en  un  instant  à  sa  bonne  mine  ; 
«  il  n'y  avoit  point  de  cœur  qui  put  tenir  contre  ce  visage  :  il  persuadoit 
«  avant  que  d'ouvrir  la  bouche.  Le  premier  regard  qu'il  jetoit  sur  ses 
«  ennemis  ôtoit  d'abord  de  leur  esprit  toute  l'aigreur  qu'ils  avoient  ap- 
te portée  contre  lui 5  et  j'ay  ouï  dire  à  un  courtisan  de  ce  temps  que  les 
«  huguenots  estoient  de  la  ligue  quand  ils  regardaient  le  duc  de  Guise.» 

comportaient  en  leur  devoir.  Bref, les  Seize,  asseniez 
de  la  présence  du  duc  de  Guyse,  parlent  à  l'ouvert,  et 
menacent  en  chantant  les  cris  d'allégresse  de  sa  venue. 

Le  Roy  fut  adverty  que  le  duc  de  Guyse  n'estoit 
venu  qu'avec  huict  gentils-hommes,  mais  que  l'arche- 
vesque  de  Lyon  son  confident,  et  tous  les  principaux 
capitaines  de  la  ligue  estoient  venus  sous  omhre  d'a- 
voir quelques  affaires  à  Paris,  et  s'estoient  logez  par 
tous  les  quartiers  de  la  ville.  La  hardiesse  du  duc  de 
Guyse,  qui  y  estoit  aussi  venu  contre  son  commande- 
ment, luy  tenoit  au  cœur;  les  conjurations  des  Seize, 
qui  luy  avoienteste'  descouvertes,  le  rendent  soupçon- 
neux; il  se  resoull  donc  de  faire  sortir  tous  les  gentils- 
hommes de  la  ligue  qui  estoient  venus  de  nouveau  à 
Taris,  et  de  se  rendre  le  plus  fort  pour  chastier  quel- 
ques factieux  des  Seize  ;  mais  voicy  ce  qu'il  en  advint. 

Le  12  may  à  la  pointe  du  jour  le  Roy  fait  entrer  par 
la  porte  Sainct  Honore'  le  régiment  de  ses  gardes  fran. 
çoises  et  celuy  des  Suisses  :  les  Suisses  furent  placez 
au  cimetière  Sainct  Innocent,  à  la  place  de  Grève  et 
au  Marché-Neuf;  les  gardes  françoisesse  rangèrent  sur 
le  Petit  Pont,  sur  le  pont  Sainct  Michel  et  sur  le  pont 
Nostre-Dame.  Le  prevost  des  marchands  et  les  esche- 
vins  de  la  ville  estoient  advertis  de  l'intention  du  Roy; 
il  avoit  envoyé'  mesmes  à  M.  de  Guyse  luy  dire  qu'il 
luy  envoyast  le  nomhre  de  ses  gens  :  mais  les  Seize,  qui 
estoient  en  perpétuelle  deffiance,  se  douterenthien  que 
l'on  en  vouloit  à  eux.  Les  gens  de  guerre  du  Roy  ne 
commençoient  que  d'entrer  dans  la  rue  Sainct  Honoré, 
queCrucé,  procureur  du  Chastelet,  l'un  des  Seize  et 
Fautheur  de  leur  première  esmeute,  appellée  du  de- 
puis l'esmeute  de  Crucé,  en  receut  l'advis;  et  sur  les 

quatre  heures  et  demie  du  matin ,  il  fait  sortir  trois  gar- 
sons  de  sa  maison,  sans  manteau,  lesquels  allèrent  par 
toute  l'Université  crians  :  Alarme!  alarme!  Les  bour- 
geois qui  n'estoient  de  la  faction  des  Seize  leur  de- 
mandoientquec  estoit:  «  C'est  Chastill on,  respondoient- 
ils  ,  avec  ses  huguenots,  qui  est  dans  le  faux-bourg 
Sainct  Germain;  »  et  sans  s'arrester  continuoient  leur 
cry  Alarme!  Alarme  /Tous  ceux  de  ceste  faction  sorti- 
rent incontinent  avec  leurs  armes  ;  chacun  se  rend  au 
corps  de  garde  de  son  quartier,  et  (comme  rapporte 
le  livre  du  Manant  et  du  Maheustre),  suyvant  la  reso- 
lution qu'ils  en  avoient  prise  entr'eux  plus  d'un  an  de- 
vant ,  ils  se  barricadèrent  par  toute  l'Université,  et 
jusques  contre  le  petit  Chastelet  :  et  comme  les  senti- 
nelles d'un  costé  de  la  rué  se  posoient  par  les  gardes 
du  Roy  ,Crucé  mit  des  mousquetaires  de  l'autre.  Aussi 
tost  que  quelques  uns  des  Seize  qui  demeuroient  en  la 
Rue  Neufve  veirent  que  les  Suisses  se  mettoient  dans  le 
Marché  Neuf,  ils  firent  tendre  la  chesne  de  la  rue 
Neufve Nostre  Dame,  la  font  border  de  muids,  et  tous 
ceux  de  leur  faction,  dont  il  y  en  avoit  nombre  en  ces 
quartiers  là,  bordèrent  incontinent  ceste  barricade  de 
mousquets,  et  monstrerent,avec  leur  contenance,  aux 
Suisses  qu'ils  les  feroient  bien  tost  retirer  de  devant  eux. 
Lesmareschaux  de  Biron  etd'Aumont,  et  plusieurs  che- 
valiers des  ordres  du  Roy  arrivèrent  lors,  qui,  voyans 
que  le  peuple  fermoit  ses  boutiques  et  couroit  aux 
armes,  leur  commandoient  de  ne  le  pas  faire,  mons- 
troient  leurs  ordres  au  peuple,  disoient  leur  qualité, 
les  asseuroient  sur  leurs  vies  qu'aucun  tort  ne  leur  seroi  t 
fait,  qu'ils  avoient  charge  du  Roy  de  les  en  asseurer  ; 
mais  les  gentils-hommes  et  capitaines  du  party  du  duc 
38.  23 

de  Guyse,  qui  se  trouvèrent  incontinent  départis,  et 
qui  estoient  logez  par  toutes  les  disaines,  avec  les  plus 
remuans  des  Seize,  disoient  au  peuple  :  «  Ne  croyez  ces 
politiques,  ils  vous  pipent;  ces  gens- d'armes  et  ces 
Suisses  ne  sont  entrez  pour  autre  eiïect  que  pour 
les  mettre  en  garnison  en  vos  maisons,  pour  vous  ren- 
dre misérables,  piller  vos  biens,  et  en  contenter  les 
mignons.  »  La  Cité  et  toute  l'Université  fut  toute  barri- 
cadée sur  les  neuf  heures,  la  ville  ne  le  fut  que  sur  le 
midy;  et  furent  continuées  les  barricades  si  vivement, 
que  les  sentinelles  furent  mises  à  trente  pas  du  Louvre. 
Crucé,  qui  conduisoit  ceux  de  l'Université,  estoit  des 
plus  ardents;  des  paroles  il  vint  aux  effects,  les  siens 
font  retirer  les  gardes  du  Roy,  et  se  saisissent  du  petit 
Chastelet.  En  mesme  temps  que  le  Roy  est  adverty  de 
ce  tumulte ,  il  commande  que  l'on  face  donc  retirer  ses 
gardes  ;  il  n'estoitplus  temps  de  le  dire,  car,  sur  l'occa- 
sion d'un  coup  qui  fut  tiré,  ceux  qui  estoient  dans  la 
Rue  Neufve  et  du  Petit  Chastelet  sortent,  tirent  sur  les 
Suisses  qui  estoient  au  Marché  Neuf,  qui  ne  se  dépen- 
dirent point;  il  en  fut  tué  quelque  vingtaine,  et  vingt- 
cinq  ou  trente  de  blessez.  M.  de  Brissac,  qui  avoit 
charge  du  duc  de  Guyse  de  commander  au  quartier 
de  l'Université,  voyant  qu'ils  crioient  :  Bonne  France! 
bon  catholique  !  aucuns  d'eux  monstrans  leurs  chape- 
lets, fit  cesser  la  tuerie,  et  les  fit  tous  retirer  dans  la 
boucherie  du  Marché  Neuf.  En  mesme  temps  les  gardes 
du  Roy  (0  qui  estoient  sur  les  ponts  furent  chargez  et 
renversez,  aucuns  desarmez,  et  contraints  de  s'enfer- 

(»)  Les  gardes  du  Roy.  Les  rebelles  ne  montrèrent  tant  d'audace 
contre  les  troupes  du  Roi ,  que  parce  qu'ils  savoient  qu'on  leur  avoit  dé- 
fendu de  faire  usage  de  leurs  armes.  (Pasquier,  liv.  xn ,  lettre  4-) 

mer  dans  quelques  maisons;  mais,  sur  le  commande- 
ment de  M.  de  Guyse,  le  sieur  de  Brissac  fit  sortir  et 
conduire  les  Suisses  du  Marche'  Neuf,  où  ils  estoient 
enfermez,  jusques  au  Louvre;  le  capitaine  SainctPaul, 
qui  commandoit  au  quartier  de  la  Cité,  fit  en  mesme 
temps  retirer  les  gardes  du  Roy,  les  armes  bas  et  le 
bonnet  au  poing.  Les  Suisses  qui  estoient  aux  autres 
places  firent  le  mesme.  Cependant  les  Seize  se  saisissent 
de  l'Hostel  de  Ville,  de  la  porte  Sainct  Antoine  et  de 
toutes  les  places  publiques  de  la  ville,  bref  ils  ont  tous 
la  main  à  la  besongne.  Le  lendemain  on  conseille  au 
Roy  de  faire  retirer  tous  les  gens  de  guerre  qu'il  avoit, 
et  que  le  peuple  s'appaiseroit;  il  les  faict  sortir. 

Mais  nonobstant  cela  il  est  adverly  que  les  Seize  ne 
se  contentent,  qu'ils  veulent  passer  plus  outre,  qu'ils 
ne  veulent  demeurer  en  si  beau  chemin  ,  que  tout 
s'arme  de  nouveau,  qu'ils  veulent  avoir  le  Louvre  et  sa 
personne,  que  l'on  assembloit  mesme  dans  le  cloistre  de 
Sainct  Severin  les  jeunes  escoliers,  prestres  et  moynes, 
qui  avoient  tous  les  bords  de  leurs  chapeaux  retrous- 
sez, et  sur  le  troussis  chacun  une  croix  blanche,  armez 
d'espée  et  de  poignard,  et  que  l'on  descendoit  mesmes 
quantité  de  faisseaux  de  picques  d'un  logis  au  carre- 
four Sainct  Severin,  lesquelle  on  leur  devoit  bailler 
pour  venir  droict  au  Louvre. 

Messieurs  du  conseil  remonstrerent  lors  au  Roy 
quelques  exemples  de  la  furie  des  peuples,  lesquelles  il 
vaut  mieux  esviter  qu'attendre  ;  le  conseillent  de  se  re- 
tirer de  Paris,  et  fondèrent  leur  jugement  sur  quatre 
advis  qui  arrivèrent  coup  sur  coup  d'une  résolution 
prise  à  l'hostel  de  Guise  de  se  saisir  et  du  Roy  et 
du  Louvre.  La  Roy  ne  mère  conteste  contr'eux,  leur 

9,3. 

dit  :  «  Hier,  je  ne  cognus  point  aux  paroles  de  M.  de 
Guise  qu'il  eust  d'autre  envie  que  de  se  ranger  à  la 
raison  :  j'y  retourneray  présentement  le  veoir,  et  m'as- 
seure  que  je  luy  feray  appaiser  ce  trouble.  »  Elle  se 
trompa  ;  car  estant  retournée  vers  luy,  l'ayant  prie' 
d'appaiser  ceste  esmotion,  et  qu'il  pouvoit  s'asseurer 
sur  sa  foy  de  venir  trouver  le  Roy,  duquel  elle  luy  fe- 
roit  avoir  tout  le  contentement  qu'il  en  pouvoit  es- 
pérer, il  luy  respondit  fort  froidement  qu'il  n'estoit 
point  cause  de  l'esmotion  du  peuple,  qu'il  ne  l'avoit 
assisté  que  pour  la  nécessité  où  il  s'estoit  trouvé,  et 
que  ses  amys  ne  le  conseilleroient  pour  le  présent 
d'aller  au  Louvre,  foible  et  en  pourpoint,  à  la  mercy 
de  ses  ennemis.  La  Royne  mère  cognut  lors  que  les 
ad  vis  que  Je  Roy  avoit  receus  approchoient  de  la  vé- 
rité. M.  Pinart,  secrétaire  d'Estat,  estoit  avec  elle;  elle 
le  fit  tout  soudain  retourner  en  diligence  vers  Sa  Ma- 
jesté, pour  l'avertir  qu'elle  avoit  recognu  qu'il  y  avoit 
quelque  dessein  extraordinaire  contre  luy. 

Entre  les  cinq  et  six  heures  du  soir  le  Roy  reçoit 
cest  advis  ;  il  sort  de  Paris  à  l'heure  mesme  par  la  Porte 
NeufVe  ;  en  se  bottant  il  a  larme  à  l'œil  :  ceux  qui  es- 
taient avec  luy  le  suyvent,  aucuns  desquels  estoient 
bien  estonnez,  car  tel  conseiller  d'Estat  l'estoit  allé 
trouver  au  Louvre  avec  sa  robbe  longue,  qui  sans 
bottes  montoit  pour  le  suivre  sur  le  premier  cheval 
de  Fescuèïie;  aucuns  le  suyvirent  ainsi  jusques  à  Ram- 
bouillet, d'où  il  partit  incontinent,  et  se  rendit  le  len- 
demain matin  dans  Chartres. 

Ainsi  que  le  Roy  sortoit  par  la  Porte  Neufve,  quel- 
que quarante  harquebusiers  que  l'on  avoit  mis  à  la 
porte  de  Nesle  tirèrent  vifvement  sur  luy  et  sur  ceux 

de  sa  suitte  :  le  menu  peuple,  qui  ne  va  que  comme 
on  le  pousse,  crioit  du  bord  de  l'eau  mille  injures 
contre  le  Roy,  et  mesmes,  comme  ils  virent  que  quel- 
ques uns  passoient  lebarq  desTuilleries,  pensant  qu'il 
fust  dedans,  ils  en  coupèrent  la  corde. 

Si  tost  que  l'advis  fut  venu  au  duc  de  Guise  de  la 
retraicte  du  Roy,  il  vid  bien  qu'il  ne  rendroit  pas  si 
bon  compte  de  Sa  Majesté  qu'il  se  l'estoit  promis;  ij 
s'en  trouve  d'abordade  un  peu  estonné  :  il  void  bien 
que  le  blasme  de  toute  ceste  esmotion  tumberoit  sur 
luy  s'il  n'y  donnoit  ordre.  Ce  qu'il  n'avoit  voulu  faire 
auparavant  pour  toutes  les  prières  de  la  Royne  mère, 
il  fut  contraint  au  bout  d'une  heure  de  le  faire  sans 
estre  prie'.  Il  part  de  son  hostel  avec  le  chevalier  d' Au- 
male  et  plusieurs  gentils-hommes  de  sa  suitte  ;  il  s'a- 
chemine droict  au  Palais;  par  tout  où  il  passe  il  com- 
mande que  l'on  tourne  une  partie  des  barricades,  affin 
que  le  chemin  fust  libre  ;  il  est  promptement  obey  : 
il  envoya  aussi  M.  le  chevalier  d'Aumale  en  faire  au- 
tant sur  tous  les  ponts  ;  ce  que  l'on  fit  incontinent. 

Ainsi  le  due,  arrivé  au  Palais,  alla  droict  au  logis 
de  M.  le  premier  président,  avec  messieurs  d'Espinac, 
archevesque  de  Lyon,  et  Brezé,  evesque  de  Meaux , 
où ,  après  quelques  paroles  touchant  l'esmotion  du 
peuple  et  comme  il  s'estoit  barricadé,  et  comme  le 
Roy  s'estoit  retiré,  il  luy  dit  que  ses  ennemis  qu'il 
avoit  prez  du  Roy  estoient  la  cause  de  tout  ce  trou- 
ble ;  que,  quelque  disgrâce  qu'il  pourroit  avoir  de  Sa 
Majesté,  qu'il  continuëroit  les  services  qu'il  luy  avoit 
faicts  et  à  la  couronne  ;  mesmes  qu'il  alloit  prier  le 
peuple  de  rompre  et  oster  toutes  leurs  barricades, 
affin  que  le  lendemain  matin  Messieurs  de  la  cour  de 

parlement  pussent  se  rendre  librement  au  Palais  pour 
y  continuer  la  justice,  h  la  manutention  de  laquelle  il 
s'empîoyeroit  tousjours.  M.  le  premier  président  ap- 
prouve sa  bonne  intention  (')  pour  la  manutention  de 
la  justice  ;  quelques  discours  se  passèrent  entr'eux  le 
long  de  l'allée  du  jardin  du  Roy,  au  bout  de  laquelle 
M.  de  Guise  sortit  avec  lesdits  sieurs  archevesque  et 
evesque  par  la  petite  porte  de  derrière  qui  est  auprès 
du  Pont  Neuf,  là  où  M.  le  premier  président  print 
congé  d'eux. 

Le  duc  de  Guise  passe  du  Pont  Neuf  vers  les  Augus- 
tins,  et  alla  voir  tous  les  presidens  de  la  grand-chambre 
l'un  après  l'autre  en  leur  logis;  les  prie  de  se  trouver 
au  Palais  le  lendemain,  affin  que  la  justice  se  conti- 
nue; à  tous  il  s'excuse  de  l'esmotion  du  peuple,  accuse 
ses  ennemis  d'en  estre  la  cause  :  bref,  il  est  fort  pi  ez 
de  minuict  quand  il  se  retire  chez  lny,  et  est  si  bien 
obey  des  Seize  et  du  peuple,  que  le  lendemain  matin 
il  sembloit  qu'il  n'y  eust  point  eu  d'esmotion.  La  jus- 
tice alla  au  Palais,  et  la  Royne  mère  envoya  dire  à 
Messieurs  de  la  cour  que,  nonobstant  l'absence  du 
Boy,  qu'ils  continuassent  leurs  charges  et  offices,  et 
qu'elle  esperoit  pacifier  ce  trouble. 

Voylà  donc  la  faction  des  Seize  victorieuse ,  le  Roy 
hors  de  Paris,  les  serviteurs  de  Sa  Majesté  contraints 
de  le  suivre  et  leur  quitter  la  place;  tout  à  un  coup 
ceste  grande  ville  change  de  face  et  perd  ce  lustre  de 

(0  Approuve  sa  bonne  intention.  Le  premier  président,  Achille  de 
ïiarlay,  répondit  tout  autrement  au  duc  de  Guise.  «  Quand  la  majesté 
«  du  prince  est  violée,  lui  dit-il,  le  magistrat  n?a  plus  d'autorité.  Au 
«  reste,  mon  ame  est  à  Dieu,  mon  cœur  est  au  Roy,  et  mon  corps  est 
«  entre  les  mains  des  médians.  ;> 

la  grandeur  royale  qu'elle  avoit,  et  l'authorité  tombe 
entre  les  mains  des  factieux  et  du  populaire.  M.  de 
Guise  est  respecté  et  honoré  par  les  Seize  comme  chef 
de  la  ligue,  et  luy  se  gouverne  par  leur  conseil  :  ils 
se  saisissent  de  la  Bastille,  de  l'Arsenac  et  des  lieux 
forts;  Bussy  Le  Clerc,  simple  procureur  à  la  cour,  est 
mis  capitaine  dans  la  Bastille;  ie  sieur  de  Ferreuze, 
prevost  des  marchands,  est  arresté  prisonnier,  et  trois 
des  quatre  eschevins  trouvent  moyen  de  suyvre  le  Roy; 
un  seul  d'entr'eux  se  trouva  du  costédes  factieux.  Deux 
jours  après  les  Barricades,  les  Seize  se  voyants  en  beau 
chemin,  firent  faire  une  assemblée  générale  du  peuple 
en  l'Hostel  de  Ville,  où  ils  proposèrent  qu'il  falloit  es- 
lire  d'autres  prevost  des  marchands  et  eschevins,  mais 
qu'ils  dévoient  estre  esleus,  selon  la  liberté  ancienne, 
par  la  voix  commune  du  peuple.  On  procedde  à  l'es- 
lection  :  La  Chappelle-Marteau  fut  esleu  pour  prevost 
des  marchands;  Roland,  Compan,  Coteblanche  et  Des- 
prez  pour  eschevins  :  ce  dernier  seul  n'estoit  de  la  fac- 
tion des  Seize,  les  quatre  autres  l'avoient  aydée  à 
bastir;  toutesfois   la   Royne  mère  receut  le  serment 
d'eux,  et  les  eut  pour  aggreables;  mais,  du  consente- 
ment du  duc  de  Guise,  la  première  chose  qu'ils  firent, 
ce  fut  de  changer  les  colonels,  capitaines  et  quarte- 
niers  qui  n'estoient  de  leur  faction,   et  lesquels  ils 
pensoient  estre  serviteurs  du  Roy  :  la  Royne  mère  y 
contredist  fort,  et,  quelque  regret  qu'elle  en  eut,  il 
fallut  qu'elle  l'endurast.  Bref,  l'on  ostales  présidents, 
conseillers  et  officiers  du  Roy  qui  avoient  esté  créés 
colonels  et  capitaines  l'an  i585,  et  y  mit  on  en  leur 
place,  en  quelques  quartiers,  des  bourgeois  de  la  fac- 
tion des  Seize  ;  mais  en  la  pluspai  t  l'on  en  meit  de  si 

indignes  de  ces  charges  honorables, que  le  menu  peu- 
ple mes  me  'es  mesprisoit  et  les  appelloit  capitaines  de 
la  morue,  capitaines  de  l'aloyau,  selon  le mestier  dont 
ils  estoient.  Voylà  donc  les  officiers  de  toute  la  ville 
changez,  mesme  Brigard  fut  mis  par  M.  de  Guise 
pour  occuper  la  place  de  Perrot,  procureur  du  Roy  de 
rilostel  de  la  ville. 

Voylà  les  principaux  des  Seize  tous  establis,  tous 
ont  quelques  charges;  ce  sont  autant  de  petits  gouver- 
neurs en  leurs  quartiers.  Us  voyent  le  parlement  qui 
ne  leur  dit  mot,  et  toutesfois  ils  croyent  qu'il  n'ap- 
prouve nullement  ces  remuements,  mais  ils  n'ose- 
roient  s'en  plaindre,  et  n'oseroient  encore  attaquer  ce 
sénat.  Ils  ne  disent  donc  mot  pour  un  temps,  et  seule- 
ment pratiquent  pour  ceste  fois  que  le  chef  de  la  jus- 
tice qui  se  rend  au  Chastelet  fust  à  la  dévotion  de 
leur  faction ,  pour  ce  que  c'est  le  presidial  où  toutes 
causes  se  jugent  en  première  instance,  et  où  les  con- 
traventions qui  se  font,  et  les  abus  qui  se  commettent 
contre  la  police  de  la  ville,  sont  jugez  par  le  lieutenant 
civil,  qui  est  chef  de  cette  justice.  Trois  doctes  et  no- 
bles personnages  de  la  maison  des   Seguiers  avoient 
exercé  Testât  de  lieutenant  gênerai  et  civil  en  la  pre- 
vosté  et  vicomte  de  Paris,  un  de  ceste  mesme  race 
l'exerçoit  encor,  qui  estoit  le  sieur  d'Autruy  Seguier, 
bon  justicier ,  catholique  et  François  :  les  Seize  l'a- 
voient  faict  sonder,  pour  entrer  en  leur  leur  faction  ;  ils 
le  trouvèrent  ferme  au  service  du  Roy ,  et  ne  peurent 
avoir  nulle  prise  sur  luy.  Aussi  tost  qu'ils  se  veirent 
maistres  de  Paris  ils  le  menacent  et  le  contraignent  de 
se  retirer  avec  le  Roy  :  cependant  La  Bruiere ,  lieute- 
nant particulier,  l'un  des  plus  factieux,  occupa  ce  siège, 

et,  nonobstant  l'accord  qui  fut  faict  entre  le  Roy  et  le 
duc  de  Guise  en  juillet  de  ceste  mesme  année,  il  l'a 
tousjours  occupé  jusques  en  l'an  i5o4,  que  leur  fac- 
tion fut  du  tout  abolie. 

Les  voylà  donc  maistres  de  FHostel  de  Ville,  de  la 
justice  de  la  prevosté  et  vicomte'  de  Paris.  Les  doc- 
teurs et  prédicateurs  de  ceste  faction  se  rendent  aussi 
maistres  de  la  Sorbonne  et  de  l'Université',  et  les  an- 
ciens docteurs  sont  contraints  de  céder  pour  un  temps 
à  la  violence  du  docteur  Boucher,  et  autres  jeunes  doc- 
teurs et  bacheliers. 

Le  Roy  donc  est  à  Chartres ,  et  le  duc  de  Guise  à 
Paris.  Le  17  may  ils  font  publier  tous  deux  leurs 
lettres,  pour  advertir  tout  le  monde  des  occasions  de 
la  journée  des  Barricades.  Dans  celle  du  duc  il  dit  : 

Qu'il  estoit  venu  à  Paris,  accompagné  seulement 
de  huict  gentil-hommes,  pour  se  purger  des  faux  bruits 
que  ses  ennemis  faisoient  courir  contre  son  honneur, 
sçavoir,  qu'il  vouloit  prendre  le  Roy  et  vouloit  sacca- 
ger la  ville  de  Paris;  mais  que  trois  jours  après  qu'il  y 
fut  arrivé,  le  Roy  fit  entrer  douze  enseignes  de  Suisses 
et  huict  des  gardes  françoises,  lesquelles  ainsi  que  l'on 
les  separoit  aux  places  publiques  de  Paris,  Dieu  vou- 
lut qu'il  en  eut  advis,  et  que  ce  mesme  Dieu  excita  le 
peuple  à  courir  unanimement  aux  armes;  et  asseurez 
de  sa  présence,  et  de  l'ordre  qu'il  mit  parmy  eux,  ils 
se  barricadèrent  de  telle  promptitude  ,  qu'en  moins  de 
deux  heures  ils  firent  entendre  aux  troupes  du  Roy 
qu'elles  eussent  à  se  retirer  ;  mais  qu'un  Suisse  ayant 
blessé  un  habitant,  les  habitans  chargèrent  les  Suisses, 
en  tuèrent  douze  ou  quinze  et  en  blessèrent  vingt  ou 
vingt-cinq ,  et  à  l'instant  que  les  gardes  du  Roy  furent 

chargées  et  renversées;  ce  qui  fut  cause  qu'il  marcha 
par  la  ville,  et  d'abordée  délivra  neuf  cents  Suisses 
prisonniers  et  les  gardes  du  Roy  qu'il  fit  reconduire  au 
Louvre.  Qu'en  ceste  journée,  toute  reluisante  de  l'in- 
faillible protection  de  Dieu,  qu'il  alla  par  toutes  les 
rues  jusques  à  deux  heures  après  minuit,  priant,  sup- 
pliant et  menaçant  le  peuple,  si  bien  qu'il  ne  s'en  est 
ensuivy  aucun  meurtre,  massacre  ny  pillerie,  quoy 
que  le  peuple  fust  extrêmement  envenimé,  pour  avoir 
sceu  qu'il  y  avoit  eu  vingt  potences  prestes  avec  quel- 
ques eschaffaux,  et  avoir  veules  exécuteurs  de  justice, 
pour  faire  mourir  cent  ou  six  vingts  personnes.  Qu'ayant 
peu  faire  tout  cela,  dequoy  l'onl'accusoit;  et  l'ayant  au 
contraire  empesché,  qu'il  rendoit  muets  tous  ses  enne- 
mis, lesquels  avoient  tant  fait  qu'ils  avoient  persuadé 
au  Roy  de  s'en  aller  hors  de  Paris  vingt-quatre  heures 
après  qu'il  eust  peu  mille  fois  l'arrester  s'il  eust  voulu  ; 
mais  qu'il  n'y  avoit  jamais  songé.  Qu'après  le  dépar- 
tement de  Sa  Majesté,  il  avoit  receu  entre  ses  mains 
l'Arsenac,  la  Bastille  et  les  lieux  forts,  et  fait  sceller 
les  coffres  des  finances,  pour  rendre  le  tout  entre  les 
mains  de  Sa  Majesté  pacifique,  tel  qu'il  l'esperoît  ren- 
dre par  l'intercession  du  Pape  et  de  tous  les  princes 
chrestiens.  Mais  que  si  le  mal  continiioit,  qu'il  espe- 
roit  avec  les  mesmes  moyens  conserver  ensemble  et  la 
religion  et  les  catholiques ,  et  les  desgager  de  la  persé- 
cution que  leur  preparoient  les  confederez  des  héré- 
tiques auprès  du  Roy.  Voylà  la  substance  de  la  lettre 
avec  laquelle  il  se  justifioit  de  la  journée  des  Barri- 
cades. Mais  il  en  escrivit  aussi  une  particulière  au  Roy, 
dans  laquelle  il  luy  dit  : 

«  Les  ennemis  du  repos  public  et  les  miens,  ne  pou- 

vans  souffrir  ma  présence  auprès  de  vous,  estimans 
<|ue  dans  peu  de  jours  elle  descouvriroit  les  impos- 
tures dont  l'on  usoit  pour  me  rendre  odieux,  et  peu 
à  peu  me  donneroit  place  en  vos  bonnes  grâces,  ont 
mieux  aymé,  par  leurs  conseils  pernicieux,  remettre 
toutes  choses  en  confusion,  et  vostre  Estât  et  vostre 
ville  de  Paris  en  hazard ,  que  d'endurer  que  je  fusse 
auprès  de  vous.  Leur  mauvaise  volonté  s'est  manifes- 
tement recognuë  en  la  resolution  que,  sans  le  sceu  de 
la  Roy  ne  vostre  mère,  et  contre  l'advis  de  vos  plus 
sages  conseillers,  ils  ont  fait  prendre  à  Vostre  Majesté 
de  mettre,  par  une  voye  inusitée,  et  en  un  temps  plein 
de  soupçon  et  de  partialitez,  des  forces  en  vostre  ville 
de  Paris  pour  occuper  les  places  publiques  d'icelle; 
et  la  voix  commune  publie  qu'ils  esperoyent,  après 
s'estre  rendus  maistres,  pouvoir  encores  vous  induire 
à  beaucoup  de  choses,  toutes  aliènes  de  vostre  bon  na- 
turel ,  et  que  j'ayme  mieux  passer  sous  silence.  L'ef- 
froy  de  cela,  Sire,  a  contraint  vos  bons  et  fidelles  su- 
jets de  s'armer,  pour  la  juste  crainte  qu'ils  ont  en  ce 
que  par  ceste  voye  on  ne  voulust  exécuter  ce  dont  on 
les  menaçoit  long  temps  auparavant.  Dieu,  par  sa 
saincte  grâce,  a  contenu  les  choses  en  meilleurs  ter- 
mes qu'on  ne  les  pouvoit  espérer,  et  a  comme  mira- 
culeusement conservé  vostre  ville  d'un  très  périlleux 
hazard;  le  commencement,  la  suitte  et  l'événement  de 
cet  affaire  a  tellement  justifié  mes  intentions,  que  j'es- 
time que  Vostre  Majesté  et  tout  le  monde  cognoist 
assez  clairement  par  là  combien  mes  deportemens  sont 
eslongnez  des  desseins  dont  mes  calomniateurs  m'ont 
voulu  rendre  coulpable.  La  forme  de  laquelle  je  me 
suis  volontaii  émeut  jette  en  vostre  puissance  monstre 

la  confiance  que  j'ay  prins  de  vostre  bonté'  et  de  la 
sincérité  de  ma  conscience.  L'estat  auquel  on  me  trouva 
lorsque  j'eus  les  premiers  advis  de  ceste  entreprinse,  et 
dequoy  vous  peuvent  tesmoigner  plusieurs  de  vos  ser- 
viteurs, fait  assez  cognoistre  que  je  n'avois  ny  doubte 
d'estre  offencé,  ny  volonté  d'entreprendre,  estant  plus 
seuL  et  desarmé  en  ma  maison  que  ne  peut  et  doit 
estre  un  de  ma  qualité.  Le  respect  dont  j'ay  usé ,  me 
contenant  dans  les  simples  bornes  d'une  juste  deffence, 
vous  tesmoigne  assez  que  nulle  occasion  ne  me  peut 
faire  decheoir  du  devoir  d'un  très-humble  subject.  La 
peine  que  j'ay  prinse  pour  contenir  le  peuple  et  em- 
pescher  qu'il  ne  vinst  aux  effects  qu'ameinent  le  plus 
souvent  tels  accidents,  me  descharge  des  calomnies 
que  l'on  m'a  cy  devant  imposées,  que  je  soulois  trou- 
bler vostre  ville  de  Paris.  Le  soucy  que  j'ay  prins  de 
conserver  ceux  mesmes  que  jen'ignorois  point  de  m'a- 
voir  fait  de  mauvais  offices  envers  vous,  à  la  suscita- 
tion  de  mes  ennemis,  fait  veoir  à  chacun  clairement 
que  je  n'ay  jamais  eu  intention  d'attenter  aucune  chose 
contre  vos  serviteurs  et  officiers,  comme  l'on  m'a  faul- 
sement  accusé.  La  façon  dont  je  me  suis  comporté,  et 
envers  vos  Suisses  et  envers  leurs  capitaines  et  sol- 
dats de  vos  gardes,  asseure  assez  que  je  n'ay  jamais 
rien  tant  craint  que  de  vous  desplaire.  Si  Vostre  Ma- 
jesté a  sceu  toutes  ces  particularitez,  comme  j'estime 
que  plusieurs  de  vos  bons  serviteurs  aymans  lerepospu- 
blic,  qui  en  sont  tesmoins,  ne  les  luyaurontpas  celées, 
je  tiens  pour  asseuré  qu'elle  demeure  par  là  esclaircie 
que  je  n'ay  jamais  eu  la  moindre  des  mauvaises  inten- 
tions dont  mes  ennemis,  par  faux  bruits,  m'ont  voulu 
rendre  odieux.  » 

La  fin  de  ceste  lettre  estoit  qu'il  esperoit  se  com- 
porter en  telle  sorte,  que  Sa  Majesté  le  jugeroit  son 
très  fidelle  sujet,  serviteur  et  utille. 

Ces  lettres  ne  furent  si  tost  publiées  et  imprimées, 
que  le  duc  de  Guise  eust  voulu  les  retenir  en  son  ca- 
binet :  le  commissaire  Louchart  fut  employé  pour  en 
soliciter  la  deffence;  il  meine  les  imprimeurs  et  ceux 
qui  les  vendoient  prisonniers.  Il  fut  toutesfois  comme 
contraint  de  les  laisser  vendre,  puis  qu'aussi  bien  il  ne 
retenoit  pas  les  copies  qu'il  avoit  luy-mesme  avec  le 
conseil  des  Seize  envoyées  hors  et  dedans  le  royaume. 
Ces  lettres  furent  bien  examinées  :  il  n'y  eut  mot  qui 
ne  fust  expliqué  par  les  responces  que  l'on  y  fit  (au- 
cunes desquelles  nous  dirons  cy-après),  et  principale- 
ment sur  le  commencement  de  la  lettre  qu'il  escrivoit 
au  Roy,  où  il  y  avoit  :  S  ire,  je  suis  si  mal-heur  eux-,  ce  qui 
fut  jugé  à  un  mauvais  augure  pour  luy. 

Voylà  quelles  estoient  les  lettres  du  duc  de  Guise , 
dans  lesquelles  il  se  voit  qu'il  dit  que  le  Roy  a  creu  des 
conseils  pernicieux,  et  que  si  le  mal  continue  qu'il 
conservera  et  desgagera  les  catholiques  de  la  persécu- 
tion des  confederez  des  hérétiques  :  ces  paroles  sont  un 
peu  trop  hardies  d'un  subject  à  son  roy.  Voyons  main- 
tenant combien  le  Roy  parle  plus  doucement  que  luy. 

«  Nous  estions  en  nostre  ville  de  Paris,  où.  nous  ne 
pensions  à  autre  chose  qu'à  faire  cesser  toutes  sortes  de 
jalousies  et  empeschemens  du  costé  de  Picardie  et  ail- 
leurs, qui  retardoient  nostre  acheminement  en  nostre 
pays  de  Poictou,  pour  y  poursuivre  la  guerre  com- 
mencée contre  les  huguenots,  suivant  nostre  délibéra- 
tion, quand  nostre  cousin  le  duc  de  Guise  y  arriva  a 

nostre  desceu  le  9  de  ce  mois  de  may.  Sa  venue  en 
ceste  sorte  augmenta  tellement  lesdites  deffiances,  que 
nous  nous  trouvasmes  en  bien  grande  peine,  parce  que 
nous  avions  auparavant  esté  adverty  d'infinis  endroits 
qu'il  y  devoit  arriver  de  ceste  façon,  et  qu'il  y  estoit 
attendu  par  aucuns  des  habitans  de  ladite  ville  qui  es- 
taient soupçonnez  d'estre  cause  desdictes  deffiances, 
et  luy  avions  à  ceste  occasion  faict  dire  auparavant 
que  nous  ne  desirions  pas  qu'il  y  vinst  que  nous  n'eus- 
sions composé  les  troubles  de  Picardie,  et  levé  les  oc- 
casions desdites  deffiances.  Toutesfois,  considérant  qu'il 
estoit  venu  seulement  accompagné  de  quatorze  ou 
quinze  chevaux,  nous  ne  voulusmes  pas  laisser  de  le 
veoir,  peur  essayer  de  faire  avec  luy  que  les  causes 
desdictes  deffiances  et  troubles  de  Picardie  fussent  os- 
tez.  A  quoy  voyans  que  nous  n'avancions  gueres,  et 
que  d'ailleurs  nostredite  ville  se  remplissoit  tous  les 
jours  de  gentils-hommes  et  autres  personnes  estrange- 
res  qui  se  rallioient  à  la  suitte  dudit  duc,  que  les  re- 
cherches que  nous  avions  commandé  estre  faictes  par 
la  ville,  par  les  magistrats  et  officiers  d'icelle,  ne  se  fai- 
soient  qu'à  demy,  pour  la  crainte  en  laquelle  ils  es- 
taient, et  aussi  que  les  cœurs  et  volontez  d'aucuns 
desdicts  habitans  s'aigrissoient  et  alteroient  tous  les 
jours  de  plus  en  plus,  avec  les  advertissements  ordi- 
naires qui  nous  redoubloient  journellement  qu'il  de- 
voit esclorre  quelque  grand  trouble  en  ladite  ville, 
nous  prismes  resolution  de  faire  faire  iesdictes  re- 
cherches plus  exactement  par  les  quartiers  d'icelle 
que  les  précédentes,  à  fin  de  recognoistre  au  vray 
Testât  de  la  ville,  et  faire  vuider  lesdits  estrangers  qui 
ne  seroient  advouez  comme  ils  dévoient  estre.  Pour 

ce  faire,  nous  avisâmes  de  renforcer  certains  corps  de 
gardes  des  habitans  et  bourgeois  de  ladite  ville,  que 
nous  avions  ordonné  estre  dressez  en  quatre  ou  cinq 
endroits    d'iceile,   des   compagnies  de  Suisses  et  de 
celles  du  régiment  de  nostre  garde  qui  estoient  logez 
aux  faux-bourgs  d'iceile,  et  de  commander  aussi   à 
aucuns  seigneurs  de  nostre  conseil  et  chevaliers  de 
nostre  ordre  du  Sainct  Esprit  d'aller  par  les  quartiers 
avec  les  quarteniers  et  autres  officiers  de  ladite  ville, 
par  lesquels  on  a  accoustumé  de  faire  faire  lesdites  re- 
cherches, pour  les  authoriser  et  assister  icelles,  comme 
il  s'est  fait  par  plusieurs  fois;  dont  nous  fismes  advertir 
ledit  duc  et  tous  ceux  de  ladite  ville,  à  fin  que  per- 
sonne n'en  prinst  allarme  et  ne  fust  en  doute  de  nostre 
intention  en  cet  endroict  ;  ce  que  du  commencement 
les  habitans  et  bourgeois  de  ladite  ville  firent  conte- 
nance de  recevoir  doucement.  Toutesfois,   quelque 
temps  après  les  choses  s'eschauferent  de  telle  façon 
par  l'induction  d'aucuns  qui  alloient  semant  et  im- 
primant au  cœur  desdits  habitans  que  nous  avions 
faict  entrer  lesdites  forces  pour  establir  des  garnisons 
estrangeres  en  ladite  ville  et  leur  faire  encor  pis  :  de 
sorte  qu'ils  les  eurent  bientost  tellement  animez  et 
irritez  contre  icelles,  que  si  nous  n'eussions  expres- 
sément defFendu  à  ceux  qui   leur  commandoient  de 
n'attenter  aucunes  choses  contre  lesdits  habitans,  et 
d'endurer  et  souffrir  plustost  toutes  les  extremitez  du 
monde  que  de  ce  faire,  nous  croyons  certainement  qu'il 
eust  esté  impossible  d'éviter  un  sac  gênerai  de  ladite 
ville,  avec  une  très-grande  effusion  de  sang.  Quoy 
voyant,  nous  nous  resolusmes  de  ne  faire  exécuter  plus 
avant  lesdites  recherches  commencées,  et  de  faire  re- 

tirer  quant  et  quant  lesdites  forces,  que  nous  n'avions 
faict  entrer  que  pour  ceste  seule  occasion  ;  estant  vray 
semblable  que  si  nous  eussions  eu  autre  volonté,  nous 
l'eussions  tentée  et  peut  estre  exécutée  entièrement , 
selon  nostre  désir,  devant  l'esmotion  desdicts   habi- 
tans,  et  qu'ils  eussent  tendu  les  chaînes  et  dressé  des 
barricades  par  les  rues,  comme  ils  commencèrent  à 
faire  incontinent  après  midy,  et  quasi  en  mesme  temps 
par  toutes  lesdites  rués  de  ladite  ville,  à  ce  instruits 
et  excitez  par  aucuns  gentils-hommes,  capitaines  ou 
autres  estrangers  envoyez  par  ledit  duc  de  Guise,  qui 
se  trouvèrent  en  bien  peu  de  temps  départis  et  rangez 
par  chacune  des  dizaines  pour  cest  efïect,  faisant  re- 
tirer lesdictes  compagnies  suisses  et  françaises.  Il  y 
eut,  à  nostre  très-grand  regret,  quelques  arquebusades 
tirées  et  coups  ruez  par  lesdits  habitans,  qui  portèrent 
principalement  sur  aucuns  desdicts  Suisses  que  nous 
fismes  retirer  et  loger  ce  soir  là  ez  environs  de  nostre 
Louvre,  à  fin  de  voir  ce  que  deviendroit  l'esmotion 
en  laquelle  estoient  lesdits  habitans,  et  fismes  tout  ce 
qu'il  nous  fut  possible  pour  l'amortir,   jusqu'à  faire 
le  lendemain  du  tout  sortir  et  retirer  de  ladite  ville 
lesdictes  compagnies ,  réservé  celles  que  nous  avions 
devant  leur  entrée  posé  en  garde   devant  nostredit 
chasteau  du  Louvre,  nous  ayant  esté  remonstré  que 
cela  contenteroit  et  pacifieroit  grandement  lesdicts 
habitans.  Nous  fismes  aussi  arrester  quelque  reste  de 
compagnies  de  gens  de  pied  du  régiment  de  Picardie 
qui  estoient  toutesfois  encores  à  sept  ou  huict  lieues 
de  ladite  ville,  ensemble  quelques  seigneurs  et  gentils- 
hommes nos  serviteurs  qui   nous  venoient  trouver, 
voyant  que  l'on  en  avoit  donné  ombrage  à  ce  peuple, 

et  que  Ton  se  servoit  de  ceste  couleur  pour  esmouvoir 
davantage  lesdicts  habitans.  Neantmoins,  au  lieu  d'en 
veoir  l'effect  tel  que  nous  attendions  pour  leur  propre 
bien   et  nostre  contentement,  ils  aur oient  continué 
depuis  à  hausser  davantage  lesdictes  barricades,  ren- 
forcer leurs  gardes  jour  et  nuict,  et  les  approcher  de 
nostredit  chasteau  du  Louvre  jusques  contre  les  sen- 
tinelles de  nostre  garde  ordinaire,  et  mesmes  se  se- 
roient  saisis  de  l'Hostel  de  ladite  ville,  ensemble  des 
clefs  de  la  porte  Sainct  Anthoine,  et  autres  portes 
d'icelle.   De  sorte  que  les  choses  seroient  passées  si 
avant  le  treiziesme  de  ce  mois,  qu'il  sembloit  qu'il  n'es- 
toit  plus  au  pouvoir  de  personne  d'empescher  l'effect 
d'une  plus  grande  esmotion,  jusques  au  devant  de  nos- 
tredit chasteau.  Quoy  voyant,  et  ne  voulant  employer 
nosdictes  forces    contre    lesdits  habitans,  pour  nous 
avoir  tous  jours  esté  la  conservation  de  ladite  ville  et  des 
bons  bourgeois  d'icelle  aussi  chère  et  recommandée 
que  celle  de  nostre  propre  vie,  ainsi  qu'ils  ont  esprouvé 
en  toutes  occasions,  et  très-notoires  à  un  chacun,  nous 
nous  resolusmes  d'en  partir  ledit  jour,  et  plustost  nous 
absenter  et  esloigner  de  la  chose  du  monde  que  nous 
aymions  autant,  comme  nous  desirons  faire  encor,  que 
de  la  veoir  courir  plus  grand  hasard,  et  en  recevoir 
aussi  plus  de  desplaisir-,  ayant  supplié  la  Roy  ne  nostre 
très-honorée  dame  et  mère  d'y  demeurer  pour  veoir 
si  par  sa  prudence  et  authorité  elle  pourra  faire  en 
nostre  absence  assoupir  J?edict  tumulte ,  ce  qu'elle  n'a 
peu  faire  en  nostre  présence,  quelque  peine  qu'elle  y 
ait  employée.  Et  nous  en  sommes  venus  en  ceste  ville 
de  Chartres,  d'où  nous  avons  bien  voulu  incontinent 
vous  faire  la  présente,  pour  vous  prier  de  mettre  en 
38.  24 


3^0  INTRODUCTION. 

considération  la  conséquence  de  ce  fait,  combien  il 
apportera  de  préjudice  et  de  desadvantage  à  la  cause 
publique,  et  principalement  à  nostre  saincte  religion 
catholique,  apostolique  et  romaine,  s'il  passe  plus 
avant,  puis  que  ceux  qui  avoient  accoustumé  de  com- 
battre ensemble  pour  la  propagation  d'icelle  seront 
par  cest  accident,  s'il  n'est  reparé,  des-unis  et  con- 
traints de  tourner  leurs  armes  les  uns  contre  les  au- 
tres. Aquoy  nous  vous  prions  de  croire  que  nous  fe- 
rons de  nostre  costé  tout  ce  qu'il  nous  sera  possible 
pour  n'y  tomber,  tant  a  de  puissance  sur  nous  le  zèle 
que  nous  portons  à  nostredite  religion,  que  nous  avons 
fait  paroistre  jusques  à  présent.  Et  vous  prions  et  exhor- 
tons, tant  qu'il  nous  est  possible,  de  faire  prier  Dieu 
en  vos  églises  pour  ceste  réunion,  et  que  l'obéissance 
qui  nous  est  deuë  nous  soit  conservée  comme  il  ap- 
partient, et  ne  permettre  que  les  habitans  de  nostre 
ville,  etc.,  se  desvoyent  du  droict  chemin  d'icelle r 
mais  les  admonester  et  confirmer  à  demeurer  fermes 
et  constans  en  leurs  loyautez  envers  leur  roy,  en 
union  et  concorde  tous  ensemble,  pour  se  maintenir 
et  conserver  sous  nostre  obeyssance,  et  ne  tomber  aux 
inconveniens  qui  leur  sont  préparez  s'ils  tiennent  autre 
chemin.  Et  outre  que  vous  ferez  chose  digne  de  vostre 
prudence,  fidélité  et  devoir,  qui -servira  d'exemple  à 
tous  nos  subjects,  nous  vous  en  sçaurons  gré,  et  le  re- 
cognoistrons  à  jamais  envers  vous  et  lesvostres.  Donné 
à  Chartres  le  dix-septiesme  jour  de  may  1587.  » 

Les  jugements  furent  divers  que  l'on  fit  lors,  tant  sur 
les  lettres  du  Roy  que  sur  celles  du  duc  de  Guise. Celles 
du  duc  furent  trouvées  plus  hardies,  comme  nous  avons 

dit,  lesquelles  il  finissoit,  comme  par  menace,  q uesile 
mal  continuoit  quil  conserveroit  et  desgageroit  ceux 
de  sonparty.  Celles  du  Roy  au  contraire  furent  jugées 
tenir  trop  de  la  douceur  et  comme  tendantes  à  crainte 
et  timidité  ,  car  il  exliortoit  seulement  ses  subjects  de 
prier  Dieu  quil  reunist  le  duc  de  Guise  et  les  Pari- 
siens sous  Vobejssance  qui  luy  estoit  deue,  afin  que  les 
catholiques  ne  fussent  des-unis  et  contraints  détourner 
leurs  armes  les  uns  contre  les  autres.  Voylà  pourquoy 
le  duc  de  Guise  et  le'conseil  des  Seize  (  qui  usurperont 
d'oresnavant  et  prendront  le  nom  de  Messieurs  de  la 
ville  de  Paris)  envoyèrent  des  députez  à  Chartres  ainsi 
que  nous  dirons  cy-après.  Mais  que  nous  ayons  dit 
quelques  traits  qu'ont  remarqué  [plu sieurs  beaux  es- 
prits sur  les  lettres  du  Roy  et  du  duc  de  Guise. 

Le  Roy  dit  que  quand  le  duc  de  Guise  arriva  à  son 
desceu,  quil  ne  pensoit  qu  à  faire  cesser  toutes  sortes 
de  jalousies  et  empeschemens  du  cosié  de  Picardie. 
Or  tous  ceux  qui  ont  escrit  sur  ce  subject  disent  que 
la  cause  des  jalousies  et  desfiances  estoit  que  le  duc 
d'Aumalle  ayant  désiré  estre  gouverneur'cle  la  Picardie, 
dez  le  commencement  de  Fan  i585  il  avoit  saisi  Rue, 
laquelle  place  luy  fut  laissée  pour  son  asseurance  par 
l'accord  de  Nemours  faict  en  juillet  audit  an,  entre  le 
Roy  et  les  princes  de  la  ligue ,  qui ,  ne  pouvans  se  con- 
tenir en  leur  devoir  comme  ils  avoient  promis  et  juré 
au  Roy,  s'emparèrent  de  plusieurs  places  et  continuè- 
rent tousjours  leur  ligue  et  leurs  prétentions.  Le  duc 
d'Aumalle  surprint  Dourlens  en  i586  ,  et  Pont-dormy 
au  commencement  de  l'an  i58*7  ;  du  depuis  il  continua 
de  pratiquer  le  plus  qu'il  put  de  gouverneurs  qui  es- 
îoient  dans  les  places  de  la  province  de  Picardie  ,  en» 

H- 

tr'autres  il  gaigna  ceux  de  Monstr'œil ,  Han,  Abbeville, 
Peronne,  Roye  et  Montdidier  :  ce  que  luy  ayant  suc- 
cédé ,  il  jetta  ses  desseins  sur  le  Boulenois,  qui  est  un 
petit  pays  sur  le  bord  de  la  mer ,  tirant ,  au  bout  de  la 
Picardie,vers  le  septentrion,  dont  estoit  lieutenant  pour 
le  Roy  M.  le  duc  d'Espernon ,  qui  avoit  mis  dans  Bo- 
logne le  capitaine  Bernet  ;  en  fin  toutes  les  entreprises 
du  duc  d'Aumalle  sur  Bologne  ayant  este  descouvertes, 
il  se  résolut  à  la  forcer;  mais  il  avoit  trop  peu  de  gens 
pour  ce  faire.  Après  avoir  ruy né  le  plat-pays,  il  logea 
ses  troupes  comme  par  garnisons  aux  environs  de  Bou- 
logne ,  et  nonobstant  tous  les  mandemens  que  le  Boy 
luy  envoya  de  les  retirer ,  il  n'en  voulut  rien  faire. 
Après  la  mort  de  feu  M.  le  prince  de  Condé,  qui  estoit 
gouverneur  de  Picardie,  et  lequel  mourut  le  5  mars 
an  présent  à  Sainct  Jean  d'Angely ,  M.  le  duc  de  Ne- 
vers  avoit  estépoui  veude  ce  gouvernement.  Le  Boy  l'y 
vouloit  envoyer  pour  pacifier  tous  lesremuemens  faicts 
par  le  duc  d'Aumalle  :  c'est  ce  que  veut  dire  Sa  Majesté 
par  ces  mots  :  Nous  ne  pensions  à  autre  chose  qu  a  faire 
cesser  toutes  sortes  de  jalousies  et  empeschements  du 
costé  de  Picardie.  Le  duc  de  Guise  dans  sa  lettre  s'en 
veut  excuser  en  disant  :  Nous  allons  rendre  le  Roy  con- 
tent des  garnisons  de  Picardie.  Mais  qu'avoient  affaire, 
disoient-ils ,  ny  le  duc  d'Aumalle  ny  le  duc  de  Guise 
de  troubler  ceste  province  de  Picardie ,  veu  qu'il  n'y 
avoit  point  de  huguenots,  ny  que  jamais  aucun  de  leur 
maison  n'en  avoit  esté  gouverneur  et  n'y  avoient  eu 
aucun  droict?  Pource,  disoient  les  ennemis  de  la  ligue, 
que  tout  leur  estoit  loisible,  puis  qu'ils  vouloient  régner. 
Mais  ,  disoient-ils  encor,  puis  que  M.  de  Bellievre 
fut  à  Soissons  dire  au  duc  de  Guise  que  le  Roy  ne 

vouloit  qu'il  vinst  à  Paris  pour  ceste  fois  ,  pourquoy 
ri obeyssoit-il  au  commandement  de  Sa  Majesté  ?  Il  ne 
pouvoit,  pource  que  les  Seize  luy  avoient  mandé  qu'ils 
estoient  tous  perdus  s'il  ne  venoit  en  diligence  :  plu- 
sieurs d'entr'eux  en  le  saluant  luy  dirent:  Bon  prince,, 
nous  estions  perdus  si  vous  ne  fussiez  venu-,  car,  leurs 
conjurations  descouvertes  et  les  calomnies  que  publi- 
quement ils  disoient  du  Roy  nepouvans  estre  plus  tolé- 
rées, l'on  avoit  résolu  d'en  faire  justice.  Or  il  a  voit  juré  de 
vivre  et  mourir  avec  eux  (ce  qui  estoit  le  premier  ser- 
mentde  la  ligue)  ;  à  quoy  il  ne  voulut  faillir  de  les  se- 
courir de  sa  présence,  et  pour  exécuter  quand  et  quand 
ce  qui  avoit  esté  résolu  en  l'assemblée  de  Nancy.  Et  quoy 
qu'il  fust  bien  asseuré  de  toute  la  faction  des  Seize,  si 
est-ce  que,  quand  il  fut  arrivé  à  Paris  et  que  la  Royne 
mère  le  mena  au  Louvre  pour  saluer  le  Roy,  qu'il  luy 
dit,  dez  qu'il  le  vid:  «Mon  cousin,  pourquoy  estes  vous 
venu?»  Il  respondit  tout  tremblant:  «  Sire,  me  voicy 
pour  respondre  aux  calomnies  qu'on  a  dressé  contre 
moy  pour  me  faire  odieux  à  Vostre  Majesté.  »  Lors 
le  Roy  luy  répliqua  :  «  Ne  vous  avois-je  pas  expressé- 
ment mandé  de  ne  venir  pas  en  ceste  saison  si  pleine 
de  deffiances,  et  d'attendre  encor  un  peu?  »  Le  duc  ne 
sçait  que  dire  ,  sinon:  «  Sire,  l'on  ne  m'a  pas  repré- 
senté vostre  intention  en  telle  sorte  que  ma  venue  vous 
fust  désagréable.»  M.  de  Bellievre,  qui  estoit  là  présent, 
commença,  par  le  commandement  du  Roy,  à  dire  au 
duc  ce  qu'il  luy  avoit  dit  à  Soissons;  mais  la  Royne 
mère,  tirant  le  Roy  à  part,  empescha  que  M.  de  Bel- 
lievre ne  continuast  de  dire  comme  il  avoit  accomply 
le  commandement  de  Sa  Majesté.  Plusieurs  grands- 
personnages  ont  remarqué  que  le  Roy  fit  lors  une  très- 

grande  faute,  car,  veu  que  le  duc  estoit  venu  contre 
son  commandement,  il  le  devoit,  disoient-ils,  faire 
sortir  à  l'heure  mesme  de  Paris ,  ou  bien  l'arrester 
prisonnier,  et  puis  qu'il  estoit  bien  adverty  qu'il  y 
devoit  arriver  de  ceste  façon  ,  il  se  devoit  préparer 
pour  luy  faire  cognoistre  qu'il  estoit  roy,  et  qu'il  le 
feroit  obeyr  comme  son  subject. 

Le  Roy  dit  dans  sa  lettre  qu'il  vouloit  faire  une  re- 
cherche exacte  pour  faire  vuider  les  estrangers  qui 
estoient  dans  Paris  lesquels  ne  seroient  advouez  ;  c'est 
à  dire  les  gentils-hommes  et  autres  gens  de  guerre  qui 
estoient  entrez  dans  Paris  et  se  rallioient  à  la  suitte 
du  duc  de  Guise.  Quoy  !  douze  enseignes  de  Suisses  et 
huict  compagnies  françoises  pouvoient  ils  faire  cela? 
non  pas  deux  fois  autant.  Qu'une  faction  des  Seize,  la- 
quelle, depuisdeux  ans  et  demy,  l'on  avoit  laissé  croistre 
d'un  si  grand  nombre  de  factieux,  et  enduré  d'eux  une 
infinité  d'insolences,  assistée  de  noblesse  et  d'un  grand 
chef  de  guerre,  tel  que  le  duc  de  Guise,  ayans  des- 
couvert que  c'estoit  à  eux  qu'on  en  vouloit ,  se  fussent 
ils  tous  allez  cacher  dans  leurs  caves?  il  n'y  avoit  point 
d'apparence  de  le  croire.  Et  la  response  est  prompte 
à  ceux  qui  disent  que  M.  le  duc  de  Mayenne,  l'an  i5o,i, 
n'ayant  au  plus  que  cinq  cents  chevaux  dans  Paris,  les 
avoit  bien  empeschez  de  se  bouger,  et  mesmes  qu'il  en 
avoit  fait  pendre  quatre  des  plus  factieux  :  ouy  ;  mais 
les  Seize  alors  n'avoient  plus  de  chef,  plus  de  noblesse, 
ils  estoient  divisez  entr'eux,  et  la  noblesse  et  le  chef  de 
la  ligue  estoient  contr'eux.  Au  contraire ,  à  la  journée 
des  Barricades  ils  avoient  un  chef,  ils  avoient  Ja  no- 
blesse de  la  ligue  ,  et  estoient  tous  d'un  accord.  Aussi 
ceux  qui  conseillèrent  le  P\oy  et  entreprindrent  ceste 

recherche,  en  la  faisant  ils  dévoient  estre,  comme  l'on 
dit,  garnis  de  fil  et  d'esguille,  tant  pour  exécuter  leur 
entreprise  que  pour  résister  à  toutes  les  occasions  qui 
y  pouvoient  survenir. 

Un  capitaine,  très-habille  homme,  alla  dire  au  Roy 
qu'avec  cinq  cents  hommes  et  deux  pièces  de  canon, 
qu'il  vouloit  perdre  la  vie  s'il  ne  rompoit  toutes  les 
barricades.  Un  qui  estoit  là  luy  respondit  :  «  Ouy,  s'il  y 
avoit  moyen  de  tirer  du  canon  de  l'Arsenac;  mais  qui 
entreprendra  maintenant  de  l'aller  quérir,  puis  que 
toutes  les  rues  sont  barricade'es?  »  Au  contraire  les  Seize 
avoient  pourveu  et  preveu  à  toutes  les  occasions  qui 
leur  pouvoient  advenir;  ils  s'estoient  résolus  plus  d'un 
an  devant  à  se  barricader,  sans  que  le  Roy  en  eust 
jamais  rien  descouvert;  ils  avoient faict  mettre,  en  deux 
maisons  proches  des  advenues  des  ponts,  quantité  de 
picques  et  quelques  petites  pièces  montées  sur  roues 
portant  gros  comme  un  esteuf,  dont  ils  garnirent  leurs 
premières  barricades,  et  par  ce  moyen  se  rendirent 
incontinent  en  estât  de  forcer  et  non  pas  d' estre  forcez. 

Mais  Ton  disoit  :  «  Le  Roy  n'avoit  fait  entrer  les 
Suisses  et  ses  gardes  françoises  que  pour  renforcer  les 
corps  de  garde  des  habitans  et  bourgeois ,  affin  qu'ils 
fussent  plus  forts  pour  faire  faire  la  recherche  qui  se 
devoit  faire  par  les  quarteniers  et  officiers  de  la  ville; 
et  encor  le  prevost  des  marchans,  les  eschevins,  les 
colonels  et  capitaines  qui  estoient  tous  officiers  de  son 
parlement  et  de  sa  chambres  des  comptes,  en  estoient 
advertis  ;  il  y  avoit  les  deux  tiers  des  habitans  et  bour- 
geois qui  n'estoient  de  la  faction  des  Seize  :  tous  ces 
gens  estoient  plus  que  suffisants  pour  empescher  le  duc 
de  Guise,  tous  les  siens  et  tous  les  factieux.  »  Il  est 

vray,  mais  il  en  arriva  des  effects  tout  au  contraire  de 
ce  que  l'on  s'estoit  proposé. 

Les  capitaines  et  colonels  qui  commandoient  aux 
corps  de  gardes  des  habitans  que  l'on  avoit  mis  dez  le 
soir  à   l'advenue  de   tous  les  ponts  et   en  quelques 
places    par   le   commandement   du  Roy,    ne    dirent 
jamais  à  pas  un  bourgeois  à  quel  dessein  ces  corps  de 
garde  se  faisoient,  ny  pour  quelle  occasion  :  l'on  les 
tint  tout  du  long  de  la  nuict  en  des  quartiers  à  l' oppo- 
site des  leurs  (car  il  faut  noter  qu'à  Paris  chacun  fait 
la  garde  en  son  quartier),  sans  les  advertir  qu'il  y  eust 
aucune  entreprise  contre  l'authorité  du  Roy;  bref,  il  n'y 
eut  jamais  rien  de  si  mol,  rien  de  si  mal  conduit  que 
ces  corps  de  garde.  Au  contraire,  auparavant  et  depuis 
la  venue  du  duc  de  Guise,  les  Seize  avoient  esté  tous- 
jours  au  guet,  le  menu  peuple  d'entr'eux  avoit  inten- 
tion d'un  pillage ,  et  les  chefs ,  de  peur  d'estre  chastiez 
de  leurs  conjurations  ,  s'entendoient  tous;  durant  ceste 
nuict  ils  avoient  pris  des  sentinelles  de  tous  ces  corps 
de  garde,  s'estoient  fait  bailler  le  mot.  La  Rue,  tailleur 
d'habits,  suivy  d'une  dizaine  de  factieux,  sort  sur  les 
trois  heures  du  matin  de  sa  maison,  va  au  corps  de 
garde  du  pont  Sainct  Michel  :  quelques  vieux  officiers 
du  Roy  y  avoient  passé  la  nuict  :  à  la  seule  morgue- 
mutine  qu'il  leur  fit ,  les  menaçant  de  les  tailler  tous 
en  pièces  s'ils  ne  se  retiroient,  capitaines  et  habitans 
retournèrent  chacun  en   leur  quartier;    si  bien  que 
quand  les  gardes  du  Roy  y  arrivèrent ,  il  n'y  avoit  per- 
sonne ;  si  les  autres  corps  de  garde  en  firent  autant,  il 
n'en  faut  pas  douter.  Le  Roy  aussi  alors  ny  du  depuis 
n'osa  nommer  que  le  duc  de  Guise  fust  son  ennemy , 
sinon  qu'après  qu'il  l'eust  fait  mourir;  comment  eust  il 

voulu  donc  que  ses  serviteurs  l'eussent  deviné,  veu 
qu'ils  le  voy oient  tous  les  jours  parler  à  luy.  L'on 
voyoit  bien  que  le  duc  de  Guise  entreprenoit  plus 
qu'un  subjet  ne  devoit  sur  l'authorilé  de  son  prince  ;  à 
qui  estoit  ce  à  le  dire  qu'au  Roy  et  à  ses  officiers?  En 
telles  actions  que  celles  là ,  et  quand  les  princes  veu- 
lent ruyner  une  faction  formée  dans  leur  Estât,  leurs 
officiers  doivent  hardiment  s'opposer,  dire  la  volonté 
du  prince  au  peuple,  parler  à  l'ouvert  contre  les  fac- 
tieux j  le  prince  doit  aussi  de  son  costé  se  monstrer  à 
son  peuple  comme  un  soleil,  affin  de  dissiper  par  sa 
présence  tous  les  brouillons  qui  veulent  empescher 
qu'il  ne  luyse  et  troublent  sa  puissance.  Les  bons 
sujects  n'aprouvent  en  leur  ame  le  tort  que  l'on  veut 
faire  à  leur  prince,  mais  ils  ne  le  peuvent  pas  deviner , 
il  le  leur  faut  dire.  Le  Roy  n'osa  dire  à  qui  il  en  vou- 
loit,  et  les  factieux  nommèrent  si  librement  qu'il  estoit 
leur  ennemy,  que  toute  la  racaille,  tout  le  menu  peu- 
ple, qui  les  voyoit  seuls  en  armes,  se  jetterent  de  leur 
costé,  et  les  estimèrent  (par  les  faulses  persuasions  qu'ils 
leur  donnèrent  que  le  Roy  leur  vouloit  mettre  des  gar- 
nisons dans  Paris)  les  autheurs  de  leur  liberté;  et 
mesmes  ceux  qui  avoient  du  jugement  pour  discerner 
à  quoy  toutes  -ces  choses  tendoient,  de  peur  d'estre 
pillez,  ce  qui  advient  d'ordinaire  en  tels  accidents,  se 
jetterent  du  costé  des  factieux,  et  tel  fit  bien  du  bon 
serviteur  en  la  barricade  de  son  quartier,  qui  trois 
jours  après  chercha  le  chemin  pour  trouver  et  suivre 
le  Roy. 

Quand  aux  lettres  du  duc  de  Guise,  dans  lesquelles 
il  dict  quil  estoit  venu  pour  se  purger  des  faux 
bruits  que  ses  ennemis  faùoient  courir  contre  son  hon- 

neur,  celuy  qui  a  faict  le  discours  libre  sur  Testât  de 
France  (0  y  respond  en  ces  termes  : 

«  On  t'accusoit  d'avoir  mutiné  le  peuple  de  quel- 
ques villes  de  ce  royaume  contre  les  gouverneurs  que 
le  Roy  vouloit  y  establir  :  tu  as  effacé  ce  bruit  en  mu- 
tinant celuy  de  Paris  contre  le  Roy  mesme.  On  te  blas- 
moit  d'avoir  à  Chaalons,  à  Reims,  à  Soissons,  et  par 
tout  où  tu  mets  le  pied,  saisi  ses  deniers  :  tu  t'en  es 
purgé  en  prenant  ceux  de  son  espargne  dans  sa  ville 
capitale.  On  te  soupçonnoit  d'avoir  des  entreprises 
contre  l'Estat,  et  d'aspirer  à  la  couronne,  et  pour  cest 
effet  de  t'estre  desjà  emparé  de  quelques  bonnes  villes 
tenues  par  toy  ou  par  tes  partisans,  ausquelles  le  Roy 
n'est  point  obey  :  tu  as  faict  evanouyr  ce  faux  bruit 
en  venant  toy-mesme  te  rendre  le  maistre  de  Paris ,  et 
en  chassant  le  Roy  après  avoir  forcé ,  tué  et  desarmé 
les  gardes,  et  faict  prendre  les  armes  à  la  populace 
contre  luy.  Tu  te  vantes  encore  dans  ta  lettre  que  Von 
avoit  persuadé  au  Roy  de  s'en  aller  vingt  quatre 
heures  après  que  tu  eusses  peu  mille  fois  Varrester  si 
tu  eusses  voulu.  Retenir  un  roy  de  France,  c'est  une 
entreprinse  bien  hazardeuze  en  un  Estât  paisible  et  un 
royaume  tranquille  ;  ceste  seulle  parole  t'eust  cousté 
la  teste  (2).  » 

(0  Le  discours  libre  sur  V  estât  de  France.  Cet  ouvrage,  très -re- 
marquable, est  intitulé  :  Excellent  et  libre  discours  sur  V estât  présent 
de  la  France.  Il  a  55  pages  in-12,  et  fait  partie  du  troisième  volume 
des  Mémoires  de  la  Ligue. 

00  Ceste  seule  parole  t'eust  cousté  la  teste.  Dans  ce  discours,  qui  est 
écrit  avec  une  pureté  et  une  précision  peu  communes  à  cette  époque , 
Fauteur  parle  ainsi  des  dispositions  du  peuple  à  l'égard  de  Henri  m  : 
«  Ceux  là  perdent  le  cœur,  voyans  que  luy  mesme  Ta  perdu;  ceux  là 
«  n'osent  pas  s'affermir  auprès  de  lui ,  voyans  que  lui  mesme  bransle  > 

Ce  fut  aussi  pour  ceste  libre  parole,  d'avoir  peu  re- 
tenir le  Roy,  que  le  duc  de  Guise  eust  voulu  estre  à 
rescrire  ceste  lettre.  Chacun  sçait  aussi  que  jusques 
alors  que  le  Roy  s'en  alla  il  n'avoit  pas  songe',  ny  tous 
les  Seize,  qu'à  se  mettre  sur  la  deffensive;  mais  si  le 
Roy  fust  demeure'  encor  une  heure,  les  préparatifs 
qu'ils  faisoient  pour  assaillir  donnoient  à  juger  qu'ils 
eussent  peu  faire  un  grand  effort. 

Retournons  au  fil  de  nostre  histoire.  Si  tost  que  le 
duc  de  Guise  eut  donné  advis  à  tous  les  gouverneurs 
des  villes  qui  estoient  de  son  party  de  ce  qui  s'estoit 
passe'  à  Paris ,  ils  chassèrent  tous  ceux  qu'ils  pensoïent 
estre  serviteurs  du  Roy,  lesquels  ils  surnommoient  Po- 
litiques, et  mesmes  en  prinrent  plusieurs  prisonniers 
à  Orléans,  à  Rourges,  à  Amiens,  à  Abbeville,  et  par 
tout  où  la  ligue  commandoit. 

Suyvant  le  mandement  du  duc  de  Guise,  le  sieur  de 
Rosne,  qu'il  avoit  laissé  autour  de  Sedan,  s'en  vint  le 
trouver  avec  les  troupes  qu'il  luy  avoit  laissées;  et  le 
duc  quittant  dez  lors  tous  ses  desseins  de  pouvoir  avoir 

«  et  n'osent  s'attacher  à  bon  escient  à  ceux  qui  lui  font  la  guerre,  voyans 
«  que  lui  mesme  l'endure  et  à  peine  s'en  ose  plaindre.  De  ceste  façon , 
«  tout  son  conseil,  toutes  ses  villes,  tous  ses  sujets  sont  partiaux,  et  crois 
«  certes  que  de  tant  qu'il  y  en  a  qui  s'approchent  de  sa  personne,  il 
«  n'en  void  pas  un,  excepté  un  ou  deux  de  ses  créatures,  en  qui  il 
«  puisse  assurément  se  fier,  qui  n'ait  point  de  dessein  particulier  autre 
«  que  le  sien ,  qui  n'ait  part  avec  les  uns  ou  les  autres  de  ses  ennemis. 
«  Car,  depuis  qu'un  roy  fait  cognoistre  qu'il  craint  quelqu'un  dans  son 
«  royaume ,  qu'il  y  a  quelqu'un  qui  peut  estre  plus  grand  que  luy,  il  n'a 
«  plus  de  majesté,  il  n'est  plus  rien,  tout  le  monde  court  à  cestuy  là. 
«  Si  nous  ne  pouvons  estre  libres ,  à  tout  le  moins  nous  ne  voulons  avoir 
«  qu'un  maistre.  Si  ce  maistre  là  a  un  autre  maistre  par  dessus  luy,  in- 
«  continent  nous  laissons  le  premier  pour  courir  au  dernier.  C'est  le 
«  naturel  de  l'homme.  »  (  Page.  7  )  •> 

Sedan  par  force  ou  par  alliance  de  mariage,  il  les 
laissa  au  duc  de  Lorraine  et  aux  siens,  ainsi  que  nous 
dirons  cy  après.  L'occasion  de  cela  fut  que  le  Pape 
manda  un  bref  au  duc  de  Guise  à  ce  qu'il  n'eust  à 
poursuivre  nulle  alliance  des  siens  avec  l'heritiere  de 
Bouillon,  et  qu'il  eust  à  se  comporter  avec  fidélité 
envers  le  Roy  son  souverain  seigneur.  Du  depuis  le 
duc  fit  proposer  le  mariage  de  son  fils  le  prince  de  Gin- 
ville  avec  une  des  niepces  de  Sa  Saincteté,  ce  qui  tou- 
tesfbis  n'est  venu  à  effect. 

Le  duc  de  Guise  donc  assembloit  des  forces  à  Paris, 
tous  ses  amis  l'y  venoient  trouver.  M.  d'Antragues, 
gouverneur  d'Orléans,  et  M.  de  La  Chastre,  gouver- 
neur de  Berry,  avec  leurs  amis,  se  rendirent  aussi  au- 
près de  luy.  Cependant  le  Roy  est  à  Chartres.  M.  d'Es- 
pernon  l'estoit  venu  trouver  au  retour  du  voyage  de 
Normandie,  où  il  avoit  esté  prendre  possession  de  ce 
gouvernement;  mais  comme  le  Roy  vid  que  le  duc  de 
Guise  et  les  Seize  ne  prenoient  leur  plus  grand  pré- 
texte que  sur  l'amitié  et  sur  les  biens-faicts  qu'il  avoit 
faicts  au  duc  d'Espernon,  il  luy  commanda  de  se  re- 
tirer en  Angoumois  et  en  Xaintonge. 

Il  luy  fit  expédier  les  lettres  pour  commander  en  ces 
provinces  là,  et  à  l'instant  il  partit  pour  s'y  en  aller, 
après  qu'il  eut  cédé  et  quitté  celles  de  gouverneur  de 
Normandie,  dont  à  l'heure  mesme  le  Roy  en  fit  pour- 
voir M.  le  duc  de  Montpensier  qui  l'estoit  venu  trou- 
ver; comme  aussi  incontinent  se  rendirent  auprès  de 
luy  tous  les  officiers  de  la  couronne,  tous  les  seigneurs 
de  qualité,  et  ses  forces  se  trouvèrent  incontinent 
bastantes  pour  faire  ranger  les  plus  remuans  en  leur 
devoir;  mais  la  Roy  ne  mère  l'asseura  qu'elle  partoitde 

Paris  pour  l'aller  voir,  qu'elle  esperoit  que  tout  se  pa- 
cifieroit,  et  qu'elle  devoit  aussi  amener  quant  et  elle  les 
députez  de  la  ville  de  Paris,  qui  avoient  à  luy  présen- 
ter une  requeste,  et  qu'il  valloit  mieux  composer  dou- 
cement ces  derniers  différents  que  non  pas  les  aigrir. 
Les  capuchins  de  Paris  allèrent  tous  en  procession 
à  Chartres;  und'entr'eux,  quand  ils  furent  prez  l'église 
Nostre-Dame,  portoit  une  fort  grande  croix,  comme 
on  peint  que  nostre  Seigneur  Jesus-Christ  la  portoit 
en  le  menant  au  mont  de  Calvaire  ,  voulans  par  là  re- 
présenter que  le  Roy  des  roys  avoit  porte'  sa  propre 
croix,  et  qu'il  avoit  enduré  d'estre  soufleté  et  batu,  et 
toutesfois  qu'il  avoit  pardonné  à  ceux  qui  luy  avoient 
faict  ces  outrages;  toutes  ces  choses  se  faisoient  par  ces 
bons  religieux,  pour  préparer  le  Roy  à  pardonner  et  à 
appaiser  sa  juste  colère. 

Le  cardinal  de  Bourbon,  le  duc  de  Guise  et  tous 
leurs  amis  se  trouvèrent  aussi  en  une  procession  qui 
se  fît  aux  faux-bourgs  Sainct  Germain  pour  supplier 
Dieu  de  destourner  les  grands  maux  qui  estoient  pro- 
nostiquez à  la  France  par  la  conjonction  qui  se  faisoit 
au  ciel  de  deux  grandes  planettes.  Ils  sont  bien  d'ac- 
cord qu'il  adviendra  de  grands  maux,  ils  prient  Dieu 
de  les  destourner,  et  toutesfois  ils  ne  s'aydent  du  pou- 
voir qu'ils  avoient  entre  leurs  mains  d'en  empescher 
l'événement ,  ce  qu'ils  pouvoient  faire  se  contenans 
dans  les  bornes  de  la  juste  obeyssance  qu'ils  dévoient 
à  leur  roy,  et  qui  par  ce  moyen  eust  donné  le  repos 
à  ses  subjects,  et  à  eux  une  plus  longue  vie. 

La  Royne  mère  arrive  à  Chartres  :  elle  présente  au 
Roy  les  députez  des  princes  et  de  Messieurs  de  la 
ville  de  Paris.  Ils  firent  ceste  harangue  estans  proster- 

nez  aux  pieds  de  Sa  Majesté  :  «  Que  si,  en  nostre  do- 
leance  générale  et  commune,  Vostre  Majesté'  trouve 
quelque  proposition,  un  peu  plus  libre  que  de  cous- 
tume,  nous  la  supplions  très-humblement  qu'elle  se 
resouvienne  de  son  commandement,  du  propre  inte- 
rest  de  son  service  et  du  grief  de  ses  pauvres  subjets  : 
sa  clémence  veut  que  nous  disions  nostre  mal,  et  le 
mal  qui  nous  presse  le  plus,  c'est  le  dommage  et  le 
préjudice  que  ces  derniers  accidens  entr'autres  ont 
apporté  au  service  de  Vostre  Majesté.  De  sorte  que  si 
nous  en  parlons  autrement  que  nous  ne  fismes  jamais, 
nous  ressemblerons  à  celuy  qui,  ayant  esté  muet  (') 
toute  sa  vie,  ne  commença  point  à  parler  que  quand 
il  vid  l'espée  tirée  pour  blesser  son  père,  son  seigneur 
et  son  roy,  car  lors  la  nature  rompit  les  obstacles,  et 
s'escria  :  «  Ne  faictes  pas  mal  au  Roy.  »  Sire,  la  passion 
que  nous  avons  à  vostre  service  comme  de  nostre  père, 
nostre  roy,  maistre  et  seigneur,  nous  fait  rompre  à  ce 
coup  nostre  long  silence  pour  faire  un  semblable  cry  : 
Ne  faites  pas  mal  au  Roy,  ne  le  divisez  point  de  ses  bons 
subjects,  de  sa  noblesse,  des  officiers  de  sa  couronne, 
de  ses  princes,  de  ses  cours  souveraines,  de  ses  fi- 
nances, de  sa  grandeur.  Ne  luy  ostez  point  l'honneur 
de  son  zèle,  de  sa  pieté,  de  sa  justice,  de  sa  clémence, 
douceur,  bonté  et  humanité  tant  renommées,  tant  es- 
prouvées ,  tant  haut  louées  ;  car  si  quelquesfois  par  le 
passé  il  a  esté,  certes,  par  ce  dernier  accident  de  Paris, 
tel  danger  a  semblé  plus  proche  que  jamais,  et  c'est 
aussi  le  grief  qui  faict  que  nous  parlons  avec  beaucoup 
de  ressentiment,  pour  ce  qu'il  nous  a  touché  du  mesme 

(0  Celuy  qui  ayant  esté  muet.  Le  fils  de  Crésus,  lorsque  Cyrus  prit 
la  ville  de  Sardes. 

péril.  Que  si  Vostre  Majesté  avoit  entendu  ta  chose 
comme  elle  est  passée,  elle  auroit  desjà  veu  assez  quel 
subject  nous  avons  de  nous  en  lamenter  ;  mais,  puis 
qu'elle  ne  l'a  pas  sceu,  nous  pouvons  tant  plus  espérer 
qu'elle  supportera  les  cris  de  ses  pauvres  sujets  in- 
nocens  qui  l'appellent  et  l'invoquent  elle  seulle  en  ce 
monde,  après  Dieu,  contre  ceux  qui,  abusans  de  son 
authorité,  les  ont  voulu  si  honteusement  perdre  et 
massacrer.  C'est  chose,  Sire,  que  j'ay  charge  de  repré- 
senter à  Vostre  Majesté  de  la  part  des  princes  comme 
tellement  véritable,  qu'ils  offrent  de  le  bien  vérifier 
quand  il  luy  plaira  qu'il  en  soit  informé.  En  ceste 
concurrence  donc  de  tant  de  justes  plaintes,  nous  sup- 
plions très-humblement  Vostre  Majesté  de  prendre  de 
bonne  part  nos  très-humbles  remonstrances,  et  croire, 
pourveu  que  nous  puissions  vivre  asseurez  sous  sa  pro- 
tection en  la  religion,  de  laquelle  elle  nous  donne  si 
tons  exemples,  qu'il  n'est  rien  advenu  qui  nous  puisse 
oster  la  dévotion  que  nous  avons  à  l'exécution  de  toutes 
ses  volontez,  et  l'entière  obeyssance  de  ses  commande- 
mens,  et  qu'il  n'y  a  sorte  d'humilité,  submission  et  sa- 
tisfaction que  nous  ne  soyons  disposez  de  luy  rendre, 
non  seulement  en  parole,  mais  en  effect.  » 

Après  que  la  harangue  fut  achevée,  ils  présentèrent 
leur  requeste,  laquelle  contenoit  plusieurs  demandes, 
la  plus-part  tirées  des  articles  faicts  à  Nancy,  et  sup- 
plioit  par  icelle  le  Roy, 

I.  D'extirper  les  hérétiques,  et  de  joindre  ses  armées 
avec  celles  de  la  ligue. 

II.  De  chasser  le  duc  d'Espernon  et  le  sieur  de  La 
Valette  son  frère  (qu'ils  accusoient  d'estre  autheurs 

du  desordre  en  tous  les  bons  reiglemens  et  police  de 
France,  d'avoir  mis  en  leurs  coffres  toutes  les  finan- 
ces de  France ,  d'avoir  attenté  aux  principaux  offices 
de  la  couronne,  et  faict  esloigner  d'auprès  de  Sa  Ma- 
jesté beaucoup  de  ceux  qui  le  pouvoient  bien  et  fidel- 
lement  servir),  les  esloigner  de  sa  personne  et  de  sa 
faveur,  les  despouiller  de  toutes  les  charges  et  gou- 
vernements qu'ils  tenoient  en  ce  royaume  sans  les  avoir 
méritez,  et  abolir  la  pratique  des  comptans  et  tous  les 
abus  qu'ils  avoient  introduits. 

III.  D'oublier  les  derniers  remuements  de  Paris. 

IV.  De  confirmer  la  nouvelle  eslection  des  prevost 
et  eschevins  de  la  ville  de  Paris,  laquelle  ils  avoient 
faicte  deux  jours  après  les  Barricades. 

V.  Et  en  fin  de  restablir  les  anciennes  et  belles  or- 
donnances du  royaume. 

Le  Roy  respond  à  ces  députez  qu'il  feroit  assem- 
bler les  estats  généraux  de  son  royaume  au  mois  de 
septembre  prochain,  pour  y  entendre  les  plaintes  en 
gênerai  de  tous  ses  subjects,  et  régler  les  desordres  qui 
se  sont  glissez  par  tout  son  royaume,  dont  il  ne  désire 
rien  tant  que  la  reformation.  Qu'il  avoit,  durant  la 
paix  et  durant  ceste  dernière  guerre,  donné  assez  de 
tesmoignage  qu'il  ne  desiroit  rien  tant  que  la  conserva- 
tion de  la  religion  catholique  romaine  en  son  royaume. 
La  seule  route  des  reistres  en  estoit  une  assez  ample 
preuve,  lesquels,  sans  luy,  eussent  passé  la  rivière  de 
Loire  où  ils  estoient  venus;  mais  que  les  jalousies  et 
les  desfiances  survenues  depuis  entre  aucuns  avoient 
esté  l'occasion  que  l'on  n'avoit  tiré  contre  les  héréti- 
ques aucun  fruict  de  ceste  desroute.  Qu'il  avoit  tasché 

tousjours  à  oster  ces  jalousies  et  deffiances,  en  ayant 
cherché  tous  les  moyens;  et  mesmes  qu'il  estoit  encor 
tout  prest  d'oublier  tout  ce  qui  estoit  advenu  aux  bar- 
ricades de  Paris,  si  les  habitans  se  confioient,  comme 
ses  subjects,  en  sa  clémence.  Que  la  plainte  qu'ils 
faisoient  contre  le  duc  d'Espernon  et  La  Valette  es- 
tant particulière,  si  elle  estoit  véritable  qu'il  prefe- 
reroit  tousjours  l'utilité  du  public  à  toute  autre  consi- 
dération. 

Le  duc  d'Espernon  et  le  sieur  de  La  Valette  firent 
publier  une  ample  apologie  pour  responce  à  la  re- 
queste  des  princes  de  la  ligue,  dans  laquelle  ils  rejet- 
toient  sur  la  maison  de  Guise  toutes  les  causes  des 
misères  de  la  France.  Les  uns  firent  imprimer  leur  re- 
queste  et  les  autres  leur  apologie  :  le  lecteur  curieux 
les  pourra  rechercher  s'il  veut  voir  comme  ils  s'accu- 
sent et  se  deffendent  les  uns  contre  les  autres;  mais 
seulement  je  diray  icy  quelques  raisons  qu'un  particu- 
lier publia  lors  contre  ceste  requeste,  laquelle  le  duc 
de  Guise,  dans  la  lettre  qu'il  escrivoit  au  sieur  de 
Bassompierre,  dit  estre  présentée  directement  à  la 
rujne  du  duc  d'Espernon ,  et  qu'aussi  toute  la  faction 
des  Seize  n'avoit  autre  subject  de  plainte  contre  le  Roy, 
sinon  qu'il  avoit  eslevé  des  mignons  aux  plus  grands 
estats  du  royaume;  qu'il  leur  avoit  mis  les  places  d'im- 
portance en  main ,  et  au  contraire  qu'il  avoit  recule 
hors  d'auprès  de  luy  les  princes  catholiques  de  la  li- 
gue, les  avoit  esloignez  de  sa  faveur  et  de  sa  bonne 
grâce,  sans  leur  plus  ayder  de  ses  libéralités  royales. 

Voicy  donc  la  responce  qu'il  leur  fit:  «  Vous  voulez 
donner  à  Sa  Majesté  des  mignons,  favoris  et  conseil- 
lers tels  qu'il  vous  plaira?  Voudriez -vous  qu'en  vos 
38.  25 

maisons  il  vous  en  baillast  à  son  affection  et  non  à  la 
vostre?  Voulez-vous  qu'il  soit  vostre  inférieur,  et  que 
de  royet  maistre   il  devienne  vostre  vassal?  Voulez- 
vous,  au  contraire  de  sujets  et  vassaux,  mettre  sa  cou- 
ronne sur  vos  testes  et  son  sceptre  en  vostre  main?  Je 
passeray  plus  outre  j  car  il  me  semble  qu'un  prince 
sans  favori  et  spécial  conseiller  est  plustost  un  prince 
imaginaire  et  en  peincture  qu'en  vérité'.   Quel  estât 
pouvez-vous  faire  d'un  prince  qui  ne  sçait  aimer  fer- 
mement? Comment  sçaura-il  chastier  les  vices  s'il  ne 
sçait  bien  aimer  la  vertu  et  hayr  ce  qu'il  luy  est  con^ 
traire?  De  combien  est  important  à  un  Estât  de  mons- 
trer  en  un  seul  ou  en  peu  de  personnes,  qu'un  roy  est 
constitué  de  Dieu  pour  remplir  de  biens,  voire  en  un 
moment,  ceux  qui  s'adonneront  à  la  vertu  !  Ostez  les 
recompenses,  n'ostez-vous  pas  le  chemin  à  ceux  qui 
sont  conduits  au  bien  pour  l'amour  et  l'envie  qu'ils 
ont  de  bien  faire,  comme  ostant  la  justice,  vous  inci- 
tez un  chacun  à  piller  et  s'entretuer?  Qui  est  le  moin- 
dre prince  en  l'Europe  qui  n'ait  un  amy  et  familier, 
qu'il  avance  suivant   et  se  laissant  transporter  à  un 
particulier  et  juste  instinct  de  nature,  par  lequel  nous 
en  aymons  les  uns  plustost  que  les  autres?  Et  neant- 
moins  où  trouverez  vous  pour  cela  de  nostre  aage  que 
les  subjects  se  soyent  bandez  contre  leur  seigneur? 
Vous  me  confesserez  que  Sa  Majesté  a  bien  autant  de 
pouvoir  en  son  royaume  qu'un  père  de  famille  a  en 
sa  maison.  Qui  est  celuy  d'entre  vous  qui  quelquefois 
ne  monstre  plus  grande  privauté  et  amitié  à  l'un  de 
ses  enfans  qu'à  l'autre?  Voire  mesmes  l'on  verra  qu'un 
honneste  et  sage  père  de  famille  fiera  plustost  sa  bourse 
et  sa  maison  à  un  sien  facteur  qu'à  son  propre  enfant. 

Pour  cela  avez-vous  veu  que  les  enfans  se  soyent  esle- 
vez  contre  leurs  pères  ?  S'il  s'en  présentait  maintenant 
parmy  vous  un  qui  fist  ou  attenta st  quelque  chose  de 
semblable,  ne  l'auriez  vous  pas  en  exécration?  Si  vous 
pensez  que  cela  vous  soit  permis  en  vos  maisons,  pour- 
quoy  non  à  un  roy  es  pays  de  son  obéissance?  Et  ce 
d'autant  plus  que  les  souverains  magistrats  sont  douez 
d'enhaut  d'une  grâce  plus  spéciale  que  les  particuliers, 
tant  pour  ce  que  Dieu  les  a  choisis  d'entre  tout  un 
peuple  comme  vases  d'honneur,  qu'aussi  il  n'y  a  mo- 
ment du  jour  auquel  ils  ne  soyent  occupez  aux  affaires, 
et  qu'ils  ne  voyent  et  entendent  la  vraye  pratique  et 
expérience  de  vertu,  qui  les  rend  mesmes,  dès  leur 
jeune  aage,  sages,  advisez  et  augustes  plus  que  nuls 
autres.  » 

Voylà  ce  qui  fut  publié  en  ce  temps-là  pour  responce 
à  ceux  qui  pallioient  leurs  séditions  et  mutineries  du 
prétexte  des  grands  bien-faicts  que  le  Roy  faisoit  à  ses 
favorits. 

Toutes  les  bonnes  villes  du  royaume  désirèrent  faire 
leur  profit  de  la  faute  des  Parisiens  :  où  le  Roy  faits  a 
résidence  ordinaire  le  peuple  s'enrichit.  La  ville  de 
Tours  avoit  souvenance  de  combien  de  commoditez  le 
pays  de  Touraine  avoit  profité  durant  que  les  roys 
Loys  xi,  Charles  vin  et  Loys  xn  avoient  fait  leur  rési- 
dence aux  chasteaux  du  Plessis  les  Tours,  Amboise  et 
Blois;  aussi  les  habitans  de  ceste  ville  despescherent  des 
principaux d'entr'eux  vers  SaMajesté  à  Chartres,  leprie- 
rent  de  venir  en  leur  ville,  et  se  souvenir  qu'ils  avoient 
esté  tousjours  très-fidelles  aux  roys.  La  ville  de  Lyon 
luy  envoya  aussi  faire  les  mesmes  offres  et  supplica- 
tions j  mais  avant  qu'aller  faire  sa  demeure  ordinaire 

en  ses  chasteaux  sur  la  rivière  de  Loire,  il  délibéra 
d'aller  un  tour  à  Rouen  ;  ce  qu'il  avoit  résolu  de  faire 
affin  que  les  Parisiens  cogneussent  par  cy  après  com- 
bien de  grands  biens  et  commoditez  leur  avoit  apporté 
la  longue  demeure  qu'il  avoit  faite  en  leur  ville,  voire 
plus  qu'aucun  autre  de  ses  prédécesseurs,  et  la  faute 
par  eux  faite  en  la  journée  des  Barricades. 

Mais  devant  qu'il  partist  pour  aller  à  Rouen ,  les 
députez  de  la  cour  de  parlement  de  Paris  arrivèrent 
à  Chartres.  La  substance  de  la  harangue  qu'ils  firent  au 
Roy,  fut  qu'il  les  excusast  si,  en  ceste  si  grande  esmo- 
tion  du  peuple  de  Paris,  l'impuissance  et  la  crainte  leur 
avoit  fait  ployer  les  espaules;  qu'ils  avoient  un  extrême 
regret  de  ce  qu'il  avoit  esté  contraint  de  sortir  de  son 
Louvre,  le  suppliant  d'y  revenir  et  de  destourner  sa 
juste  vengeance  de  la  teste  de  ses  subjects,  et  de  leur 
continuer  sa  clémence;  que  son  retour  en  la  ville  de 
Paris  dissiperoit  toutes  les  divisions  qui  s'y  estoient  es- 
levées.  La  fidélité  qu'ils continueroienttousjours envers 
Sa  Majesté,  avec  la  supplication  à  Dieu  deluy  donner 
un  long  et  heureux  règne  fut  la  fin  de  leur  harangue. 
Le  Roy  leur  respondit  : 

«  Je  ne  doute  point  de  vostre  fidélité  et  de  l'anectiou 
que  vous  avez  tousjours  monstréè  envers  mes  prédé- 
cesseurs, et  je  sçay  bien  que  s'il  eust  esté  en  vostre 
puissance  de  donner  ordre  au  desordre  de  Paris,  vous 
l'eussiez  fait.  Je  ne  suis  pas  le  premier  à  qui  tels  mal- 
heurs sont  arrivez.  Toutesfois  je  seray  tousjours  bon 
père  à  ceux  qui  me  seront  bons  enfans.  Je  trai teray  tous- 
jours  les  habitans  de  ma  ville  de  Paris,  en  ceste  qua- 
lité de  père,  comme  fils  qui  ont  failly  contre  leur  de- 
voir, et  non  comme  des  valets  qui  ont  conspiré  contre 

leur  maistre.  Continuez  vos  charges  ainsi  que  vous 
avez  accoustumé,  et  recevez  de  la  bouche  de  la 
Royne  ma  mère  les  commandements  et  intention  de 
ma  volonté.  » 

Sur  ceste  responce  les  députez  prirent  congé  de  Sa 
Majesté,  en  intention  de  s'en  retourner  à  Paris  l'a- 
presdinée  du  mesme  jour;  mais,  comme  ils  estoient 
prest  à  partir ,  le  Roy  les  envoya  quérir ,  et  leur  dit 
encores  : 

«  Je  suis  adverty  des  propos  que  Ton  a  tenu  que  je 
voulois  mettre  garnison  en  ma  ville  de  Paris  ;  je  suis 
fort  esbahy  que  cela  leur  est  entré  en  l'esprit  :  je  sçay 
que  c'est  des  garnisons;  on  les  met  ou  pour  ruiner  une 
ville,  ou  pour  deffiance  que  l'on  a  des  habitans.  Ils  ne 
dévoient  pas  estimer  que  j'aye  eu  volonté  de  ruiner 
une  ville  à  laquelle  j'ay  rendu  tant  de  tesmoignages 
de  bonne  volonté,  et  que  j'ay  bonifiée  par  ma  longue 
demeure  en  icelle,  pour  m'y  estre  tenu  plus  que  de  dix 
de  mes  prédécesseurs  auparavant  moy  n'avoient  faict; 
ce  qui  a  apporté  aux  habitans,  jusques  aux  moindres 
artisans,  toutes  les  commodités  qui  paroissent  aujour- 
d'huy,  et  dont  dix  ou  douze  autres  villes  se  pouvoienfe 
ressentir;  et  où  mes  officiers  ont  eu  affaire  de  moy,  et 
autres,  comme  marchands ,  je  leur  ay  fait  plaisir,  et  puis 
dire  que  je  me  suis  monstre  vers  eux  untrès-bon  roy. 
Moins  pouvois  je  entrer  en  deffiance  de  ceux  que  j'ay- 
mois,  et  desquels  je  me  devois  asseurer,  comme  je  l'ay 
creu.  Doncques  l'amitié  que  je  leur  ay  tesmoignée  de^ 
voit  leur  faire  perdre  ceste  soudaine  opinion  que  j'ay 
pensé  de  leur  vouloir  donner  garnisons;  et  de  faict,  il 
ne  se  treuve  point  que  personne  soit  entré  ny  mis  lo 
pied  en  aucune  maison)  ny  prins  un  pain  ny  autre 

chose  quelconque;  au  contraire,  leur  ay  envoyé  des 
moyens  et  ce  qui  leur  estoit  nécessaire,  et  n'y  eussent 
esté  vingt-quatre  heures  au  plus,  qui  eust  esté  jusques 
au  lendemain,  sans  coucher  ailleurs  qu'aux  places 
mesmes  où  ils  estoient,  comme  s'ils  eussent  esté  cam- 
pez. Je  voulois  faire  une  recherche  exacte  de  plusieurs 
estrangers  qui  estoient  en  ma  bonne  ville  de  Paris  ; 
et,  ne  désirant  ofFencer  personne,  j'avois  envoyé  aux 
seigneurs  de  ma  cour,  mesmes  à  M.  de  Guise,  afin 
qu'ils  me  baillassent  un  roolle  de  leurs  serviteurs  do- 
mestiques, et  faire  sortir  le  surplus,  que  j'estois  adverty 
estre  en  grand  nombre,  et  jusques  à  quinze  mille;  ce 
que  je  faisois  pour  la  conservation  de  ma  bonne  ville 
de  Paris  et  seureté  de  mes  sujets.  C'est  pourquoy  je 
veux  qu'ils  recognoissent  leurs  fautes  avec  regrets  et 
contributions;  je  sçay  bien  que  l'on  essaye  de  leur 
faire  croire  que ,  m'ayant  offensé  comme  ils  ont,  mon 
indignation  est  irréconciliable;  mais  je  veux  que  vous 
leur  fassiez  sçavoir  que  je  n'ay  point  ceste  humeur  ne 
volonté  de  les  perdre,  et  que  comme  Dieu,  à  l'image 
duquel  je  suis  en  terre,  moy  indigne,  ne  veut  la  mort 
du  pécheur,  aussi  ne  veux-je  pas  leur  ruine.  Je  ten- 
teray  tousjours  la  douce  voye,  et  quand  ils  se  met- 
tront en  devoir  de  confesser  leur  faute  et  me  tesmoi- 
gner  par  effet  le  regret  qu'ils  ont,  je  les  y  recevray  et 
les  embrasseray  comme  mes  sujets,  et  me  monstreray 
tel  qu'un  père  vers  son  enfant,  voire  un  amy  envers 
son  amy.  Je  veux  qu'ils  me  recognoissent  comme  leur 
roy  et  leur  maistre  :  s'ils  ne  le  font  et  me  tiennent  en 
longueur,  fermant  ma  main  en  toutes  choses,  comme 
je  puis,  je  leur  feray  sentir  leur  offense,  de  laquelle  à 
perpétuité  leur  demeurera  la  marque;  car  estant  la 

première  et  principalle  ville,  honorée  de  la  première 
et  suprême  cour  de  mon  royaume,  d'autres  cours, 
privilèges,  honneurs  et  universitez,  je  puis,  comme 
vous  sçavez,  révoquer  ma  cour  de  parlement,  cham- 
bres des  comptes,  des  aydes,  et  autres  cours,  et  Univer- 
sitez ,  et  qui  leur  tourneroit  à  grande  ruine  ;  car,  cela 
cessant,  lesdits  trafficqs  et  autres  commodités  en  amoin- 
driroient,  voire  cesseroient  du  tout,  comme  on  a  veu 
qu'il  estoit  advenu  en  l'année  i58o,  durant  la  grand' 
peste,  pour  mon  absence  et  la  cessation  du  parlement, 
s'estant  retiré  grand  nombre  de  mes  conseillers,  jus- 
ques  à  ce  que  l'on  veit,  en  ladite  année ,  la  plus  part 
des  boutiques  serrées,  et  le  peuple,  adonné  à  oysiveté, 
employer  le  temps  en  jeux  et  berlans  par  les  rues.  Je 
sçay  qu'il  y  a  beaucoup  de  gens  de  bien  en  ma  ville  de 
Paris ,  et  des  quatre  parts  les  trois  sont  de  ce  nombre  ; 
que  tous  sont  bien  marris  du  mal-heur  qui  est  arrivé. 
Qu'ils  facent  donc  que  je  sois  content;  qu'ils  ne  me 
contraignent  pas  d'user  de  ce  que  je  puis,  et  que  je  fé- 
rois  à  grand  regret.  Vous  sçavez  que  la  patience  irritée 
tourne  en  fureur,  et  combien  peut  un  roy  ofFencé. 
J'employeray  tout  mon  pouvoir,  et  ne  laisseray  au- 
cuns moyens  en  arrière  pour  me  venger,  encor  que 
je  n'aye  l'esprit  vindicatif;  mais  je  veux  que  l'on  sça- 
che  que  j'ay  du  cœur  et  du  courage  autant  qu'aucun 
de  mes  prédécesseurs.  Je  n'ay  point  encores ,  depuis 
que  suis  appelle  à  la  couronne  par  le  decez  du  roy 
mon  frère,  et  depuis  mon  retour  de  Pologne,  usé  de 
rigueur  et  de  sévérité  envers  personne  :  vous  le  sça- 
vez, et  en  pouvez  fort  bien  tesmoigner;  aussi  ne  veux 
je  pas  que  l'on  abuse  de  ma  clémence  et  douceur.  Je 
ne  suis  point  usurpateur,  je  suis  légitime  roy  par  suc- 

cession,  comme  vous  sçavez  tous,  et  d'une  race  qui  a 
tousjours  doucement  commande'.  C'est  un  conte  de 
parler  de  la  religion ,  il  faut  prendre  un  autre  chemin. 
11  n'y  a  au  monde  prince  plus  catholique  ny  qui  désire 
tant  l'extirpation  de  l'heresie  que  moy  :  mes  actions  et 
ma  vie  l'ont  assez  tcsmoignéà  mon  peuple.  Je  voudrois 
bien  qu'il  m'eust  cousté  un  bras,  et  que  le  dernier  hé- 
rétique fust»  en  peinture  en  ceste  chambre.  Retournez 
faire  vos  charges,  et  ayez  tousjours  bon  courage ;vous 
ne  devez  rien  craindre,  m'ayant  pour  vous.  Je  veux 
que  leur  faciez  bien  entendre  ce  que  je  vous  dy.  » 

Messieurs  les  députez  du  parlement  retournez  à 
Paris  s'acquittèrent  du  commandement  que  le  Roy 
leur  avoit  faict.  La  responce  et  les  propos  que  le  Roy 
leur  avoit  tenus  furent  imprimez;  les  plus  grands  li- 
gueurs mesmes  qui  les  virent  recogneurent  bien  alors 
qu'il  leur  failloit  user  d'humilité,  et  non  pas  de  violence, 
pour  parvenir  au  but  de  leurs  desseins  :  ils  sceurent 
si  dextrement  entretenir  la  Roy  ne  mère,  qu'ils  obtin- 
drent  le  second  edit  de  juillet,  ainsi  que  nous  dirons 
cy  après.  Voyons  un  peu  ce  que  le  roy  de  Navarre ,  le 
prince  de  Condé  et  le  comte  de  Soissons  firent  de- 
puis la  bataille  de  Coutras  jusques  à  la  journée  des 
Rarricades. 

Après  la  bataille  de  Coutras,  le  roy  de  Navarre 
ayant  entendu,  par  le  sieur  de  Montmartin  ,  que  les 
Suisses  avoient  composé  avec  le  Roy ,  que  les  reistres 
avoient  esté  battus,  et  que  toute  ceste  grande  armée 
s'en  alloit  en  desroute,  toutesfois  il  le  dissimula  pour 
quelque  temps,  et  ne  se  tenoit  en  son  armée  autre  pro- 
pos que  de  les  aller  rencontrer  à  la  source  de  Loire;, 
mais  estant  à  Nerac,  la  totale  desroute  divulguée,  il» 

sépara  son  armée  en  trois.  Les  gentils-hommes  et  sol- 
dats des  garnisons  de  Poictou,  Xainctonge  et  Angou- 
mois^  se  retirèrent  avec  M.  le  prince  de  Condé,  qui  s'en 
alla  àSainct  Jean  d'Angely.  M.  le  vicomte  de  Turenne, 
d'autre  costé,  alla  derechef  renger  les  villes  de  Tulles 
et  de  Brive  la  Gaillarde.  Et  le  roy  de  Navarre,  avec 
M.  le  comte  de  Soissons  et  les  gentils-hommes  et  trou- 
pes de  Gascogne,  s'en  alla  à  Pau  voir  madame  sa  sœur, 
où  le  plus  commun  bruit  estoit  qu'il  la  vouloit  bailler 
en  mariage  audit  sieur  comte  ;  quelques  pourparlers 
en  furent  lors  tenus,  mais  tout  fut  remis  au  retour  d'un 
voyage  que  ledit  sieur  roy  de  Navarre  alla  faire  à 
Montauban. 

La  perte  de  l'armée  estrangere  fut  du  commence- 
ment suportée  fort  à  regret  par  le  roy  de  Navarre  et 
ceux  de  son  party  ;  mais  quand  il  eut  advis  de  l'inten- 
tion d'aucuns  chefs  estrangers  qui  la  conduisoient, 
lesquels,  par  intelligence  secrette,  avoient  entrepris, 
s'ils  l'eussent  joint,  de  se  saisir  de  sa  personne  et  l'em- 
mener en  Allemagne  sous  le  prétexte  de  leur  paye- 
ment (  ce  qu'ils  avoient  comploté  par  entreprises  par- 
ticulières avec  aucuns  des  ennemis  couverts  dudit 
sieur  roy  de  Navarre,  lesquels  feignoient  estre  ses 
amys  ),  cela  luy  diminua  le  regret  de  la  desroute  de 
ceste  armée  estrangere.  Quelques  lettres  en  furent  es- 
crites  au  duc  de  Bouillon  et  au  sieur  de  Clervant,  et  à 
d'autres  qui  avoient  charge  en  ceste  armée,  que  l'on, 
tient  estre  morts  de  regret  de  s'estre  veu  trompez,  dont 
ledict  duc,  comme  nous  avons  dit,  mourut  à  Genève, 
et  le  sieur  de  Clervant  en  Bresse,  dans  une  des  mai- 
sons du  sieur  de  Chasteau-Vieux,  son  beau-frere,  ca- 
pitaine des  gardes  du  roy  Très-Chrestien, 

Je  diray  encore  ce  mot  sur  le  subject  de  ceste  ar- 
mée et  du  malheur  qui  la  conduisoit  :  Le  duc  Casimir 
envoyoit  quelques  présents  rares  au  roy  de  Navarre 
pour  démonstration  de  l'amitié  qu'il  luy  portoit;  tout 
fut  perdu  à  la  charge  de  Vimory  ;  d'autre  costé  le  roy 
de  Navarre  s'estoit  préparé  de  recevoir  royalement 
tous  les  chefs  et  colonels  de  ceste  armée  estrangere, 
lesquels  il  sçavoit  principalement  estre  curieux  de 
présents  d'or  et  d'argent  ;  il  fit,  pour  cest  effect,  fondre 
une  grande  quantité  de  médailles  et  autres  belles  pièces 
et  beaux  ouvrages  d'or  et  argent  qu'il  prit  du  thresor 
de  la  maison  de  Navarre  ,  qui  estoient  pièces  très-ex- 
cellentes, dont  il  fut  fait  plusieurs  chesnes  pour  donner 
aux  chefs  et  capitaines  des  reistres  et  Suisses;  mais 
comme  les  presens  du  duc  Casimir  tombèrent  entre 
les  mains  de  la  ligue,  d'autre  costé  aussi  il  fut  fait  un 
tel  degast  des  chesnes  qu'on  âvoit  fait  pour  donner 
aux  reistres,  que  plusieurs  qui  estoient  lors  à  la  cour 
de  Navarre  s'en  approprièrent,  et  mesmes  aussi  de 
plusieurs  desdites  antiques,  si  bien  qu'ils  ruynerent  par 
leurs  practiques  et  despouillerent  de  beaucoup  de  ri- 
chesses ledit  thresor.  C'est  assez  dit  de  ceste  armée  es- 
trangere,  que  les  malheurs  et  les  disgrâces  n'ont  ja- 
mais abandonné. 

Le  voyage  du  roy  de  Navarre  estoit  grandement 
nécessaire  en  Bearn  :  en  y  allant  il  asseura  Tarbes,  re- 
prit Ayre  et  quelques  bicoques  tenues  par  quelques 
voleurs  dont  il  nettoya  le  pays;  et  sur  la  proposition 
qui  fut  faite  en  son  conseil  que  si  le  duc  de  Mayenne, 
après  avoir  failly  de  le  prendre  à  Caumont,  comme 
il  a  esté  dit  cy-dessus,  eust  donné  droict  dans  le  Bearn, 
qu'il  eust  pris  madame  la  princesse  sa  sœur  et  gaigné 

tout  le  plat  pays,  ce  qui  eust  apporté  un  grand  desad- 
vantaire  à  ses  affaires,  il  commanda  au  sieur  de  Sainct 
Gêniez,  son  lieutenant  en  Navarre  et  Bearn,  de  munir 
encor  certaines  advenues  et  destroicts  où  on  n'avoit 
pas  pris  garde,  tant  du  costé  de  France  que  d'Espagne. 
Il  visita  aussi  sa  forteresse  de  Navarrins,  et  se  pour- 
mena  par  tous  ces  quartiers  là  comme  s'il  eust  esté  en 
plaine  paix;  il  fut  aussi  en  Chalosse  et  Agemaux,  à 
'Nerac  et  à  Montauban,  d'où  M.  le  comte  de  Soissons 
vint  encor  revoir  madame  la  princesse  à  Pau;  mais, 
retourné  à  Montauban,  la  triste  nouvelle  de  la  mort  de 
M.  le  prince  de  Condé,  advenue  le  samedy  5  de  mars, 
remmena  le  roy  de  Navarre  et  ledit  sieur  comte  vers 
La  Rochelle. 

Ainsi  que  le  roy  de  Navarre  donnoit  l'ordre  requis 
par  toutes  les  places  du  pays  de  Poictou  et  de  Xainc- 
tonge  où  M.  le  prince  de  Condé  commandoit,  la  nou- 
velle luy  arrive  de  la  journée  des  Barricades.  M.  le 
comte  de  Soissons  alors  print  congé  de  luy  pour  ve- 
nir trouver  le  Roy  à  Chartres,  où  il  arriva  au  com- 
mencement du  mois  de  juin.  Le  Roy  le  vit  d'un  bon 
œil,  et  receut  ses  excuses  d'avoir  esté  avec  le  roy  de 
Navarre,  non  pour  le  soustien  de  la  religion  préten- 
due reformée,  mais  qu'il  y  avoit  esté  seulement  pour 
le  maintien  de  la  maison  de  Bourbon,  à  la  ruyne  de 
laquelle  tous  les  princes  de  la  ligue  avoient  conjuré. 
Cependant  que  le  Roy  va  à  Rouen  ledit  sieur  comte  de 
Soissons  s'en  alla  en  sa  maison  de  Nogent  le  Retrou 
pour  se  préparer  et  s'équiper,  comme  aussi  faisoient 
tous  les  princes  et  seigneurs  des  meilleures  et  plus 
grandes  maisons  de  France,  qui  tous  levèrent  des  trou- 

pes  pour  le  service  de  Sa  Majesté'  ,  laquelle  s'estoit  ré- 
solue de  se  venger  du  duc  de  Guise. 

Tandis  que  le  Roy  est  receu  par  les  habitans  de 
Rouen  avec  toutes  sortes  d'allégresses,  la  Roy  ne  mère, 
au  nom  du  Roy  d'une  part,  et  le  cardinal  de  Rourbon 
et  le  duc  de  Guise,  tant  pour  eux  que  pour  tous  les 
princes,  seigneurs,  villes  et  communautez  de  la  ligue, 
d'autre. part,  accordèrent  trente  deux  articles  secrets  (0 
et  dix  autres  qui  dévoient  estre  publiez  et  vérifiez  aux 
cours  de  parlements  sous  le  nom  d'edict  du  Roy  sur 
l'union  de  ses  sujets  catholiques. 

Le  Roy  tout  d'un  coup  rejette  l'advis  de  ceux  qui 
luy  conseillent  de  restablir  les  edits  de  pacification  et 
de  donner  une  bonne  et  ferme  paix,  tant  aux  hugue- 
nots qu'aux  catholiques,  et  de  les  faire  obeyr  les  uns 
et  les  autres  par  les  armes.  Il  rejette  tout  à  plat  ce  qu'iL 
fut  contraint  de  rechercher  neuf  mois  après,  comme 
nous  dirons  cy-dessous.  Rref  on  luy  représenta  qu'il 
luy  estoit  plus  seur,  et  qu'il  y  avoit  moins  de  danger 
pour  luy,  de  demeurer  et  s'unir  avec  ses  sujects  ca- 
tholiques, qui  s'estoient  liguez  pour  extirper  l'heresie, 
que  de  faire  la  paix  avec  les  hérétiques.  La  peur  de  la 
grande  armée  navale  d'Espagne  qui  costoyoit  la  Rreta- 
gne,  preste  à  entrer  dans  la  Manche  d'Angleterre,  et 
qui  du  depuis  passa  à  la  veue  du  Havre  de  Grâce  et 
d'autres  ports  de  la  Normandie  qui  estoient  à  la  dévo- 
tion de  la  ligue,  luy  firent  accorder,  à  ce  que  plu- 
sieurs ont  escrit,  tous  ces  articles  ,  et  les  signer;  dont 

(0  Accordèrent  trente  deux  articles  secrets.  Ce  traité  honteux  fut  si-. 
gné  le  i5  juillet  i588  par  les  deux  reines,  le  cardinal  de  Bourbon  et 
le  duc  de  Guise.  Il  fut  publié  le  2 1  du  même  mois  sous  le  nom  d'édil. 
de  réunion. 

la  publication  s'en  fit  par  tout  en  ces  mots  :  «  Sa  Ma- 
jesté ayant,  par  la  grâce  de  Dieu  et  sagesse  de  la  Royne 
sa  mère,  reunis  à  luy  M.  le  cardinal  de  Bourbon,  M.  le 
duc  de  Guise  et  autres  princes,  prélats,  gentils-hommes, 
villes  et  communautez  estans  avec  eux,  faict  deffences 
de  faire  plus  aucuns  actes  d'hostilité,  etc.  » 

Voicy  la  substance  de  ce  qui  estoit  contenu  dans 
cest  edict  d'union,  qui  fut  vérifié  au  parlement  de  Paris 
le  21  juillet. 

I.  Que  le  Roy  jure  d'employer  jusques  à  sa  propre 
vie  pour  extirper  l'heresie  de  son  royaume,  et  de  ne 
faire  jamais  paix  ou  trefve  avec  les  hérétiques,  ny  au- 
cun edict  en  leur  faveur. 

II.  Que  tous  ses  subjects,  de  quelque  qualité  qu'ils 
fussent,  feront  le  mesme  serment  d'employer  leurs  vies 
pour  extirper  les  hérétiques. 

III.  Que  le  Roy  ne  favorisera  ou  advancera  de  son 
vivant  aucun  hérétique,  et  veut  que  tous  ses  subjects 
jurent  qu'ils  ne  recevront  à  estre  roy  après  son  de- 
cez  aucun  prince  qui  soit  hérétique  ou  fauteur  d'he- 
resie. 

IV.  Qu'il  ne  seroit  pourveu  aux  charges  militaires, 
ny  aux  offices  de  judicature  et  finances,  que  personnes 
catholiques. 

V.  Qu'il  conserveroit  et  traicteroit  tous  ses  subjects 
ainsi  que  doit  faire  un  bon  roy,  et  defendroit  de  tout  son 
pouvoir  ceux  qui  l'avoient  servy  et  exposé  leurs  per- 
sonnes par  son  commandement  contre  les  hérétiques 
et  leurs  adherans ,  comme  aussi  les  autres  qui  s'estoient 
associez  et  liguez  ensemble  contre  lesdits  hérétiques , 
lesquels  il  a  présentement  reiinis  avec  luy  :  promettant 

de  conserver  les  uns  et  les  autres  de  la  violence  que  les 
hérétiques  et  leurs  fauteurs  leur  voudroient  faire. 

VI.  Que  tous  ses  subjects  ainsi  unis  jureront  de  se 
conserver  les  uns  les  autres,  sous  son  auctorité,  contre 
les  oppressions  des  hérétiques. 

VII.  Que  tous  ses  subjects  jureront  de  vivre  et  mou- 
rir en  la  fidélité  qu'ils  luy  doivent  et  aux  enfans  qu'il 
plaira  à  Dieu  luy  donner. 

VIII.  Que  tous  ses  sujects,  de  quelque  qualité  qu'ils 
soient,  se  départiront  de  toutes  unions,  pratiques,  in- 
telligences, ligues  et  associations  qu'ils  ont,  tant  de- 
dans que  dehors  du  royaume. 

IX.  Il  déclare  tous  ceux  qui  refuseroient  à  signer 
le  présent  edict  d'union  criminels  de  leze  majesté,  et 
que  les  villes  qui  desobeyroient  à  cest  edict  seroient 
privées  de  tous  privilèges,  grâces  et  octrois. 

X.  Qu'à  fin  de  rendre  l'union  des  catholiques  du- 
rable et  permanente,  il  promet  d'ensevelir  la  mémoire 
des  troubles  et  divisions  passées  entre  ses  sujects  catho- 
liques, et  qu'il  ne  se  feroit  aucune  recherche  de  toutes 
les  intelligences,  associations  et  autres  choses  que  les- 
dits  catholiques  liguez  auroient  faictes ,  tant  dedans 
que  dehors  son  royaume,  attendu  qu'ils  luy  ont  faict 
entendre  que  tout  ce  qu'ils  en  ont  faict  n'avoit  esté 
que  pour  le  zèle  qu'ils  portoient  à  la  conservation  et 
à  la  manutention  de  la  religion  catholique.  Et  parti- 
culièrement il  veut  que  tout  ce  qui  s'estoit  passé  le  1 2 
et  le  i3  de  may  dernier,  qui  est  les  Barricades  de 
Paris,  soit  esteint,  assoupy  et  comme  non  advenu,  et 
généralement  tout  ce  quelesdits  catholiques  liguez  au- 
roient fait  et  exécuté  à  l'occasion  ou  pour  l'effect  desdits 
troubles  depuis  ledit  12  may  jusquesau  11  juillet,  que 

ledit  edict  fut  publié  au  parlement  de  Paris.  Davantage, 
qu'il  tenoit  quittes  tous  ses  receveurs  et  comptables 
des  deniers  qu'ils  feroient  apparoir  avoir  fournis  pour 
les  causes  susdites  depuis  ledit  12  may,  en  raportant 
les  mandements,  ordonnances  et  quittances,  sans  que 
ceux  qui  auront  receu  lesdits  deniers  en  puissent  estre 
comptables  ,  en  baillant  à  Sa  Majesté'  un  estât  des  de- 
niers qui  auront  esté  ainsi  pris. 

Voylà  ce  qui  estoit  contenu  dans  l'edict  d'union  ; 
mais  dans  les  trente-deux  articles  particuliers  tout 
ledit  edict  y  estoit  aussi  compris,  et  d'avantage  tout 
ce  que  les  princes  et  seigneurs  de  la  ligue  estimèrent 
estre  de  leur  propre  et  particulier  interest. 

Le  premier  article  portoit  que  les  articles  accordez 
à  Nemours  en  juillet  1 585  ,  et  tous  lesedits  et  déclara- 
tions faites  sur  iceux,  seroientinviolablement  observez. 

II.  Que  le  Roy  feroit  l'edit  d'union  cy-dessus. 

III.  Que  le  Roy  et  tous  ses  subjectsjureroient d'em- 
ployer leurs  moyens  et  personnes  ,  et  mesmes  leurs 
vies,  pour  extirper  les  hérésies  de  toute  la  France. 

IV.  Qu'après  le  decez  de  Sa  Majesté,  l'on  ne  rece- 
vroit  pour  roy  aucun  prince  hérétique  ou  fauteur  d'he- 
resie,  quelque  droict  ou  prétention  qu'il  y  puisse 
avoir. 

V.  Que  l'on  defendroit  et  conserverait  la  personne 
de  Sa  Majesté  envers  tous  et  contre  tous. 

VI.  Que  le  Roy  conserveroit  tous  ceux  qui  entre- 
roient  en  l'union  ,  sçavoir ,  tant  les  catholiques  qui 
estoient  demeurez  sous  son  obeyssance,  que  les  catho- 
liques associez,  et  les  defFendroit  tous  de  l'oppression 
des  hérétiques. 

VII.  Que  les  catholiques  associez  ou  liguez  se  de- 
partiroient  de  toutes  pratiques,  intelligences,  ligues 
et  associations,  tant  dedans  que  dehors  le  royaume. 

VIII.  Que  Sa  Majesté,  les  princes,  les  cardinaux, 
tous  les  officiers  de  la  couronne,  et  tous  les  corps  des 
villes  et  communautez,  jureront  l'observation  de  l'edict 
de  l'union. 

IX.  Que  pour  extirper  les  hérésies ,  le  Roy  dres- 
seroit  deux  armées,  l'une  pour  aller  en  Poictou  et 
Xainctonge,  commandée  par  tel  qu'il  plairoit  à  Sa 
Majesté,  et  l'autre  en  Dauphiné,  dont  elle  donneroit  la 
charge  à  M.  de  Mayenne. 

X.  Que  le  concile  de  Trente  seroit  publié  au  plus- 
tost,  sans  préjudice  des  droicts  et  authoritez  de  Sa 
Majesté  et  des  libertez  de  l'Eglise  Gallicane,  lesquels 
seroient  dans  trois  mois  amplement  spécifiez  par  au- 
cuns prélats  que  Sa  Majesté  deputeroit  à  cest  effect 
avec  quelques  officiers  de  ses  cours  souveraines. 

XL  Que,  pour  seureté  de  l'observation  des  présents 
articles,  la  garde  des  villes  délaissées  par  ceux  de  Ne- 
mours seroit  encores  accordée  aux  princes  et  seigneurs 
de  la  ligue  pour  quatre  ans ,  outre  et  par  dessus  les 
deux  termes  qui  restoient  à  expirer  du  terme  à  eux 
accordé,  et  pareillement  de  la  ville  de  Dourlans. 

XII.  Que  les  princes  et  seigneurs  de  la  ligue  qui 
auroient  lesdites  villes  en  garde  les  remettroient  ez 
mains  de  Sa  Majesté  dans  six  ans. 

XIII.  Et  d'abondant  le  Roy  leur  accordoit,  pour  le 
mesme  temps  de  six  ans,  les  villes  d'Orléans,  Rourges 
et  Montreuil,  et  que  s'il  advenoit  que  les  capitaines  et 
gouverneurs  desdites  villes  decedassentdurant  le  susdit 
temps  de  six  ans,  Sa  Majesté  n'en  pourvoiroit  point 

d'autres  que  ceux  qui  luy  seroient  nommez  par  lesdits 
princes,  durant  ledit  temps  de  six  ans. 

XIV.  Que  ledit  temps  de  six  ans  passé,  lesdictes 
villes  seroient  remises  ez  mains  de  Sa  Majesté. 

XV.  Que  le  sieur  de  Gessans  seroit  remis  dans  la 
citadelle  de  Valence. 

XVI.  Que  le  sieur  du  Belloy  seroit  réintégré  en  sa 
capitainerie  du  Crotoy. 

XVII.  Que  le  capitaine  Bernet  sortiroit  de  Bologne, 
et  que  sa  charge  seroit  donnée  à  un  gentil  homme  de 
Picardie;  et  moyennant  ce, que  les  princes  de  la  ligue 
feroient  retirer  leurs  gens  de  guerre  des  environs  de 
Bolongne. 

XVIII.  Que  toutes  les  villes  qui  se  sont  déclarées  du 
party  et  se  sont  unies  avec  les  princes  de  la  ligue  jus^ 
ques  au  jour  du  présent  accord ,  seront  délaissées  en 
Testât  qu'elles  sont,  sans  qu'il  y  soit  rien  innové  en 
considération  des  choses  passées. 

XIX.  Que  d'une  part  et  d'autre  les  capitaines  et  gou- 
verneurs des  places  qui  ont  esté  dépossédez  y  seront 
réintégrez,  et  toutes  garnisons  qui  y  ont  esté  mises 
depuis  le  12  may  ostées. 

XX.  Que  les  biens  des  hérétiques  et  de  ceux  qui 
portent  les  armes  contre  Sa  Majesté  seront  vendus. 

XXI.  Que  les  régiments  de  Sainct  Paul  et  de  Sacre- 
more  seront  payez  comme  les  autres  qui  serviront  aux 
armées. 

XXII.'Queles  garnisonsdeThoul,Verdun  etMarsal, 
seront  traitées  et  payées  comme  celle  de  Mets. 

XXIII.  Quand  le  Roy  se  servira  des  compagnies  de 
ses  ordonnances,  qu'il  employera  celles  desdits  princes 
de  la  ligue  pour  estre  payées  comme  les  autres. 
38.  26 

XXIV.  Que  le  prevost  des  marchans  et  eschevins 
de  la  ville  de  Paris  nouvellement  esleus  seroient  con- 
tinuez encor  pour  deux  ans,  du  jour  delà  Nostre  Dame 
d'aoust  prochain  venant. 

XXV.  Que  Brigard,  commis  par  lesdits  princes, 
continuëroit  l'office  du  procureur  du  Roy  de  la  ville , 
et  que  Perrot ,  qu'ils  en  avoient  osté,  et  lequel  estoit 
pourveu  par  le  Roy  dudit  estât,  jouyroit  seulement 
des  gages  jusques  en  l'an  i5o,o  ,  qu'il  en  seroit  rem- 
bourse' par  celuy  qui  seroit  esleu. 

XXVI.  Le  chasteau  de  la  Bastille  sera  remis  entre 
les  mains  deSadite  Majesté  pour  en  disposer  ainsi  qu'il 
luy  plaira. 

XXVII.  Sa  Majesté'  fera  eslection  d'un  personnage 
à  elle  agréable  et  à  ladite  ville ,  pour  estre  pourveu 
de  Testât  de  chevalier  du  guet. 

XXVIII.  Les  magistrats  ,  conseillers ,  capitaines  et 
autres  officiers  des  corps  de  villes  qui  ont  esté  changez 
ez  villes  de  ce  royaume  qui  ont  suivy  le  party  desdits 
siçurs  princes  ,  se  remettront  pareillement  entre  les 
mains  de  Sadite  Majesté  desdites  charges,  laquelle  les 
y  fera  réintégrer  promptement  pour  le  bien  et  tran- 
quilité  d'icelle. 

XXIX.  Tous  prisonniers  faits  depuis  lé  12  de  may 
à  l'occasion  des  presens  troubles,  seront  mis  en  liberté 
de  part  et  d'autre  sans  payer  rançon. 

XXX.  L'artillerie  prise  à  l'Arsenac  sera  remise  avec 
les  autres  munitions  qui  ont  esté  enlevées,  qui  reste- 
ront en  nature. 

XXXI.  Si,  après  la  conclusion  du  présent  accord, 
aucuns,  de  quelque  qualité  ou  condition  qu'ils  soient, 
entreprennent  contre  les  villes   et  places  de  Sadite 

Majesté  ,  ils  seront  tenus  pour  infracteurs  de  paix,  et 
comme  tels  poursuy vis  et  chastiez,  sans  estre  favorisez 
et  soustenus  par  lesdits  sieurs  princes ,  ny  par  autres ,, 
sous  quelque  prétexte  que  ce  soit. 

XXXII.  Pareillement  aussi,  si  aucunes  des  villes  et 
places  qui  sont  baillez  pour  seureté  venoient  à  estre 
prises  par  quelques-uns,  ceux  qui  les  auront  prises 
seront  punis  et  chastiez  comme  dessus,  et  estans  les- 
dites  villes  reprises,  seront  remises  entre  les  mains 
desdits  sieurs  princes  pour  le  temps  qu'il  leur  a  esté 
accordé. 

Cest  edict  de  l'union  des  catholiques,  et  ces  articles 
particuliers  accordez  entre  le  Roy  et  les  princes  et 
seigneurs  de  la  ligue  ,  selon  l'apparence  humaine,  dé- 
voient estre  sans  doute  la  ruine  totale  des  hérétiques  et 
de  l'heresie.  Le  Roy  de  son  costé  satisfit  de  tout  ce  qui 
fut  en  son  pouvoir  pour  le  faire  exécuter  de  point  en 
point  :  de  son  propre  mouvement  et  de  sa  seule  volonté, 
comme  on  luy  porta  signer  les  articles,  il  fit  oster  ces 
mots  de  la  ligue  des  caûioliques ,  et  y  fit  mettre  V union 
des  catholiques  ,  pour  ce,  disoit-il,que  ce  mot  de  ligue 
avoit  tousjours  esté  le  tiltre  que  prenoient  d'ordinaire 
les  factieux  et  remueurs  d'Estat.  Mais  le  fruict  qu'il  se 
promettoit  de  cest  edict  estoit  que  des  trois  partis  qu'il 
y  avoit  en  France  il  n'y  en  auroit  plus  que  deux,  et 
qu'il  seroit  le  seul  chef  des  catholiques  de  son  royaume, 
lesquels  n'auroient  plus  d'autre  dessein  que  le  sien 
quand  ils  auroient  juré  cest  edict ,  ny  d'autre  volonté 
que  la  sienne.  Voyons  un  peu  comme  cet  edict  fut 
observé    par  le  Roy  d'un  costé,  et  par  les  princes 
de  la  ligue  de  l'autre  :  car  ce  fut  le  seul  prétexte 

sur  lequel  tant  de  peuples  et  de  villes  se  révoltèrent 
contre  le  Roy  après  la  mort  du  duc  de  Guise ,  disant 
que  Sa  Majesté  avoit  contrevenu  à  son  edict  d'union  ; 
et  d'autre  costé  le  Roy  et  ceux  qui  ont  escrit  en  sa 
faveur  ont  rapporté  les  causes  principales  de  la  mort 
du  duc  de  Guise  à  ce  qu'il  n'avoit  gardé  les  principaux 
articles  dudit  edict  d'union.  Il  est  donc  très-nécessaire 
icy  de  voir  les  raisons  des  uns  et  des  autres,  affin  de 
comprendre  mieux  la  cause  des  troubles  de  Fan  i58n 
et  des  années  suivantes,  qui  est  levray  subject  de  nostre 
histoire. 

Le  Roy,  après  qu'il  eut  faict  rendre  grâces  a  Dieu 
et  chanter  le  Te  Deinn  dans  la  grande  église  de 
Rouen  pour  son  edict  d'union,  il  s'en  retourna  à 
Chartres,  et  n'alla  point  à  Paris,  quoy  qu'il  en  fust 
très-instamment  prié,  et  s'excusa  sur  les  préparatifs 
des  trois  estats  à  Blois,  où  il  se  vouloit  rendre  au  com- 
mencement de  septembre.  LaRoyne  mère  et  la  Roync 
partirent  alors  de  Paris  avec  messieurs  le  cardinal  de 
Bourbon,  les  ducs  de  Guise  et  de  Nemours,  et  furent 
trouver  le  Roy  à  Chartres,  où  Sa  Majesté  s'effectua  de 
leur  communiquer  à  tous  ses  faveurs  et  ses  bonnes 
grâces,  affin  qu'ils  abandonnassent  toutes  leurs  ligues 
et  associations  qu'ils  avoient,tant  dedans  que  dehors  le 
royaume,  et  qu'ils  n'eussent  plus  aucun  subject  de  se 
plaindre. 

Par  ses  lettres  patentes  du  dix-septiesme  d'aoust  il 
déclara  M.  le  cardinal  de  Bourbon  le  plus  proche 
parent  de  son  sang,  luy  permettant,  pour  ceste  consi- 
dération, de  créer  un  maistre  de  chacun  mestier  en 
chacune  ville  de  son  royaume,  et  que  les  officiers  et 
serviteurs  domestiques   et   commensaux  dudit  sieur 

cardinal  jouyroient  de  semblables  privilèges,  exemp- 
tions et  immunitez  que  les  officiers  domestiques  de 
Sa  Majesté.  Ces  lettres  furent  veriffiées  en  parlement 
à  Paris  le  28  d'aoust,  à  la  vérification  desquelles  Hot- 
man,  advocat  dudit  seigneur  cardinal,  dit  que  l'ho- 
norable tesmoignage  que  le  Roy  faisoit  audit  sieur 
cardinal  de  le  recognoistre  pour  le  plus  proche  prince 
du  sang  du  costé  paternel ,  estoit  une  belle  lueur  sans 
nuage  et  à  descouvert  qui  refleschiroit  plus  clairement 
sur  les  autres  princes  de  la  mesme  famille  des  Bour- 
bons, selon  qu'ils  se  trouveroient  plus  proches  et  vrais 
imitateurs  de  la  pieté  et  des  vertus  du  roy  sainct  Loys , 
duquel  ils  sont  descendus,  à  ce  que  toute  la  Fiance 
eust  occasion  de  chanter  en  sa  louange  :  Benedictus 
Dominus ,  qui  non  pas  sus  est  ut  dejîciat  successor  fa- 
miliœ  tuœ. 

Dez  le  14  d'aoust  (0,  par  ses  lettres  patentes,  il 
avoit  aussi  donné  à  M.  le  duc  de  Guise  pouvoir,  puis- 
sance et  authorité  de  commander  en  l'absence  de  Sa 
Majesté  sur  toutes  ses  armées,  et  de  faire  observer 
tous  les  reiglements  faicts  sur  la  gendarmerie,  la  faire 
vivre  en  bon  ordre,  faire  punir  les  delinquans,  com- 
mettre commissaires  pour  faire  les  monstres,  relever 
les  absens  desdites  monstres,  en  bailler  ses  mande- 
ments pour  en  servir  d'acquit  :  bref,  il  le  fit  lors  son 
lieutenant  gênerai   par  toutes  ses  armées,  et  ne  luy 

(l)  Dez  le  14  d'aoust.  Cet  édi£,  qui  existe  en  entier  dans  le  troisième 
volume  des  Mémoires delc^Ligue,  est  du  4  août  i588.  En  voici  le  préam- 
bule :  a  Sçavoir  faisons  que  nous,  bien  et  duement  informés  de  la  lon«i 
«  gue  expérience  de  nostre  'cousin  au  faict  de  la  guerre  et  en  la  con- 
«  duite  de  nos  armées ,  pour  ces  causes  et  aultres  à  ce  nous  mouvans  , 
«  de  Fadvis  de  la  Royne,  nostre  très  bonorée  dame  et  rnere,  avons 
a  donné  el  donnons  par  ces  présentes  ,  etc.  » 

manquoit  que  le  tiltre  de  connestable.  Il  luy  promit 
aussi  qu'il  escriroit  à  Sa  Saincteté  en  faveur  du  cardi- 
nal de  Guise,  pour  luy  faire  avoir  la  légation  d'A- 
vignon. 

M.  de  Nemours  aussi  eut  promesse  d'estre  pourveu 
du  gouvernement  de  Lyonnois;  mais  ces  lettres  ne 
furent  expédiées  que  durant  les  estats  à  Blois. 

M.  l'archevesque  de  Lyon  eut  l'entrée  au  conseil 
secret,  qui  ne  l'avoit  qu'au  conseil  d'Estat,  et  mesmes 
il  rescrivit  en  sa  faveur  au  pape  Xiste,  pour  luy  faire 
avoir  un  chapeau  de  cardinal. 

M.  de  La  Chastre  eut  Testât  de  mareschal  de  camp 
en  tiltre  d'office,  et  le  sieur  de  Mayneville  fut  créé  con- 
seiller d'Estat.  Bref,  il  distribua  de  ses  faveurs  à  tous 
ceux  qu'il  pensoit  avoir  du  crédit  dans  la  ligue,  afin 
que  les  effects  de  sa  bonne  volonté  en  leur  endroit  les 
fist  recognoistre  et  retirer  de  tout  autre  dessein  con- 
traire à  sa  volonté.  Il  leur  ouvre  son  cœur,  il  leur 
communique  ses  secrets.  Il  accorde  plusieurs  deman- 
des aux  villes  qui  s'estoient  unies  de  leur  party,  et 
confirma  tous  les  officiers  et  capitaines  qui  y  avoient 
esté  introduits  au  préjudice  des  anciens. 

L'estat  des  gens  de  guerre  pour  aller  aux  deux  ar- 
mées qui  se  dressoient  pour  le  Dauphiné  et  le  Poitou 
fut  publié  par  tout.  De  celle  de  Poitou  la  charge  en 
fut  donnée  à  M.  le  duc  de  Nevers,  qui  supplia  le  Roy 
de  l'en  descharger,  non  pas  qu'il  voulust  s'exempter 
d'employer  sa  vie  en  une  telle  guerre,  en  laquelle  il 
promettait  à  Sa  Majesté  de  le  servir  durant  trois  ans 
continuels  avec  cent  gentils-hommes  armez  et  payez  à 
ses  despens  ,  mais  pource  qu'il  failloit  de  grandes  for- 
ces pour  accabler  les  hérétiques,  et  grand  nombre  de 

deniers,  afin  de  ne  tomber  en  l'inconvénient,  disoit-il, 
où  se  trouva  plusieurs  fois  Simon  de  Montfort  contre 
Jes  Albigeois,  lequel  fut  contraint  de  lever  le  siège  de 
plusieurs  villes  faute  de  secours.  Nonobstant,  le  Roy 
chargea  ledit  duc  de  Nevers  de  la  conduite  de  ceste 
armée;  mais,  pource  que  le  duc  de  Guyse  avoit  este' 
déclare'  lieutenant  gênerai  par  toutes  les  armées,  sur 
quelques  devis  des  incidents  qui  eussent  peu  advenir 
que  le  duc  de  Nevers  eust  esté  contraint,  si  le  duc  de 
Guyse  fust  allé  en  Poictou ,  de  luy  céder  sa  charge ,  le 
Roy  luy  en  bailla  particulière  déclaration,  et  voulut 
qu'il  fust  seul  son  lieutenant  gênerai  en  ceste  armée. 

Voylà  comme  le  Roy  exécute  ses  promesses,  et 
mesmes  employa  en  ses  armées  les  compagnies  des 
gens-d'armes  des  princes  de  la  ligue,  ainsi  qu'ils  l'a- 
vaient stipulé  par  les  articles  secrets,  et  les  régiments 
de  Sainct  Paul  et  de  feu  Sacremore  y  furent  payez 
comme  les  autres;  et  fit  d'abondant  jurer  ledit  edict 
d'union  par  l'assemblée  des  estats,  ainsi  qu'il  sera  dit 
cy  après.  Voyons  maintenant  comme  les  princes  de  la 
ligue  satisfirent  à  l'edict  d'union,  cependant  que  le 
roy  de  Navarre  se  preparoit  à  la  defFensive,  ayant 
chassé  les  gens  de  guerre  du  sieur  de  Laverdin  qu'il 
avoit  laissez  dans  Marans  et  dans  l'isle  de  Charon ,  et 
mis  de  bonnes  garnisons  par  toutes  ces  places. 

La  galeasse  générale  de  la  grande  armée  navalle 
d'Espagne  fut  emportée  d'une  courante  sur  le  sable 
prez  le  port  de  Calais;  le  sieur  de  Gordan  envoya  vers 
le  Roy  à  Chartres  tous  les  forçats  qui  estoient  dedans 
ceste  galeasse  pour  en  faire  ce  qu'il  voudroit.  Quatre 
jours  auparavant  qu'ils  y  arrivassent,  l'ambassadeur 
d'Espagne  estoit  party  de  Paris  pour  aller  dire  au 

Roy  l'heureux  succez  de  l'armée  de  son  maistre,  comme 
elle  avoit  esté  victorieuse  de  l'armée  d'Angleterre, 
dont  mesmes  il  en  avoit  faict  imprimer  le  discours  par. 
Guillaume  Chaudière,  libraire  à  Paris.  Cet  ambassa- 
deur, arrivé  dans  l'église  Nostre  Dame  de  Chartres, 
devant  qu'entrer  à  l'evesché  où  estoit  logé  le  Roy  ren- 
dit grâces  à  la  Vierge  Marie  de  l'heureuse  victoire 
qu'elle  avoit  donnée  à  sa  nation,  avec  démonstration  de 
joye-  Au  sortir  de  l'église,  venant  pour  trouver  Sa 
Majesté,  avec  une  façon  toute  espagnole,  aux  gentils- 
hommes qu'il  rencontroit  et  cognoissoit  de  la  ligue  des 
catholiques  il  leur  disoit  :  Victoria!  Victoria!  Et  ainsi 
il  vint  trouver  Sa  Majesté,  à  laquelle  il  monstra  une 
lettre  qui  luy  estoit  venue  de  Diepe  :  mais  le  Roy  luy 
monstra  celle  du  sieur  de  Gourdan,  gouverneur  de 
Calais,  par  laquelle  il  luy  mandoit  que  l'armée  an- 
gloise  avoit  tellement  canonné  l'espagnolle,  qu'elle 
l'avoit  diminuée  de  douze  vaisseaux  et  de  plus  de 
cinq  mille  hommes,  et  qu'il  leur  estoit  impossible  de 
mettre  le  pied  en  Angleterre.  L'ambassadeur  alors  eut 
recours  au  duc  de  Guise  pour  impetrer  du  Roy  que  les 
forçats  de  la  grande  galeasse  que  le  sieur  de  Gourdan 
envoyoit  luy  fussent  rendus,  attendu  la  paix  qu'il  y 
avoit  entre  l'Espagne  et  la  France,  affin  d'estre  ren- 
voyez et  remis  aux  galleres,  et  qu'ils  ne  servissent  à  la 
cour  du  roy  de  France  d'un  tesmoignage  de  la  perte 
de  son  maistre.  Le  duc  de  Guise  tasche  de  l'obtenir  : 
le  Roy  dit  qu'il  faut  en  délibérer  au  conseil.  Cepen- 
dant tous  ces  pauvres  forçats  arrivent  au  nombre  de 
quelque  deux  à  trois  cents;  ils  se  mettent  le  long  des 
degrez  de  l'église  par  où  le  Roy  devoit  passer  pour 
aller  à  la  messe,  où,  dez  qu'ils  le  veirent,  ils  se  jette-- 

rent  tous  à  genoux,  ayant  abbatu  leur  farset  et  capan , 
estans  nus  comme  ils  sont  quand  ils  tirent  la  rame , 
crians  Misericordial  Misericordia!  Le  Roy  les  regarde  ; 
le  conseil  se  tient  l'apresdinée,  où,  nonobstant  toutes 
les  remonstrances  de  l'ambassadeur  d'Espagne,  attendu 
que  c'estoient  Turcs,  Mores  et  Barbares  que  l'Espa- 
gnol avoit  rendu  esclaves  par  le  hazard  de  la  guerre, 
et  lesquels  estoient  arrivez  par  autre  hazard  de  guerre 
aux  terres  de  France,  où  Ton  n'usoit  d'esclaves  ny 
de  forçats  s'ils  n'estoient  malfaicteurs,  il  fut  dit  qu'ils 
avoient  acquis  leur  liberté,  et  qu'estans  des  terres  de 
l'obéissance  du  Turc,  auquel  les  François  avoient 
alliance,  qu'ils  seroient  renvoyez  à  Gonstantinople  par 
la  voye  de  Marseille  où  ils  seroient  conduits,  et  qu'à 
chacun  il  leur  seroit  baillé  un  escu  en  les  embarquant 
dans  les  premières  navires  turquesques  qui  s'en  retour- 
neroient  en  Levant.  Le  Roy  recognut  lors  les  diverses 
affections  de  ceux  de  son  conseil  ;  car  ceux  qui  estoient 
de  la  ligue  ne  se  peurent  tenir  qu'ils  ne  soustinssent 
la  requeste  de  l'ambassadeur  d'Espagne;  mais  le  duc 
de  Nevers  et  le  mareschal  de  Biron  s'y  opposèrent  lors 
tellement  pour  la  manutention  de  la  liberté  de  la 
France,  qu'ils  furent  comme  contraints  de  suivre  leur 
opinion. 

Tous  les  plus  clair -voyans  et  sages  politiques 
voyoient  bien  que  le  Roy  par  l'edit  d'union  avoit 
acheté  la  paix  avec  ses  subjets,  et  que  nonobstant  tous 
les  bien-faicts  qu'il  faisoit  aux  princes  de  la  ligue, 
qu'il  faudroit  qu'il  en  vinst  à  une  cruelle  guerre 
contr'eux,  car  voicy  ce  que  plusieurs  en  escrivirent 
dèslors  : 


4lO  INTRODUCTION. 

I.  Que  l'edict  de  l'union  ne  fut  si  tost  juré  au  parle- 
ment de  Paris,  par  lequel  il  estoit  dit  que  tous  lessub- 
jects  du  Roy,  de  quelque  qualité  qu'ils  fussent,  se  de- 
partiroient  de  toutes  ligues,  practiques  et  intelligen- 
ces qu'ils  avoient,  tant  dedans  que  dehors  le  royaume, 
que  les  députez  du  roy  d'Espagne  se  sentans  offensez 
de  voir  que,  par  l'edict  d'union,  les  princes,  seigneurs 
et  villes  de  la  ligue  s'estoient  obligez  de  se  départir 
des  traictez  qu'ils  avoient  avec  eux,  et  par  ce  moyen 
que  le  roy  d'Espagne  perdroit,  outre  les  grosses  som- 
mes de  deniers  qu'il  leur  avoit  données  depuis  le 
traicté  qu'ils  avoient  faict  ensemblement  à  Ginville  au 
commencement  de  l'an  i585,  l'espérance  de  recou- 
vrer Cambray  parleur  moyen,  comme  ils  luy  avoient 
promis,  ils  reprochèrent  aux  princes  et  conseil  de  la 
ligue  qu'il  n'y  avoit  nulle  stabilité  parmy  eux,  veu 
qu'à  toutes  les  deux  fois  qu'ils  avoient  faict  la  paix  avec 
le  Roy,  ils  n'en  avoient  point  adverty  le  roy  d'Espagne 
leur  maistre,  comme  ils  estoient  tenus  faire  par  ledit 
traicté  de  Ginville  ;  à  quoy  il  fut  respondu  par  les  prin- 
ces et  conseil  de  la  ligue  des  Seize  à  Paris  qu'ils  n'en- 
tendoient  aucunement  de  se  départir  de  la  confédéra- 
tion qu'ils  avoient  avec  le  roy  d'Espagne,  ainsi  qu'ils 
l'approuveroient  et  reconfirmeroient  derechef,  et  que 
ce  qu'ils  en  avoient  faict  n'avoit  esté  que  pour  mieux 
préparer  les  choses  à  leur  intention. 

II.  Que  les  brigues  par  toutes  les  provinces  à  ce 
que  ceux  qui  seroient  esleus  et  envoyez  aux  estats 
fussent  de  leur  party  n'estoient  que  trop  descouvertes. 
Dans  Chartres  mesmes  où  le  Roy  estoit,  le  sieur  de 
Lignery,  de  leur  party,  en  estoit  venu  jusques  aux  in- 
jures contre  le  sieur  de  Maintenon.  Les  brigues  du 

lieutenant  nomme'  le  roy  d'Amiens  n'estoient  que 
trop  sceuës,  et  que  mesmes  les  députez  de  la  ville  de 
Paris  pour  aller  aux  estats  avoient  este'  esleus  des 
plus  remuans  de  la  faction  des  Seize,  le  conseil  des- 
quels leur  avoit  baillé  de  très-amples  mémoires  pour 
saper  et  abattre  l'authorité  royale;  et  mesmes  que 
toutes  les  villes  et  communautez  de  la  ligue,  nonobs- 
tant tous  les  serments  de  renoncer  à  toutes  ligues  et 
associations,  se  regloient  au  conseil  des  Seize  de  Paris, 
et  y  prenoient  les  instructions  suivantes,  que  l'on  in- 
tituJoit  :  Articles  pour  proposer  aux  estats  et  faire 
passer  en  loy  fondamentale  du  royaume,  i.  Que  le 
concile  de  Trente  seroit  receu  en  France  ,  sans  préju- 
dice des  droicts  de  l'Eglise  Gallicane,  sous  l'octroy  et 
confirmation  de  Sa  Saincteté.  2.  Que  nul  ne  seroit  receu 
roy  de  France  s'il  n'estoit  de  la  religion  catholique, 
apostolique  et  romaine,  et  recogneu  tel  par  le  conti- 
nuel exercice  qu'il  en  auroit  tousjours  faict.  3.  Que 
les  princes  yssus  dusangroyal,  de  quelque  costé,  estoc 
ou  ligne  que  ce  fust,  lesquels  seroient  hérétiques  ou 
fauteurs  d'heresie,  seroient  déclarez  incapables  de  la 
couronne  de  France,  quelque  prétention  ou  droict 
qu'ils  pourroient  alléguer,  attendu  que  les  roys  de 
France  sont  plus  roys  par  la  grâce  de  Dieu  que  par 
nature.  4-  Que  le  peuple  de  France,  en  cas  que  le  Roy 
tombast  en  hérésie,  ou  la  soustinst  ou  permist  directe- 
ment ou  indirectement,  seroit  déclare'  et  tenu  quitte 
de  l'obeyssance  qu'il  devoit  au  Roy.  5.  Que  les  roys 
ny  le  royaume  de  France  ne  pourroient  avoir  confé- 
dération,  association ,  intelligence,  practique,  alliance 
ou  ligue  avec  les  infidelles  ou  hérétiques.  6.  Que  les 
roys  de  France  n'useroient  plainement  de  leur  souve- 

raine  et  royale  aufhorité  qu'ils  ne  fussent  oingts  et 
sacrez,  d'autant  que  la  grâce  de  Dieu  qui  suit  leur 
sacre  leur  donne  et  conserve  plus  de  droict  à  la  cou- 
ronne que  ne  faict  la  nature  qu'ils  ont  extraicte  de 
leurs  progeniteurs  :  cependant  que  l'administration  et 
régence  du  royaume  seroit  ez  mains  de  qui  de  droict 
et  coustume  elle  devoit  estre.  7.  Que  la  souveraine  au- 
thorité  des  roys  seroit  contenue  et  arrestée  dans  les 
bornes  et  termes  de  la  raison,  de  l'équité  et  des  loix 
fondamentales  du  royaume,  et,  en  cas  que  les  roys  y 
contrevinssent, les  estats  généraux  en  prendroientcog- 
noissance,  et  justement  se  maintiendroient  au  droict 
et  practique  de  leurs  prédécesseurs,  usants  du  pou- 
voir et  de  l'authorité  de  laquelle  ils  ont  premièrement 
revestu  leurs  roys,  et  qui  leur  seroit  dévolue.  8.  Que 
la  guerre  ny  la  paix  ne  se  feroit  sans  l'advis  des  estats 
généraux,  ny  aucune  levée  de  deniers  sans  leur  con- 
sentement. 9.  Que  les  dons,  octrois,  estats  et  ampli- 
fications de  pouvoir  donnez  par  le  Roy  seroient  validez 
par  les  estats  ou  invalidez.  10.  Qu'en  chacune  cour 
souveraine  il  y  auroit  une  chambre  composée  de  per- 
sonnes esleuës  par  les  estats,  à  laquelle  les  plaintes  du 
peuple,  et  les  contraventions  aux  ordonnances  des 
estats  généraux  seroient  raportées,  et  en  cognoistroit 
en  dernier  ressort.  11.  Que  chacun  ordre  des  trois 
estats  auroit  un  syndic  gênerai  à  la  suitte  de  la  cour 
qui  recevront  les  advertissements,  mémoires  et  instruc- 
tions par  les  syndics  provinciaux,  et  les  provinciaux 
par  ceux  de  chasque  bailliage,  pour  procurer  au 
conseil  du  R.oy  ce  qui  concerneroit  le  bien  de  l'Estat. 
Le  reste  desdits  articles  estoit  pour  reformer  plu- 
sieurs abus  touchant  la  confidence, simonie,  ignorance 

et  concubinage  d'aucuns  de  l'ordre  ecclésiastique^  et 
pour  adviser  que  les  gouvernements  des  provinces  et 
villes  et  les  estats  de  judicature  ne  fussent  plus  vénaux  ; 
aussi  que  les  actions  de  ceux  qui  se  seroient  enrichis 
par  moyens  illicites  du  sang  du  peuple,  lussent  exa- 
minées pardevant  les  estats.  Voylà  la  substance  des 
mémoires  secrets  que  le  conseil  de  la  faction  des  Seize 
envoyoit  à  tous  ceux  de  leur  party,  et  comme  ils  vou- 
1  oient  faire  tomber  la  souveraine  puissance  royale  en- 
tre les  mains  de  rassemblée  des  estats,  et  faire  que  les 
roys  de  Fiance  à  ] 'advenir  fussent  maistres  et  valets 
tout  ensemble,  ce  qu'ils  pensèrent  faire  venir  à  effect, 
ainsi  qu'il  sera  dit  cy-après.  Aussi  en  mesme  temps  ils 
firent  imprimer  une  remonslrance  sur  les  desordres  et 
misères  de  ce  royaume ,  causes  d'icelles  et  moyens  d'y 
pourvoir,  qu'ils  envoyèrent  à  tous  leurs  partisans  :  ils 
firent  courir  le  bruit  que  c'estoit  l'arclievesque  de  Lyon 
qui  l'avoit  faicte;  du  depuis  il  fut  sceu  qu'ils  y  avoient 
tous  travaillé,  que  c'estoit  un  livre  de  plusieurs  pères, 
et  que  l'advocat  Roland  y  avoit  la  plus  grand'part.  Le 
Roy  remarqua  luy-mesme  qu'au  tiltre  de  ceste  remons- 
trance  ils  ne  l'appelloient point  Très-Chrestien,  et  qu'ils 
accommodoient  ce  passage  du  premier  livre  des  Roys, 
chap.  12  :  Craignez  Dieu  et  le  servez  en  vérité  et  de 
tout  vostre  cœur,,  car  vous  avez  veu  les  choses  magni- 
fiques qu'il  afaictes  parmj  vous  ;  que  si  vous  persé- 
vérez en  malice  ;  et  vous  et  vostre  roj  périrez  ensem- 
ble ,  affin  de  rendre  Sa  Majesté  odieuse  à  son  peuple 
si  elle  ne  vouloit  suivre  la  teneur  de  leurs  remonstran- 
ces,  pleines  de  propositions  que  le  temps  et  la  néces- 
sité des  affaires  ne  pouvoit  permettre,  voulans  entre 
autres  choses  qu'il  fist  la  guerre  à  l'heresie,  laquelle  ne 

se  pouvoit  faire  sans  argent,  et  l'argent  ne  se  pouvoit 
recouvrer  qu'à  la  foule  du  peuple;  et  toutesfois  ils  vou- 
loient  qu'il  soulageast  le  peuple  par  la  descharge  des 
tailles,  et  que  les  estats  et  offices  ne  fussent  plus  ven- 
dus. Ainsi,  sous  le  voile  du  bien  public,  la  faction  des 
Seize  couvi  oit  sa  révolte  et  sa  rébellion  contre  le  Roy 
leur  souverain  seigneur. 

III,  Que  les  Seize  avoient  faict  imprimer  à  Paris  et 
publier  l'histoire  de  Gaverston,  dont  le  bruit  estoit  que 
le  docteur  Boucher  estoit  l'autheur,  où  l'on  comparoit 
le  Roy  au  roy  d'Angleterre  Edouard  n  (0,  qui  estoit  un 
prince  sanguinaire,  hypocrite  et  tyran,  et  le  duc  d'Es- 
pernon  à  Gaverston,  gentil -homme  gascon  et  favorit 
d'Edouard  :  ce  livret  estoit  plein  de  presumptions  et 
calomnies  indignes  d'estre  dites  et  leuè's. 

IV.  Que  la  ligue,  nonobstant  le  vingt  -  neuviesme 
des  articles  secrets  de  l'edict  de  reunion ,  portant  qu'ils 
n'entreprendroient  rien  contre  les  villes  et  places  de 
Sa  Majesté,  sur  peine  d'estre  punis  comme  infracteurs 
de  paix,  avoit,  le  10  d'aoust,  fait  faire  une  révolte 
par  le  peuple  d'Angoulesme,àce  induit  par  les  sieurs 
de  Meré,  de  Messeliere ,  de  Macquerolle  et  Desbou- 
chaux,  gentils-hommes  de  leur  party,  qui  avoient  en- 
trepris sur  la  vie  du  duc  d'Espernon,  lequel  mesmes 
avoit  fait  publier  l'edict  d'union  dans  Angoulesme,  et 
ce  sur  certaines  impostures  et  faux  bruits  qu'ils  avoient 
fait  courir  que  le  sieur  duc  d'Espernon  vouloit  faire 
entrer  quelques  troupes  des  huguenots  dans  le  chas- 
teau  pour  piller  la  ville ,  et  mesmes  que  pour  exécuter 

(0  Edouard  n.  Ce  prince  fut  détrôné  en  i32Ô  par  Isabelle  de 
France  son  épouse.  Il  n'étoit  ni  sanguinaire  ni  tyran.  Son  caractère 
avoit  plus  d'un  rapport  avec  celui  de  Henri  ni. 

leur  conspiration,  le  maire  d'Angoulesme,  suivy  des 
plus  mutins  du  peuple,  estoit  entré  au  chasteau  où  es- 
toit  le  duc  d'Espernon,  en  feignant  de  luy  vouloir  pré- 
senter des  courriers  qui  venoient  de  la  Cour;  sur  la- 
quelle feinte  il  estoit  monte'  en  l'antichambre  du  duc , 
criant:  Tuè'!tuè'!et  faisant  deslacher  quelques  coups  de 
pistoles;  ce  qu'entendu  par  le  duc,  qui  estoit  dans  sa 
chambre,  et  par  quelques  siens  gentils-hommes,  ils 
avoient  esté  contraints  ensemblement  de  courir  aux  ar- 
mes, avec  lesquelles  ils  avoient  repoulsé  la  populace, 
tué  le  maire  ;  ce  qui  avoit  donné  l'alarme  par  la  ville, 
dont  tout  le  peuple  s'estoit  barricadé  contre  le  chasteau 
et  la  citadelle,  de  laquelle  ils  avoient  pris  le  capitaine 
prisonnier  avec  madame  d'Espernon,  comme  elle  sor- 
toit  de  la  messe  des  Jacobins  :  laquelle  entreprise  et 
conspiration  eust  apporté  un  estrange  trouble  en  ceste 
province,  si  le  sieur  de  Tagens,  qui  le  lendemain  ar- 
riva au  secours  dudict  duc  son  cousin ,  n'eust  moyenne 
l'accord  et  la  paix  des  habitans  d'Angoulesme,  avec  un 
oubly  de  leur  mutinerie.  Le  duc  de  Guise ,  au  récit 
que  l'on  luy  fit  de  ceste  entreprise,  et  comme  le  duc 
d'Espernon  avoit  repoulsé  la  mutinerie  de  ce  peuple, 
dit  :  «  Il  a  monstre  en  cest  acte  là  ce  que  je  n'avois  jamais 
creu  de  luy;  sa  valeur  l'a  sauvé,  et  sa  prudence,  avec 
laquelle  il  a  excusé  la  folie  du  peuple  d'Angoulesme, 
sera  l'establissement  de  ses  affaires  en  ceste  province  là.» 
V.  Que  sur  ce  mot  de  fauteurs  df  hérésie ,  contenu 
au  quatriesme  article  de  l'edict  d'union,  le  Roy  ayant 
donné  ses  lettres  d'abolition  à  M.  le  comte  de  Soissons^ 
l'un  des  princes  de  son  sang  et  catholique,  pour  avoir, 
contre  la  volonté  de  Sa  Majesté,  esté  avec  quelques 
troupes  secourir  de  ses  armes  le  roy  de  Navarre  son 

cousin  germain  paternel,  et  M.  le  prince  de  Condé  sort 
frère,  pource  qu'alors  chacun  jugeoit  que  la  ligue 
n'en  vouloit  pas  tant  a  l'heresie  qu'à  la  maison  de 
Bourbon,  et  lequel  sieur  comte  estoit  venu  trouver  Sa 
Majesté  pour  le  servir  contre  la  ligue  après  la  jour* 
née  des  Barricades;  mais  sur  ce  qu'ayant,  selon  l'or- 
dre accoustumé  en  France,  envoyé  vérifier  ses  lettres 
au  parlement,  tous  les  mutins  de  la  faction  des  Seize 
de  Paris  s'estoient  opposez  à  la  vérification  d'icelles, 
avec  menaces  à  la  Cour,  disans  qu'il  failloit  qu'il  eust 
absolution  du  Pape  aussi  bien  que  s'il  eust  esté  héré- 
tique ,  le  Roy  trouva  ceste  hardiesse  estrange  ,  et  cog- 
nut  lors  que  l'on  vouloit  faire  pratiquer  l'edict  de 
l'union  autrement  qu'il  ne  l'avoit  entendu  :  car,  de 
contraindre  les  princes  de  son  sang  et  ses  subjects  à 
l'advenir  d'aller  demander  absolution  au  Pape  pour 
quelque  désobéissance  particulière,  quant  ils  n'avoient 
point  esté  hérétiques,  cela  n'avoit  jamais  esté  prati- 
qué :  tous  les  princes  et  seigneurs  qui  avoient  esté  en 
Flandres  avec  feu  M.  le  duc  d'Anjou,  et  avoient  com- 
batu  avec  les  hérétiques  de  Flandres,  et  lesquels  es- 
taient mesmes  à  présent  des  principaux  de  la  ligue, 
n'avoient  eslé  astreints  à  la  rigueur  que  l'on  vouloit 
estre  pratiquée  contre  iceluy  prince  :  bref,  le  Roy  fut 
contraint  d'en  parler  au  cardinal  Morosini,  légat  en 
France,  et  en  rescrivit  au  Pape;  et  le  comte  en- 
voya le  sieur  Jules  Richi  à  Rome  en  prier  Sa  Saincteté. 
La  ligue  lors  remua  ce  qu'elle  peut  pour  empescher 
ceste  absolution,  et  employa  ses  amis  au  consistoire 
pour  la  traverser;  mais  Richi  ayant  esté  introduit  vers 
Sa  Saincteté,  qui  estoit  lors  en  sa  galerie,  il  luy  dit 
(  de  genoux  )  la  supplication  de  son  maistre.  Le  Pape 

luy  demanda  s'il  avoit  esté  à  la  bataille  de  Coutras,  et 
s'il  avoit  tousjours  accompagne'  son  maistre  cepen- 
dant qu'il  avoit  esté  avec  le  roy  de  Navarre.  Richi  luy 
dit  qu'il  l'avoit  assisté  par  tout  où  il  avoit  esté.  «  Dites 
moy ,  dit  le  Pape,  et  à  la  vérité,  comme  ceste  bataille 
se  passa ,  et  ce  que  vous  avez  cognu  du  naturel  du  roy 
de  Navarre.  »  Richi  luy  dit  tout  ce  qui  s'estoit  passé  à 
Coutras,  et  comme  le  duc  de  Joyeuse,  ayant  disposé 
son  armée  pour  combattre  en  haye,  afin  de  favoriser  la 
plus-part  de  ses  jeunes  capitaines  de  gend'armes  qui 
vouloient  donner  chacun  avec  sa  compagnie,  attaqua 
le  roy  de  Navarre,  l'armée  duquel  estoit  composée  de 
cinq  gros  bataillons  de  cavalerie  ,  qui  sortit  d'un  fonds 
où  il  estoit,  et  chargea  de  telle  furie  l'avantgarde  du 
duc  qu'il  la  mit  à  vauderoute  :  ce  que  voyant  le  duc, 
sans  donner  loisir  à  ceux  qui  estoient  devant  luy,  avoit 
pris  la  charge;  et,  comme  il  estoit  près  de  rompre 
son  bois,  les  deux  gênerais  n'estansqu'à  vingt  pas  l'un 
de  l'autre,  une  compagnie  de  l'advantgarde  du  duc 
fuyant  se  vint  jetter  entre  ses  bras,  qui  l'avoit  empes- 
ché  d'aller  à  la  charge  et  contraint  de  faire  ferme,  re- 
gardant le  bataillon  du  roy  de  Navarre,  lequel  soudain 
fit  tirer  de  telle  sorte  une  quantité  d'arquebusiers  de 
cheval  qu'il  avoit,  qu'en  un  moment  ils  mirent  par 
terre  la  moitié  de  la  cornette  blanche  du  duc,  qui  lors 
fut  blessé  au  petit  ventre,  son  cheval  tué  ;  mais  estant 
remonté,  et  plus  de  cinq  cents  des  siens  ayant  pris  la 
fuite ,  le  roy  de  Navarre  en  raesme  temps  chargea  le 
duc  à  sa  gauche  et  à  sa  droite,  lequel,  après  avoir 
rompu  son  bois,  assisté  de  bien  peu  de  gens,  vit  sa 
cornette  blanche  enlevée  et  celuy  qui  la  portoit  tué 
tout  d'un  coup  devant  luy,  et  à  l'instant  un  autre  ba- 
38.  27 

taillon  de  cavalerie  qui  le  vint  charger,  où,  pour  la 
poussière  qui  esloit,  et  pour  la  fume'e  que  rendoient 
les  mousquetades  et  harquebusades,  il  estoit  impos- 
sible de  rien  recognoistre.  Leduc  pensant  faire  ferme, 
son  cheval  et  luy  furent  tuez,  et  tous  ceux  qui  l'ac- 
compagnoient  terrassez;  et  ainsi  toute  l'armée  fut  des- 
faicte,  et  tous  les  capitaines  presque  tuez,  blessez  ou 
pris.  Pour  les  prisonniers ,  et  pour  le  traitement  qu'ils 
avoient  receu  après  ceste  bataille,  que  les  sieurs  de 
Sainct  Luc,  de  Montigny,  de  Piennes  et  autres  gen- 
tils-hommes, porteroient  tousjours  le  tesmoignage  des 
courtoisies  qu'ils  avoient  receus  en  leurs  prinses  de  la 
maison  de  Bourbon  ,  et  mesmes  que  le  roy  de  Navarre 
avoit    à  d'aucuns    d'entr'eux  fait  rendre  leurs    cor- 
nettes et  drapeaux,  à  d'autres  leurs  équipages  et  che- 
vaux, et  estants  retournez  vers  le  Roy,  avoient  assez 
publie'  par  tout  où  il    passoit  la  générosité'   du  roy 
de  Navarre,  sa  valeur,  et  la  diligence  et  célérité  dont 
il  usoit  en  ses  exploicts  militaires.  «  J'ay  sceu,  dit  Sa 
Saincteté,  tout  cela;  mais,  dites  moy,  vostre  maistre 
a  il  parle'  avec  le  mareschal  de  Montmorency,  se  sont 
ils  entreveus,  sont  ils  en  bonne  amitié'  ensemble?   » 
Richi,  se  tenant  tousjours  en  son  devoir,  luy  dit  la  bonne 
intelligence  que  son  maistre  avoit  tousjours  eue  avec 
ledit  sieur  mareschal,  et  les  caresses  et  desmonstra- 
tions  d'amitié  dont  ils  s'estoient  réciproquement  hono- 
rez à  leur  entreveuë  en  Languedoc.  Le  Pape  luy  dit 
lors  :  «  Je  suis  très-aise  de  leur  bonne  amitié ,  je  désire 
que  vostre  maistre  la  continué;  je  ne  croiray  point  ceux 
qui  me  persuadent  de  vous  remettre  à  une  assemblée 
générale   des  cardinaux,  qui  ne  pourroit  estre  que 
dans  six  mois,  pour  vous  donner  responce  à  la  su- 


INTRODUCTION.  4X9 

plication  de  vostre    maistre.  Je  vous  feray  expédier 
dans  demain  vostre  demande.  »  Ceux  qui  ont  escritsur 
ceste  absolution  ont  remarqué  que  l'intention  de  la 
ligue  estoit  double  :  l'une  de  gratifier  Sa  Saincteté  et 
luy  faire  cognoistre  que  doresnavant  tous  ceux  qui 
assisleroient  ou   porteroient  faveur  aux  hérétiques, 
ores  qu'ils  fussent  catholiques,  outre  l'abolition  que  le 
Boy  leur  en  donneroit,  qu'ils  seroient  contraints  d'en 
avoir  son  absolution,  ce  qui  n'avoit  jamais  esté  prac- 
tiqué  en  France;  et  d'avantage  que,  commençant  par 
un  prince  de  telle  qualité,,  cela  s'observeroit  jusques 
aux  moindres  :  ce  qui  n'a  esté  depuis  toutesfois  prac- 
tiqué.  L'autre  intention  estoit  de  traverser  tellement 
iceluy  prince,  qu'il  ne  peust  tenir  son  rang  en  l'assem- 
blée des  estats.  Mais  le  Roy  ayant  descouvert  leur  des- 
sein ,  et  que  le  mariage  du  prince  de  Ginville  se  prac- 
tiquoità  Rome  avec  une  niepce  du  Pape,  sur  l'espé- 
rance que  le  duc  de  Guise  son  père  donnoit   de  le 
faire  grand,  mesmes  que    Sa  Saincteté  avoit  rescrit 
des   lettres  au  duc  de  Guise    pour  seurement  com- 
muniquer avec  le  cardinal  Morosini,  l'on  fit  faire  la 
proposition  du  mariage  dudit  sieur  comte  de  Soissons 
avec  la  niepce  de  Sa  Saincteté,  ce  qui  auroit  esté  une 
des  principales  causes  que  ledit  sieur  comte  obtint  si 
promptement  son  absolution,  nonobstant  toutes  les 
traverses  de  la  ligue.  C'est  assez  sur  ce  sujet.  Voyons 
la  sixiesme  contravention  des  princes  de  la  ligue  à 
l'edict  d'union. 

VI.  Que  le  sieur  de  Chattes,  gouverneur  du  Havre 
de  Grâce,  le  sieur  de  Corbon,  gouverneur  de  Han  en 
Picardie ,  et  les  gouverneurs  de  Mouson ,  de  Maubert- 
Fontaine,  de  Rocroy  et  de  Vitry ,  ayant  envoyé  en  la 

27. 

ville  de  Paris  pour  sçavoir  comme  ils  se  dévoient  gou- 
verner, puis  que  par  l'edict  d'union  ils  avoient  jure'  de 
se  départir  de  toute  ligue,  et  que,  suivant  ledit  edict, 
ils  se  dévoient  ranger  du  tout  auprès  du  Roy,  le  con- 
seil des  Seize  leur  avoit  fait  response  qu'il  ne  falloit 
rien  changer  de  l'intelligence  et  association  précé- 
dente qu'ils  avoient  entr'eux,  mais  qu'il  failloit  tous- 
jours  continuer  plus  que  jamais  affin  de  parvenir  à 
l'efFect  désire'. 

VII.  Le  sieur  de  Balagny  (0,  estant  gouverneur  de 
Cambray  pour  la  Boy  ne  mère  (comme  s'estant  portée 
héritière  de  feu  M.  le  duc  d'Anjou),  au  préjudice  de 
ses  bienfaicteurs   minutoit  l'establissement  d'une  fu- 
ture principauté  particulière  dans  Cambray  pour  se 
faire  nommer  à  l'advenir  prince  de   Cambresis.   La 
Royne  mère  est  advertie  de  toutes  ses  practiques ,  elle 
prie  le  Roy  d'y  donner  ordre  :  le  Roy  ne  s'en  veut 
mesler  à  l'ouvert ,  quoy  qu'il  eust  bien  désiré  tirer  le 
sieur  de  Balagny  de  ceste  place,  lequel  peu  après  des- 
couvrit quelques  intelligences  et  pratiques  que  M.  le 
duc  d'Espernon  avoit  sur  la  citadelle  de  Cambray.  Ce 
fut  lors  que  Balagny  eut   recours  au  duc  de  Guise , 
qui  envoya  le  sieur  de  La  Fougère  à  Cambray  avec 
ample  pouvoir  pour  traicter  et  accorder  avec  luy, 
ce  qu'ils  firent  le  i5  janvier  1587.  Premièrement,  que 
le  duc  de  Guise  employeroit  sa  vie  et  ses  moyens,  et 
de  tous  les  princes  et  seigneurs  catholiques  alliez  avec 
luy,  pour  la  conservation  et  deffense  du  sieur  de  Ba- 
lagny, ses  biens  et  honneurs,  et  particulièrement  de 

(*)  Le  sieur  âe  Balagny.  Il  étoit  fils  naturel  de  Jean  de  Montluc, 
évêque  de  Valence.  Il  eut  depuis  cette  souveraineté  de  Cambrai  à  la- 
quelle il  pvétendoit;  mais  il  ne  la  posséda  pas  long-temps. 

Tauthorité  qu'il  avoit  dans  la  ville  et  citadelle  de  Cam- 
bray et  pays  de  Cambresis.  2.  Que  ledit  duc  le  secour- 
roit  envers  et  contre  tous  sans  nul  excepter,  soit  sous 
main,  ou  à  visage  descouvert.  3.  Qu'advenant  la  mort 
du  sieur  de  Balagny,  ledict  sieur  duc  et  tous  les  princes 
ses  alliez  et  confederez  continueroient  les  mesmes 
obligations  envers  la  femme  et  enfans  dudit  sieur  de 
Balagny.  4-  Qu'en  cas  que  les  ennemis  dudit  sieur  de 
Balagny  luy  fissent  desnier  les  payements  et  entrete- 
nements  de  sa  garnison,  ledict  sieur  duc  luy  fourni- 
roit  huict  monstres  par  an  selon  Testât  des  dernières 
qui  s'y  sont  faites,  dont  sur  et  tant  moins  il  luy  seroit 
baille'  douze  mil  escus  par  advance,  desquels  il  tien- 
droit  compte.  5.  Que  ledit  sieur  duc  fourniroit  six  mil 
escus  tous  les  ans  audit  sieur  de  Balagny  pour  les 
despences  extraordinaires  qu'il  luy  conviendroit  faire, 
et  vingt  mil  escus  pour  une  fois  qui  luy  seroient  don- 
nez présentement  par  ledit  sieur  duc.  6.  Que  moyen- 
nant les  conditions  cy-dessus  le  sieur  de  Balagny  se 
joindroit  d'amitié'  et  d'intelligence  avec  ledit  sieur  duc 
et  les  autres  princes  et  seigneurs  catholiques],  pour  ré- 
sister aux  pernicieux  desseins  des  hérétiques  et  de 
leurs  adherens,  et  qu'il  jureroit  et  protesteroit  d'em- 
ployer sa  vie  et  ses  moyens  pour  un  si  sainct  œuvre , 
et  de  tout,  spécialement  de  sa  place  de  Cambray ,  fa- 
voriser les  sainctes  entreprises  du  duc  de  Guise,  et 
sur  tout  qu'il  ne  se  desferoit  de  l'authorité,  charge  et 
pouvoir  qu'il  avoit  dans  la  ville  et  citadelle  de  Cam- 
bray. Moyennant  cest  accord ,  le  sieur  de  Balagny  se 
déclare  de  la  ligue;  le  duc  de  Guise  satisfaict  à  sa  pro- 
messe, et  tire  trois  compagnies  de  chevaux  légers  de 
Cambray  pour  s'en  servir  parmy  ses  troupes.  Mais 

dès  que  l'edit  d'union  fut  publié,  le  sieur  de  Balagny 
envoya  son  secrétaire  au  conseil  de  la  ligue  à  Paris, 
pour  sçavoir  leur  intention  et  estre  esclaircy  de  deux 
choses  :  la  première,  s'ils  avoient  intention  de  rompre 
le  susdit  accord  qu'il  avoit  fait  avec  le  duc  de  Guise 
et  les  princes  et  seigneurs  de  la  ligue,  pource  que 
ledit  edict  portoit  qu'ils  dévoient  renoncer  à  toutes 
ligues ,  tant  dedans  que  hors  le  royaume  ;  la  seconde, 
qu'il  avoit  pressenty  une  promesse  que  lesdits  sieurs 
princes  de  la  ligue  avoient  faicte  audit  traicté  de  Gin- 
ville,  de  remettre  la  ville  de  Cambray  en  l'obéissance 
de  l'Espagnol.  A  la  première  il  luy  fut  respondu  que 
tant  s'en  faut  que  Ton  eust  intention  de  rompre  l'ac- 
cord faict  avec  luy,  que  l'on  luy  confirmoit,  et  l'asseu- 
roit  on  de  faire  mieux  en  son  endroit  que  l'on  n'es- 
toit  obligé  par  ledit  accord.  A  la  seconde,  que  ce  n'es- 
toit  qu'une  promesse  particulière  faicte  au  roy  d'Es- 
pagne ,  qui  n'estoit  couchée  dans  le  traicté  de  Ginville  ; 
et  quand  elle  y  seroit,  qu'ils  n'y  estoient  plus  tenus 
d'y  satisfaire,  veu  mesmes  que  l'Espagnol  ne  leur  avoit 
tenu  tout  ce  qu'il  leur  avoit  promis  par  ledit  traicté. 
Sur  ce  sujet  il  fut  remarqué  trois  choses  :  la  première , 
que  les  princes  de  la  ligue  s'estoient  obligez  au  roy 
d'Espagne  de  luy  faire  recouvrer  Cambray,  qui  estoit 
la  seule  place  restée  des  labeurs  de  feu  M.  le  duc  d'An- 
jou, lequel  l'avoit  laissée  à  la  Eoyne  sa  mère,  avec 
charge  de  la  conserver  pour  la  grandeur  de  la  cou- 
ronne de  France  ;  la  seconde,  qu'ils  avoient  promis  de 
conserver  le  sieur  de  Balagny  en  son  gouvernement  de 
Cambray  envers  tous  et  contre  tous,  et  mesmes  sa 
femme  et  ses  enfans  après  sa  mort;  et  la  troisiesme, 
qu'ils  avoient  juré,  l'an  1 585,  l'edict  de  Nemours,  et  en 

ceste  année  i588  l'edit  d'union,  et  promis  de  se  dé- 
partir de  toutes  ligues,  tant  dedans  que  dehors  le 
royaume,  et  se  réunir  sous  l'obéissance  du  Roy.  Il 
sera  assez  aisé  au  lecteur  de  juger,  à  la  suite  de  ceste 
histoire,  lesquelles  de  ces  trois  promesses  les  princes 
de  la  ligue  avoient  envie  de  mettre  à  exécution. 

VIII.  Que  le  susdit  sieur  de  La  Fougère  avoit  aussi 
esté  envoyé  vers  M.  le  mareschal  de  Montmorency 
pour  traicter  de  nouveau  avec  luy,  et  principalement 
pour  luy  proposer  un  mariage  d'un  des  enfans  dudit 
sieur  duc  de  Guise  avec  une  des  filles  dudit  sieur  ma- 
reschal. 

IX.  Qu'ils  avoient  aussi  envoyé  en  Suisse  pour  y 
continuer  leurs  intelligences,  et  dire  au  colonel Phiffer 
qu'ils  vouloient  entretenir  tout  ce  qui  luy  avoit  esté 
promis,  et  qu'ils  luy  feroient  tenir  sa  pension  annuelle 
et  aux  autres  capitaines  suisses,  suyvant  leur  accord. 

X.  Que  M.  le  duc  d'Aumale  continuant  ses  préten- 
tions sur  le  gouvernement  de  Picardie,  y  estoit  allé 
pour  s'en  faire  eslire  gouverneur  et  en  déposséder 
M.  de  Nevers,  qui  en  estoit  pourveu  du  gouverne- 
ment ,  dont  le  Roy  adverty  avoit  commandé  audict 
sieur  de  Nevers  de  s'y  acheminer  promptement  avec 
deux  maistres  des  requestes  députez  par  le  Roy  pour 
l'accompagner  et  pour  corriger  ceux  qui  faisoient  des 
brigues  pour  les  estats;  mais  M.  de  Nevers  estant  prest 
à  partir  de  Paris  pour  aller  en  Picardie,  le  prevost  des 
marchands  et  eschevins  de  Paris,  qui  estoient,  comme 
il  a  esté  dit  cy-dessus,  les  premiers  du  conseil  de  la 
ligue  et  faction  des  Seize,  le  vindrent  trouver  en  son 
logis,  et  luy  dirent  qu'il  se  donnast  de  garde  de  toucher 
au  lieutenant  gênerai  d'Amiens  et  à  d'autres  leurs  cou? 

fédérez,  par  ce  qu'ils  ne  vouloient  ny  ne  pouvoient  les 
abandonner. 

Voylà  ce  que  l'on  remonstra  au  Roy  pour  luy  don- 
ner à  entendre  que  les  princes  de  la  ligue  ne  s'estoient 
départis  de  leurs  associations,  quelques  belles  pro- 
messes et  serments  qu'ils  eussent  faits  à  Sa  Majesté. 
Mais  nonobstant  tout  ce  que  l'on  luy  dit  il  partit  de 
Chartres  après  la  Nostre-Dame  de  septembre,  et  alla 
coucher  à  Chasteau-Dun,  le  lendemain  à  Marché  Noir, 
et  le  troisiesme  jour  de  son  départ  de  Chartres  il  arriva 
sur  les  trois  heures  après  midy  dans  son  chasteau  de 
Blois,  accompagné  de  M.  le  duc  de  Guise  et  d'une 
vingtaine  de  gentils-hommes. 

Toutes  les  faveurs  faictes  par  le  Roy  aux  princes  et 
seigneurs  de  la  ligue  en  leur  donnant  les  plus  grandes 
et  honorables  charges  et  offices  de  la  couronne,  ne  les 
rendoient  point  encores  contents  :  ils  en  vouloient  au 
conseil  du  Roy,  et  principalement  à  M.  le  chancelier 
de  Cheverny,  qui  en  estoit  le  chef.  Le  Roy  estant  à  Char- 
tres, toutes  leurs  remonstrances  ne  tendoient  qu'à  ce 
but,  et  disoient  qu'il  n'y  avoit  rien  qui  apportast  tant 
de  repos  et  seureté  qu'un  bon  conseil  à  un  roy,  et 
qu'il  en  failloit  establir  un  prez  de  Sa  Majesté  presque 
de  toutes  nouvelles  personnes  de  l'une  et  l'autre  robbe, 
pour  ce,  disoient-ils,  qu'il  n'y  avoit  aucun  conseiller 
du  conseil  qui  n'eust  preste  l'espaule,  ou  qui  ne  fust 
parrain  de  quelque  nouvel  edict  de  creue  d'officiers 
ou  de  daces;  bref,  que  le  Roy  ne  prospereroit  jamais 
suivant  son  conseil  accoustumé,  et  d'avantage,  qu'il 
failloit  que  d'oresnavant  les  conseillers  du  Roy  fussent 
de  diverses  provinces  du  royaume,  affin  que  le  Roy 

fust  mieux  conseillé,  sur  les  affaires  et  difficultez  qui 
arriveroient  de  plusieurs  et  divers  endroits,  par  ceux 
qui  sçauroient  la  manière  de  vivre  et  façon  de  gou- 
verner et  négocier  des  pays  èsquels  ils  auroient  esté 
nais  et  nourris.  Le  Roy  jugea  incontinent  leur  dessein, 
et  vit  bien  qu'ils  luy  vouloient  oster  son  conseil,  qui 
estoit  ses  yeux,  et  ne  le  faire  plus  voir  que  par  ceux 
de  la  ligue,  et  principalement  quand  ils  luy  propo- 
sèrent qu'il  devoit  bailler  les  seaux  à  M.  l'archevesque 
de  Lyon,  le  plus  intime  confident  et  conseiller  du  duc 
de  Guise.  Il  est  donc  contraint  de  donner  congé  aux 
principaux  conseillers  de  son  conseil  pour  complaire 
à  la  ligue,  et  de  se  priver  de  leur  présence  et  de  leur 
prudence.  M.  le  chancelier  de  Cheverny  se  retira  en 
sa  maison  d'Esclimont,  M.  de  Bellievre,  superinten- 
dant des  finances,  messieurs  de  Villeroy,  Pinart  et 
Bruslart,  secrétaires  d'Estat,  se  retirèrent  chacun  en 
leurs  maisons.  Le  Roy  envoya  quérir  M.  de  Monthe- 
lon,  advocat  au  parlement  de  Paris,  lequel  il  n'avoit 
jamais  veu  ny  cogneuj  et,  sur  la  seule  réputation  qu'il 
avoit  d'estre  homme  de  bien,  il  le  fit  garde  des  seaux, 
et  messieurs  de  Beaulieu  Ruzé  et  de  Revol,  secrétaires 
d'Estat.  En  l'eslection  de  ces  personnages ,  qui  n'a- 
voient  autre  but  que  le  zèle  de  la  religion  catholique- 
romaine  et  le  service  du  Roy,  les  princes  de  la  ligue, 
qui  pensoient  y  faire  introduire  l'archevesque  de  Lyon 
et  quelques-uns  de  leurs  partisans,  se  trouvèrent  deceus 
de  leur  intention.  Voylà  ce  que  fit  le  Roy  dès  qu'il  fut 
arrivé  à  Blois. 

Cependant  que  l'on  faict  les  préparatifs  à  Blois  pour 
tenir  les  estats,  les  deux  armées  royales  se  dressent 
pour  aller  en  Dauphiné  et  en  Poictou.  Messieurs  du 

clergé  de  France,  ainsi  que  nous  avons  dit  cy-dessus, 
dévoient  fournir  un  million  d'or  au  Roy  pour  faire  la 
guerre  àl'heresie,  ce  qu'ils  avoient  promis  faire  dans 
dix-huict  mois  dès  l'an  i586  qu'ils  aliénèrent  de  leur 
bien  temporel  pour  cinquante  mil  escus  de  rente  :  le 
Boy,  suyvant  la  permission  du  Pape,  veut  encor  qu'ils 
en  aliènent  pour  cinquante  mil  escus  :  ils  trouvent 
que  ceste  forme  d'aliénation  leur  estoit  fort  onéreuse  , 
et  aiment  mieux  faire  un  contract  avec  le  sieùr  Scipion 
Sardini,  lequel  fourniroit  au  Roy  cinq  cents  mil  escus, 
à  la  charge  de  l'érection  d'un  receveur  alternatif  et  deux 
controlleurs  des  décimes  héréditaires  en  chasque  dio- 
cèse ;  ausquels  cinq  cents  mil  escus  le  Roy  ne  voulut  nul- 
lement toucher,  ains  ordonna  qu'ils  fussent  baillez  et  de- 
partis,  sçavoir  :  à  M.  de  Mayenne,  qui  devoit  conduire 
l'armée  de  Dauphiné,  deux  cents  mil  escus,  qu'il  re- 
ceut;  et  mesmes  Sa  Majesté  luy  fit  délivrer  encor  toute 
l'artillerie  et  l'équipage  que  ledit  sieur  de  Mayenne 
luy  fit  demander;  mais  ceste  armée  ne  fit  que  ruyner  le 
plat  pays  du  Dauphiné  et  du  Lyonnois.  L'on  en  attri- 
bua la  cause  à  la  mort  de  M.  de  Mandelot,  gouverneur 
de  Lyon,  qui  advint  au  mois  d'octobre  :  car  M.  de 
Mayenne  estoit  à  Lyon  lors  qu'elle  advint,  et  M.  de 
Nemours,  son  frère,  avoit  esté  pourveu  du  gouverne- 
ment du  Lyonnois;  ce  qui  occasionna  ledit  duc  de 
Mayenne  de  ne  bouger  de  Lyon,  de  peur  de  quelque 
remuement  en  ceste  ville  là,  et  jusques  à  ce  que  les 
lettres  du  duc  de  Nemours  eussent  esté  vérifiées  en 
parlement,  qui  ne  fut  que  le  22  décembre,  où  cepen- 
dant la  mort  de  ses  frères  arriva  à  Blois,  ainsi  que 
nous  dirons  cy  -  après.  Les  autres  trois  cents  mille 
escus  fuient  baillez  à  M.  de  Nevers,  avec  toute  l'ar- 

tillerie  et  équipage  nécessaire  qu'il  luy  failloit  pour 
l'armée  de  Poictou,  des  effets  de  laquelle  nous  par- 
lerons cy-après. 

Cependant  que  ces  armées  se  preparoient  le  roy  de 
Navarre  visitoit  toutes  ses  places  du  haut  et  bas  Poictou, 
les  fournissoit  de  ce  qui  leur  estoit  nécessaire.  Le  duc 
de  Mercosur,  gouverneur  de  Bretagne,  qui  ne  pouvoit 
supporter  de  tels  voisins  à  Montaigu  que  le  roy  de 
Navarre  y  avoit  mis,  en  attendant  que  le  duc  de  Nevers 
viendroit  en  l'armée  voulut  employer  huict  compa- 
gnies du  régiment  de  Sainct  Paul  et  le  régiment  de 
Gersay,  lesquels  estoient  passez  à  Saumur  pour  aller 
en  Poictou,  et  à  leur  ayde  chasser  le  sieur  de  Colom- 
bieres,  que  le  roy  de  Navarre  avoit  mis  dans  Mon- 
taigu ;  et  de  faict  M.  deMercœur  fit  descendre  trois  ca- 
nons jusques  à  Pontrousseau  en  intention  de  battre 
ceste  place  ;  mais,  adverty  que  le  roy  de  Navarre  estoit 
sorty  de  La  Rochelle  en  intention  de  secourir  Mon- 
taigu ,  il  s'en  retourna  à  Nantes,  où  il  fut  poursuivy 
par  le  roy  de  Navarre  jusques  à  deux  lieues  prez,  et  là 
où  il  attrapa  huict  compagnies  de  deux  cents  hommes 
de  pied  chacune  du  régiment  de  Gersay,  qu'il  desfît, 
gaigna  leurs  drapeaux ,  et  en  emmena  quatre  cens  cin- 
quante prisonniers.  Après  cest  exploict  il  s'en  retourna 
vers  Nyort,  sur  laquelle  il  avoit  une  entreprise;  mais, 
ne  la  pouvant  faire  exécuter  pour  lors,  il  revint  encor 
vers  Nantes  avec  quelques  troupes,  et  ce  sur  la  fin  du 
mois  de  septembre,  tant  pour  tascher  d'entreprendre 
sur  quelques  unes  des  troupes  de  l'armée  du  duc  de 
Nevers  qui  s'advanceroient  en  Poictou,  que  pour  exé- 
cuter l'entreprise  qu'il  avoit  de  prendre  Beauvoir  sur 
Hier.  Le  quatriesme  octobre  il  investit  Beauvoir,  et 

dans  trois  semaines  après  il  print  ceste  place  à  composi- 
tion. Or ,  de  peur  qu'il  ne  s'emparast  de  l'isle  de  Bouing, 
Ton  avoit  mis  dedans  ceste  isle  deux  compagnies  du 
régiment  de  Sainct  Paul;  mais  le  lendemain  de  la 
reddition  de  Beauvoir  il  donna  un  tel  ordre  aux  pas- 
sages de  ceste  isle,  que  ces  deux  compagnies  luy  en- 
voyèrent aussi  un  tambour,  le  suppliant  de  leur  donner 
un  saufconduit  pour  se  retirer  en  seureté  -,  ce  qu'il  leur 
accorda,  pardonnant  aux  habitans  de  l'isle,  qui,  contre 
la  promesse  qu'ils  luy  avoient  faite  de  ne  laisser  entrer 
dans  l'isle  aucunes  garnisons,  ains  de  demeurer  neu- 
tres, avoient  donne'  ayde  ausdites  deux  compagnies 
pour  y  entrer. 

Après  cest  exploict  le  roy  de  Navarre  distribua  ses 
troupes  en  garnison  par  toutes  les  villes  qu'il  tenoit  en 
Poictou,  et  s'acbemina  à  La  Rochelle,  où  il  se  trouva 
à  l'assemblée  générale  qu'il  y  avoit  convoqué  de  tous 
ceux  de  la  religion  prétendue  reformée,  affin  d'adviser 
aux  moyens  plus  expédients  de  s'opposer  aux  deux 
armées  qui  se  preparoient  pour  les  attaquer,  car  ils 
prevoyoient  que  la  conclusion  des  estats  de  Blois  se- 
roit  totalement  contre  eux.  Le  i4  novembre  l'ouver- 
ture s'en  fit  en  la  Maison  de  Ville  de  La  Rochelle,  où 
se  trouvèrent,  avec  le  roy  de  Navarre,  le  vicomte  de 
Turenne  et  le  sieur  de  La  Tri  mouille,  et  plusieurs 
seigneurs  et  gentils-hommes  :  les  députez  y  entrèrent 
et  y  furent  receus  à  la  mode  qu'ils  gardent  en  leurs 
synodes ,  sçavoir  selon  les  dix-huict  provinces  aus- 
quelles  ils  ont  réglé  leurs  églises.  Le  16  ils  entrèrent 
en  matière,  et,  après  les  contestations  accoustumées 
entr'eux  pour  leurs  contributions,  quelques-uns  du 
Languedoc  se  bandèrent  directement  contre  les  officiers 

du  roy  de  Navarre  pour  les  imposts  des  passages  et 
pour  les  passe-ports,  qu'ils  disoient  ne  redonder  qu'au 
profit  de  quelques  particuliers ,  et  aussi  encor  pour 
d'autres  particularitez.  Les  beaux  et  gentils  esprits  qui 
estoient  avec  le  roy  de  Navarre,  et  qui  avoient  des  nou- 
velles de  ce  qui  se  passoit  à  Blois,  disoient  :  «Voicy  le 
temps  que  l'on  veut  rendre  les  princes  serfs  et  esclaves.» 
Quelques  ministres  mesmes  disoient  qu'il  falloit  en 
chasque  province  qu'il  y  eust  un  protecteur  de  leur  reli- 
gion, et  mesmes  aucuns  seigneurs  de  qualité  sembloient 
tenir  leur  opinion.  Le  roy  de  Navarre  descouvrant 
sagement  leurs  intentions,  et  ne  voulant  qu'autre  que 
luy  usast  de  ce  tiltre  de  protecteur  en  tout  son  party, 
leur  fit  proposer  et  trouver  bon  d'establir  des  chambres 
particulières,  où  se  feroient  les  plaintes  et  où  se  1  endroit 
*  la  justice  à  un  chacun,  es  villes  de  Sainct  Jean  d'An- 
gely,  Bergerac,  Montauban,  Nerac,  Foix  et  Gap  en 
Dauphiné ,  et  que  par  ce  moyen  ses  officiers  seroient 
contenus  en  tout  devoir,  selon  les  reiglements  qui  se- 
roient faicts  en  Ceste  assemblée.  Ceste  proposition  les 
appaisa,  et  suivant  icelle  ils  firent  plusieurs  reiglements 
pour  ce  qui  concernoit  Festablissement  desdites  cham- 
bres pour  les  finances,  pour  les  offices,  les  recompen- 
ses et  gages,  et  pour  la  discipline  militaire.  Toute 
ceste  assemblée  ne  dura  qu'un  mois  entier,  et  la  clos- 
ture  en  fut  faicte  le  17  décembre  ensuivant.  Les  lon- 
gues assemblées  ne  sont  d'ordinaire  que  paroles  au 
lieu  d'effects  ;  mais  la  diligence  et  vigilance  dont  ceux 
de  la  religion  prétendue  reformée  usèrent  lors  pour 
faire  observer  ce  qui  fut  arresté  en  ceste-cy,  fit  juger  à 
plusieurs  qu'ils  rendroient  la  guerre  immortelle  si  on 
ne  leur  donnoit  la  paix  :  toutesfois  du  depuis  le  roy  de 

Navarre,  estant  parvenu  à  la  couronne  de  France,  par 
edict  du  10  novembre  i5go  cassa  toutes  ces  chambres 
particulières,  avec  injonction  à  tous  ses  subjects  de  se 
retirer  pour  faire  vuider  leurs  différends  pardevant  les 
juges  ordinaires  et  cours  souveraines,  selon  les  degrez 
ordinaires  des  jurisdictions  ,  ordonnant  toutesfois  que 
ce  qui. y  avoit  esté  jugé  entre  gens  de  mesme  party 
demeureroit  en  sa  force  et  valeur. 

Le  degré  et  pouvoir  de  seul  protecteur  de  tous  ceux 
de  ladite  religion  prétendue  reformée  en  France  de- 
meura au  roy  de  Navarre  ,  qui  practiqua  l'advis  que 
la  Royne  mère  luy  donna  auparavant  ces  derniers  trou- 
blés,  de  se  maintenir  tousjours  leur  seul  chef  et  pro- 
tecteur ,  et  ce  à  cause  qu'en  une  assemblée  tenue  à 
Montauban  en  forme  de  synode  gênerai ,  quelques-uns 
avoient  projette  d'appeller  pour  leur  protecteur  le  duc 
Jean  Casimir,  prince  allemand,  qui  avoit  amené  à  leur 
secours  des  armées  en  France,  et  lequel  cognoissoit 
les  affaires  de  France  pour  avoir  esté  nourry  enfant 
d'honneur  près  du  roy  Henry  n,  auquel  ils  promet- 
toient  par  estât  certain  deux  cents  cinquante  mil  escus 
par  an  pour  l'entretien  ordinaire  de  ses  colonels  et  ca- 
pitaines ,et  outre  qu'ils  feroient  un  fonds  pour  le  paye- 
ment des  reistres  qu'il  ameneroit,  et  mesmes  que,  pour 
accomplir  leur  dessein,  Butry,  chancelier  dudit  duc 
Jean  Casimir,  estoit  venu  en  France  avec  un  ministre 
nommé  Dathenes  ,  lequel  Butry  fut  trouvé  si  laid  par 
aucuns  ministres  qu'ils  le  desdaignerent ,  et  principale- 
ment pour  ce  qu'il  s'enyvra.  Cest  advisde  la  Royne  mère 
a  esté  estimé  un  grand  secret  d'Estat  ;  aussi  y  estoit  elle 
plus  intelligente  que  ne  fut  jamais  Semiramis;  car  il 
n'yeust  point  eu  de  doute  que  si  un  tel  prince  estranger 


INTRODUCTION.  43  I 

se  fust  impatronisé  du  tiltre  de  leur  protection  ,  qu'il 
eust  rendu  les  guerres  civiles  immortelles  en  France  ; 
et  si  le  roy  de  Navarre  eust  enduré  du  depuis  que 
quelque  autre  seigneur  ou  prince  en  France  eust  pris 
ceste  qualité,  il  n'eust  jamais  jouy  de  l'heureuse  paix 
dont  il  a  jouy  du  depuis  qu'il  est  parvenu  à  la  couronne 
de  France.  C'est  assez  sur  ceste  matiere.Voyons  ce  qui 
se  passe  à  Blois,  où  nous  avons  laissé  le  Roy  qui  con- 
gedioit  les  premiers  de  son  conseil  et  en  mettoit  d'au- 
tres en  leur  place. 

Cependant  donc  que  les  députez  des  provinces 
s'acheminent  pour  venir  à  Blois,  le  Roy  commande  au 
sieur  de  Marie  de  faire  préparer  au  chasteau  la  sale 
où  se  tiendroit  les  séances  des  estats.  A  mesure  que  les 
députez  arrivoient  Sa  Majesté  avoit  donné  ordre  qu'ils 
fussent  conduits  pardevers  luy  pour  les  voir  et  recog- 
noistre.  Et  pour  ce  qu'au  quinziesme  de  septembre 
ils  n'estoient  tous  arrivez  ,  le  commencement  des  estats 
fut  prolongé  encor  pour  quinze  jours. 

Le  second  jour  d'octobre  il  se  fit  une  procession  gé- 
nérale ,  depuis  Sainct  Sauveur,  qui  est  dans  la  basse 
court  du  chasteau,  jusques  à  Nostre-Dame  des  Ay  des,  qui 
est  au  faux-bourg  de  Vienne  delà  le  pont,  là  où  le  Roy, 
les  noynes  et  les  princes  et  tous  les  députez  furent  à 
pied.  M.  Varchevesque  d'Aix  portoit  le  Sainct  Sacre- 
ment sous  un  poisle  porté  par  quatre  chevaliers  du 
Sainct  Esprit:  messire  Renault  de  Beaune,archevesque 
de  Bourges,  dit  la  messe,  et  M.  de  Sainctes,  evesque 
d'Evreux ,  fit  le  sermon. 

Le  lendemain  les  chambres  des  trois  ordres  furent 
assignées ,  sçavoir  :  celles  du  clergé  aux  Jacobins  ,  de 
la  noblesse  au  Palais ,  et  du  tiers-estat  en  la  Maison  de 

Ville  ;  les  presidens  et  secrétaires  de  chasque  chambre 
furent  aussi  esleus  ceste  mesme  journée.  Pour  le  clergé 
presidoit  M.  de  Bourges  en  l'absence  de  messieurs  les 
cardinaux  de  Bourbon  et  de  Guise,  pour  la  noblesse 
messieurs  le  comte  de  Brissac  et  le  baron  de  Magnac, 
pour  le  tiers-estat  La  Chappelle  Marteau ,  prevost  des 
marchands  de  Paris. 

La  première  séance  fut  remise  jusques  au  dix-sep- 
tiesmedudit  mois,  tant  pource  que  messieurs  les  princes 
du  sang  n'estoient  encores  arrivez,  que  pour  vuider  le 
différent  survenu  pour  la  préséance  entre  messieurs 
de  Nemours  et  de  Nevers,  et  autres  differens  qui  sur- 
vindrent  aussi  sur  les  procurations  et  eslections  d'au- 
cuns députez. 

Le  Roy  qui  désire  faire  cognoistre  à  tous  les  députez 
quel  avoit  esté  tousjours  son  zèle  à  la  religion  catho- 
lique-romaine, leur  commande  de  se  préparer  à  la 
saincte  communion  par  un  jeusne  de  trois  jours  en- 
tiers :  tous  s'y  préparèrent.  Sa  Majesté  receut  le  Sainct 
Sacrement  en  l'église  Sainct  Sauveur,  et  M.  le  cardinal 
de  Bourbon  communia  tous  les  députez  au  couvent 
des  Jacobins. 

Le  seiziesme  jour  d'octobre  la  première  séance  se 
tint  en  la  grand' sale  du  chasteau,  la  description  de  la- 
quelle a  esté  imprimée  avec  la  disposition  des  séances 
et  l'ordre  comme  furent  appeliez  les  députez,  avec  leurs 
noms ,  où  le  lecteur  qui  sera  curieux  pourra  voir  et 
apprendre  quels  furent  les  députez  ,  et  l'ordre  que  l'on 
tient  aux  assemblées  des  estats  en  France. 

Le  seiziesme  jour  d'octobre  tous  les  députez  estans 
entrez  dans  la  salle,  et  tous  assis  selon  leur  rang  et 
dignitez,  sçavoir  :  cent  trente  et  quatre  députez  du 

clergé ,  entre  lesquels  il  y  avoit  quatre  arclievesques 
et  vingt  et  un  evesques,  vestus  de  leurs  roquets  et  sur- 
plis, cent  quatre-vingts  gentils-hommes  ,  tous  avec  la 
tocque  de  velours  et  la  cappe,  et  cent  quatre  vingts 
et  unze  députez  dutiers-estat,  desquels  ceux  de  justice 
portoient  la  robe  longue  et  le  bonet  carré,  et  ceux  de 
robe  courte  avoient  le  petit  bonet  et  la  robe  de  mar- 
chand. Sur  les  deux  heures  de  relevée,  après  que  mes- 
sieurs les  princes  et  officiers  de  la  couronne  eurent 
pris  leurs  places,  et  que  les  portes  eurent  esté  fermées, 
M.  le  duc  de  Guise,  grand-maistre  de  France,  se  leva, 
et,  ayant  faict  unegrandereverence  à  toute  l'assemblée, 
suivy  des  capitaines  des  gardes  du  corps  et  des  deux 
cents  gentils  hommes  portans  leurs  haches  ou  becs  de 
coi  bin ,  il  alla  quérir  le  Roy. 

Si  tost  que  Sa  Majesté  fut  apperceue  sur  l'escalier 
par  où  il  descendoit  droict  sur  le  grand  marchepied  , 
toute  l'assemblée  se  leva ,  et  chacun  demeura  la  teste 
nue  jusques  à  ce  qu'il  fust  assis  dans  sa  chaire,  puis 
il  commanda  à  messieurs  les  princes  et  à  ceux  de  son 
conseil  de  s'asseoir. 

A  son  costé  droict ,  sur  le  grand  marchepied  qui 
estoit  au  dessus  du  grand  eschaflfaut,  estoit  la  Royne 
mère,  et  à  gauche  la  Royne  sa  femme.  Plus  bas,  sur  le 
grand  eschaffaut,  estoient  messieurs  les  princes  du  sang, 
assis  sur  le  premier  banc  à  la  main  droicte  proche  de 
Sa  Majesté ,  sçavoir  :  messieurs  le  cardinal  de  Ven- 
dosme ,  le  comte  de  Soissons  et  le  duc  de  Montpen- 
sier ,  et  sur  un  autre  banc  plus  reculé ,  messieurs  de 
Nemours  ,  de  Nevers  et  de  Rets.  A  costé  gauche,  mes- 
sieurs les  cardinaux  de  Guise  ,  de  Lenoncourt  et  de 
Gondy  ,  et  derrière  eux  messieurs  les  evesques  de 
38.  28 

Langres  et  de  Chaalons,  pairs  d'Eglise.  M.  de  Guise 
estoit  devant  le  grand  marchepied  sur  le  grand  eschaf- 
faut,  assis  justement  devant  le  Boy,  dedans  une  chaire 
non  endossée,  comme  grand  maistre  de  France,  le  dos 
tourné  vers  le  Roy,  la  face  vers  le  peuple.  M. le  garde 
des  seaux  de  Monthelon  estoit  aussi  sur  le  mesme  es- 
chaffaut  à  costé  gauche  dans  une  chaire  non  endossée, 
le  visage  tourné  vers  messieurs  les  princes  du  sang. 
Au   pied  de  l'eschaffaut  estoit  une  table  où  estoient 
les  sieurs  de  Beaulieu-Ruzé  et  de  Revol,  secrétaires 
d'Estat.  A  chasque  costé  de  ceste  table  il  y  avoit  des 
bancs  où  estoient  messieurs  des  affaires  du  Roy  et  mes- 
sieurs du  conseil  d'Estat.  Derrière  les  bancs  de  mes- 
sieurs les  conseillers  d'Estat  de  robe  longue,  qui  estoient 
à  main  droicte,  il  y  avoit  huict  bancs  où  estoient  les 
députez  du  clergé.  A  main  gauche,  derrière  les  bancs 
de  messieurs  du  conseil  d'Estat  de  robe  courte,  estoient 
neuf  bancs  pour  les  députez  de  la  noblesse.  De  travers, 
près  et  à  costé  de  tous  ces  bancs,  estoit  celuy  de  mes- 
sieurs les  maistres  des  requestes,  et  après  eux  celuy  de 
messieurs  les  secrétaires  de  la  maison  et  couronne  de 
France.  Et  les  bancs  des  députez  du  tiers-estat  estoient 
tout  à  Fentour  et  dans  l'enclos  des  barrières.  M.  le 
iegat  et  messieurs  les  ambassadeurs,  et  plusieurs  sei- 
gneurs et  dames  de  la  Cour  estoient  sur  des  galleries 
fermées  de  jalousies,  faictes  exprès  pour  seoir  un  grand 
nombre  de  personnes. 

Tous  les  députez  estans  debout  et  la  teste  nue,  le 
Roy  commença  une  très-longue  et  grave  harangue  en 
laquelle,  avec  une  éloquence  admirable,  ilmonstrale 
grand  désir  qu'il  avoit  de  restaurer  son  Estât  par  la 

reformation  générale  de  toutes  les  parties  d'iceluy. 
Puis  il  leur  dit  : 

v     «  Je  n'ay  point  le  remors  de  ma  conscience  des  bri- 
gues ou  menées  que  j'ay  faictes,  et  je  vous  en  appelle 
tous  à  tesmoin  pour  m'en  faire  rougir,  comme  le  me- 
riteroit  quiconque  auroit  usé  d'une  si  indigne  façon 
que  d'avoir  voulu  violer  Tentiere  liberté  ,  tant  de  me 
remonstrer  par  les  cayers  tout  ce  qui  sera  à  propos 
pour  confirmer  le  salut  des  particulières  provinces  et 
du  gênerai  de  mon  royaume,  qu'aussi  d'y  faire  couler 
des  articles  plus  propres  à  troubler  cest  Estât  qu'à  luy 
procurer  ce  qui  luy  est  utile.  Puis  que  j'ay  ceste  sa- 
tisfaction en  moy-mesmes ,  et  qu'il  ne  me  peut  estre 
imputé  autrement,  gravez-le  en  vos  esprits,  et  discer- 
nez ce  que  je  mérite  d'avec  ceux,  si  tant  y  en  a,  qui 
eussent  procédé  d'autre  sorte,  et  notez  que  ce  qui  part 
de  mes  intentions  ne  peut  estre  recognu  ny  attribué, 
par  qui  q  ue  ce  soit,  pour  me  vouloir  authoriser  contre 
la  raison ,  car  je  suis  vostre  roy  donné  de  Dieu ,  et  suis 
seul  qui  le  puis  véritablement  et  légitimement  dire. 
Cest  pourquoy  je  ne  veux  estre   en  ceste  monarchie 
que  ce  que  j'y  suis,  n'y  pouvant  souhaitter  aussi  plus 
d'honneur  ou  plus  d'authorité.  » 

Après  avoir  protesté  qu'il  employeroit  sa  vie,  jus- 
ques  à  une  mort  certaine,  pour  la  deffence  de  la  reli- 
gion catholique- romaine,  et  qu'il  ne  sçavoit  point  un 
plus  superbe  tombeau  pour  s'ensevelir  que  les  ruines 
de  Fheresie  ,'il  toucha  les  maux  qu'avoient  apporté  en 
France  les  blasphèmes,  la  simonie,  la  vénalité  des  offi- 
ces, la  multiplicité  des  juges,  ausquels  maux  il  protesta 
que  de  son  propre  mouvement  il  avoit  commencé  à 
y  mettre  ordre ,  sans  le  trouble  qui  commença  par  les 

28. 

princes  (le  la  ligue  Tan  1 585.  Plus,  il  promit  de  ne 
donner  plus  de  survivances,  et  recommanda  l'enri- 
chissement des  arts  et  sciences,  le  règlement  du  com- 
merce, le  retranchement  des  superflu itez  et  du  luxe, 
et  le  rafraichissement  des  anciennes  ordonnances.  Puis , 
continuant  sur  la  juste  crainte  que  ses  subjects  avoient 
de  tomber  après  sa  mort  sous  la  domination  d'un  prince 
hérétique,  ce  qui  estoit  la  cause  principale  pourquoy 
il  avoit  faict  son  edict  d'union,  il  dit  :  «  Je  suis  d'ad- 
vis,  pour  le  rendre  plus  stable,  que  nous  en  facions 
une  des  loix  fondamentales  du  royaume,  et  qu'à  ce 
prochain  jour  de  mardy ,  en  ce  mesme  lieu  et  en  cestc 
mesme  et  notable  assemblée  de  tous  mes  estats,  nous 
le  jurions  tous,  à  ce  que  jamais  nul  n'en  puisse  pren- 
dre cause  d'ignorance.  Et  à  fin  que  nos  saincts  désirs 
ne  soient  vains  par  faute  de  moyens,  pourvoyez  y  par 
les  conseils  que  vous  me  donnerez  d'un  tel  ordre,  que, 
comme  le  manquement  ne  viendra  point  de  moy,  il 
ne  vienne  aussi  du  peu  de  provision  que  vous  y  aurez 
apporté  à  ce  que  les  effects  de  vostre  bonne  volonté' 
réussissent.  Par  mon  sainct  edict  d'union  0)  toutes 
autres  ligues  que  souz  mon  authorité  ne  se  doivent 
souffrir;  et,  quand  il  n'y  seroit  assez  clairement  porté, 
ny  Dieu  ne  le  devoir  ne  le  permettent,  et  sont  formel- 
lement contraires;  car  toutes  ligues,  associations,  pra- 
tiques ,  menées,  intelligences,  levées  d'hommes  et 
d'argent,  et  réception  d'iceluy,  tant  dedans  que  dehors 
le  royaume,  sont  actes  de  roy ,  et  en  toute  monarchie 

(0  Par  mon  sainct  edict  d'union.  Le  duc  de  Guise  ne  permit  pas  que 
le  discours  de  Henri  m  fut  imprimé  tel  qu'il  ravoitproDonce.il  étoit 
surtout  choqué,  comme  on  le  verra  plus  loin,  de  ce  passage  par  lequel 
le  Roi  défendoit  toute  espèce  de  ligue. 

bien  ordonnée,  c'est  crime  de  leze-majesté  sans  la  per- 
mission du  souverain.  Voulant  bien  de  ma  propre  bou- 
che, en  tesmoignant  ma  bonté'  accoustumée,  mettre 
souz  le  pied,  pour  ce  regard,  tout  le  passe';  mais 
comme  je  suis  obligé  et  vous  tous  de  conserver  la  di- 
gnité royale,  je  déclare  aussi  dès  à  présent,  et  pour 
l'advenir,  atteints  et  convaincus  du  crime  de  leze-ma- 
jesté ceux  de  mes  subjects  qui  ne  isfen  départiront  ou 
y  tremperont  sans  mon  adveu;  c'est  en  quoy  je  m'as- 
seure  que  vous  ferez  reluire  vostre  fidélité.  » 
1  Continuant  son  discours  sur  l'honneur  acquis  par 
la  noblesse  Françoise  quand  elle  observoit  l'ordre  et 
la  police  ancienne,  dont  elle  estoit  admirée  parles  es- 
trangers ,  il  convie  les  François  de  r'aquerir  cest  hon- 
neur, de  régler  les  finances,  de  pourvoir  aux  debtes 
des  roys  ses  prédécesseurs ,  à  quoy  la  foy  publique  les 
obligeoit;  mais  qu'estant  le  tableau  sur  lequel  ses;  sub- 
jects apprenoient  à  se  former,  qu'il  establiroit  un  tel 
règlement  en  sa  personne  et  en  sa  maison,  qu'il  servi- 
roit  de  patron  en  son  royaume;  puis,  pour  tesmoigner 
par  effect  ce  qu'on  pouvoit  désirer  de  luy ,  il  finit  sa 
harangue  en  disant  :  «  Je  veux  me  lier  par  serment 
solemnel  sur  les  saincts  évangiles,  et  tous  les  princes, 
seigneurs  et  gentils-hommes  qui  m'assistent  en  cest  of- 
fice, avec  vous  les  députez  de  mes  estats,  participans 
ensemble  au  bienheureux  mistere  de  nostre  rédemp- 
tion, d'observer  toutes  les  choses  que  j'y  auray  arres- 
tées  comme  loix  sacrées,  sans  me  reserver  à  moy- 
mesme  la  licence  de  m'en  départir  à  l'advenir,  pour 
quelque  cause,  prétexte  ou  occasion  que  ce  soit,  selon 
que  je  l'auray  ai  resté  pour  chaque  point,  et  l'envoyer 
aussi  tost  après  par  tous  les  parlémens  et  bailliages  de 

mon  royaume,  pour  estre  faict  le  semblable,  tant  par 
les  ecclésiastiques  et  la  noblesse  que  le  tiers  estât,  avec 
déclaration  que  qui  s'y  opposera  sera  atteint  et  con- 
vaincu du  mesme  crime  de  leze-majesté. 

»  Que  s'il  semble  qu'en  ce  faisant  je  me  soubsmette 
trop  volontairement  aux  loix  dont  je  suis  l'autheur,  et 
qui  me  dispensent  elles-mesmes  de  leur  empire,  et  que, 
par  ce  moyen,  je  rende  la  dignité  royale  aucunement 
plus  bornée  et  limitée  que  mes  prédécesseurs,  c'est  en 
quoy  la  vraye  générosité  du  bon  prince  se  cognoist, 
que  de  dresser  ses  pensées  et  ses  actions  selon  la  bonne 
loy,  et  se  bander  du  tout  à  ne  la  laisser  corrompre.  Et 
me  suffira  de  respondre  ce  que  dict  ce  roy,  à  qui  on 
remonstroit  qu'il  laisseroit  la  royauté  moindre  à  ses 
successeurs  qu'il  ne  l'avoit  receue  de  ses  pères,  qui 
est  qu'il  la  leur  lairroit  beaucoup  plus  durable  et  plus 
asseurée.  » 

Après  que  le  Roy  eut  finy  sa  harangue,  M.  le  garde 
des  seaux  déclara  plus  amplement  le  bon  désir  du  Roy 
pour  la  restauration  de  l'Estat ,  et  pour  la  reformation 
des, desordres  advenus  aux  provisions  des  bénéfices, 
et  l'ordre  requis  pour  oster  la  corruption  et  déprava- 
tion des  monastères.  Puis,  s'adressant  à  la  noblesse, 
ayant  loué  leur  ordre  et  la  vertu  de  l'ancienne  no- 
blesse françoise,  il  leur  remonstra  l'horreur  des  duels 
et  deffis  dont  ils  usoient  ordinairement,  et  la  mauvaise 
practique  d'aucuns  qui  tenoient  des  bénéfices  en  com- 
mande. Puis,  ayant  discouru  sur  l'ordre  très  requis 
contre  la  chicanerie  des  procez,  et  le  nombre  insup- 
portable des  officiers,  il  proposa  de  beaux  advis  pour 
remédier  à  tous  les  desordres  de  l'Estat. 

M.  l'archevesque  de  Bourges  pour  le  clergé,  M.  le 

baron  de  Senescey  pour  la  noblesse,  et  La  Chappelle 
Marteau,  prevost  des  marchands  de  Paris,  pour  le  tiers- 
estat,  firent  chacun,  au  nom  de  leur  ordre,  une  ha- 
rangue à  Sa  Majesté,  le  remercians  du  bon-heur  et 
honneur  qu'ils  recevoient  d'estre  par  son  commande- 
ment convoquez  et  assemblez ,  sous  le  nom  des  estats 
généraux,  pour  entendre  ses  sainctes  et  salutaires  in- 
tentions, loûans  Dieu  d'avoir  mis  une  si  bonne  volonté 
au  cœur  deleurroy,  de  restaurer  Testât  ecclésiasti- 
que, soulager  son  peuple,  esteindre  les  feux  des  divi- 
sions qui  estoient  dans  son  royaume,  le  purger  de 
l'hérésie,  et  le  remettre  en  sa  première  dignité  et  splen- 
deur; pour  à  quoy  parvenir  ils  exposeroient  franche- 
ment, librement  et  généreusement,  sous  l'authorité 
de  Sa  Majesté,  jusques  à  la  dernière  goutte  de  leur 
sang. 

Voylà  ce  qui  se  passa  en  la  première  séance,  où 
chacun  sortit  fort  content ,  excepté  les  princes  et  sei- 
gneurs de  la  ligue,  qui  en  sortirent  faschez  de  ce  que 
le  Roy  avoit  dit  en  sa  harangue  :  Aucuns  grands 
démon  royaume  ont  faict  des  ligues  et  associations  ; 
mais,  tesmoignant  ma  bonté  accoustumée,je  mets  sous 
le  pied,  pour  ce  regard,  tout  le  passé.  Le  duc  de  Guise 
raporte  ces  paroles  à  M.  le  cardinal  de  Bourbon,  qui 
ne  s'estoit  peu  trouver  à  la  séance  pour  son  indisposi- 
tion. Il  luy  fait  entendre  de  quelle  importance  elles 
estoient ,  et  de  ce  qu'en  pleine  assemblée  des  estats  le 
Roy  les  taxoit  d'avoir  esté  rebelles;  que  si  ceste  re- 
monstrance  estoit  publiée  et  imprimée,  cela  importe- 
roit  grandement  à  leur  honneur.  Ils  resoudent  d'en 
parler  au  Roy  :  ce  qu'ils  firent  le  jeudy  ensuivant,  sça- 
chant  que  Sa  Majesté  l'avoit  baillée  pour  imprimer, 

et  que  la  fueille  où  estoient  ces  mots  estoit  desjàj  im- 
prime'e.  Sur  leur  plainte,  le  Roy  fut  comme  con- 
trainct  de  faire  tout  rompre  et  deschirer  ce  qu'il  y 
avoit  d'imprimé,  et  faire  oster  ces  mots  de  aucuns 
grands  de  mon  royaume  ontfaict  des  ligues  ,  etc. 

Suivant  ce  que  le  Roy  avoit  proposé  dans  sa  haran- 
gue, toute  l'assemblée  se  trouva  le  mardy  en  la  mesme 
sale  et  au  mesme  ordre  pour  jurer  d'observer  l'edit 
d'union  comme  loy  fondamentale  du  royaume.  Un  des 
heraults,  qui  estoient  à  genoux  et  testes  nues  devant 
la  table  de  messieurs  les  secrétaires  d'Estat,  ayant  com- 
mandé le  silence,  Sa  Majesté  dit  : 

«  Messieurs,  je  vous  dis  dimanche  dernier,  en  la 
première  séance,  combien  je  désire  de  voir  en  mon 
royaume  tous  mes  subjects  unis  en  la  vraye  religion 
catholique,  apostolique  et  romaine,  sous  l'obéissance 
et  authorité  qu'il  a  pieu  à  Dieu  me  donner  sur  eux  ; 
et  à  cest  effect,  j'ay  ordonné  mon  edit  de  juillet 
dernier  pour  tenir  lieu  de  loy  fondamentale  en  ce 
royaume.  Mais  pour  nous  obliger,  et  toute  la  postérité, 
à  l'observer,  combien  que  la  plus  grande  part  de  vous 
l'avez  desjà  juré  et  promis  le  garder,  affin  qu'un  tel 
edict  soit  à  jamais  ferme  et  stable,  comme  délibéré  du 
consentement  de  tous  les  estats  de  ce  royaume,  et  affin 
que  personne  n'en  puisse  prendre  cause  d'ignorance, 
je  veux  qu'un  si  sainct  edict  se  lise  présentement  à 
haute  voix,  affin  d'estre  escouté  de  tous  et  juré  en  corps 
d'Estat.  Ce  que  je  jureray  premièrement  pour  vous  don- 
ner bonne  exemple,  affin  que  nostre  saincte  inten- 
tion soit  cognuë  devant  Dieu  et  devant  les  hommes.  » 

Le  Roy  ayant  finy  sa  harangue,  il  commanda  à 
M.  de  Beaulieu  Ruzé,  son  premier  secrétaire  d'Estat, 

de  lire  la  déclaration  que  Sa  Majesté  avoit  faicte  ceste 
mesme  journée  sur  sonedict  d'union  ,  pour  estre  tenu 
en  France  à  l'advenir  comme  une  loy  fondamentale 
du  royaume  :  ce  que  ledit  sieur  de  Beaulieu  Ruzéfit; 
puis  il  leut  aussi  tout  l'edit  d'union,  veriffié  en  la  cour 
de  parlement  de  Paris.  Ce  qu'ayant  fait  Sa  Majesté,  il 
pria  Dieu  de  punir  ceux  qui  faulseroient  le  serment 
qu'ils  alloient  faire,  et  commanda  à  M.  l'archevesque 
de  Bourges  de  faire  une  exhortation  à  ceste  assemblée 
sur  ce  subject. 

Cet  illustre  prélat,  avec  une  prudente  et  docte  orai- 
son, exhorta  toute  l'assemblée  à  suivre  l'exemple  du 
Roy  au  jurement  de  son  edict  d'union,  louant  Sa 
M'ajesté  de  ce  qu'à  l'exemple  des  bons  roys  d'Israël, 
il  vouloit  que  l'instruction  d'un  serment  si  solemnel 
fust  donnée  à  son  peuple  par  la  bouche  de  ses  prélats, 
en  se  confirmant  au  dire  du  prophète,  que  les  lèvres 
des  prélats  gardent  la  science  et  la  doctrine,  et  que  le 
peuple  doit  rechercher  la  loy  de  Dieu  de  leur  bouche. 
Puis,  continuant  son  discours  sur  la  qualité  du  jure- 
ment qu'ils  alloient  faire  au  nom  du  Dieu  vivant,  il  se 
tourna  vers  les  députez,  et  leur  dit  :  «  Jugez,  mes- 
sieurs, et  considérez  la  grandeur  de  ce  jurement  que 
vous  allez  présentement  faire  à  Dieu,  affin  de  l'obser- 
ver inviolablernent  et  n'estre  point  perjures.  Souvenez 
vous  que  vous  allez  jurer  l'union  chrestienne  avec 
Dieu  vostre  père,  avec  l'Eglise  son  espouse,  laquelle 
est  fondée  en  luy  et  acquise  de  son  propre  sang,  et 
que  vous  avez  esté  régénérez  par  ce  sang  mesme  et  la- 
vez d'un  mesme  baptesme  ;  que  vous  estes  appeliez  en 
un  mesme  héritage  au  ciel,  nourris  d'un  mesme  pain 
et  de  mesmes  sacrements  en  la  maison  de  Dieu,  qui 

est  l'Eglise  catholique,  apostolique-romaine.  »  Puis, 
ayant  déclare'  qu'elle  estoit  l'union  de  l'Eglise,  «  Unis- 
sons nous  donc,  dit-il,  avec  nostre  Seigneur  Je*us- 
Christ,  sous  l'obéissance  de  nostre  Roy,  la  foy  duquel 
a  tousjours  esté  d'un  bon  exemple  à  tous,  suyvant  en 
cela  la  coustume  de  ses  prédécesseurs.  »  Puis,  ayant 
loué  la  Royne  mère  d'avoir  nourry  et  maintenu  le  Roy 
pendant  son  jeune  aage  en  ceste  saincte  religion,  et 
donné  espérance  à  la  Royne  espouze  du  Roy  que 
Dieu  ne  luy  feroit  point  moins  de  grâce  qu'à  Anne, 
mère  de  Samuel,  et  qu'il  exauceroit  ses  prières,  luy 
donnant  une  heureuse  lignée,  à  la  consolation  de  toute 
la  France,  il  dit  : 

«  Jurons  à  nostre  prince  l'obéissance  et  submission 
qui  luy  est  deue  de  tout  droit  divin  et  humain ,  em- 
brassons la  charité  chrestienne ,  délaissons  toutes  haines 
et  rancunes  ouvertes  et  secrettes,  soupçons  et  défiances, 
qui  jusques  icy  nous  ont  divisé  et  troublé,  qui  ont  em- 
pesché,  voire  rompu  de  si  bons  desseins,  et  sans  les- 
quels la  France  fust  desjà  en  repos.  Levons  les  mains 
au  ciel  pour  rendre  à  ce  grand  Dieu  le  serment  que 
nous  luy  devons,  qu'il  en  soit  mémoire  à  jamais  par 
tous  les  siècles  a  venir,  que  la  postérité  marque  la  foy 
et  loyauté  de  nos  serments  et  non  le  parjure,  par  les 
bons  et  saincts  elfects  qui  s'en  ensuivront.  Et.  puis  qu'il 
a  pieu  à  Vostre  Majesté,  Sire,  jurer  présentement  tout 
le  premier  ce  serment  si  solemnel  pour  exemple  à 
tous  vos  subjects,  nous  lèverons  tous  d'un  commun 
accord  les  mains  au  ciel,  et  jurerons  à  Dieu  de  le  ser- 
vir et  honorer  à  jamais,  maintenir  son  Eglise  catho- 
lique, apostolique  et  romaine,  et  défendre  aussi  Vostre 
Majesté  et  vostre  Estât  envers  et  contre  tous,  obser- 

ver  et  garder  inviolablement  ce  qui  est  contenu  en 
vostre  edict  d'union,  présentement  leu  à  la  gloire  de 
Dieu,  exaltation  de  son  sainct  nom,  et  conservation  de 
son  Eglise  et  de  ce  royaume,  » 

Ceste  remonstrance  finie  par  l'archevesque  de  Bour- 
ges, le  Roy  reprint  la  parole  et ?dit  : 

«  Messieurs,  vous  avez  ouy  la  teneur  de  mon  edict 
et  entendu  la  qualité'  d'iceluy,  et  la  grandeur  et  dignité 
du  serment  que  vous  allez  generallement  rendre.  Et 
puis  que  je  voy  tous  vos  justes  désirs  tous  conformes 
aux  miens,  je  jureray,  comme  je  jure  devant  Dieu,  en 
bonne  et  saine  conscience,  l'observation  de  ce  mien 
edict  tant  que  Dieu  me  donnera  la  vie  icy  bas,  veux  et 
ordonne  qu'il  soit  observe  à  jamais  en  mon  royaume 
pour  loy  fondamentale, et  en  tesmoignage perpétuel  de 
la  correspondance  et  consentement  universel  de  tous 
les  estats  de  mon  royaume,  vous  jurerez  présentement 
l'observation  de  ce  mien  edict  d'union,  tous  d'une  voix, 
mettant  par  les  ecclésiastiques  les  mains  à  la  poictrine, 
et  tous  les  autres  levans  les  mains  vers  le  ciel.  » 

Ce  qui  fut  incontinent  faict  avec  un  grand  contente- 
ment de  toute  l'assemblée.  Puis  le  Roy  commanda  à 
M.  de  Beaulieu  Ruzé  de  dresser  un  acte  de  ce  jure- 
ment solemnel;  ce  qu'estant  faict,  Sa  Majesté  se  leva 
pour  aller  à  l'église  Sainct  Sauveur,  où  se  chanta  le 
Te  Deumlaudamus:  toute  l'assemblée  le  suivit,  et  Ton 
n'oyoit  par  tout  que  crier  Vivele Roy! 

Le  Roy  en  ceste  joye  populaire  se  resjoîiit  et  dit  à 
plusieurs,  et  mesmes  au  pi\evost  des  marchands  de 
Paris,  qu'il  sçavoit  estre  un  des  premiers  de  la  faction 
des  Seize,  qu'il  oublioit  la  journée  des  Barricades  et 
tout  le  ressentiment  qu'il  en  pourroit  avoir  ;  que  ja- 

mais  il  ne  s'en  souviendroit  ny  de  tout  ce  qui  s'esloit 
passé,  pourveu  qu'on  n'y  retournast  plus.  Il  commanda 
aussi  à  M.  de  Nevers  de  s'acheminer  en  l'armée  de 
Poictou,  ce  qu'il  fit  comme  nous  dirons  cy-après.  Bref, 
Sa  Majesté  ne  pensoit,  nonobstant  tous  les  advis  qu'il 
recevoit  des  entreprises  des  princes  de  la  ligue,  qu'à 
unir  son  peuple  sous  son  obéissance,  extirper  l'heresie 
et  pourveoir  aux  désordres,  selon  les  advis  que  luy 
donneroit  l'assemblée  des  estats. 

Geste  seconde  séance  fut  tenue  le  dix-septiesme  oc- 
tobre, et  quatorze  jours  après,  qui  estoit  le  jour  de 
Toussaincts,  le  duc  de  Savoye,  lequel  sous  plusieurs 
prétextes  entretenoit  des  troupes,  tantost  faisant  sem- 
blant d'en  vouloir  au  marquisat  de  Mont-ferrat  pour 
ses  prétentions  (dont  il  ne  doit  manquer  jamais,  au  dire 
des  historiens  savoyards),  tantost  disant  que  ce  n'estoit 
que  pour  empescher  les  hérétiques  du  Dauphiné  d'en- 
treprendre sur  quelques-unes  de  ses  places,  faict  mon- 
ter à  cheval  le  marquis  de  Sainct  Sorlin,  et  fit  advan- 
cer  ses  troupes  vers  Carmagnoles  si  secrettement,  qu'il 
la  surprint  de  nuict  ledit  premier  jour  d'octobre ,  sans 
avoir  en  ceste  surprinse  beaucoup  de  peine,  pource 
que  le  Roy  ne  se  doutoit  nullement  que  le  duc  de  Sa- 
voye deust  rompre  la  foy  qu'il  luy  avoit  jurée  de  main- 
tenir tous  les  traictez  de  paix  que  les  ducs  de  Savoye 
avoient  obtenus  des  roys  de  France,  et  mesmes  que  le- 
dict  duc  luy  avoit  envoyé  un  gentil-homme  d'honneur, 
il  n'y  avoit  que  quatre  mois, lors  que  Sa  Majesté  estoit  à 
Chartres,  l'asseurer  et  luy  offrir  toute  amitié  et  seureté; 
mesmes  les  François  se  doutoient  si  peu  du  duc  de  Sa- 
voye, que  la  plus-part  de  la  garnison  qui  estoit  dedans 
la  ville  de  Carmagnolles  estoient  Piedmontois.  La  ville 

prise,  le  duc  assiégea  la  citadelle  qui  se  trouva  des- 
pourveuë  de  vivres,  dont  elle  estoit  pourveuë  d'ordi- 
naire pour  deux  ans  ;  lesquels  vivres,  par  intelligence, 
ou  autrement,  le  duc  sçavoit  avoir  esté  ostez  pour  les 
refraischir.  Bref,  le  duc  poursuivit  si  chaudement  son 
entreprise,  qu'en  moins  de  trois  semaines  il  se  rendit 
maistre  de  tout  le  marquisat  de  Salusses,  et  print  la 
citadelle  de  Carmagnolles,  dans  laquelle  il  y  avoit 
plus  de  quatre  cents  pièces  de  canon,  les  places  de 
Cental,  Salusses,  Ravel  et  Chasteau-Dauphin.  Les  ca- 
pitaines françois  qui  estoient  dedans  toutes  ces  places 
se  retirèrent  bagues  sauves  en  France,  sans  avoir  en- 
duré un  coup  de  canon. 

L'advis  vient  au  Roy,  trois  jours  après  la  prise  de 
Carmagnoles,  des  attentats  du  duc  de  Savoy e  sur  le 
marquisat  (0  ;  Sa  Majesté  envoyé  M.  de  Pongny  vers 
le  duc,  pour  avoir  raison  de  son  marquisat,  et  luy 
dire  qu'il  eust  à  remettre  incontinent  entre  ses  mains 
tout  ce  qu'il  avoit  usurpé  du  domaine  du  royaume  de 
France.  Le  sieur  de  Pongny,  arrivé  vers  le  duc  de  Sa- 
voye,  luy  dit  l'intention  du  Roy  :  le  duc  s'excuse  de 
son  entreprise ,  et  dit  qu'il  ne  s'est  emparé  du  marqui- 
sat que  de  peur  que  le  sieur  Desdiguieres,  chef  des 
huguenots  en  Dauphiné,  ne  s'en  rendist  maistre,  le- 
quel on  sçavoit  assez  avoir  eu  des  entreprises  sur  la 

C1)  Sur  le  marquisat.  Il  s'agit  du  marquisat  de  Saluées.  Henri  m,  se 
trouvant  à  Turin  à  son  retour  de  Pologne,  avoit  rendu  au  duc  de  Sa- 
voie presque  toutes  les  places  du  Piémont  qui  avoient  été  laissées  à  la 
France  par  le  traité  de  Cateau-Cambresis  :  il  ne  s'étoit  réservé  que  le 
marquisat  de  Saluées.  Le  duc,  comme  on  le  voit,  profita  des  troubles 
de  la  France  pour  s'en  emparer.  Lorsque  Henri  iv  fut  affermi  sur  le 
trune,  il  en  exigea  la  restitution  à  main  armée  ,  et  il  obtint  en  échange 
la  province  de  Bresse,  qui  étoit  beaucoup  plus  à  sa  convenance. 

forteresse  de  Pignerol  et  sur  d'autres  places,  ausquelles 
mesmes  les  entrepreneurs  avoient  este  punis;  etmesmes 
que  le  sieur  de  La  Valette,  frère  du  duc  d'Espernon, 
qu'il  nommoit  fauteur  et  adhèrent  des  hérétiques,  se 
vouloit  aussi  emparer  dudit  marquisat:  ce  qui  Ta  voit 
occasionné  de  s'en  saisir  premièrement  qu'eux,  pour 
l'importance  qu'il  a  de  n'avoir  de  tels  voisins  au  milieu 
de  ses  pays;  qu'il  ne  veut  toutesfois  retenir  les  places 
au  préjudice  des  traictez  de  paix,  mais  qu'il  prie  Sa 
Majesté  de  conférer  le  gouvernement  des  pays  que  la 
couronne  de  France  avoit  delà  les  monts,  au  marquis 
de  Sainct  Sorlin,  cousin  dudict  duc,  lequel  estoit  fort 
affectionné  subject  et  serviteur  de  Sa  Majesté. 

M.  de  Pongny  luy  respondit  qu'il  avoit  charge  de 
n'accepter  aucune  excuse,  mais  au  contraire  de  le 
sommer  de  quitter  les  places  qu'il  avoit  de  nouveau 
surprises  sur  la  couronne  de  France. 

Les  responses  du  duc,  qui  avoit  fait  de  l'humble 
jusques  à  l'entière  conqueste  du  marquisat,  se  rendi- 
rent incontinent  hautaines,  et  M.  de  Pongny  fut  con- 
traint de  venir  retrouver  le  Roy  à  Blois,  et  luy  dire  les 
responses  du  duc. 

Les  François  assemblez  aux  estats  jugèrent  incon- 
tinent ce  qui  avoit  occasionné  le  duc  de  faire  telle  en- 
treprise. La  noblesse  françoise  offrit  son  sang  au  Roy 
pour  faire  reparer  au  duc  de  Savoye  le  tort  faict  à  leur 
nation.  Quelques-uns  du  tiers-estat,  et  aucuns  du  clergé 
qui  estoient  de  la  ligue  des  catholiques,  dont  ledict  duc 
de  Savoye  estoit,  excusoient,  tacitement  toutesfois, 
l'entreprise  du  duc,  et  la  pallioient  envers  les  simples 
de  la  crainte  qu'il  avoit  eue  d'avoir  l'heresie  pour  voi- 
sine ;  mais  tout  cela  estoit  bon  à  dire  à  ceux  qui  ne 

sçavoient  pas  que  le  duc  de  Savoye  avoit  et  laissoit 
vivre  en  paix  des  contrées  et  valées  toutes  entières  où 
le  peuple  estoit  de  la  religion  prétendue  reformée,  et 
où  il  n'y  avoit  nul  exercice  de  la  religion  catholique- 
romaine. 

Le  duc  de  Savoye  aussi  advertit  le  Pape,  le  roy 
d'Espagne  et  tous  les  princes  et  republiques  d'Italie, 
lesquels  jugeoient  que  ceste  entreprise  pOurroit  trou- 
bler la  longue  paix  qu'ils  avoient  entr'eux,  qu'il  ne 
s'estoit  asseuré  dudict  marquisat  que  pour  le  repos  de 
l'Italie,  et  de  peur  qu'aucun  hérétique  s'en  emparast, 
davantage ,  qu'il  avoit  résolu  d'assiéger  Genève ,  qu'il 
appelloit  la  source  de  l'heresie.  Le  Pape  et  le  roy  d'Es- 
pagne approuvèrent  et  louèrent  ceste  dernière  entre- 
prise, et  mesmes  le  duc  receut  incontinent  du  prince 
de  Parme,  par  le  commandement  du  roy  d'Espagne, 
quinze  compagnies  de  soldats,  sous  le  prétexte  de  les 
envoyer  hyverner  en  Bresse  et  en  Savoye. 

Le  Roy  ayant  sceu  tout  ce  que  dessus,  jugea  lors 
ceste  invasion  du  marquisat  estre  des  intelligences 
des  princes  de  la  ligue,  et  qu'ils  le  vouloient  des- 
pouiller  devant  qu'il  eust  envie  de  se  coucher ,  et  ce 
principalement  sur  les  responses  du  duc  de  Savoye  à 
à  M.  de  Poigny,  par  lesquelles  il  supplioit  Sa  Majesté 
de  conférer  au  marquis  de  Sainct  Sorlin  le  gouverne- 
ment du  marquisat.  Or  le  marquis  de  Sainct  Sorlin 
estoit  frère  de  mère  du  duc  de  Guise,  et  avoit  assisté 
à  la  prise  du  marquisat  de  Salusse,  comme  estant  cou- 
sin germain  du  duc  de  Savoye,  en  la  cour  duquel  il 
estoit  lors. 

Sa  Majesté  eust  bien  voulu  faire  résoudre  tous  les 
François  à  la  guerre  estrangere  contre  le  duc  de  Sa- 

voye,  et  pacifier  la  civile  en  son  royaume  :  c'estoit  aussi 
le  désir  de  toutes  les  âmes  purement  françaises ,  et 
qui  ne  respiroient  que  l'honneur  de  leur  patrie  et  le 
service  de  leur  Roy,  lequel  pensoit  qu'il  n'y  auroit 
aucun  en  toute  l'assemblée  des  estats  qui  ne  suivist  en 
cela  sa  volonté;  mais  il  se  trouva  deceu.  Tous  les  par- 
tisans de  la  ligue  qui  estoient  en  l'assemblée  des  estats 
parlèrent  d'un  mesme  ton  :  «  Il  faut  premièrement 
pourveoir,  disoient-ils,  aux  entrailles  du  royaume,  et 
oster  l'heresie  qui  les  travaille  ;  puis  on  chassera  bien 
les  estrangers  qui  auront  entrepris  sur  les  frontières.  » 
Le  duc  de  Guise  dit  au  Roy  qu'il  devoit  asseurer  les 
François  du  fruit  qu'ils  s'estoient  promis  du  serment 
de  la  saincte  union  et  de  la  resolution  des  estats,  et  que 
les  huguenots  extirpez,  qu'il  seroit  le  premier  prest  à 
passer  les  monts  pour  faire  rendre  gorge  au  duc  de 
Savoye,  si  Sa  Majesté  luy  en  vouloit  donner  la  com- 
mission. 

En  somme,  chacun  discouroit  diversement  de  ceste 
surprise,  et  la  pluspart  fondoient  leurs  raisons  plus  sur 
l'apparence  et  le  vray -semblable,  qu'en  l'essence  de 
la  vérité,  pource  qu'aux  desseins  secrets  et  intentions 
des  princes ,  tant  plus  l'on  pense  les  entendre  sur  cer- 
taines conjectures,  tant  plus  le  succez  de  leurs  des- 
seins faict  paroistre  le  contraire  de  ce  que  l'on  en  a 
pensé. 

Le  duc  de  Savoye  fait  publier  par  tout  qu'il  n'a  pris 
le  marquisat  que  pour  esviter  les  grands  malheurs  que 
le  Sainct  Siège  et  mesmes  toute  l'Eglise  catholique  en 
gênerai,  et  particulièrement  tous  ses  Estats,  eussent  peu 
recevoir  si  les  huguenots  se  fussent  emparez  du  mar- 
quisat, et  qu'il  estoit  tout  prest  de  le  remettre  entre 

les  mains  du  duc  de  Nemours  ou  du  marquis  de  Sainct 
S orlin, princes  de  la  maison  de  Savoye,  et  ses  cousins, 
nais  en  France  et  subjects  du  Roy,  sçavoir  à  celuy 
auquel  Sa  Majesté  en  voudroit  conférer  le  gouverne- 
ment :  et  toutesfois  le  succez  (ainsi  que  le  lecteur 
pourra  voir  dans  mon  Histoire  de  la  paix  au  nr2  et  ive 
livre)  monstre  as&ez  qu'il  n'avoit  envahy  le  marquisat 
que  pour  s'en  aproprier. 

La  ligue  des  catholiques  en  France,  pour  la  haine 
qu'elle  portoit  au  duc  d'Espernon  et  au  sieur  de  La 
Valette  son  frère, qui  avoit  este'  pourveu  du  gouverne- 
ment du  marquisat,  désire  que  l'on  tollere  ceste  sur- 
prise, et  dit  que  les  raisons  du  duc  sont  recevables, 
et  qu'il  faut  que  le  Pape  en  soit  l'arbitre  et  qu'il  ac- 
commode ce  différent,  puis  que  le  duc  offre  remettre 
le  marquisat  entre  les  mains  de  l'un  des  deux  frères 
utérins  de  M.  de  Guise,  qui  estoient  princes  catholi- 
ques. Voylà  des  propositions,  mais  les  effects  ont  esté 
autres  ;  car  au  mesme  temps  le  duc  faisoit  par  tout  le 
marquisat  eslever  les  croix  de  Savoye  en  la  place  des 
fleurs  de  lys,  changeoit  les  officiers  royaux,  et  en  fai- 
soit sortir  tous  les  François. 

Le  roy  d'Espagne  d'autre  costé  receut  un  grand  con- 
tentement de  n'avoir  plus  les  François  si  prez  de  son 
duché  de  Milan,  et  tenoit-on  que  les  doublons  qu'il 
avoit  baillé  audit  duc  de  Savoye  son  gendre  avoient 
gaigné  les  doubles  canons  de  l'Arsenal  qu'avoient  les 
roys  de  France  de  là  les  monts. 

La  plus-part  des  princes  italiens  trouvèrent  bon  que 
le  duc  de  Savoye  eust  chassé  les  François  de  tout  ce 
qui  leur  restoit  en  Italie.  Aucuns  craignoient  toutes- 
fois  la  grandeur  de  ce  duc,  à  qui  ceste  invasion  avoit 
38.  29 

fort  haussé  le  courage;  car  les  princes  d'ordinaire  crai- 
gnent quand  leurs  voisins  s'agrandissent. 

En  fin  le  Roy  est  contraint  de  se  contenter  d'envoyer 
vers  le  Pape  luy  dire  ses  plaintes  contre  le  duc  de  Sa- 
voye;  et  toutesfois  il  creut  que  la  surprise  du  mar- 
quisat estoit  de  Fadvis  des  princes  de  la  ligue. 

Tous  ceux  qui  ont  escrit  sur  ce  s'ubject  rapportent 
que  dèslors  Sa  Majesté  se  résolut  de  se  venger  du  duc 
de  Guise  et  des  princes  de  la  ligue,  et  qu'il  pensa  n'estre 
plus  obligé  d'observer  ce  qu'il  leur  avoit  promis  par 
l'edict  d'union,  puis  que,  tout  de  nouveau  encor,  et 
contre  tant  de  serments  qu'ils  avoient  faicts,  ils  conti- 
nuaient leurs  pratiques  et  ligues,  et  que  Sa  Majesté 
dissimula  lors  le  courroux  et  despit  qu'il  avoit  contre 
ledit  duc  de  Guise,  et  pensa  qu'en  continuant  les  estats, 
tous  les  députez  discerneroient  de  sa  droicte  inten- 
tion d'avec  les  desseins  dudict  duc  et  desdits  princes 
de  la  ligue,  et  qu'ils  luy  conseilleroient  de  remédier 
à  toutes  les  ofFences  qu'ils  luy  avoient  faictes ,  et  à  la 
couronne  de  France;  mais  il  ne  luy  succéda  pas  selon 
son  opinion,  ainsi  que  nous  dirons  cy  après.  Voyons 
maintenant  quelques  uns  des  progrez  que  fit  l'armée 
de  M.  de  Nevers  au  bas  Poictou. 

Geste  armée  estoit  composée  de  François,  Suisses 
et  Italiens.  Les  seigneurs  de  La  Chastre,  de  Laverdin, 
de  Sagonne,  de  LaChastaigneraye,et  autres  seigneurs, 
tous  capitaines  de  renom,  accompagnèrent  M.  de  Ne- 
vers,  lequel,  ayant  aussi  un  appareil  suffisant  pour  une 
telle  armée,  alla  droict  assiéger  Mauleon.  Le  sieur  de 
Villiers  estoit  dedans  pour  le  roy  de  Navarre,  lequel, 
voyant  tous  les  appareils  prests  pour  battre  ceste  place, 
demanda  à  parlementer.   Par  le  commandement  de 

M.  de  Nevers,  le  sieur  de  Miraumont  accorda  la  ca- 
pitulation avec  le  capitaine  Landebris ,  qui  estoit  sorty 
de  dedans  Mauleon,  à  la  charge  qu'ils  auroient  la  vie 
sauve  et  sortiroient  sans  armes.  Nonobstant  que  la  ca- 
pitulation fust  faicte,  presque  tous  les  assiégez  furent 
mis  au  fil  de  l'espée  par  quelques  troupes  qui  en  trer ent 
par  surprise  dedans  ceste  place,  faschez  que  l'on  don- 
noit  une  capitulation  à  des  gens  qui  avoient  plustost 
usé  de  témérité  en  attendant  d'estre  assiégez ,  que  de 
hardiesse  et  prudence  pour  se  defïendre  :  toutesfois 
les  sieurs  de  La  Chastre,  de  Lavardin  et  de  Mirau- 
mont, sauvèrent  ce  qu'ils  en  peurent,  et  les  firent  re- 
conduire et  passer  la  Seurre  pour  se  retirer  ez  lieux 
plus  proches  de  seure  retraicte  pour  eux. 

De  Mauleon  l'armée  tira  droict  à  Montagu.  Le  roy 
de  Navarre  avoit  mis  dedans  le  sieur  de  Colombieres 
avec  cinq  compagnies  d'infanterie  du  régiment  du 
Preau  et  deux  d'arquebusiers  à  cheval:  par  trois  jours 
suyvans  que  l'on  fit  les  approches,  ils  s'es  car  mou- 
chèrent si  bien  les  uns  les  autres,  que  plusieurs  braves 
soldats  et  capitaines  de  part  et  d'autre  y  moururent, 
et  y  en  eut  plusieurs  de  blessez.  Mais  le  canon  arrivé, 
qui  pour  la  saison  avoit  demeuré  plus  que  M.  de 
Nevers  nepensoit,  l'on  commença  à  battre  ceste  place. 
Les  assiégez,  se  doutans  d'estre  forcez,  tiennent  con- 
seil pour  demander  composition.  Estans  sur  ces  ter- 
mes, il  naist  une  dispute  entre  ledit  sieur  de  Colom- 
bieres, qui  soustenoit  qu'il  failloit  entier  en  composi- 
tion avec  les  assiegeans,  et  le  sieur  du  Preau,  qui  sous- 
tenoit que  l'on  pouvoit  soustenir  ce  siège,  ayans  mu- 
nitions, vivres  et  gens  assez  pour  conserver  ceste  place 
au  roy  de  Navarre,   auquel  ils  avoient  promis  de  la 

29. 

deffendre  jusques  à  la  mort  ;  mais,  après  plusieurs  dis- 
putes, Colombieres  exécuta  son  opinion,  et  fit  sortir 
La  Courbe,  son  lieutenant,  pour  traicter  la  composi- 
tion qui  luy  fut  accordée  par  M.  de  Nevers,  sçavoir: 
que  tous  les  soldats  sortiroient  avec  leurs  armes, 
mesches  esteintes  ,  les  gentils  hommes  avec  leurs 
armes  et  bagages,  et  qu'ils  seroient  conduits  en  lieu 
de  seureté  :  ce  que  M.  de  Nevers  fit  exécuter  ainsi 
qu'il  leur  avoit  promis ,  et  les  fit  conduire  jusques  à 
Sainct  Gemme;  mais  M.  de  Sagonne,  qui  conduisoit 
en  l'armée  la  cavallerie  légère  avec  une  diligence  pas- 
sionnée, alla  attaquer  quelques-unes  de  ces  com- 
pagnies (et  ce  après  que  ceux  qui  avoient  eu  charge 
de  les  conduire  jusques  à  Sainct  Gemme  se  furent 
retirez) ,  lesquels  il  chargea ,  et  les  ayant  desvalizez  il 
les  envoya  un  baston  blanc  au  poing.  Quant  au  sieur 
de  Colombieres,  il  demeura  au  service  du  Roy  avec 
son  lieutenant  et  quelques  autres  des  siens. 

Durant  le  siège  de  Montaigu,  le  sieur  du  Plessis 
Gecté,  qui  commandoit  dans  La  Ganache,  se  doutant 
que  l'armée  royale  viendroit  droict  à  luy  pour  l'en 
chasser,  il  faict  advancer  tout  ce  qu'il  pense  estre  né- 
cessaire pour  la  fortification  de  ceste  place;  il  envoyé 
La  Sabloniere  vers  le  roy  de  Navarre,  qui  estoit  lors 
encor  à  La  Rochelle,  luy  demander  secours  de  muni- 
tions et  de  soldats.  Le  roy  de  Navarre  luy  envoya  par 
mer  deux  compagnies  de  ses  gardes,  sous  la  conduite 
du  sieur  d'Aubigny  et  de  La  Robiniere,  avec  des  muni- 
tions ;  et  par  terre  il  luy  envoya  aussi  le  baron  de 
Vignoles  avec  deux  compagnies  de  gens-d'armes,  et 
cinquante  harquebusiers  à  cheval  dont  estoit  capitaine 
le  sieur  de  Rufigny.  Ce  secours  arrivé,  le  sieur  du 

Plessis  distribua  judicieusement  chasque  capitaine  es 
lieux  les  plus  importans.  Le  16  de  décembre,  le  sieur 
de  Sagonne,  avec  quelques  compagnies  d'hommes 
d'armes  et  d'harquebusiers  à  cheval  ,  suivy  des  régi- 
ments de  La  Chastaigneraye,  de  Brigneux  et  de  Les- 
telle,  en  s'advanceant  pour  recognoistre  La  Ganache, 
donna  si  vivement  dans  le  bourg  Sainct  Léonard,  qu'il 
s'en  rendit  le  maistre ,  nonobstant  toute  la  résistance 
du  sieur  de  Vignoles,  qui  y  perdit  le  capitaine  Buf- 
ligny.  Nous  laisserons  pour  ceste  heure  le  duc  de 
Nevers  devant  La  Ganache  faire  ses  approches,  pour 
ce  qu'il  ne  commença  à  battre  ceste  place  que  le  der- 
nier jour  de  l'année  ;  aussi  que  les  exploicts  qui  y 
furent  faicts  et  ce  qui  y  advint  appartient  d'estre  dit 
en  Tannée  suyvante.  Voyons  cependant  ce  qui  se  passe 
à  Blois. 

Le  Boy  se  resjoûissoit  des  exploicts  de  son  armée 
de  Poictouj  mais  tout  à  coup  voicy  les  articles  secrets 
forgez  par  le  conseil  de  la  faction  des  Seize,  dont  ils 
avoient  fourny  tous  leur  partizans,  ainsi  qu'il  a  esté 
dit  cy  dessus,  que  l'on  veut  faire  sortir  effect  :  «  A  quoy 
servira  ceste  assemblée  d'estats,  disent  les  partizans  de 
la  ligue,  si  les  remèdes  pour  restaurer  la  France  que 
nous  présentons  en  nos  cayers  ne  sont  publiez  ainsi 
que  nous  les  resouldrons,  sans  y  rien  changer?  Ne 
sçavons  nous  pas  tous  qu'aux  estats  de  l'an  1677,  la 
France  esperoit  qu'il  seroit  pourveu  sur  toutes  les  re- 
monstrances  qui  y  furent  faites,  et  toutesfois  on  n'en 
tira  pas  le  fruict  que  l'on  en  avoit  espéré,  à  cause  de 
la  longueur  que  le  conseil  du  Boy  tint  à  en  arrester 
une  partie,  sans  rien  ordonner  sur  la  plus-part  de  nos 
plaintes?  Le  conseil  du  Boy  en  pourra  faire  autant 

encor  à  présent;  et  par  ainsi  ceste  présente  assemblée 
d'estats  sera  infructueuse  aussi  bien  que  celle  de  1 577  - 
C'est  pourquoy  il  est  très-nécessaire  que  les  remèdes 
que  nous  proposerons  pour  la  restauration  de  l'Estat 
ne  passent  par  les  longues  délibérations  du  conseil  du 
Roy,  et  que  ce  qui  sera  resoult  par  l'assemblée  des 
estats  soit  incontinent  publié.  Ne  sont-ce  pas,  disoient- 
ils,  les  estats  qui  ont  donné  aux  roys  l'authorité  et  le 
pouvoir  qu'ils  ont?  Pourquoy  donc  faut-il  que  ce  que 
nous  adviserons  et  arresterons  en  ceste  assemblée  soit 
contrerollé  par  le  conseil  du  Roy?  Le  parlement  d'An- 
gleterre, les  estats  de  Suéde,  de  Pologne,  et  tous  les 
estats  des  royaumes  voisins  estans  assemblez,  ce  qu'ils 
accordent  et  arrestent,  leurs  roys  sont  subjects  de  le 
faire  observer  sans  y  rien  changer.  Pourquoy  les  Fran- 
çois n'auront  ils  pareil  privilège?  Et  quand  bien  il 
faudroit  que  nos  cayers  fussent  respondus  et  ai  restez  au 
conseil  privé  du  Roy,  il  y  devroit  donc  au  moins  as- 
sister un  nombre  de  députez  de  chacun  ordre.  » 

Le  Roy,  qui  descouvre  à  quoy  tendent  ces  raisons 
que  Ton  fait  courir  par  les  chambres  des  estats,  et  que 
l'on  veut  abbattre  tout  à  faict  l'authorité  royale  et  la 
faire  tomber  entre  les  mains  de  son  peuple ,  et  que 
pour  ce  faire  on  se  vouloit  prévaloir  de  l'exemple  des 
royaumes  voisins,  il  faict,  de  l'advis  de  ses  serviteurs, 
imprimer  les  estats  des  Espagnes  tenus  à  Tolède  l'an 
i55g,  et  achevez  l'an  i56o,  pour  respondre  et  mons- 
trer  que  les  Espagnols  mesmes  (encores  que  ce  soit 
une  nation  du  tout  dissemblable  aux  François,  lesquels 
ne  cèdent  à  aucuns  subjects  d'autres  royaumes  en  af- 
fection, respect  et  obéissance  qu'ils  ont  envers  leurs 
roys.  héréditaires  et  légitimes  successeurs)  faisoient 

leurs  remonstrances  et  leurs  requ estes  en  toute  humi- 
lité par  les  députez  ou  procureurs  tlesdits  estats,  et 
qu'ils  ny  aucun  d'eux  n'assiste  et  n'est  appelle  aux 
jugements  de  leurs  remonstrances  ourequestes,  et  que 
le  Roy,  assisté  des  gens  de  son  conseil,  faisoit  ses  res- 
ponces  sur  chacun  article,  comme  il  void  et  cognoist 
estre  expédient  au  bien  de  son  royaume,  son  service 
et  ses  subjects.  v 

Aussi  tous  ceux  qui  ont  escrit  de  Testât  de  la  France 
disent  que  tenir  les  estats  en  France  n'est  autre  chose 
sinon  que  le  Roy  communique,  avec  ses  sues  capa- 
bles, de  ses  plus  grands  affaires,  prend  leur  advis  et 
conseil,  oit  leurs  plaintes  et  doléances,  et  leur  pour- 
voit ainsi  que  de  raison,  et  que  le  Roy  seul,  selon  l'an- 
cienne observance  et  coustume  du  royaume,  tient  et 
convoque  les  estats  quand  il  void  en  estre  besoin,  fait 
luy  seul  les  loix  et  les  interprète ,  dispose  les  finances 
et  les  employé  où  les  affaires  publics  le  requièrent; 
bref,  qu'il  a  toute  puissance  absolue. 

Les  autres  roys  et  princes  estrangers  se  sont  quel- 
quesfois  esbays  de  ceste  grande  puissance  des  roys  de 
France.  L'empereur  Charles  v  demandant  au  roy  Fran- 
çois i  combien  valoit  le  revenu  de  quelques  villes  de 
France  par  où  il  avoit  passé,   Ce  que  je  veux,  dit  le 
Roy;  laquelle  parole  estant  depuis  raportée  à  l'em- 
pereur Maximilian,  qui  s'enquestoit  en  un  devis  parti- 
culier de  la  puissance  et  du  revenu  d'un  roy  de  France, 
ne  pouvant  bien  discerner  ceste  puissance  absolue  que 
l'on  luy  representoit,  lascha  ce  traict  comme  en  gaus- 
sant :  Je  trouve  donc,  dit-il ,  que  le  roy  de  France  est 
le  roj  des  bestes.  Cest  Empereur  se  trompoit,  pource 
que  les  roys  de  France  ont  si  bien  réglé  et  modéré  par 

honnestes  et  raisonnables  moyens  leur  puissance  sou- 
veraine et  monarchique,  qu'un  roy,  quelque  dépravé 
qu'il  pust  estre ,  auroit  honte  de  les  transgresser.  Et 
bien  qu'ils  ayent  toute  puissance  absolue,  si  font-ils 
bien  peu  de  chose  sans  leur  conseil,  auquel  ils  ont 
donné  pouvoir  de  casser,  rescinder  et  révoquer  ce 
qu'ils  auroient  donné  et  accordé  qui  ne  seroit  con- 
forme aux  ordonnances  faites  par  les  roys  leurs  prédé- 
cesseurs. Ils  ne  sauroient  aussi  estre  tyrans,  pource 
qu'ils  sçavent  que  leurs  fils  ou  le  premier  prince  de 
leur  sang  doivent  leur  succéder,  au  contraire  des 
empereurs  esleus,  lesquels,  pour  maintenir  l'empire 
en  leur  maison,  font  de  puissance  absolue  beaucoup 
de  choses  souvent.  Et  s'il  est  advenu  que  quelque  roy 
de  France  ait  fait  chose  autrement  qu'à  poinct,  il  y  a 
esté  depuis  donné  par  leurs  successeurs  remède  conve- 
nable, et  les  mauvais  ministres,  sans  lesquels  les  princes 
feroient  à  peine  mauvaises  choses,  ont  esté  punis;  de 
sorte  que  c'a  esté  un  enseignement  à  ceux  qui  sont 
venus  après,  et  une  des  causes  principales  de  la  lon- 
gue durée  de  la  monarchie  françoise. 

La  ligue  veut  sapper  ceste  puissance  souveraine, 
veut  abbattre  l'authorité  royale,  veut  changer  la  forme 
anciennement  gardée  en  la  tenue  des  estats,  veut  que 
les  députez  jugent  leurs  propres  requestes  et  de- 
mandes :  bref,  suivant  leurs  mémoires  faicts  par  le 
conseil  de  la  faction  des  Seize,  ils  veulent  que  les 
estats  ordonnent  de  la  paix  et  de  la  guerre,  et  veulent 
déclarer  le  premier  prince  du  sang  de  France  inca- 
pable de  toute  succession,  contre  le  vouloir  et  autho- 
rité  du  Roy. 

Cependant  que  le  Roy  pense  deffendre  son  autho- 

rite  par  la  plume ,  la  condamnation  du  roy  de  Na- 
varre se  traictoit  par  toutes  les  trois  chambres  ;  douze 
de  chacune  chambre  furent  députez  vers  Sa  Majesté 
pour  luy  faire  entendre  leur  resolution,  et  luy  dirent 
qu'ils  avoient  advisé  que  le  roy  de  Navarre  seroit 
déclaré  hérétique,  chef  d'iceux,  relaps,  excommunié, 
indigne  de  toutes  successions,  couronnes,  royautez  et 
gouvernements. 

Le  Roy  leur  respond  qu'il  trouveroit  bon  qu'on  som- 
mast  le  roy  de  Navarre ,  pour  une  dernière  fois,  de 
se  réunira  l'Eglise  catholique,  apostolique-romaine, 
et  qu'ils  advisassent  si  cela  ne  seroit  pas  bon.  Geste 
procédure  de  sommer  le  roy  de  Navarre  fut  mise  en 
délibération  en  toutes  les  trois  chambres;  et  depuis, 
M.  l'archevesque  d'Ambrun  ,  accompagné  comme  au- 
paravant de  douze  de  chacune  chambre,  alla  dire  au 
Roy  que  l'advis  des  estats  estoit  de  n'employer  aucunes 
poursuittes  pour  sommer  le  roy  de  Navarre.  Le  Roy 
luy  respondit  :  «  Je  me  resoudray  donc  pour  satisfaire 
à  vos  raisons.  » 

La  prise  du  marquisat  de  Saliuces,  la  proposition 
à  ce  que  les  estats  fussent  résolutifs  et  non  deliberatifs  , 
la  condamnation  du  roy  de  Navarre  demandée  par 
les  députez  des  estats,  et  quelques  autres  incidents 
sur  plusieurs  remonstrances  et  resolutions  prises  aux 
chambres  des  estats,  tant  sur  le  règlement  des  offices 
de  judicature  et  finances,  que  pour  la  vente  et  sup- 
pression d'iceux,  fut  attribuée  au  duc  de  Guy  se,  et 
mesmes  le  Roy  creut,  comme  plusieurs  ont  escrit,  qu'il 
ne  se  faisoit  aucunes  remonstrances  ny  requestes,  que 
premièrement  elles  n'eussent  esté  résolues  en  un  con- 
seil qui  se  tenoit  au  cabinet  dudit  duc  par  les  princi- 

paux  de  la  ligue,  qui  avoient  avec  animosité  brigue', 
chacun  en  la  province  d'où  ils  estoient,  pour  estre  dé- 
putez aux  estais,  et  qui, clans  chacune  chambre,  pour- 
suyvoient  ce  qu'ils  avoient  conclu  au  conseil  du  duc 
de  Guise. 

Toutes  ces  choses  donc  firent  que- le- Roy  eut  un 
grand  courroux  contre  le  duc  de  Guise;  et  sur  plu- 
sieurs advcrtissements  qui  luy  vindrent  de  tous  costez 
qu'il  y  avoit  une  grande  conspiration  contre  sa  per- 
sonne et  son  Estât,  et  principalement  sur  un  billet  qui 
luy  fut  envoyé,  comme  pour  un  advis,  par  un  des 
grands  de  son  royaume,  contenant  ces  mots  :  Mors 
Conradini ,  vita  Caroli ;  mors  Caroli,  vita  Conra- 
dinij  il  se  délibéra  de  s'asseurer  du  duc  de  Guise. 

Pour  l'exécution  de  son  dessein  il  fit  tenir  plusieurs 
conseils  de  nuict  en  son  cabinet,  et  mesmes  le  duc  de 
Guise  receut  plusieurs  advis  de  ses  amys  que  l'on 
entreprenoit  de  le  faire  mourir,  et  qu'il  se  gardast  ;  aus- 
quels  advis  il  respondoit  seulement  ce  mot  :  L'on  no- 
seroit.  Aussi  tant  de  bruits  avoient  couru  dès  le  com- 
mencement des  estats,  tantost  que  l'on  l'avoit  voulu 
tuer  allant  à  la  chasse,  tantost  à  un  souper,  tantost  en 
un  autre  lieu ,  qu'il  ne  faisoit  point  d'estat  de  tous  ces 
advis. 

Le  jour  Sainct  Thomas,  à  ce  que  quelques-uns  ont 
escrit,  le  Roy  estant  à  Sainct  Calais,  qui  est  une  chap- 
pelle  dedans  le  chasteau,  où  Sa  Majesté'  entendoit  ves- 
pres,  le  duc  de  Guise,  qui  l'y  accompagnoit,  se  mit  de 
genoux  un  peu  plus  haut  dans  la  galerie  et  assez  loin  de 
Sa  Majesté,  et  pendant  vespres  il  leut  un  petit  discours 
libre  fait  sur  Testât  présent  de  la  France,  qu'un  Fran- 
çois, homme  d'Estat,  estant  en  Flandres,  avoit  envoyé  à 

Juste  Lipse.  Ce  discours  estoit  imprime'.  Le  Roy  avoit 
tousjours  l'œil  sur  le  duc  et  sur  ses  actions  :  au  sortir 
de  vespres  le  Roy  luy  dit  :  «  Vous  avez  este'  fort  devo- 
tieux.  —  Excusez  moy,  Sire,  dit  le  duc,  c'est  un  livret 
qu'un  huguenot  a  fait  sur  Testât  de  France  :  ô  que  c'est 
un  plaisant  compteur!  je  vous  supplie,  Sire,  de  le  voir, 
et  vous  en  jugerez.  »  Le  Roy  lui  dit  :  «  L'avez  vous  tout 
leu  ?  —  Ouy,  Sire,  luy  respond  le  duc. — Mais,  dites  moy, 
dit  le  Roy,  est-ce  un  huguenot  qui  l'a  faict?— Ouy,  Sire, 
répliqua  le  duc.  »  Alors  Sa  Majesté'  luy  dit  :  «  Puis  que 
c'est  un  huguenot  qui  l'a  faict,  je  ne  le  veux  pas  voir.  » 

Le  duc  accompagna  le  Roy  en  sa  chambre,  et  de  là 
au  jardin,  où  ils  tombèrent  sur  plusieurs  propos,  en- 
tr  autres  sur  le  désir  que  Sa  Majesté'  avoit  que  l'on 
sommast  encores  une  fois  le  roy  de  Navarre,  et  sur  la 
resolution  des  estats,  laquelle  le  Roy  vouloit  estre  faicte 
par  son  conseil,  ainsi  que  l'on  avoit  accoustumé  en 
France.  Le  duc  dit  lors  à  Sa  Majesté  quelques  paroles 
un  peu  trop  hardies  pour  un  subject  :  Sa  Majesté',  usant 
de  sa  prudence,  luy  laissa  continuer  tout  ce  qu'il  luy 
voulut  dire.  La  fin  de  son  discours  fut  qu'il  voyoit  bien 
que  les  choses  alloient  de  mal  en  pis,  ce  qui  l'occa- 
sionnoit  de  supplier  Sa  Majesté'  de  reprendre  le  pou- 
voir qu'il  luy  avoit  donne',  et  luy  permettre  de  se  retirer. 
Le  Roy  feint  de  ne  s'appercevoir  de  la  hardiesse  de  ses 
paroles,  et  dit  au  duc  que  Dieu  luy  feroit  la  grâce  de 
rendre  à  l'assemble'e  des  estats  tout  le  contentement 
qu'elle  sçauroit  désirer. 

Le  Roy  se  retire  en  son  cabinet,  et,  la  porte  fermée, 
il  ne  se  peut  tenir  qu'il  ne  dist,  dez  qu'il  fut  entré,  quel- 
ques paroles  de  colère  ;  puis,  ayant  tout  seul  pensé  à  ce 
que  le  duc  de  Guîse  luy  venoit  de  dire,  il  jetta  son 

petit  chapeau  qu'il  portoit;  puis,  peu  après  revenu  à 
soy ,  il  se  résolut,  à  quelque  péril  qui  en  pust  advenir, 
de  faire  mourir  le  duc  de  Guise. 

Mais  le  duc  avoit  un  si  bon  amy  au  cabinet,  qu'il  ne 
faillit  de  l'advertir  incontinent  de  ce  qu'il  avoit  veu 
faire  au  Roy,  et  que  sans  doute  on  deliberoit  quelque 
chose  contre  lu  y. 

L'on  tient  que  l'archevesque  de  Lyon,  en  un  conseil 
tenu  le  lendemain  chez  le  duc,  où  les  principaux  de  la 
ligue  se  trouvèrent  pour  resouldre  aux  divers  advis 
que  Ton  leur  donnoit  de  ne  demeurer  plus  longue- 
ment aux  estats,  luy  dit  :  «  Monsieur,  monsieur,  qui 
quitte  la  partie  la  perd.  » 

Aussi  tous  les  advis  que  l'on  donnoit  au  duc  n'es- 
toient  que  conjectures,  car  celuy  qui  l'avoit  adverty 
que  le  Roy  avoit  de  colère  jette  son  chapeau ,  n'en  avoit 
pas  sceu  au  vray  quelle  en  avoit  esté  l'occasion. 

Or,  comme  nous  avons  dit,  depuis  la  prise  du  mar- 
quisat, et  dès  que  le  Roy  vid  que  les  princes  de  la  li- 
gue continuoient  leurs  intelligences  et  associations,  il 
avoit  résolu  de  s'asseurer  du  duc  de  Guise  :  il  avoit  de- 
mandé conseil  à  plusieurs  comme  il  s'y  devoit  com- 
porter; aucuns  luy  conseillèrent  que  l'emprisonnement 
estoit  le  plus  seur ,  autres  luy  dirent  que  Morta  la 
hestia,  morto  il  veneno.  Bref,  il  prit  conseil  de  ceux 
qu'il  sçavoit  n'estre  amis  de  la  maison  de  Guise ,  les- 
quels ne  faillirent  à  luy  représenter  tellement  toutes 
les  actions  de  ce  duc,  qu'ils  ne  trouvèrent  à  luy  dire 
que  trop  de  crimes  de  leze -majesté  pour  luy  estre 
faict  son  procez.  Mais  sur  tout  on  luy  disoit  qu'il  se 
devoit  souvenir  que,  l'an  1 584,  ^  avoit  fait  tuer  tous  les 
îyons  etbestes  farouches  qu'il  faisoit  nourrir  au  Louvre, 

pour  avoir  eu  une  vision  qu'ils  le  devoroient,  et,  en- 
trautres, qu'il  se  souvinst  qu'il  luy  avoît  semblé  avoir 
receu  plus  de  mal  d'un  ly  on  le  plus  furieux  de  la  troupe; 
que  ceste  vision  ne  se  devoit  point  autrement  expli- 
quer sinon  que  c'estoit  la  ligue,  qui,  depuis  l'année  1 5  8  5, 
par  la  prise  de  leurs  armes,  vouloit  abbatre  son  autho- 
rité  royale,  et  que  le  jeune  lyon  representoit  le  chef 
de  la  ligue. 

Quelques  considérations  et  respects  avoient  retenu 
le  Roy  d'exécuter  ses  conseils  et  sa  volonté  contre  le 
duc  jusques  au  susdit  jour  de  Sainct  Thomas,  ainsi  que 
plusieurs  ont  escrit,  et  que  la  nuict  de  ceste  journée  le 
Roy  ayant  faict  venir  en  son  cabinet  quelques  uns  en 
qui  il  se  fioit,  il  leur  avoit  dit  qu'il  ne  pouvoit  plus 
souffrir  les  bravades  que  le  duc  luy  faisoit,  leur  reci- 
tant toutes  les  paroles  qu'il  avoit  eues  après  vespres 
avec  luy,  et  comme  le  duc  l'avoit  prié  de  lire  le  dis- 
cours libre,  qui  estoit,  disoit-il,  luy  vouloir  monstrer 
en  un  tableau  toutes  les  bravades  qu'il  luy  avoit  faictes. 
Plus,  que  le  duc  l'avoit  aussi  prié  de  luy  permettre  de  se 
retirer  des  estats,  mais  qu'il  ne  recognoissoit  que  trop 
à  quel  dessein  il  luy  avoit  dit  cela,  et  de  combien  ceste 
retraicte  luy  importeroit,  laquelle  il  ne  luy  avoit  de- 
mandée sinon  pour  trouver  subject  de  quelque  mes- 
contentement  :  au  reste  qu'il  estoit  résolu  de  le  faire 
mourir,  et  non  pas  de  l'emprisonner,  et  qu'il  n'estoit 
question  que  de  resouldre  le  poinct  de  l'exécution. 

Après  plusieurs  discours  il  lut  résolu  que  l'exécution 
se  feroit  le-vendredy  matin.  Lé  lendemain  de  ceste  re- 
solution, le  bruit  court  que  le  Roy  vouloit  aller  à 
Nostre  Dame  de  Clery  prez  Orléans,  et  mesmes  il  com- 
manda à  M.  d'Antragues,  gouverneur  d'Orléans,  de  se 

tenir  prest  pour  l'y  accompagner,  et  qu'il  partiroit  le 
vendredy  après  disner. 

La  ville  d'Orléans  estoit  une  des  villes  données  pour 
seurete'parle  treiziesme  des  articles  secrets  de  l'edit  d'u- 
nion aux  princes  et  seigneurs  de  la  ligue,  dont  ledit  sieur 
d'Antragues  estoit  gouverneur.  Il  s'estoit  monstre  fort 
zélé  à  ce  party,  et  mesmes  il  s'est  veu  des  lettres  de  luy 
où,  parlant  du  duc  de  Guise,  il  l'appelloit  tousjoyrs 
nostre  grand.   C'estoit  aussi  le  tiltre  d'honneur    du- 
quel tous  les   seigneurs  de  la  ligue  honoroient  leur 
chef,   pareil  à  celuy  que  font   les   subjects  d'un  roy 
quand  ils  l'appellent  Sa  Majesté;  car  le  seul  grand 
du  royaume  est  le  roy.  Aussi  ce  mot  de  nostre  grand 
auguienta  fort  le  courroux  que  le  Roy  avoit  contre  le 
duc,  et  en  fut  autant  fasché  qu'il  avoit  esté  de  ce  qu'aux 
Barricades  de  Paris  on  avoit  crié:  Vive  Guise!  vive  le 
pilier  de  V Eglise!  Du  depuis  donc  l'edict  d'union,  le 
duc  de  Guise  ayant  faict  porter  parole  audict  sieur 
d'Antragues  qu'il  desiroit  que  M.  le  prince  de  Gin- 
ville  (0  fust  pourveu  du  gouvernement  d'Orléans,  et 
qu'il  advisast  quelle  recompense  il  desireroit,  d'An- 
tragues, qui  ne  vouloit  céder  ce  gouvernement  qu'il  te- 
noit  des  biens-faicts  des  roys,  et  non  du  duc  de  Guise, 
eut  recours  de  regaigner  les  bonnes  grâces  de  Sa  Ma- 
jesté, dont  il  s'estoit  esloigné  depuis  l'an  i585,  ce  qu'il 
fit  durant  les  estats  de  Blois.  Or  le  Roy,  par  le  moyen 
dudict  sieur  d'Antragues,  pensoit  pourveoir  à  la  seu- 
reté  d'Orléans  (pource  que  ceste  place  est  comme  la 
citadelle  de  France);  ce- fut  pourquoi  il  luy  commanda 
expressément  de  se  tenir  prest  pour  partir  avec  luy 

(0-Ze  prince  de  Ginville  :  le  prince  de  JoinyiHe.  Il  étoit  le  fils  aîné 
du  duc  de  Guise. 

le  lendemain  au  matin.  Il  despescha  aussi  dez  le  jeudy 
au  soir  en  plusieurs  endroits  où  il  estimoit  estre  de 
besoin  pour  la  seureté  des  villes  qu'il  jugeoit  estre  les 
plus  remplies  des  partizans  de  la  ligue.  Mais  nous 
dirons  l'an  suivant  comme  les  succez  de  ses  desseins 
furent  merveilleusement  esloignez  de  son  attente. 

Tous  ceux  qui  ont  escrit  comme  le  duc  Guise  fut 
tué  se  discordent  tous  :  Fautheur  qui  a  compilé  le 
recueil  des  Mémoires  de  la  Ligue  (0,  et  celuy  qui  a 
escrit  Y  Histoire  des  cinq  Roy  s,  s'accordent  à  peu  prez, 
et  disent  : 

«Le  23  de  décembre,  messieurs  les  cardinaux  de  Ven- 
dosme,  de  Guise  et  de  Gondy,  M.  le  duc  de  Guise, 
messieurs  les  mareschaux  de  Rets  et  d'Aumont,  et  autres 
seigneurs,  viennent  du  matin  pour  tenir  le  conseil  en 
une  chambre  proche  de  celle  du  Roy,  n'y  ayant  qu'une 
petite  allée  entre  deux,  pour  ce  que  le  Roy  vouloit 
partir  l'api  es  -  disnée  pour  aller  à  Nostre-Dame  de 
Glery.  Le  duc  de  Guise,  voyant  que  le  conseil  n'estoit 
"  encores  commencé,  voulut  aller  à  la  chambre  du  Roy, 
et,  ayant  passé  le  long  de  l'allée  qui  y  conduisoit,  en- 
trant en  la  chambre  de  Sa  Majesté,  il  apperceut  le  sieur 
de  Longnac  qui  estoit  assis  sur  un  coffre  de  bahu,  les 
bras  croisez,  sans  se  bouger.  De  longue- main  il  avoit 
soupçon  que  ledit  sieur  de  Longnac  avoit  entrepris  de 
le  tuer  ;  et  estimant  qu'il  estoit  là  pour  l'attaquer ,  il  luy 
voulut  impétueusement  courir  sus,  et  mettant  sa  main 
sur  son  espée,  la  tira  à  demy;  mais  le  sieur  de  Lon- 
gnac et  quelques  autres,  luy  voyans  entreprendre  un 
tel  effort  à  la  porte  de  la  chambre  du  Roy,  le  previn- 

(0  Le  recueil  des  Mémoires  de  la  Ligue.  Cette  relation  se  trouve  dans 
le  troisième  volume  de  ces  Mémoires. 

drent  et  à  l'instant  le  terrassèrent  et  le  despescherent  à 
coups  d'espées,  sans  luy  donner  loisir  de  gueres  parler.  » 
Voylà  l'opinion  de  ceux  qui  ont  escrit  ces  histoires 
imprimées  à  Genève;  mais  l'opinion  de  la  ligue  est 
toute  contraire  à  celle-là.  Voicy  ce  qu'ils  en  firent  pu- 
blier au  mesme  temps. 

«  Sur  les  sept  heures  du  matin  on  envoya  quérir 
monseigneur  de  Guise  pour  venir  auconseil;  un  mais- 
tred'hostel  du  Roy  alla  quérir  M.  le  cardinal  son  frère 
sur  les  sept  heures  et  demie,  pource  qu'il  estoit  logé 
hors  du  chasteau  :  on  les  prie  de  se  haster,  disant  que 
le  Roy  estoit  presse'  parce  qu'il  vouloit  aller  disner  à 
Clery.  Estant  arrivé  en  la  salle  du  conseil,  et  y  voyant 
le  sieur  de  Lai  chant  et  tous  ses  archers,  il  leur  dit: 
«C'est  une  chose  extraordinaire  que  vous  soyez  icy; 
qu'y  a-t-il  ?  —  Monseigneur,  ditLarchant,  ces  pauvres 
gens  m'ont  prié  de  supplier  le  conseil  qu'ils  demeurent 
icy  jusques  à  la  venue  de  Sa  Majesté,  pour  le  supplier 
de  leur  faire  payer  de  leurs  gages,  et  ce  à  cause  que 
le  thresorier  leur  a  dit  qu'il  n'y  a  pas  un  sol  pour  eux  ; 
et  toutesfois  ils  sortent  de  quartier  dans  quatre  ou  cinq 
jours,  et  seront  contraints,  si  le  conseil  n'y  donne  ordre, 
de  vendre  leurs  chevaux  pour  vivre  et  s'en  retourner 
à  pied  chacun  en  sa  maison.»  A  quoy  M.  de  Guise  luy 
respondit:  «  Je  leur  serviray  et  à  vous  de  tout  mon  pou- 
voir; »  puis  s'en  alla  s'asseoir.  Et  incontinent  se  leva 
M.  Marcel,  intendant  des  finances,  qui  alla  dire  au 
sieur  de  Larchant  et  à  ses  archers  qu'il  y  avoit  une  par- 
tie de  douze  cents  escus  que  l'on  leur  avoit  ordonné. 
Larchant  répliqua  que  cela  estoit  trop  peu.  Sur  ces 
propos,  M.  de  Guise,  qui  estoit  suject  à  un  mal  de 
cœur,  prit  dedans  ses  chausses  une  petite  boiste  d'ar- 

gent  pour  y  penser  trouver  quelques  raisins,  et,  n'y 
trouvant  rien ,  demanda  à  Sainct  Prix,  valet  de  chambre 
de  Sa  Majesté,  qu'il  luy  donnast  quelques  bagatelles  du 
Boy.  Sainct  Prix  luy  alla  quérir  quatre  prunes  de  Bri- 
gnolles ,  desquelles  il  en  mangea  une ,  et  les  trois  autres 
il  les  mit  dedans  sadite  boite.  A  mesme  temps,  parce  que 
l'œil  de  son  honorable  playe  pleur  oit,  cherchant  un 
mouchoir  dans  ses  chausses,  et  ne  le  trouvant  point,  il 
dit  :  «  Mes  gens  ne  m'ont  pas  baille  aujourd'huy  mes  né- 
cessitez.» IlpriaM.Hotman,thresorierdel'espargne,  de 
veoir  à  la  porte  s'il  y  avoit  un  de  ses  pages  ou  quelqu'un 
des  siens,  et  leur  dire  qu'ils  luy  allassent  quérir  un 
mouchoir  :  incontinent  que  Hotman  fut  sorty ,  Sainct 
Prix,adverty  que  M.  de  Guise  avoit  besoin  d'un  mou- 
choir, luy  en  apporta  un. 

«  Sur  les  huict  heures,  M.  deRevol,  secrétaire  d'Estat, 
sortant  du  cabinet  du  Roy,  vint  dire  à  M.  de  Guise, 
qui  estoit  assis  au  conseil,  que  le  Roy  le  demandoit  : 
aussi-tost  il  part,  et  estant  entré  dans  la  chambre  où 
estoit  le  cabinet  du  Roy,  tenant  son  chapeau  d'une 
main,  et  levant  la  tapisserie  de  la  porte  du  cabinet  de 
l'autre,  estant  panché  pour  y  entier  pource  que  la 
porte  estoit  fort  basse,  à  l'instant  six  des  quarante-cinq, 
qui  estoient  gentils-hommes  que  le  Roy  avoit  depuis 
quelque  temps  choisis  pour  estre  auprès  de  sa  personne, 
avec  poignards  et  grandes  dagasses,  qu'ils  avoient  nues 
sous  leurs  manteaux,  le  poignardèrent  si  soudain  ,  qu'il 
n'eut  loisir  que  de  dire  :«  Mon  Dieu,f ayez  pitié  de  moy!  » 
et  attirant,  d'une  belle  générosité,  quelque  pas  en  ar- 
rière dans  la  chambre  ceux  qui  le  tuoient,  il  alla  tom- 
ber aux  pieds  du  lict  du  Roy,  où  sans  parler  il  rendit 
les  derniers  souspirs  et  sanglots  de  la  mort.»  Voylà  ce 
38.  3o 

que  la  ligue  publia  (0  de  la   mort  de  M.  de  Guise, 
Voyons  maintenant  ce  qu'en  ont  dit  les  estrangers. 

Les  histoires  des  Italiens  et  Alemans  disent  que  le 
roy  Très-Chrestien ,  ou  pource  que  le  duc  de  Guise 
avoit  contraint  le  Roy  de  rompre  les  edicts  de  pacifi- 
cation en  1 585  ,ou  pour  ce  qu'il  luy  estoit  advenu  aux 
Barricades  de  Paris,  ou  pour  la  surprise  du  marquisat  de 
Saluées,  délibéra  de  faire  mourir  le  duc  de  Guise,  et 
que,  le  vingt-troisiesme  jour  de  décembre,  de  grand 
malin,  le  Roy  envoya  quérir  quatre  conseillers  qui 
luy  estoient  les  plus  confidents,  et  leur  ouvrit  son 
cœur,  leur  disant  qu'il  avoit  résolu  de  faire  mourir  le 
duc  de  Guise  pour  plusieurs  raisons  qu'il  leur  dé- 
clara, leur  commandant  luy  donner  conseil  sur  l'exécu- 
tion de  sa  proposition.  Le  premier  des  quatre,  obeys- 
sant  à  son  commandement ,  luy  dit  qu'il  ne  doutoit 
point  de  tout  ce  que  Sa  Majesté  disoit  du  duc  de  Guise, 
mais  que,  pour  conserver  l'honneur  de  Sa  Majesté,  et 
à  fin  que  la  félonie  du  duc,  de  laquelle  il  ne  doutoit, 
fust  plus  cognue  de  tout  le  monde,  qu'il  le  failloit  em- 
prisonner en  quelque  place  forte  cependant  que  l'on 
luy  feroit  faire  et  parfaire  son  procez  par  des  juges  non 

(l)  Voylà  ce  que  la  ligue  publia.  L'auteur  de  la  relation  citée  dans 
la  note  précédente  peint  d'une  manière  très-vraie  la  stupeur  des  parti- 
sans du  duc  de  Guise.  «Ceux,  dit-il,  qui,  le  soir  précédent,  prenoient 
«  un  point  d'honneur  pour  le  combat  si  on  les  appeloit  royaux  ou 
a  politiques,  renioient  plus  que  meurtre  qu'ils  eussent  jamais  esté  Gui- 
«  sars  ou  de  la  ligue.  Telle  est  l'inconstance  des  entreprises  humaines, 
«  telle  est  la  vanité  de  l'homme,  tels  et  tant  espouventables  sont  les  ju- 
«  gemens  du  ciel  contre  l'infidélité  et  aveuglement  incrédule  des  enfans 
«  d'Adam  corrompus  !  Sur  le  soir  tout  fut  à  Blois  aussi  tranquille  qu'il 
«  estoit  auparavant,  hormis  le  deuil  caché  de  plusieurs,  lesquels  n'a- 
«  voient  prémédité  une  si  subite  tempête  sur  la  maison  de  Guise.  » 

suspects.  Le  second  conseiller  approuva  et  loua  le  con- 
seil du  premier.  Mais  leurs  conseils  ne  pleurent  au 
Roy,  qui  leur  dit  :  «  Ne  sçavez  vous  pas  la  puissance 
que  le  duc  de  Guise  a  en  mon  royaume?  Qui  seront 
les  juges  qui  le  voudront  condamner  à  la  mort  selon  ses 
démérites?  Plus,  si  on  le  met  en  prison,  il  n'y  a  nulle 
doute  que  cela  sera  occasion  de  très-grands  troubles, 
car  tous  les  princes  de  la  ligue  et  tous  leurs  par- 
tisans se  joindront  et  s'armeront  pour  l'en  tirer  dehors. 
L'obéissance  qu'ils  me  doivent  ne  les  retiendra  pas , 
puisque,  sans  avoir  receu  aucun  desplaisir  de  moy, 
ains  une  infinité  de  bien-faits ,  auparavant  et  depuis 
mesmes  qu'ils  ont  fait  leur  ligue,  ils  n'ont  laisse'  de  s'ar- 
mer et  conspirer  contre  ma  vie,  contre  mon  honneur 
et  contre  ma  couronne ,  sous  prétexte  de  la  deifense 
de  la  religion  catholique-romaine.  La  journée  des  Bar- 
ricades où  le  peuple  de  Paris  s'est  eslevé  si  audacîeu- 
sement  contre  moy,  la  deffaicte  des  régiments  françois 
et  suisses  de  ma  garde,  le  dessein  qu'ils  avoient  de  m'as- 
siegerdans  mon  Louvre  et  me  retenir  prisonnier,  ne  sont 
que  trop  d'exemples  pour  conjecturer  que,  quand  j'au- 
rois  faict  mettre  le  duc  de  Guise  et  les  principaux  de 
son  party  prisonniers,  il  ne  seroît  en  mon  pouvoir  de 
leur  faire  faire  leur  procez;  car,  par  leurs  pratiques  et 
factions  couvertes  du  zelle  de  la  religion,  ils  ont  si 
bien  desbauché  mon  peuple,  que  je  ne  suis  plus  obey 
comme  roy ,  et  je  n'en  porte  plus  que  le  tiltre.  D'abon- 
dant ,  je  suis  bien  adverty  qu'ils  continuent  leurs  secret- 
tes  intelligences  avec  le  roy  d'Espagne,  qui  les  secourt 
de  deniers.  Qui  peut  douter  aussi  maintenant  que  la 
surprise  du  marquisat  faicte  par  le  duc  de  Savoye  ne 
soit  de  l'intelligence  du  duc  de  Guise  pour  faire  tom- 

3o. 

ber  le  marquisat  entre  les  mains  de  l'un  de  ses  frères 
de  Nemours  ou  de  Sainct  Sorlin?  Ne  voylà  que  trop 
de  crimes  de  leze-majesté,  que  trop  de  conspirations 
descouvertes.  11  n'est  de  besoin  à  un  roy,  pour  chastier 
les  autheurs  de  tels  attentats,  procéder  par  les  voyes 
ordinaires  de  justice,  qui  ne  sont  ordonnées  que  pour 
tenir  le  simple  peuple  en  son  devoir.  Mais,  quand  les 
grands  d'un  royaume  ont  conspiré  contre  l'Estat,  con- 
tre la  vie  et  dignité  de  leur  roy,  l'on  n'a  jamais  regardé, 
en  ces  cas  là,  à  y  remédier  par  les  loix  et  coustumes 
ordinaires  du  pays,  car  aux    grands    et   dangereux 
maux  l'on  recourt  tousjours  aux  plus  prompts  remè- 
des. Je  ne  doy  point  douter  aussi  que  les  princes  mes 
voisins  ne  trouvent  bonne  l'exécution  qui  s'en  fera, car 
chacun  d'eux  est  assez  adverty  de  Testât  misérable  au- 
quel la  France  se  trouve  maintenant  réduite,  laquelle 
est  travaillée  d'une  part  par  les  hérétiques ,  et  de  l'autre 
par  l'ambition  des  princes  et  seigneurs  de  la  ligue  des 
catholiques.  Aussi  ne  doy-je  point  rendre  conte  à  au- 
cun prince  de  mes  actions,  et  je  croy  qu'ils  jugeront 
que  j'auray  justement  usé  de  mon  authorité  royale, 
en  chastiant  mes  subjects  séditieux  et  rebelles.  »  Après 
que  Sa  Majesté  eut  mis  fin  à  son  discours,  les  autres 
deux  conseillers  loiians  son  intention,  luy  dirent  que 
l'exécution  donc  en  devoit  estre  prompte  et  secrette 
quand  le  conseil  en  seroit  pris ,  y  ayant  un  très-grand 
péril  à  la  dilayer,  pour  ce  que  la  maison  de   Guise 
avoit  un  grand  nombre  de  leurs  partizans  en  court  et 
aux  estats,  qui    pourroient    descouvrir  ce   que    l'on 
entreprenoit  contr'eux.  Alors  le  Roy  trouva  ce  conseil 
bon,  et,  ayant  donné  congé  aux  quatre  conseillers, 
il  manda  son  aumosnier  pour  se  confesser,  ainsi  qu'il 

avoit  coustume  de  faire  tous  les  vendredis.  Puis,  ayant 
fait  appeller  quelques-uns  des  quarante-cinq,  et  leur 
ayant  dit  sa  volonté,  il  envoya  quérir,  par  un  secrétaire 
d'Estat,  le  duc  de  Guise  qui  estoit  au  conseil;  mais 
qu'en  venant  parler  à  luy  et  estant  entre'  en  l'anti- 
chambre, il  vit  incontinent,  en  regardant  derrière  luy, 
car  il  craignoit  les  embusches,  sortir  de  derrière  la  ta- 
pisserie un  homme  armé  qui  venoit  pour  le  tuer  par 
derrière;  et  comme  le  duc  estoit  d'un  grand  courage 
et  vaillant,  se  voyant  en  tel  péril,  il  luy  saulta  au  col- 
let et  le  jetta  par  terre,  prest  à  le  tuer,  quand  sept 
autres  sortirent  de  derrière  les  mesmes  tapisseries,  qui 
l'entourèrent,  et  où  d'abordade  un  luy  donna  un  tel 
coup  d'espée  sur  la  jambe  qu'on  le  fît  tumber  par  terre; 
puis  incontinent,  à  coups  d'espées,  de  dagues  et  de  per- 
tuisanes,  il  fut  réduit  au  terme  de  la  mort,  criant  en 
vain  :  A  Vaj de  IV on  m  assassine.  Voylà  l'opinion  des 
Alemans  et  Italiens  touchant  la  mort  du  duc  de  Guise. 
Plusieurs  aussi  ont  remarqué  que  le  duc  de  Guise 
avoit  tousjours  esté  ennemy  de  tous  les  favorits  et  mi- 
gnons que  le  Pioy  avoit  aymez  et  advancez  depuis  son 
advenement  à  la  couronne,  et  qu'il  leur  avoit  suscité 
une  infinité  de  querelles  par  des  particuliers  gentils- 
hommes jaloux  de  n'estre  les  premiers  aux  bonnes 
grâces  du  Roy  ;  que  quelques-uns  mesmes  de  ces  favo- 
rits avoient  esté  tuez  en  duel,  autres  d'une  autre  fa- 
çon ,  plusieurs  disgraciez  par  les  plaintes  qu'il  trou- 
voit  moyen  de  faire  faire  contr'eux;  et  mesmes,  depuis 
que  le  duc  d'Espernon  s'estoit  retiré  en  Angoulesrne, 
le  Roy  ayant  pourveu  de  Testât  de  premier  gentil- 
homme de  sa  chambre  le  sieur  de  Loignac,  que  ce  sei- 
gneur avoit  esté  comme  une  butte  où,  par  la  persua- 

sion  du  duc  de  Guise ,  tous  les  princes  de  la  ligue 
avoient  descoché  leur  envie.  Le  chevalier  d'Aumalle, 
peu  auparavant  la  mort  du  duc  de  Guise,  s'en  estoit 
retourné  à  Paris,  et,  devant  qu'y  aller,  il  a  voit  dressé 
audit  seigneur  de  Loignac  une  querelle  sur  le  subject 
de  quelques  passions  amoureuses,  ce  qui  advient  d'or- 
dinaire entre  jeunes  seigneurs.  Loignac  estoit  harcly, 
homme  adextre  aux  armes,  et  qui  s' estoit  desgagé  de 
plusieurs  duels  ;  sa  qualité  de  premier  gentil-homme 
de  la  chambre  du  Roy  l'esgalloit  mesme  aux  duels 
avec  les  grands  estrangers,  et  les  luy  defFendoit  avec 
ceux  qui  n  estaient  de  sa  qualité.  Ceste  simulté  donc 
et  séminaire  de  querelle  pour  l'amour,  fit  juger  à  Loi- 
gnac que  le  duc  de  Guise  et  les  princes  de  la  ligue  le 
vouloient  oster  de  la  bonne  fortune  que  les  bonnes 
grâces  du  Roy  luy  donneroient.  D'autre  costé  les  qua- 
rante-cinq gentils-hommes  que  Sa  Majesté  avoit  esta- 
blis  pour  se  tenir  prez  de  sa  personne,  avec  gages  pour 
leur  entretien  honorable ,  par  l'advis  du  duc  de  Guise, 
dévoient,  en  la  supplication  que  les  estats  feroient  au 
Boy  de  reformer  sa  maison ,  estre  cassez  comme  n'es- 
tans  nécessaires.  Voylà  de  nouveaux  ennemis  pour  le 
duc  de  Guise,  à  aucuns  desquels  le  Roy  n'eut  gueres 
de  peine  à  persuader,  après  qu'il  eut  résolut  de  le  faire 
tuer,  d'exécuter  sa  volonté. 

Sur  les  huict  heures  du  matin  Sa  Majesté  fit  appel- 
ler  le  duc  de  Guise  pour  venir  parler  à  luy  :  il  estoit 
lors  au  conseil.  Arrivé  dans  la  chambre  où  estoit  le 
cabinet  du  Roy,  il  se  trouva  si  soudainement  chargé 
par  sept  ou  huict  avec  dagues  et  espées,  qu'il  n'eut 
nul  loisir  de  se  deffendre.  Aussi  tost  qu'il  fut  mort,  un 
tapissier  qui  estoit  dans  la  mesme  chambre,  lequel  des- 

tendoit  la  tapisserie  pour  aller  apprester  le  logis  du 
Roy  à  Clery,  par  commandement  en  mit  une  des 
pièces  sur  le  corps  mort  du  duc. 

Le  trépignement  et  le  bruit  que  firent  ceux  qui  le 
tuèrent  estant  entendu  par  le  cardinal  de  Guise  et 
parl'archevesquede  Lyon  (0,  les  fit  sortir  incontinent 
du  conseil,  pensant  secourir  le  duc  :  ils  furent  jusques  à 
la  porte,  là  où  ils  entendirent  encor  ses  derniers  sous- 
pirs.  Aucuns  des  gardes  escossoises  qui  estoient  là  leur 
présentèrent  la  pointe  de  leurs  hallebardes ,  leur  com- 
mandant de  ne  bouger  et  de  les  suivre,  ce  qu'ils 
firent;  et  furent  mirent  mis  tous  deux  dans  une  petite 
chambre  au  dessus  de  celle  du  Roy. 

En  mesme  temps  le  Roy  fit  arrester  tous  les  princes 
de  la  ligue  qui  estoient  logez  au  chasteau,  chacun  dans 
leurs  chambres,  et  leur  fit  donner  des  gardes  pour  s'as- 
seurer  de  leurs  personnes,  sçavoir  à  M.  le  cardinal 
de  Bourbon,  à  madame  de  Nemours  et  à  son  fils  le 
duc  de  Nemours,  à  M.  d'Elbœuf  et  à  M.  le  prince  de 
Ginville  (2),  qui,  lors  que  l'on  tiioit  son  père,  oyoitla 
messe  dans  Sainct  Calais,  au  sortir  de  laquelle  il  fut 
aussi  arresté  prisonnier. 

A  la  mesme  heure  aussi  furent  pris  Pericard,  secré- 
taire du  duc  de  Guise,  avec  tous  ses  papiers,  dans  les- 
quels on  asseure  que  le  Roy  trouva  les  plus  secrets 
desseins  du  duc.  Le  sieur  de  Hautefort  fut  aussi  prins 

(*)  L'archevesque  de  Lyon  :  Pierre  cTEspinac.  Il  fut  depuis  l'un  jdes 
principaux  chefs  de  la  ligue. 

(2)  Le  prince  de  Ginville.Vresque  toutes  les  relations  s'accordent  à  dire 
que  le  prince  de  Joinville,  fils  aîné  du  duc  de  Guise,  fut  conduit  par 
le  comte  d'Auvergne,  dès  le  grand  matin,  à  une  partie  de  paume,  et 
que  ce  fut  là  que  ceux  qui  l'arrêtèrent  lui  apprirent  la  mort  de  son 
père. 

dans  la  chambre  du  duc  de  Guise,  et  arresté  prison- 
nier avec  Bernardin,  premier  valet  de  chambre  du- 
dit  duc. 

Le  grand  prevost,  par  le  commandement  du  Roy , 
sortit  du  chasteau,  et  alla  à  l'Hostel  de  la  ville,  en  la 
chambre  des  députez  du  tiers -estât,  se  saisir  du 
sieur  de  La  Chapelle-Marteau  ,  prevost  des  marchands 
de  Paris,  du  président  de  Neuilly,  de  l'eschevin  Com- 
pan,  qui  estoient  les  députez  de  la  ville  de  Paris,  et 
du  lieutenant  d'Amiens,  duquel  nous  avons  desjà  parlé 
cy-dessus,  lesquels  il  emmena  au  chasteau,  et  furent 
mis  prisonniers  en  une  chambre  au  dessus  de  la  garde- 
robbe  du  Roy. 

En  mesme  temps  aussi  le  Roy  fit  arrester  le  comte 
de  Brissac,  le  sieur  de  Bois-Dauphin,  et  quelques  sei- 
gneurs des  plus  intimes  du  duc  de  Guise. 

Cependant  que  le  Roy  donne  ordre  à  s'asseurer  des 
plus  remnans  de  la  ligue,  les  princes  et  tous  les  sei- 
gneurs de  qualité,  advertis  qu'il  y  avoit  du  trouble 
dans  la  chambre  du  Roy ,  s'y  rendent  incontinent  ;  mais 
Sa  Majesté,  estant  sortie  de  son  cabinet,  fit  oster  le 
corps  du  duc  de  Guise,  leur  disant  les  causes  qui  l'a- 
voient  induit  à  le  faire  mourir,  et  adjousta  ce  mot  : 
Vojla  comme  je  puniray  a  V advenir  ceux  qui  ne  me 
seront  fi  délies. 

Devant  qu'aller  à  la  messe  il  alla  trouver  la  Royne 
sa  mère,  et  luy  déclara  ce  qu'il  avoit  faict  faire,  de- 
quoy  l'on  tient  qu'elle  fut  de  prime  face  esmeue,  et 
luy  dit  :  «  Avez  vous  bien  donné  ordre  à  vos  affaires  ? 
—  Oiïy,  Madame,  luy  respondit-il.  —  Faictes  advertir 
donc,  luy  dit  elle,  M.  le  légat  de  ce  qui  s'est  passé, 
affin  que  Sa  Saincteté  sache  premièrement  par  luy  vos- 

tre  intention,  et  que  ne  soyez  prévenu  par  vos  ennemis.  » 
Le  légat  Morosini  ayant  esté  adverty,  de  parle  Roy, 
de  la  mort  du  duc  de  Guise,  se  trouva  du  commence- 
ment estonné,  tant  pour  la  familiarité  qu'il  avoit  eue 
avec  le  duc,  que  pour  avoir  asseuré  toute  l'Italie  de 
tous  contraires  événements  à  ceux  qu'il  voyoit  :  toutes- 
fois  il  se  para  d'un  visage  sans  apparence  aucune  de 
tristesse,  et  vint  trouver  le  Roy  au  sortir  de  la  messe, 
sur  les  unze  heures,  là  où  Sa  Majesté  luy  dit  les  occa- 
sions particulières  qui  l'avoientmeu  de  faire  mourir  le 
duc  de  Guise. 

Toute  la  matinée  les  portes  de  la  ville  furent  libres, 
il  n'y  eut  que  les  portes  du  cliasteau  fermées,  et  l'on 
ne  sortoit  ny  entroit  que  par  le  guischet  de  la  grande 
porte  du  cliasteau,  laquelle  est  hors  de  la  ville,  proche 
de  la  porte  de  costé.  Ceux  du  party  du  duc  de  Guise 
logez  dans  la  ville  furent  incontinent  advertis  de  sa 
mort;  chacun  d'eux  pense  à  sa  seureté  :  ils  présument 
que  le  Roy  n'arresteroit  son  courroux  sur  le  seul  chef 
de  la  ligue,  ce  qui  fut  cause  que  aucuns  se  retirèrent 
et  arrivèrent  dez  le  soir  à  Orléans,  et  le  lendemain  à 
Paris.  Quelques  députez  mes  mes  du  clergé  affection- 
nez au  duc  s'en  allèrent,  et,  par  hazard  plus  que  par 
dessein,  ils  furent  ramenez  au  Roy,  qui  seulement  les 
reprint  de  leur  opiniastreté,  et  leur  laissa  la  liberté  de 
s'en  aller  ou  de  demeurer.  Toutesfois  quelques  portes 
de  la  ville  furent  fermées,  plus  par  la  volonté  du  peu- 
plé que  par  commandement  qu'ils  en  eussent.  Aussi 
toute  ceste  journée  il  ne  fit  que  plouvoir  depuis  la 
pointe  du  jour  jusques  au  soir,  que  le  vent  se  tourna 
tellement  à  la  ^e\éey  que  la  rivière  de  Loire  fut  glacée 
trois  sepmaines  durant. 

Les  hommes  ne  peuvent  remettre  d'un  moment  le 
temps  de  leur  fin.  Le  Roy  avoit  résolu  de  ne  faire  mou- 
rir que  le  duc  de  Guise,  pource  qu'il  estimoit  qu'il 
estoit  seul  toute  la  ligue,  et  que  ceux  de  sa  maison 
tous  ensemble  n'eussent  sceu  fournir  à  la  moindre 
partie  de  ce  qu'il  entreprenoit  ;  que  luy  mort,  toute 
la  ligue  estoit  morte.  Il  avoit  seulement  résolu  de  tenir 
quelque  temps  prisonniers  aucuns  princes  et  seigneurs 
de  la  ligue,  affin  de  leur  faire  cognoistre  la  grandeur 
de  leur  faute  :  mais  voicy  qu'en  un  instant  son  dessein 
se  change.  M.  le  cardinal  de  Guise,  d'un  courage  haut, 
ne  put  patienter  ny  ne  se  put  contenir,  que,  par  pa- 
roles bouillonnantes  de  colère,  il  n'usast ,  en  la  capti- 
vité où  il  estoit,  de  menaces  contre  le  Roy,  lesquelles 
rapportées  à  Sa  Majesté,  les  ennemis  de  la  maison 
de  Guise  ne  manquèrent  de  luy  représenter  contre  ce 
prélat  beaucoup  de  ses  actions  passées,  et  luy  dirent 
que  depuis  les  Barricades  il  s'estoit  meslé  de  plusieurs 
choses  peu  convenables  à  Tordre  ecclésiastique ,  que 
l'on  l'avoit  veu  armé,  accompagné  de  quatre  cents 
lances,  qu'il  avoit  surprins  des  places,  qu'il  avoit  pris 
aussi  les  finances  de  Sa  Majesté  à  Chasteau-Tierry  et 
ailleurs,  disant  que  ce  qui  estoit  bon  à  prendre  estoit 
bon  à  rendre,  et  que  quand  on  luy  avoit  remonstré 
qu'il  picquoit  trop  le  Roy,  il  respondoit  que  Sa  Ma- 
jesté ne  marchoit  point  s'il  n'estoit  picqué  à  bon  es- 
cient; aussi  que  sur  la  devise  des  armes  du  Roy,  Manet 
ultima  cœloj,  il  avoit  dit  ces  mots  :  Binas  qui  dederat , 
imam  aufertj,  altéra  nutat ,  ultima  tonsori  radenda  ad 
claustra  remansit ,  et  qu'il  desiroit  tenir  la  teste  du 
Roy  avec  ses  mains  propres  jusques  à  ce  que  le  bar- 

hier  (0  luy  eust  faict  la  couronne  dans  les  Capucins. 
La  qualité  de  ce  prélat  de  premier  pair  d'Eglise  en 
France,  archevesque  de  Reims,  cardinal  et  président 
de  son  ordre,  retint  la  resolution  du  Roy  pour  le  faire 
mourir  jusques  au  lendemain  matin,  voulant  voir  s'il 
changeroit  d'opinion,  et  ce,  nonobstant  tout  ce  que 
l'on  luy  eust  dit  de  ce  prélat,  mesmes  qu'il  pouvoit 
succéder  en  la  créance  de  son  frère,  et  que  les  seules 
menaces  qu'il  faisoit  en  sa  captivité  monstroient  assez 
qu'il  y  avoit  du  danger  à  le  laisser  vivre;  bref  il  n'en 
voulut  rien  faire  :  mais  comme  on  luy  eut  dit  le  len- 
demain matin  que  ledit  sieur  cardinal  continuoit  de 
le  menacer,  il  dit  qu'il  n'en  vouloit  plus  ouyr  parler 
et  qu'on  l'executast.  Plusieurs  refusèrent  de  le  tuer; 
quatre  personnes  entreprirent  de  le  faire  :  un  d'en- 
tr'eux  (2)  monte  en  la  chambre  où  il  estoit  avec  Far- 
chevesque  de  Lyon,  et  en  laquelle  ils  avoient  dormy 
jusques  au  matin,  qu'estant  resveillez,  ne  sçachans  ce 
qu'on  deliberoit  de  faire  d'eux,  ils  s'estoient  mis  en 
prières,  et  luy  dit  que  le  Roy  vouloit  parler  à  luy. 
S'estant  levé,  puis  embrassé  l'archevesque ,  il  sortit; 
mais  il  ne  fut  pas  à  quatre  pas  hors  la  porte  de  la 
chambre,  qu'il  fut  tué  à  coups  d'espées  et  de  halle- 
bardes. Voylà  ce  qu'ont  rapporté  plusieurs  historiens 
sur  la  mort  de  ces  deux  frères,  princes  du  sang  illustre 
de  Lorraine  :  beaucoup  d'autres  particularitez  en  ont 
esté  escrites  selon  les  passions  des  autheurs,  lesquelles 
méritent  mieux  d'estre  teues  que  dites,  car  mesmes 

C1)  Le  barbier.  La  duchesse  de  Montpensier,  sœur  des  Guise,  portoit 
habituellement  une  paire  de  ciseaux  très-précieux,  destinés.,  disoit-elle, 
à  faire  au  Roi  la  tonsure  monacale. 

(*)  Un  cVentr'eux  :  Duguat,  capitaine  des  gardes. 

tous  les  ennemis  de  ces  deux  princes,  en  parlant  d'eux, 
n'ont  sceu  taire  leurs  belles  et  rares  vertus  (0,  prin- 
cipalement du  duc  de  Guise,  qu'ils  louent  d'avoir  esté 
d'une  grande  prudence,  couvrant  avec  sa  sagesse  les 
secrets  de  son  ame,  prince  digne  du  premier  rang 
entre  les  princes,  beau,  amiable  de  face,  grand  de  cou- 
rage, prompt  a  l'exécution  de  ses  entreprises,  fort  ad- 
visé,  et,  comme  recite  l'autheur  du  discours  libre,  plus 
que  tous  les  autres  princes  et  seigneurs  de  la  ligue. 
«  Tout  le  monde,  dit-il,  a  veu  cela  par  les  effects,  et 
je  l'ay  veu  par  ses  escrits,  et  de  sa  propre  main,  en  un 
affaire  de  grande  importance,  où  le  plus  grand  des 
siens  après  luy,  sans  luy  alloit  faire  une  lourde  faute.  » 
La  deffense  des  villes  de  Poictiers  et  de  Sens,  assié- 
gées par  de  si  puissantes  armées  de  huguenots,  les  ba- 
tailles et  les  exploits  militaires  où  il  s'est  trouvé,  et 
d'où  il  est  sorty  à  son  honneur,  ainsi  qu'il  est  recité 
dans  plusieurs  histoires,  ont  esté  la  cause  que  la  plus- 
part  des  peuples  de  la  France  l'estimoient  comme  leur 
père,  et  ont  monstre  un  tel  ressentiment  de  sa  mort, 
qu'en  plusieurs  endroits  ils  n'ont  point  craint  de  s'es- 
lever  et  de  s'armer  contre  leur  propre  roy,  ainsi  que 
nous  dirons  cy-après. 

A  l'heure  mesme  que  l'on  tùoit  le  cardinal  le  Roy 
estoit  à  la  messe,  au  sortir  de  laquelle  il  se  résolut 
d'arrester  son  courroux  en  la  mort  de  ces  deux  prin- 
ces. Et  comme  le  baron  de  Lux,  nepveu  de  l'arche- 
vesque  de  Lyon,  pensant  que  l'on  en  deust  faire  au- 

(0  N'ont  sceu  taire  leurs  belles  et  rares  vertus.  Balzac  rapporte  un 
mot  de  la  maréchale  de  Rets  qui  caractérise  très-bien  ces  deux  princes. 
«  Ils  avoient  si  bonne  mine,,  ces  princes  lorrains  ,  qu'auprès  d'eux  les 
«  autres  princes  paroissoient  peuple.  » 

tant  à  son  oncle  qu'au  cardinal,  se  fust  venu  jetter 
aux  pieds  de  Sa  Majesté,  le  suppliant  de  sauver  la 
vie  à  son  oncle,  après  quelques  paroles  que  luy  tint 
le  Roy  sur  les  desservices  que  luy  avoit  fait  l'arche- 
vesque,  il  luy  dit  :  «  Allez  asseurer  vostre  oncle  de 
sa  vie,  et  qu'il  n'aura  d'autre  mal  que  la  prison.  » 
Messieurs  de  Brissac  et  de  Bois-Dauphin  furent  aussi 
dèslors  mis  en  liberté,  et  tous  les  prisonniers  furent 
asseurez  de  leur  vie  ;  aucuns  desquels,  peu  après,  fu- 
rent renvoyez  es  villes  d'où  ils  estoient  pour  appaiser 
les  séditions  qui  y  estoient  esmeues. 

Le  Boy  fit  aussi  entendre  en  toutes  les  chambres 
de  chasque  ordre  que  son  intention  estoit  que  les 
estats  fussent  continuez ,  et  qu  ils  s'asseurassent  qu'en 
toutes  choses  il  suivroit  leurs  raisonnables  conseils  : 
si  bien  que  sur  le  soir  tout  fut  à  Blois  aussi  tran- 
quille qu'il  estoit  auparavant.  Il  avoit  aussi  fait  di- 
verses despesches  par  tout  où  il  avoit  pensé  estre 
besoin;  mais,  au  contraire  de  son  dessein,  tous  les 
princes,  seigneurs  et  villes  de  la  ligue,  receurent  les 
nouvelles  de  ce  qui  s'estoit  passé  à  Blois  premier  que 
les  serviteurs  de  Sa  Majesté  qui  estoient  ausdites  villes 
et  en  ses  armées  en  fussent  advertis  :  ce  qui  a  esté 
noté  pour  un  grand  accident,  et  qui  avoit  esté  une 
des  principales  causes  de  la  révolte  de  tant  de  villes, 
et  des  maux  et  afflictions  que  les  serviteurs  de  Sa  Ma- 
jesté y  ont  receus  depuis  ;  car  les  Seize  de  Paris,  dès 
le  soir  de  la  veille  de  Noël ,  prirent  les  armes ,  se 
rendirent  les  maistres  et  s'asseurerent  de  ceste  grande 
ville ,  et  en  l'armée  M.  de  La  Chastre  en  advertit 
M.  de  Nevers.  Sa  Majesté  aussi  desiroit  sur  tout  de 
s'asseurer  d'Orléans  ;  il  avoit  commandé,  comme  nous 


47 ^  INTRODUCTION. 

avons  dit,  au  sieur  d'Antragues  de  se  tenir  prest 
pour  aller  à  Clery  avec  luy  :  dès  que  le  duc  de  Guise 
fut  mort,  il  luy  commanda  d'aller  en  diligence  à  Or- 
léans, et  s'asseurer  de  ceste  place.  D'Antragues  s'y 
achemine,  entre  dans  la  citadelle  qui  n'estoit  que  le 
portail  de  la  porte  Bannier,  où  il  met  le  plus  de 
gens  qu'il  peut,  espérant  entrer  dans  la  ville  et  dis- 
poser les  babitans  à  l'obéissance  du  Roy  ;  mais  le  sieur 
de  Rossieux ,  qui  estoit  d'Orléans  et  serviteur  du  duc 
de  Mayenne,  partit  de  Blois,  alla  aussi  tost  que  luyj 
il  arriva  dans  la  ville  comme  d'Antragues  entroit  dans 
la  citadelle,  et  faict  deux  affaires  en  un  mesme  temps 
qui  luy  réussissent  :  l'une,  il  advertit  par  un  courrier 
exprès  M.  le  duc  de  Mayenne  de  la  mort  de  ses  frères 
avant  qu'aucun  autre  en  eust  receu  nouvelle  à  Lyon  ; 
l'autre,  il  fit  faire  assemblée  en  la  Maison  de  Ville 
d'Orléans,  et  leur  dit  ce  qui  estoit  advenu  à  Blois. 
Or,  depuis  que  le  duc  de  Guise  eut  envie  d'avoir  ce 
gouvernement  pour  son  fils,  et  qu'il  en  fut  refusé  par 
le  sieur  d'Antragues,  il  y  avoit ,  par  le  moyen  des 
Seize  de  Paris,  practiqué  force  partizans,  qui  se  liguè- 
rent et  s'entrerecognurent  par  le  moyen  de  certaines 
confrairies  du  nom  de  Jésus  qu'ils  y  establirent.  Plu- 
sieurs calomnies  y  avoient  esté  sous  main  publiées 
contre  d'Antragues,  pour  le  rendre  odieux  au  peuple  : 
si  qu'en  la  première  assemblée  de  ville  qu'ils  tindrent 
sur  la  nouvelle  que  leur  apporta  Rossieux,  ils  se 
resouldent  de  s'opposer  contre  d'Antragues,  qui  estoit 
dans  la  citadelle,  et,  cependant  qu'ils  aur oient  nou- 
velles que  feroient  les  Parisiens,  d'envoyer  vers  le 
Roy  à  Blois,  le  prier  de  leur  donner  un  autre  gouver- 
neur. Leurs  députez  arrivent  à  Blois  le  jour  de  Noël  ; 

introduits  vers  Sa  Majesté,  ils  le  supplient  de  faire 
abbattre  leur  citadelle,  pour  plusieurs  raisons  qu'ils 
luy  desduirent  au  long;  mais  ils  eurent  pour  response 
du  Roy  :  «  Jç  veux  que  vous  obeyssiez  à  d'Àntragues 
vostre  gouverneur;  si  vous  ne  le  faites  d'amitié,  je  le 
vous  feray  bien  faire  de  force.  »  Sur  ceste  response 
les  députez  s'en  retournèrent,  et  trouvèrent  leur  ville 
non  seulement  en  estât  de  se  deffendre  contre  la  cita- 
delle, mais  qui  la  tenoit  comme  assiégée,  et  les  par- 
tizans  de  la  ligue  résolus  de  secouer  le  joug  de  la 
puissance  royale.  Le  Roy  d'autre  costé  y  envoya  M.  le 
mareschal  d'Aumont  avec  les  forces  qu'il  avoit  auprès 
de  luy.  Nous  dirons  Tan  suyvant  ce  qui  en  advint,  et 
comme  les  meilleures  et  plus  grandes  villes  de  France 
se  révoltèrent  contre  le  Roy. 

Cependant  que  toutes  ces  choses*  se  faisoient,  le  roy 
de  Navarre ,  depuis  la  closture  de  l'assemblée  de  ceux 
desonparty,  qui  fut  finie,  comme  nous  avons  dit,  à  La 
Rochelle  le  17  décembre,  s'en  alla  à  Sainct  Jean  d'An- 
gely,  où  il  donna  le  rendez  vous  à  toutes  ses  troupes, 
avec  intention  d'exécuter  quelques  entreprises  qu'il 
avoit  sur  aucunes  places  d'importance ,  et  par  ce  moyen 
faire  divertir  l'armée  de  M.  de  Nevers  qui  estoitau  bas 
Poictou,  d'où  elle  chassoit  les  huguenots,  et  la  faire 
venir  au  secours  des  catholiques  du  hault  Poictou  et 
de  l'Angoumois.  Il  faict  en  mesme  temps  courir  le  bruit 
qu'il  vouloît  assiéger  Goignac,  mais  son  entreprise  es- 
toit  sur  Nyort ,  l'exécution  de  laquelle  avoit  esté  plu- 
sieurs fois  retardée;  mais  en  ayant  meurement  déli- 
béré avec  le  sieur  de  Sainct  Gelais ,  qui  avoit  de  longue 
main  manié  ceste  practique  et  recognu  la  facilité  ou 

difficulté  de  pouvoir  prendre  ceste  place,  il  se  résolut 
d'en  tenter  promptement  l'exécution. 

Le  lundy  vingt-sixiesme  décembre,  il  receut  à  son 
lever  la  nouvelle  de  l'accident  de  messieurs  le  cardinal 
et  duc  de  Guise;  il  déplore  leur  mort,  et  protesta  qu'il 
en  avoit  un  grand  desplaisir  pour  ce  qu'ils  luy  estoient 
parents,  et  que  la  France  les  devoit  regretter  pour 
leur  valeur  5  toutesfois  qu'il  avoit  bien  fallu  que  le  Roy 
eust  eu  de  grandes  occasions  pour  les  avoir  faict  mou- 
rir. «Dès  le  commencement  de  la  prise  deleursarmes^ 
dit-il,  j'avois  tousjours  bien  preveu  et  dit  que  mes- 
sieurs de  Guise  n'estoient  capables  de  remuer  l'entre- 
prise qu'ils  avoient  mise  en  leurs  entendements,  et  en 
venir  à  fin  sans  le  péril  de  leurs  vies.» 

Ceste  nouvelle  ne  retarda  pas  son  entreprise  sur 
Nyort,  ains  le  jour  mesme  il  fit  partir  le  sieur  de  Sainct 
Gelais  avec  le  sieur  de  Ranques,  pour  aller  joindre 
sur  le  soir  quatre  cents  harquebusiers  et  cent  gend'ar- 
mes  conduicts  par  les  sieurs  de  Parabiere ,  de  Rambure 
et  du  Preau,  ausquels  il  avoit  commandé  de  se  rendre 
en  un  carrefour  près  le  bourg  Saincte  Plassine,  oîi 
estans  tous  arrivez,  le  sieur  de  Sainct  Gelais  conduisit 
ceste  troupe  avec  le  plus  grand  silence  qu'il  put.  Le 
sieur  de  Ranques,  suivy  de  quelques-uns,  se  sépara 
de  la  troupe,  et  alla  descouvrir  de  tous  costez  affin  d'em- 
pescher  qu'aucun  ne  donnast  advertissement  à  ceux 
de  Nyort,  de  ce  qui  se  passoit  à  la  campagne  :  appro- 
chez à  une  demie  lieue  de  la  ville,  on  faict  mettre  pied 
à  terre  à  plusieurs,  et  là  laisser  leurs  chevaux  à  la 
garde  de  leurs  goujats;  puis,  marchans  à  travers  champs 
j risques  à  un  traict  d'arc  des  murailles  de  Nyort,  ils  y 
deschai  gèrent,  pioche  d'une  vieille  perriere,  les  mul- 

lets  qui  portaient  les  eschelles  et  les  pétards.  Les  es- 
chelles  furent  incontinent  distribuées  à  ceux  qui  s'en 
dévoient  servir,  et  les  pétards  préparez  et  portez  à  un 
ject  de  pierre  de  la  muraille,  cependant  que  d'autres 
recognoissoient  le  fossé  et  les  lieux  où  on  devoit 
planter  les  eschelles,  et  les  portes  où  se  dévoient  plan- 
ter les  pétards. 

La  lune ,  qui  n'estait  encores  couchée,  retarda  assez 
long-temps  le  point  de  l'exécution,  ce  qui  leur  aug- 
mentait fort  la  crainte  d'estre  descouverts;  mais  le  si- 
lence qu'ils  firent  jusques  à  son  coucher,  et  l'obscurité 
qu'elle  fait  d'ordinaire  en  se  couchant,  favorisa  beaucoup 
les  assaillanspour  se  desrober  des  yeux  des  sentinelles. 
Cependant  le  sieur  dé  Sainct  Gelais  ,  avec  ceux  qui 
dévoient  faire  jouer  les  pétards,  fit  appliquer  un  pétard 
contre  la  porte  du  ravelin  qui  couvroit  la  porte  de 
Sainct  Gelais  ,  laquelle  estoit  distante  du  lieu  de  l'es- 
calade de  cinquante  pas,  par  laquelle  il  avoit  esté  ré- 
solu de  faire  entrer  le  plus  de  gens  qu'on  pourroit; 
mais  comme  on  devaloit  dans  le  fossé,  ceux  qui  por- 
loient  les  eschelles  ne  furent   si  tost  descendus   de- 
dans,   que    la    sentinelle  ne   demandast   fort  furieu- 
sement ;  Qui  va  là?  Les  assaillans  demeurèrent  fer- 
mes sans  bouger  ny  rien  respondre ,  et  mesmes  en- 
tendirent que  quelqu'un  estoit  soi  ty  du  corps  de  garde 
qui  estoit  à  la  porte  Sainct  Gelais,  et  avoit  demandé 
à  la  sentinelle  :  Qui  est  là  ?  que  veux-tu  ?  «  Ce  n'est  rien, 
dit  la  sentinelle,  je  pensois  avoir  entendu  quelque 
bruit.))  Ce  bruit  appaisé,  les  assaillans  s'advancerent 
contre  les  murailles,  hautes  de  trente-six  à  quarante 
pieds,  et  y  plantèrent  leurs  eschelles,  distantes   l'une 
de  l'autre  de  trois  ou  quatre  pas,  lesquelles  estaient 
38.  Si 

emboë'stées  les  unes  dans  les  autres  d'un  artifice  admi- 
rable. Aussitost  qu'elles  furent  plantées,  ils  montèrent 
tous  à  la  file  sur  les  murailles,  et  les  premiers  montez 
ayant  surprins  la  sentinelle  la  tuèrent.  Le  sieur  du 
Preau,  suivy  de  cinquante,  donna  droict  au  corps  de 
garde  qui  estoit  à  la  porte,  lequel  il  surprint  et  entoura 
si  soudain,  que  dix  ou  douze  pauvres  gens  qui  y  fai- 
soient  la  garde  pour  les  riches  qui  estoient  dans  leurs 
lits,  par  le  silence  qu'ils  firent,  n'eurent  point  de  mal. 
Un  des  soldats  qui  estoit  monté,  ou  de  peur  de  se  voir 
dans  une  si  grande  ville  ou  autrement,  s'escria  :  Au 
pétard!  au  pétard!  A  ceste  voix  l'on  faict  jouer  le  pé- 
tard qui  rompit  la  porte,  et  à  l'instant  l'on  en  mit  en- 
cor  un  autre  contre  le  pont  de  la  ville  faict  en  bascule, 
qui  ne  fit  tant  d'effect  que  le  premier  pour  ce  qu'il 
creva,  et  toutesfois  il  ouvrit  en  deux  la  porte  de  la 
ville,  et  ne  fit  ouverture  au  pont  que  pour  passer  un 
homme  ;  encores  falloit-il  descendre  par  eschelles  dans 
le  fossé,  et  puis  avec  les  mesmes  eschelles  remonter  à 
l'ouverture  du  pont.  Cependant  que  les  sieurs  de  Sainct 
Gelais  et  Parabiere  entrent  par  ce  trou  dans  la  ville, 
ceux  qui  estoient  montez  par  l'escalade  se  coulent  ser- 
rez le  long  de  la  rue,  tirans  vers  la  halle.  Le  bruit  des 
pétards  avoit  donné  l'alarme  aux  habitans,  aucuns  des- 
quels pensans  sortir  furent  repoulsez  fermement  dans 
leurs  maisons,  qui,recognoissans  que  c'estoit  une  sur- 
prise, et  oyans  crier  partout:  Vive  Navarre  !  vive  Na- 
varre!'prirent  l'efïroy,  et,  au  commandement  des  as- 
saillans,  ils  mirent  du  feu  aux  fenestres  et  par  les  rues. 
Auprès  de  l'aumosnerie,  le  lieutenant  de  la  ville  et 
quelques  habitans  avec  les  gardes  de  M.  de  Malicorne, 
qui  estoit  au  chasteau,  s'allièrent  et  donnèrent  coura- 

geusement  droict  aux  assaillans,  qui  tousjours  multi- 
plioient  et  s'advançoient,  lesquels  ils  repoulserent  d'à- 
bordade  ;  mais  la  blessure  à  mort  du  lieutenant  et  de 
quelques  autres  firent  perdre  cœur  aux  habitans  de 
Niort,  et  lors  chacun  pensa  à  se  sauver;  tellement  que 
les  assaillans,  en  moins  de  trois  quarts  d'heure,  entrè- 
rent, vainquirent  et  demeurèrent  maistres  de  Niort , 
sans  perte  que  de  cinq  ou  six  hommes.  Des  habitans  il 
en  fut  tué  vingt-cinq.  Les  capitaines  firent  paroistre  en 
ceste  exécution  combien  d'honneur  et  profit  on   tire 
de  suivre  l'ordre  que  l'on  resoult  de  tenir  en  telles  en- 
treprises; et  l'obeyssance  que  leur  portèrent  leurs  sol- 
dats, de  ne  se  mettre  au  pillage  qu'à  la  peinte  du  j om- 
et après  estre  asseurez  d'estre  maistres  de  la  place,  fut 
la  cause  qu'outre  la  prise  de  ceste  ville,  qui  est  la 
meilleure  de  tout  le  Poictou  après  la  capitalle  qui  est 
Poictiers,  ils  se  saisirent  de  cinq  canins  de  batterie 
portans  demy  pied  et  un  doigt  d'ouV^Bre,  montez  et 
équipez  de  neuf,  prests  à  mener  en  l'armée  de  M.  de 
Nevers,  avec  vingt  milliers  de  pouldre;  plus  ils  trou- 
vèrent aussi  dans  ceste  ville  deux   coulevrines   fort 
longues  que  le  susdit  lieutenant  avoit  faict  fondre,   ce 
disoit-jl,  pour  en  salluër  le  roy  de  Navarre  quand  il 
approcheroit  des  murailles  de  Nyort,  avec  trois  autres 
moyennes  coulevrines. 

Le  roy  de  Navarre  ,  estant  adverty  que  son  dessein 
avoit  reù  ssi,  partit  de  Sainct  Jean  d'Angely  avec  nom- 
bre de  cavalerie,  et  se  rendit,  le  jeudy  ensuyvant,  dans 
Nyort,  où  il  receut  à  composition  M.  de  Malicorne, 
qui  estoit  encor  dans  le  chasteau  de  Nyort,  et  luy 
permit  d'en  sortir  avec  tout  son  bagage.  Les  bleds  et 
autres  munitions  qui  furent  trouvés  dans  ceste  place, 

ai. 

firent  alléger  à  tous  ceux  du  party  du  roy  de  Navarre 
le  dueil  de  la  perte  de  Montaigu,  et  haulserent  telle- 
ment leur  courage,  qu'ils  creurentde  pouvoir  faire  le* 
ver  le  siège  à  M.  de  Nevers  de  devant  La  Ganache, 
ainsi  que  nous  dirons  au  commencement  de  l'an  1589. 
J'ay  faict  cest  epitome  ou  petit  recueil  de  l'origine 
de  la  ligue  des  catholiques  en  France,  de  laquelle  es- 
toient  plusieurs  princes,  seigneurs,  gentils-hommes, 
villes  et  communautez,  auquel  j'ay  mis  les  principaux 
expioicts  et  entreprises  depuis  la  prise  de  leurs  armes 
en  l'an  i585,  jusques  à  la  fin  de  l'an  i588,  que  le  Roy 
fit  tuer  M.  le  duc  de  Guise  comme  estant  le  chef  de 
ceste  ligue,  et  ay  esté  comme  contrainct  d'amplifier  ce 
recueil  de  plusieurs  particularitez  plus  que  ne  devroit 
estre  un  epitome,  afïin  de  donner  plus  d'intelligence 
à  beaucoup  de  matières  que  nous  traicterons  dans  les 
neuf  années  suivantes,  touchant  ce  qui  concernera  la 
Fiance.  Uegi^Rintanus  Stoffler,  Rantzovius,  Nostra- 
damus,  Turellus,  et  autres  astrologues,  par  leurs  pré- 
dictions et  centuries,  disoient  qu'en  l'an  i588  et  années 
suy vantes,  tous  les  empires  et  royaumes,  mais  princi- 
palement la  France,  seroient  affligez  de  très -grandes 
guerres,  et  alfermoient  que  si  le  monde  n'abismoit, 
qu'au  moins  il  y  auroit  de  grands  changements  en  tous 
les  Estats  souverains.  Les  prodiges  que  l'on  vit  au  ciel 
en  ceste  année,  et  les  monstres  nays  contre  l'ordre  de 
la  nature  en  plusieurs  lieux,  furent  comme  les  mes* 
sagers  de  tant  de  maux  et  de  troubles  que  nous  dirons 
cy-après. 

